
Saatesana 


Kalevalan tutkimus tapahtuu pienessä maassa 
harvalukuisten tutkijoiden voimin. Niinpä 
yksi sen ongelma on kansainvälistäminen, 
keskustelukumppanien hankkiminen. Ee- 
posten vertailevaa tutkimusta harjoitetaan 
innokkaasti monessa maassa, ei Suomessa. 
Viimeinen suomalaisen kirjoittama teos, jos- 
sa Kalevalaa luontevasti liikutellaan ulkomai- 
sen tutkijakritiikin maailmassa, on Rafael 
Engelbergin väitöskirja vuodelta 1914. Ka- 
levala ei kenties ole kansainvälisesti yhtä 
keskeinen eepos kuin vielä vajaat sata vuotta 
sitten, mutta suurin syy tähän lienee siinä, 
että niin Kalevalan perusmateriaali kuin 
meikäläinen Kalevalan tutkimus on jäänyt 
kielimuurin taakse. Vanhan Kalevalan käsi- 
kirjoituksen tarkastanut lautakunta oli oike- 
assa toivoessaan, että kaikki Lönnrotin käyt- 
tämät toisinnot julkaistaisiin myös jollekin 
maailmankielelle käännettyinä. Toive on lu- 
nastamatta, mutta jo Finnish Folk Poetry: 
Epic -teoksen kaltaiset kurkistusluukut ovat 
inspiroineet ulkomaisia tutkijoita itsenäisiin, 
alkutekstejä koskeviin päätelmiin. 

Turussa helmikuun viimeisellä viikolla 
1985 työskennellyt kansainvälinen, vertaile- 
van eepostutkimuksen symposiumi keräsi 
142 osanottajaa 19 maasta aina Yhdysvaltoja, 
Kiinaa ja Japania myöten. Käsillä oleva teos 


on toimitettu symposiumissa pidettyjen esi- 
telmien tarjoamasta aineistosta. Koska esi- 
tykset konferensseissa ovat ajan puutteen 
vuoksi lyhyitä, tarjottiin kirjoittajille mah- 
dollisuus myös laajentaa tekstiään. Eräät 
käyttivätkin ` mahdollisuutta hyväkseen. 
Kolme artikkelia saatiin muista lähteistä. Ei- 
no Karhun »Kalevala ja nykykulttuuri» on 
julkaistu suomeksi Punalipun numerossa 
5/1984. Albert B. Lordin esitelmä sisältyi 
Dublinissa syyskuussa 1985 järjestettyyn 
Kalevalalle omistettuun vertailevan eepos- 
tutkimuksen symposiumiin, ja se ilmestyy 
alkukielellä tämän konferenssin julkaisussa. 
William A. Wilson antoi ystävällisesti käy- 
tettäväksi esitelmänsä, jonka hän piti Kale- 
valan juhlavuoden kansainvälisessä avausse- 
minaarissa Washingtonissa tammikuussa 
1985. 

Teoksen toimitustyö on ollut jännittävää 
mutta vaatinut melkoisesti aikaa. Tekstit on 
pyritty muokkaamaan suomeen luontuviksi, 
joskus lyhennellen tai selventäen. Alkuhel- 
teen tässä työssä ovat kestäneet kääntäjät, 
joiden oppineisuus on ollut suureksi avuksi. 
Toimitukselliset ratkaisut, käännösten tar- 
kastus, lähdeviitteisiin tarkoitettujen huo- 
mautusten sijoittelu tekstiin, väliotsikot ym. 
jäävät toimittajan vastuulle. 


Työn valmistuessa mielen täyttää kiitolli- 
suus. Sen kohteita ei tässä ole mahdollista 
kaikkia erikseen luetella. Aloite symposiu- 
min järjestämiseksi syntyi Turussa, Kalevala- 
idean kehdossa, jossa Pohjoismainen kan- 
sanrunousinstituutti ja Turun yliopisto päät- 
tivät saada aikaan kansainvälistä keskustelua 
Kalevalasta ja sen asemasta maailman eepos- 
kirjallisuudessa. Symposiumin järjestelystä 
vastaamaan asetettiin toimikunta, johon tuli- 
vat Pirkko Alhoniemi, Lauri Honko, Eero 
Kestilä, Heikki Löyttyniemi, Aili Nenola, 
Sixten Ringbom, Arje Scheinin ja Jyrki Siu- 
ra. Opetusministeriön, Turun kaupungin ja 
säätiöiden ja liikelaitosten tuella hankkeelle 
luotiin taloudellinen pohja. Tehtiin myös 
päätös esitelmien julkaisemisesta sekä suo- 
meksi että englanniksi. 

Teoksen tekevät sen kirjoittajat. Monille 
heistä matka Kalevalan maailmaan oli uu- 
denlainen elämys, joka toivottavasti saa jat- 
koa. Erityinen kiitos kuuluu kääntäjille, joina 
toimivat Pertti Anttonen, Anne Gustafsson, 
Harry Halén (runosuomennokset), Lauri 


Harvilahti, Ulla-Liisa Heino, Jaakko Hä- 
meen-Anttila, Henni Ilomäki, Irma-Riitta 
Järvinen, Saima-Liisa Laatunen, Soila Lehto- 
nen, Iris Mäkinen-Schwank, Rauni Puranen 
ja Lea Timonen. Toimitustyön loppuvaihees- 
sa auttoivat eri tavoin Senni Timonen, Päivi 
Vallisaari ja Pertti Anttonen, joka laati teok- 
sen hakemistot. 

Teknisessä suhteessa on siirrytty uuteen 
aikaan, tieteelliset teokset ladotaan ja oiko- 
luetaan valmiiksi jo laitosmiljöössä, tässä ta- 
pauksessa Pohjoismaisen kansanrunous- 
instituutin tekstinkäsittely-yksikössä, jossa 
toimitussihteeri Hanna Saressalo on väsy- 
mättä uurastanut symposiumitekstien lu- 
kuisten versioiden parissa. Kiitän häntä läm- 
pimästi. 

Kiitän myös Koneen Säätiötä, joka apura- 
hallaan tuki hanketta toimitusvaiheessa, ja 
kustantajia, Kalevalaseuraa ja Suomalaisen 
Kirjallisuuden Seuraa, jotka auliisti ottivat 
vieraat veräjilleen. Kalevalaseuran kunniak- 
kaassa sarjassa tämä lienee kansainvälisin ni- 
de. Toivottavasti ennätys pian rikotaan. 


Turussa 16. tammikuuta 1987 
Lauri Honko 


LAURI HONKO 


Kalevala eeposten kuvastimessa 


Merkkivuosi 1985 tarjosi mahdollisuuden 
palauttaa Kalevala kansainvälisen, vertaile- 
van eepostutkimuksen kartalle. Tarvetta tä- 
hän näytti olevan, sillä eepostutkijoiden 
maailmankuvassa Kalevala oli luisunut varsin 
syrjäiseen asemaan. Jos eepoksemme oli sata 
vuotta sitten tieteellinen sensaatio, joka ins- 
piroi ulkomaisia tutkijoita kirjoittamaan jopa 
kokonaisia teoksia, niin viime vuosikym- 
menten kehitys eepostutkimuksen alalla 
näyttää mainiosti tulleen toimeen ilman pu- 
hetta Kalevalasta. Viimeisin eurooppalainen 
katsaus maailman eepoksiin, tunnetun eng- 
lantilaisen tutkijan A. T. Hatton toimittama 
Traditions of Heroic and Epic Poetry (1980), 
ei edes mainitse Kalevalaa, ja sama on tilanne 
italialaisten tiedemiesten järjestämän kan- 
sainvälisen eepostutkimuksen symposiumin 
julkaisussa La poesia epica e la sua forma- 
zione (1970). Ajallisesti näiden väliin sijoit- 
tuu Felix J. Oinaksen toimittama Heroic Epic 
and Saga (1978), hyvä yleiskatsaus Euroopan 
eepostraditioihin ynnä niiden taustaksi aset- 
tuvien muinaiskulttuurien (Persian, Meso- 
potamian ja Intian) eepoksiin. Teokseen si- 

sältyy luku itämerensuomalaisista eepoksista, 
Kalevalasta ja Kalevipoegista. 

Nämä teokset edustavat tutkimuksen klas- 
sista, eurosentristä linjaa, jonka malli ja mit- 
tari on Homeros-tutkimus. Vain hitaasti on 
esirippu alkanut väistyä kolmannen maail- 
man ja elävien nykyperinteiden edestä: tu- 
loksena on jonkinasteinen epävarmuus, em- 
piirisen tiedon nälkä ja myös terve varovai- 
suus yleistyksissà. Viimeksi mainittua ku- 
vastaa Arthur Waleyn tokaisu: »Kun ajatte- 
len eepoksia, ajattelen sitä, kuinka erilaisia 
ne kaikki ovat» (Hatto 1980, 2). Homeros- 
tutkimuksen hallitsevaa asemaa on sodanjäl- 
keisenä aikana olennaisesti pitkittänyt Mil- 
man Parryn ja Albert Lordin serbokroatialai- 
sen epiikan säilymis- ja esitystapaan perustu- 
va suullisen komposition teoria lähinnä siksi, 
että he sovelsivat sitä paitsi omaan kenttäai- 
neistoonsa myös Homeros-kysymyksen rat- 
kaisemiseen (esim. Lord 1965). Paljolti ar- 
vailujen varassa elävä homeeristen eeposten 
syntyä koskeva tutkimus koki osittain tästä 
syystä syvällisen muutoksen (esim. Kirk 
1976): vanhat mm. Wolfin ja Lachmannin 


nimiin liitetyt teoriat Homeroksen eeposten 
kirjallisesta toimittamisesta suullisessa pe- 
rinteessä eläneiden erillisten laulujen poh- 
jalta saivat lopullisesti väistyä. Jo henkilönä 
miltei eliminoitu Homeros syntyi uudestaan: 
» suuri laulaja» (yksi tai useampi) oli suulli- 
sesti hahmottanut eeposkokonaisuudet ja 
kirjoitettuun asuun ne oli saatu sanelun 
pohjalta. 

Kiinnostuksen painopiste on selvästi siir- 
tynyt kirjallisesta eepoksesta suulliseen. 
Muutosta enteili jo A. N. Veselovskij vuon- 
na 1940 syyttäessään Homeroksen ja Nibe- 
lungenliedin tutkimusta »elävän eeppisen 
tradition täydellisestä laiminlyömisestä»: 


Läntiset tutkijat, joilla on sangen vähäinen elävän 
eeppisen perinteen tuntemus, siirtävät mekaani- 
sesti puhtaasti kirjallisen tekstikritiikin periaatteet 
vanhan kansanrunouden alueelle. Siitä kärsii koko 
Nibelungen-kritiikki ja osaksi myös homeerisen 
eepoksen kritiikki. — — On ehdottomasti otettava 
lähtökohdaksi laulettu eepos ja tutkittava huolel- 
lisesti sen rakennetta ja kehitysasteita. — — Sak- 
salaisella alueella tämä menetelmä on mahdoton, 
koska siellä ei enää ole olemassa minkäänlaista 
elävää epiikkaa (Schirmunski 1961, 5). 


Tässä ilmenevä näkemys on kiintoisa mm. 
siksi, että suomalaiset ja venäläiset ovat sa- 
massa asemassa: kummallakaan ei ole osoit- 
taa suurta, laulettua, suullista eeposta. Sen 
sijaan molemmilla on runsas sankariepiikka, 
joka saatiin talteen lukuisina toisintoina vie- 
läpä varsin lähekkäin sijaitsevilta säilymäalu- 
eilta. Silti näkemykset eepoksen ja kansan- 
runouden suhteista kulkivat eri suuntiin 
osaksi Kalevalan olemassaolon vuoksi, osaksi 
hengeltään tekstikriittisen maantieteellis- 


Kalevala eeposten kuvastimessa 


historiallisen menetelmän vuoksi (jota venä- 
läiset tutkijat vastustivat, ks. esim. Honko 
1985, 91-92), osaksi erilaisen yhteiskunta- 
näkemyksen vuoksi, mutta osaksi myös kale- 
valamittaisen runouden ja bylinoiden tosiasi- 
allisten eroavuuksien takia (ks. Felix J. Oi- 
naksen kirjoitusta tässä teoksessa). Bylinoi- 
den suurempi improvisatorinen vaihtelu 
herkisti venäläisiä tutkijoita pohtimaan pe- 
rinteen tuottamisen ongelmia siinä, missä 
suomalaiset näkivät mekaanisia muistin lip- 
sahduksia. 

Kansainvälisen eepostutkimuksen nyky- 
päivän sensaatioita eivät ole Vergiliuksen 
Aeneidin tai Miltonin Kadotetun paratiisin 
tapaiset kirjalliset eepokset, eivät paljon tut- 
kitut kansanrunoeepokset Homeroksesta ja 
Mahabharatasta Nibelungenliediin ja Kale- 
valaan, eivät enää edes serbokroatialaiset 
kansanlaulajat vaan yleensä kehitysmaista 
löytyneet, perinteessä vielä elävät suulliset 
eepokset. Monet niistä ovat tulleet tieteelli- 
seen maailmaan kenttätyössä ahertaneiden 
tutkijoiden monivuotisten — ponnistusten 
kautta ja samalla syntyneen, eepoksen esi- 
tystekniikkaa ja sosiaalista kontekstia valai- 
sevan tutkimuksen myötä. Sellaiset teokset 
kuin E. Boelaertin L'Epopée nationale des 
Nkundo (1949), Daniel Biebuyckin ja K. C. 
Mateenen The Mwindo Epic (1971), Gordon 
Innesin Sunjata, Three Mandinka Versions 
(1974), Nigel Phillipsin Sijobang, Sung Nar- 
rative Poetry of West Sumatra (1981) ja 
Brenda E. F. Beckin The Three Twins, The 
Telling of A South Indian Folk Epic (1982) 
ovat nostaneet lahes tuntemattomia kehitys- 
alueita eeposten maailmankartalle. Valilla jo 

Lauri Honko 


katoamassa ollut tuntuma suullisten eepos- 
ten elämään — useimmat eepokset tunnettiin 
kirjallisista lähteistä ja lyhytmuotoinen eep- 
pinen runouskin oli alkanut hävitä Euroo- 
pasta — on palautunut. Samalla tutkimuksen 
itsestäänselvyydet ovat alkaneet järkkyä, mi- 
kä kuvastuu hyvin tuonnempana Jan Knap- 
pertin artikkelissa. Parhaita esimerkkejä 
näistä uuden aallon tuotteista tässä teoksessa 
ovat Christiane Seydoun analyysi neljästä af- 
rikkalaisesta eepoksesta ja Jangbian Jiacuon 
ja Silke Herrmannin havainnot tiibetiläisen 
Gesar-eepoksen elämäntilanteesta. Afrikan, 
Intian ja Indonesian ohella juuri Keski-Aasia 
ynnä eräät Kiinan seudut ovat yksi suullisen 
eepoksen tärkeistä säilymäalueista. 

Kalevalan tutkimuksen kannalta tämä ke- 
hitysvaihe ei ole merkityksetön. Uudet em- 
piiriset, vaikkakin toisaalla tehdyt havainnot 
suullisesta eeposperinteestä pakottavat lu- 
kemaan uudestaan ja tarkemmin niin Lönn- 
rotia kuin muita runonkerääjiä. On päästävä 
uudestaan sisälle siihen elävien runojen ja 
niiden vaihtelevien esitysten maailmaan, jo- 
hon Lönnrot Kalevalansa koko ajan suhteut- 
ti. On päästävä tarkastelemaan epiikkaa alu- 
eittain ja avarampina traditioina, ei yksit- 
täisten runojen historiikkeina. Suullisen ja 
kirjallisen perinteen rajankäynti hahmottuu 
monin kohdin toisin, kun tutustutaan eepos- 
kulttuureihin, joissa tuo raja ylitettiin huo- 
keammin ja useammin kuin Suomessa, vielä- 
pä kumpaankin suuntaan. 

Mikä on eepos? 


Eepos on superkertomus, sanoo Brenda 
Beck. Se on kansanomainen laji, johon liite- 
tään huipputasoisen kerronnan mielikuva. 
Viisi seikkaa oikeuttaa Beckin mielestä luo- 
kittelemaan Tamilnadun läntisessä keski- 
osassa elävän Kaksosveljesten kertomuksen 
nimenomaan eepokseksi: 1)sitä esittävät 
ammattimaiset kertojat, 2) se on pitkä, pal- 
jon pitempi kuin pisimmät näillä seuduin 
muuten ` tavattavat kansankertomukset, 
3) sen sankarit ovat pyhiä henkilöhahmoja, 
joita palvotaan paikallisissa temppeleissä, 
4) sillä on yhteyksiä laajempiin mytologisiin 
ja sivistyksellisiin traditioihin ja 5) sekä 
kertojat että kuulijat uskovat heidän eepok- 
sensa kuvaamien tapahtumien todella kerran 
tapahtuneen (Beck 1982, 196). Vaikka mää- 
ritelmä on harkitusti sidoksissa intialaiseen 
kulttuuritaustaan, siinä on piirteitä, jotka 
voisivat olla siirtokelpoisia kuten mytologian 
ja historian limikkäisyys, kertomuksen laa- 
juus, kulttuurinen kattavuus ja kertojien eri- 
koistuneisuus. 

Tähänastinen eepostutkimus on pääasiassa 
soveltanut romantiikan ajoilta periytyvää kä- 
sitystä eepoksesta. Siihen kuuluu esimerkiksi 
eepoksen pohjana olevan perinteen suulli- 
nen alkuperä, periaatteessa hyvinkin moni- 
ilmeisen aineiston keskittyminen kansallis- 
ten sankarien urotekojen ympärille; tuon 
sankariajan muisto säilyy sukupolvelta toi- 
selle, koska silloin käytyjen taistelujen yh- 
teydessä muodostui kansallinen identiteetti; 
tuolloin myös aineellinen kulttuuri ja tuotta- 
va talous loivat pohjan voimakkaan ja sotai- 


san ylimystön synnylle, jonka jäsenet taiste- 
livat ennen muuta luodakseen ikuisen mai- 
neen itselleen ja suvulleen. Erilaiset kunin- 
kaat, päälliköt ja ylimykset ylläpitivät hoveis- 
saan ja myös matkoillaan laulajia, joiden 
tehtävänä oli sepittää lauluja heidän uro- 
teoistaan ja innostaa mieliä laulamalla esi- 
isien sankariteoista (Yoshida 1974, 906). 
Tätä japanilaisen eepostutkijan antamaa 
luonnehdintaa voi pitää määritelmän artis- 
tokraattisena versiona. Aivan perusteeton se 
ei ole; sille löytyy tukea esimerkiksi nyky- 
päivän Afrikasta, jossa sudanilaisen fulbe- 
heimon ylimys otti seikkailuretkilleen mu- 
kaansa laulajan, joka kantoi hänen kilpeään 
ja sepitti aikanaan eeppisen runon hänen 
uroteoistaan (ibid., 907). Totuus oli tieten- 
kin usein arkisempi, niinpä Gambian griotien 
eli ammattilaulajien ylistykset saattoivat 
ylittää »isäntien» taloudelliset voimavarat, 
sillä mahtavasta ylistysrunosta oli maksettava 
tuntuva palkkio (Innes 1974, 4—5, 10-11). 
Ennen griotien ei tarvinnut tehdä työtä ja 
eepokset olivat pitkiä sisältäen genealogioita, 
jotka liittivät isännän kansallisen sankarin, 
Sunjata-kuninkaan, tai hänen kenraaliensa 
sukupuuhun; nykyään lauletaan pelkkiä 
ylistyksiä esimerkiksi häissä, ja instituution 
alamäkeä kuvastaa Sunjata-eepoksen ehkä 
useimmin toistuva säkeistö, laulajan kom- 
mentti: 


Sunjatan päivinä griot ei tiennyt vedenkannosta, 
puhumattakaan maaviljelystä tai polttopuiden 
keräilystä. 

Isä Maailma on muuttunut, muuttunut (Innes 


1974, 16). 

Joka tapauksessa Sunjata on vielä tänään ’jo- 
tain enemmän’ kuin muut kertomukset. 
Gordon Innes kertoo, miten eepoksen mer- 
kityksen näkee syntyperäinen gambialainen 
herra Sidibe: 


Vaikka Sunjata epäilemättä onkin väkevämpi ja 
urhoollisempi kuin me, hän on silti ihmisolento 
kuten mekin. Hänen ominaisuutensa ovat samat 
kuin meillä on, vaikkakin vähemmässä mitassa. 
Sunjata on osoitus siitä, mihin ihminen kykenee. 
Vaikkemme voi pyrkiä Sunjatan tekojen verroil- 
le, me silti miehinä tunnemme asemamme vah- 
vistuvan tiedosta, mitä Sunjatan kaltainen mies 
saattoi saavuttaa. Ennen taistelua griot piti tapa- 
naan kertoa Sunjata-eeposta kuninkaalle ja hänen 
seuralaisilleen. Tämä kerronta rohkaisi kuulijoita 
kunnostautumaan, kun ryhdyttiin taisteluun, ei 
niinkään innostamalla heitä jäljittelemään Sunja- 
taa kuin saamalla heidät tuntemaan olevansa ky- 
keneviä suurempiin tekoihin kuin mitä he aikai- 
semmin olivat pitäneet mahdollisena. Muistutta- 
malla heitä siitä, mihin Sunjata kykeni, se (eepos) 
kohotti heidän arviotaan heidän omasta kyvys- 
tään. Herra Sidibe sanoi, ettei Sunjata-eepoksen 
kertominen antanut miehelle pelkästään voima- 
kasta ylpeyden tunnetta vaan myös pani hänet 
katsomaan omaa elämäänsä — mitä hän on saa- 
vuttanut, onko hän toiminut niin kuin hänen ase- 
massaan olevan miehen tulee, onko hän vahvista- 
nut perheen nimeä? (Ibid., 10.) 


Sidiben lausunnossa välähtää eri puolilla 
maailmaa mytologiasta tuttu malli: esikuvan 
ominaisuudet ja alkuajan teot ovat »samoina 
mutta pienemmässä koossa» vielä nykypäi- 
vän ihmisten ulottuvilla. Innes huomauttaa 
kiinnostavasti yhtäläisyydestä Sidiben pu- 
heenvuoron ja C. M. Bowran sankarirunou- 
desta antaman luonnehdinnan välillä: 


Suurten tekojen ihailu piilee syvällä ihmissydä- 
messä tuottaen mielihyvää ja iloa silloinkin, kun 

se ei kannusta jaljittelyyn. Sankarit ovat esitaiste- 
lijoita ihmisen pyrkimykselle ylittaa inhimillisen 
heikkouden masentavat rajat ja tavoittaa täydem- 
pi, vireämpi elämä ja niin pitkälle kuin mahdol- 
lista omaehtoinen ihmisyys, joka kieltäytyy 
myöntämästä mitään liian vaikeaksi ja tyytyy tap- 
pioonkin edellyttäen, että on tehnyt kaiken, mihin 
suinkin on pystynyt (Bowra 1952, 4). 


Innesin huomaama yhtäläisyys ei ole merkki 
esimerkiksi ’eurooppalaistumisesta’. Konk- 
reettisin termein kuvattu esikuvallisuus 
muuttaa aivan riittävästi muotoaan. Esimer- 
kiksi länsisumatralainen sankari Anggun Nan 
Tungga, jonka seikkailujen kertominen veisi 
seitsemän yötä, lyhimmilläänkin 23 tuntia ja 
40.000 säettä (Phillips 1981, 18—21), on 
kuulijoiden mielissä hyveellisyyden periku- 
va, vaikka hän huijaa uskollisinta seuralais- 
taan (tosin tämän vanhempien hyväksi), 
viettelee yhden naisen koetellakseen toisen 
mieltä ja on lukemattomia kertoja viekas ja 
petollinen, mikä selitetään vain diplomatiak- 
si, sillä petkutusta ja oman todellisen tar- 
koituksen salaamista pidetään kiitosta ansait- 
sevana tekona niin sananparsissa kuin arki- 
elämässä. Sitäpaitsi Nan Tunggan väsymätön 
yritys täyttää vuosia kestävän ja lukuisiin eri 
saariin suuntautuvan odysseiansa aikana 
kaikki morsiamensa Gondoriahin hänelle 
lähtöhetkellä esittämät toivomukset on kyy- 
neliin hellyttävä lojaalisuuden näyte siitä 
huolimatta, että sankari jatkuvasti ottaa uusia 
morsiamia (ibid., 34). 

Suullisista eepoksista tehdyt havainnot 
ovat tuoneet uutta valaistusta esitystilanteen 
merkitykseen sisällön vaihtelussa, memori- 
saation ja suullisen komposition ongelmaan 

(jota tässä teoksessa käsittelee Albert Lord), 
suullisen ja kirjallisen kompilaation eroihin, 
laulannan ja sanelun aiheuttamiin tekstin- 
muutoksiin, laulajan asemaan ja sen suhtee- 
seen yhteiskunnalliseen valtaan jne. Toistu- 
vasti on jouduttu toteamaan, että mitään eh- 
dotonta, oikeata versiota ei ole. Suullisen 
eepoksen tunnusmerkki on lähes loputon 
vaihtelu, vaikka siinäkin on omat standardi- 
soitumisilmiönsä: esimerkiksi nuoren Sijo- 
bang-eeposta laulavan pojan versiot ovat la- 
biileja, kun taas hänen opettajansa kykenee 
tuntikausia suoltamaan 8—9 -tavuisia säkeitä 
ilman merkittäviä rakenteen tai merkityksen 
muutoksia (Phillips 1981, 164—170). 

Sankarien esikuvallisuus ei ole yksilöpsy- 
kologista vaan kulttuurista. Toisin tuskin 
voisi ollakaan ainakaan niissä tapauksissa, 
joissa kertomus saa voimansa ryhmäidenti- 
teetistä ja yhteiskunnallisesta tilanteesta kä- 
sin. Brenda Beck on kiintoisasti luonnehti- 
nut tutkimansa regionaalisen eepoksen suh- 
detta yleisintialaisiin arvoihin ja Intian sivis- 
tyksen »juurikertomuksiin» Mahabharataan 
ja Ramajanaan: 


Kaksosveljesten kertomus on laajan poliittisen 
järjestelmän reunamilla elävien ihmisten vahvasti 
erihakuisten kannanottojen puhetorvi. Se kuvaa 
heidän näkemystään keskuksessa toimivista ihmi- 
sistä. Viittauksia Intian suuriin eepoksiin ja tun- 
nettuihin bramiinien katsomuksiin löytyy ehtimi- 
seen tästä alueellisesta kertomuksesta. Paljon vai- 
kuttavampi on kuitenkin sen moniin yleisintialai- 
siin normeihin kohdistama pilkka Vastarinta ja 
nurinkääntö ovat avainasemassa eepoksen te- 
maattisessa rakenteessa. Nämä rakennepiirteet 
johdattavat erottamaan sen monin tavoin Intian 
kirjallisuuden valtauomasta. — — Kaksosveljesten 


kertomus pyrkii tavoittamaan regionaaliseen nä- 
kökulmaan syvästi juurtuneen leikinomaisuuden, 
kaksoismerkitykset ja paradoksien tajun. Samalla 
se tuo esiin sen erityisen kansa-identiteetin run- 
sasta tekstuuria, jota tämä erityinen kertomus 
heijastaa (Beck 1982, 197). 


A. T. Hatto toteaa Homeroksen ja Aristo- 
teleen olleen kauan eepostutkimuksen nor- 
meja ja auktoriteetteja: 


Kuitenkin jos Aristoteles olisi kerännyt 'barbaari- 
sia’ eeppisiä runoelmia yhtä avoimin mielin kuin 
hän keräsi ’barbaarisia’ valtiomuotoja, ja jos hän 
olisi tutkinut niitä yhtä perusteellisesti, hänen olisi 
täytynyt sijoittaa Homeros toisin. Lontoon eepos- 
seminaarin vertailuissa Homeroksen runoelmat 
osoittautuvat yhtä lailla ääritapauksiksi ja idiosyn- 
kraattisiksi kuin mitkä tahansa muut eepostradi- 
tiot, esteettisestä laadusta riippumatta (Hatto 


1980, 3). 


Hatto luokittelee maailman eepoksia neljään 
kategoriaan, 1) oraalisiin (esimerkiksi ainu- 
jen, kirgiisien, mongolien ja serbokroaattien 
eepokset), 2) sub-oraalisiin (Homeros), 
3) post-oraalisiin (muinaisranskalainen, kes- 
kiajan espanjalainen eepos ja Nibelungen- 
lied) ja 4) sekundaarieepoksiin (Aeneis, Ka- 
dotettu paratiisi) (ibid., 11). Homeroksen 
sijoitus johtuu kirjoituskulttuurin läsnä- 
olosta eepoksen kodifiointivaiheessa. Myös 
suullista eeposta saattaa reunustaa kirjallinen 
traditio kuten Jugoslaviassa. Ratkaisevaa on 
kuitenkin suullisen tyylin säilyminen (myös 
esitystavan, laulannan); tästä syystä Nibelun- 
genlied on post-oraalinen, vaikka se todis- 
tettavasti koottiin pergamentille ja levisi sitä 
tietä. Termi »kirjallinen» voi näissä yhteyk- 
sissä tarkoittaa mahdollisuutta lukea teksti, ei 

niinkään irtisanoutumista suullisen perinteen 
normeista. Nämä tuntuvat järkeviltä rajan- 
vedoilta, jos ajatellaan nykypäivän suullisten 
eeposten lukuisia rinnakkaisia esiintymis- 
muotoja, esimerkiksi kirjallisen tradition 
osuutta vaikkapa Intian suullisessa perintees- 
sä tai eeposten näytelmällistä esittämistä. 
Esimerkiksi Kaksosveljesten eepos esitetään 
vuotuisjuhlassa keskeisiä taistelukohtauksia 
myöten (tapahtuu sankarien kuolema ja hen- 
kiin herätys possessio-tekniikalla), Gesar- 
eepoksen tiibetiläinen laulaja tanssii eepok- 
sen tärkeimmät kohtaukset (esimerkiksi 
pistellen miekalla näkymätöntä vastustajaan- 
sa) ja Sijobang-eepoksen vaihtoehtoinen 
esitysmuoto on nimenomaan näytelmä (ran- 
dat). 

Entäpä Kalevala? Miten se sijoittuu Hat- 
ton luokituksessa? Ei ilmeisesti sekundaari- 
eepokseksi, jonka taideluonnetta koroste- 
taan. Ehkä Kalevala olisi lähinnä post-oraali- 
nen, monin tavoin vielä sidoksissa suullisen 
ilmaisun normeihin, kuten tuonnempana 
tullaan osoittamaan. Yllättävästi Kalevalaa 
siirtää kirjallisuuden suuntaan ei niinkään 
sen sisältö tai tekstuuri vaan se, että se alun- 
perin laadittiin lukueepokseksi, ei lauletta- 
vaksi. Homeroskin on koko tunnetun histo- 
riansa ajan ollut lukueepos ja siitä on olemas- 
sa vähemmän toisintoja kuin Kalevalasta, 
mutta koska Homeroksen kansanrunoläh- 
teet eivät koskaan tule tutkimuksen ulottu- 
ville, sen suullisuudesta voidaan spekuloida 
niin paljon kuin halutaan. 

Vaikka tässä tarkastellut suulliset eepokset 
ovat vaihtelevia jopa juonen logiikkaa ja ra- 
kenteita myöten, säilyy kuitenkin esimerkik- 

si pituus yhtenä ehtona sine qua non. Kiinan 
eepoksista tässä teoksessa esitetyt säeluvut 
ovat maailman korkeimpia, mutta ehkä niillä 
tarkoitetaan myös toisintoja. Sijobang-ee- 
poksen koko mainittiin edellä. Yleensä arvi- 
oidaan, että 4.—5.000 säettä alkaa suullises- 
sakin kulttuurissa olla raja, joka jo vaatii 
tuottamisteknisiä ratkaisuja, ellei laulajan 
niin kuulijoiden kannalta. Esimerkiksi Sijo- 
bangin kokonaisuutta ei hallitse kukaan kuu- 
lija eivätkä ilmeisesti kaikki laulajatkaan, sillä 
tätä eeposta lauletaan varsin itsenäisinä epi- 
sodeina ja kuulijoiden toivomuksen mukai- 
sesti, minkä vuoksi vähemmän suosittuja 
jaksoja esitetään harvoin. Laulajat hallitsevat 
episodisekvenssin, joka voi vaihdellakin, 
mutta monelle kuulijalle on ilmeisesti ole- 
massa vain joukko kertomuksia Anggun Nan 
Tunggasta, ilman erityistä järjestystä (Phil- 
lips 1981, 29). 

Näistä eepoksen kiinteyttä koskevista 
väljennyksistä huolimatta tuntuu esimerkiksi 
venäläisten tutkijoiden soveltama eeposkä- 
sitys jotenkin inflatoriselta. Sen mukaan yh- 
distäväksi elementiksi riittää sankarin nimi, 
itse runot voivat olla täysin erillisiäkin, mutta 
silti puhutaan sen ja sen kansan eepoksesta 
sillä perusteella, että epiikka on erään yh- 
teiskunnallisen kehitysvaiheen tulos (ja siksi 
homogeeninen) ja kansallisen tietoisuuden 
ilmaisin. Marxilainen tutkija ei myöskään 
hyväksyne esimerkiksi kalevalaisen epiikan 
kohdalla ajatusta aristokratiasta ja feo- 
daaliyhteiskunnasta vaan näkee eepoksen 
pohjana luokattoman, yhteisomistukselle pe- 
rustuvan suku- tai heimoyhteisön. Venäläistä 
eeppistä runoutta ei ole siekailtu tarjota sel- 

laisenaan, lyhyehköinä eeppisinä runoina, tai 
oikeammin, löyhästi toisiinsa liittyvinä ru- 
nojen sikerminä, eräänlaisina eeppisinä 
traditioina, maailman eepostutkimukselle. 
Vladimir Propp luonnehtii tätä näkemystä 
seuraavaan tapaan: 


Kansaneepos ei kaipaa ulkonaista eheyttä vaan si- 
säistä eheyttä, ehjiä sankarihahmoja. Sankarit ovat 
kaikissa lauluissa samat. Kansaneepokselle on 
ominaista tyylillinen ja mikä tärkeintä, kansallis- 
aatteellinen sisällöllinen eheys. Jokainen sivisty- 
nyt ihminen erottaa heti karjalais-suomalaisen ru- 
non, venäläisen bylinan, serbialaisen sankarilau- 
lun, jakutialaisen olonhon jne. Erottavien piirtei- 
den summa missä tahansa kansaneepoksessa 
muodostaa juuri sen eheyden, joka on ko. eepok- 
sen yksi parhaimpia ja kallisarvoisimpia piirteitä. 
Tämä sisäinen eheys ei kuitenkaan ole samaa kuin 
ulkonainen yhtenäisyys, rajallisuus ja täydellisyys. 
Aito eepos koostuu aina hajanaisista lauluista, 
joita kansa ei yhdistele, mutta silti nämä laulut 
muodostavat kokonaisuuden. Kaunokirjallinen 
eepos on ulkonaisesti yhtenäinen, mutta sisäisesti 
mosaiikkinen (Propp 1984, 74). 


Proppin mukaan eepos sanan tavanomaises- 
sa, kirjallisessa mielessä on folklorelle vieras 
laji: 


Kansa itsekin yhdistelee joskus erilaisia aiheita 
kontaminaatioiden avulla, mutta kansa ei koskaan 
luo eeposta. Se kykenisi sen tekemään, mutta 
kansan esteettinen taju ei sitä tarvitse, koska kan- 
sa ei pyri ulkonaiseen eheyteen. Syyt siihen, miksi 
kansa ei pyri ulkonaiseen eheyteen, ovat hyvin 
vaikeaselkoisia. Yksi niistä on se, että se rikkoisi 
kansanrunouden luovan vapauden ja elävyyden. 
Yksittäisten laulujen muuttaminen valtavaksi ee- 
pokseksi ikään kuin pysäyttää eepoksen, vähentää 
sen notkeutta, liikkuvuutta, sulavuutta, vähentää 
mahdollisuuksia päivittäin tapahtuviin uudelleen 
konstruointeihin, luoviin muutoksiin ja lisäyksiin. 


Yksityinen erillinen laulu antaa laulajalle tayden 
vapauden. Kertomarunous syntyy laulamista eika 
lukemista varten, laulu pyrkii vapauteen ja liikku- 
vuuteen, kun taas eepos on jäykkä ja sen muutok- 
set ja muokkaukset vaativat sitkeää työtä (ibid., 

Propp ei tuntenut vuonna 1949 kehitysmai- 
den eepoksia, mutta neuvostokansojen ee- 
poksista ja eeppisistä runouksista hänellä oli 
käsitys. Hän ilmeisesti aliarvioi kansanomai- 
sen kyvyn luoda tarvittaessa myös laajempia 
kokonaisuuksia. Niinpä hän ei puhu pituu- 
desta eepoksen kriteerinä, seikka on ilmei- 
sen epäolennainen. Jos Proppin näkemys hy- 
väksytään, Lönnrot ilmeisesti ponnisteli ai- 
van turhaan. Suomalaisilla oli jo eepos ennen 
häntä. Mutta niin oli lähes jokaisella Euroo- 
pan ja muun maailman kansalla. Näin mer- 
killisesti toteutuu romantikkojen vanha toive 
löytää jokaisen kansan kirjallisuuden perus- 
taksi sen ominaislaatua ilmentävä kansanee- 
pos. Totuus onkin, että neuvostoliittolainen 
folkloristiikka on pitkään ollut romanttisen 
kansanrunousharrastuksen lujin bastioni. 


Kalevala probleemina 


Merkkivuonna 1985 löytyi aivan riittävästi 
kansainvälistä tieteellistä mielenkiintoa Ka- 
levalaan. Tärkeimmät sen vaiheille järjeste- 
tyt konferenssit olivat Turun ja Dublinin 
symposiumit, edellinen helmikuussa, jäl- 
kimmäinen syyskuussa. Näihin kahteen tilai- 
suuteen saapui merkittävä joukko johtavia 
eepostutkijoita. Turun symposiumin osan- 
ottajille tarjottiin ennakolta seuraava mah- 

dollisesti käsittelyyn tulevien aiheiden luet- 
telo: a) eepostutkimuksen — yleisongelmat, 
b) romanttiset teoriat kansaneepoksista 
1700- ja 1800-lukujen Euroopassa, c) suulli- 
siin perinteisiin pohjautuvien eeposten alku- 
perä, ainekset ja kompilaatio, d) suullisen 
eepoksen mahdollisuus ja sen esitys, e) ee- 
poksen muotoutumisen kulttuurinen kon- 
teksti, f) eepoksen reseptio ja eepoksen vai- 
kutus kirjallisuutena, g) eeposten suhde 
identiteetteihin (kulttuurisiin, kansallisiin, 
alueellisiin, etnisiin), h) jonkin eepoksen 
erityisongelmia, i) Kalevalan tutkimus ja 
j) Kalevalan vertailu muihin eepoksiin. 
Vaikka pääpaino oli eeposten yleisessä ver- 
tailevassa tutkimuksessa, paneutui ilahdutta- 
van moni osanottaja tarkastelemaan aihet- 
taan myös Kalevalan tarjoaman vertailukoh- 
dan valossa. 

Toimitustyön yhteydessä aineisto ryhmit- 
tyi luontevasti kolmia: Mallit — Tulos — 
Vertailukohdat (Eurooppa, Afrikka, Aasia). 
Ensimmäisessä pääjaksossa huomion koh- 
teena ovat ne eepokset, jotka Elias Lönnrot 
oletettavasti tunsi ja jotka siten vaikuttivat 
Kalevalaan. Ongelmana on, miten hyvin hän 
ne tunsi ja miten paljon niiden vaikutusta on 
osoitettavissa. Lisäksi jokainen kirjoittaja 
tietenkin keskittyy käsittelemänsä eepoksen 
erityiskysymyksiin, joilla = niilläkin on 
useimmiten suoria yhteyksiä Kalevalan prob- 
lematiikkaan. 

Malleista tärkein oli Homeros. »Perin- 
teestä nousevan kirjallisuuden paradoksi on 
siinä, että se mikä on alkuperäistä, on kehi- 
tyskulun loppupiste, tässä tapauksessa ee- 
pokset sanelleen rapsodin ja hänen yleisönsä 

niille osoittaman vastaanoton muodostama 
kertomataide», toteaa Minna Skafte Jensen 
esityksensä lopuksi. Myös Kalevala on kehi- 
tyskulun loppupiste, folkloren transformaa- 
tio kirjallisuudeksi. Tutkimuksen kannalta 
eepokset ovat eri asemassa, sillä Homerok- 
sen runoelmien toisintoja tai aineksia ei ole 
säilynyt muuta kautta, kun taas Kalevalan vii- 
si versiota ja niiden lähteet tunnetaan tar- 
kemmin kuin minkään muun kansanrunoee- 
poksen. 

Muiden mallien osalta kuva tarkentuu 
olennaisesti. Lars Lönnroth toteaa Eddan 
vaikuttaneen enemmän kuin on luultu, kun 
taas Hans Fromm katsoo Nibelungenliedin 
olleen Lönnrotille lähes tuntematon Kaleva- 
lan luomiskautena. Aeneis-eepoksen koh- 
dalla ongelmana on esimerkiksi se, rinnas- 
tuuko Lönnrot Homerokseen vai Vergiliuk- 
seen. Teivas Oksala etsii tähän vastausta. 
Macphersonia, romanttisen eeposharrastuk- 
sen syntipukkia tarkastelee hänen paras tun- 
tijansa Derick Thomson erottaen taitavasti 
Ossianin laulujen objektiivisen vaikutuksen 
teoksen ympärillä velloneista tunteista. Myös 
Lönnrotille Macpherson oli tärkeä aitousky- 
symyksen suuntaviitta. 

Toinen pääjakso on suomalaisten ja neu- 
vostoliittolaisen kirjoittajan varassa. Matti 
Kuusen mielenkiinnon kohteena ovat ru- 
nonlaulajien muodostamat sikermät. Tark- 
kaan ottaen juuri ne voisivat ansaita kansan- 
eepoksen nimen edellyttäen, että ne olisivat 
esimerkiksi yli tuhannen säkeen mittaisia. 
Regionaalisten pieneeposten selvittelyllä lie- 
nee tulevaisuutta myös Kalevalasta riippu- 
matta. Väinö Kaukonen tarkastaa, miten 

Kalevala toimii nimenomaan eepoksena. 
Kalevalan juonirakenteen hahmotuksella, 
joka oli tavallaan Lönnrotin ongelma par ex- 
cellence, on tässä keskeinen sija. Oma artik- 
kelini kokee syventää tietoamme romantii- 
kan eeposkäsitysten vaikutuksesta Lönnro- 
tiin, Kalevalan autenttisuudesta ja tulkin- 
nasta edeten myös sivuamaan Kalevalan 
asemaa identiteettisymbolina ja kulttuuristen 
viestien viejänä. Pirkko Alhoniemi valaisee 
Kalevalan reseptiota ja vaikutusta taide-elä- 
män, erityisesti kirjallisuuden näkökulmasta. 
Fino Karhu avaa näkökulman marxilaiseen 
eepostutkimukseen ja Kalevalan ja kansan- 
runouden merkitykseen Neuvosto-Karjalan 
kirjallisuudessa eräänlaisena ’valikirjallisuu- 
tena’. 

Kalevalan eurooppalaiset vertailukohdat 
tulevat nakyviin 1800-luvun perustilanteen 
pohjalta, jota hahmottaa Vilmos Voigt. Ka- 
levalan ja Kalevipoegin suhteet (Eduard Lau- 
gaste), venäläisen ja karjalaisen epiikan ver- 
tailu (Felix J. Oinas), uralilaisten kansojen 
lukuisat, usein kesken jääneet eeposhank- 
keet (Péter Domokos) ja Ranskan takamaan 
Provencen kirjallisen Mireille-eepoksen vai- 
kutushistoria (Rudolf Schenda) antavat kiin- 
nekohtia Kalevalan aikalaiskuvan rakente- 
lulle. Teoreetikkona maineikas Albert Lord 
asettaa osittain uuteen valoon kysymyksen, 
esiintyykö kalevalamittaisessa runoudessa 
pääasiassa memorisaatiota (vrt. Kiparsky 
1976, 98—104) vai suullista kompositiota 
formuloiden ja teemojen turvin. Kiintoisa on 
myös hänen serbokroatialaisten ja karjalais- 
ten kerrontamallien vertailunsa, itse asiassa 
yritys laajentaa suullisten formuloiden teo- 


riaa, jonka riittävyyttä nimenomaan hallitse- 
vien eeppisten momenttien analyysissa on 
epäilty (esim. Hatto 1980, 6). 

Afrikan tarjoamiin kiinnostaviin vertailu- 
kohtiin (Jan Knappert, Christiane Seydou) 
on edellä jo puututtu. Micheline Galley lisää 
kuvaan arabieepoksen, joka säilyy samanai- 
kaisesti sekä kirjallisena että suullisena pe- 
rinteenä. Keski-Aasian yhä elävät eepokset 
(Walther Heissig, Jangbian Jiacuo, Silke 
Herrmann), Kiinan pohjoisosien historialli- 
set ja eteläosien myytilliset eepokset (Jia 
Zhi), ainu-epiikan suhteet Siperiaan ja Japa- 
nin pääsaariin (Taryo Obayashi) ja Persian 
klassisen Kuninkaiden kirjan taidokkaat hal- 
litsijagenealogiat (Jaan Puhvel) ovat vain jää- 
vuoren huippu siitä jännittävästä tematiikas- 
ta, jonka Aasia kykenee eeposten tutkijalle 
tarjoamaan. Valitettavaksi puutteeksi on 
tunnustettava eeposten emämaan Intian jää- 
minen satunnaisten viittausten varaan. 

Epilogin kaksi artikkelia tarjoavat pehme- 
än laskeutumisen nykykulttuuriimme. Eino 
Karhu analysoi mytologismin roolia nyky- 
kirjallisuudessa käyttäen esimerkkinä mm. 
Eeva-Liisa Mannerin runoutta. William A. 

Mallit 


MINNA SKAFTE JENSEN 


Homeeriset eepokset ja kreikkalainen 


kulttuuri-identiteetti 


Milman Parryn ansiota on tunnetusti Home- 
roksen (tässä » Homeros» tarkoittaa lyhyesti 
Iliasta ja Odysseiaa) tyylin analysoiminen ja 
kuvaaminen suullisena perinteenä. Hänen 
Homeroksen tyylin tekniikkaan — formuloi- 
hin, teemoihin ja aiheiden tai aihelmien li- 
säämiseen — kohdistuneet tutkimuksensa 
ovat olleet viime vuosikymmeninä useim- 
pien vertailevien eepostutkimusten perusta- 
na. Parryn seuraajat Homeros-tutkimuksen 
alalla ovat keskittyneet pääasiassa selvittä- 
mään tarkemmin formulan tehtävää, sen 
joustavuutta ja muuntelua ja sen suhdetta 
runomitan asettamiin vaatimuksiin. Paljon 
tuloksellista työtä on tehty. Näiden tutki- 
musten yleisenä päämääränä voitaisiin pitää 
suullisen komposition kuvaamista runoilijan 
näkökulmasta, lähestulkoon laulajan mie- 
lenlaadun ymmärtämistä. Niinpä niistä kah- 
desta adjektiivista, joiden avulla Parry luon- 
nehtii homeerista tyyliä, »suullinen» on saa- 
nut etusijan »perinteiseen» nähden, ja esi- 
tystilanteen kahdesta luovasta osapuolesta 
laulajaa on painotettu enemmän kuin yleisöä. 


Esitykseni pohjaa Parryn kuvaukseen 
Homeroksen suullisesta, perinteisestä tyy- 
listä, mutta siirryn tyylin alueelta tarkastele- 
maan sisältöä. Käsittelen kysymystä, kuinka 
perinteiset runot vaikuttavat niitä kuuntele- 
van yleisön kulttuuri-identiteettiin; mitä Ili- 
aan ja Odysseian lukemiseemme vaikuttaa se 
seikka, että ne ovat perinnettä; ja kuinka ne 
yhä heijastavat laulajalle ja hänen yleisölleen 
yhteistä kreikkalaista kulttuuri-identiteettiä 
sekä erityisesti ateenalaiselle kuulijakunnalle 
ominaisia piirteitä. 


Perinnetekstien luonne 


Latinan »traditio» tarkoittaa »eteenpäin 
siirtämistä», mutta kuka siirtää eteenpäin 
kenelle, ja mitä? Kirjallinen traditio on vas- 
taavanlainen kuin kielellinen: sanat ja kieli- 
oppi lähetetään eteenpäin sukupolvelta toi- 
selle, ja jokainen jollakin kielellä tuotettu 
ilmaus on yhteisen tradition yksilöllinen il- 
mentymä. Kielioppi on saatettu esittää tai ei, 

yksittäinen puhuja tuntee kieliopin tai ei, jo- 
ka tapauksessa hän mukautuu sen sääntöihin 
ja odottaa samaa muilta kyseisen kielen pu- 
hujilta. Kirjallisen tradition »sanat» ja »kie- 
lioppi» ovat kattavampia yksiköitä: sen »sa- 
nat» ovat kerronnan ainesosia, suurin piir- 
tein samoja mitä Parry ja Lord kutsuivat 
»teemoiksi» (en tässä puutu siihen, kuinka 
käsitettä on kritisoitu), kun taas sen »kieli- 
oppia» ovat kerronnan kaavat. » Olipa kerran 
mökin ukko, jolla oli kolme poikaa» — 
enempää ei tarvitse sanoa, kun kuulija jo 
olettaa, että nuorin ja väheksytyin poika saa 
omakseen prinsessan ja puoli valtakuntaa. 
Perinteisen kertomuksen »kielioppi» saattaa 
vastata, tai olla vastaamatta, kokemusta to- 
dellisesta maailmasta. Kun kerrottiin, että 
Mooses-lapsi oli jätetty korissa heitteille 
Niiliin, oli tällainen tapa varmaankin tuttu 
siinä yhteisössä, jossa kertomus ensiksi 
kuultiin, ja tässä mielessä kertomus vastasi 
todellisuutta. Kuitenkin se, että kuulijakunta 
välittömästi oivalsi lapsesta tulevan tärkeä 
sankari, johtuu pelkästään »kieliopista». To- 
dellisessa elämässä löytölapsen elämä olisi 
vähemmän loistelias. 

Nykyaikaisessa, länsimaisessa yhteiskun- 
nassa ei kirjallisuus ole vailla traditioita; esi- 
merkiksi kirjallisuuden eri lajeihin kohdis- 
tuu erilaisia odotuksia. Lukija, joka avaa ro- 
maanin, tekee sen erilaisin odotuksin kuin 
henkilö, joka ryhtyy lukemaan runokokoel- 
maa, tai kuin teatteriesitykseen saapuja. Ei 
ole tosin takeita heidän odotustensa täytty- 
misestä; kirjailija voi vapaasti valita, noudat- 
taako genren sääntöjä vai ei. Lukijat ja katse- 
lijat eivät protestoi, mikäli sääntöjä rikotaan; 

heitä pikemminkin ärsyttää, jos kaikki hei- 
dän odotuksensa täyttyvät. Kirjallisuutemme 
on pääasiassa individualistista, ja tradition 
säännöt ovat olemassa rikottaviksi. 
Perinnetekstin osalta tilanne on päinvas- 
tainen. Poikkeamia »kieliopista» pidetään 
virheinä, joihin yleisö reagoi halveksuen tai 
protestoiden: tekstiä pidetään kieliopin vas- 
taisena samalla tavoin kuin ei hyväksytä sel- 
laista lausetta, jossa kieliopin sääntöjä on ri- 
kottu. Kirjallinen traditio on tiedostamaton 
sosiaalinen sopimus samaan tapaan kuin kie- 
li, ja perinneteksti on muodostettu sellaisten 
kaavojen mukaan, joita ei ole luonut kukaan 
yksittäinen esittäjä vaan itse traditio. 
Jokainen yksittäinen perinneteksti on ylei- 
sen tradition yksilöllinen ilmentymä. Tämä ei 
tarkoita, että perinnetekstit olisivat yhtään 
enempää toistensa kaltaisia kuin yhden ja 
saman kielenkään ilmaukset; päinvastoin pe- 
rinteellä on rajattomasti mahdollisuuksia eri 
ilmausten, kielellisten tai kirjallisten, löytä- 
miseen. Tutkijat kuitenkin usein käsittelevät 
perinnetekstejä siten kuin ne olisivat koko 
traditio. Tämä virhe on erityisesti tarjolla 
silloin, kun traditiosta tunnetaan vain muu- 
tama teksti, kuten esimerkiksi antiikin Krei- 
kan epiikasta. Se, ettei ole pystytty erotta- 
maan traditiota ja sen ilmentymiä, on usein 
johtanut tekstien yksilöllisten ominaisuuk- 
sien aliarvioimiseen ja siihen, etteivät teks- 
tien erityiset sosiaaliset yhteydet ole herättä- 
neet kiinnostusta. Ei ole harvinaista, että tut- 
kijat ovat pitäneet tradition vanhimpien ker- 
rostumien tutkimista arvokkaimpana tehtä- 
vänään, ja kiihkeässä halussaan valita traditi- 
on alkuperäisimmät osat erityisanalyysin 

kohteeksi he ovat lyöneet laimin niiden omi- 
naisuuksien tutkimisen, jotka ilmenevät 
muutamissa jo muutoin kadonneen tradition 
jäljelle jääneissä näytteissä (esim. Holbek, 
painossa). 

Jokainen pitkähkön, jossain määrin mo- 
nimutkaisen suullisen ja perinteisen tekstin 
esitys merkitsee aina perinneprosessin päät- 
tymistä, jatkuipa traditio sinänsä kuinka mo- 
nessa muussa esityksessä tahansa. Teksti 
koostuu eri-ikäisistä osista, mutta laulaja va- 
litsee nämä ainekset aina sen tilanteen mu- 
kaan, jossa teksti on tarkoitettu esitettäväksi. 
Sama koskee tilannetta, jossa teksti tallen- 
netaan kirjoittamalla se muistiin. Tekstin 
kirjallisten ominaisuuksien erittelemiseksi 
(ja oletettavasti myös muuntyyppisissä ana- 
lyyseissa) on siksi välttämätöntä analysoida 
juuri tämä lopullinen teksti ja nähdä sen ai- 
nesosat vanhimmasta nuorimpaan sen yksit- 
täisen tekstin yhtenäisyyden valossa, mihin 
ne kuuluvat. 

Synkronisessa analyysissa perinne on 
muuttumaton, toisin kuin sen ilmentymät, 
jotka ovat muuttujia. Diakronisessa analyy- 
sissa jopa itse traditio on epävakaa; jokainen 
luonnollinen kieli kehittyy, niin myös kirjal- 
liset traditiot. Tärkeimpiä syitä tähän ovat 
muutokset, joita tapahtuu perinnettä kan- 
nattavan yhteisön elämässä. Muutokset sa- 
nastossa ovat kuitenkin tavallisempia kuin 
muutokset kieliopissa, ja silmiinpistäväkin 
muutos on vähäpätöinen, jos sitä vertaa tra- 
dition yleiseen vakauteen: jos näin ei olisi, ei 
kieltä enää ymmärrettäisi eikä se enää olisi 
kieli. 


Homeroksen kielen luonne ja 
tyylin ehdot 


Kun Parry analysoi homeerisen runouden 
perinteistä tyyliä, hän noudatti mallia, joka 
oli kehitetty homeerisen kielen tutkimusta 
varten. Homeerinen kieli ei ole murre, jota 
joku olisi joskus puhunut, vaan se on sekoi- 
tus, joka koostuu kreikan erilaisiin murtei- 
siin kuuluvista sanamuodoista, sekä hybridi- 
tai kokonaan keinotekoisista muodoista. 
Tämä todistaa niistä vaikeuksista, joita 
kreikkalaisilla runoilijoilla oli edessään: hek- 
sametri sulkee sellaisenaan pois useita krei- 
kan tavallisia sanamuotoja. Esimerkiksi 
substantiivi ktemata, »tavarat», sopii heksa- 
metriin nominatiivissa, akkusatiivissa ja da- 
tiivissa, mutta sen genetiivimuodossa on sel- 
lainen rytmi, ettei sitä voi käyttää heksamet- 
rissä. Epiikan runoilijan on genetiiviä tarvi- 
tessaan korvattava sana synonyymilla tai väl- 
tettävä kokonaan puhumasta »tavaroista» 
genetiivissä (Meillet 1923, 57—70). 
Traditioiden tutkijalle tässä on kiinnosta- 
vaa se, ettei murteiden sekoitus ole sattu- 
manvaraista, vaan muodostaa systeemin. 
Esimerkiksi Iliaan ensimmäisessä säkeessä on 
lopussa pääsankariin, Akhilleukseen, liittyvä 
formula Peleiadeo Akhileos, joka on genetiivi 
» Akhilles, Peleuksen poika». Isän nimen ja 
erisnimen muodot kuuluvat homeerisen 
kielen kehityksen kahteen eri vaiheeseen 
siten, että Peleiadeo on nuorempi muoto kuin 
Akhileos. Tämä formula on helposti palau- 
tettavissa kummankin komponentin osalta 
vanhempaan muotoon: Peleiada’ Akhilaos. 
Tästä isän nimi on ottanut kaksi askelta 

muuttuen ensin siten, etta pitkasta a:sta on 
tullut pitkä e, ja seuraavaksi päätteestä e» on 
tullut Zo. Nämä kaksi askelta otettiin hanka- 
luuksitta, koska molemmissa tapauksissa 
nuorempia muotoja saattoi heksametrissä 
käyttää samassa paikassa kuin vanhempia 
muotoja. Akhilleuksen etunimi on kuitenkin 
tässä käytetyssä genetiivimuodossa ottanut 
vain ensimmäisen näistä kahdesta askeleesta, 
päätemuodosta -205 muotoon -eos, kun taas 
seuraava askel päätteestä -eos päätteeseen -205 
olisi antanut sanalle uuden rytmin ja siten 
pakottanut täysin vaihtamaan formulan 
(Chantraine 1943 ja 1958). 

Koska on mahdollista seurata yksityis- 
kohtaisesti Homeroksen kielen historiaa, 
siitä on voitu osoittaa se luonteenomainen 
piirre, että vanha ja uusi elävät rinnakkain 
mutta eivät kaoottisena sekoituksena. Silloin 
kun nuorempi muoto voi ottaa vanhemman 
paikan aiheuttamatta heksametrille vakavaa 
vahinkoa, näin tapahtuu; muussa tapauksessa 
vanha muoto säilyy. Kieli muuttuu jatkuvasti 
aivan kuten normaali puhuttu kielikin, mutta 
ne tekniset vaatimukset, joita liittyy mitalli- 
seen suulliseen esitykseen, tavallisesti vah- 
vistavat sitä, että siinä tietyt puhutussa kie- 
lessä vanhentuneet muodot ovat taipuvaisia 
säilymään. 

Mitä vaativampi mitta, sitä konservatiivi- 
sempi kieli. Tätä konservatiivisuutta vahvis- 
taa tunne, että arkaainen sävy sopii juhlavaan 
tyyliin, jolla on soveliasta kertoa sankarilli- 
sesta menneisyydestä. Näitä kahta säilyttävää 
tekijää vastaan asettuu se, että yleisön pitää 
ymmärtää esityksen kieltä; jos runokieli laa- 
haisi niin kaukana puhutun kielen perässä, 

ettei sitä enää ymmärrettäisi, eepos menet- 
täisi yleisönsä, mikä suullisen perinteenlajin 
kohdalla tarkoittaisi sammumista. 

Parryn homeerisen tyylin tutkimukset 
pohjautuivat tähän malliin, ja tulos oli sa- 
mansuuntainen: kuulijakunnan on voitava 
hyväksyä tyyli, ja siksi tyylin on jatkuvasti 
muututtava. Kaksi tekijää vahvistaa olemassa 
olevien formuloiden säilymistä: heksametrin 
vaatimukset ja halu tehdä tyylistä »etäistä ja 
ihmeellistä». »Jos formula voidaan muuttaa, 
se ennemmin tai myöhemmin muutetaan, ja 
uuden ja vanhan tyylin välinen särö riippuu 
siitä, onko formulan muuttaminen helppoa 
vai vaikeaa» (Parry 1971, 332). 


Sisältöanalyyttinen sovellus 


Jos tarkastellaan tämän mallin toimivuutta si- 
sällön tasolla havaitaan, että edelleen pitää 
paikkansa pyrkimys tehdä runosta »etäinen 
ja ihmeellinen» ja että suullisen säkeensepi- 
tyksen vaatimukset asettavat etusijalle sen, 
että kerrataan jo olemassa olevia jaksoja uu- 
sien sepittämisen asemesta. Tällä tasolla hek- 
sametriä ei kuitenkaan voi pitää tärkeimpänä 
säilyttävänä tekijänä: pelkästään mitan vaa- 
timusten takia runoilijan ei tarvitse valita jo- 
takin teemaa toisen asemesta. Epiikan sisäl- 
lön tasolla muuan erittäin tärkeä säilyttävä 
piirre on totuuden kunnioitus. Suullisen ee- 
poksen yleismääritelmä saattaisi kuulua seu- 
raavasti: se on runollisesti ylevässä muodossa 
esitetty pitkä kertomus, jonka käsitetään 
antavan totuudenmukaista tietoa mennei- 
syydestä. 

Suullisen epiikan laulaja ei voi muuttaa 
kertomuksiaan, jos hän samalla rikkoisi ylei- 
sönsä tuntemia totuudellisuuden rajoja. 
Homeerinen runoilija saattaisi esimerkiksi 
muunnella kertomuksia siitä, mitä tapahtui 
Troijan hävityksessä, mutta hän ei mitenkään 
voisi antaa Kreikan armeijan palata kotiin 
hävittämättä Troijaa. Agamemnonin tuhou- 
tumiseen saattaisi olla erilaisia syitä, ja voitai- 
siin eri tavoin kertoa siitä, kuinka kaikki oi- 
kein tapahtui, mutta olisi mahdotonta antaa 
hänen kuolla ennen Troijaa tai antaa hänen 
palata hengissä kotiin (Kullman 1960). Ylei- 
sö tiesi suurin piirtein, mitä sankarien aika- 
kaudella tapahtui, ja huomattavia poikke- 
amia traditiosta olisi pidetty virheinä, jotka 
olisivat voineet johtua runoilijan ammattitai- 
don puutteesta tai suorastaan hänen tietoi- 
sesta halustaan vääristellä tosiasioita; kum- 
paakaan ei olisi hyväksytty. 

Elämä muuttuu kuitenkin myös perintei- 
sissä yhteisöissä. Se mikä kiinnosti kuulijoita 
sukupolvea aikaisemmin, ei ehkä enää ollut- 
kaan kiinnostavaa. Yhteisön valtarakenteet 
saattoivat muuttua, jokin tärkeänä pidetty 
suku ehkä sammui, uskonnolliset tai muut 
tavat mahdollisesti vaihtuivat. Tällaiset 
muutokset aiheuttavat muutoksia suullisen 
epiikan sisältöön. Eepos ei ole olemassa vain 
antaakseen tietoa menneisyydestä vaan säi- 
lyttääkseen yhteyden menneisyyden ja ny- 
kyisyyden välillä. Menneisyyden tärkeys 
piilee sen suhteessa nykypäivään (Jensen, 
painossa). Samoin kuin kieli muuttuu ym- 
märrettävyyden takia ja säilyy muuttumatta 
mitan ja ylevän tyylipyrkimyksen takia, niin 
sisältökin muuttuu pysyäkseen yleisölle hy- 


väksyttävänä ja säilyy muuttumatta arkaa- 
isuuden vuoksi ja siksi, että sankarillisen 
menneisyyden tapahtumia kuvattaisiin oi- 
kein. 

Siten vanha ja uusi elävät traditiossa rinta 
rinnan. Jokainen tradition uusi yksittäinen 
tuotos on kuitenkin mahdollisten ainesten 
joukosta tehtyjen järjestelmällisten valinto- 
jen tulos, ja epiikka kaikessa konservatiivi- 
suudessaan sallii innovaatioita, jos pysytään 
hyväksyttävästi totuuden rajoissa. Suulliseen 
runouteen hyvin sopiva määre »kaksois- 
näyttämö» (Lönnroth 1978) muuttuu itse 
asiassa suullisen, perinteisen eepoksen mo- 
ninkertaiseksi näyttämöksi: jokainen yksit- 
täinen teksti säilyttää aineksia toisistaan var- 
sin etäällä olevilta aikakausilta, samalla kun 
se jatkuvasti suhteuttaa niitä esityksessä läsnä 
olevalle yleisölle ymmärrettäviksi. 


Eepos ja identiteetti 


Käsitys — kulttuuri-identiteetistä perustuu 
ryhmän tunteeseen, että sen jäsenillä on jo- 
takin yhteistä ja että he samalla eroavat 
muista. Kaiken suullisen perinteen — jopa 
sellaisten länsimaisessa yhteiskunnassa ta- 
vattavien suullisten traditioiden kuin poliit- 
tisten kaskujen tai lasten pilkkalaulujen — 
yhtenä tehtävänä näyttää olevan kulttuuri- 
identiteetin ylläpitäminen ja vahvistaminen. 
Ne välittävät tunnetta, että tämä on jotakin 
mistä me nautimme, jotakin mikä erottaa 
meidät noista muista, jotka eivät pelkästään 
ole tästä nauttimatta vaan saattavat jopa ran- 
gaista meitä esityksestä. 

Eepos edellä esitetyllä tavalla määriteltynä 
on erittäin tärkeä kulttuuri-identiteetin yllä- 
pitäjä nimenomaan siksi, että se sitoo nyky- 
päivän menneisyyteen ja antaa kuulijoille 
tunteen, että heidän kulttuurinsa on yhtei- 
nen menneitten sukupolvien kanssa. Samalla 
kertomuksen »leveys» antaa runoilijalle 
mahdollisuuden sisällyttää siihen juuri kysei- 
selle ryhmälle tyypillisiä asioita: elämäntapaa, 
poliittisia ja uskonnollisia käytänteitä, ai- 
neellista ympäristöä jne. Hän voi ottaa mu- 
kaan suuren valikoiman henkilöitä toimi- 
maan hyvinä tai huonoina esimerkkeinä. 
Onnistuessaan suullinen eepos välittää kuu- 
lijoille tunteen, että he elävät kuten elävät, 
koska siten heidän esi-isänsäkin elivät; hei- 
dän norminsa ja arvonsa ovat olleet samat 
muinaisista ajoista asti, ja heidän tulisi ottaa 
esi-isiltään oppia osatakseen käyttäytyä oi- 
kein. Koska epiikan aiheena ovat yleensä 
muukalaisten, ehkä kaukaisissa maissa asu- 
vien vihollisten keskuudessa tehdyt urotyöt, 
tämä tarjoaa erityisen suuret mahdollisuudet 
korostaa niitä seikkoja, jotka erottavat ylei- 
sön esi-isineen niistä, jotka eivät kuulu hei- 
dän yhteiseen kulttuuriinsa. Jos ottaa lisäksi 
huomioon, että suullisen eepoksen yleisö on 
tavallisesti laaja (kaikki miehet, kaikki aikui- 
set, jopa koko väestö), voi ymmärtää, että 
eepos on tässä mielessä erityisen tärkeä laji. 

Antiikin Kreikka jakautui moniin pieniin 
kaupunkivaltioihin, jotka olivat suurimman 
osan aikaa sodassa keskenään. Kreikkalaisilla 
oli kuitenkin myös käsitys kuulumisesta yh- 
teen ja samaan kulttuuriin, ja epiikalla oli 
keskeinen merkitys tämän tunteen synnyt- 
täjänä ja ylläpitäjänä. Rapsodit kiertelivät 

kreikkaa puhuvissa maissa esittäen laulujaan 
suurille yleisöille yksityisissä ja julkisissa 
juhlissa, ja siten he kuljettivat ympäriinsä 
kaikille kreikkalaisille yhteistä eeppistä pe- 
rinnettä. Jos tilannetta vertaa Hongon (1980, 
12-15) kuvaukseen Kalevalan kokoonpa- 
nosta, niin muinaisen Kreikan rapsodeilla oli 
varmaankin itsellään vankka käsitys siitä, mi- 
kä oli luontaisesti kreikkalaista; siten heidän 
henkilössään yhtyi Hongon mainitsemista 
kolmesta tasosta ensimmäinen ja toinen: 
laulajan ja kerääjän. Mutta kun Elias Lönnrot 
» tahtoi kaikkien maakuntien ja runoalueit- 
ten runojen parhaitten osien heijastuvan ee- 
poksessa» (Honko 1980, 19), tekivät rapso- 
dit näin juuri siksi, ettei heillä ollut muuta 
mahdollisuutta: heidän traditionsa aineisto 
koostui Kreikan eri osien ja eri aikojen 
runoaineksista. 

Mutta jokaisella rapsodien esityksellä oli 
oma yleisönsä ja jokainen esitys oli ainut- 
kertainen tapahtuma; homeerisen runoilijan 
oli sopeutettava eri aineksista koostuva tra- 
ditionsa kulloinkin läsnäolevan kuulijakun- 
nan mukaiseksi. Tämän asian arviointia vai- 
keuttaa kuitenkin se, että vain kaksi homee- 
rista eeposta on säilynyt, Ilias ja Odysseia, 
eivätkä ne pituudestaan huolimatta ole 
muuta kuin tradition kaksi yksittäistä, oman 
sosiaalisen kontekstinsa leimaamaa tuotetta. 


Kreikkalaisen kulttuurin rajat 
Tässä vaiheessa haluan hyvin lyhyesti esittää 


teoriani kyseisten eeposten sosiaalisesta 
kontekstista. Tämän esityksen rajoissa ei ole 

mahdollista tuoda esiin kaikkia perusteluja, 
mutta olen varhemmassa teoksessani valais- 
sut teorian lähtökohtia (Jensen 1980). Ilias ja 
Odysseia ovat mielestäni suullisesti sepitet- 
tyjä runoja, jotka on kirjoitettu muistiin sa- 
nelusta — ensin Ilias ja sitten Odysseia — Pei- 
sistrateen hovissa Ateenassa noin 525 eKr. 
Tämä merkitsee monissa kohdissa paluuta 
F. A. Wolfin näkemykseen, mutta ero on sii- 
nä, että hänen toimittajansa on korvattu ru- 
noilijalla, joka sanelee kirjurille. Rapsodi, 
joka saneli Iliaan ja Odysseian, oli esittänyt 
niitä suurelle yleisölle — periaatteessa koko 
Ateenalle — panateenalaisissa juhlissa, ja tä- 
mä yleisö hänellä oli mielessään yhä, kun hän 
saneli eepoksia. Siten meidän tuntemamme 
runot odotetusti kertovat sankarillisesta 
menneisyydestä tavalla, jonka attikalainen 
yleisö tyrannisukuineen kuudennen vuosisa- 
dan lopulla eKr. saattoi hyväksyä. 
Odysseiassa on ehkä ilmeisimmin näkyvis- 
sä eepoksen luonne kreikkalaisten yhteisenä 
traditiona, koska tässä runoelmassa käytetään 
niin hanakasti hyväksi kreikkalaisten ja ei- 
kreikkalaisten vastakkainasettelua (Vidal- 
Naguet 1973, Friedman 1983, Harbsmeier 
1985). Odysseuksen harharetket (Odys- 
seia 9—12) kuljettavat hänet kaukaisten ja 
outojen kansojen luo sekä kuolemattomien 
ja jopa vainajien valtakuntaan; siten vasta- 
kohtien avulla määritellään, mitä on olla 
kuolevainen, vastakohtana kuolemattomille 
jumalille, mitä on olla elossa, vastakohtana 
vainajille, ja mitä merkitsee olla kreikkalai- 
nen, vastakohtana muukalaisille. 
Vastakohdat asettuvat järjestelmään, joka 
on karkeasti ottaen maantieteellinen: mitä 


kaukaisempi paikka on, sitä etäämpänä sen 
asukkaiden kulttuuri on kreikkalaisesta. 
Odysseuksen ensimmäinen etappi kotimat- 
kalla Troijasta on kikonien maa, eikä heissä 
ole mitään kummallista, vaan he ovat kreik- 
kalaisia, jotka elävät kaupunkivaltiossa. 
Mutta Peloponnesoksen eteläkärjessä myrs- 
ky heittää Odysseuksen miehineen pois 
kurssista, ja siitä lähtien ne kansat, joiden 
luona he vierailevat, näyttäytyvät kreikkalai- 
sen kulttuurin vastakohtina. Lootuksensyöjät 
ovat kasvissyöjiä, eivät vihamielisiä, mutta 
kuitenkin vaarallisia, koska heidän ruokava- 
lionsa poikkeaa kreikkalaisesta: ne Odys- 
seuksen miehet, jotka syövät kohtalokkaita 
kukkia, unohtavat kreikkalaisuutensa siinä 
määrin, että kadottavat halunsa palata kos- 
kaan kotiin. Kykloopit elävät hyvin kaukana, 
ja heidän ruokavalionsa erottaa heidät rajusti 
kreikkalaisesta kulttuurista. Polyfemos syö 
ihmislihaa: »kuin vuorileijona hän ahmi suu- 
hunsa mitään jättämättä sisäelimet ja lihat ja 
ytimet ja luut». (Odysseia 9: 292-293. 
Pentti Saarikosken suomennos.) Ilmeisem- 
pää vastakohtaa ei voisi ajatella. Kykloopit 
muodostavat kuitenkin myös monessa muus- 
sa mielessä kreikkalaisen kulttuurin vasta- 
kohdan. He eivät elä organisoidussa kau- 
punkivaltiossa vaan luolissa, ja he elävät yk- 
silöinä vailla lakia ja oikeutta. He eivät viljele 
maata eivätkä purjehdi merellä, eivät myös- 
kään palvo jumalia. He eivät tunne kreikka- 
laisten vieraanvaraisuutta koskevia säädök- 
siä; Polyfemos suorastaan pilkkaa kreikka- 
laisten tapaa antaa vieraille lahjoja, kun hän 
antaa Odysseukselle sen »lahjan», että tämä 
syödään viimeiseksi. Polyfemos juo viiniä 

sekoittamatta siihen vettä — ja hän juo myös 
sekoittamatonta maitoa! Tässä kaikessa hän 
on ei-kreikkalaisen perikuva, ja jopa hänen 
ulkoinen olemuksensa korostaa tätä: hän on 
jättikokoinen ja yksisilmäinen. 

Kaikesta huolimatta jumalat rakastavat 
kyklooppeja, ja Polyfemos on Poseidonin, 
meren jumalan poika. Se seikka, etteivät he 
elä maanviljelyksestä, tekee heidät pikem- 
minkin yli-inhimillisiksi kuin sivistymättö- 
miksi, jos otetaan huomioon, että kreikka- 
laisten kuvaan kultaisesta aikakaudesta kuu- 
lui vapaus maanviljelyksen ikeestä. Kyk- 
looppien maa tuottaa itsestään kaikkea mitä 
tarvitaan, eivätkä kykloopit siten joudu kär- 
simään kreikkalaisten kirouksesta: raskaasta 
työstä kivisillä pelloilla. 

Kyklooppien luota Odysseus miehineen 
pääsee Aioloksen avulla lähelle kotimaata, 
mutta jälleen he menettävät mahdollisuuden 
ja joutuvat pois kurssista päätyäkseen tällä 
kertaa paikkaan, jonka asukkaat, laistrygonit, 
ovat ei-kreikkalaisuudessaan lootuksensyö- 
jien ja kyklooppien puolivälistä. Nämä ovat 
vihamielisiä, kooltaan valtavia ihmissyöjiä, 
mutta he elävät kaupungeissa ja heidän nuo- 
ret naisensa käyvät noutamassa vettä kaivolta 
aivan kuten kreikkalaisetkin naiset. Heidän 
maansa kaukaista sijaintia lähellä maailman 
reunaa osoittaa se, että he elävät miltei päi- 
vän ja yön kohtauspaikassa, ja uuttera mies, 
joka jaksaa valvoa, voi ansaita siellä kaksin- 
kertaisen palkan paimentamalla lehmiä ja 
lampaita vuorotta! Toisaalta heidän selvem- 
pää typologista läheisyyttään kreikkalaisiin 
samoin kuin kyklooppeihin taas ilmentää se, 
että Odysseus oli välillä jo aivan lähellä ko- 

timaataan. 

Tästä lähtien Odysseuksen ` seikkailut 
saattavat hänet kosketuksiin jumalten ja vai- 
najien kanssa, eikä viesti enää koske niin 
paljon sitä, mitä on olla kreikkalainen kuin 
sitä, mitä on olla ihminen. Mutta Okeanok- 
sen rajoilla, mistä Odysseus saapuu kuol- 
leitten maahan, asuvat kimmerit. Heidät 
mainitaan vain ohimennen, koska kertomus 
rientää kohti tärkeää manalaepisodia, mutta 
ne kaksi tietoa, jotka heistä annetaan, osoit- 
tavat heidän täydentävän  laistrygoneja. 
Kimmerit asuvat laistrygonien tapaan kau- 
punkivaltiossa maailman reunalla, mutta kun 
laistrygoneilla ei ole lainkaan yötä, ei kimme- 
reillä ole lainkaan päivää, vaan he elävät ikui- 
sessa pimeydessä. 

Lootuksensyöjät, laistrygonit ja kykloopit 
kuvaavat siten ei-kreikkalaisuuden kolmea 
astetta peilinä Odysseuksen normien ja ar- 
vojen säätelemälle kreikkalaiselle maailmal- 
le. Ne esitetään kuitenkin riittävän samanlai- 
sina kuin kuulijakunnan tuntema maailma, 
jotta ne voi hyväksyä myös saman kulttuurin 
varhaisempina vaiheina. Lyhyesti mainitut 
kimmerit muodostavat laistrygonien vasti- 
neen ja asettuvat heidän rinnalleen keskim- 
mäiseen vaiheeseen. Kreikkalaisuuden kaksi 
erityisesti korostuvaa yleiskriteeriä ovat ruo- 
kavalio ja poliittinen organisaatio: kaupunki- 
valtio tai ei. 


Skheria ja Troija: 
kahden kaupungin tarina 


Koettuaan monia vaarallisia seikkailuja ju- 
malten ja hirviöitten maailmassa Odysseus 

saavuttaa lopulta viimeisen etapin ennen ko- 
timaata, fajakien, kuolevaisten olentojen 
maan. Heidän valtiotaan kuvataan Odyssei- 
assa  yksityiskohtaisemmin kuin mitään 
muuta sadunomaista maata, ja se on ennen 
muuta kreikkalaisen siirtokunnan kuvaus. 
Fajakit asuivat aikaisemmin kyklooppien 
naapureina, mutta koska nämä jatkuvasti uh- 
kasivat heitä ja olivat fajakeja vahvempia, he 
lähtivät maastaan ja asettuivat asumaan Skhe- 
rian saarelle. Heidän asutuksensa alkuvai- 
heita saarella kuvataan seuraavasti: he raken- 
sivat muureja ja taloja, pystyttivät temppe- 
leitä jumalilleen ja jakoivat keskenään vilje- 
lykelpoisen maan. Tämä voisi olla todellisen 
kreikkalaisen siirtokunnan kuvausta. Kau- 
pungissa on tori Poseidonin alttareineen, ja 
kaupungin ulkopuolella on Athenen pyhä 
lehto. Fajakeja hallitsee kuningas, ja ihmiset 
elävät hänen ja toistensa kanssa rauhassa. 
Juhliessaan he syövät ja juovat runsain mi- 
toin, ja juhla-aterialla heidän ruokanaan on 
liha ja juomanaan viini. Heitä viihdyttää san- 
kariteoista laulava bardi — kuten Odysseian- 
kin yleisöä — ja jatkojuhlallisuuksiin kuuluu 
nuorten tanssijoitten taiturimainen esitys se- 
kä urheilukilpailuja. 

Tämä kaikki osoittaa, että fajakeja kuva- 
taan kreikkalaisen kaupunkivaltion malliesi- 
merkkinä; ainoa erikoinen seikka on heidän 
rajoittuneen kiihkeä kiinnostuksensa laivoi- 
hin ja merenkulkuun. Tämä korostuu erityi- 
sesti nuoren prinsessan, Nausikaan, nimessä, 
ja se tulee ilmi myös fajakiaristokraattien 
nimissä: niissä ovat enemmistönä laivaa tar- 
koittavan »naus»-sanan johdokset tai nimet, 
joissa tämä sana on yhdyssanan osana. Ker- 


tomus on näissä jaksoissa tunnelmaltaan iloi- 
nen: fajakit viettävät rauhaisaa, idyllistä elä- 
mää (Odysseia 6-8). 

Iliaan erikoisuus on se, ettei siinä käytetä 
hyväksi mahdollisuuksia kuvata troijalaisia 
vihollisia kreikkalaisten vastakohtana. Jos 
ajatellaan, että sota Troijan kanssa oli men- 
neisyyden suuri panhelleeninen retki, olisi 
voinut odottaa, että eepos olisi rakentunut 
sivistyksen ja barbarian välisen vastakohtai- 
suuden varaan, mutta siinä ei ole mitään täl- 
laista. Troijalaiset viholliset ovat yhtä sivisty- 
neitä kuin kreikkalaiset maahan tunkeutujat; 
he puhuvat samaa kieltä, asuvat kaupunki- 
valtiossa ja palvovat samoja jumalia yhtäläi- 
sin menoin kuin kreikkalaisetkin. Jo vilkaisu 
esimerkiksi Rolandin lauluun todistaa eron 
hätkähdyttävyyden: siinä saraseenit ovat pa- 
kanoita ja barbaareja eivätkä ansaitse parem- 
paa kohtaloa kuin tulla hakatuksi tusinoittain 
silpuksi. Homeros ei vertaile kreikkalaisia ja 
troijalaisia hyvän ja pahan skaalassa, eikä 
ketään sankaria kuvata sympaattisemmin 
kuin Troijan Hektoria. Vain lievää puolu- 
eellisuutta kreikkalaisten hyväksi voi havaita, 
mutta se on pelkästään määrällistä: Ilias 
käyttää enemmän aikaa kreikkalaisten kuin 
troijalaisten kuvaamiseen, kuulemme 
enemmän kreikkalaisten kuin troijalaisten 
teoista taistelukentällä, ja tietysti pääjuoni 
käsittelee kreikkalaisten leirin tapahtumia. 

Tämä ei johdu siitä, etteivätkö Troijaa 
koskevat kertomukset olisi tarjonneet ai- 
nesta kulttuurien vastakkainasetteluun. Pel- 
kästään Iliaan antamat tiedot troijalaisista oli- 
sivat oivallisesti soveltuneet kontrastiiviseen 
kuvaukseen: Priamos monine vaimoineen ja 

viisinekymmenine poikineen olisi hyvin voi- 
nut edustaa kreikkalaisen monogamian vas- 
takohtaa, ja kertomusta siitä, kuinka Paris 
rikkoo vieraanvaraisuuden sääntöä Menela- 
osta kohtaan olisi saatettu käyttää samaan ta- 
paan kuin Odysseiassa, jossa osoitetaan Po- 
lyfemoksen barbaarinen isännän käytös. Pri- 
amoksen kodin kuvaus on kuitenkin käytän- 
nössä lähes samanlaista kuin normaalin 
kreikkalaisen perheen: Hekuba on Priamok- 
sen varsinainen vaimo aivan kuin Penelope 
on Odysseuksen, ja hänen kaksi eriluonteista 
poikaansa, tunnontarkka Hektor ja huiken- 
televainen Paris ovat runossa niin keskeisiä, 
että lähes unohdamme, minkälainen lapsi- 
lauma Priamoksella todella oli. Pariksen 
loukkaava käytös osoitetaan hänen omaksi 
syykseen eikä sitä millään tavoin käytetä ylei- 
semmin luonnehtimaan troijalaisten käyt- 
täytymistä. 

Troija esitetään Iliaassa samoin kreikkalai- 
sen kaupunkivaltion mallikuvana kuin Skhe- 
ria Odysseiassa. Sen pohjakaava on täsmäl- 
leen samanlainen kuin kaupunkivaltion: 
muuri ympäröi kaupunkia, ja asukkaitten 
talot ryhmittyvät akropoliin ympärille, missä 
jumalten palvontapaikat ja kuninkaan palatsi 
sijaitsevat. Kaupungin ulkopuolella ovat 
haudat, ja siellä on myös kaivo, jolla naiset 
kävivät pesemässä, kun vielä oli rauha. Troi- 
jaa hallitsee kuningas Priamos sopusoinnussa 
alamaistensa kanssa. Hän ei tee yksin tär- 
keimpiä päätöksiä, vaan ne tekee yleisko- 
kous, jossa eri puhujat puolustavat näkö- 
kantojaan. Priamoksella on kyllä viimeinen 
sana, mutta tämä johtuu enemmän hänen 
iästään ja viisaudestaan kuin siitä, että hän on 

kuningas — varsin samaan tapaan kuin Nes- 
torilla on usein viimeinen sana kreikkalaisten 
armeijan kokouksissa (Ilias 7: 345—379). 
Soveliaan ikäiset miespuoliset kansalaiset 
lähtevät puolustamaan kaupunkiaan, aivan 
kuten tapahtui arkaaisessa kreikkalaisessa 
kaupunkivaltiossa, vaimojen ja vanhempien 
seuratessa tapahtumia muurin harjalta. Iliaan 
Troija on Odysseian idyllisen Skherian traa- 
ginen vastine; molemmat ovat Akhilleuksen 
kilvessä kuvattujen sota- ja rauhantilassa elä- 
vien kaupunkien mahtavankokoisia vasti- 
neita (Ilias 18: 490—540). 

Miksi Ilias ei käytä Troijaa kuvatakseen 
outoa, ei-kreikkalaista kulttuuria, kuten 
Odysseiassa käsitellään muukalaisyhteisöjä? 
Aikaisemmin tuntui ilmeiseltä vastata näin: 
siksi, koska se on Odysseiaa vanhempi ja 
edustaa staattista maailmaa ennen suurta 
kolonisaation kautta, kun taas Odysseia 
kuuluu siihen aikakauteen, jolloin Kreikan 
kaupungit lähettivät retkikuntia kaukaisille 
rannoille perustamaan siirtokuntia. Tämä se- 
litys on yhä hyväksyttävä, myös soveltamieni 
tulkintojen kannalta, mutta se on aivan liian 
yksinkertainen. Kun se yhdistetään nykyään 
vallitseviin käsityksiin runojen iästä — että 
ne on sepitetty vähän ennen ja vähän jälkeen 
700 eKr. — selitys alkaa ontua. Jos Ilias olisi 
siirtokuntien perustamisen aikaa vanhempi, 
se olisi ajoitettava vähintään vuosisataa var- 
hemmaksi, kun taas nykyinen ajoitus ei ole 
sopusoinnussa lukuisten molemmissa eepok- 
sissa esiintyvien ainesten kanssa, jotka ovat 
myöhäisemmältä ajalta kuin 600-luvun alusta 
eKr. 

Viisisataaluvun näkökulma 


Iliaan kielellinen tekstuuri on selvästi arkaa- 
isempaa kuin Odysseian (Janko 1982). Jopa 
eeposten sisällä on kuitenkin mahdollista 
erottaa jaksoja, jotka ovat keskimääräistä 
nuorempia tai vanhempia, kun taas mikään 
jakso ei liity pelkästään yhteen ja samaan 
kielelliseen vaiheeseen. Nämä erot on pakko 
selittää teorialla runoilijan ja hänen edeltä- 
jiensä yleisestä konservatiivisuudesta. He 
säilyttivät sen, mitä heille esitettiin, niin tar- 
koin kuin mahdollista, ja jos Iliaassa erottuu 
selvemmin vanhoja jaksoja kuin Odysseiassa 
ja niitäkin enemmän alkupuolella kuin lop- 
pupuolella, niin tämä heijastaa sitä yleistä ha- 
vaintoa, että suullinen kertomaruno yleensä 
on kiintein ja säilyvin alkuosiltaan (Lord 
1960, 119). Sisällön kuten kielenkin tasolla 
elävät rinnakkain ajallisesti toisistaan hyvin- 
kin etäällä olevat ainekset, mikä ei sulje pois 
sitä ajatusta, että nämä eepokset, sellaisina 
kuin me ne tunnemme, ovat samanikäisiä ja 
katsovat molemmat taaksepäin kuudennen 
esikristillisen vuosisadan silmin. Teemojen 
kertova »sanasto» on konservatiivista kuten 
varsinainen sanasto; innovaatioita tulee, 
mutta runoilija pitäytyy mieluummin mah- 
dollisimman tiiviisti oppimissaan teemoissa, 
ja vain sellaiset innovaatiot hyväksytään, jot- 
ka eivät tunnu rikkovan perinteenmukaista 
totuutta. 

Odysseuksen kokemukset kaukaisista 
rannoista, oudoista ja barbaarisista kansoista 
ja meren vaaroista olivat edelleen yhtä kiin- 
nostavaa kuultavaa 500-luvun yleisölle kuin 
niiden on täytynyt olla varmaankin vuosisa- 

toja varhemmille kuulijoille. Kolonisaatio oli 
yhä erittäin tärkeä osa kreikkalaista elämää, 
eikä pitkistä ja vaarallisista matkoista Väli- 
meren ja Mustanmeren halki ollut millään 
tavoin luovuttu. Niihin liittyvät seikat olivat 
päinvastoin omiaan kiinnostamaan mitä ta- 
hansa yleisöä kautta koko kreikkalaisen 
maailman. Rapsodi saattoi olla varma, että 
hänen normaalin yleisönsä joukossa oli ihmi- 
siä, jotka olivat purjehtineet merillä, ja ihmi- 
siä, jotka olivat sanoneet hyvästit kaukaisiin 
seutuihin siirtolaisiksi lähteville ystävilleen ja 
sukulaisilleen. 

Mutta 500-luvun yleisö ei pystynyt löytä- 
mään välitöntä vertauskohtaa mihinkään lä- 
hiaikojen historialliseen tapahtumaan yhtei- 
sestä sotaretkestä barbaarivihollista vastaan. 
Sodalle, sellaisena kuin sitä kuvataan Iliaassa, 
löytää vastineita sen sijaan niistä sodista, joita 
Kreikan kaupunkivaltiot kävivät keskenään 
ja jotka olivat liiankin yleisiä antiikin Krei- 
kassa. Kreikkalaisten kulttuuri-identiteetin 
tunne ei tähän aikaan perustunut organisoi- 
tunutta barbaarivaltaa kohtaan tunnettuun 
antagonismiin. Muukalaiset, jotka luonnolli- 
simmin edustivat ei-kreikkalaisia tyyppejä, 
olivat nimenomaan kreikkalaisten kauppiai- 
den ja siirtolaisten valtaamien rantojen alku- 
peräisväestöä. Kuva muuttui alle puolessa 
vuosisadassa: persialaissodissa kreikkalaiset 
saivat oppia muita kreikkalaisuuden kritee- 
rejä. Siten tapaamme Aiskhyloksen ja Hero- 
dotoksen teoksissa käsityksiä siitä, miten 
tärkeää on olla vapaa kansalainen eikä des- 
pootin hallitsema persialainen orja. Jos oli- 
simme tunteneet homeeriset eepokset 400- 
luvulla eKr., on luultavaa, että niiden ajatuk- 

set kreikkalaisuudesta ja ei-kreikkalaisuu- 
desta olisivat olleet erilaiset kuin nyt on laita. 

Aikojen muuttuessa eräät vanhat ainekset 
saivat joskus uusia tulkintoja. Tästä esimerk- 
kinä voi mainita homeerisen käsityksen ku- 
ninkuudesta. Yleensä ajatellaan sen olleen 
mykeneläisen ajan poliittisten struktuurien 
todellinen jäänne, jolle ominaisesta kunin- 
kaan vallasta todistavat suuret Tirynsin ja 
Mykenen kaltaiset palatsit. Näin ilmeisesti 
onkin, ja siksi homeerinen kuningas on mo- 
lemmissa eepoksissa hyvin vanhakantainen 
piirre. Mutta ennen tyrannien aikaa eläneet 
kuulijat ehkä ymmärsivät homeerisen ku- 
ninkaan tyrannin prototyypiksi, ja esimer- 
kiksi fajakien maa tai Troijan kaltaiset yh- 
teiskunnat nähtiin varmaan historiallisina pa- 
ralleeleina tyrannien hallinnolle (termillä ei 
välttämättä ole huonoa kaikua, kun sitä käy- 
tetään Kreikan historian tästä jaksosta), joka 
oli yleinen heidän omana aikanaan. Sanaa 
basileus ’kuningas’ käytetään yhä aikakauden 
tyranneista Pindaroksen runoudessa 400-lu- 
vulla eKr. 

Joskus väitetään, että homeeriset runot 
näyttävät yleiskuvan kreikkalaisesta maail- 
masta sellaisena kuin se oli ennen kaupunki- 
valtion syntyä (esim. Finley 1954). Tätä 
mieltä voi olla ainoastaan, jos jättää ottamatta 
huomioon runojen keskeisiä piirteitä pyr- 
kien leimaamaan ne myöhäisiksi pintailmi- 
öiksi. Esittämäni tulkinnan kannalta ei ole 
epäilystäkään, etteikö sivistynyt kreikkalai- 
nen elämänmuoto merkitsisi elämistä kau- 
punkivaltiossa. 

Edellä on tuotu esiin näkökulmia, joista san- 
karien maailma näyttäytyy 500-luvun eKr. 
yleisön silmin. Eräistä aineksista voi päätellä, 
että runoilija suuntasi esityksensä suoraan 
ateenalaisyleisölleen; hänen kaupunkivalti- 
onsa malli oli selvästi nimenomaan Ateenan 
polis, ei mikä tahansa arkaainen kreikkalai- 
nen kaupunkivaltio. 

Fajakien luona kuulemme kahden jumalan 
kultista, ja nämä ovat täsmälleen kaksi Atee- 
nan pääjumalaa, Poseidon ja Athene. Juuri 
nämä kaksi taistelevat Odysseuksen kohta- 
losta; aikaisemmin on jo verrattu Odysseian 
juonta ateenalaiseen tarinaan siitä, kuinka 
kaksi jumalaa kilpaili pääsystä Ateenan suo- 
jeluspyhimykseksi. Poseidon antoi suolave- 
silähteen puhjeta, kun taas Athene istutti 
oliivipuun (Murray 1934, 312—313). Ku- 
ningas Kekrops oli kilpailun tuomari, ja hän 
myönsi palkinnon Athenelle. Kilpailun nä- 
kyvät todisteet, suolalähde ja oliivipuu, oli- 
vat Ateenan akropoliin nähtävyyksiä, ja kun 
400-luvulla eKr. Perikles rakennutti sinne 
uusia temppeleitä, kilpailu valittiin Parthe- 
nonin läntisen päätykolmion koristeaiheeksi. 
Näyttää kuitenkin siltä, että fajakien yhteis- 
kunnassa nämä jumalat asettuvat toisenlai- 
seen valtajärjestykseen. Poseidonia palvo- 
taan kaupungissa, kun taas Athenen lehto on 
kaupungin ulkopuolella. Onko humoristinen 
kuva fajakien merikiihkosta lievää ateena- 
laisten pilkkaa? Saattaa olla. Asiasta ei ole 
kirjallisia aikalaislähteitä, mutta päätellen 
kaupankäynnin kehittymisestä ja siitä, kuin- 
ka useasti laivoja maalattiin attikalaisten vaa- 

sien kylkiin Peisistrateen kaudella, Ateena oli 
jo silloin suuntautunut hyvin voimakkaasti 
merenkulkuun ja loi perustaa meriherruu- 
delleen, jonka se saavutti Temistokleen joh- 
dolla ja säilytti 400-luvulle eKr. 

Skherian idylli saa äkkilopun Poseidonin 
huomatessa, että fajakien laiva on kuljettanut 
Odysseuksen kotiin Ithakaan. Laiva on juuri 
palaamassa Skherian satamaan, ja kaikki fa- 
jakien johtomiehet ovat toivottamassa sitä 
tervetulleeksi, kun Poseidon vihassaan 
muuttaa sen kiveksi; sitä paitsi hän uhkaa 
sulkea koko saaren vuoren sisään (Odysseia 
13: 125-187). Terävästi tuodaan esiin ju- 
malten erilaisuus: kuinka Poseidon kohtelee 
julmasti valtiota, jonka suojelija hän on, ja 
kuinka taas Athene kohtelee suosikkejaan. 
Kertomusta on edeltänyt kaunis kuvaus 
Odysseuksen saaren satamasta ja sitä varjos- 
tavasta valtavasta oliivipuusta — jumalattaren 
symbolista — ja sitä seuraa Athenen ja Odys- 
seuksen ihastuttava kohtaaminen Odysseuk- 
sen kotirannalla. 

Samantapaiset seikat yhdistävät toisen 
kaupunkivaltion, Troijan, suoraan Ateenaan. 
Troijan akropoliilla on Priamoksen talo ja 
Athene-jumalattaren temppeli. Sodan kriitti- 
sessä vaiheessa vanha kuningatar ja eräät 
muut jalosukuiset naiset menevät temppeliin 
rukoilemaan Athenelta suojelusta, ja he 
kantavat mukanaan ornamentein runsaasti 
kirjailtua peplosta lahjanaan jumalattarelle; he 
ojentavat sen Athenen papittarelle, ja tämä 
asettaa sen istuvan kulttipatsaan syliin temp- 
peliin (Ilias 6: 286—311). Tällainen kohtaus 
kerrottuna panateenalaisiin juhliin Athenea 
palvomaan kokoontuneelle yleisölle on var- 


maankin vaikuttanut niin, että ihmiset ovat 
nähneet tapahtuman oman uskonnollisen ta- 
pansa edeltäjänä. Panateenan tärkein tapah- 
tuma oli juhlakulkue, jossa Ateenan naiset 
edellä kuvattuun tapaan kantoivat uuden 
peploksen akropoliille Athenen temppelin 
kulttipatsaalle (Lorimer 1950, 442—447). 
Tämänkaltaiset esimerkit osoittavat, kuin- 
ka runoilija oli jatkuvasti tietoinen yleisös- 
tään. Ne on valittu todistamaan sitä, kuinka 
eeppinen traditio mukautuu koko Ateenan 
intresseihin, mutta voitaisiin valita muita 
esimerkkejä näyttämään, kuinka runot hei- 
jastavat yleisön sosiaalista kerrostuneisuutta. 
Esityksessä läsnäolevia vallanpitäjiä lienee 
miellyttänyt harmoninen kuva kuninkuu- 
desta, johon sisältyi vakuutteluja tyrannihal- 
linnon siunauksista. Samoin yleisön alem- 
mille kerroksille annettiin samastumismal- 
leja, muitakin kuin Odysseuksen talon kuu- 
luisa, jalo sikopaimen. Vertausten kautta 
suuri joukko yhteiskunnan alakerrostumia 
saa mukaan edustajansa — viljelijät, maatyö- 
läiset, puunhakkaajat, ojankaivajat, saven- 
valajat, jopa varkaat — ja kertomus nähdään 
aika ajoin niiden näkökulmasta. Näin on 
esimerkiksi edellä esitetyssä huomautuksessa 
laistrygonien maan työläisestä, joka pystyisi 
ansaitsemaan kaksinkertaisen palkan, jos hän 
vain tulisi toimeen nukkumatta. Eri ikäryh- 
mät ja molemmat sukupuolet saavat omat 
tärkeät puhemiehensä; kaiken muun ohessa 
Ilias ja Odysseia ovat erittäin keskeisesti ru- 
noelmia, joissa pohditaan sukupuolten välisiä 
suhteita. Niissä esitellään koko joukko eri- 
laisia aviopareja, jotka muodostavat huolelli- 
sesti porrastetun asteikon huonoista esimer- 

keistä ideaaleihin asti. Kun kaikki tällaiset 
seikat yhdistyvät, eepoksista tulee tärkeitä 
välineitä yhteiskunnan arvojen ja normien ja 
siten myös kulttuuri-identiteetin ylläpitäjinä. 

Homeerinen epiikka on kaikkea samalla 
kertaa: historian erilaisia kerrostumia, tari- 
noita eri puolilta kreikankielistä maailmaa, 
monia yhteensulautettuja murteita. Ei ole 
mitään syytä ajatella, että homeerinen tradi- 
tio loppui Iliakseen ja Odysseiaan, mutta se 
mitä siitä tiedämme, loppui täsmälleen näihin 


Kirjallisuus 


Chantraine, Pierre La langue. P. Mazon (ed.), Int- 
roduction à l’Iliade. Paris 1943. 

— Grammaire Homérique. I: Phonétique et 
morphologie. 3. ed. Paris 1958 (1942). 

Finley, Moses I. The World of Odysseus. London 
1954. 

Friedman, Jonathan Civilizational Cycles and the 
History of Primitivism. Social Analysis 14. 
Adelaide, S.A. 1983. 

Harbsmeier, Michael On Travel Accounts and 
Cosmological Strategies. Some Models in 
Comparative Xenology. Ethnos. Stockholm 
1985. 

Holbek, Bengt Interpretation of Fairy-Tales. (pai- 
nossa) 

Honko, Lauri Kansallisten juurien löytäminen. 
Suomen kulttuurihistoria II. Porvoo 1980. 

Janko, Richard Homer, Hesiod and the Hymns. 
Diachronic Development in Epic Diction. 
Cambridge 1982. 

Jensen, Minna Skafte The Homeric Ouestion and 
the Oral-Formulaic Theory. Copenhagen 
1980. 


36 

Vergiliuksen Aeneis — homeerinen, kansallinen 


ja universaalinen eepos 


Puolustaako Aeneis paikkaansa maailman 
suurille eepoksille omistetussa symposionis- 
sa, joka on järjestetty suomalaisen Kalevalan 
kunniaksi? Kuuluuko se tähän yhteyteen 
siitä huolimatta, että taide-eepokset on tie- 
toisesti jätetty katselmuksen ulkopuolelle? 
Aeneis ei ole missään suhteessa kansan- 
eepos, joka jatkaisi aitoa suullista runoperin- 
nettä, vaan korkeakulttuurin piirissä tietoi- 
sesti luotu taide-eepos, mutta kansalliseepos 
se on ehdottomammin ja määrätietoisemmin 
kuin kenties yksikään toinen eepos. Eikä se 
ole vain Rooman vaan tavallaan myös yhte- 
näisen Italian kansallisrunoelma. Tämä koet- 
tiin vavahduttavalla tavalla vuonna 1981, kun 
yhteiskunnallisten ` ongelmiensa parissa 
kamppaileva Italia, Vergiliuksen Saturnia 
tellus, kunnioitti eheytensä suuren runoilijan 
kuoleman = 2000-vuotismuistoa. ` Lisäksi 
Aeneis on eurooppalainen eepos, jota ilman 
maanosamme olisi vaarassa kadottaa osan 
identiteettiään. 

Tarkastelen Aeneistä lähinnä neljässä kat- 
sannossa: eepoksen syntyhistorian kannalta 


sekä homeerisena, kansallisena ja universaa- 
lina eepoksena. Nämä näkökohdat ovat kes- 
keisiä myös Kalevalan tulkinnassa ja arvot- 
tamisessa. Tietenkään en voi sivuuttaa myös- 
kään Lauri Hongon uudelleen virittämää ky- 
symystä: oliko Lönnrot Homeros vai Vergi- 
lius? | 

Suhde Homerokseen on ollut Aeneiksen 
kohtalonkysymys 2000 vuotta. Oltuaan läpi 
keski- ja uuden ajan Euroopan ykköseepos 
Aeneis jäi romantiikan myötä Homeroksen 
varjoon: eepoksen itsenäinen runollinen ar- 
vo ja sen mukana runoilijan luova omaperäi- 
syys asetettiin kyseenalaiseksi. Kuvaavaa on, 
ettei tunnettu kansanrunoudentutkija Väinö 
Salminen esitellessään Kalevala-kirjassaan 
kansalliseepoksia Homeroksesta Kalevipo- 
egiin edes maininnut Aeneistä (Salminen 
1947, 7—39). Tämä vaikeneminen heijasteli 
vielä romantiikan eeposharhaa, jonka mu- 
kaan Homeroksen eepokset olivat »kansan- 
hengen» aitoja luomuksia, kun taas Aeneis 
oli niiden epäitsenäinen ja epäaito jäljitelmä. 
Oman vuosisatamme Vergilius-tutkimus on 

arvioinut tilanteen näiltä osin perusteellisesti 
uudelleen. 


Eeppinen konseptio, teoksen syntymä ja 
runoilijan kuolema 


Toiset eepokset ovat vähitellen vakiinnutta- 
neet asemansa kansalliseepoksina, toiset taas 
on tavoitteellisesti ja tieten tahtoen luotu tä- 
hän tehtävään. Ilias ja Odysseia kuuluvat 
epäilemättä edelliseen ryhmään, Aeneis ja 
Kalevala jälkimmäiseen. Vergilius ja Lönnrot 
tiesivät mitä tahtoivat ja mitä kulttuuriyhtei- 
sö — Augustuksen Rooma ja kansallisen ro- 
mantiikan elähdyttämä autonominen Suomi 
— heiltä odotti. Vergilius työskenteli vielä 
suuremman julkisen paineen alaisena. Hä- 
nellä ei ollut perääntymisen mahdollisuutta, 
ja hän ajautui luovassa työssään umpikujaan, 
jonka runoilijan kuolema ja Augustuksen 
mahtikäsky laukaisivat. 

Homeros loi eepoksensa suullisen laulu- 
perinteen aitona edustajana muistinvaraisesti 
(oral composition) ja laski perustan Kreikan 
kirjallisuudelle, kun runoelmat kirjoitettiin 
muistiin. Lönnrot hankki keruumatkoillaan 
itselleen runonlaulajan ammattitaidon ja 
kielellisen kompetenssin, mutta itse keruu- 
toiminta ja valtavan aineiston hallinta edel- 
lyttivät oppinutta muistiinpanotekniikkaa 
sekä aineiston vertailevaa seulontaa. Eepok- 
sen hän rakensi aidoista esikirjallisista ainek- 
sista kirjoituspöytänsä ääressä asteittain 
hahmottuvan kokonaiskonseption valossa, 
jota ohjasivat eurooppalainen eeposperinne, 
F. A. Wolfin Homeros-teoria ja romantiikan 
eeposkäsitys (Kaukonen 1956, 450-456; 

Kaukonen 1979, 49—50). Vergilius loi ee- 
poksensa kirjalliiin menetelmin korkea- 
kulttuurin huipulla käyttäen hyväkseen 
kreikkalaisen ja roomalaisen kirjallisuuden 
koko perinnettä. Hänellä ei ollut Homerok- 
sen suullista sepitystekniikkaa, ei aitoa kan- 
sanrunomateriaalia kuten Lönnrotilla, ei 
mytologian runsaudensarvea, josta olisi voi- 
nut luoda yhdeksän Iliasta tai seitsemän Ka- 
levalaa. Mutta jotain hänelläkin oli: eepok- 
siin ja proosateoksiin tallennettu Rooman 
historia (res gestae populi Romani), kreikka- 
laisten ja roomalaisten kirjailijoiden kehit- 
telemät tarut Aineiaasta ja Romuluksesta, 
monenlaista antikvaarista detaljitietoa (anti- 
guitates Romanae) sekä edeltäjiensä Enniuk- 
sen, Lucretiuksen ja Catulluksen kehittämä 
heksametrikieli, joka odotti kypsymistään ja 
sadonkorjaajaansa. Vergilius korjasi sadon 
tavalla, jota T. S. Eliotin mukaan leimasi kai- 
kinpuolinen kypsyys (Eliot 1945, 10-15). 
Vergiliuksen edeltäjät, Naevius ja Ennius, 
olivat eepoksissaan käsitelleet Rooman his- 
toriaa taruajan hämärästä alkaen ja ratkais- 
seet näin myytin ja historian keskinäisen 
suhteen niin sanoaksemme normaalissa ai- 
kajärjestyksessä. Vergilius ratkaisi koko- 
naiskonseption ongelman kokonaan uudella 
ja ainutkertaisella tavalla. Hän loi synteesin 
kaikista antiikin eepostyypeistä: 1) homeeri- 
sesta sankarieepoksesta, 2) roomalaisesta 
historiallisesta eepoksesta (esim. Enniuksen 
Annales) ja 3) kertovasta ylistysrunoelmasta. 
Näiden perustyyppien lisäksi runoilija sulatti 
konseptioonsa vaikutteita futuurissa kulke- 
vasta ennuseepoksesta (esim. Lykofronin 
Aleksandra), hellenismin psykologioivasta 

eepoksesta (Apollonioksen Argonautika) se- 
kä pienoisepiikasta (esim. Catulluksen Pe- 
leus; P. Oksala 1962). Näin syntyi uusi syn- 
teesi, joka on yhdellä kertaa Aeneas-, Roo- 
ma- ja Augustus-eepos (Klingner 1967, 
367—382), mutta nämä elementit eivät toimi 
kerronnallisesti peräkkäin, samalla tasolla, 
vaan eri tasoilla limittäin. Homeerinen 
myyttijohdannainen, Aeneaan taru (errores 
Aeneae), tarjoaa juonelliset kehykset; Roo- 
man historiaa esitetään välähdyksinä juma- 
lien keskusteluissa, ennustuksissa ja tulevai- 
suudennäyissä (varsinkin 6. kirjan manalan- 
matkalla ja 8. kirjan kilpikuvauksessa). 

Taru Aineiaasta eli roomalaisittain Aene- 
aasta kehittyi Kreikan kirjallisuuden piirissä 
Troija-tarun tarjoamista lähtökohdista ja 
kiteytyi noin vuoteen 300 eKr. mennessä 
siihen muotoon, josta roomalaiset eepikot — 
Naevius ennen muita — saattoivat jatkaa 
suuren kansallisen myytin kehittelyään. Ky- 
seessä on siis uskontotieteen kannalta kirjal- 
linen pseudosaaga. Italialainen arkeologia on 
tosin viime vuosina uskonut löytäneensä 
varhaisiin aikoihin palautuvia jäänteitä 
Aeneaan heeroskultista, mikä antaisi tiettyä 
aitoutta Aeneaan tarulle, mutta tulokset eivät 
ole vakuuttavia. 

Eepoksen ensimmäisenä tasona on sanka- 
riaihe, muut merkitykset hahmottuvat sen 
lomassa ja kautta. Jumalien käskyä noudatta- 
en Aeneas pakenee palavasta Troijasta, sillä 
hänen on määrä perustaa uusi valtakunta 
jonnekin Välimeren piirissä. Vähitellen hän 
pääsee perille kutsumuksestaan ja päätyy 
Italiaan, luvattuun maahan. Hän saa tietää, 
että hänen jälkeläisensä kohoavat maailman 


herruuteen ja luovat Augustuksen hallitessa 
uuden Saturnuksen kultakauden ja pysyvän 
rauhan. Näin eepos avartuu myytistä histori- 
aan ja huipentuu Augustuksen ylistykseen 
(laudes Augusti). Sankarirunoelma kasvaa 
kehityseepokseksi ja syvenee aaterunoel- 
maksi, jonka ytimenä on teleologisen histo- 
rianfilosofian kannattama Rooma-ideologia. 
Velvollisuutensa ääntä tinkimättä noudattava 
pius Aeneas kiteytyy roomalaisen pzetas-hy- 
veen ruumiillistumaksi: hän uhraa henkilö- 
kohtaisen onnensa suuren päämäärän hyväk- 
si. Tässä suhteessa Aeneas poikkeaa Home- 
roksen pääsankareista. Akhilleuksen tavoit- 
teena on hyvityksen saaminen kunnianlouk- 
kauksen jälkeen, Odysseuksen päämääränä 
kotiinpaluu, mutta Aeneas toimii kauko- 
kantoisemman tavoitteen, maailmanrauhan, 
hyväksi. 

Hallitakseen monitasoisen kokonaisuuden 
runoilija laati Aeneaan tarusta ensin proosa- 
version, jonka hän jaotteli 12 kirjaksi, ja 
ryhtyi sitten pala palalta (particulatim) sepit- 
tämään sitä heksametrimittaan (VSD 23— 
24). Suetonius käyttää kuvaavaa nimitystä 
componere, joka ei tässä merkitse 'kokoonpa- 
nemista vaan 'runomittaan säveltämistä’. 
Ettei mikään olisi kahlinnut innoitusta, Ver- 
gilius työskenteli ilman järjestelmää tarttuen 
kulloinkin siihen kohtaan, joka innoitti hän- 
tä. Toisia paikkoja hän korvasi väliaikaisilla 
säkeillä, joita hän nimitti »puisiksi raken- 
nustuiksi» (fzbzcines): ne oli myöhemmin 
määrä korvata kiinteillä » marmoripylväillä». 
Aeneaan »proosaromaanista» saivat ensiksi 
runomuodon toinen, neljäs ja kuudes kirja 
eli ne jaksot, joita jälkimaailma pitää teoksen 

huippukohtina. Nämä aiheet runoilija koki 
itsekin innoittavimmiksi. Runoilijan inspi- 
raatio ja teoksen reseptio ovat siis olleet sa- 
malla aaltopituudella. 

Vergilius uhrasi Aeneikselle yksitoista 
vuotta. Hän työskenteli valtavan julkisuuden 
paineen alaisena. Rooma odotti kansallis- 
eepostaan. Augustus seurasi malttamattoma- 
na työn edistymistä. Eikä Sextus Propertius 
epäröinyt julistaa, että syntymässä oli Iliasta 
suurempi eepos, joka saattaisi kaiken aikai- 
semman runouden varjoonsa (VSD 30—34). 
Kadehtijat, » märkähatut», Kalevalan kieltä 
käyttääkseni, esittivät pahansuopaa kritiikki- 
ään jo ennen teoksen ilmestymistä (VSD 
44—46). Omantunnontarkka Vergilius otti 
kaiken kritiikin äärimmäisen vakavasti. 

Runoilijan viimeiset vaiheet ja Aeneiksen 
lopullinen kohtalo tunnetaan hyvin antiikin 
Vergilius-elamankerroista (VSD 35-41). 
Kun teos oli vuonna 19 eKr. lahes valmis, 
runoilija päätti lähteä Kreikkaan Homerok- 
sen taivaan alle viimeistelyä suorittamaan, 
sillä »viimeinen viila» (ultima lima) kuului 
ehdottomasti Augustuksen klassikoiden 
työmoraaliin. Tähän vaiheeseen Vergilius va- 
rasi kokonaista kolme vuotta voidakseen sen 
jälkeen omistautua filosofialle. Ateenassa 
runoilija kohtasi idästä Roomaan palaavan 
Augustuksen, muutti mieltään ja päätti palata 
keisarillisen seurueen mukana Italiaan. 
Mutta keuhkotautia poteva runoilija sai vai- 
kean sairauskohtauksen. Merimatkan aikana 
hänen tilansa huononi nopeasti, ja 21.9.19 
eKr. hän kuoli Brundisiumissa. Hänet hau- 
dattiin Napolin lähelle ja kiveen kaiverrettiin 
lakoninen distikhon: 


40 


Mantua me genuit, Calabri rapuere, tenet nunc 
Parthenope; cecini pascua, rura, duces. 


Mantua synnytti minut, Calabria riisti henkeni, 
hautapaikkani 

on nyt Napoli: lauloin laitumista, pelloista, 
sotapäälliköistä. 


Ennen matkaansa runoilija oli pyytänyt ystä- 
väänsä Variusta tuhoamaan keskeneräisen 
Aeneiksen siinä tapauksessa, että jotain sat- 
tuisi hänelle matkan aikana, mutta Varius oli 
ehdottomasti kieltäytynyt. Kuolinvuoteel- 
laankin = Vergilius vaati keskeneräisen 
Aeneiksen tuhoamista. Kun siihen ei suos- 
tuttu, hän saneli testamentin, jossa edellytti, 
ettei mitään hänen jälkeenjääneitä tekstejään 
julkaistaisi. Mutta Augustus määräsi Aeneik- 
sen julkaistavaksi, ja niin Rooma sai kiihke- 
ästi odottamansa kansalliseepoksen. 
Kuolevan runoilijan traaginen mutta to- 
teutumaton päätös johtui käsittääkseni kol- 
mesta tekijästä: 1) iän mukana voimistuvasta 
itsekritiikistä, 2) ylivoimaiseksi kasvavasta 
julkisuuden paineesta sekä 3) työmenetel- 
mistä, jotka eivät vastanneet runoilijan pe- 
rimmäisiä luontumuksia ja johtivat hänet 
umpikujaan (T. Oksala 1978b). Ensiksi val- 
mistuneet kirjat (2., 4. ja 6.) kohosivat niin 
korkeiksi huipuiksi, että ne saattoivat var- 
joonsa muun materiaalin. Uskoisin, että var- 
sinkin teoksen jälkipuolisko Italian tapahtu- 
mineen, joiden luonnostaan piti kasvaa 
mahtavaksi nousuksi, muodostui runoilijalle 
ongelmalliseksi. Vergilius ilmeisesti tahtoi 
vielä antaa inspiraation puhaltaa läpi koko 
teoksen »korvatakseen marmoripylväillä 
kaikki puiset rakennustuet», hänen omaa 

vertaustaan kayttaakseni. 

Aeneiksen genesis on yksilöllisen teoksen 
yksilöllinen syntyhistoria, jossa luova yksilö 
ottaa vastuun koko painon omille harteil- 
leen. 


Aeneis homeerisena eepoksena 


Roomalaiset näkivät Aeneiksessä ennen 
muuta homeerisen eepoksen, joka merkitsi 
kreikkalaisen ja latinalaisen maailman välistä 
synteesiä, mutta jonka varsinaisena teemana 
oli Rooman historiallinen kehitys kohti Au- 
gustuksen luomaa maailmanrauhaa. Sueto- 
nius kirjaa nämä näkökohdat seuraavasti 
(VSD 21): » Viimeiseksi hän kävi käsiksi 
Aeneaan taruun, vaihtelevaan, monipuoli- 
seen ja tavallaan molempia Homeroksen ee- 
poksia vastaavaan aiheeseen, joka sitäpaitsi 
nimiltään ja tapahtumiltaan oli kreikkalaisen 
ja latinalaisen maailman yhteistä omaisuutta 
ja johon oli määrä sisältyä samalla — mikä oli 
runoilijan keskeinen tavoite — Rooman kau- 
pungin alku ja Augustuksen syntyperä.» Il- 
maisu »molempien Homeroksen eeposten 
veroinen» oli tietenkin ymmärrettävä siten, 
että kuusi ensimmäistä kirjaa vastasi meri- 
matkoineen Odysseiaa, kuusi viimeistä kirjaa 
maataisteluineen Iliasta. Brooks Otis käyttää 
eepoksen kahdesta puoliskosta osuvia nimi- 
tyksiä » The Odyssean Aeneid» ja »The Ili- 
adic Aeneid» (Otis 1963, 217 jss.). Home- 
roksen eeposten ja Aeneiksen puoliskojen 
välillä vallitsee merkityksekäs »khiastinen» 
kuvio. Homeroksella tuhoisaa suursotaa seu- 
raavat sankarin harharetket, jotka lopulta 


johtavat perille. Vergilius on kääntänyt ku- 
vion. Sankarin harharetkiä seuraa suuri sota 
(borrida bella), joka päättyy rakentavaan lop- 
puratkaisuun, uuden valtakunnan perustami- 
seen. 

Puolittavan kahtiajaon ohella Aeneiksen 
12 kirjalle on ehdotettu kolmijakoa, jonka 
mukaan ne jäsentyisivät kolmeksi neljän 
kirjan ryhmäksi (Karthagossa — matka Sisili- 
asta Latiumiin ja sotavalmistelut — ratkaiseva 
taistelu). Myös yksityisille kirjoille on etsitty 
kolmijakoista peruskaavaa (Ouinn 1968). 
Homerokseen verrattuna Aeneis (n. 10.000 
säettä) merkitsee aineiston tiivistämistä ja 
keskittämistä (vrt. Ilias n. 15.000 säettä; 
Odysseia n. 12.000 säettä). 

Aeneiksen suhde Homerokseen on antii- 
kin ajoista ollut tutkimuksen avainongelma. 
Jo aikalaiset syyttivät Vergiliusta varsinkin 
Homeros-plagiaateista (furta). Huumorin- 
tajuinen runoilija piti tapanaan vastata esit- 
tämällä vastakysymyksen: » Miksi arvostelijat 
eivät itse yrittäneet samoja varkauksia?» 
Vastauksenkin hän tiesi ennakolta omasta 
kokemuksestaan: »Siksi että oli helpompi 
vääntää nuija Herakleen kuin säe Homerok- 
sen kädestä» (VSD 46). 

Aeneis hallitsi eurooppalaista eeposperin- 
nettä romantiikan aikaan asti, jolloin Home- 
roksen eepokset kohosivat entistä voimak- 
kaammin lukevan yleisön tietoisuuteen ja 
himmensivät aamunraikkaudellaan Aeneik- 
sen sivilisoituneen maailman. Oppineet tui- 
jottivat Vergiliuksen Homeros-lainoja — nä- 
kemättä metsää puilta — ja sortuivat kvanti- 
tatiiviseen virhepäätelmään: koska lainoja oli 
lukemattomia, runoilija oli epäitsenäinen, 

nerollisen Homeroksen neroton jäljittelijä. 

Richard Heinze aloitti uuden vuosisadan 
Vergilius-tutkimuksessa teoksellaan Virgils 
epische Technik (1902). Hänen tavoittee- 
naan ei oikeastaan ollut apologia, vaan aino- 
astaan Vergiliuksen kertomatekniikan mää- 
rittely vertaamalla sitä Homerokseen, mutta 
hän ei tyytynyt vain kysymään »mitä?», vaan 
esitti myös olennaisen jatkokysymyksen 
»miten?». Kuinka Vergilius oli käyttänyt 
Homeros-lainojaan? Mikä Vergiliuksessa oli 
Vergiliusta? Tämä näkökulma osoittautui 
hedelmälliseksi yleisemminkin Rooman kir- 
jallisuuden tulkinnassa. Aeneiksen runoilija 
näyttäytyi nyt uudessa valossa: ei vain Ho- 
meroksen jäljittelijänä vaan myös epiikan 
nerokkaana = uudistajana. = Vuosisatamme 
Vergilius-tutkimus on keskeisosiltaan ollut 
jatkoa Heinzen aloittamalle tutkimussuun- 
nalle, sen viemistä lopullisiin päätelmiin. 
Mainittakoon yhtenä esimerkkinä G.N. 
Knauerin tutkimus Die Aeneis und Homer 
(1964), jossa vertailua suoritetaan eeposra- 
kenteen kaikilla tasoilla, suurista yksiköistä 
säekohtaisiin sitaattilistoihin. Yksi humanis- 
tisen tieteen paradoksi on siinä, että kvalita- 
tiivinen erittely syrjäyttää kvantitatiivisen 
todistuksen. Mitä enemmän Vergiliuksen ja 
Homeroksen välisiä tuhansia säikeitä tun- 
nemme, sitä suvereenimpana näyttäytyy 
Aeneiksen runoilijan luova panos. 

Eeposten välisiä yhtäläisyyksiä on helppo 
luetella kirjojen, kirjanosien, henkilöhah- 
mojen, kohtausten, vertausten ja säkeiden 
tasolla, mutta olennaisia ovat myös eroavuu- 
det, aina päähenkilöstä alkaen. Pius Aeneas 
poikkeaa tuntuvasti Homeroksen yksilölli- 

sistä sankareista, luonteeltaan moniselittei- 
sestä Odysseuksesta (po/ytropos) ja vihassaan 
ja jaloudessaan ehdottomasta Akhilleuk- 
sesta. Hän ei toteuta itseään vaan aatetta, 
eikä hänestä voi kasvaa Akhilleukseen ver- 
rattavaa suurta traagista hahmoa, joka rakas- 
taa elämää yli kaiken vielä kuolemassakin, 
vaan tämän roolin anastaa Aeneiksessä Kar- 
thagon kuningatar Dido, sankarimme vasta- 
näyttelijä ja Rooman vastafiguuri. Hänen 
hahmolleen ei Homeroksella ole tarjota 
täyttä vastinetta (vrt. Kirke, Kalypso). Myös- 
kään Aeneaan miehinen päävastustaja Tur- 
nus ei kasva Hektoriksi, vaan jää »mieheksi 
ilman kohtaloa» (Eliot 1945, 21). 

Jumalat ohjailevat tapahtumia sekä Home- 
roksella että Vergiliuksella, mutta Vergiliuk- 
sen jumalat ovat korkeamman, filosofisen 
kohtalonkäsityksen ilmentymiä. Juno vai- 
noaa Aeneasta samaan tapaan kuin Poseidon 
Odysseusta. Jumalataräidiltään Venukselta 
sankari saa tukea kuten Akhilleus omalta äi- 
diltään Thetikseltä ja Odysseus Pallas Athe- 
nelta. Kadonnessa Aithiopis-eepoksessa Eos- 
jumalatar auttoi poikaansa Memnonia tämän 
vaikeuksissa. 

Homeroksen ja Vergiliuksen sankarit 
joutuvat verrannollisiin elämäntilanteisiin. 
Aeneas kertoo Didon pidoissa seikkailuis- 
taan (Aeneis 2—3) samaan tapaan, joskaan ei 
yhtä poikamaisesti ja leikkimielisesti kuin 
mestarivalehtelija Odysseus Alkinoksen ho- 
vissa (Odysseia 9—12). Sisiliassa järjestetyt 
kilpakisat (Aeneis 5) muodostavat keventä- 
vän välijakson traagisten tapahtumien lomas- 
sa vetämättä silti missään suhteessa vertoja 
Iliaan 23. laulussa kuvatuille »olympia- 

kisoille», joita seuratessaan kuulija/lukija voi 
hengähtää ennen viimeisen laulun suurta 
loppunäytöstä. Tällä sovittavalla loppunäy- 
töksellä, jossa viholliset, Akhilleus ja Pria- 
mos, löytävät ihmisen toisistaan ja kunnioit- 
tavat ihmistä toisissaan (Lesky 1963, 57), ei 
ole vastinetta Aeneiksessä. Aeneaan vastus- 
tajalleen antama kuolinisku on eepoksen 
loppuakordi. Aeneiksen ihmisyysidea sisäl- 
tyy koko teoksen eeppiseen kehittelyyn. 
Erityisen valaiseva yhtäläisyyksien ja eroa- 
vuuksien kannalta on manalakirjojen (Odys- 
seia 11 ja Aeneis 6) vertailu (ks. varsinkin 
Knauer 1964, 107—147 ja vertaileva raken- 
nekaavio 2). Säädetyn uhrin suoritettuaan 
Odysseian sankari seurustelee vainajien 
kanssa eräänlaisessa spiritistisessä istunnossa. 
Tuonpuoleinen jää jäsentymättömäksi var- 
jomaailmaksi. Aeneiksen manala on tilalli- 
sesti jäsentyvä kokonaisuus, jossa — Dantea 
ennakoiden — erottuvat Tartaros ja Elysion 
sekä neutraali vyöhyke. Odysseus kertoo itse 
kokemuksistaan, Aeneas todella laskeutuu 
rajan tuolle puolen, joskin palaa sieltä ar- 
voituksellisesti harhaunien norsunluisesta 
portista. Vergilius sulattaa manalakuvauk- 
seensa tietoisesti filosofisia ideoita — sielun- 
vaelluksen ja panteistisen opin maailman- 
sielusta (Aeneis 6:726-727): »Kaikkea 
ruokkii henki ja tunkeutuu joka soppeen,/ 
sieluna liikuttaa koko massaa täyttäen maa- 
ilman». Näin Aeneas pääsee isänsä opastuk- 
sella näkemään paljon kauemmaksi tulevai- 
suuteen kuin Odysseus keskustelussa Teire- 
siaan ja äitinsä kanssa. Vergilius on ratkaise- 
vasti siirtänyt manalakuvauksen painopisteitä 
ja yleensäkin syventänyt sen tehtävää eepok- 

sen kokonaisuudessa. Todettakoon sivu- 
mennen: kummallakaan antiikin suureepok- 
sella ei ole tarjota vastinetta Kalevalan Tuo- 
nelan joutsenelle kuoleman arvoituksen 
symbolina tai Lemminkäisen äidille äidinrak- 
kauden apoteoosina. 

Sankarien aseiden taonta, jonka seppäju- 
mala Hefaistos-Vulcanus jumalataräitien ti- 
lauksesta suorittaa, on luomistapahtumana 
kiintoisa vertailukohde (Ilias 18:468—617; 
Aeneis 8:370—453 ja 608—731). Kuvauksia 
voi verrata Kalevalan Sammon taontaan ja 
Siegfriedin miekantaontaan. Taivaankannen 
ja sammon takojana Ilmarinen kasvaa erään- 
laiseksi apolloniseksi kulttuuriheerokseksi ja 
kosmiseksi titaaniksi. Luova akti on Aeneik- 
sessä kehitelty Homerosta värikkäämmin ja 
orkestraalisemmin. Akhilleuksen kilven ku- 
vakompositio määräytyy kosmoksen mukaan 
ja käsittää kohtauksia inhimillisestä elämästä, 
kaupungin piirityksestä ja maanviljelystä. 
Vergilius varaa kilven ikonologian Rooman 
historialle; sommittelun keskuksena on Ak- 
tionin ratkaisutaistelu vuodelta 31 eKr. 

Merkittävien liittymäkohtien lisäksi voisi 
luetella lukemattomia säejaksoja ja säkeitä, 
joita Vergilius on onnistunut vääntämään 
Homeroksen käsistä, jatkaakseni hänen 
omaa vertaustaan. Tyydyn yhteen esimerk- 
kiin. Homeroksen ja Vergiliuksen myrsky- 
kuvaukset (Odysseia 5:291—296 ja Aeneis 
1:81—91) vaikuttavat ensi lukemalta miltei 
identtisiltä, mutta eroavat eräässä ratkaise- 
vassa kohdassa toisistaan. Homeroksen tuu- 
lien taistelu rakentuu additiivisista yksityis- 
kohdista, Vergiliuksella luonto toimii koko- 
naisvaltaisesti (intentant omnia mortem). Tämä 

vastaa Georgicassa kehiteltya ja Aeneiksen 
kuudennessa kirjassa esitettyä panteistista 
luonnonkäsitystä (P. Oksala 1978a, 84—90). 

Homeros vaikuttaa Aeneiksen kaikilla ta- 
soilla, mutta juuri »kädenväännössä» Home- 
roksen kanssa Vergilius osoittaa itsenäisyy- 
tensä. 


Aeneis kansalliseepoksena 


Tulkitessaan Rooma-ideologiaa myytin tar- 
joamissa suggestiivisissa kehyksissä Aeneis 
syvenee sankarieepoksesta aaterunoelmaksi. 
Päähenkilö toteuttaa jumalien hänelle mää- 
räämää maailmansuunnitelmaa, ja Rooman 
tehtäväksi kiteytyy jumalaisen järjestyksen 
toteuttaminen maan päällä. Vastaavalla ta- 
valla Horatiuksen ns. roomalaisoodien 
johtoajatuksena on Juppiterin taivaallisen ja 
Augustuksen maanpäällisen hallinnon rin- 
nastus (T. Oksala 1973, 96-113). Rooma- 
aatteen eeppinen esittäminen edellytti Ver- 
giliukselta myyttisten kohtalonideoiden filo- 
sofista koordinointia yhtenäiseksi konsepti- 
oksi, jonka piirissä fatum ja Juppiterin tahto 
samastuvat kokonaiskäsitteeksi fata lovis 
(resp. fata deum). Kohtalottaret (Moirai, 
Parcae) eivat Aeneiksessa esiinny Juppiterin 
ylapuolella vallitsevina kohtalonvoimina. 

Kutsumus edellyttää, että sankarin tahto ja 
kohtalo samastuvat (Aeneis 8:133): fatis egere 
volentem — »kohtalo vei mua tahtoni myötä». 
Ulkonaisesta kohtalosta traagisuus siirtyy — 
kuten T.S. Eliot on oivaltanut — sankarin 
omaantuntoon. 

Suurimmat tulevaisuudenvisiot Aeneaalle 

tarjotaan tuonpuoleisessa, kun hän Elysionin 
kentillä kohtaa isänsä Anchiseen ja yhdessä 
tämän kanssa tutustuu Rooman tulevien san- 
karien sieluihin, jotka odottavat inkarnaa- 
tiota. Augustus näyttäytyy kreikkalaisiin ta- 
rusankareihin verrattavana ihmiskunnan hy- 


väntekijänä (Aeneis 6:791— 797): 


Hic vir hic est, tibi quem promitti saepius audis, 
Augustus Caesar, divi genus, aurea condet 
saecula qui rursus Latio regnata per arva 
Saturno quondam, super et Garamantas et Indos 
proferet imperium; iacet extra sidera tellus, 
extra anni solisque vias, ubi caelifer Atlas 

axem umero torquet stellis ardentibus aptum. 


Taas tama tássá on mies, jota enteet toistavat sulle, 
Caesar Augustus, jumalaisen Caesarin juurta. 
Tuova on Hesperiaan ajan kultaisen, jota kerran 
Saturnus isännöi. Saharan sekä Intian ääriin 

vievä on Rooman vallan ja mahdin tähtien tar- 
haan, 

taa ajan, auringon ratojen, liki valtavan Atlaan, 
jolla on harteillaan koko tähtiä tuikkiva taivas. 
(suom. Päivö Oksala) 


Saturnuksen kultakausi Saturnia regna) ki- 
teytyy eepoksen keskeiseksi symboliksi. 
Vergilius kehittelee sitä kaikissa pääteoksis- 
saan, kussakin eri tavalla. Neljännessä eklo- 
gissa kultakausimyytti on kuin nupullaan 
oleva, hurmioitunut, mutta vielä jäsentymä- 
tön tulevaisuudenunelma, jonka symboliksi 
kiteytyy kohta syntyvä poikalapsi (pzer nas- 
cens). Georgican mukaan Italia on Saturnia 
tellus: kultakausi on immanenttina sen hy- 
myilevässä luonnossa, ja uuttera maanvilje- 
lijä voi työllään loihtia sen esille (T. Oksala 
1978a, 97—104). Aeneiksessä kultakausi 
kytkeytyy myyttisenä symbolina historianfi- 

losofiaan, teleologiaan, ja antaa sille juuri sy- 
vemmän tarkoituksen (te/os). 

Manalassa Aeneas saa tietää myös, mikä on 
roomalaisten maailmanhistoriallinen tehtävä 
kreikkalaisten kulttuurisaavutuksiin verrat- 
tuna (Aeneis 6:847—853): 


Excudent alii spirantia mollius aera 

(credo equidem), vivos ducent de marmore vul- 
tus, 

orabunt causas melius, caelique meatus 
describent radio et surgentia sidera dicent: 

tu regere imperio populos, Romane, memento 
(hae tibi erunt artes), pacique imponere morem, 
parcere subiectis et debellare superbos. 


Toisten taitona lie hyvin muovata henkeä prons- 
siin — 

tiedän sen — veistää marmoriset jalot kasvojen 
piirteet, 

suuri on vallassaan puhetaito, he taivahan liikkeet 
sauvoin määräävät sekä tietävät tähtien nousut. 
Kansoja hallita käskyilläs sinä muistaos, Rooma — 
tuo sinun taitosi on — lait rauhan määrätä tarkoin, 
voitetut armahtaa sekä lannistaa kopeoita. 

(suom. Päivö Oksala) 


Juhlavalla oraakkelikielellä on tässä julistet- 
tu, että roomalaisten kulttuuritehtävänä (ar- 
tes) on rauhanomainen hallitseminen (pac; 
morem imponere). 

Aeneis ei ole vain Rooma-eepos, vaan 
myös runoelma Rooman ja Italian kohtalon- 
yhteydestä. Georgican suuressa Italian ylis- 
tyksessä Vergilius oli ensi kertaa runoudessa 
esittänyt Italian Alpeista niemimaan etelä- 
kärkeen ulottuvana maantieteellisenä koko- 
naisuutena, Saturnuksen maana (Klingner 
1956, 11—33). Tämä idea kokee vaikuttavan 
kehittelyn Aeneiksessä. Kun Juno ennen ee- 


poksen loppuratkaisua lauhduttaa vihansa ja 
asettuu Aeneaan tulevaisuuden taakse 
(Aeneis 12:818—828), hän edellyttää, että 
Latium saa pitää nimensä ja kielensä, lausuen 
näin latinan kielen myyttiset syntysanat ja 
luonnehtien profeetallisesti Rooman ja Ita- 
lian välistä kohtalonyhteyttä: szt Romana po- 
tens Itala virtute propago — »miehuus saa ita- 
lein lujittaa sukupolvia Rooman». Juppiter 
hyvaksyy Junon asettaman ehdon. Italia saa 
pitää äidinkielensä; tulokkaat ja kanta-asuk- 
kaat sulatetaan yksikieliseksi kansaksi: faci- 
amque omnis uno ore Latinos —»myós minä 
yhdistän ykskielisiks kaikki latiinit». Tama 
myyttinen perustilanne kertautuu Aktionin 
taistelussa 31 eKr., kun Augustus kokoaa 
Italian sekä Rooman senaatin ja kansan tais- 
teluun Orientin uhkaa vastaan (Aeneis 
8:671—713). Kilven kuvauksessa Italian ja 
Rooman yhteys kiteytetään näin: 


hinc Augustus agens Italos in proelia Caesar 
cum patribus populogue, penatibus et magnis dis 
stans celsa in puppi (. . .) 


Caesar Augustus italeita jo vie sodan tielle 
puolellaan isát, kansa ja maa, jumalat isot, pienet, 
seisoo laivassaan (. . .) 

(suom. Teivas Oksala) 


Kilven historiallinen kuvasarja huipentuu 
Aktionin taisteluun, ja sitä seuraa sankarin 
taholta ele, joka saa kuvaannollisen merki- 
tyksen ja sinetöi sotavalmistelujen kuvauk- 
sen (Aeneis 8:729—31): 


Talia per clipeum Volcani, dona parentis, 
miratur rerumgue ignarus imagine gaudet 
attollens umero famamque et fata nepotum. 

Taitoa Vulcanuksen ja äidin kunnialahjaa 

katsoo Aeneas, kuvauksia outoja nauttii, 

vihdoin harteilleen kohottaa tulevat suvun vai- 
heet. 

(suom. Teivas Oksala) 


Rooman ja Italian tulevaisuus lepää sankarin 
harteilla. 

Eräänä heinäkuun yönä vuonna 13 eKr. 
Augustus ajoi ikuiseen kaupunkiin Via Fla- 
miniaa pitkin Hispaniaan ja Galliaan teke- 
mältään matkalta. Hän torjui senaatin eh- 
dottamat kunnianosoitukset, mutta suostui 
seuraavana päivänä suorittamaan uhrin luo- 
malleen maailmanrauhalle (Pax Augusta). 
Uhritapahtuma ikuistettiin marmoriin, ja 
näin keisarin ele ja Vergiliuksen eepos saivat 
marmorisen monumentin Ara Pacis Augus- 
tae (9 eKr.). Alttarin länsipuolen reliefeissä 
oli kuvattu Rooma-myytin päätekijät: Aene- 
as ja Romulus. Itäpuolella niitä vastasivat 
naispuoliset personifikaatiot: Maaemon lem- 
pea äitihahmo, Saturnia tellus (Italia) sekä 
Rooma-jumalatar vaienneen asekasan päällä. 
Tämän selkeämmin voisi tuskin ikonologi- 
sesti esittää Aeneiksen aatesisältöä ja maail- 
manrauhan hintaa. 


Aeneis universaalina eepoksena 


Universaalieepokseksi Aeneis kasvaa rau- 
hanideansa kautta, samalla kun Pax Augusta 
saa maailmanrauhan merkityksen. Saturnus- 
myytillä, lupauksella kultakauden paluusta, 
on muutettavat muuttaen vastaava tehtävä 
kuin sampo-myytillä Kalevalassa. Ihmiskun- 
nan hyvinvoinnin symbolina sampo on kes- 

keisin niistä aiheista, joiden kautta Kalevala 
avartuu universaalieepokseksi, niin että se 
kuuluu kaikille maailman kansoille (Kauko- 
nen 1984, 246—249). Arvoituksellisuudes- 
saan ja avoimuudessaan sampo on kenties 
vielä universaalimpi kuin Saturnus, joka taas 
on ideana konkreettisempi ja täsmällisempi 
eikä anna aihetta kymmeniin toinen toistaan 
»nerokkaampiin» tulkintoihin aina punai- 
sesta kärpässienestä Bysantin rahapajaan. 

Aeneiksen universaalisuutta voi testata 
myös vertaamalla sen rauhanideaa YK:n toi- 
mintaperiaatteisiin, joiden lopullisena pää- 
määränä on maailmanrauha, mutta ainaisena 
polttavana käytännön ongelmana kysymys 
siitä, kuka tämän maailmanrauhan takaa eli 
kuka alistaa aseet valvontaansa. Aeneis ja 
Ara Pacis antoivat tämän tehtävän Roomalle. 
Tällä merkitystasolla nationaalinen ja univer- 
saalinen eepos yhtyvät Aeneiksessä. Aeneik- 
sen valta- ja sivistysidean universaalimerki- 
tystä on käsitellyt mm. Frank Kermode 
(1975, 15—45). 

Aeneiksen universaali arvo ei rajoitu po- 
liittis-ideologiseen merkitystasoon. Eepok- 
sen muista ajattomista ominaisuuksista halu- 
aisin ensimmäisenä mainita sodan tragedian. 
Toinen kirja on omistettu Aeneaan kerto- 
mukselle Troijan kuolinkamppailusta 


(Aeneis 2:361—360): 


Ouis cladem illius noctis, guis funera fando 
explicet aut possit lacrimis aeguare labores? 

urbs antigua ruit multos dominata per annos; 
plurima pergue vias sternuntur inertia passim 
corpora pergue domos et religiosa deorum limina. 


Kenpä sen yön menetyksiä, ken verisurmia voisi 
kertoa tai edes itkullaan kuvajaisi sen tuskat? 

Sortuu vanhan kaupungin ikiaikojen mahti. 
Ruumiit retkottaa kasapäin hajallaan kadut 
täyttäin, 

ihmisien asunnot, jumalain pyhät temppelisuojat. 
(suom. Päivö Oksala) 


Aeneas on samanaikaisesti aktiivinen sanka- 
ri, joka ryhtyy vastarintaan, ja passiivinen 
kokija, joka tuntee sielussaan kaikki koti- 
kaupunkinsa kärsimykset. Troijan tuhosta 
muodostuu hänen maanpäällinen infernonsa, 
jonka painajaisesta hän ei vapaudu koskaan. 
Mutta hänen kertomuksensa irtoaa poliittis- 
historiallisista rintamayhteyksistään ja kasvaa 
suursodassa tuhoutuvan kaupungin tragedi- 
aksi — aina ja kaikkialla. Troija-kirjan uni- 
versaali merkitys on selvä jokaiselle, joka on 
kokenut maailmansodan tai muuten pitää sitä 
ihmiskunnan suurimpana onnettomuutena. 
Inhimillisellä painollaan Vergiliuksen eläyty- 
vä kuvaus kohoaa julistukseksi sodan mie- 
lettömyyttä vastaan. Runoilijalla on venäläi- 
siin klassikoihin verrattava kyky kehitellä 
sinfonisesti sodan kauhujen crescendo. Viit- 
taan Eisensteinin filmiin Aleksanteri Nevski 
ja Shostakovitsin seitsemänteen sinfoniaan. 

Seitsemännessä kirjassa ja kahdeksannen 
alussa Vergilius kuvaa, kuinka sotapsykoosi 
valtaa Latiumin. Olin 3—4-vuotias silloin, 
kun suursodan varjo heittyi Eurooppamme 
ylle, mutta silti en Aeneistä lukiessani voi 
välttää mielleyhtymiä vuoteen 1939. Suur- 
sodan kuvauksessa (Aeneis 9—12) kertojan 
asenne on sisäisesti torjuva, jopa siinä mää- 
rin, että hänen taistelukuvauksensa eivät va- 
paudu heroiseen allegroon, mutta eepoksen 
yleispätevää ihmisyyttä tämä rajoitus ei hei- 
kennä. 


Homeroksen eeposten kertoja on objek- 
tiivinen, sitoutumaton ja puolueeton, mutta 
tämä ei merkitse kylmyyttä vaan aitoa inhi- 
millisyyttä. Aeneiksen kertoja väistää propa- 
gandistisen yksipuolisuuden humaanis-traa- 
gisen peruskokemuksen kautta. Tässä ver- 
tailussa ei voi olla ihailematta ja rakastamatta 
Kalevalan myhäilevää kertojanasennetta, 
josta ei eeppistä huumoria puutu. 

Inhimillisesti vaikuttavin henkilöhahmo 
Aeneiksessä on Karthagon kuningatar Dido, 
jonka »menneisyydenkohtalo» sai lyhyeksi 
ajaksi yhtya Aeneaan »tulevaisuudenkohta- 
loon», Hermann Brochin osuvia luonneh- 
dintoja lainatakseni. Kirke, Kalypso, Nausi- 
kaa ovat vain episodeja Odysseuksen taipa- 
leella, mutta kun Aeneas ja Dido kohtaavat, 
koko heidän kohtalonsa, heidän korkeampi 
minänsä, on vaakalaudalla: toisen on pakko 
tuhoutua. Dido ei rakastu ainoastaan sanka- 
rin olemukseen vaan tämän menneisyyden- 
kohtaloon uskoen löytäneensä itselleen yhtä 
kovia kokeneen elämänkumppanin, mutta 
sankarin tulevaisuudenkohtalo tuhoaa hänen 
maailmansa, ja Dido päätyy itsemurhaan, 
kun sankari jumalien tahdolle kuuliaisena 
jatkaa matkaansa. Kuolinhetkellään Dido on 
saavutuksistaan ylpeä kuningatar ja nainen, 
jonka sydän on murskana ja jonka sisäinen 
maailma on luhistunut. Tragedian ydin onkin 
juuri tässä, ei siinä että kuningatar luhistuu 
korkealta. 

Dido on figura humanitatis, ja han tuo 
uutta sisältöä traagisen käsitteeseen antiikin 
ja Euroopan kirjallisuudessa. Esimerkiksi 
Boris Godunovin murhenäytelmä, jossa hal- 
litsijan ulkoinen ja sisäinen maailma sortuvat 

samanaikaisesti, ei olisi ollut mahdollinen 
pelkästään kreikkalaisen tragediakäsityksen 
pohjalta. Vergiliuksen avaralle inhimillisyy- 
delle on ominaista, että hän luo Didosta te- 
oksensa inhimillisimmän henkilöhahmon, ja 
kuitenkin juuri Karthagon kuningattaresta 
tulee roomalaisuuden perivihollinen, puuni- 
laissotien myyttinen lietsoja, Hannibalin 
esiinmanaaja, joka kruunaa kirouksensa seu- 
raavin sanoin (Aeneis 4:628—629): 


Litora litoribus contraria, fluctibus undas 
imprecor, arma armis: pugnent ipsigue nepotes- 
gue. 


Rannat rantoja päin, meren tyrskyt iskevät ristiin, 
lyö ase toistaan, syö viha sammumaton sukukun- 
taa. 

(suom. Päivö Oksala) 


Didon sanat ovat saaneet universaalin mer- 
kityksen kahden kansan välisen silmittömän 
vihan ilmauksena, ja niitä on — kuten tun- 
nettua — siteerattu mm. ensimmäisen maa- 
ilmansodan loppuselvittelyjen yhteydessä. 

Siirtämällä Aeneaan ja Didon tragedian 
jälkinäytöksen tuonpuoleiseen, manalakirjan 
keskikohtaan (Aeneis 6:450—476), Vergilius 
siirtää sen samalla ihmissielun syvyyksiin. 
Aeneas kohtaa tai luulee kohtaavansa Didon 
himmeän haamun, puhuttelee tätä ja myön- 
tää tehneensä väärin. Hän janoaa sovittavaa 
elettä, mutta Dido seisoo ilmeettömänä 
»kuin kivipaasi ja marmoriveistos» ja katoaa 
varjojen joukkoon. T. S. Eliot on oivaltanut 
tämän kohtauksen syvemmän merkityksen 
(Eliot 1945, 20—21): 

Kuudennessa kirjassa kuvattu Aeneaan ja Didon 
haamun tapaaminen on aina mielestäni ollut yksi 
runouden järkyttävimpiä mutta samalla kultivoi- 
tuneimpia jaksoja. Se on monimielinen, niukoin 
vedoin kuvattu kohtaus. Siitä ei ilmene vain Di- 
don asenne — vielä tärkeämpää on, mitä se kertoo 
Aeneaan asenteesta. Didon käyttäytyminen näyt- 
tää olevan Aeneaan omantunnon heijastumaa: 
tunnemme, että Aeneaan omatunto oli odotta- 
nutkin Didon kohtelevan häntä juuri tällä tavoin. 
Asian ydin ei nähdäkseni ole siinä, että Dido ei 
anna anteeksi — vaikka onkin tärkeää, että Dido 
soimausten sijasta osoittaa häntä kohtaan kylmää 
halveksuntaa, kukaties puhuvinta halveksuntaa 
koko maailman runoudessa. Ydin on siinä, että 
Aeneas ei anna itselleen anteeksi, vaikka hyvin 
tietääkin toimineensa kaikissa kohdissa kohtalon 
käskyjen tai jumalien punomien juonien mukaan 
— ja me tunnemme, että nämä jumalatkin ovat 
vain mahtavamman, tutkimattoman voiman väli- 
kappaleita. 


T. S. Eliotin hienosäikeinen Vergilius-kri- 
tiikki on vakuuttava todistus Aeneiksen ru- 
noilijan asemasta universaalina klassikkona. 
Aeneiksen arvomaailmaa hän pitää saman- 
aikaisesti roomalaisena ja eurooppalaisena: 


Todettakoon lopuksi, että Vergiliuksen henkilö- 
hahmojen käyttäytyminen (poikkeuksena Turnus, 
mies ilman kohtaloa) ei milloinkaan noudata pel- 
kästään jotakin paikallista käytöskaavaa: se on jo 
omana aikanaan yhtä aikaa roomalaista ja euroop- 
palaista. Käyttäytymisen tasolla Vergilius ei to- 
dellakaan ole mikään provinssin asukas. (Ibid., 
suom. Marja Itkonen-Kaila.) 


Vergiliuksen klassikonaseman toisena ny- 
kyaikaisena kriteerinä mainitsen Hermann 
Brochin romaanin Der Tod des Vergil 
(1945), jossa Aeneiksen kohtalo tarjoaa ke- 
hykset sanataiteilijan eettisen ja metafyysi- 

sen vastuun tarkastelulle. Teos edellyttää 
Vergiliuksen elämäkerran ja tuotannon si- 
säistämistä, sillä se on moninverroin enem- 
män kuin historiallinen romaani (T. Oksala 
1983). Historiallinen aihe vapautuu proosa- 
runoksi, kuolevan runoilijan sisäiseksi mo- 
nologiksi. Vergiliuksen läsnäolo tuntuu 
teoksen kaikilla tasoilla — miltei kuin Dan- 
ten Jumalaisessa näytelmässä. 

Aeneiksen moniin seuraajiin (Dante, Ca- 
moes, Tasso, Milton jne.) en puutu, koska ne 
eivät sisälly tämän katselmuksen piiriin. 
Riittää todeta, että Aeneis on ohjannut hyvin 
voimakkaasti eurooppalaista eeposkäsitystä 
— kaiken kaikkiaan vielä Homerostakin 
voimakkaammin. Danten rinnalla ja hänen 
kauttaan Rooman kansalliseepoksen runoi- 
lijasta tuli tavallaan Italian kirjallisuuden toi- 
nen universaali klassikko, eurooppalaisen 
ihmiskuvan edustaja maailmanrunoudessa. 


Oliko Lönnrot pikemmin Homeros vai 
Vergilius? 


Lauri Honko on juhlavuoden kynnyksellä 
ottanut uudelleen esille kysymyksen, jonka 
Hans Fromm esitti Hampurin symposionissa 
1965: oliko Lönnrot lähempänä Homerosta 
vai Vergiliusta (Honko 1984; Fromm 1968; 
ks. myös Honko 1961). Sekä Fromm että 
Honko kallistuvat Vergiliuksen kannalle pi- 
täen Kalevalaa ennen muuta Lönnrotin tie- 
toisena kirjallisena luomuksena. 

Näin asetettu kysymys voi olla hyödylli- 
nen ja valaista Lönnrotin työn luonnetta, jos 
sitä ei oteta liian kirjaimellisesti. Lönnrot ja 

Vergilius muistuttavat toisiaan siinä, että 
molemmat pitivät päämääränään kansallis- 
eepoksen luomista Homeroksen tarjoaman 
esikuvan mukaan. Mutta Vergilius loi eepok- 
sensa vapaana runoilijana ilman aitoa esikir- 
jallista runoperinnettä, kun taas Lönnrot 
käytti aineistonaan aidon kansanrunouden 
runsaudensarvea pyrkimättä olemaan vapaa 
runoilija. Konseption suurimittaisuudessa 
heitä voi verrata: kumpikin tavoitteli taval- 
laan uutta synteesiä tarjolla olevien ainesten 
ja mahdollisuuksien pohjalta. 

Vertailu Homerokseen on ongelmalli- 
sempi, koska Homeros on ongelmallinen. 
Homeros-tutkimus on etääntynyt Wolfin ja 
Lönnrotin ajoista ja lähestynyt antiikin tie- 
teen radikaalia kantaa, jonka mukaan Home- 
ros-niminen rapsodi oli Iliaan ja vain Iliaan 
luoja. Eeposten sisäinen analyysi on todista- 
nut, että ne eivät ole erillisten kansanrunojen 
kompilaatioita, vaan yksilöllisen runoilijan 
luomuksia (Bowra 1930; Schadewaldt 1938). 
Luova kyky, jolla Akhilleuksen hahmo on 
kehitelty Iliaassa ja Odysseian 11. laulussa, 
kertoo runoilijayksilöstä, joka kuuluu Dan- 
ten, Goethen ja Dostojevskin kategoriaan. 
Toisaalta vertaileva kansanrunoudentutki- 
mus on luonut kokemusperäisen kuvan siitä, 
kuinka suullinen sepitystekniikka (oral com- 
position) toimii ja kuinka laulaja hallitsee 
eeppisiä kokonaisuuksia (Parry 1930- 
1932). Yhteistä näin hahmottuvalle Home- 
rokselle ja meidän historialliselle Lönnrotil- 
lemme on se, että molemmat loivat eepok- 
sensa suullisen perinteen välittämän taruston 
ja runomittaisen eeppisen kielen pohjalta. 
Mutta Lönnrot teki muistiinpanojensa avulla 

kirjoituspöydän ääressä sen, minkä Homeros 
loi nerokkaana runoilijana muistinvaraisesti 
ollen samalla elimellinen osa eeppisen pe- 
rinteen virtaa. Kirjoitustaito korjasi Home- 
roksen luomukset talteen onneksi Euroopan 
kirjallisuudelle. Homeros ja Lönnrot merkit- 
sivät kumpikin omalla tavallaan päätepistettä 
suulliselle esikirjalliselle perinteelle — Ho- 
meros huipentajana, Lönnrot kokoajana — ja 
varsinaisen kirjallisuuden alkua. Homeros 
oli enemmän runoilija, mutta Lönnrot 
enemmän myyttien luoja, joka Eino Leinon 
sanoja käyttääkseni »uneksi meille esiin Ka- 
levalan» (Leino 1929, 89—103). Troijan ta- 
rupiiri oli olemassa Homeroksesta riippu- 
matta monien kyklisten eepikoiden tallen- 
tamana, mutta Kalevalan maailma on tarupii- 
rinä olemassa vain Lönnrotin keruumatkojen 
ja kirjoituspöydän kautta. Näin ollen us- 
kontotieteellinen myyttimääritelmä pätee 
vain Kalevalan taruaineksiin, mutta kokonai- 
suus on kirjallinen pseudomyytti kuten 
Aeneaan taru. Ongelmallinen Homeros- 
vertailu muodostuu näin ollen kaikesta huo- 
limatta valaisevaksi. 

Kokonaan toinen ja tutkimuksen kannalta 
hedelmällisempi ongelma on selvittää, missä 
määrin Lönnrot piti antiikin epiikkaa tietoi- 
sesti esikuvanaan Kalevalaa konsipioides- 
saan. Väinö Kaukonen on mittavassa tutki- 
mustyössään mielestäni oikealla tavalla sel- 
vittänyt, mikä on Homeroksen ja Homeros- 
tutkimuksen relevanssi Lönnrotin luomassa 
suuressa synteesissä. Aivan ilmeisesti Lönn- 
rot oli hyvin perillä F. A. Wolfin teoksesta 
Prolegomena ad Homerum (1795), jota 
H. G. Porthan oli käsitellyt luennoidessaan 

ja joka siitä pitäen kuului hänen koulukun- 
tansa tutkimusperinteeseen (Kajanto 1984, 
145—149). Lönnrot löysi Wolfilta teoreet- 
tisen perustelun omalle kokoomatyölleen, ja 
kun työ oli valmis 1849, hän katsoi oman 
kokemuksensa vice versa valaisevan Home- 
roksen laulujen syntytapaa (Lönnrot 1849). 

Lönnrot oli myös perehtynyt Homeroksen 
tekstiin. Tästä ovat vakuuttavana osoituksena 
hänen heksametrisuomennoksensa, jotka 
liittyvät näytteinä eeposten yleistajuiseen 
esittelyyn (Lönnrot 1836). Eeppisessä luon- 
tevuudessaan ne ylittävät selvästi tuolloin 
vallinneen tason. Vielä parempi on pari- 
kymmentä vuotta nuorempi Odysseian Nau- 
sikaa-kirjan tulkinta (Lönnrot 1855), joka 
kuvastelee Lönnrotin heksametritekniikan 
lopullista tasoa (P. Oksala 1959). Olihan 
suomentajalla silloin jo takanaan eeppinen 
suurtyönsä. Lönnrot noudattaa Homeros- 
tulkinnoissaan puhdasta kvantiteettimetriik- 
kaa ottamatta huomioon suomen kielen sa- 
nakorkoa ja syyllistyy tämän vuoksi koron- 
polkemisiin. Mutta jos hänen suomennoksi- 
aan lukee ’skandeeraamatta’ (mittaa koros- 
tamatta), ne vaikuttavat hyvin luontevilta. 

Väinö Kaukonen on uskoakseni oikeassa 
tähdentäessään, ettei Kalevalasta voi löytää 
varsinaisia Homeros-lainoja, Homeroksen 
mukaan sepitettyjä — sáekokonaisuuksia. 
Mutta Homeroksen tuntemus ohjasi aivan 
ilmeisesti Lönnrotin valintoja ja auttoi häntä 
runsaudenpulan keskellä ratkaisemaan, mit- 
kä motiivit hänen täpötäydellä kirjoituspöy- 
dällään olivat signifikantteja ja eeppisen ke- 
hittelyn arvoisia. 

Elias Lönnrotin meille uneksimaa suurta 

synteesiä, Kalevalaa, voi eräässä mielessä 
luonnehtia »luovaksi erehdykseksi», koska 
se pohjautui nyttemmin sivuutettuun Home- 
ros-teoriaan. Mutta se ei ole ensimmäinen 

LARS LONNROTH 


Muinaispohjoismainen malli: Eddan ja saagojen 


runous 


Kalevalan aineistoa kokoilevaa Elias Lönn- 
rotia innoitti ainakin osaksi halu löytää suo- 
malainen vastine skandinaaviselle saagape- 
rinteelle ja keskiaikaisen Islannin runoepii- 
kalle (Honko 1969, 47). Han paljastaa taman 
tavoitteensa Kalevalan vuoden 1835 painok- 
sen esipuheessa, jossa hän kuvaa yrityksiään 
löytää Väinämöisestä ja muista suomalaisista 
kansansankareista kertovien erillisten runo- 
jen lisäksi »pitempiäkin kertoelmia, niinkun 
näemmä Greekalaisten, Islandilaisten ja 
muitten esivanhempainsa runoja siksi saa- 
neen». 

Vaikkakin Lönnrot mainitsee kreikkalaiset 
ensiksi, kenties perinteisestä kunnioituksesta 
Homerosta ja klassista traditiota kohtaan, 
islantilaiset ovat hyvinkin saattaneet tarjota 
Lönnrotille askarruttavamman haasteen. Eu- 
roopan kirjallinen maailma oli löytänyt runo- 
Eddan 1800-luvun alkukymmeninä, ja se 
merkitsi kansallisen ylpeyden pyhää lähdettä 
ei vain islantilaisille vaan kaikille Pohjois- 
maiden kansoille, myös ruotsalaisille, joiden 
kulttuuri oli yhä vallalla Suomessa. Kokonai- 


nen romantiikan kauden runoilijoiden suku- 
polvi, jota Suomen sivistyneistö innokkaasti 
ihaili, oli muuntanut Eddan muinaisskan- 
dinaaviset myytit ja saagat arvossapidetyiksi 
kansallisiksi symboleiksi, jotka julistivat 
ruotsalaisten entistä ja nykyistä kunniaa (vrt. 
Blanck 1911, Mjöberg 1967). Ei ihme, että 
Elias Lönnrot halusi löytää samanlaisen runo- 
aarteen omalle kansalleen, suomalaisille, jot- 
ka joutuivat elämään tämän viikinkikunnian 
varjossa. 

Jos Elias Lönnrot eläisi nyt, hän olisi luul- 
tavasti hämmästynyt huomatessaan, että Ka- 
levalan kansallinen arvo on nykyään Suomes- 
sa paljon suurempi kuin se mikä Eddalla on 
ruotsalaisille. Muinaisskandinaaviset myytit 
ovat suureksi osaksi menettäneet isänmaalli- 
sen työntövoimansa skandinaavien silmissä, 
vaikkakin niiden kirjallinen merkitys yhä 
tunnustetaan. Romanttinen mystiikka, joka 
muinoin ympäröi viikinkien myytillistä san- 
kariperinnettä, on hävinnyt, vaikka tutkijat 
yhä pohtivatkin monia sekä Eddan runojen 
että saagojen merkitysten, alkuperän, suulli- 

sen periytymisen ja säilymisen ongelmia. 
Tarkastelen joitakin näistä ongelmista uu- 
simman tutkimuksen valossa, mutta niin 
suomalaisesta näkökulmasta kuin se ylipää- 
tään on minulle mahdollista. Yritän vastata 
kolmeen kysymykseen: mikä erottaa mui- 
naisskandinaavisen perinteen lajit suomalai- 
sista vastineistaan? Mitä voidaan päätellä 
varhaisskandinaavisen yhteiskunnan laulu- 
epiikan ja proosakertomusten suullisesta 
esitystavasta? Missä määrin nämä laulut ja 
kertomukset ovat vaikuttaneet Kalevalaan? 


Perinnelajit 


Keskiaikaisen Islannin epiikan muodot 
poikkeavat täysin Kalevalan, Iliaan tai Be- 
owulfin kertovan runouden muodoista. Yh- 
täältä meillä on fornaldarsögur, kirjaimelli- 
sesti »muinaisaikojen saagat», joukko myy- 
tillisiä proosamuotoisia sankaritaruja, jotka 
säilyivät 1200-ja 1300-lukujen käsikirjoituk- 
sissa mutta pohjautuvat ilmeisesti paljon 
vanhempaan suulliseen perinteeseen (ks. 
esim. Buchholtz 1980, Glauser 1983). Ne 
tunnettiin paitsi Islannissa myös muilla skan- 
dinaavisten kielten alueilla; esimerkiksi Saxo 
Grammaticus käänsi niistä muutamia latinak- 
si tanskalaiseen Gesta Danorum -kronikkaan- 
sa n. vuonna 1200 (Olrik 1892, Hermann 
1901-22). Toisaalta Eddan runot tai laulut 
ovat muodoltaan lähempänä balladeja kuin 
Kalevalan eeppisiä runoja; ne ovat yleensä 
lyhyempiä, säkeistöihin jaettuja, ja niihin si- 
sältyy paljon enemmän suoraa esitystä, mo- 
nologia tai dialogia, joten ilmaisumuoto vai- 

kuttaa useammin lyyriseltä tai draamalliselta 
kuin eeppiseltä. Näiden balladien vanhim- 
mat ja arvostetuimmat esiintymät ovat islan- 
tilaisessa 1200-luvun Codex Regius -käsi- 
kirjoituksessa, jossa runoja usein kehystää 
proosamuotoinen kerronta. Monet Eddan 
runot on myös esitetty muinaissaagan osana, 
jotkut Saxo käänsi runomuotoiseksi latinak- 
si; jokunen Eddan säe on jopa löydetty vii- 
kinkikauden riimukivistä, mikä todistaa tä- 
män kirjallisuudenlajin olleen tuona aikana 
tunnettu kautta Skandinavian. Kielitieteelli- 
nen todistusaineisto viittaa siihen, että jotkut 
säilyneistä Edda-runoista saattavat olla vielä- 
kin vanhempia, kenties germaanisten kan- 
sainvaellusten ajalta peräisin (ks. esim. Hall- 
berg 1975, Helgason 1953, Dronke 1969). 

Jätän seuraavassa hetkeksi syrjään ajoitus- 
ongelmat, jotka ovat mielestäni askarrutta- 
neet muinaisislannin tutkijoita liiankin pit- 
kään. Keskityn sen sijaan kahden perinnela- 
jin, muinaissaagan ja Edda-runon muoto- 
suhteisiin 1200-luvulla, jolloin islantilaiset 
kirjurit ensimmäisen kerran laativat mui- 
naisislantilaisten tekstien käsikirjoituksia. Se 
mikä edelsi tuota vuosisataa on oppineen 
spekuloinnin eikä täsmällisen tiedon alaa, ja 
siten kaiken varhaisskandinaavisen eeppisen 
tradition tutkimuksen tulee alkaa 1200-lu- 
vun Islannista, aivan niin kuin kaiken Kale- 
vala-tutkimuksen tulee alkaa Itä-Suomen 
1800-luvun kulttuurista, josta Lönnrot ko- 
kosi aineistonsa. 

On ensinnäkin ilmeistä, että fornaldarsaa- 
gan proosan ja Edda-runon säkeiden oli mää- 
rä täydentää toisiaan 1200-luvun teksteissä. 
Yhdessä ne muodostavat vaihtelevan kerto- 

mamuodon, muinaisislantilaisen prosimetru- 
min, jossa proosan tulee kertoa suurin osa 
tarinasta, kun taas runon on määrä antaa jol- 
lekin erityisen liikuttavalle tapahtumalle, 
esimerkiksi sankarin kuolemalle, draamalli- 
nen ja lyyrinen muoto. Sama työnjako proo- 
san ja runon välillä on Saxon myytillisissä 
sankaritarinoissa, mikä todistaa, etteivät 
1200-luvun islantilaiset saaga-kirjailijat kek- 
sineet sitä, vaan että se oli olemassa suullises- 
sa perinteessä jo ennen heidän aikaansa. 


Performanssi 


Millainen sitten oli se suullinen esitysmuoto, 
josta tämä proosasaagan ja Edda-runon yh- 
distelmä oli saanut alkunsa? Valitettavasti 
luotettavia silminnäkijän kertomuksia sellai- 
sista esityksistä 1200-luvun Islannista ei ole 
olemassa, mutta on olemassa ainakin yksi 
muinaissaaga, jossa päähenkilö itse on legen- 
daarinen esiintyvä taiteilija, ja on todennä- 
köistä, että hänestä kertova taru, vaikkakin 
ilmeisen myytillinen, voi antaa joitakin vih- 
jeitä siitä, mitä sellaisen esiintyjän yleensä 
odotettiin tekevän. Kysymyksessä on ns. 
Norna-Gests báttr, ”Norna-Gestin tarina' 
(Nordal 1944, 384—398), kirjoitettu ilmei- 
sesti Islannissa vuoden 1300 paikkeilla mutta 
selvästi vanhan perinteen pohjalta, koska ta- 
rinalla on osoitettu olevan läheisiä yhteyksiä 
paitsi aikaisempiin saagoihin myös anglosak- 
siseen Widsith-runoon (vrt. Schlauch 1931, 
Holtsmark 1965, Lönnroth 1971). 
Norna-Gests báttr -tarussa kerrotaan, että 
Olaf Tryggvasonia, Norjan varhaisen kään- 


nytysajan kuningasta, käy tervehtimässä vä- 
hän ennen hänen kuolemaansa outo vanha 
mies, joka sanoo olevansa Norna-Gest 
(Nornien vieras”). Käy ilmi, että muukalai- 
nen on satoja vuosia vanha ja että hän on 
tavannut useita menneisyyden tarusankarei- 
ta. Hiukan ennen joulua Olaf-kuninkaan 
miesten istuessa ryypiskelemässä Norna- 
Gest viihdyttää heitä soittamalla ensin harp- 
puaan ja sitten kertomalla heille monenlaisia 
tarinoita Sigurd Volsungista ja muista tapaa- 
mistaan sankareista. Hän näyttää myös joita- 
kin sankaripyhäinjäännöksiä, joita hän kan- 
taa mukanaan: Volsungien kultaista sormusta 
(Wagnerin Nibelungin sormus) ja Sigurdin 
Grani-hevosen häntäjouhta. Volsungin le- 
gendan jaksoja on mukana tässä tekstin osas- 
sa Norna-Gestin itsensä ensimmäisessä per- 
soonassa kertomina. Silloin tällöin Norna- 
Gest antaa proosakertomuksessaan henki- 
löidensä puhua runosäkein, jotka itse asiassa 
ovat sanatarkkoja lainauksia kahdesta tun- 
netusta Codex Regiuksen dialogirunosta, 
Reginsmäl (Reginin lausumat) ja Helreid 
Brynhildar (Brynhildin ratsastus Heliin). 
Hovissa tähän viihteeseen suhtaudutaan 
innostuneesti, vaikka kuningas itse paheksuu 
sitä lievästi, ilmeisesti Volsungin saagan pa- 
kanallisten ainesten vuoksi. Myöhemmin 
kuningas kuitenkin antautuu keskusteluun 
vieraansa kanssa esittäen tälle kysymyksiä 
monista kuninkaista, joita tämä on palvellut, 
sekä tämän ällistyttävän pitkän iän syistä. 
Silloin paljastuu, että Norna-Gest (kuten 
kreikkalaisen myytin Meleagros) on synty- 
mässään joutunut kolmen nornan loihtimaksi 
(tästä hänen nimensä, Nornien vieras); nämä 

sallivat hänen elää kunnes kynttilä, jota hän 
on kantanut mukanaan siitä saakka, on pala- 
nut loppuun. Norna-Gest päättää nyt kään- 
tyä kristilliseen uskoon ja sitten kuolla. Olaf- 
kuningas antaa kastaa hänet, kynttilä sytyte- 
tään, ja kun se palaa loppuun, vanha myytilli- 
sen menneisyyden vieras pääsee lopulta le- 
poon. 

Vaikka Norna-Gest itse on selvästi myyt- 
tiluomus (sekä pakanallisen että kristillisen 
mytologian tuote), hänen esityksensä ja sen 
sosiaalinen konteksti ovat luultavasti mones- 
sa tärkeässä suhteessa 1200-luvun Islannin ja 
Norjan myyttisankareita kuvaavalle kerto- 
mataiteelle tyypillisiä. Tiedämme muista 
lähteistä, että vastaavanlaista ohjelmaa kuul- 
tiin suurissa juhlissa ja juomingeissa (Foote 
1955—56, Pälsson 1962) ja että se perustui 
runonlausunnan ja tarinankerronnan yhdis- 
telmälle (Hofmann 1971); tiedämme myös, 
että uskonnollinen esivalta suhtautui siihen 
paheksuen, kun taas ylhäiset piirit hyväksyi- 
vät sen (Sveinsson 1953). Tiedämme lisäksi, 
että sankaripyhäinjäännökset olivat islanti- 
laisten heimopäälliköiden kodeissa arvok- 
kaita aarteita (Sveinsson 1953) ja että kuului- 
simpia esiintyjiä, skaldeja, ympäröi melkoi- 
nen pakanallinen mystiikka, koska he myytin 
mukaan kuuluivat saaneen taiteensa itseltään 
Odinilta (de Vries 1957, 66—75; vrt. Frank 
1981). 

Esiintyjänä ja taiteilijana Norna-Gest 
muistuttaa monin tavoin länsigermaanisen 
perinteen scopia, jota kuvataan Beowulfissa 
ja muissa anglosaksisissa teksteissä. Se on 
ymmärrettävää, koska nämä kulttuurit ja 
kielet ovat läheistä sukua. Kuten scopilla 

Norna-Gestilläkin on harppu, hänen oletettu 
yleisönsä koostuu kuninkaallisessa salissa si- 
maa juovista sotureista, ja hänen roolinsa on 
sellaisen vaeltajan, joka on nähnyt aikai- 
semmin monia samanlaisia saleja; tällainen 
roolihahmo on esimerkiksi Widsithin kerto- 
ja. Norna-Gestin myytti- ja legendaohjel- 
misto on myös varsin samanlainen kuin sco- 
pin; se käsittää kostotarinoita ja sodankäyn- 
tiin liittyviä taruja, joiden sankareina ovat 
kansainvaellusten ajan germaanit. Esimer- 
kiksi Sigurd Volsungin tarina on hyvin tun- 
nettu myös länsigermaanisissa lähteissä (ks. 
esim. Andersson 1980). Edda-runon alku- 
soinnullinen runomitta on loppujen lopuksi 
lähes sama kuin Beowulfin, Widsithin, 
Hildebrandsliedin ja muun länsigermaanisen 
tradition runoepiikan (vrt. Lehmann 1956). 
Nämä samankaltaisuudet muinaisislanti- 
laisten ja länsigermaanisten »runonlaulajien» 
välillä näkyvät vielä selvemmin, jos niitä ver- 
rataan Kalevalan taustalla olevan eeppisen 
tradition suomalaisiin kansanlaulajiin. Kun 
suomalaiset laulajat kuuluvat pienviljelijöi- 
den ja metsästäjien vähämerkityksiseen yh- 
teisöön, heidän germaanikollegansa kuuluvat 
aristokraattiseen ja varsin varakkaaseen yh- 
teisöön, joka koostuu kuninkaista, hert- 
tuoista, päälliköistä ja näiden soturiseuru- 
eista (Hzrö tai comitatus). Jälkimmäisten eep- 
piset laulut eivät liity magiaan siinä määrin 
kuin Kalevalan, ja niille tyypillinen eeppinen 
ympäristö ei ole Skandinavian tai Suomen 
kesyttämätön pohjoinen maisema, vaan lä- 
hinnä Länsi-Euroopan taistelukentät ja ku- 
ninkaalliset hovit. On ilmeistä, että Islannin, 
Skandinavian, Englannin ja Saksan myytillis- 

herooisilla traditioilla on kaikilla yhteinen 
alkuperä Euroopan kansainvaellusten sanka- 
riajassa, kun taas Kalevalan taustalla olevan 
runotradition alkuperä on paljon epäselvem- 
pi ja epäilemättä aivan erilainen. 

On kuitenkin tärkeää ottaa huomioon, että 
Norna-Gestin kerrontaesitys huolimatta yh- 
täläisyyksistään länsigermaanisen scopin 
esiintymisen kanssa myös poikkeaa siitä mo- 
nessa olennaisessa suhteessa, mikä viittaa sii- 
hen, että taide oli kehittynyt eri tavalla Islan- 
nissa kuin Englannissa tai Saksassa. Ensinnä- 
kin scopin harpun säestyksellä ja laulaen ta- 
pahtuva kerronta näyttää jakautuneen Islan- 
nissa kolmeen erilliseen toimintaan: harpun- 
soittoon, proosamuotoiseen tarinankerron- 
taan ja runon resitoivaan esitykseen. Ilmei- 
sesti proosa oli muinaisislantilaisessa yhteis- 
kunnassa vallannut yha enemmän aikaisem- 
min sankarirunoille kuulunutta kertovaa 
funktiota, niin että lopulta vain joitakin eri- 
tyisen dramaattisia puheita tai dialogia ko- 
rostettiin runomuodolla — sankarillisia kers- 
kapuheita, sankarin taistelukentällä lausumia 
viimeisiä sanoja, rakastajan jäähyväisiä, vi- 
hollisten valisia loukkauksia jne. Tama selit- 
tää sen, miksi Edda-runoissa on paljon 
enemmän oratio rectaa kuin vastaavan länsi- 
germaanisen tradition runoissa. Se selittää 
myös, miksi varhaiset Edda-runot sisältävät 
enemmän kertovaa osuutta kuin myöhem- 
mät, jotka usein näyttävät pelkkää dialogia 
sisältävältä draamatekstiltä (Hofmann 1971, 
Lönnroth 1971). 

1920-luvun alussa yritettiin selittää draa- 
mallinen muoto oletuksella, että alun perin 
suuri osa Edda-runoja oli tarkoitettu esitet- 


täviksi rituaalidraamoina (Philpotts 1920). 
Vaikka jotkut keskiajantutkijat (esim. Jones 
1961) edelleen viittaavat tähän teoriaan, 
muinais-Skandinavian tutkijat eivät ole kos- 
kaan hyväksyneet sitä. Siitä että rituaali- 
draama olisi koskaan edes esiintynyt Skandi- 
naviassa, ei ole todisteita, saati siitä, että se 
olisi vaikuttanut Eddaan. Joka tapauksessa on 
luontevampaa olettaa, että draamallinen 
muoto kehittyi kertovasta kuin päinvastoin 
(vrt. Heusler 1902, 1921—22). On kuitenkin 
varsin todennäköistä, että draamamuotoiset 
puherunot oli aiottu esitettäväksi osittain 
teatterinomaisella tavalla, vaikkakin vain yh- 
den esiintyjän voimin ja tavallisesti saaga- 
esityksen proosakontekstissa. 

On vaikeaa päätellä, oliko musiikilla mer- 
kittävä osa muinaisislantilaisessa esityspe- 
rinteessä, vaikkakin tutkijat uskovat, että sii- 
hen kuului laulu tai resitatiivi (Einarsson 
1963, Hofmann 1963, Hofmann-Jammers 
1965). Harpunsoitto mainitaan useissa var- 
haisissa lähteissä, joskus runouden yhtey- 
dessä, mutta ei koskaan siten, että voitaisiin 
olettaa harppua käytetyn runonlaulannan sä- 
estämiseen (Jönsson 1907—8). Norna-Gest 
pättr -tarussa sanotaan, että Norna-Gest otti 
eräänä iltana esille harppunsa ja soitti sitä 
kauan, »niin että kaikki kuuntelivat sitä 
mielellään, vaikka hän soittikin Gunnarssla- 
gin parhaiten; ja lopuksi hän soitti vanhan 
GuórünarbrógÓin, jota ihmiset eivät olleet 
aikaisemmin kuulleet». On ilmeistä, että 
Gunnarsslag (Gunnarin sävelmä) ja Guörü- 
narbrógó (Gudrünin temppu) ovat molem- 
mat sellaisten sävelmien nimiä, jotka jollakin 
tavalla liittyvät Norna-Gestin myöhemmin 


57 


Lars Lonnroth 


tarinassa kertomaan Volsung-legendaan, 
koska sekä Gunnar että Gudrün ovat sen 
päähenkilöitä. Silti on myös ilmeistä, ettei 
Norna-Gestin kerronta pääse alkuun ennen 
kuin hän on pannut pois harppunsa. Ehkä 
hänen harpunsoittonsa on tulkittavissa 
eräänlaiseksi alkusoitoksi ja samalla jään- 
teeksi varhemmilta ajoilta, jolloin harppua 
oli todella käytetty säestämään resitointia 
paljolti samalla tavalla kuin länsigermaanisis- 
sa esityksissä. Sellaisista esityksistä ei kui- 
tenkaan 1200- ja 1300-lukujen Islannissa ole 
mitään tietoa; vain muutamia Edda-tekstejä, 
jotka jotenkin liittyvät riittitekniikkaan, voi- 
daan luonnehtia »lauluiksi» (io tai galdr). 
Kun tutkitaan tarkemmin Norna-Gestin 
lausumia puherunoja ja niiden suhdetta 
proosakontekstiin, jossa hän esittää ne, saa- 
daan ehkä lisävalaistusta myytillis-herooisen 
esitysmuodon luonteeseen. Ensimmäinen 
runo esitetään kuuluisan Sigurdin nuoruu- 
desta kertovassa tarinassa; Sigurd on juuri 
saanut isänsä miekan mutta ei ole vielä tap- 
panut Fafniria eikä voittanut Reininkultaa. 
Hän on matkalla ensimmäiseen tärkeään 
taisteluunsa, kun häntä yhtäkkiä tervehtii 
salaperäinen sankari, ilmeisesti valepukuinen 
Odin. Tässä kohdassa Norna-Gest siirtyy ru- 
nomittaan antaakseen Odinin esittää yleis- 
luonteisen luennon siitä, miten nuoren sotu- 
rin tulisi käyttäytyä — opettavainen puhe, 
joka näkyy aiotun yhtä hyvin Olaf-kuninkaan 
simasalissa istuville sotureille kuin proosa- 
muotoisen tarinan sankarille. Kun runo on 
lausuttu, Odin katoaa tarinasta, ja hänen ja 
Sigurdin kohtaamisella ei näytä olevan myö- 
hemmin mitään seuraamuksia, joten koko 

poeettinen episodi on selvästi vain sivujuon- 
ne. 

Toisen runon, Brynhildin ratsastuksen 
Heliin, Norna-Gest esittää kerrottuaan ylei- 
sölleen Sigurdin ja Brynhildin kuolemasta ja 
siitä miten heidän ruumiinsa poltettiin hauta- 
roviossa. Runon johdannossa hän kertoo 
proosaa käyttäen, kuinka naisjättiläinen py- 
säyttää kuolleen, tuonpuoleiseen maailmaan 
ratsastavan Brynhildin ja kieltää tätä kulke- 
masta alueensa läpi. Sitten itse runo alkaa 
jättiläisen Brynhildille esittämällä vihapu- 
heella, jossa Brynhildiä syytetään pahaksi 
olennoksi, jonka kädet ovat tahriintuneet 
miesten vereen. Vastaukseksi syytökseen 
Brynhild esittää komean puolustuspuheen 
kerraten onnettomuutensa ja traagisen ta- 
pahtumaketjun, joka johti Sigurdin kuole- 
maan. Hän lausuu lopuksi, että hänen kärsi- 
myksensä ovat tehneet hänet kelvolliseksi 
tulemaan Sigurdin puolisoksi vainajien val- 
takunnassa: » Liian kauan/ kantavat murhetta/ 
maan päällä/ miehet ja naiset./ Nyt elämme 
yhdessä/ iankaiken,/ Sigurd ja minä./ Pois 
siirry, nainen!» (suom. Aale Tynni) Niin 
kuin Odinin opetus Sigurdille, tämäkin runo 
poikkeaa selvästi kertomuksen pääjuonesta, 
koska yleisön oletetaan jo tuntevan Brynhil- 
din elämänvaiheet, ja naisjättiläisellä taas ei 
ole muuta tekemistä tarinassa kuin antaa 
Brynhildille syy pitää runollinen puheensa. 
Pääsyy runon olemassaololle on selvästi an- 
taa yleisön nähdä Brynhild viimeisen kerran 
koko traagisessa loistossaan, ja ehkä antaa 
sen samastaa tämän surut kaikkien naisten 
suruihin. 

Molemmissa tapauksissa runot viivästyttä- 

vät toimintaa ja rikkovat proosamuotoisen 
kerronnan juoksun. Samalla ne ovat erittäin 
»draamallisia» siinä mielessä, että ne kuvaa- 
vat henkilöitä ja näiden tunteita suoran esi- 
tyksen keinoin ja antavat mainioita mahdolli- 
suuksia teatterimaiseen esiintymiseen. Ru- 
nosäkeet sallivat sen mitä saagojen viileä, 
objektiivinen proosa ei salli: intohimojen ja 
retoriikan esittämisen. Monessa suhteessa 
Norna-Gestin runoasuiset intermezzot ver- 
tautuvat 1800-luvun oopperaan (tietysti 
Wagnerin Siegfried tulee mieleen), jossa 
sankari tai sankaritar äkkiä lakkaa tekemästä 
sitä mitä hän on juuri tekemässä näyttämöllä 
suunnatakseen melodramaattisen purkauk- 
sen suoraan yleisöön. Fornaldarsögur-ai- 
neistosta päätellen sen tyyppinen tapa käyt- 
tää runomuotoa proosaesityksen puitteissa 
oli varsin yleinen. Jos oletukseni osuu oike- 
aan, muinaisskandinaavisen saagan viileän 
»objektiivisuuden» ja monien Edda-runojen 
retorisen hehkun välillä on siis selvä suhde — 
ne oli tarkoitettu täydentämään ainakin jos- 
sain määrin toisiaan samassa esityksessä (vrt. 
Lönnroth 1970, 1971). 

Proosa ja runomuoto voidaan siis tulkita 
saman esityksen kahdeksi erilaiseksi »äänek- 
si» — kerronnan ja tunnetilan ääniksi. Samat 
äänet esiintyvät myös Beowulfissa, Iliaassa 
tai Kalevalassa, mutta niissä ne eivät ole yhtä 
selvästi erotettavissa, vaan sekaantuvat toi- 
siinsa ja kulkevat rinnan, usein saman virk- 
keen tai säkeen sisällä. Muinaisislantilaisissa 
esityksissä taas, sellaisissa kuin Norna-Ges- 
tin, siittymä yhdestä äänestä toiseen koros- 
tuu selvästi ja pakottaa esittäjän vaihtamaan 
toistuvasti roolista toiseen: kertojan roolista, 


joka edellyttää vain sen esittämistä mikä »ta- 
pahtui» ilman subjektiivisia kommentteja, 
siirrytään jonkin kertomuksessa esiintyvän 
henkilön rooliin ilmaisemaan mieliinpainu- 
vin runosäkein niitä tunnetiloja, joita tapah- 
tumat hänessä herättävät. 

Olemme todenneet, että Norna-Gestin ta- 
run Odinille tarjoama ensimmäinen runo- 
muotoinen puheenvuoro voidaan tulkita 
osoitetuksi erityiselle yleisölle, Olaf-kunin- 
kaan salin sotureille. On olemassa muitakin 
esimerkkejä Edda-runojen esityksistä, jotka 
on sopeutettu yleisön mukaan. Tunnetuin 
esimerkki on Snorren Eddan Olaf-pyhimyk- 
sen saaga (Hkr II, 361), jossa kerrotaan, mi- 
ten skaldi Thormod herätti kuninkaan ar- 
meijan ennen Stiklastadin taistelua esittä- 
mällä heille Bjarkamäl hin fornu -runon 
(Bjarkin vanha laulu), dialogirunon taruku- 
ningas Rolf Krakin viimeisestä taistelusta. 
Johdantosäkeistöt sisältävät dramaattisen, 
Rolf-kuninkaan soturin esittämän taisteluke- 
hoituksen; tämä on nähnyt vihollisen lähes- 
tyvän aikaisin aamulla, ja yrittää nyt herättää 
toverinsa: »Sarastaa,/ ja kukko on lyönyt sii- 
villään./ On aika työmiesten/ aloittaa uuras- 
tuksensa.» Koko runon voi sanoa määrittele- 
vän kuninkaallisen vasallin velvollisuudet 
silloin kun tämän herra on vaarassa. Mikäpä 
voisi olla sopivampi esitettävä tässä erityisti- 
lanteessa: Thormod saa esityksellään aikaan 
eräänlaisen »kaksoisnäyttämön» (Lönnroth 
1978, 1979), runon kuvaama tapahtuma- 
paikka ja runon esityspaikka samastuvat, niin 
että Olaf-kuninkaan sotilaat tuntevat velvol- 
lisuudekseen olla yhtä lujia ja horjumattomia 
uskollisuudessaan kuin Bjarkamälin Rolf- 

kuninkaan tarusoturit. 

Useiden Edda-runojen tapahtumapaikka 
näyttää sekoittuvan esityksen tapahtuma- 
paikkaan samalla tavalla (vrt. Lönnroth 1971, 
8). Esimerkiksi suoraa esitystä sisältävissä 
runoissa on useita viittauksia simasalissa ta- 
pahtuvaan juomiseen. Joukko runoja alkaa 
siten, että kaukaa tullut väsynyt vaeltaja 
(usein valepukuinen Odin) saapuu saliin, 
mies, joka odottaa saavansa osakseen vie- 
raanvaraisuutta, ruokaa ja juomaa. Vaikuttaa 
todennäköiseltä, että tämä teema ainakin 
osittain kuvaa esiintyjän, taiteilijan omaa ti- 
lannetta. Kuten Widsith ja Norna-Gest, hän 
haluaa tietysti samastua vanhaan viisaaseen 
matkamieheen, joka on päässyt sisään kyl- 
mästä ja joka ansaitsee yleisönsä kunnioituk- 
sen ja hyvän kohtelun vastalahjaksi kerto- 
muksistaan ja runoistaan. Saadakseen aikaan 
toivotun vaikutelman hän valitsee sopivan 
draamallisen roolin. 

Yhteenvetona voidaan todeta, että monet 
näistä oratio rectaa käyttävistä Edda-runoista 
näyttävät toimivan eräänlaisina yleisölle 
osoitettuina suostutteluina, jotka esitetään 
proosakontekstissa lyyris-draamallisina in- 
termezzoina; niissä esittäjä omaksuu yhden 
tai useamman taruhenkilön roolin. Nämä 
henkilöt on tavallisesti esitelty edeltävässä 
proosamuotoisessa jaksossa. 

Länsigermaanisessa sankarirunotraditiossa 
on havaittavissa samankaltainen mutta paljon 
heikompi pyrkimys keskittyä pariin koh- 
taukseen, joissa toiminta usein pysähtyy ja 
henkilöt ilmaisevat itseään opettavaan ja re- 
toriseen sävyyn: mieleen tulevat esimerkiksi 
Beowulfin elegiat ja monet ylentävät puheet. 

Muinaiset skandinaavit syvensivät kuitenkin 
tosiasioiden kerronnan ja draamallisten 
suostuttelu- tai kehotuspuheen välillä vallit- 
sevaa eroa antamalla saagan proosaosuuden 
hoitaa edellisen ja runomuodon jälkimmäi- 
sen. 

Miten sitten selitetään näiden kahden tra- 
dition eroavuudet? Skandinaavit käyttivät 
luultavasti muinoin länsigermaanistyyppistä 
puhdasta runokerrontaa, jonka juonta kul- 
jettavat osuudet he myöhemmin siirsivät 
proosaan. Tämä kehitys näyttää edenneen 
samanaikaisesti musiikillisesta tai puoliksi 
musiikillisesta harpulla lausuntaa säestävästä 
esitystavasta irtautuvan kehityksen kanssa 
kohti draamallisempaa säkeistöjen esittä- 
mistä ilman instrumenttisäestystä, mutta 
kenties jonkinlaisten musiikillisten harppu- 
alkusoittojen avulla, Norna-Gestin tapaan. 
Samaan aikaan näyttää olleen vallalla suun- 
taus ankarampaan poeettiseen muotoon: län- 
sigermaanisiin runoihin verrattuina Islannin 
Edda-runoilla on säännöllinen lyyrinen sä- 
keistömuoto, ja ne vaikuttavat myös suppe- 
ammilta, koska ne eivät ole yhtä täynnä ko- 
risteellisia formuloita ja toistoa. 

Tuntuu luontevalta päätellä, että nämä ke- 
hityssuunnat ovat toisistaan riippuvaisia ja 
että niitä on jouduttanut pyrkimys erottaa 
suora kerronta ja lyyris-draamallinen puhe- 
osuus. Kun proosa valloitti kerronnan ja ru- 
nomuoto muuttui lyyrisemmäksi, esittäjä ei 
ollut enää riippuvainen traditionaalisista 
formuloista muovatessaan runosäkeitään, 
koska ne olivat nyt lyhyempiä ja siten hel- 
pompia muistaa. Jos esitystapa lisäksi oli 
draamallinen, hän saattoi jossain vaiheessa 

havaita harpun olevan tarpeeton tai jopa 
hankala itse resitatiivin aikana. Niinpä hän 
on saattanut rajoittaa sen käyttöä tai hylätä 
sen kokonaan. 

Fi ole mahdollista rekonstruoida yksityis- 
kohtaisesti kaikkia kehitysvaiheita siirryttä- 
essä varhaisgermaanisen epiikan muodoista 
kohti myöhäisskandinaavista prosimetrumia. 
Voidaan vain esittää arveluja erilaisista mah- 
dollisuuksista. On mahdollista esimerkiksi, 
että Edda-runous perustui muinoin runsaasti 
käytettyjen, kiinteiden formuloiden tuke- 
maan improvisaatioon, samantapaiseen, jota 
Jugoslaviassa ovat tutkineet Milman Parry ja 
Albert Lord (1960). Sellaista alkuperää kaa- 
vailivat Francis Peabody Magoun (1953) ja 
Robert Kellogg (1958, 1966), jotka molem- 
mat ovat Harvardin yliopiston »suullisten 
formuloiden ` koulukunnan» ` kasvatteja. 
Mutta jos he ovat oikeassa, runomuodon on 
täytynyt jossain myöhemmässä vaiheessa 
muuttua kiinteäksi ja sanatarkasti periyty- 
väksi kuten lyyriset balladit. Tuntemamme 
runo-Eddan säilyminen perustuu selvästi 
(enemmän tai vähemmän epätäydelliselle) 
ulkoa opettelulle, ei formula-improvisaati- 
olle, mutta on mahdotonta tietää, onko niin 
ollut aina. 

Varmasti voidaan kuitenkin päätellä, että 
muinaisskandinaavisessa perinteessä oli val- 
lalla voimistuva pyrkimys erottaa proosa ja 
runomuoto. Taiteelliselta kannalta katsoen 
ero oli hyödyllinen. Se vapautti sankaritarun 
metriikan ja poeettisten konventioiden kah- 
leista ja antoi samalla runoilijoiden hyödyn- 
tää todellisia lahjojaan viemällä runoilmaisua 
entistä kurinalaisempaan ja hienostuneem- 


paan suuntaan. Kun vertaillaan länsigermaa- 
nista kertomarunoutta Eddaan, se on paljon 
löyhempää, toistelevampaa ja tyylillisesti so- 
vinnaisempaa; Eddan didaktisuus on nase- 
vampaa, sen retoriikka on täsmällisempää ja 
tarkempaa. 

Se mitä edellä on sanottu esitystaiteesta ja 
sen historiasta voi ehkä osittain selittää, mistä 
tämä johtuu ja miksi näitä runoja ei tule pitää 
formula-improvisaatioina. Norna-Gests báttr 
— samoin kuin muukin todistusaineisto — 
antaa olettaa, että Edda-lauluja olisi pidettävä 
pikemminkin huolellisesti hiottuina poeetti- 
sen ammattitaidon näytteinä, retorisina ja 
draamallisina esityskappaleina, jotka on tun- 
nontarkasti säilytetty esityksestä toiseen. 
Niissä Edda-runoja pidettiin luultavasti erit- 
täin muunneltavan tarunomaisen muinais- 
saagan erittäin arvostettuina kohokohtina. 


Edda ja Kalevala 


Onko sitten mahdollista, että muinaisskandi- 
naavisten naapurien taide olisi jollain tavalla 
vaikuttanut suomalaisiin runonlaulajiin? 
Sellaisen teorian on esittänyt Francis P. Ma- 
goun (1960) kahden todisteketjun avulla. 
Ensimmäinen sisältää yhtäläisyyksiä runon- 
laulajien ja varhaisgermaanisen, Widsithissä 
kuvatun esitystekniikan välillä, kuten kahden 
esiintyjän vuorolaulannan (vrt. Mustanoja 
1959). Toinen todistelu perustuu tyylin yh- 
täläisyyksiin, erityisesti eräiden kuvien ja 
formuloiden käyttöön, joita Magoun on 
löytänyt sekä Kalevalasta että anglosaksisista 

runoista kuten Beowulfista. Todisteidensa 
pohjalta Magoun päättelee, että suomalaisten 
on viikinkiaikana »täytynyt usein kuulla 
ruotsalaisia laulajia, ja ruotsia puhuvat suo- 
malaiset laulajat ovat hyvin saattaneet lainata 
käyttöönsä sanontoja, kuvia ja ymmärrettä- 
västi muitakin muinaisgermaanisen runon- 
luonnin keinoja, mahdollisesti myös kahden 
henkilön vuorolaulannan, joka on saattanut 
heidän mielestään olla käyttökelpoinen ja 
viehättävä» (Magoun 1960, 181). 

Kuten edellä on todettu, islantilaisten ja 
muinaisskandinaavisten kertojien ja laulajien 
esitystekniikat ovat kuitenkin olleet aivan 
erilaiset kuin ne, joita on kuvattu anglosaksi- 
sissa lähteissä. Vuorolaulantaa ei tiedetä ol- 
leen olemassa minään aikana muinaisskandi- 
naavisten ja muinaisruotsalaisten kansanlau- 
lajien taiteessa; suomalaiset ovat pikemmin- 
kin oppineet tyylin omissa kirkoissaan. Tyy- 
lilliset yhtäläisyydet anglosaksisen ja suoma- 
laisen kertovan runouden välillä ovat hyvin 
yleisluontoisia, mikä ei todista vaikutteiden 
saamisen puolesta. Niiden lähimpiä yhtäläi- 
syyksiä kuten metaforista formulaa »avata 
sanainen arkkunsa» (merkityksessä *puhua’) 
ei Eddassa ole, kuten voisi olettaa, jos suo- 
malaiset todellakin olisivat lainanneet ruot- 
salaisilta naapureiltaan nämä kuvat ja fraasit. 
On tietysti olemassa teoreettinen mahdolli- 
suus, että ruotsalaiset olivat säilyttäneet joi- 
takin suullisia kaavoja ja esitystekniikkoja, 
jotka Islannissa olivat kadonneet, ja että 
suomalaiset runonlaulajat olisivat sitten vuo- 
rostaan lainanneet niitä, mutta sellaiselle teo- 
rialle ei ole todisteita. Runonlaulajien taiteen 
ja heidän skandinaavisia kieliä puhuvien naa- 

puriensa taiteen välillä on olennainen, hyvin 
suuri ero. 

Toisaalta on olemassa pieni mahdollisuus, 
että Elias Lönnrotin Eddan-tuntemus vaikutti 
jossain määrin Kalevalan rakenteeseen. Kir- 
je, jonka hän kirjoitti J. G. Linsénille vuonna 
1834, ansaitsee mielestäni enemmän huo- 
miota kuin mitä muinaisskandinavistit ovat 
siihen kohdistaneet. Lönnrot kirjoittaa: 


Verratessani niitä [neljännen keruumatkan tulok- 
sia] ennestään tunnettuihin heräsi minussa halu 
järjestää ne yhdeksi kokonaisuudeksi, saadakseni 
siten suomalaisesta mytologiasta jotakin islanti- 
laista Eddaa vastaavaa. Ryhdyinkin heti työhön, ja 
jatkoin sitä useita viikkoja, jopa kuukausia aina 
jouluun asti, jolloin minulla oli valmiina aimo ni- 
dos Väinämöisestä kertovia runoja haluamassani 
järjestyksessä. Kiinnitin erityistä huomiota niiden 
urotekojen aikajärjestykseen, joista lauluissa ker- 
rotaan (af Forselles 1911, 187; vrt. Honko 1969, 
47). 


Samassa kirjeessä Lönnrot vielä ilmaisee toi- 
veen, että »jälkipolvet» (vara efterkomman- 
de) arvostaisivat hanen kokoelmaansa yhta 
korkealle kuin skandinaavit (de Göthiska 
folkslagen) ovat arvostaneet Eddaa. Hän siis 
piti Eddaa pikemmin eräänlaisena kansallise- 
na mytologiana kuin eepoksena sanan tavan- 
omaisessa merkityksessä (vrt. Fromm ss. 
68-69). Sellaisena Eddaa tuona aikana ylei- 
sesti pidettiin, ei vain erilaisten saagojen 
proosakontekstistaan irrotettujen runojen 
kokoelmana. Codex Regius -teoksen Edda- 
runojen kokoelman monet tutkijat yhdistivät 
yhä Saemund Viisaaseen, islantilaiseen pap- 
piin, joka eli 1100-luvulla ja oletettavasti 
järjesti varhemmat skandinaaviset jumalista 

ja tarusankareista kertovat laulut yhtenäisek- 
si kokonaisuudeksi, myytilliseksi sankari- 
historiaksi esittäen tapahtumat kronologises- 
sa järjestyksessä, paljolti samaan tapaan kuin 
Hesiodos Theogoniassaan oletettavasti oli 
järjestänyt kreikkalaista mytologista tarustoa 
(ks. esim. Afzelius 1818, esipuhe). Kukaan ei 
nykyään usko, että Saemundilla oli mitään 
tekemistä Eddan kanssa, mutta Lönnrot us- 
koi mitä luultavimmin sen mitä useimmat 
asiantuntijat asiasta ajattelivat, ja hän halusi 
varmaan esittää itse Saemundin roolia jär- 
jestäessään suomalaisilta runonlaulajilta ko- 
koamaansa materiaalia. Saattaa siis olla antoi- 
saa verrata runojen järjestystä ns. »Saemun- 
din Eddassa», ts. Codex Regius -teoksessa 
Kalevalan eri versioiden runojen järjestyk- 
seen. 

Codex Regius alkaa Völuspä-runolla, tie- 
täjänaisen runonlausunnalla, joka käsittelee 
maailman luomista ja sotia jumalien ja jätti- 
läisten välillä, ja joka huipentuu maailman- 
tuhoon, Ragnarökiin, ja uuden ja paremman 
maailman nousemiseen vanhan raunioista. 
Sitten seuraa sarja didaktisia puherunoja, 
joissa Odin, skandinaavisten jumalien vanhin 
ja viisain, esiintyy päähenkilönä: Hávamál, 
periaatteessa sananlaskusarja, joka esitetään 
Odinin sanomana; Vafpráónismál, dialogi- 
runo, viisauskilpa Odinin ja Vafthruönir-jät- 
tiläisen välillä; Grimnismäl, didaktinen mo- 
nologi, jonka Odin esittää Grimnir-kunin- 
kaan salissa. Näiden »Odin-runojen» jälkeen 
seuraa sarja Freyasta ja Thorista, kahdesta 
tärkeästä muinaisskandinaavisesta jumalasta 
kertovia runoja. Kokoelman päättää ihmis- 
sankareista, erityisesti Sigurdista ja muista 


Volsung-tarun sankareista, kertova runosi- 
kermä. Kaikki nämä runot on asetettu sum- 
mittaiseen kronologiseen järjestykseen 
muodostamaan jatkuva kertomus siinä ta- 
pauksessa, että runot todella esitettiin proo- 
sakertomuksen osina kuten Norna-Gestin 
suullisessa esityksessä. 

Kalevalan varhaisimmissakin versioissa 
Elias Lönnrot näyttää järjestäneen materiaa- 
liaan samantyyppisten periaatteiden mukaan 
aloittaen Väinämöisestä ja maailman syn- 
nystä kertovilla myyttisillä lauluilla ja jatkaen 
sitten muista sankareista kertovilla lauluilla; 
kokoelman päättää neitseen tahraton hedel- 
möityminen ja vanhan pakanallisen maail- 
man väistyminen. Vuoden 1834 Alku-Kale- 
valassa Lönnrot ei ole vielä onnistunut löy- 
tämään paljoakaan luomisesta kertovaa my- 
tologista aineistoa, sillä se ei ilmeisesti ollut 
runonlaulajien yleistä tematiikkaa, mutta 
vuoden 1849 Uudessa Kalevalassa on kui- 
tenkin niin runsaasti sellaista materiaalia, että 
tarkoituksena näyttää olevan Eddan voitta- 
minen pakanallisen perimätiedon rikkaudes- 
sa. Luomista kuvaavan pitkähkön jakson, 
Väinämöisen syntymän ja hänen puolijuma- 
lana tai kulttuuriheeroksena toimimisensa 
jälkeen seuraa didaktinen dialogi Väinämöi- 
sen ja Joukahaisen viisauskilvan muodossa. 
Se sisältää Joukahaisen viisauksia ja joitakin 
loitsuja. Tämän jakson voi sanoa vastaavan 
Eddan ensimmäisiä »Odin-runoja», erityi- 
sesti Hävamälia ja Vafpruönismalia (jälkim- 
mäisessä on vastaavanlainen viisauskilpa 
Odinin ja Vafthruönir-jättiläisen välillä). 

Yhtäläisyys Eddan ja Kalevalan ensim- 
mäisten laulujen välillä on erityisen merkit- 

tävä, jos otetaan huomioon se seikka, että 
Lönnrot totesi varsin selvästi varhaisessa 
vuoden 1827 tutkielmassaan, miten Väinä- 
möisen synnyinpaikkaa voi »tuskin päätellä 
esi-isiemme perimätiedoista», ja miten hän 
tunsi vain yhden runokatkelman, jossa ku- 
vattiin Väinämöisen varttumista (Lönnrot 
1969, 277). Lönnrot etsi epäilemättä tällaista 
aineistoa, mutta kului monta vuotta, ennen 
kuin hänen onnistui löytää sitä tarpeeksi voi- 
dakseen luoda itseään tyydyttävän mytologi- 
sen alun suomalaiseen kansalliseepokseensa. 
Maisterinväitöskirjassaan hän oli kuitenkin 
puolustanut teoriaa, jonka mukaan Väinä- 
möinen kuului siihen peikkojen ja jättiläis- 
ten sukuun, joka mainitaan islantilaisissa 
teksteissä, sukuun, joka alkuaan oli ollut 
pohjoisen alkuasukaskansa mutta jonka 

Odin ja hanen seuraajansa olivat ajaneet pois 
(Lönnrot 1969, 280). Jos hän vakavissaan us- 
koi tähän teoriaan, häntä varmaan houkutti 
antaa suomalaisten jättiläisten kostaa skandi- 
naavisille jumalille, ja tämä tapahtui luomalla 
uusi Edda, eräänlainen »anti-Edda» suoma- 
laisesta näkökulmasta katsottuna. 

Olisi kuitenkin typerää väittää Kalevalan 
olevan pelkkä Eddan jäljitelmä. Vaikka mo- 
lempia teoksia pidettiin 1800-luvulla sa- 
mantyyppisinä kansallisina eepoksina, ne pe- 
rustuvat kansanperinteille, jotka eroavat pe- 
rustavanlaatuisesti toisistaan kielen, etnisen 
kulttuurin ja suullisen esitysperinteen kan- 
nalta. 

HANS FROMM 


Kalevala ja Nibelungenlied: suullisen ja 
kirjallisen tuottamisen ongelma 


Mika on konjunktion »ja» merkitys ylla ole- 
vassa otsikossa »Kalevala ja Nibelungen- 
lied»? Toisin sanoen, tunsiko Elias Lönnrot 
Nibelungeinlaulun ennen vuotta 1849? On- 
ko ajateltavissa että saksalaisella eepoksella 
oli jotain vaikutusta suomalaiseen? Näihin 
kysymyksiin on vastattava ennen kuin 
voimme syventyä otsikon ilmoittaman ai- 
heen käsittelyyn. Nibelungeinlaulu maini- 
taan usein Lönnrotin eepoksen synnyn 
yhteydessä. Hänen teoksensa oppinut luon- 
ne antaa aiheen olettaa hänen tarkkailleen 
muita eepoksia. 


Vaikuttiko Nibelungenlied Kalevalan 
syntyprosessiin? 


Nähdäkseni ei kuitenkaan ole olemassa to- 
disteita siitä, että Lönnrot olisi koskaan luke- 
nut Nibelungeinlaulua, tai että hän olisi 
tuntenut sen sisältöä muuten kuin pinnalli- 
sesti. Hän tuskin kykeni lukemaan alkupe- 
räistä keskiyläsaksalaista tekstiä, sillä hän ei 


ilmeisesti koskaan ollut saanut systemaattista 
opetusta saksan kielessä. Koulussa Hämeen- 
linnassa korostettiin klassisia kieliä ja us- 
kontoa; lyhyt saksan kurssi oli tarjolla vain 
kaikkein lahjakkaimmille oppilaille varsinai- 
sen opintosuunnitelman ulkopuolella (Ant- 
tila 1931, 58). Ja vaikka Lönnrotin täytyi yli- 
opistossa opiskella opinto-ohjelman mukaan 
peräti yhtätoista oppiainetta, saksa ei ollut 
hänen valitsemiensa aineiden joukossa (Ant- 
tila 1931, 82, 121). 

Tutkimusmatkoillaan Lönnrot pakosta 
joutui turvautumaan toisinaan saksaan, jonka 
alkeet hän oli luultavasti itsekseen opiskel- 
lut. Mutta niinkin myöhään kuin vuonna 
1845 hän kirjoitti eräälle neuvosherra von 
der Hagenille — tämä ei ole samanniminen 
tunnettu saksalainen filologi — vaikeuksista, 
joita hänellä oli kirjoittaessaan tai puhues- 
saan saksaa (Lönnrot 1902, II, 282). Hänen 
» riittämätön kielitaitonsa» esti häntä kir- 
joittamasta kirjeitä saksaksi. Tosin jo niinkin 
varhain kuin vuonna 1837 Lönnrot saattoi 
kertoa tavanneensa Kuolan niemimaalla sak- 

salaisia, ja että han »oli jossain määrin pa- 
lautellut mieleen saksan sanoja», joita hän oli 
lukenut kirjoista mutta joita hän ei ollut juu- 
ri koskaan käyttänyt puheessa (Lönnrot 
1902, I, 336). Vuonna 1844 oleskellessaan 
kuusi viikkoa Tartossa Lönnrot tunsi, että 
tämä pohja oli kuitenkin riittävä ja että »sak- 
salainen ympäristö» oli syventänyt sitä siinä 
määrin, että hän uskoi voivansa toteuttaa 
rohkean suunnitelmansa kirjoittaa saksaksi 
vertaileva suomen, viron, vepsän ja saamen 
kielioppi (Lönnrot 1902, II, 251). Kolmikie- 
lisestä Gespräch-Buch -teoksesta, jonka hän 
julkaisi vuonna 1847 ja joka on merkittävä 
suomalaisen luonnontieteellisen terminolo- 
gian historian kannalta, on vaikea arvioida 
Lönnrotin aktiivista saksan kielen taitoa. 

Vuonna 1827, jolloin Lönnrot sai päätök- 
seen maisterintutkintonsa lääketieteessä ja 
jolloin mm. hänen maisterinväitöskirjansa 
toinen osa tuhoutui Turun palossa, ilmestyi 
Karl Simrockin nyky-yläsaksalainen käännös 
Nibelungeinlaulusta. Tämä oli ensimmäinen 
käännös, joka siinä määrin etääntyi alkuteks- 
tistä, että sitä saattoi ymmärtää ilman keski- 
yläsaksan tuntemusta (Simrock 1827). Täl- 
löin ei vielä ollut olemassa yhtään Nibelun- 
geinlaulun käännöstä skandinaavisille kielil- 
le. Simrockin käännöstä Lönnrot ei näytä 
tunteneen. 

Lönnrot pyrki useissa yhteyksissä, ensim- 
mäisen kerran 3. joulukuuta 1833 kirjeessä 
entiselle opiskelutoverille Henrik Cajande- 
rille, vertaamaan omaa eeposkäsitystään 
Homerokseen (Lönnrot 1902, I, 196), jonka 
eepoksia hän tarkasteli Friedrich August 
Wolfin teorian pohjalta (af Forselles 1908, 

228). Tämän teorian mukaan nämä eepokset 
koostuivat yksittäisistä runoista; teoriaa kan- 
natettiin tuohon aikaan lähes maailmanlaa- 
juisesti. Kouluajoistaan lähtien Lönnrot oli 
tuntenut antiikin maailman itselleen lähei- 
semmäksi kuin minkään muun kulttuuripii- 
rin. Kyse ei ole vain siitä, että läpi hänen 
elämänsä spontaanit rinnastukset ja assosiaa- 
tiot antiikkiin tulivat hänen mieleensä, esi- 
merkiksi hänen käyttäessään Delfoin Pythiaa 
íamanistisen ekstaasin valaisemiseen (ibid., 
8) ja selittäessään kalevalamitan antiikin ru- 
nomitan avulla (Lönnrot 1902, I, 399—400); 
hän myös käänsi itse osia Iliaasta ja Odyssei- 
asta suomeksi ja kertoi toisinaan turvautu- 
neensa latinaan lingua francana, kun syntyi 
viestintäongelmia. 

Todennäköisesti Lönnrot oli tietämätön 
myös siitä, että Karl Lachmann, yksi uuden- 
aikaisen saksalaisen filologian perustajista ja 
koulutukseltaan klassinen filologi, oli sovel- 
tanut Wolfin teoriaa Nibelungeinlauluun jo 
vuonna 1816 ja selittänyt sen koostuvan 
kahdestakymmenestä — erillisestä laulusta 
(Lachmann 1876, 1—80). Muuten Lönnrot 
tuskin olisi jättänyt käyttämättä tätä lisäar- 
gumenttia oman toimintansa historioivan pe- 
rustelun yhteydessä. 

Toinen malli, johon Lönnrot itse viittaa, 
on Edda. Lönnrot mainitsi sen ensimmäisen 
kerran kirjeessä 6. helmikuuta 1834 Johan 
Gabriel Linsénille, joka oli huomattava Tu- 
run romantiikan edustaja ja klassisen kirjalli- 
suuden professori. Lönnrot kirjoitti halua- 
vansa »aikaansaada suomalaisesta mytologi- 
asta jotakin islantilaista Eddaa vastaavaa». 
Kannattaa kuitenkin muistaa Lönnrotin ha- 

lunneen herättää Kööpenhaminassa toimivan 
Kongliga Fornskrifts Sällskabin kiinnostusta 
työhönsä; seura oli lähestynyt Lönnrotia Lin- 
senin välittämällä kirjeellä. Se että Edda 
koostui erillisinä säilyneistä lauluista eikä 
ollut Homeroksen mallin mukainen eepos, 
ei luonnollisesti häirinnyt miestä, joka oli 
Wolfin teoriasta löytänyt oikeutuksen suun- 
nitelmalleen sepittää eepos. Lönnrotia oli 
Eddassa alusta lähtien ilmeisesti kiinnostanut 
sen kosmologinen ulottuvuus; tätä tukee se 
seikka, että yllä mainittuun kirjeeseen Linsé- 
nille hän lisäsi Homeroksen ja Eddan lisäksi 
Hesiodoksen nimen (Lönnrot 1902, I, 198). 

Nibelungeinlauluun Kalevalan yhteydessä 
viittasivat ensimmäisinä Kalevalan lukijat 
vertailevissa arvioinneissaan. Esimerkiksi 
Robert Tengström, nuorena kuollut filosofi, 
jota saamme kiittää kiinnostavasta Vanhaa 
Kalevalaa käsittelevästä esseestä (Tengström 
1845, 111-189), sijoitti Nibelungeinlaulun 
yhdessä Ossianin ja Eddan kanssa Kalevalan 
jälkeen. Tengströmin mielestä Kalevalan 
edelle ylsivät ainoastaan Homeroksen ee- 
pokset. Tengströmin arvioon vaikuttavat 
kriteerit olivat sisällön »kauneus», sen »sy- 
dämellisyys» erityisesti »perhe-elämän alal- 
la» ja muodon runollisuus. 

Samana vuonna kuin Tengströmin essee 
ilmestyi, vuonna 1845, kymmenen vuotta 
Vanhan Kalevalan julkaisemisen jälkeen, Ja- 
kob Grimm esitti maaliskuun 13. päivänä 
Berliinin Tiedeakatemiassa = ajatuksiaan 
» suomalaisesta eepoksesta» (Grimm 1865, 
75—113). Esitelmässä mainittiin Nibelun- 
geinlaulu suunnilleen yhtä ohimenevästi 
kuin Tengströmin tapauksessa, mutta nyt 


historiallisen argumentin yhteydessä esteet- 
tisen sijasta. Grimm katsoi näiden kahden 
eepoksen — hän sen enempää kuin muut- 
kaan ei epäillyt suomalaisten runojen olevan 
muinaisen eepoksen katkelmia (ibid., 78) — 
edustavan eri vaiheita eepoksen kehitykses- 
sä. Tämä kehitys kulki »vanhimmista myytil- 
lisistä aineksista», joihin liittyi »tummia ja 
voimakkaita osasia», »inhimillisesti ja suloi- 
sesti avartuvaan» sankaritarinaan. Ja Grimm 
toteaa, että »meille säilyneessä Nibelun- 
geinlaulun muodossa on selvästi vallitsevana 
tuo myytillisen aineksen ohentuminen...; 
Eddassa ja Homeroksella jumalilla on vielä 
oma osuutensa, vaikka sankarit ovat jo etu- 
alalla...» (ibid., 76). Lönnrotin Kalevalan 
asema muiden eeposten joukossa määräytyy 
sen mukaan, miten se sijoittuu yleisen kehi- 
tyskaavan asteikkoon, toisin sanoen on tark- 
kailtava myyttisen aineksen suhteellista 
osuutta eepoksessa. 

Myöhemminkin Kalevalan vertailun Ni- 
belungeinlauluun on täytynyt olla erityisen 
luontevaa eepoksen saksalaisessa lukijapiiris- 
sä, josta yllättävän suuri osa oli tiedemiehiä. 
Kielitieteilijä Heymann Steinthal vertasi ee- 
poksia toisiinsa (Steinthal 1868, 33 jss., 43) 
samoin kuin Andreas Heusler, sankaritari- 
noiden tutkija, mutta tämäkin aineiston 
asiantuntija saa aikaan hämmästyttävän vähän 
typologisesti arvokasta. Hän ei etene nibe- 
lungien ritarimaailman ja suomalaisen talon- 
poikaiskulttuurin kaavamaisesta vertailusta, 
jossa toisen taistelukuntoisuus ja toisen tai- 
kataitoisuus asettuvat vastakohdiksi (Heusler 
1943, 215). 


Suomessa vertailua tehtiin lähes kaksi vuo- 

sikymmentä ennen Lönnrotin eepoksen 
syntyä. Vuonna 1817 Kaarle Aksel Gottlund 
kirjoitti eräässä kirja-arvostelussa: » Arvos- 
telija menee niin pitkälle väitteessään, että 
jos tahdottaisiin kerätä vanhat kansanlaulut 
ja niistä muodostaa järjestelmällinen koko- 
naisuus, tulkoon siitä sitten eepos, draama tai 
mitä muuta hyvänsä, voisi siitä syntyä uusi 
Homeros, Ossian tai Nibelungenlaulu...» 
(Gottlund 1817, 394). 

On ilmeistä, että vertailu Nibelungein- 
lauluun kuului ajalle ominaisten romanttis- 
ten, laajalevikkisten ideoiden joukkoon, 
joita Lönnrot useimpien muiden tapaan lie- 
nee omaksunut suureksi osaksi välikäsien 
kautta. Selvä poikkeus tästä oli hänen antii- 
kin ja Eddan tuntemuksensa. Lönnrotin kir- 
jastoon ei kuulunut yhtään ainoata suuren 
herättäjän J. G. Herderin teosta. Lönnrot 
lainasi Stimmen der Völker in Liedern -teok- 
sen Helsingin yliopiston kirjastosta vuonna 
1840 työskennellessään Kantelettaren esi- 
puheen parissa (Anttila 1931, 340). 

Katsaukseni tulos on, ettei ole mitään to- 
disteita siitä, että Nibelungeinlaulu olisi voi- 
nut jotenkin vaikuttaa suomalaisen eepoksen 
syntyprosessiin. Tästä syystä seuraavassa 
keskitytään muutamaan typologisen ja histo- 
riallisen vertailun aspektiin. Tarkoituksena 
on valaista eräitä piirteitä, jotka eivät tulisi 
yhtä selvästi esiin ilman vertailua. 


Eepokset historiallisina unelmina 


Turvauduttakoon kuitenkin aluksi lyhyesti 
näennäiseen kiertotiehen. Näitä kahta ee- 

posta vertailtiin lukemattomia kertoja sak- 
salaisissa Kalevalaa koskevissa arvioinneissa 
sadan vuoden ajan, vuodesta 1850 vuoteen 
1950. Vertailu keskittyi vähemmän itse ee- 
poksiin, joilla on hyvin vähän yhteistä, kuin 
historialliseen vaikutukseen, joka eepoksilla 
arvioinnin ja vertailun laatimisajankohtana 
oli. Toisin sanoen: 1800-luvun Kalevala- 
myytti ja Nibelungen-myytti kuljettivat ky- 
nää. Se tosiasia, että näiden kahden eepoksen 
synnyn välillä on 700 vuotta, hävisi havaitun 
rinnakkaisuuden taakse. 

Keskiajan loppuun mennessä Nibelun- 
geinlaulu oli kadonnut yleisestä tietoisuu- 
desta, ja sen toinen historia alkoi vasta vuon- 
na 1755, kun lääkäri Jacob Hermann Obereit 
Lindausta löysi Schloss Hohenemsista, ny- 
kyisestä Itävallan Vorarlbergista, 1200-luvun 
puolivälistä peräisin olevan ns. C-käsikirjoi- 
tuksen, jota säilytetään nykyisin Donau- 
eschingenissä. Johann Jacob Bodmer, sveit- 
siläinen runoilija ja historioitsija, julkaisi sen 
toisen osan kaksi vuotta myöhemmin (Bod- 
mer 1757). Alku oli hankalaa, koska kiin- 
nostus keskiajan saksalaiseen kulttuuriin ei 
kuulunut aikakauden henkeen. Vasta ro- 
mantiikka (Körner 1911), joka palasi senti- 
mentaaliseen, tyyliteltyyn käsitykseen keski- 
ajasta, turvautui hohenstaufilaiseen eepok- 
seen, joka sisälsi täyttymättömän unelman 
suuresta imperiumista. Tämä ideologinen 
tulkinta Nibelungeinlaulusta osoittautui 
myöhemmin äärimmäisen vaikeaksi hävittää. 
Vuosikymmeniä se palveli lehtimiehiä hei- 
dän kommentoidessaan pien- ja suursaksa- 
laista politiikkaa (Brackert 1971, 343—364); 
se näet tarjosi historiallisen katsauksen 

Hohenstaufien imperiumin traagiseen suu- 
ruuteen. Vielä toisen maailmansodan viimei- 
sinä kuukausina viralliselta taholta julkistettu 
viittaus burgundilaisten tuhoutumiseen At- 
tilan hovissa oli tarkoitettu sopeuttamaan 
saksalaisia siihen kohtaloon, että he jälleen 
kerran olivat esittäneet huomattavaa osaa 
tappioon päättyvässä sodassa. Samoin on 
tunnettu tosiasia, että vaikuttavat muistiku- 
vat Kalevalasta ja itäisestä laulujen maasta 
seurasivat suomalaisia sotilaita sodassa Neu- 
vostoliittoa vastaan vuodesta 1941 vuoteen 
1944 (Wilson 1976, 192). 

Äänten harmonia tämänkaltaisessa ideo- 
logisessa — yksinkertaistamisessa hämäfrsi 
luonnollisesti varsinaisen asian. Siihen, ettei 
Kalevalaan heijastuvaa keskiajan ja uuden- 
ajan alun karjalaista kulttuuria voida ilman 
muuta pitää nykysuomalaisten muinaisten 
esi-isien kuvauksena, tuli kiinnittää yhtä vä- 
hän huomiota kuin siihen, ettei Nibelun- 
geinlaulu ole mikään saksalaisen varhaishis- 
torian kirjallinen heijastus. Nibelungeinlau- 
lun historiallisena taustana ovat kansain- 
vaellusten ajan taistelut, joita muuan itäger- 
maaninen heimo kävi ennen kuin sen jään- 
nökset siirtyivät perustamaan valtiota nykyi- 
sen Ranskan maaperälle. Mukana on lisäksi 
todennäköisesti tapahtumia merovinkiajan 
frankkien parista, siis paljon ennen kuin 
frankit muodostivat itseään saksalaisena pitä- 
vän kielellisen yhteisön ytimen. Myöskään 
petoksen, juonittelun ja viekkauden keskei- 
syys Nibelungeinlaulussa ei aina ole häirin- 
nyt eepoksen tieteellisiä tulkitsijoita niin 
paljon kuin sen olisi pitänyt häiritä. 

Kalevalan epähistoriallinen maailma, joka 


historiallisesti sijoittuu vain erään aikakau- 
den aattoon ja antaa aavistuksen kristin- 
uskosta uuden maailmankauden tuojana, teki 
tosin tulkinnan helpommaksi. Paitsi kansan 
yleisessä tietoisuudessa myös tiedemiehillä 
oli Suomessa omat vaikeutensa nähdä eepos 
muinaispakanallisine tyylittelyineen euroop- 
palaisen romantiikan kirjallisena saavutukse- 
na ja pohtia johtopäätöksiä, jotka tästä saat- 
toi tehdä (Kaukonen 1979, 186—187 et pas- 
sim.). 


Suullisen ja kirjallisen sepityksen 
rajankäyntiä 


Näihin alustaviin huomautuksiin on tuon- 
nempana syytä vielä palata. Nyt siirryttäköön 
kirjallisen ja kirjoituksettoman kulttuurin 
ongelmaan, toisin sanoen kysymyksiin, jotka 
koskevat suullista ja kirjallista luomistyötä ja 
suullisen ja kirjallisen sepityksen vuorovai- 
kutusta. Näkökulma on riittävän laaja ja 
nähdäkseni erittäin keskeinen kummankin 
eepoksen kannalta. Siitä on keskusteltu sy- 
vallekayvammin Nibelungeinlaulun kuin 
suomalais-karjalaisen eepoksen kohdalla. 
Ensimmäiset ratkaisevat sysäykset tulivat 
amerikkalaiselta »suullisen komposition teo- 
rian» koulukunnalta, jonka teeseistä on sit- 
temmin tullut historiaa, joskin vaikuttavaa ja 
hedelmöittävää historiaa. Sitä että Kalevala 
syntyi kirjoituspöydän ääressä, ei voi asettaa 
kyseenalaiseksi yhtä vähän kuin sen aineisto- 
na olevien runojen suullista periytymistä. 
Kerääjät, Lönnrot mukaan lukien, olivat en- 
simmäisiä, jotka kirjasivat vahakantisiin vih- 

koihinsa sen sisällön, muodon ja tekniikan, 
jota sukupolvien ajan oli välitetty Karjalan 
kylissä suullisena perinteenä. 

Tekijänsä ja aikalaistensa tajunnassa eepos 
ei kuitenkaan koskaan saavuttanut puhtaasti 
kirjallista asemaa: siitä ei tullut »kirjaa» osa- 
na kirjallisuudenhistoriaa, eikä tähän pyrit- 
tykään. Ulkonainen todiste tästä voidaan 
nähdä siinä, ettei Lönnrotin nimi esiinny 
kummankaan laitoksen kansilehdellä, mikä 
on omiaan luomaan tilaa käsitykselle kansan- 
runouden anonyymisyydestä. Myös kerääjä- 
nä Lönnrot osoitti suurta välinpitämättö- 
myyttä informantteja kohtaan. Muistiinpa- 
noissaan hän ei juuri pyri raottamaan laulajan 
anonyymisyyden verhoa tieteellisen tutki- 
muksen keinoin. Sen sijaan hän korosti eri 
yhteyksissä, että hänet itsensä voitaisiin sa- 
mastaa suullisen perinteen esittäjiin. Niinpä 
hän kirjoittaa esimerkiksi vuonna 1849 kä- 
sitellessään kysymystä runojen keskinäisestä 
järjestyksestä: 


Lopulta kun kukaan laulajista ei enää voinut kil- 
pailla kanssani keräämieni runojen määrän suh- 
teen, kuvittelin omaavani saman oikeuden, jonka 
useimmat laulajat itselleen sallivat, nimittäin oi- 
keuden järjestää runot siten kuin ne parhaiten 
sopivat toisiinsa, taikka runon sanoin: itse loimme 
loitsijaksi, laikahtime laulajaksi, toisin sanoen, pi- 
din itseäni laulajana, yhtä hyvänä kuin he itse (af 
Forselles 1908, 220). 


Lönnrot vaati omalle runomuistilleen samat 
oikeudet kuin laulajilla. Se, että tämä oli 
luotu luku- ja kirjoitustaidon avulla, ei mer- 
kinnyt hänelle ratkaisevaa eroa. 

Myöskään Karjalassa vuoden 1835 jälkeen 
liikkuvat kerääjät, olivatpa he oppineita tai 


re 


eivat, eivat pitaneet Kalevalaa luonteeltaan 
selvärajaisena tai tekstiltään lopullisena teok- 
sena. Eepos nähtiin periaatteessa muodoltaan 
»avoimena». Lukuisat huomautukset viittaa- 
vat siihen, että kerääjät menivät Vienan 
Karjalaan löytääkseen »lisiä» eepokseen. 
Lönnrot itse antoi tälle käsitykselle oikeu- 
tuksen sisällyttäessään Kalevalan uuteen pai- 
nokseen 1849 suuren määrän uutta tekstiai- 
neistoa. 

Karjalaisen laulajan »suullisuus», toisin 
sanoen runojen sepittäminen suullisen tuot- 
tamisen avulla, liittyy erottamattomasti luku- 
ja kirjoitustaidottomien ihmisten muistin 
erityiseen rakenteeseen. Karjalaisten maan- 
viljelijöiden ja kalastajien, samoin kuin 
kauppiaiden ja kerjäläisten eristyneisyys vai- 
keapääsyisissä kylissä säilytti luku- ja kirjoi- 
tustaidottomuuden meidän vuosisadallemme 
saakka. Näin ilmeisen suoraviivaisen kahtia- 
jaon ollessa kyseessä kannattaisi ehkä kui- 
tenkin tarkastella tiettyjä sekamuotoja, mitä 
ei näytä koskaan aikaisemmin tehdyn aina- 
kaan kovin kokoavasti. Erityisesti kiinnostaa 
tässä kaksi ilmiötä ja havaintoa: ensiksi 
sääntö suullisen runouden laadun ja luku- ja 
kirjoitustaidottomuuden yhteenkuuluvuu- 
desta ei aina pidä paikkaansa, ja toiseksi Ka- 
levala on kirjakulttuurin kautta voinut vai- 
kuttaa suullisen runouden sepittämiseen. 

Kaikkein merkittävin poikkeus edellä 
mainittuun sääntöön oli ilmeisesti viime vuo- 
sisadan keskivaiheilla Ilomantsin Mekrijär- 
ven Simana Sissonen (Virtaranta et al. 1968, 
138 jss. [Lehtipuro]; ei mainintaa Haaviolla 
1948). Hän oli yksi suurista epiikan laulajis- 
ta, jonka esittämillä runoversioilla oli mer- 

kittava vaikutus Uuden Kalevalan rakentee- 
seen. Hänen lukutaitonsa liittyi Ilomantsin 
ainutlaatuiseen tilanteeseen: siellä ortodoksit 
ja luterilaiset elivät rinta rinnan, ensimmäisiä 
lukutaitoisia ihmisiä tavattiin jo 1600-luvul- 
la, ja ensimmäiset koulut rakennettiin 1870- 
luvulla. Ei ole yllättävää, että näissä oloissa 
eeppinen runo oli jo kymmenen vuotta 
myöhemmin kuolemassa. Simanan runoista 
voi löytää heijastuksia kirjallisesta perin- 
teestä ja myös muutamia säkeitä Matias Sa- 
lamniuksen messiadista »Ilo-Laulu Jesuxes- 
ta» vuodelta 1690. Koska se oli sepitetty 
kalevalamitalla, on mahdotonta sanoa var- 
masti, tutustuiko Simana tämän useana pai- 
noksena ilmestyneen, yli 2000-säkeisen 
teoksen suulliseen vai kirjalliseen muotoon. 
Simanan runot, joita useat kerääjät tallensi- 
vat, paljastavat taipumuksen keskimääräistä 
suurempaan variaatioon, mikä saattaa olla 
yhteydessä hänen lukutaitoonsa. 

Simana Sissonen oli suurin mutta ei ainoa 
lukutaitoinen laulaja. Jyrki Malinen Vuonni- 
sesta osasi lukea, samoin Latvajärven Vatsuni 
livana, Hietajärven Jaakko Huovinen, lute- 
rilainen Juhana Puhakka Ilomantsista ja mo- 
net muut (Virtaranta et al. 1968, 54, 90, 98, 
144 [ Vento, Ilomäki, Virtaranta, Lehtipuro]; 
ks. Helmi Virtaranta 1975, 18, 19, 66). 
Vaikka meille välittynyt tieto ei ole todistus- 
arvoltaan riittävä, on perusteltua arvella, että 
kaikilla yllä mainituilla oli lukutaito mutta ei 
aktiivista kirjoitustaitoa. On tunnettu ilmiö 
keskiajan Euroopasta, että monet ihmiset al- 
kaen Kaarle Suuresta olivat parempia luki- 
joita kuin kirjoittajia. 

Runonlaulajalla oli kaksi tapaa vastaan- 


ottaa Lönnrotin eepos: kuuntelemalla tai lu- 
kemalla. Nähdäkseni ensinmainittua tapaa 
käytettiin useammin. Kenelle tahansa laula- 
jalle, joka oli kouliintunut oppimaan korva- 
kuulolta, tämä oli varmaan luonnollisinta. 
Tällainen kirjoitetun tekstin ääneen esittämi- 
seen perustuva vastaanotto oli paitsi luku- ja 
kirjoitustaidottomille luontainen myös klas- 
sinen välittymisen muoto esimerkiksi keski- 
ajan Euroopan symbioottisissa kulttuureissa. 
Lönnrotin ystävän J. F. Cajanin yritys virkis- 
tää runonlaulajien muistia lukemalla heille 
Kalevalaa näyttäisi olevan lähellä tätä ilmiötä 
(Virtaranta et al. 1968, 50). Kiintoisa esi- 
merkki tässä yhteydessä on vuokkiniemeläi- 
nen Vihtoora Lesoni, joka lauloi K. F. Kar- 
jalaiselle vuonna 1894. Keraaja ilahtui säkei- 
den johdonmukaisuudesta ja laadusta, kun- 
nes hän myöhemmin havaitsi niiden olevan 
peräisin Kalevalasta (ibid., 72). Vihtoora oli 
lukutaidoton ja oli oppinut säkeet korva- 
kuulolta. Tässä on muuten hyvä argumentti 
» suullisen sepityksen koulukunnan» jyrkim- 
pien kannattajien väitettä vastaan, että laula- 
jat rakensivat repertoaarinsa pelkästään op- 
pimalla formuloita. Kivijärveläinen Jeremei 
Bogdanoff lauloi samoin aineksia, jotka hän 
oli oppinut eepoksesta (Kaukonen 1979, 
123), ja Palaga MelentSev Akonlahdelta tun- 
nusti Väinö Kaukoselle itse lukeneensa Ka- 
levalaa (ibid., 111). 

Eepoksella oli siis yksittäisissä tapauksissa 
palautevaikutus kansanrunouteen. Tähän pe- 
rustuvia sekamuotoja voidaan erottaa useita. 
Missä määrin tekstin lausumisen ja laulami- 
sen välisellä erolla oli merkitystä tässä yhtey- 
dessä, ei käy ilmi kerääjien antamista vähäi- 

sista tiedoista; heille talla seikalla ei ollut 
mitään merkitystä. Oli nähtävästi kuitenkin 
olemassa legitiimisyyden ja arvovallan astei- 
ta, jotka olivat ilmeisesti viime kädessä 
yhteydessä eeppisten runojen alkuperäisiin 
funktioihin. Vaikutelman tällaisen luokitte- 
lun olemassaolosta antoi kuuluisa vuokin- 
salmelainen laulaja Anni Tenisova, joka ei 
kyennyt sanelemaan tekstiä, jonka pystyi 
laulamaan loistavasti (ibid., 104). 


Eepokset kahden kulttuurin 
rajaviivalla 


Lönnrot esitteli itsensä eepoksensa alussa (I, 
1—102) ja lopussa (L, 513—620) runonlau- 
lajana ns. laulajan sanoissa, jotka monin ta- 
voin rakentavat siltaa eri aikakausien ja Ka- 
levalan ilmestymisajankohdan välille. Teke- 
mällä näin hän toi alkuperäisten runojen 
tekniikan eepokseen. Noin vuonna 1200 
toinen mestari oli omaksunut täsmälleen sa- 
man lähtökohdan. Nibelungeinlaulu, joka 
todennäköisesti on kirjoitettu Passaun piis- 
pan hovissa, alkaa seuraavasti: 


Uns ist in alten meren 

von helden lobeberen, 

von fröuden, höchgeziten, 

von küener recken striten 

wunders vil geseit 

von grözer arebeit, von weinen und von klagen, 
muget ir nu wunder Hæren sagen. 

(Bartsch 1972, 3.) 


Eli: 
Sur ihmeseikkoja julki tuo vanhat tarinat, 

kuink’ urhot kuulut kulki tiet elon ankarat: 

nyt ilon päivist’, Gista ja hetkist’ itkun, parun 

ja uljaist’ urojen töistä te kumman saatte kuulla 
tarun! 

(suom. Toivo Lyy) 


Tämä säkeistö saattaisi olla mittatilaustyönä 
tehty suullisesti esitettäväksi innokkaille 
kuulijoille. Merkkejä tästä ovat viittaus mui- 
naisen perinteen totuudenmukaisuuteen, sa- 
na wns, joka yhdistää laulajan ja hänen ylei- 
sönsä, ilmoitus siitä, mikä odottaa kuulijoita, 
yleisön suora puhuttelu (zr) ja jännitystä luo- 
va, yleisöä kosiskeleva wunder-sanan toisto. 
Säkeistössä on kuitenkin runomittavirhe, ei- 
kä se ole vanha. Niinpä emme tiedä, kuului- 
ko se alkuaan muinaiseen, sittemmin rap- 
peutuneeseen perinteeseen, vai onko tässä 
kyse keskiyläsaksalaisesta Lönnrotista, joka 
käytti runoissa esiintyvää esittelyn tekniikkaa 
kirjaeepoksen alkulauseena. 

Kertomus Siegfriedistä ja siitä, kuinka hän 
kosi Kriemhildiä ja miten hän avusti Brün- 
hildin kosinnassa; kahden kuningattaren vä- 
linen riita ja Hagenin tekemä Siegfriedin 
murha, samoin kuin Kriemhildin toinen 
avioliitto hunnien kuninkaan Attilan kanssa 
ja hänen verinen kostonsa Siegfriedin sur- 
maajalle ja tämän apulaisille, omille veljil- 
leen — kaikki tämä siirtyi suullisesti runoina 
yli puolen vuosituhannen ajan ennen kuin se 
kirjoitettiin pergamentille. Sitä välitettiin 
edelleen osana ikivanhaa historiallista perin- 
nettä, ja sitä pitivät muistamisen arvoisena 
sekä ne germaaniset heimot, joilla on osuus 
eepoksen toiminnassa että ne pohjoisen Eu- 
roopan asukkaat, joilla saattoi olla ainoastaan 
hämärä käsitys Wormsista, Tonavasta ja 

hunnien hovista. Eddan Sigurd-runot ja Vol- 
sungin saaga ovat todisteita tasta vaelluk- 
sesta. Tassakin yhteydessa voidaan todeta 
suullisen epiikan säilyneen parhaiten peri- 
ferian eristyneisyydessä: Fär-saarilla vanhaa 
tarinaa esitettiin laulaen ja tanssien eeppisen 
laulun muodossa aina 1900-luvun puoliväliin 
asti. 

Saksassa eepos kirjoitettiin pergamentille 
Hohenstaufenien kaudella noin vuonna 
1200 Nibelungeinlauluna; tämä historialli- 
nen tapahtuma vaikuttaa merkittävältä ty- 
pologisesta näkökulmasta. Se tarjoaa mah- 
dollisuuden — jos syrjäytämme kaikki ilmei- 
set kulttuuriset ja sosiaaliset erot — vertailla 
tilannetta Lönnrotin Kalevalan luomishet- 
keen ja ikään kuin samanaikaistaa eriaikaiset 
ilmiöt; samalla tuodaan lisätukea Bowran kä- 
sitykselle, että erilaiset sankariaikaan palau- 
tumiset näyttävät noudattavan kulttuurihis- 
toriallisia lainalaisuuksia (Bowra 1964, 73 
jSS.). 

Nibelungeinlaulun synnyllä on lähtökoh- 
tansa tilanteessa, jossa kahden symbioottisen 
kulttuurin välinen vanha raja käy ongelmalli- 
seksi ja aiheuttaa häiriötiloja. Yksinkertais- 
tettakoon asioita selkeyden vuoksi. Toinen 
näistä kulttuureista on arvovaltainen, papilli- 
nen latinankielinen kirjoituskulttuuri, joka 
oli auttanut klassisen antiikin ja varhaisen 
kristillisen keskiajan sivistyksellistä pääomaa 
kehittymään maailmanlaajuiseksi keskiajan 
latinalaiseksi kulttuuriksi. Toinen on kan- 
sanomainen kulttuuri erikoislaatuisine histo- 
riallisen muistitiedon ja kristillisen opetuk- 
sen tilannekohtaisine muotoineen, jotka ei- 
vät olleet sidoksissa kirjoitettuun sanaan; sitä 


ei voi määrittää yhteiskunnallisin kriteerein 
vaan ainoastaan latinankielisen sivistyksen 
puuttumisen pohjalta. Kirjoituskulttuurin ja 
suullisen kulttuurin yhteiskunnallinen tehtä- 
vienjako oli toiminut melko hyvin vuosisa- 
tojen ajan. Valtion, kirkon ja julkisen elä- 
män uudet vaatimukset olivat vähitellen 
siirtäneet painopistettä kirjoituskulttuurin 
suuntaan 800-luvulta alkaen. 1000- ja 1100- 
lukujen poliittiset tapahtumat saivat aikaan 
uuden yhteiskunnallisen tietoisuuden he- 
räämisen osassa luku- ja kirjoitustaidotonta 
väestöä. Tuo maallikkoväestö valloitti itsel- 
leen uusia kulttuurin alueita ja perusti uu- 
den, omaleimaisen kirjallisuuden, jossa se 
ilmaisi omia aatteitaan ja omaa identiteetti- 
ään. Edellytyksenä tälle uudelle kirjallisuu- 
delle, joka suosi laajamuotoista runoepiik- 
kaa, oli luku- ja kirjoitustaidottoman ritaris- 
ton ja luku- ja kirjoitustaitoisen papiston 
liittoutuminen. Tämän liiton tuloksia olivat 
kertomukset kuningas Arthurista, minne- 
laulu ja Nibelungeinlaulun sankarirunous. 
Uusi kirjallinen sepitysmuoto salli sellaisen 
pohdinnan asteen saavuttamisen, johon lu- 
ku- ja kirjoitustaidottoman oli ollut mahdo- 
tonta yltää (vrt. Bauml 1972; 1980; Fromm 
1974; Curschmann 1979; 1984; Wachinger 
1981). 

Tässä kehitysvaiheessa Nibelungeinlaulu 
säilytti erikoisasemansa. Se ulotti suullisen 
runon perinteisen tekniikan keinotekoiseen, 
kirjalliseen »suullisuuteen», tietoiseen ar- 
kaismiin. Ei ole olemassa mitään dokument- 
teja siitä, kuka tämän teki. Eepoksen ano- 
nyymisyys on ymmärrettävä ilmauksena ru- 
noilijan tahdosta osoittaa riippuvuutensa 

kollektiivisesta, suullisesta perinteestä (Hö- 
fler 1955). Hänen oman aikansa yhteisö, 
jolle runoilijan nimi ei mitenkään ole voinut 
jäädä salaisuudeksi, ilmeisesti ymmärsi tä- 
män asenteen ja kunnioitti sitä. 

Sitä paitsi eepos ei koskaan saavuttanut 
lopullista kirjallisen teoksen suljettua muo- 
toa. 1200-luvulta asti on olemassa käsikir- 
joituksia, joiden tekstit eroavat toisistaan 
huomattavasti; jotkut filologit kutsuvat niitä 
»muunnelmiksi», jotkut »mukaelmiksi». 
Filologinen analyysi kohtasi tässä rajansa, ei- 
kä ollut mahdollista löytää »alkuperäistä» 
tekstiä. Eepoksen kadonneet kirjalliset ver- 
siot vaikuttivat toisiinsa. Sitä paitsi suullinen 
perinne, joka ei tietenkään lakannut ole- 
masta ensimmäisen kirjallisen version val- 
mistuttua, vaikutti myös tekstin kirjallisiin 
muotoihin. Suullinen esittäminen ei puoles- 
taan voinut olla saamatta vaikutteita tekstin 
kirjallisesta muodosta, joka oli kyllästetty ar- 
vovallalla (Brackert 1963, 164 jss.; Neu- 
mann 1967, 35—59). 

Molemmat muodot yhdisti samanlainen 
funktio, käyttötarkoitus: kirjoitettu eepos ei 
ollut aiottu pelkästään homo litteratuksen 
joko ääneen tai hiljaa luettavaksi itselleen, 
vaan se oli myös varsin usein tarkoitettu jul- 
kisesti esitettäväksi suurelle kuulijakunnalle 
— linnan asukkaille, suurilla markkinapai- 
koilla tai vastaavissa tilaisuuksissa. Yleisö 
saattoi siten koostua niin lukutaidottomista 
kuin -taitoisista ja kaikkia näiden välimuo- 
toja edustavista, joita kahden kulttuurin 
symbioosi synnytti. Useimmat olemassaole- 
vat käsikirjoitukset eivät olleet käytettäviksi 
tehtyjä käsikirjoituksia; päinvastoin, ne teh- 

tiin tilaustyönä omistettaviksi, koristamaan 
kirjahyllyjä, kuten nykyään sanoisimme. 

Monet filologit ja musiikkihistorioitsijat 
ovat nykyään tulleet siihen johtopäätökseen, 
että eepos, samoin kuin runot, esitettiin lau- 
laen eikä lausuen. Koska jälkimaailmalle ei 
ole yhdessäkään tapauksessa säilynyt sekä 
tekstiä että sen sävelmän nuotinnosta, tämä 
oletus perustuu monimutkaisista aihetodis- 
tuksista tehtyihin päätelmiin, joihin ei voida 
tässä syventyä (vrt. Jammers 1957; Bertau — 
Stephan 1956/57; Brunner 1979). Muuan 
kysymys, joka näyttää ansaitsevan lisää poh- 
diskelua on, esitettiinkö myös vuoden 1200 
paikkeilla syntynyt kirjaeepos laulaen, vai 
oliko olemassa selvä ero tiettyä välimuotoa 
edustavan, hypoteettisen laajamuotoisen 
eeppisen runon (sitä voisi myös kutsua pie- 
noiseepokseksi) esitystavan ja varsinaisen 
suureepoksen esityksen välillä. Se että Ni- 
belungeinlaulun säemuoto löytyy laulettuna 
metrisenä muotona varhaisimmissa minne- 
lauluissa noin 1100-luvun puolivälissä (Kü- 
renbergin säe), puhuu ainoastaan tietyn ke- 
hitysvaiheen olemassaolosta, josta emme 
kuitenkaan tiedä, oliko se riippuvainen kir- 
joituksesta. On mahdollista, että laajamittai- 
nen eepos ainoastaan silloin tällöin viittasi 
laulaen tapahtuvaan esitykseen ikään kuin 
osoittaakseen oman kirjallisen asemansa ja 
lähtökohtansa. 

Minun on jätettävä tämä pohdiskelu tähän, 
koska olen tietoinen vaaroista, jotka liittyvät 
yritykseen verrata puutteellisesti differenti- 
oituja yhteismitattomia ilmiöitä. Niinpä py- 
rin myös välttämään esille tulleiden analogi- 
oiden liiallista korostamista. Uskon kuiten- 


Kalevala ja Nibelungenlied: suullisen ja kirjallisen tuottamisen ongelma 


kin, että sekä Nibelungeinlaulun kirjoitta- 
minen vuoden 1200 paikkeilla että Lönnro- 
tin Kalevalan ilmestyminen voidaan käyttö- 
kelpoisesti kuvata kahden eri tavalla kirja- 
kulttuurista osallisen kulttuurisen ja funktio- 
naalisen todellisuuden symbioosista ja sen 
kriisistä käsin. Typologisesti merkitsevä on 
Lönnrotin tietoisuus ei-kirjallisista perin- 
teistä ja hänen käsityksensä omasta tehtä- 
västään tilanteessa, jossa kirjallinen kulttuuri 
näyttää olevan itsetietoisen ruotsinkielisen 
kirjallisuuden varassa ja jossa vallitsevasta 
jännitystilasta purkautuu esiin tietoisuus 
suomenkielisestä kirjallisuudesta. Tästä nä- 
kökulmasta muuan tunnettu tapahtuma 
näyttäisi saavan symbolisen arvon. Vastape- 
rustetun Suomalaisen Kirjallisuuden Seuran 
kokouksessa pöytäkirjanpitäjä Elias Lönnrot 
joutui häkeltyneenä myöntämään, ettei suo- 
men kielessä ollut vastinetta ruotsin sanalle 
» litteratur». Lönnrot muotoili kirjallisuus- 
sanan, josta on sittemmin tullut pysyvää 
vakiokalustoa suomen kielen sanastoon 
(Anttila 1931, I, 133—134, 138). Tämä oli 
niinä vuosina, joina Lönnrot runonkeruu- 
matkoillaan Karjalassa havaitsi runosiker- 
mien muodostumisen, ja hänen suunnitel- 
mansa eepoksen luomiseksi alkoi kypsyä. 


Kertojan rooli eepoksissa 


Lähestyttäköön lopuksi muutamin yhteen- 
vedonomaisin havainnoin molempien ee- 
posten sisältöä, itse tekstejä — jälleen suulli- 
sen ja kirjallisen luomisen näkökulmasta. 


Nykypäivän lukijasta on lähes liikuttavaa 
havaita, kuinka Lönnrot Kalevalan kom- 
mentaareissaan luonnosteli selkeän kuvan 
eepoksen päähenkilöistä, miten hän uskoi 
tietävänsä, millaisia hyveitä ja heikkouksia 
heillä oli (Fromm 1967, 36, 123, 236 et al. 
loc.). Meistä taas näyttää merkittävältä ni- 
menomaan päinvastainen asiaintila. Home- 
roksen sankarit, Hagen, Gunther tai Siegf- 
ried, Gudrún tai Volundr, jopa Gilgamesh 
tai Enkidu ovat selvärajaisempia kuin Väi- 
nämöinen tai Kullervo, Lemminkäinen tai 
Ilmarinen. Viimeksi mainittujen tekoja ku- 
vataan tavalla, joka jättää heidät jotenkin ai- 
neettomiksi ja kaavamaisiksi. Voitaisiin pu- 
hua korkeintaan eeppisistä rooleista, vain va- 
rauksellisesti hahmoista, eikä missään ta- 
pauksessa henkilöistä tai luonteista. 

Tämä on muinaisrunon suullisen sepittä- 
misen perintöä. Lönnrot yritti lieventää tätä 
pyrkimällä luomaan eepokseen yhtenäisyyt- 
tä, ymmärrettävyyttä ja, sanan varsinaisessa 
merkityksessä, humaniteettia. Koska hän oli 
uskollinen perinteelle, hän saattoi tässä on- 
nistua vain vähäisessä määrin. Muinaisrunon 
perusnäkemys on säilynyt myös eepoksessa. 
Kansanrunon alkuperäinen funktionaalisuus, 
sen rituaalisuus paistaa tekstin lävitse: eeppi- 
nen hahmo on pelkkä nimi ja oman tehtävän- 
sä tuotos. Näin määriteltynä se sopii siihen 
kaavamaiseen stereotypiaan, jonka avulla 
hahmo ja hänen tekonsa pikemmin vain tuo- 
daan julki sen sijaan, että niitä kuvattaisiin. 

On yleinen käsitys, että suullisesti teok- 
sensa sepittävät runoilijat pyrkivät elävöit- 
tämään itsensä, aiheensa ja yleisönsä välistä 
suhdetta. Todisteita tästä löydetään tavalli- 

sesti yleisön puhuttelusta, ennakoivista 
huomautuksista jms. Nibelungeinlaulun en- 
simmäinen säkeistö, jota yllä lainattiin, käy 
tässä esimerkistä. Mutta tämä on ainoastaan 
mitalin toinen puoli, koska suullisesta kirjal- 
lisuudesta säännöllisesti puuttuu se, mitä 
kirjallisuuden teoria kutsuu kertojaksi. 
Suullisesti luova runoilija tuntee olevansa 
oikeutettu vain hyvin vähäisessä määrin 
esiintymään kertojana kertomuksessaan. 
Kertoja pohtii, suuntaa, tulkitsee ja toimii 
välittäjänä. Hän hallitsee tasoa, joka nousee 
tapahtumien yläpuolelle ja johon kuulija 
tuntee läheisempää yhteyttä kuin itse tapah- 
tumiin. Lönnrot osoitti tässäkin varmaa 
vaistoa, kun hän kieltäytyi tuomasta tällaista 
kertojatasoa eepokseensa. Aineiston järjes- 
täminen ja tulkinta tapahtui ennen teoksen 
syntyä, ja tekstissä se on näkymättömissä. 
Suulliseen perinteeseen kuuluva runous on 
persoonatonta eikä siinä ole seurallisen yh- 
dessäolon makua, ja tästä todistavat myös sen 
henkilöt. 

Nibelungeinlaulu on toisenlainen. Sen ar- 
kaismi, sankarien loisto ja kaavamainen yk- 
sinkertaisuus eivät ole, kuten jo on osoitettu, 
todiste säilyneestä suullisesta luomistyöstä 
vaan suullisen aineksen mukaisen tyylittelyn 
tulos. Muinaisrunon kielellinen tekniikka ja 
kuutiomainen rakennustapa muuttuvat ee- 
poksen tietoiseksi tyylilliseksi tekniikaksi ja 
huolellisesti suunnitelluksi rakenteeksi. 
Mies, joka kykeni sommittelemaan eepok- 
sen huolellisen, tietoisen pohdinnan tulok- 
sena, oli kotonaan molempien perinteiden 
parissa. On paljon todisteita suullisen ru- 
nouden jatkuvasta olemassaolosta kirjan rin- 

nalla. Tätä ei osoita ainoastaan Lied vom 
Hürnen Seyfrid, joka tuli tunnetuksi vasta 


* 1500-luvun painoksista, vaan myös moni 


kiertelevä spielmann-runoilija-laulaja kuten 
1200-luvun ensimmäisen puoliskon Marner, 
joka ylistää eräässä säkeistössä repertoaari- 
aan, johon kuuluu aineistoa myös Nibelung- 
einlaulusta. Laulun Vom Härnen Seyfrid 
179 säkeistöä kielivät selvästi kirjoitetun ee- 
poksen vaikutuksesta. 

Jos haluaa lähteä vertailun tielle pitämällä 
Kalevalaa lähtökohtana ja valaista siirtymistä 
eeppisten runojen suullisesta luomisesta 
pohtivan tietoisuuden uuteen vaiheeseen lu- 
ku- ja kirjoitustaidon kautta, on houkutus 
ajatella Eino Leinon Helkavirsiä. Niissä 


suomalaisen kansallisromantiikan toinen 
aalto valloitti karjalaisen runoepiikan. 
Nibelungeinlaulussa on myös kertoja 


(Linke 1960). Ei ole helppoa määritellä hä- 
nen ominaislaatuaan. Ei ole totta, kuten on 
väitetty (Mergell 1950, 310; Pörksen 1971, 
211 jss.), että hän katoaisi kokonaan kerto- 
muksen ja eepoksen henkilöhahmojen taak- 
se. Tällainen väite kohdistuu menneeseen 
suulliseen perinteeseen, ei eepokseen. Päin- 
vastoin, eepoksessa kertojan ääni on varsin 
usein kuultavissa. Hänen läsnäolonsa voi- 
daan tuntea säkeistöjen loppusäkeissä hänen 
ennustaessaan tulevia tapahtumia, kuten 
esimerkiksi 138. säkeistön 4. säkeessä: da 
von im sit vil liebe und ouch vil leide gescach — 
(joka kerran) soi hänelle [Siegfriedille] lem- 
menonnen ja myös turmaan saattoi kerran 
(suom. T. Lyy). Monissa ironisissa käänteissä 
kertoja säilyttää oman tasonsa. Hän on kaik- 
kitietävä, mikä näkyy hänen ennakoidessaan 


Kalevala ja Nibelungenlied: suullisen ja kirjallisen tuottamisen ongelma 


tulevia tapahtumia, mutta hän ei ole yhtene- 
vä kirjailijan kanssa. Eepoksen arvoasema ja 
ominaislaatu paljastuvatkin juuri kertojan 
asennoitumisesta itseensä ja tietoihinsa. Hän 
ei aseta näkyvää tapahtumien pintatasoa ja 
tosiasioiden maailmaa kyseenalaiseksi. Hä- 
nen henkilöhahmoillaan on toiveita ja pel- 
koja, he kokevat surua ja iloa, mutta hän ei 
esitä toimintaa läpinäkyvänä sisäisen ja ulkoi- 
sen maailman vuorovaikutuksena; hänen 
motivoiva psykologiansa on sidoksissa tilan- 
teeseen. Hänen psykologiansa on oikeastaan 
se funktionaalisuus, joka vallitsee yksittäis- 
ten hahmojen välisissä suhteissa (Wachinger 
1960, 143 jss.). Hahmoja leimaa juuri näi- 
den suhteiden realiteetti. Kertoja rajoittaa 
näkökulmansa henkilöhahmojen välittömästi 
seuraaviin tehtäviin, riippumatta siitä, miten 
hyvin hän itse saattaisi luoda yleiskatsauksen 
tapahtumiin. Näillä hahmoilla ei ole sitä, 
mitä tämän päivän ihmiset saattaisivat kutsua 
sisäiseksi vapaudeksi, ja mikä tulee näkyviin 

myös Nibelungeinlaulun runoilijan omana 
aikana, esimerkiksi Graalin löytäjän Parzi- 
valin omintakeisessa hilpeydessä. Nibelung- 

keistö on oikeassa tavassaan kuvata tapahtu- 
mia luettelomaisesti: weinen und klagen itses- 
sään on ainoastaan ulkoisen maailman sisäi- 

Kertojan osuuden tarkastelu Kalevalassa 

DERICK THOMSON 


Macphersonin Ossian — runoelman juuret ja 


eepikon kunnianhimo 


Aberdeen oli 1750-luvulla todellinen pikku- 
kaupunki, vaikka sillä harvinaisena kumma- 
jaisena oli kaksi yliopistoa: King's College ja 
Marischal College. Koko Skotlanti oli pieni 
maa, ja se oli äskettäin, vuonna 1707, me- 
nettänyt omien asioidensa parlamentaarisen 
hallinnon. Ylämaa oli takavuosina kärsinyt 
vuosien 1715 ja 1745 jakobiittikapinoita 
seuranneista poliittisista ja sotilaallisista ra- 
joituksista ja sortotoimenpiteistä. Lähiaikoi- 
na se oli kokeva kaupallista ja sosiaalipoliit- 
tista riistoa, kun maahantunkeutujat kehitti- 
vät lampaanhoitoa ja hirvenmetsästystä. 
Kansalliset johtajat yllyttivät klaaniensa jä- 
seniä muuttamaan maasta. 

Ulkonaiset olosuhteet eivät sido eivätkä 
määrää kirjallisia pyrkimyksiä, vaikka niillä 
saattaakin olla osaa niiden muotoutumiseen. 
Voimme otaksua, että James Macphersonia 
kannusti voimakas halu palauttaa isänmaansa 
mielestään menetetty loisto ja varmistaa it- 
selleen kunniasija sen kirjallisuudenhistori- 
assa. Ollessaan vielä aivan nuori hän oli nä- 

kevinään hyvät mahdollisuudet näiden mo- 
lempien tarkoitusperien toteuttamiseen. 

Macpherson oli opiskellut Aberdeenin 
molemmissa yliopistoissa, ja hänen saavutuk- 
sensa antiikin klassikkojen tuntemuksessa 
olivat kiistattoman kunnioitettavia. Hän 
näyttää opiskelleen lyhyen aikaa myös Edin- 
burghin yliopistossa. Hän varttui Bade- 
nochissa, lähellä Ruthvenissa sijaitsevia Ha- 
noverin hallitsijasuvun kasarmeja. Nuo ka- 
sarmit oli perustettu taltuttamaan jakobiitti- 
kapinalliset. Macpherson saattoi olla tietoi- 
nen sekä Aberdeenin että Edinburghin nou- 
sevista kirjallisista kuuluisuuksista (James 
Beattie, David Hume, Adam Ferguson, 
Hugh Blair, John Home), ja pian hän sai 
tuttavia ja ystäviä kirjallisista piireistä. Mac- 
pherson puhui gaelia, ja näin ollen hänellä oli 
jonkinlainen tuntuma myös toiseen kirjalli- 
seen perinteeseen. 

Muinaistieteeseen ja historiaan kohdistuva 
mielenkiinto oli Skotlannissa elpynyt rajusti 
1700-luvulla. Tästä on esimerkkinä sellaisten 

kerääjien kuin James Watsonin ja Allan 
Ramsayn toiminta seka John Macpherson 
Sleatilaisen tapaisten muinaisuutta ja kan- 
sanuskoa tutkivien historioitsijoiden työ. 
Epiikan alkuperä ja eeposteoria olivat ajan 
ilmapiirille ominaisia keskustelunaiheita. 
Motiivina oli otaksuttavasti uuden skotlanti- 
laisen epiikan luominen: osoittautui, että sii- 
hen oli aineksiakin saatavilla. 

James Macphersonin Ossianin laulujen 
julkaisemiseen johtavat tapahtumat ja niiden 
keskinäinen järjestys voidaan nopeasti luon- 
nehtia pääkohdittain. Kun olemme laatineet 
tuon yleiskuvan, voimme tarkastella muuta- 
mien esiin nousseiden asioiden yksityiskoh- 
tia. Näihin lukeutuvat gaelilainen kirjallinen 
aines ja perinne, joihin Macpherson oli 
yhteydessä, ja epiikan teoriat, jotka olivat 
hänelle tuttuja. 


Ylämaalainen, Katkelmat, Fingal ja 
Temora 


Päätettyään yliopisto-opintonsa (1752 — n. 
1756) Macpherson oli lyhyen aikaa kotiseu- 
dullaan Ruthvein köyhäinkoulun opettajana, 
mutta vuonna 1758 hänet pestattiin yksityis- 
opettajaksi Edinburghiin. Samana vuonna 
hän julkaisi pitkähkön runoelman nimeltä 
The Highlander (Ylämaalainen). Lokakuulta 
1759 on olemassa kirjallinen muistitieto, 
jonka mukaan Macpherson oleskeli yksityis- 
oppilaansa kanssa Moffat-nimisessä rajakau- 
pungissa ja tapasi siellä suositun näytelmä- 
kirjailijan John Homen. Käydyssä kirjallises- 
sa keskustelussa Macpherson viittasi useisiin 

kelttiläisen muinaisrunouden katkelmiin, 
jotka hänellä oli hallussaan, ja hänet taivu- 
teltiin lukemaan käännöksinä muutamia 
niista. Home oli sangen ihastunut käännök- 
siin, ja näytti nıitä pian tämän jälkeen tohtori 
Hugh Blairille ja muille edinburghilaisille 
ystävilleen. Vuoden lopulla hän esitteli niitä 
ystävilleen myös Lontoossa, »missä niitä 
ihailtiin yhtä lailla». 

Edinburghissa Macpherson esiteltiin pian 
Blairille, ja tämän sekä muiden innostamana 
hän julkaisi vuoden 1760 alussa teoksensa 
Fragments of Ancient Poetry collected in the 
Highlands (Ylämaasta kerätyn muinaisru- 
nouden katkelmia; myöhemmissä yhteyksis- 
sä » Katkelmia»). Se sai varsin näyttävän vas- 
taanoton. Kesäkuun 1760 Scots Magazine 
omisti käytännöllisesti katsoen koko kirja- 
katsausosastonsa siitä poimittujen näytteiden 
painamiseen. Heinäkuun numeron runous- 
osastossa teoksesta otetuilla näytteillä ja ru- 
nomukaelmilla oli merkittävä sija. Huhti- 
kuussa 1760 runoilija Thomas Gray kirjoitti 
Walpolelle saamistaan kahden »katkelman» 
ennakkokappaleesta seuraavasti: »Olen niin 
hurmaantunut näihin ersiläisiin (ts. gaelilai- 
siin) runouden näytteisiin, etten voi olla 
tuottamatta sinulle sitä vaivaa, että hankkisit 
hieman lisätietoja niistä» (Toynbee — Whi- 
bley 1935, kirje 310). Myöhemmin hän kir- 
joitti Thomas Wartonille niiden »rajatto- 
masta kauneudesta» sanoen Macphersonista: 
» Tämä mies on joko oikea runouden paho- 
lainen tai sitten hän on tuonut päivänvaloon 
aikojen kätkössä olleen aarteen» (ibid. II, 
679—680). 


Tällainen julkinen mielenkiinto, joka suu- 

relta osin oli ystavallista ja liehakoivaa, roh- 
kaisi sekä Macphersonia että hänen edin- 
burghilaisia ystäviään, etenkin Hugh Blairia. 
Tämä järjesti päivälliset yllyttääkseen Mac- 
phersonia etsimään lisää gaelilaisia runoja, 
myös epiikkaa, jonka olemassaoloon tämä oli 
viitannut julkaistuissa Katkelmissaan (Esipu- 
he V, VII, VIII). Tällaisen kannustuksen ja 
kulujensa kattamiseksi kerättyjen rahavaro- 
jen turvin Macpherson lähti elokuussa 1760 
kuusiviikkoiselle keruumatkalle ja vielä toi- 
sellekin matkalle lokakuun 1760 lopun ja 
tammikuun 1761 alun välisenä aikana. Näillä 
matkoillaan hän kävi seuraavissa paikoissa: 
Perthshire, Argyllshire, Inverness-shire, se- 
kä Skyenin, Pohjois- ja Etelä-Uistin, Benbe- 
culan ja Mullin saaret. Matkoilta on säilynyt 
melkoisesti todistusaineistoa, joten meillä on 
tietoja monista hänen tapaamistaan ihmisistä 
ja jonkin verran myös hänen työskentelyta- 
vastaan sekä näillä matkoilla että Edin- 
burghissa, missä hän työsti aineistoaan. Tämä 
hanke vei vuoden 1761 alkupuoliskolla suu- 
ren osan hänen ajastaan, ja saman vuoden 
joulukuun alussa julkaistiin eeppinen runo- 
elma Fingal sekä Lontoossa että Edinburghis- 
sa. Reaktioita ja kannanottoja alkoi heti il- 
mestyä. Jo joulukuussa 1761 kiisteltiin teok- 
sen eeposluonteesta, ja kiista jatkui englan- 
tilaisissa ja skotlantilaisissa aikakauskirjoissa 
suurimman osan vuotta 1762. Fingalista oli 
jo tammikuussa 1762 otettu toinen painos. 
Fingal-runoelman lisäksi julkaisu sisälsi jou- 
kon lyhyempiä runoja. 

Voimme ehkä hieman kyynisesti todeta, 
että pian tämän jälkeen käynnistyi ossiaani- 
nen tehtailu, johon kuuluu pitkä peräkkäi- 


nen sarja tieteellisiä tutkimuksia, syytöskir- 
jelmiä, vastineita, parodioita, käännöksiä, 
uudispainoksia, kuvituksia ja erinäisiä sivu- 
tuotteita, esim. näytelmiä, oopperoita ja 
muuta musiikkia. Näitä on nyt riittänyt yli 
220 vuoden ajan, viime aikoina sarjaan on 
liittynyt japaninkielinen käännös, joka jul- 
kaistiin ensi kerran vuonna 1971 (samana 
vuonna seurasi toinen painos) ja vuonna 
1983 ilmestynyt uusi venäjänkielinen laitos. 

Macphersonin toinen ossiaaninen eeppi- 
nen runoelma Temora, jonka lyhyempi ver- 
sio oli sisältynyt jo Fingal-kokoelmaan, il- 
mestyi vuoden 1763 loppupuoliskolla. Sii- 
hen mennessä kotimainen kiinnostus oli al- 
kanut laimeta ja aikalaisten arviointeja jul- 
kaistiin suhteellisen vähän. Macpherson lie- 
nee huolellisesti seurannut ajan merkkejä, 
sillä hän oli siirtymässä seuraavalle elämän- 
uralleen, politiikkaan ja siittomaatoimintaan. 
Hänen Ossianin lauluille omistautumistaan 
oli kestänyt eräin keskeytyksin neljä viisi 
vuotta, ja hän oli nyt 27-vuotias. 


Macphersonin löytämä traditio 


Macpherson oli väittänyt, että hänen Ossi- 
anin laulunsa — käyttääksemme hänen teok- 
sistaan tuota nimeä, joka on sitkeästi säilynyt 
1770-luvun alusta saakka — olivat käännök- 
siä hyvin varhaisten aikojen kelttiläisten bar- 
dien luomuksista; erityisesti mainittiin 200- 
luku jKr. Vieläpä Macphersonia vastustavat 
arvostelijatkin olettivat yleensä teosten 
pohjautuvan gaelilaiseen runouteen, mutta 
tämän pohjautumisen luonne oli epämääräi- 

nen ja epävarma. Alkuperäislähteiden iästä 
kiisteltiin usein, ja toisinaan tämä johti äkki- 
pikaisiin ja asiantuntemattomiin lausumiin, 
esimerkiksi tohtori Samuel Johnsonin väittä- 
essä, ettei ollut olemassa sataa vuotta van- 
hempaa gaelilaista käsikirjoitusta. 

N ykytieteen asioihin syvemmin perehty- 
neestä näkökulmasta voimme saada tasapai- 
noisemman kuvan näistä kysymyksistä. On 
kuitenkin tehtävä huolellisesti ero nykyisten 
näkemystemme ja James Macphersonin 
otaksuttavien käsitysten välillä. 

Ensiksikin on kiistatonta, että useiden 
vuosisatojen ajan on ollut olemassa suuri 
joukko gaelilaisia balladirunoja, joiden tee- 
mat ovat samantapaisia kuin Macphersonin 
käyttämät. Jotkut näistä balladeista oli liitetty 
Ossianiin ja hänen aikalaisiinsa tuona sanka- 
rien aikakautena, johon tämän runouden ta- 
pahtumat on sijoitettu. Tällainen balladiru- 
nous oli Macphersonin aikana suosittua ja 
laajalle levinnyttä, ja luultavasti hän oli ta- 
vannut sitä synnyinseudullaan Badenochissa. 

Erityinen kiinnostus tähän runouteen syt- 
tyi kuitenkin luultavasti vasta kun Scots 
Magazine julkaisi vuonna 1756 erään keltti- 
läisen sankariballadin käännöksen. Tämä oli 
» Fraochin laulu», runoversio muinaistari- 
nasta, joka itse asiassa ei kuulu ossiaaniseen 
tarustoon ja joka tavataan myös proosaker- 
tomuksena. Kertomus lienee peräisin 700- 
luvulta ja balladi 1300-luvulta (Meid 1967, 
xxv). Scots Magazinessa julkaistun version 
oli kuitenkin vasta hiljattain merkinnyt 
muistiin Jerome Stone, joka oli Dunkeldin 
koulunjohtaja ja kuoli 1757. James Mac- 
pherson oli vuoden 1758 lopusta vuoteen 

1760 kotiopettajana Graham Balgowanilai- 
sen perheessä lähellä Dunkeldia (Fenton — 
Palsson 1984), ja vuonna 1759 hän yhdessä 
oppilaansa kanssa vieraili Logieraitin pappi- 
lassa tavaten siellä luultavasti Adam Fergu- 
sonin, pappilan pojan. Ferguson lienee jos- 
sain määrin keräillyt ossiaanisia balladeja 
1740-luvulla; sekä Perthshiressä että Edin- 
burghissa hän on saattanut vaikuttaa merkit- 
tävästi sankarirunoihin kohdistuvan kiin- 
nostuksen viriämiseen. 

Samassa Perthshiren pitäjässä aloitti 1750- 
luvulla työnsä erittäin huomattava kerääjä, 
James McLagan. Hän oli kotoisin Ballechi- 
nista, noin kahdeksan mailin päässä Dunkel- 
dista. Hän keräsi lähes 10.000 säettä ossiaa- 
nisia sankarirunoja, joukossa lukuisia toi- 
sintoja samoista teemoista. Dunkeldin pres- 
byteerinen seurakunta vihki McLaganin pa- 
pinvirkaan 1760. Tiedämme Macphersonin 
olleen McLaganin kanssa kirjeenvaihdossa 
1760—61, ja hän mainitsee saaneensa tältä 
eräitä balladeja (Report 1805, liite, 153). 
Kun ajatellaan lukuisia muita uutteria 1700- 
luvun balladinkerääjiä (ks. Campbell 1872), 
niin osan heistä innosti työhön suoranaisesti 
ossiaaninen kynäsota, kun taas toiset olivat 
aloittaneet keräyksensä jo ennen Macpher- 
sonin julkaisuja. Muutamissa tapauksissa ke- 
räelmät ovat selvästi Macphersonin aikaa 
varhaisempia, esim. Alexander Popen 756 
säettä, jotka tallennettiin vuoden 1739 tie- 
noilla, Ardchonaillin käsikirjoitus vuodelta 
1690 ja Dean Lismorelaisen kirja, joka on 
peräisin 1500-luvun alkuvuosikymmeniltä. 

Tärkein näistä keräelmistä on ehdotto- 
masti Dean Lismorelaisen kokoelma, joka si- 

sältää yli 2600 säettä sankarirunoutta. Se on 
varhaisin skotlantilainen gaelilaisen sankari- 
runouden antologia, joskin vain osana yleis- 
antologiasta. On vahvoja todisteita siitä, että 
tämä käsikirjoitus joutui vuonna 1760 James 
Macphersonin käsiin (Mackintosh 1947, 
11—20, ja Malcolm Macphersonin antama 
tieto, Report 1805, liite, 92—94), ja voimme 
kiittää häntä sen lopullisesta säilymisestä. 
Deanin käsikirjoitus on tuon ajan »sihteeri- 
käsialaa», ja hänen oikeinkirjoitusjärjestel- 
mänsä oli omalaatuinen — ainakin gaelin 
kielen kannalta — ja se on aiheuttanut mo- 
nenlaisia ongelmia myöhemmille julkaisi- 
joille. Ei voida syyttää Macphersonia, ellei 
hän pystynyt lukemaan tätä käsikirjoitusta 
kovinkaan sujuvasti, kuitenkin sekä hän että 
hänen neuvonantajansa ovat saattaneet ym- 
märtää siitä kyllin paljon huomatakseen, että 
se sisälsi melkoisen joukon sankarirunoja. 
Hän on jopa saattanut uskoa, että se sisälsi 
sankarieepoksen tai runosarjan samasta eep- 
pisestä teemasta. Tekstin tulkintaan liittyvät 
vaikeudet ovat saattaneet johtaa hänet tur- 
vautumaan mahdottoman käännöstehtävän 
asemesta omiin keinoihinsa. Silti on erittäin 
luultavaa, että Macphersonin eeposidea oli 
olemassa jo ennen kuin hän näki tämän hä- 
märästi kuvastuvan »todisteen». 
Laajemmassa perspektiivissä tarkasteltuna 
Deanin sankarirunojen kokoelma on kuiten- 
kin suhteellisen myöhäinen ilmiö. Monet 
kirjan balladeista on sovitettu Skotlannin 
oloihin, vieläpä paikannimiä myöten. Muu- 
tamat niistä on ilmeisesti sepitettykin Skot- 
lannissa, mutta suurempi osa kuuluu skot- 
lantilais-irlantilaiseen yhteisperinteeseen ja 


on lähtöisin Irlannista. Edesmennyt George 
Murphy laati perusajoituksen näille varhai- 
semmille balladeille olettaen, että balladeista 
suunnilleen neljätoista oli sepitetty 1100-lu- 
vun paikkeilla, suunnilleen kaksikymmentä- 
kolme 1200-luvulla, kymmenen 1300-lu- 
vulla, seitsemäntoista 1400-luvulla ja kuusi 
1500-luvulla (Murphy 1953, 96-97). Jotkut 
näiden balladien teemat ja motiivit ovat sitä 
paitsi olleet muinaishistoriallisia jo 1100-lu- 
vulla, ja jotkut niistä saattavat todellakin olla 
peräisin ensimmäisiltä kristillisiltä vuosisa- 
doilta elleivät kauempaakin. Toisaalta yksi 
Deanin kirjan balladeista on voitu kyllin 
luotettavasti osoittaa tunnetun 1400-luvun 
lopun skotlantilaisrunoilijan työksi, ja koko- 
elmassa voi hyvinkin olla sitäkin myöhäi- 
sempiä skotlantilaisia balladeja. 


Ossianin laulujen lähdepohja 


Tässä puheena oleva aines, jonka Macpher- 
son äkkiarvaamatta löysi, on siis ikivanhaa, 
laajalle levinnyttä ja kestävää kirjallista pe- 
rinnettä, jolla on juurensa myyteissä ja tari- 
noissa. Sitä viljelivät hartaasti ammattimaisen 
kirjallisen luokan edustajat, myöhemmin se 
säilyi kansanomaisen ja lopulta lukutaidot- 
tomien kulttuurin osana. 

Myyteissä ja tarinoissa esiintyi sellaisia 
sankareita kuin Finn/Fionn (Macphersonin 
Fingal), Oscar, Oisin/Oisean (Macphersonin 
Ossian), Caoilte, Goll ja monia muita. He 
edustavat soturi- ja metsästäjä-eliittiä, jonka 
suhteet uuden uskonnon (kristinuskon) kan- 
nattajiin ovat vaikeat ja joka historian myö- 

hemmässä vaiheessa joutui vastustamaan uu- 
sia maahantunkeutujia (viikinkejä) Balla- 
dien teemojen kirjo on laaja: taisteluja, sotia, 
metsästysretkiä, romantiikan pauloja, kar- 
kaamisia, petoksia ja vehkeilyjä, vastakkais- 
ten järjestelmien (esim. pakanallisten sanka- 
reiden ja kristittyjen) keskinäisiä sovinnon- 
tekoja. Toisinaan niihin on sijoitettu lisä- tai 
sivuteemoja, kuten luonnonhavaintoja ja 
-kuvauksia tai paikannimien selitystarinoita. 
Niissä on verrattain yhtenäinen perusraken- 
ne, johon voimme sijoittaa muutamia sanka- 
risukupolvia, kilpailevia sukuja ja valtara- 
kenteita sekä erinäisiä ulkopuolisia vihollisia. 
Suurin osa runoista pohjautuu varhaisiin ga- 
elilais-irlantilaisiin myytteihin, legendoihin 
ja tarinoihin, ja monet luokitellaan käypään 
skotlantilais-gaelilaiseen perinteeseen kuu- 
luviksi. 

Ajan mittaan eräät näistä balladiteemoista 
saivat erityisen merkittävän aseman Skotlan- 
nissa, niiden joukossa viikinkeihin suunna- 
tusta vastarinnasta kertova aihepiiri. James 
Macpherson tuntuu oivaltaneen balladipe- 
rinteen tämän näkökulman. Hänen kiinnos- 
tustaan siihen lujitti hänen muu asiaan liitty- 
vä lukeneisuutensa ja hänelle luontainen 
pyrkimys hankkia Skotlannille huomatta- 
vampi sija tässä runoperinteessä. 

Tiedämme (pääpiirteittäin, millä tavoin 
Macpherson sovitti balladilähteitään ja yh- 
disti niitä laajempaan suunnitelmaansa, 
mutta hänen aikalaisensa eivät olleet tästä 
selvillä. Tässä sovittelussa tapahtuu mielen- 
kiintoista kehitystä vuoden 1760 Katkel- 
mista vuoden 1763 Temoraan. Katkelmien 
useat yksityiskohdat voidaan kytkeä gaelilai- 

siin balladeihin, vaikkei mikään niistä ole 
suoranainen käännös. Niinpä katkelma nu- 
mero 6, jonka voi myöhemmin Fingalissa 
tunnistaa »Cracan neidoksi», pohjautuu 
kahteen gaelilaiseen balladiin, Cath Righ na 
Sorcha ja An Ionmhuinn. Katkelmat 6, 7 ja 8 
viittaavat Oscarin kuolema -balladin tee- 
maan, jota on käytetty täydellisempänä Te- 
moran 1. kirjassa. Katkelma numero 14 pe- 
rustuu osittain Garbh mac Stairn -balladei- 
hin, jotka alunperin liittyvät varhaisiin irlan- 
tilaisten maahanmuuttoa käsitteleviin tari- 
noihin. Katkelma numero 15 ei perustu mi- 
hinkään alkuperäislähteeseen, mutta sitä 
käytettiin uudestaan Fingalissa. 

Kun siirrymme Fingaliin, joka on pant 
kokoon Macphersonin vuosina 1760—61 te- 
kemien keräysmatkojen jälkeen, kelttiläisiä 
balladilähteitä käytetään laajemmassa mitassa 
ja yksityiskohtaisemmin. Macpherson käyt- 
tää juonen päälinjan kehittelyyn kahta balla- 
dia, Garbh mac Stairn ja Mànus. Tärkeim- 
pien kohtausten muotoilussa hän on hyö- 
dyntänyt kolmea muuta balladia (Fingalin 
Norjan matkaa, Neidon balladia ja Ossianin 
kosintaa). Lisäksi hän käyttää suppeammin 
kolmea neljää muuta runoa, esimerkiksi 
Gollin ylistystä tyylillisenä esikuvana Ullinin 
sotalaululle, joka on kohdistettu Gaulille 
Fingalin IV kirjassa, tai ottaa balladista Sliabh 
nam Ban Fion joitakin nimiä ja muita yksi- 
tyiskohtia VI kirjan metsästyskohtaukseen. 

Samanlaisia todisteita gaelilaisten lähtei- 
den käytöstä on myös lyhyemmissä runoissa, 
joita liitettiin näiden kahden eeppisen runo- 
elman oheen täydentämään Ossianin lauluja. 
Loran taistelu on harvinaisen uskollinen esi- 

kuvalleen Teanntach mhör na Féinne. Tässä 
tapauksessa tiedämme, että Macpherson sai 
kyseisen runon yhden version pastori James 
McLaganilta, mutta selvää on, että hän on 
käyttänyt myös sen muita versioita (Thom- 
son 1952, 47). Runossa »Carthon» hän kä- 
sittelee etäisemmin lähdettään, Conlaoch- 
balladeja. »Carric-Thurassa» Lodan henki 
saa luultavasti osaksi kiittää luonnekuvastaan 
gaelilaista Muilgheartach-nimellä tunnettua 
noita-akkaa. » Darthulan» pohjana on Deird- 
ren tarina, ja Calthon ja Colmal-runon taus- 
tana melko hämärästi balladit Dearg ja Conn 
mac an Deirg. 


Ossianin » kääntäjän» tavoitteet 


Kaikesta tästä voimme nähdä, että Macpher- 
son oli kerännyt ja tutkinut hyvän joukon 
gaelilaisia balladeja ja käyttänyt hyväkseen 
joidenkin, luultavasti lukuistenkin, eri versi- 
oita. Näiden lähteiden käytön tarkempi ana- 
lyysi osoittaa, että hän usein käsitti väärin 
joitakin kielellisiä yksityiskohtia tai arvaili 
epäselvien sanojen tai lauseiden merkityksiä. 
Se paljastaa myös, että hän muokkasi juonen 
yksityiskohtia omiin tarkoitusperiinsä sopi- 
viksi, käytti gaelilaisten balladien eri puolia 
teostensa eri osissa, skotlantilaisti tai englan- 
tilaisti nimistöä ja toisinaan sepitti uusia ni- 
miä tutuista gaelilaisista aineksista. Fingalissa 
hän nojautuu vankimmin gaelilaisiin lähtei- 
siinsä, mutta Temoran I:n kirjan jälkeen hän 
ajautuu niistä jossain määrin irtaalleen. Mi- 
tään tästä ei pidettäisi epätavallisena tai moi- 
tittavana mielikuvitusteokseksi tunnustetus- 


sa luomuksessa. Macpherson oli kuitenkin 
lokeroitunut tilanteeseen, jossa hän oli 
omaksunut itselleen kääntäjän roolin, ja tä- 
mä oli alunperin mahdollistanut hänen ää- 
nensä kuuluville pääsemisen. Tämän vuoksi 
oli mahdotonta hylätä kyseistä asemaa, vaik- 
ka esiintyykin satunnaisia viitteitä, että hän 
halusi niin tehdä. 

Vaikka molemmista eepoksista, erityisesti 
Temorasta, puuttuukin selkeyttä ja lujaa 
juonellista rakennetta, ei ole epäilystäkään, 
että Macpherson rakensi ne huolellisesti 
harkitun historiallisen suunnitelman varaan. 
Hänen varhainen eeppinen runoelmansa 
Ylämaalainen käsitteli skotlantilaisten ja 
tanskalaisten välistä sotaa, ja ennen kuin 
ryhtyi kirjoittamaan Fingalia ja Temoraa hän 
oli tutustunut paremmin viikinkiaiheisiin ga- 
elilaisiin balladeihin. Tämä balladilaji oli ke- 
hittyneempää skotlantilaisessa kuin irlantilai- 
sessa perinteessä. Hän vei tätä kehitystä vielä 
pitemmälle antaen pikemminkin Skotlannille 
kuin Irlannille johtoaseman koko ossiaani- 
sessa tekstistössä. Tähän liittyi irlantilaisten 
esittämien historiaa koskevien väitteiden 
kiistäminen. Paljon Macphersonin aikaa 
myöhemmin on näytetty toteen, että keski- 
aikana irlantilaisten pseudohistorijoitsijoi- 
den koulukunta rakenteli yksityiskohtaisen 
suunnitelman Irlannin historiaksi ensimmäi- 
sinä Kristuksen syntymän jälkeisinä vuosi- 
satoina. Tässä kaaviossa ossiaaniset sankarit 
sijoitettiin 200-luvulle jKr., ja turvauduttiin 
kertomukseen Ossianin elämisestä erittäin 
korkeaan ikään, jotta hänet voitiin saattaa 
kosketuksiin myöhäisemmän Pyhän Patric- 
kin kanssa. Macpherson tekee jatkuvasti 

pilkkaa tästä Irlannin historian kaaviosta ja 
asettaa sen paikalle yhtä mielikuvituksellisen 
rakennelman, jossa mahtiasema annetaan 
Skotlannille. Tämän uuden »historiansa» hän 
koosteli johdannoissaan ja alaviitteissään 
saaden aikaan taidokkaan petoksen, puoli- 
totuuksien ja vihjeiden kudelman. 

Macpherson pyrki täten ylistämään Skot- 
lantia ja etenkin ylämaata, joka tuohon ai- 
kaan oli tunnetusti moraalisen ja psykologi- 
sen tuen tarpeessa. Tämä on myös saattanut 
olla pyrkimyksenä hänen yrittäessään luoda 
alkuperältään gaelilaiseksi väitettyä epiikkaa, 
vaikka tässä törmäämme jälleen tuohon 
isänmaallisten motiivien ja henkilökohtaisen 
turhamaisuuden ynnä kunnianhimon yhdis- 
telmään, joka on niin tunnusomainen hänen 
varhaisille töilleen. 


Epiikan teorioiden vaikutus 


Macphersonin eeppisten tavoitteiden tausta 
on jokseenkin selkeästi hahmoteltavissa. 
Miltonin eepokset olivat antaneet uuden sy- 
säyksen tämän lajin tutkimiselle, samoin 
myös Popen käännökset Iliaasta (1720) ja 
Odysseiasta (1726). Myös Voltaire oli vuon- 
na 1726 julkaissut eeppistä runoutta käsit- 
televän esseensä (Essai sur la poesie epigue 
de toutes les nations). Macphersonin kiin- 
nostuksen epiikan teorioita kohtaan herätti 
ensimmäisenä Thomas Blackwell, joka oli 
hänen opettajiaan Aberdeenin yliopistossa ja 
jonka Enguiry into the Life and Writings of 
Homer oli julkaistu vuonna 1735. Äskettäin 
ilmestyneessä tutkimuksessaan Epic Traditi- 

on and Innovation in James Macpherson's 
Fingal Josef Bysveen painottaa sekä Black- 
wellin että Macphersonin vaatimusta sanka- 
rihengen ja ihmetekojen tärkeydestä epii- 
kassa. Näin ollen hän otaksuu, että Macpher- 
son toteutti käytännössä Blackwellin teori- 
oita »keksiessään Fingaliin suunnitelman, 
johon sisällytti jalojen pakanoiden sankariai- 
kakauden. Tuolla kaudella ihmisen hengissä 
säilyminen riippui suoranaisesti ympäristö- 
olosuhteista. Blackwellin teorian mukaan 
tämä on »kannustin sankaritekoihin» (Bys- 
veen 1982, 54). Kirjoittaessaan Ylämaalaisen 
Macpherson oli ollut hänen oppilaanaan. 
Vuosina 1760-61 hän mahdollisesti oli he- 
delmällisessä yhteistyössä Hugh Blairin 
kanssa. Voimme otaksua, että molemmat 
miehet vaikuttivat osaltaan Katkelmien esi- 
puheen laatimiseen, kuten Blair paljon myö- 
hemmin väittikin (Report 1805, liite, 57— 
58). Blairin myöhäinen selostus varmistaa ai- 
nakin sen että Fingalin kirjoittamisen aikoi- 
hin miehet keskustelivat usein keskenään: 


Kun hän talvella palasi Edinburghiin runoaarre- 
lasteineen, hän majoittui aivan asuinpaikkani ala- 
puolella sijaitsevaan taloon Blackfriar's Wyndin 
päässä ja ahkeroi kääntäen gaelista englantiin. Ta- 
pasin hänet varsin tiheään: tämän tästä hän selosti 
minulle edistymistään ja usein päivällisellä luki tai 
lausui ulkoa osia siitä mitä oli päivän mittaan 


kääntänyt (ibid., 59). 


Blairilla ja Macphersonilla oli vielä eräs yh- 
teinen kirjallinen taustatekijä, virallinen 
Raamatun käännös. Epäilemättä he olivat 
tutustuneet myös William Lauderin aikaan- 
saannoksiin, tämä kun oli näet sepittänyt ns. 

alkutekstit Kadotetulle paratiisille. He ovat 
saattaneet hyödyntää myös William Hogart- 
hin ja Edmund Burken 1750-luvulla kehit- 
telemiä ylevän ja kauniin käsitteitä koskevia 
ajatuksia. 

Kun vertaamme Fingalin alaviitteitä Blai- 
rin myöhäisemmän teoksen Dissertation si- 
sältöön, voimme havaita tekijöillä olevan 
yhteisiä ajatuksia. Blair tekee jatkuvasti ver- 
tailuja Homerokseen ja Vergiliukseen, ja 
Macpherson puolestaan lainaa alaviitteissään 
Aeneista, Drydenin klassisten teosten kään- 
nöksiä ja Iliasta (esim. Macpherson 1762, 22, 
23). Macpherson antaa ymmärtää vertaavan- 
sa »käännöstään» tietoisesti klassiseen epiik- 
kaan. Esipuheensa alussa hän kirjoittaa: 


Lukuisat ylämaan ja saarien herrasmiehet antoivat 
minulle kaiken vallassaan olevan avun, ja heidän 
ansiostaan kykenin täydentämään eeppisen runo- 
elman. On arvostelijoiden tehtävä tutkia, missä 
määrin se vastaa eepokselle asetettavia sääntöjä. 
Minun tehtäväni on vain saattaa se lukijan eteen 
sellaisena kuin olen sen löytänyt - - - (Macpherson 
1762, 4). 


Ja hänen viimeinen alaviitteensä runoelmaan 
kuuluu seuraavasti: 


Parhaat kriitikot myöntävät, että eeppisen runo- 
elman pitäisi päättyä onnellisesti. Tämän säännön 
on sen aineellisimmassa ilmenemismuodossa ot- 
tanut varteen kolme täydestä syystä palvottua ru- 
noilijaa, Homeros, Vergilius ja Milton; en kui- 
tenkaan käsitä, millä tavoin se tapahtuu, heidän 
runoelmiensa loppuratkaisut saattavat mielen 
melankolian valtaan. Yksi jättää lukijansa hauta- 
jaisiin, toinen sankarin lopullisesti kuoltua, kol- 
mas asuttamattoman maailman autioihin näkymiin 
(Macpherson 1762, 85). 


Macpherson jatkaa lainaamalla Homerosta 
Popen käännöksenä, Vergiliusta Drydenin 
käännöksenä sekä Miltonia. Kaikki tämä on 
alaviitteenä Fingalin viimeiseen kappalee- 
seen, joka kuuluu seuraavasti: »Levittäkää 
purje, sanoi Morvenin kuningas, ja tavoitta- 
kaa Lenasta puhaltavat tuulet. — Me nou- 
simme aalloille lauluin ja syöksyimme rie- 
muiten valtameren kuohujen halki». Voim- 
me verrata tähän Blairin loppukappaletta 
koskevia huomautuksia: 


Runoelman loppu on ankarasti sääntöjen mukai- 
nen ja joka suhteessa ylevä ja miellyttävä. Kiiste- 
levien sankareiden sopiminen, Cuthullinin loh- 
dutus ja toiminnan kruunaava yleinen onnellisuus 
tyynnyttävät mieltä sangen suotuisalla tavalla 
muodostaen pääsyn mielenkuohusta ja sekasor- 
rosta täydelliseen rauhaan ja tyyneyteen, mikä on 
arvostelijoiden vaatimus eeppisen teoksen soveli- 
aaksi päätökseksi (Macpherson 1797, 214). 


Nämä kaksi miestä olivat liittyneet yksiin — 
millaiseksi sitten määrittelemmekin kum- 
mankin osuuden asiaan — esitelläkseen kir- 
jalliselle maailmalle skotlantilaisen eepok- 
sen. Oli selvästikin aikomus, että sen laa- 
juutta, muotoa ja tyyliä voitaisiin pitää mui- 
den maiden ja aikojen suurten eeppisten 
saavutusten vertaisina ja että sen sisällyksen 
tulisi vastata Macphersonille tuttuja, eepok- 
seen kohdistuvia teoreettisia odotuksia. 
Tietty naiivius ja vilpillisyys jäi kuitenkin 
leimaamaan tyypillisesti sovellettua kehä- 
päätelmää: eepos vaatii sitä ja sitä; uusi teos 
osoittaa juuri sellaisia piirteitä; siispä uusi te- 
os on kiitettävää epiikkaa. Silti operaation 
uskaliaisuus ja mittakaava olivat vaikuttavia. 

Alkuperäisillä gaelilaisilla balladeilla olisi toi- 
senlaisissa oloissa saattanut olla aivan erilai- 
set mahdollisuudet olla viimeisteltyä kirjalli- 
suutta, etenkin alkuperäiskielellään. Kävi 
kuitenkin niin, etteivät ne saavuttaneet tuota 
huippukohtaansa enempää Skotlannin kuin 
Irlanninkaan gaelin kielellä. Kun Dean Lis- 
morelainen 1500-luvun alussa keräsi sanka- 
riballadeja, ne olivat vain eräs tavulukuun 
perustuvien mitallisten runojen alalaji. Hän 
näkyy ottaneen mukaan sellaisia esimerkkejä 
kuin sattui käsiinsä saamaan, ja hänen käsi- 
kirjoituksessaan on tuskin lainkaan tällaisten 
balladien yhteen ryhmittelyä: sivujen 3 ja 
294 väliin sijoittuu yli kaksi tusinaa sankari- 
runoa, niistä korkeintaan kolme lähekkäin 
ryhmiteltynä. Vuosisataa myöhemmin on 
vuorossa Duanaire Finn, joka on ensimmäi- 
nen erityisesti Irlannin sankariballadeja si- 
sältävä kokoelma, ja sekin on vain kyseisen 
aineksen keräämistä, ei järjestämistä eikä 
uudelleen muotoilua. Ei myöskään ossiaani- 
sia tarinoita sisältävää 1100-luvun taidokasta 
proosa- ja runokokoelmaa nimeltä Acallam 
na Senörach ollut valettu epiikan kaavaan. 
Skotlannissa on vallitsevana pyrkimyksenä 
halventaa Macphersonin teosta tai hylätä se 
virheellisenä, vailla vakavia tarkoitusperiä 
olevana, häpeällisenä petkutuksena. Tämä on 
ainakin osittain teoksesta käydyn kynäsodan 
seurausta, ja on väitetty, että jotkut tämän 
kiistan rivit kirjoitettiin poliittisista tai etni- 
sistä syistä (ks. Saunders 1894, 185 jss. ja 
Hook 1984). Jo varhaisessa vaiheessa Mac- 
pherson samastettiin Englannissa vihattuun 

Buteen, poliittisen — patronaattioikeuden 
alullepanijaan ja skotlantilaisten sukusuosin- 
nan vertauskuvaan. Ei voida kieltää, että 
Macphersonin toiminta oli huijausta, mutta 
sillä oli myös vakavasti otettavia taiteellisia 
tarkoitusperiä, ja ainakin joitakin sen tulok- 
sia on arvioitava sen laaja-alaisen ja syvälle- 
käyvän vaikutuksen kannalta. Tämä vaikutus 
ylitti helposti kielelliset ja eri taiteenlajien 
väliset rajat innoittaen englanniksi, ranskak- 
si, saksaksi ja monella muullakin kielellä 
kirjoittavia tiedemiehiä ja kirjailijoita, tuo- 
den uusia virikkeitä musiikkiin ja kuvataitei- 
siin. 

Erinomainen vertailukohta on Kalevalan 
vaikutus. Macphersonin ja Lönnrotin teosten 
välillä on koko joukko rinnakkaisuuksia ja 
vastakohtia, jotka voivat olla valaisevia. Mo- 
lempien miesten taustana oli klassinen kou- 
lutus, ja näin ollen he jossain määrin tunsivat 
klassista eeposkirjallisuutta, jonka tason ta- 
voittamiseen Macphersonkin uhrasi melkoi- 
sesti vaivaa. Molempien ulottuvilla oli mui- 
naista runoperinnettä, joka kuului kansalle, 
jonka naapurivallat ja toisenlaiset kulttuuri- 
perinteet olivat poliittisesti ja yhteiskunnalli- 
sesti jättäneet pahasti alakynteen. Lönnrot 
syventyi tuohon runoperinteeseen paljon 
vakavammassa mielessä kuin Macpherson ja 
hänen omistautumisensa sille kesti paljon 
kauemmin: Macphersonin enintään viittä 
vuotta vastaan voimme asettaa Lönnrotin 
kolmisenkymmentä vuotta kestäneen osal- 
listumisen varhaiselta 1820-luvulta aina Ka- 
levalan toisen laitoksen julkaisemiseen 
vuonna 1849. Viimeksi mainittu ero selvittää 
suureksi osaksi muita huomattavia vasta- 


Macphersonin Ossian — runoelman juuret ja eepikon kunnianhimo 


kohtaisuuksia noiden kahden miehen työs- 
kentelytavoissa: Lönnrot käytti alkuperäis- 
lähteitään yksityiskohtaisesti ja perinpohjai- 
sesti sijoittaessaan ne suunnitelmaansa ja 
ryhmittelyynsa, kun taas Macpherson poimi 
balladiaineksia satunnaisesti ja impressio- 
nistisesti. 


Sankarirunouden alkuperä 


Ehdottomasti mielenkiintoisimmat yhtäläi- 
syydet näyttävät liittyvän vanhan sankari- ja 
balladiperinteen esiintymiseen molemmissa 
yhteiskunnissa (kun Skotlannin ja Irlannin 
gaelilaisväestöt luetaan nyt samaksi yhteisök- 
si) ja tämän runoperinteen siirtymiseen kir- 
jalliselta eliitiltä lukutaidottomalle väestölle. 
Kirjallisen tradition pohjana on molemmissa 
tapauksissa myös suullista perinnettä, joka 
ulottuu ensimmäisille kristillisille vuosisa- 
doille ja epäilemättä kauemmaksikin. Sikäli 
kuin asiaa ymmärrän, kalevalaisen runouden 
syntyyn ja leviämiseen liittyy tärkeänä pap- 
pisluokan osuus, tämä tuo kuvaan mukaan 
dominikaanisen ^ veljeskunnan. ` Samoin 
voimme lukea munkit osallisiksi eräiden ga- 
elilaisten balladien ja erityisesti 1100-luvun 
Acallamh-kokoelman syntyyn. Heillä oli 
1000- ja 1100-luvuilla rooli myös tuon Ir- 
lannin pseudohistorian laatimisessa, joka 
muiden seikkojen ohella myötävaikutti ossi- 
aanisten sankarien historialliseen sijoittami- 
seen. Kuuluisa huomautus, joka on lisätty 
1100-luvun Leinsterin kirjan kertomusten 
luetteloon, on tulkittu: »Ei ole oikea fili 
[oppinut tutkija-runoilija] se joka ei saata 


kaikkia kertomuksia yhteensopiviksi ja 
samanaikaisiksi. » 

En usko meidän riittävästi ymmärtävän 
niitä kehityskulkuja, joissa sankarirunous 
myöhemmin siirtyi suullisen perinteen yllä- 
pidettäväksi. Voimme olettaa tämän sankari- 
perinteen aineksia olleen jatkuvassa suulli- 
sessa kierrossa viimeisen vuosituhannen ajan 
tai kauemminkin. Luullakseni emme kuiten- 
kaan voi väittää, että balladien nimenomai- 
nen alkuperä olisi suullisissa käyttöyhteyk- 
sissä. Niissä on liian selvästi kirjallisen muo- 
dostelun jälkiä, ajattelemmepa sitten niiden 
mitallista rakennetta, kirjallisväritteistä sa- 
nastoa tai niistä heijastuvia henkisiä asentei- 
ta, mm. suhtautumista kirkkoon. Ja olemme- 
kin, kenties varomattomasti, myöntäneet 
tekijänoikeuksia historiallisille runoilijoille, 
joista mainittakoon Ailein Mac Ruaidhri ja 
kuuluisimpana Giolla Mac an Ollaimh, 1400- 
luvun lopun skotlantilainen runoilija. Tästä 
saammekin kenties tärkeän vihjeen sankari- 
balladikokoelmien karttumiseen. Irlantilai- 
sissa käsikirjoituksissa näyttää yleisemmin- 
kin olleen voimassa sopimus, ettei sankari- 
runoja lueta kirjoittajiensa tiliin. Tämä so- 
pimus koskee selvästi Duanaire Finniä. Vas- 
taus kysymykseen, kuinka sankariballadit 
siirtyivät suulliseen repertoaariin, saattaa 
piillä osaksi ammattimaisten runoilijadynas- 
tioiden sulautumisessa muuhun väestöön (ks. 
Murphy 1953, 38 jss.) ja osaksi tämän kirjal- 
lisuudenlajin asteittaisessa väljähtymisessä ja 
sen leviämisessä vaeltelevien bardien ja ru- 
nonlaulajien välityksellä. Irlannissa ja Skot- 
lannissa tällaisista seurueista käytetään ylei- 
sesti nimitystä Cliar Sheanchain, ja niistä on 

tietoja Skotlannin Spey-joen rannoilta vielä 
1600-luvun lopulta. 

Mikä sitten lieneekin vastaus tähän tärke- 
ään kysymykseen, on selvää, että Macpher- 
sonilla oli jonkinlainen näkemys eeppisen 
perinteen hajonneista osasista. Hän teki va- 
kavissaan joskin hätiköiden yrityksen koota 

ne takoakseen ne eeppiseksi rakenteeksi. 
Talla taonnaisella ei kenties ole Sammon 
monimutkaista kauneutta, mutta se jatti ha- 
viämättömän jäljen 1700- ja 1800-lukujen 
Eurooppaan. 


(Suomennos Saima-Liisa Laatunen) 


— The Poems of Ossian, Vol. 2. Edinburgh 1797. 

Mackintosh, Donald T. James Machpherson and 
the Book of the Dean of Lismore. Scottish 
Gaelic Studies 6:1. Oxford 1947. 

Meid, Wolfgang (ed.) Tain Bo Fraich. Dublin 
1967. 

Murphy, Gerard Duanaire Finn, Vol. 3. Dublin 
1953. 

Report to the Highland Society of Scotland. 
Edinburgh 1805. 
Saunders, Bailey The Life and Letters of James 
Macpherson. London & New York 1894. 
Stokes, Whitley & Windisch, E. Acallam na 
Senörach. Irische Texte, Vierte Serie, 1. 
Heft. Leipzig 1900. 

Thomson, Derick S. The Gaelic Sources of Mac- 
pherson’s 'Ossian'. Edinburgh 1952. 

Toynbee, P. & Whibley, L. The Correspondence of 
Thomas Gray. Oxford 1935. 


MATTI KUUSI 


Eeppiset runoketjut Kalevalan perustana 


Julius Krohn, maantieteellis-historiallisen 
tutkimussuunnan aloittaja folkloristiikassa, 
syntyi Viipurissa 19.5.1835. Hänen pääteok- 
sensa » Suomalaisen kirjallisuuden historia. I. 
Kalevala» valmistui 1885. On siis sekä 150- 
että 100-vuotismuisto perustelemassa sitä, 
että lähestyn kansanomaisen eeposkehityk- 
sen ongelmaa Julius Krohnin näkökulmasta. 
Samoin kuin Elias Lönnrotia inspiroi Kale- 
valan sommitteluun Homeroksen esimerkki, 
samoin Julius Krohn sovelsi Kalevalan tut- 
kijana Homeros-tutkimuksen malleja. Hä- 
nen klassinen teoksensa päättyy lukuun 
» Yhtenäisten sankarirunoin synnystä ylimal- 
kaan». Referoituaan Wolfin, Lachmannin, 
Nitzschin ja Gautierin käsityksiä Krohn an- 
toi etusijan Heymann Steinthalin teesille, 
että yhtenäiset sankarirunoelmat ovat paitsi 
aineksiltaan myös kokonaishahmotukseltaan 
kansanrunoutta. Vaikka jokainen runo alun- 
perin on yksilön luoma, jokainen kuulija voi 
muotoilla sitä omaan suuntaansa. Kansanru- 
nous on jatkuvan kansanrunoilun prosessi. 


Krohnin kehitysmalli 


Steinthal oli artikkelissaan (1868, 11-12) 
erottanut kolme epiikan perusmuotoa: 1) 
erillisrunon, joka esittää tietyn myytin tai ta- 
pahtuman, torjuen toiset runot yhteydes- 
tään, 2) runoketjun, joka kertoo samasta 
sankarista sarjan erillisiä tapahtumia ja 3) or- 
gaaniseksi kokonaisuudeksi kiteytyneen ee- 
poksen, sellaisen kuin Homeros, Nibelun- 
genlied, Rolandin laulu ja Kalevala. 

Julius Krohn kiisti Steinthalin väitteen, 
ettei kansanepiikassa yleensä siirryttäisi pe- 
rusmuodosta toiseen ja että vain »kansan 
koko runohengen perinjuurinen mullistus» 
voi johtaa erillisrunojen tai runoketjujen 
hylkäämiseen ja yhtenäiseepoksen luomi- 
seen. Hän kirjoitti: 


Meillä suomalaisilla on se suuri onni, että kan- 
samme on saanut luoduksi yhden maailman har- 
voista yhtenäisistä eepoksista; meillä on sen ohes- 
sa vielä sekin onni, että tuhansissa toisinnoissam- 
me on säilynyt tämän eepoksen syntymisen histo- 
ria. Niiden kautta on meillä yksin tilaisuus ja 
mahdollisuus ratkaista kysymys yhtenäisten ee- 

posten synnystä todellisten, epäilemättömien 
seikkain perustuksella (Krohn 1885, 579). 


Julius Krohn oli muotoillut oman teoriansa 
kehitysopin pohjalta: alussa oli kaikkialla 
vain erillisiä pikkulauluja, mutta — toisin 
kuin Steinthal uskoi — juuri niistä kasvoi 
laajempia kokonaisuuksia, joko siten että 
laulaja venytti laulua toisista runoista laina- 
tuilla aineksilla, tai siten että laulut sulautui- 
vat toisiinsa pitemmiksi runoiksi tai pienois- 
eepoksiksi. Varsinainen eepos syntyy vasta, 
»kun taruin ja lauluin runsaudesta kohoaa 
yksi semmoinen, joka sisältää kyllin suuren- 
moisen ja tärkeän sankarityön, vetääksensä 
yli muiden kansan huomion puoleensa ja 
voidaksensa tulla keskustaksi. Meillä on 
Sampojakso semmoiseksi tekeytynyt; siksi 
kaikki muut runot pyrkivät pyrkimistään sen 
yhteyteen, vaikka vielä ovat hyvin erilaisella 
liittymisen asteella. Se on vaikuttanut niin- 
kuin valtava veden-napa, joka vastustamat- 
tomalla voimalla nielee kaikki, mitä sen lä- 
heisyyteen sattuu» (Krohn 1885, 581). 

Krohn tähdensi kehitysprosessin miltei 
sokeaa mekaanisuutta. Vaikka laulajalla 
yleensä on pyrkimys toistaa kuulemansa ru- 
no sellaisenaan, muistin hataruus ja väärinkä- 
sitykset jouduttavat runon kehitystä. Keskei- 
sen sankarin yhteyteen liitetään tekoja ja ta- 
pahtumia, jotka alkujaan kuuluivat muihin 
yhteyksiin. Laulajalla on halu jatkaa vaikut- 
tavaa runoa, ja helposti löytyy jokin aihel- 
maan loogisesti sopiva jatkoaihelma. Säilyt- 
tävien runonlaulajien joukossa saattaa joskus 
olla tavallista lahjakkaampia laulajia, joilla on 
kyky kartuttaa perinnettä. 

Aivan uusia lauluja Julius Krohn päätteli, 
Steinthaliin yhtyen, syntyneen vain ylen har- 
voin, »kansanhengen kiihtymisen hetkinä». 
Sellaisia innoittavia vaiheita saattoivat hänen 
mielestään olla suomalaisten muutto Suo- 
meen ja myöhemmin osallistuminen varja- 
gien valtakunnan perustamiseen ja Bysantin 
retkiin. 

Krohnin kehitysusko huipentui otaksu- 
maan, että jollei naapurikansojen paine ja 
uuden ajan sivistys olisi keskeyttänyt »ko- 
neentapaista» koko runoston integroitumis- 
prosessia, eepos olisi ilman Lönnrotiakin ke- 
hittynyt yhä yhtenäisemmäksi ja täydelli- 
semmäksi. 


Sampo-eepoksen arvoitus 


Väitöskirjassani Sampo-eepos (1949) esitte- 
lin yksitoista teoriaa, jotka Suomessa oli ra- 
kennettu vastaukseksi Kalevalan ja Julius 
Krohnin virittämään kysymykseen: onko 
tiettyjen sankarirunojen esiintymistä laajo- 
jen eeppisten kokonaisuuksien puitteissa pi- 
dettävä alkuperäisenä, suhteellisesti varhai- 
sena vai myöhäisenä ilmiönä? Kävi selville, 
että romantiikan alkueepos-näkemystä olivat 
1800-luvulla seuranneet (mm. Julius Kroh- 
nin) koostumisteoriat, niitä 1910-luvulta al- 
kaen jälleen yhtenäiseepos-teoriat, mutta 
viime vaiheessa uudelleen koostumisteoriat. 
Kansanperinteen kehityksessä ilmenee kiis- 
tattomasti sekä erillisrunojen ketjuuntumista 
että kokonaisuuksien hajoamista, mutta 
kiistanalaiseksi oli jäänyt, kumpi trendi vaiko 


molemmat olivat ominaisia runojen synty- 
ajan muutosprosesseille. 

Väitöskirjassani käsittelin 41 762-säkeisen 
samporunoaineiston ja jaottelin sen 33 re- 
daktioksi ja 48 erillistoisinnoksi, jotka näyt- 
tivät palautuvan kolmeen kantaredaktioon. 
Kun niissä jokaisessa näytti olevan aineksia 
viidestä eri muinaisrunosta, Maailmansynty- 
runosta, Sammontaontarunosta, Sammon- 
ryöstörunosta, Kilpakosintarunosta ja Kulta- 
neidosta, rohkenin päätellä mainittujen ru- 
nojen muodostaneen jo ainakin »suomalais- 
karjalaisella yhteisajalla», ennen Pähkinäsaa- 
ren rauhaa 1323, eeppisen runosikermän, 
josta sitten Karjalassa muotoutui kiinteä ko- 
sintaeepos ja Länsi-Suomessa kaksi juonel- 
taan yhteenkuuluvaa runojaksoa. 

Ryhtymättä itseäni 35 vuotta nuoremman 
tutkijan vastaväittäjäksi totean, että liiasta 
laajuudesta soimatun Sampo-eepoksen olen- 
naisin virhelähde on ainespohjan suppeus: 
vasta Inkerin ja Viron vastaavien runojen, 
kansainvälisen motiivi- ja aihekaavataustan 
sekä muiden perinnelajien huomioonotto 
oikeuttaisi yleistäviin päätelmiin Savo-Kar- 
jalan runoepiikan kehityshistoriasta. Myö- 
hemmissä tutkielmissa ja »Kirjoittamatto- 
man kirjallisuuden» yleisesityksessä (Suo- 
men kirjallisuus I) olen pyrkinyt tarkenta- 
maan kuvaa. 

Kokoan seuraavaan katsaukseen tärkeim- 
mät eri samporunojen yhteenkuuluvuutta 
tukevat havainnot. 

Maailmansyntyrunon ytimenä on kansain- 
välinen myytti munasta, jonka särkyessä tai- 
vas, maa, aurinko, kuu ja tähdet muodostu- 
vat. Viron, Inkerin ja Karjalan redaktiot pol- 

veutuvat yhteisestä kannasta. Vain Karjalassa 
runon johdantona on kuvaus Väinämöisen 
syntymästä, siitä miten hänet ammutaan me- 
reen, missä hän ajelehtiessaan muotoilee me- 
renpohjasta luotoja ja syvänteitä ja nostaa 
polvensa mättääksi tai saareksi, pesintäpaik- 
kaa etsivän linnun tyyssijaksi. Vienan Karja- 
lassa runo jatkuu Sammon taonnalla ja ryös- 
töllä, kun taas Suomen Karjalassa Maailman- 
syntyruno on yleensä oma itsenäinen koko- 
naisuutensa. 

Karjalan Väinämöis-redaktiot ovat selvästi 
myöhempää rakennetta kuin Viron ja Inke- 
rin »luomisruno», jossa peruselementteinä 
ovat vain meri, lintu, mätäs meressä sekä ko- 
va tuulenpuuska, joka vieräyttää munan me- 
reen. Kuitenkin myös eteläisissä redaktioissa 
on kiintoisia eeppisiä liittymiä. 

Kreikanuskoisten inkeroisten Luomisru- 
nossa pääskynen lentää, sitten kun tuuli on 
vieräyttänyt sen munat mättäältä mereen, se- 
pän pajaan ja taottaa haravan, jolla se haravoi 
merestä taivaanvaloiksi muuttuvat munan 
osat. Vienan Karjalassa merenpohjan hara- 
vointi kuuluu yleensä Sampojakson yhtey- 
teen, mutta sen tarkoituksena on milloin 
Väinämöisen, milloin kirjokannen etsintä 
merestä, tai sammon taontaan liittyy kuvaus, 
miten Väinämöinen haravoi Ilmarisen tako- 
malla jättiläisharavalla merestä ruodonpalan 
ja valmistuttaa siitä kanteleen. Kyseessä on 
myyttiaihelma: kulttuuriheeros hankkii luo- 
mistöidensä aineksen alkumeren pohjasta. 
Siitä, kuka haravoi mitä ja missä tarkoituk- 
sessa, ei tutkimus ole vielä päässyt selville. 
Haravan takoja on mitä todennäköisimmin 
ollut seppä Ilmarinen. 

Virossa, Kuusalun seuduilla lintu hautoo 
munansa poikasiksi ja jaottelee ne eri tehtä- 
viin: yhdestä tulee seppä, joka takoo valjaita, 
kirveitä ja veitsiä ynnä vihdoin kullasta 
emännän. 

Inkerin luterilaiset ja paikoin myös savo- 
karjalaiset ovat laulaneet pääskysestä, joka 
pesii laivan keulaan. Kun muna laivan kal- 
listuessa vierähtää veteen, syntyy saari ja saa- 
relle neito, jota monet käyvät kosimassa. 
Kuvauksella tuskin on, toisin kuin Julius 
Krohn arveli (1885, 389), yhteyttä Sammon- 
ryöstörunoon. Vain saaren synty -aihelma 
toistuu niin usein ajelehtivan Väinämöisen 
yhteydessä (Kuusi 1949, 160), että tätä Maa- 
ilmansyntyrunon loppuratkaisun muunnel- 
maa on houkutus pitää saman kosmologisen 
myytin etäispäätteenä. 

Karjalan Maailmansyntyrunon taustalla 
näyttäisi olevan varhaista syntyepiikkaa, jos- 
sa sankarien roolisuhteet vain osaksi vastaa- 
vat säilyneen valtaedustuksen suhteita. Niin- 
pä Iso tammi kytkeytyy Maailmansyntyru- 
noon kahdessa täysin omalaatuisessa etelä- 
vienalaisessa toisinnossa (SKVR I 35 ja 47) 
samoin kuin eräässä virolaisessa redaktiossa. 

Sammontaontaruno on verraten harvinai- 
nen runo: luoteisvienalaiset runonlaulajasu- 
vut Perttuset, Maliset, Kettuset, Karjalaiset 
ym. esittävät sen yleensä siltana Maailman- 
syntyrunosta Sammonryöstörunoon: Väinä- 
möinen ajelehtii Pohjolaan, Pohjan akka 
kuulee hänen itkunsa ja vaatii häneltä kotiin- 
paluun ehtona sammon takomista, jolloin 
Väinämöinen joko takoo itse sammon tai käy 
houkuttelemassa Ilmarisen = sijaisekseen. 
Sammon taontaa ei juuri koskaan tavata itse- 

näisenä runona, ja se puuttuu tyyten Suomen 
Karjalan, Aunuksen ja eteläisten runoaluei- 
den parhaidenkin laulajain repertoaarista. 

Uhtuan ja Akonlahden laulajien mukaan 
sammon vaatimus johtaa siihen, että Väinä- 
möinen teettää haravan, etsii sillä ruodonpa- 
lan meren pohjasta ja valmistuttaa kanteleen, 
jota soittaa. 

Muutama Sammon taonnan aihelma: ku- 
vaus miten emäntä aamuvarhaisella lakaisee 
pirtin ja vie rikat pihalle, Väinämöisen avun- 
huuto, Ilmarisen esittely taivaan takojana se- 
kä merenpohjan haravointi, tavataan myös 
Vienan ulkopuolella muissa yhteyksissä. Il- 
meisestikään ne eivät ole lähtöisin luoteis- 
vienalaisen Sammontaontarunon tapaisesta 
sepitteestä, vaan jostakin varhaiskantaisem- 
masta syntyrunojen kerrostumasta. 

Sammontaontarunon tärkein rinnakkaise- 
siintymä on ansiotyökosintaan kuuluva vaa- 
timus, että kosijan on saatava sampo valmiik- 
si, tuotava kirjokansi tai jotakin vastaavaa. 
Kiimasjärven redaktiossa tämä on ainoa, au- 
nukselais-laatokankarjalaisessa Hiidestä ko- 
sinnassa viimeinen ja ratkaiseva ansiotyö. 
Eräissä muissa Karjalan redaktioissa, joista 
tämä ansiotyö puuttuu, on ratkaisevana suu- 
ren hauen tuonti Tuonelan joesta. Hauen 
tilalla on mahdollisesti aikaisemmin ollut 
sampi tai sampohauki. Karjalaisten sisarhei- 
molla inkeroisilla on Ison tammen redaktio, 
jonka lopussa veli salvaa tammen muruista 
ihmeellisen saunan, jota nimitetään Kirja- 
mon kirkoksi. Sittemmin sauna ryöstetään, 
viedään veneeseen. 

Sammon hämärtyessä on sen taonnasta 
kertova runo joutunut monensuuntaisen uu- 


delleensepityksen kohteeksi. Merkittävää on 
sen säilyminen vienalaisen Maailmansynty- 
runon jatkona tai muiden kosmologisten ai- 
heiden yhteydessä. Vaikka esimerkiksi sam- 
po ^ sampi > hauki -teoria on pikemmin 
arvaus kuin todennäköisyys, on kiistatonta, 
että nimenomaan ansiotyökosinnalla on ollut 
keskeinen osuus sampotarun liukenemisessa. 

Sammonryöstörunoa voi pitää eeppisen 
sarjan keskuksena. Se on säilynyt jopa Skan- 
dinavian metsäsuomalaisilla, sen katkelmia 
on tavattu lännempää kuin muiden samporu- 
nojen osia, ja sen yleisjuoni on säilynyt 
kiinteämpänä kuin Maailman synnyn ja 
Sammon taonnan. 

Vain Maliset ja Perttuset kertovat erilli- 
sestä ryöstöretkestä, joka tehtiin taontaret- 
keltä palattua. Monin verroin yleisemmän 
laulutavan mukaan sampo ryöstettiin välit- 
tömästi taonnan jälkeen. 

Erittäin yleisesti kietoutuvat toisiinsa Lai- 
varetki-eepos ja Sammon ryöstö. Johdantona 
on kuvaus veneen veistosta, sen yhteydessä 
Vipusen luona tai Tuonelassa käynnistä, 
vanhojen ja nuorten soudusta, isosta hauesta 
ja kanteleen valmistamisesta ja soitosta. Esi- 
merkiksi kolmenlaisten vesien laskeminen ja 
Pohjan porttien näkyminen tavataan useam- 
min Laivaretki-runossa kuin Sammon ryös- 
tön menomatkan yhteydessä, mihin sen 
yleensä katsotaan ensisijaisesti kuuluvan. 
Kanteleen soitto päättyy kuulijain nukutuk- 
seen mm. Vienan Martiska Karjalaisen ja 
Jyrki Kettusen Sammonryöstörunossa, mutta 
myös muutamissa laatokankarjalaisissa Laiva- 
retken toisinnoissa. Runojen sulautuessa toi- 
siinsa on sampo paikoin tulkittu laivaksi tai 

kanteleeksi. 

Niissä Etelä-Vienan ja Laatokan Karjalan 
redaktioissa, missä ansiotyökosinta huipentui 
sammon taontaan, kirjokannen tuontiin tms., 
sankari saa lähteä paluumatkalle mukanaan 
sekä neito että sampo. Takaa-ajo ja taistelu 
ovat yleensä korvautuneet muilla aihelmilla. 
Niinpä Vienan Kiimasjärvellä Väinämöisen 
pii ja tulukset eivät saa aikaan luotoa Pohjan 
purren tielle, vaan ne korvaa Ilman ukon ja 
Väinämöisen tulen iskentä ja/tai Väinämöi- 
sen ammunta sekä ajelehdinta meressä. Tä- 
män loppuratkaisun mielenkiintoa lisää, että 
myös Ilomantsin hyvin säilyneen Sammon- 
ryöstörunon lopussa Väinämöinen joutuu 
sumuiseen mereen ja viitteitä samantapai- 
sesta haaksirikosta on useassa muussakin toi- 
sinnossa. 

Ainoassa paatenelaisessa samporunossa 
vävy saa morsiamen lisäksi mukaansa myö- 
täjäisinä kirjokannen, jonka hän on ansio- 
työnä kirjoittanut. Mutta anopin käy sääliksi 
kirjokantta, ja hän lentää kokkona nuoren 
parin jälkeen ja koppaa kirjokannen. Vävy 
iskee häntä melalla kouraan, jolloin kirjo- 
kansi kirpoaa veteen. Vävy laatii »samahisen 
haravan» ja haravoi meren pohjalta »samai- 
sen soiton» eli kanteleen, jolla hän lumoaa 
metsän ja veden väen. 

Paitsi Laivaretki-eeposta on Päivän päästö 
monin tavoin kytkeytynyt Sammon ryös- 
töön. Hans Frommin juhlakirjassa (Explana- 
tiones et tractationes Fenno-Ugricae 1979, 
165—180) olen osoittanut, että Päivän pääs- 
tön sepittäjän tuntema Sammon ryöstö 
muistutti eniten sellaista Ilomantsin ja Re- 
polan kehitelmää, jossa Pohjolan nukutusta 

ja sammon ryöstöä edeltää Väinämöisen Vi- 
pusessa käynti. Runojen vuorovaikutus 
näyttää olleen kaksisuuntaista: Pohjolan ki- 
vimäki sammon säilytyspaikkana ja kulta- 
riippa ilomantsilaisen sammon ryöstäjän rin- 
nan päällä ovat luultavasti Päivän päästöstä 
lähtöisin. 

Kilpakosintaruno kytkeytyy varsinaisiin 
samporunoihin sikäli, että päähenkilöinä 
ovat molemmissa Väinämöinen, Ilmarinen ja 
Pohjolan emäntä tyttärineen ja tapahtumat 
liikkuvat omalla maalla, Pohjolassa ja niiden 
välisellä merellä. 

Juoneltaan Kilpakosintaruno liittyy lähin- 
nä Sammon taontaan, jonka yhteydessä Ilma- 
riselle luvattiin kaunis Pohjan neito, mutta 
tämä jäi häneltä »lepyttämättä». Kun Anni 
neiti saa selville, että Väinämöinen purjehtii 
Pohjolaan kosiomatkalle, hän rientää varoit- 
tamaan veljeään, jolta toiset ovat viemässä 
ostetun, lunastetun, sadoin markoin makse- 
tun neidon. Malisten Kilpakosintarunossa on 
säilynyt loppuratkaisu, jonka mukaan neito 
annetaan sille jolle hänet on luvattu: seppä 
Ilmariselle, joka on takonut sammon. 

Luoteisvienalainen Kilpakosintaruno on 
nuorempaa tyylikerrostumaa kuin muut 
samporunot. Sille on ominaista etninen ja 
psykologinen realismi sekä juonen kehittely 
laajoina dialogeina, samaan tapaan kuin ns. 
saarelaisepiikassa. Runo on kuitenkin yhty- 
nyt vanhempaan satuaiheita viljelevaan 
Ansiotyökosintaan. Ensi asteena on Kiimas- 
järven redaktion solmima juoniyhteys: Il- 
mollinen joutuu ainoana ansiotyönä tako- 
maan sammon. Sen tilalle ja rinnalle on ke- 
hittynyt tai lainautunut joukko muita ansio- 

töitä. Pirkko-Liisa Rausmaa on tutkimukses- 
saan Hiidestä kosinta (1964) osoittanut, että 
satutyypit AT 531 ja 300A+513 ovat ratkai- 
sevasti vaikuttaneet karjalais- inkeriläisen 
kosintarunon sadunomaistumiseen. 

Pirstonaisinta on Kilpakosintarunonkin 
kehitys ollut päätännön osalta. Maliset lo- 
pettavat siihen, että Ilmarinen saa neidon ja 
Väinämöinen ryhtyy kultaneidon tekoon. 
Perttuset päätyvät päinvastaiseen ratkaisuun: 
Ilmarinen epäonnistuu viimeisessä ansio- 
työssään, Väinämöinen saa neidon, ja Ilmari- 
nen valmistaa kultaneidon. Useimmiten 
ansiotöiden suorittaja saa neidon mutta ko- 
kee paluumatkalla erilaisia vastoinkäymisiä. 
Satutyypistä 300A+513 on laatokankarjalai- 
seen Hiidestä kosintaan saatu muuttautuvan 
neidon takaa-ajo: neito muuttautuu eri hah- 
moihin, mutta seppä tavoittaa hänet. Tästä tai 
muista syistä suuttuneena seppä vihdoin lau- 
laa morsiamensa luodolle lokiksi. 

Erittäin kiintoisa on Suistamon Shemeik- 
kain loppuratkaisu. Neito vaatii paluumat- 
kalla Ilmarista laulamaan »hyvän sammen 
saatuansa». Niin kuin Väinämöinen sam- 
monryöstäjien ` paluumatkalla, Ilmarinen 
kieltäytyy aluksi laulamasta, mutta yltyy lo- 
pulta laulamaan. Pohjolainen kuulee laulun 
ja nielee sepän, niin kuin Ukko Untamoinen 
kirjokannen noutajan aunukselaisessa Hii- 
destä kosinnan redaktiossa. Samoin kuin 
Vienan Kiimasjärvellä myös Laatokan Kar- 
jalassa ansiotyökosinnan jatkoksi kytkeytyy 
Sammon ryöstön aihelmia. 

Karjalainen uudestirunoilija on Ansiotyö- 
kosinnan ja samporunojen aineksista raken- 
tanut laajan kosintaeepoksen, jonka joh- 


dantona Laatokan Karjalassa on kuvaus kol- 
men sankarin syntymästä ja matkallelähdös- 
tä. Piirre piirteeltä toistuvat Väinämöisen 
ammunnan ja ajelehdinnan kuvat: sininen 
hirvi tai hirvinen hevonen ajokkina, matkal- 
lelähtijän varoittaminen, ajo merellä kavion 
kastumatta. Ampuja osuu Maailmansyntyru- 
nossa ajokkiin, kosioretken meno- tai pa- 
luumatkalla särkee Ilmolliselta reen tai val- 
jaat, mutta sankari säilyy hengissä. Molem- 
missa runoissa hän luo saaria tai luotoja ja 
päätyy Pohjolaan tai Hiitolaan. Sammon ta- 
onta ja ryöstö ovat jäsentyneet seikkailun 
sivuepisodeiksi. Kun  luoteisvienalaisessa 
Sampojaksossa Väinämöisen roolia on vah- 
vistettu Ilmarisen kustannuksella, niin kar- 
jalainen uudestirunoilija on tehnyt seppo Il- 
mollisesta ehdottoman päähenkilön. Tässä ja 
parissa muussa suhteessa kiimasjärveläinen 
redaktio liittyy lähemmin luoteisvienalaiseen 
kuin laatokankarjalaiseen laulutapaan. 

Kultaneito on, samoin kuin Maailmasynty- 
runon ydinosa, suomalais-virolaista kerros- 
tumaa. Runojen samanikäisyyttä on todista- 
massa yhteinen tyylikuvio: säeparinkerto ru- 
nojen päätäntönä. 

Melko säännöllisesti Kultaneito on Karja- 
lassa, paikoin lännempänäkin Kilpakosinta- 
runon jatkona: pohjoisessa häviölle joutunut 
kosija, Laatokan Karjalassa voittoisa kosija 
morsiamen muututtua lokiksi lohduttautuu 
valmistamalla kultaneidon, joka osoittautuu 
kylmäksi. 

Myös Inkerissä Kultaneito on kosintaru- 
non jatkeena, ja päähenkilönä seppo Ilma- 
rinta, Ismaroinen, Ilmarin kuningas. Viron 
Kuusalussa sepän syntymä kerrotaan Maail- 

man synnyn yhteydessä, kulttuuriheeroksen 
tavoin seppä siellä niin kuin Inkerissäkin 
valmistaa tarvekaluja, kunnes naisten moit- 
teista vihastuneena ryhtyy kultaneidon te- 
koon. Kosintarunon ja Kultaneidon kytkentä 
ei ilmeisesti kuulu virolais-suomalaiseen, 
vaan vasta suomalaisten redaktioiden yhtei- 
seen alkuhahmoon. Samporunojen yhtey- 
teen Kultaneito joutui Ansiotyökosinnan 
mukana. 


Suku- vai kyläredaktioita? 


Jos samporunosto olisi säilynyt vain yhtenä 
vanhana käsikirjoituksena tai vain yhden 
karjalaisen laulajasuvun tai yhden runo- 
alueen suhteellisen yhdenmukaisena perin- 
teenä, niin keskustelu sen juonesta, raken- 
teesta, iästä, synty- ja kehityshistoriasta 
muistuttaisi paljolti keskustelua, jota tutkijat 
ovat käyneet ja käyvät Homeroksen eepok- 
sista, Rolandin laulusta, Beowulfista jne. Nyt 
ongelmat ovat lähempänä bylinain tai etelä- 
slaavilaisen kansanepiikan tutkimuksen on- 
gelmia. Johtolankoja, joiden avulla on pyrit- 
tävä satojen säilyneiden tekstien yhteisiä 
lähtökohtia kohti, on niin runsaasti, että tut- 
kijalla on houkutus tyytyä vain »parhaiden» 
laulajien tai runoalueiden informaatioon. 

Kuitenkin Kaarle Krohn on periaatteessa 
oikeassa, kun hän vaatii, että analyysin on 
nojattava koko vertailuaineistoon. 

Elias Lönnrotin käsityksen mukaan Vienan 
Karjalan suuret laulajat, Latvajärven Arhippa 
Perttunen ja Vuonnisen Ontrei Malinen, oli- 
vat säilyttäneet muinaisrunot suhteellisen al- 

kuperäisinä. Niinpä hän rakensi Kalevalan 
keskusjuonen paljolti heidän epiikkansa va- 
raan ja käytti muiden alueiden runoutta tilk- 
keenä, jolla saatiin aikaan eeppistä leveyttä ja 
yksityskohtaisuutta. 

Kalevalan suggestiivinen malli sai myös 
tutkijat kauan tyytymään oletukseen, että 
mainitut kaksi runonlaulajaa olivat säilyttä- 
neet lähes »alkuperäisen» laulutavan, kun 
taas muiden alueiden laulutapa on sitä »tur- 
meltuneempaa», mitä kauempana se on 
Perttusten ja Malisten traditiosta. 

Nykyisin tajutaan, että kalevalamittaisen 
tradition ainutlaatuisuus on sen ajallisessa 
syvyydessä ja paikallisessa eriytyneisyydessä. 
Tuo traditio on muotoutunut kantasuomalai- 
sen kieliyhteisön hajaantuessa 1. esikristilli- 
sellä vuosituhannella; osattomiksi siitä ovat 
jääneet lappalaiset, joiden kieli eriytyi kanta- 
suomesta noin vuonna 100 e.Kr., sekä itäi- 
simmät karjalaiset, lyydiläiset ja vepsäläiset. 
Vaikeutena on, että varhaisimmat runomuis- 
tiinpanot ovat vasta 1500-luvulta. Kieli, ru- 
notekniikka ja itse runot ovat eri alueilla ke- 
hittyneet eri suuntiin, kansainväliset vaikute- 
aallot ovat kerrostaneet vanhimman yhteisen 
tradition ylle yhä uusia aihe- ja tyylikerros- 
tumia. Niiden selvittämiseksi luotiin 1800- 
luvun lopulla ns. maantieteellis-historiallinen 
eli suomalainen menetelmä, jonka periaat- 
teita Kaarle Krohn on selvittänyt teoksessa 
Die folkloristische Arbeitsmethode (1926). 
Epiikan osalta on tutkimuksen tulokset 
koottu antologian Finnish Folk Poetry: Epic 
(1977) kommentteihin. Saksankielisiä Kale- 
valan selitysteoksia ovat Kaarle Krohnin 
Kalevalastudien I— VI (1924—1928) ja Hans 

Frommin Kalevalan käännöksen erinomai- 
nen kommentaari (1967). 

Kalevalaisen epiikan säilymisalueet voi- 
daan karkeasti jaotella viiteen osaan: 1) län- 
tinen Suomi, josta 1700-luvun jälkeen on 
tavattu vain vähäisiä kalevalaisen epiikan re- 
liktejä; 2) Itä- ja Pohjois-Suomi eli savolais- 
murteiden alue, jonka vanha epiikka on 
yleensä hajonnut rehevän loitsuston eli sa- 
namagian historiola-aihelmiksi; 3) ortodok- 
sinen Karjala vanhan valtakunnanrajan kah- 
den puolen, pääkeskuksina nykyinen Kale- 
valan piirikunta luoteisessa Vienan Karjalas- 
sa, Kuittijarvien ympäristössä, sekä Laatokan 
Karjala Laatokan ja Pielisjärven välillä; 4) 
karjalaisten sisarheimon inkeroisten asuma- 
alueet Suomenlahden ja Laatokan välisellä 
kannaksella sekä Inkerissä, varsinkin kol- 
mella niemellä jotka pistävät kaakosta Suo- 
menlahteen Leningradin länsipuolella; 5) 
koko Viro, erityisesti ortodoksinen Setumaa 
Peipus-järven eteläpuolella. 

Eri samporunojen yhteenkuuluvuutta tai 
erillisyyttä voidaan punnita sillä, missä mää- 
rin samat kytkeymät ovat ominaisia eri su- 
kujen, kylien ja runoalueiden redaktioille. 
Tätä Walter Andersonin satumonografioista 
saatua termiä käytetään sellaisten toisintojen 
ryhmästä, jotka geneettis-typologisesti ovat 
lähempänä toisiaan kuin muiden redaktioi- 
den toisintoja. 

Jo Carl von Sydow pani vuosisadan alussa 
merkille prosessin, jota hän nimitti paikal- 
listyyppien muodostumiseksi (ruotsiksi: 
ekotypisering): saman alueen perinne pyrkii 
yhdenmukaistumaan, kun sen säilyttäjät 
joutuvat jatkuvasti keskinäiseen vuorovai- 


kutukseen. Karjalassa samporunojen redak- 
tiot ovat yleensä sukuredaktioita, kun taas 
Inkerissä, Suomenlahden eteläpuolella yh- 
täältä eri kylien, toisaalta eri sukupolvien 
laulutapa erottuu toisistaan. Runonlaulun 
säilymismiljöönä oli Inkerissä kylän neito- 
joukko, jolla oli oma esilaulajansa. Laulajat 
vierailivat naapurikylien praasniekka-juhlis- 
sa, laulajaneidot joutuivat usein naimisiin 
toisiin kyliin, ja voi panna merkille, miten 
sukupolven vaihtuessa laulutapa muuttui sa- 
maan suuntaan useassa lähikylässä. Karjalassa 
kalevalamittainen epiikka oli 1900-luvun al- 
kuun saakka ensisijaisesti miesten laulamaa. 
Karjalainen suurperheinstituutio piti yllä su- 
vun etäistenkin jäsenten kesken yhteyttä, ja 
normina oli, että runo oli laulettava »oi- 
kein», yhteisen tradition mukaisesti. Niinpä 
on nähtävissä, miten Perttusten, Malisten, 
Karjalaisten, Sissosten tai Shemeikkain su- 
vun jäsenet ovat laulaneet saman runon 
1900-luvun alussa melkein tai täysin samoin 
sanoin kuin heidän isovanhempansa 1800- 
luvun puolimaissa. Sen sijaan Inkerissä pe- 
rinne voi muuttua yhden sukupolven aikana 
enemmän kuin pohjoisilla runoalueilla kol- 
men sukupolven aikana. 

Yhdenmukaistuneet paikallistyypit erot- 
tuvat yleensä selkeästi toisistaan. Kun ne 
kuitenkin ovat kehityksen nuorinta pintaker- 
rostumaa, on tutkijan pidettävä tarkoin sil- 
mällä jokaista poikkeamaa ja vastakohtai- 
suutta, joka työntyy näkyviin paikallis- tai 
sukuredaktion varjosta. » Paikallisesti lähek- 
käisten toisintojen keskinäiset eroavuudet ja 
paikallisesti etäisten toisintojen keskinäiset 
yhtäläisyydet ovat toisiinsa niveltyessään 

varmin opas varhaisempien kerrostumien 
perille» (Kuusi 1949, 13). 


Runojen ketjuuntuminen ja suullinen 
eepos 


Tekstikriittistä vertailua on Suomessa jo 
1700-luvulta lähtien sovellettu kansanrunoi- 
hin: » Vertailemalla toisiinsa useaa saman ru- 
non toisintoa on jonkinmoinen mahdollisuus 
palauttaa ne eheämpään ja luontevampaan 
muotoon», kirjoitti H. G. Porthan. Kaleva- 
lamittaiset eeppisten runojen toisinnot on 
suurimmaksi osaksi julkaistu 33-osaisessa 
teoksessa Suomen Kansan Vanhat Runot 
(1908—1948), ja lukuisista eeppisistä ru- 
noista on olemassa monografioita tai tut- 
kielmia tai niitä on käsitelty seikkaperäisissä 
yleisesityksissä — katso Finnish Folk Poetry: 
Epic -teoksen Select bibliography -katsausta 
(Kuusi et al. 1977, 603—606) sekä suomen- 
kielisen tutkimuksen osalta Kalevalaista 
kertomarunoutta -antologian runokohtaisia 
kommentteja (Kuusi 1980, 220—250). 
Viimeksi mainituissa kansanrunoteksteil- 
tään identtisissä antologioissa on useita 
näytteitä siitä, miten sama aihe voi yhtäällä 
esiintyä itsenäisenä runona, toisaalla erilais- 
ten runoketjujen osana. Ketjuuntuminen voi 
perustua kiinteään aiheyhteyteen, niin kuin 
Luojan virsi -messiadin (n:ot 59— 62), tai sii- 
hen että kaksi runoa on punoutunut toisiinsa 
ja niiden sankarit samastettu, niin kuin 
Lemminkäinen ja Kaukamoinen (n:ot 34— 
38), tai että vasta Elias Lönnrot on koostanut 
eeppisen kokonaisuuden runoista, joiden 
sankari joskus on nimeltään Kullervo tai 

Kalevan poika (n:ot 41—45, 137—139). 

Runoston yleisen kehityksen perusteella 
ei siis voi ennalta päätellä, ovatko samporu- 
nojen erityyppiset ketjut primaari vai sekun- 
daari ilmiö. Niin kuin Leea Virtanen on 
osoittanut tutkimuksessa Kalevalainen lau- 
lutapa Karjalassa (1968), etevän laulajan 
maineenmittana toistui Vienan Karjalassa 
kyky laulaa viikko tai kaksi viikkoa, toista- 
matta kahdesti samaa laulua (Virtanen 1968, 
14). Pisimmät toisinnot on saatu maineik- 
kaimmilta laulajilta. Toisaalta laulukilpailus- 
sa, jossa oli vuorotellen esitettävä laulu, 
kunnes jompikumpi ei muistanut enempää, 
otaksuisi lyhyiden erillisrunojen päässeen 
suosiossa pitkän ketjun edelle. Kuitenkin 
» pitkiä virsiä», niin kuin Larin Paraske ni- 
mitti eeppisiä laulujaan, arvostettiin selvästi 
enemmän kuin »patkaniekkoja». 

Kuten edellä ilmeni, ns. Sampo-jaksossa 
on kaksi elementtiä, jotka erittäin todennä- 
köisesti kuuluvat virolais-suomalaiseen ru- 
nokerrostumaan: kuvaus miten maa, taivas, 
aurinko, kuu ja tähdet syntyvät särkyvän 
munan osista, sekä kultaneidon valmistus. 
Kuten olen osoittanut Felix J. Oinaksen 
juhlakirjassa (Folklorica 1982), myös Me- 
renpohjan muotoilun jäänteitä on säilynyt 
Viron runoissa. Mikään ei kuitenkaan todis- 
ta, että nämä myyttiaiheet Virossakin olisivat 
kuuluneet samaan eeppiseen kokonaisuu- 
teen. Sen sijaan karjalais-inkeriläinen tradi- 
tio viittaa Maailman synnyn, Kultaneidon ja 
Ilmaris-epiikan jonkinasteiseen yhteenkuu- 
luvuuteen jo vuosisatoja sitten. 

Toisenluonteisesta runojen liitynnästä on 
kysymys Maailmansyntyrunon: Kilpalaulan- 

nan samoin kuin Sammon taonnan: Kilpako- 
sintarunon tapauksessa. 

Kilpalaulanta, Kalevalan 3. runon pohja- 
teksti, kertoo, miten vanha Väinämöinen ja 
nuori Joukahainen ajavat tiellä vastakkain ja 
ryhtyvät mittelemään tietojaan sillä, mitä 
ammoisia seikkoja he muistavat. Joukahai- 
nen kerskaa muistavansa ajan, jolloin meri 
kynnettiin ja luodot luotiin mereen, mutta 
Väinämöinen ilmaisee olleensa itse osallisena 
noihin luomistöihin. Kilpalaulanta viittaa täs- 
sä episodiin, jonka Maailmansyntyruno esit- 
tää juuri tapahtuvana, kun Väinämöinen 
ajelehtii alkumeressä. Samaan luomistekoon 
on viite kahdessa Viron runossa (Eesti rah- 
valaulud 892 ja 998). 

Vienalainen Sammontaontaruno taas ker- 
too, että Pohjolan emäntä lupaa kauniin tyt- 
tärensä sille, joka takoo sammon, kirjoittaa 
kirjokannen. Arhippa Perttusen mukaan Il- 
marinen »saapi sammon valmihiksi, kirjo- 
kannen kirjatuksi, ei neittä lepytetyksi». 
Mutta Kilpakosintarunossa Ilmarinen saa 
kuulla sisareltaan, että Väinämöinen purjeh- 
tii kosimaan Pohjan neitoa, jota sanotaan Il- 
marisen omaksi, hänen ostamakseen, mak- 
samakseen, lunastamakseen, jo vuosikausia 
kosimakseen. Kilpakosinnan loppuratkaisu- 
na on Ontrei Malisen mukaan se, että neito 
ilman lisäehtoja luovutetaan Ilmariselle »ku 
on sampusen takonu, kirjokannen kalkot- 
tan». Myöhempi runoilija siis kertoo Kilpa- 
kosintarunossa sen, mikä vanhemmalta ru- 
noilijalta oli Sammontaontarunossa jäänyt 
kesken. 

Molemmat esimerkit luovat kirkasta valoa 
suullisen eepoksen syntytapaan. Oli olemas- 


sa eeppinen traditio, jonka runoilija ja hänen 
yhteisönsä tunsi. Tiedettiin, missä järjestyk- 
sessä alkuajan luomisteot oli tehty. Jokainen 
laulaja ja kuulija oli, paremmin kuin me, sel- 
villä merenpohjan haravoinnin tarkoituk- 
sesta ja sammosta ja kaikesta, mikä liittyi sen 
syntyyn. Runoilija nojasi kollektiiviseen pe- 
rimätietoon, hän voi viitata siihen, niin kuin 
Kilpalaulannan runoilija, tai edellyttää sen 
tunnetuksi, niin kuin Kilpakosinnan runoili- 
ja. Tapahtumien looginen järjestys teki epii- 
kasta eepoksen, kaaoksesta kosmoksen. 

Ei siinä kyllin, että uusi runo nojasi van- 
hempaan runoon. Kun runot assosioituivat 
toisiinsa, ne myöskin assimiloituivat. Kilpa- 
laulannan Joukahainen sai vaihtelevia sekun- 
daarirooleja eri samporunoissa: Maailman- 
syntyrunossa hän eri puolilla Karjalaa syr- 
jäytti lappalaisen Väinämöisen ampujana, 
useassa savolaislähtöisessä Sammon ryöstön 
redaktiossa hänestä tehtiin Väinämöisen 
matkatoveri, ja laatokankarjalaisessa kosin- 
taeepoksessa hän on Ilmollisen ja Väinämöi- 
sen veli, matkakumppani tai kilpakosija. 

Vastaavasti Sammon taonnan ja Kilpako- 
sintarunon aiheyhteys oli vaikuttamassa sii- 
hen, että karjalainen uudestirunoilija sepitti 
vanhan Ansiotyökosinnan ja samporunojen 
pohjalta uuden kiinteärakenteisen kosinta- 
eepoksen. Siinä sammon taonnasta tai kirjo- 
kannen noudannasta tuli ratkaiseva ansiotyö, 
josta suoriuduttuaan seppo Ilmollinen sai tai 
ryösti mukaansa sekä neidon että sammon. 
Tämä yhtenäiseepos levisi laajalle ja rónsyili 
uusia sadunomaisia episodeja, niin kuin 
Pirkko-Liisa Rausmaa on osoittanut erikois- 
tutkimuksessaan Hiidestä kosinta (1964). 


Eeppiset runoketjut Kalevalan perustana 


Alkuperäisempi rakenne, jossa sammon ta- 
onta ja kilpakosinta kuuluivat eri kokonai- 
suuksiin, säilyi vain Vienan Karjalan luotei- 
sessa periferiassa. 

Lukuisat vanhojen runojen hämärät koh- 
dat ovat luultavasti viittauksia vielä vanhem- 
piin kadonneisiin runoihin. Loogiset ristirii- 
dat kertovat uudestirunoilijain aiheuttamista 
vaurioista, mutta myös runoketjujen koos- 
tumisjärjestyksestä. Niinpä on todennä- 
köistä, ettei Sammon taontaan, johon Kilpa- 
kosintarunon sepittäjä nojasi, vielä liittynyt 
jatkona kuvausta sammon ryöstöstä ja Väi- 
nämöisen ja Ilmarisen sekä Pohjan akan rii- 
taantumisesta. Pohjan neito kuului sammon 
takojalle, mutta tuskin sammon ryöstäjälle. 


Miten rajata eepos? 


Eräät itäeurooppalaiset kansanepiikan tutki- 
jat nimittävät eepokseksi jonkin yhteisön 
koko eeppistä traditiota, jonka runot liittyvät 
toisiinsa erivahvuisin keskinäisin aihesäkein, 
yhteisin klisein ja stereotyyppisin henkilö- 
hahmoin, kiinteää kokonaisuutta muodosta- 
matta. Puhe sampo-eepoksesta Kalevalan 
eeppisenä ytimenä on sekin hyvin häilyvära- 
jaisen runokuvion rajaamista. Ahtaasti otta- 
en sampo-eepokseen olisi luettava vain 
Sammon taonta ja Sammon ryöstö, ehkä 
myös näiden Vienassa melko säännöllinen 
johdanto: Maailmansyntyruno. Kilpakosinta- 
runo ja sitä jatkava Kultaneito kytkeytyvät 
aiheeltaan Sammon taontaan, ja karjalaisessa 
kosintaeepoksessa kaikki viisi runoa ovat 
kiinteänä kokonaisuutena. 

Jos kriteerejä väljennettäisiin, eepokseen 

voitaisiin lukea myös inkeriläinen Päivän 
päästö, joka nojaa Sammon ryöstöön, ja laaja 
Laivaretki-ketju, joka kertoo Väinämöisen 
veneenveistosta, laivaretkestä sekä kanteleen 
synnystä ja soitosta. Molemmat ovat usein 
risteytyneet Sammon ryöstön kanssa. Sellai- 
set aihelmat kuin Vipusessa käynti ja Pohjan 
porttien näkyminen tavataan kaikissa kol- 
messa runoyhteydessä: Päivän päästössä, Lai- 
varetki-runoelmassa ja eri samporunoissa, 
eikä ole selvää, mihin yhteyteen ne alunperin 
kuuluvat. 

Vienassa ja Inkerissä on säilynyt muutama 
harvinainen runoteksti, joissa iso tammi saa 
alkunsa Väinämöisen ajelehdinnan jatkona 
tai hänen käräjissään. Inkerissä tammen mu- 
ruista tehdään ihmeellinen sauna, jota ver- 
rataan Kirjamon kirkkoon; muuan Virpoi 
ottaa saunan selkäänsä, vie sen veneeseen ja 
Viron rajalle. E. N. Setälä oli luullakseni oi- 
keassa, kun hän näki tässä inkeroisten ka- 
donneen Sammon ryöstön reliktin. Teo- 
reettisesti on mahdollista, että tällaiset yleis- 
traditiosta jyrkästi poikkeavat kytkennät ku- 
vastavat arkaaisempaa eeposjuonta kuin 
1800-luvun Sampojakso ja Pistoksen syn- 
tyyn loitsuhistoriolaksi hautautunut Ison 
tammen runo. Maailmansyntyrunon ja Sam- 
mon taonnan takaa häämöttää kantasuoma- 
lainen luomiskertomus, kosmologinen runo- 
sikermä tai syntyeepos, samoin kuin Sam- 
mon ryöstön, Laivaretken ja Päivän päästön 
taustalla voi olla niitä vanhempi kadonnut 
seikkailuruno, jonka perillisiä ne jokainen 
ovat. 

Tässä mielessä 'eepos' on, samoin kuin 
'runo' tai 'sananlasku', termi jota jokainen 

venyttää haluamaansa suuntaan. ”Sampo-ee- 
pos’ voi olla tutkijan fiktio ammoisen runoi- 
lijan sepittämästä runoelmasta tai Ontrei 
Malisen Elias Lönnrotille laulama teksti tai se 
mitä Lönnrot muokkasi tekstistä tai Paavo 
Haavikko Lönnrotin tekstistä, tai peitenimi 
tuhatvuotiselle prosessille, jolla ei ole alkua 
eikä loppua. 

Samporunoston pikainen katselmus voi 
antaa vaikutelman kaoottisesta suhteiden ja 
muutosten verkosta, jossa aihelmat assosi- 
oituvat toisiinsa oikun ja sattuman luomin 
säännöin. Vaikutelma on väärä. Runoissa ja 
niiden keskinäisissä suhteissa on hämmäs- 
tyttävän paljon yhdenmukaisuutta, siihen 
katsoen että ne todennäköisesti periytyvät 
kolmenkymmenen, vanhimmilta osiltaan eh- 
kä sadan sukupolven takaa, myöhäiskanta- 
suomalaiselta kaudelta. Normi on ollut: » Älä 
virttä väärin laula, ellet oikein osaa.» Eriyty- 
misen vastapainona on ollut perinteen konti- 
nuiteetti, »oikean» yhteisen laulutavan ar- 
vostus. Muutoin on mahdoton selittää, että 
täsmälleen samoja myyttirunojen säkeitä 
esiintyy samoissa konteksteissa Lapin rajoilta 
Etela-Viroon. Murroskausia sattui harvoin, 
eivätkä niiden aiheuttamat muutokset olleet 
totaalisia, eivät varsinkaan Karjalan metsä- 
kylissä, ennen 20. vuosisataa. 


Lönnrotin osuus 


Missä määrin pitää paikkansa Julius Krohnin 
näkemys, että Elias Lönnrot Kalevalan 
koostajana vei perille kehityskulun, joka oli 
jo pitkällä Karjalan runonlaulajien kehitte- 
lemänä? 


Parhaiden laulajien tavoin Lönnrot pyrki 
yhdenmukaistamaan runojen tyyliä ja kiin- 
teyttämään niiden juonta ja kokonaisraken- 
netta viljelemällä samoja kliseitä ja epiteet- 
tejä kautta eepoksen, vahvistamalla Väinä- 
möisen, Ilmarisen ja muiden päähenkilöiden 
osuutta tai tulkitsemalla eri runojen erinimi- 
siä henkilöitä (esim. Lemminkäinen, Ahti 
Saarelainen, Kaukomieli, Äijön poika, Pä- 
töinen poika, Lyylikki, Kauppi) samaksi mo- 
ninimelliseksi henkilöksi, poistamalla epä- 
johdonmukaisuuksia ja lisäämällä viittauksia 
aiempien runojen tapahtumiin. Kansanru- 
nojen yleiskehityksen suuntaista oli myös 
historiallisen todenmukaisuuden ja inhimil- 
lis-psykologisen tason korostaminen myto- 
logian ja sadunomaisuuden kustannuksella. 

Vastoin kansanperinteen kehityssuuntaa 
Lönnrot arkaisoi runoja poistamalla kristilli- 
siä ja uudenaikaisia piirteitä, dramatisoi ee- 
posta luomalla Kalevalan ja Pohjolan kansal- 
lisesta vastakohdasta eeppisen perusjännit- 
teen ja painottamalla kansanrunojen harvoja 
taistelukohtauksia ja väkivallantekoja, laven- 
si sitä kerrostamalla rinnakkaistoisintoja yh- 
teen ja sijoittamalla loitsuja ja lyriikkaa epii- 
kan lomaan. Juuri kertosäkeiden runsas 
käyttö ja eri perinnelajien yhdistely erottaa 
jyrkimmin Kalevalan aidosta kansanrunou- 
desta. 

Julius Krohnin näkemyksen mukaan 
Lönnrot oli hengenlaadultaan lähellä runon- 
laulajia: 

Fin Gliick können wir es auch nennen, dass Lönn- 
rot selbst nicht die geringste praktische poetische 


Begabung hatte. Die wenigen Gedichte, welche 
er geschrieben hat, sind ganz erbärmlich. Dadurch 


Eeppiset runoketjut Kalevalan perustana 


wurde ein gar zu grosser persönlicher Einfluss auf 
die Ausbildung des Kalevala-epos verhindert 
(Krohn 1888, 67-68). 


Tämä käsitys, johon Kalevalan kokoonpanon 
tutkijoista A. R. Niemi on yhtynyt ja Väinö 
Kaukonen esittänyt jyrkästi poikkeavan 
mielipiteen, vastasi suurin piirtein Lönnrotin 
omaa minäkuvaa. Juuri runonlaulajan va- 
pauteen vedoten hän Uutta Kalevalaa som- 
mitellessaan tietoisesti irtautui aiemmin 
tarkkailemistaan suurten runonlaulajien ko- 
koonpanomalleista, mutta tosiasiallisesti sa- 
malla myös Arhippa Perttuselle tai Ontrei 
Maliselle ominaisesta perinnepohjaisesta 
vanhan runon improvisoinnista. Tuloksena 
oli kollaasieepos, joka on kansaneepos sa- 
massa määrin kuin Seurasaari on suomalai- 
nen talonpoikaiskylä. 


Tyylintutkijoiden puheenvuoro 


Julius Krohnin luoma kuva kansanrunou- 
desta jatkuvan kansanrunoilun prosessina, 
jossa murroskausina siirrytään muodosta toi- 
seen, koostamalla yhdistellen ja juonta jat- 
kaen laajempia eeppisiä kokonaisuuksia, 
vastaa suuressa määrin omaa käsitystäni. Eri 
runoalueita vertaillessa voi panna merkille, 
että elinvoimaisen epiikan tuntomerkkinä on 
runoketjujen hajoamisen ja koostumisen ta- 
sapaino, kun taas siellä missä vanha kertoma- 
runo on viimeisillään, näyttää hajoaminen 
saaneen ylivallan. Siitä, olivatko varhaisim- 
mat kalevalaisen epiikan muodot yksinker- 
taisempia kuin 1800-luvulla, voi esittää vain 
arvailuja. Etäsukukansojemme taustaa vasten 

voinee väittää, etteivät laajat puoli-improvi- 
soidut runokertomukset ole myöhäinen il- 
miö. Jos myyttirunot pakanuuden aikana eli- 
vät riittipuitteissa, niin kuin yleensä otaksu- 
taan, niiden järjestys oli varmaan kiinteämpi 
ja ne erottuivat selvemmin muusta epiikasta 
kuin runonkeruun alkaessa. 

Julius Krohnin optimistinen usko siihen, 
että eeposten synnyn arvoitus olisi ratkaista- 
vissa yksin itämerensuomalaisen runoperin- 
teen pohjalta, on osoittautunut kansallismie- 
liseksi toiveajatteluksi. Harvardin yliopiston 
koulukunta on Milman Parryn ja Albert B. 
Lordin johdolla löytänyt eeposteorian folk- 
loristiset avaimet Serbian ja Kroatian kan- 
sanepiikasta. Säännönmukaisuudet ovat suu- 
reksi osaksi samoja, joita on pantu merkille 

VAINO KAUKONEN 


Kalevala eepoksena 


Suomalaisen kirjallisuuden laajimmin tun- 
nettu eeppinen runoelma Kalevala taikka 
Vanhoja Karjalan Runoja Suomen kansan 
muinosista ajoista ilmestyi vuosina 1835—36 
ja sen toinen, lähes kaksinkertaiseksi laa- 
jentunut laitos nimenään lyhyesti Kalevala 
vuonna 1849. Kalevalan runot — ensimmäi- 
sen laitoksen 32 ja toisen 50 — ovat juuri itse 
eepos, joka monille kymmenille kielille 
käännettynä on tullut tunnetuksi kaikkialla 
maailmassa. Kalevalan tekijä on viime vuosi- 
sadan huomattavimpiin suomalaisiin kulttuu- 
ripersoonallisuuksiin kuulunut piirilääkäri, 
sittemmin Suomen kielen ja kirjallisuuden 
professori Elias Lönnrot (1802—1884). Kes- 
keisesti kokoonpanotekniikkaa ^ hyväksi 
käyttäen hän kirjoitti runoelman kansanlau- 
lajien esittämän perinteisen esikirjallisen ru- 
nouden pohjalta. Tämän runouden Lönnrot 
tunsi perin pohjin omien tutkimus- ja ke- 
ruumatkojensa (1828—1844) perusteella ja 
sen yhdenmukainen, kielen rakenteeseen 
perustuva vanha suomalainen runomitta teki 
mahdolliseksi runoteennösten (artefaktien) 
säkeiden, katkelmien ja laajempienkin jak- 
sojen monenlaisen yhdistelyn uusien, tekijän 


esteettisiä tarkoituksia toteuttavien kokonai- 
suuksien luomiseksi. Kalevalan ensimmäisen 
painoksen kansanrunoaineiston pääosa on 
Lönnrotin omia muistiinpanoja, mutta toista 
painosta varten hän sai sen Alkulauseessa lu- 
etelluilta toisilta runonkerääjiltä käytettäväk- 
seen tuhansia runomuistiinpanoja. 


Kuvitelma kalevalaisesta universumista 


Kalevala on runoelma muinaisesta, kauttaal- 
taan fiktiivisestä kalevalaisesta maailmasta ja 
maailmankaikkeudesta, joka Lönnrotin 
mielessä hahmottui lopulliseen muotoonsa 
16 vuoden aikana. Se on uninäynomainen 
valtava kuvitelma, jolta puuttuu välitön yh- 
teys aineksina olleiden kansanrunojen histo- 
rialliseen ja etnologiseen todellisuustaustaan. 
Kalevalan taustalähtöisen tutkimuksen kes- 
keisin kysymys on Lönnrotin omaan aikaansa 
läheisesti sidoksissa ollut käsitys Suomen 
kansan varhaishistoriasta ja kansanperin- 
teestä sitä valaisevana lähteenä. 
1500-luvulta alkaen kiinnostus 
keskuudessa muistiinpantavaan 


kansan 
suulliseen 

perinteeseen johtui ennen muuta halusta 
saada valaistusta menneiden aikojen histori- 
aan, kuten Annamari Sarajas on osoittanut 
teoksessaan Suomen kansanrunouden tun- 
temus 1500—1700 -lukujen kirjallisuudessa. 
1800-luvulla Reinhold von Becker luonnehti 
vuonna 1820 runojen Väinämöistä »maini- 
oksi mieheksi», jopa kuninkaaksi, ja Gabriel 
Rein piti häntä todella eläneenä historiallise- 
na merkkimiehenä, joka olisi osallistunut 
maahan muuttaneiden suomalaisten taiste- 
luihin lappalaisia vastaan. Ensimmäisen kan- 
sanrunojulkaisunsa Kantele taikka Suomen 
Kansan sekä Vanhoja että Nykyisempiä Ru- 
noja ja Lauluja esipuheessa Lönnrot toivoi 
runoista saatavan lisätietoja »esivanhem- 
paimme elosta ja olosta» ja Kalevalankin hän 
uskoi jossain suhteessa » voivan valaista van- 
hinta historiaamme», niinkuin hän kirjoitti 
J. L. Runebergille maaliskuussa 1835. 
Kielitieteen ja historian tutkimuksen kä- 
sitysten mukaan suomalais-ugrilaisia kieliä 
puhuneet kansat olivat asuttaneet Euroopan 
Venäjää ja Aasian läntistä osaa ennen venä- 
läisten tuloa näille alueille ja H. G. Porthan 
piti todennäköisenä, että suomalaiset ja hei- 
hin kuuluneet virolaiset, joiden kieltä hän 
piti suomen murteena, saapuivat idästä Suo- 
menlahden rantoja seuraillen siten, että yksi 
osa asettui asumaan eteläiselle Viron ranni- 
kolle toisen osan levittäytyessä pohjoiselle 
Suomen rannikolle ja siitä sisämaahan (Por- 
than 1784, 161). Tältä pohjalta ja osaksi 
Vanhan testamentin Mooseksen kirjain vai- 
kutuksesta Lönnrotin mielessä hahmottui 
kvasihistoriallinen kuvitelma karjalaisten, 
hämäläisten ja virolaisten muinaisista asuin- 

sijoista Uralin vuorten itäpuolella. Sieltä 
nämä heimot olisivat ensin tulleet Volgan 
rannoille ja sitten hämäläiset ja virolaiset 
Kaleva päämiehenään vaeltaneet Suomen- 
lahtea kohti karjalaisten taas suunnatessa 
kulkunsa pohjoiseen Vienan meren rannoil- 
le. Proosatarinoissa esiintyvän Kaleva-jätti- 
läisen Lönnrot tulkitsi Mooseksen kaltaiseksi 
» kansanvanhimmaksi», joka johdatti kansan- 
sa sille »suotuun» (» Siitä Suomi sai nimensä, 
sai nimensä suomisesta»!), luvattuun maa- 
han. Väinämöistä, Ilmarista ja runojen muita 
» Kalevan poikia» Lönnrot piti hänen jälke- 
läisinään. 


Eeppisen aikakauden henkiinherätys 


Hans Fromm on tähdentänyt sitä, että eu- 
rooppalaisen myöhäisromantiikan käsitykset 
ovat olennaisesti vaikuttaneet Kalevalan 
syntyyn (Fromm 1974, 12). Erityisen mer- 
kittävä oli romantiikan kuvitelma kansojen 
historiantakaisesta sankarikaudesta ja silloin 
syntyneestä eepoksesta, jonka sirpaleita olisi 
perinteenä säilynyt myöhäisiin aikoihin 
saakka. Tämän käsityksen omaksui myös 
kielentutkija A.J. Sjögren, joka vuonna 
1821 Uber die finnische Sprache und ihre 
Literatur -teoksensa johdannossa valittaa si- 
tä, että suomalaisen kansakunnan eeppinen 
aikakausi on jo aikoja sitten mennyt ohi ja 
että tunnettujen runojen historialliset tiedot 
eivät ulotu kauas muinaisuuteen. Kuitenkin 
hän uskoi niinä aikoina virinneen runonke- 
ruun tuovan uutta valaistusta myös kansa- 
kunnan eeppiseen aikakauteen. 


Yliopisto-opintojensa perusteella Lönnrot 
oli erinomainen antiikin, erityisesti muinai- 
sen Hellaan, kirjallisuuden tuntija. Hän tunsi 
Fr. A. Wolfin käänteentekevän teorian Ho- 
meroksen eeposten synnystä 6. vuosisadalla 
eKr. kokoonpanoina varhemmin vain suulli- 
sesti esitetyistä lauluista. Homeroksen Ilias 
olikin sittemmin monissa suhteissa Lönnro- 
tin esikuvana. 

Reinhold von Beckerin kansanrunokat- 
kelmista vuonna 1820 kokoonpanema Väi- 
nämöisen runomuotokuva lähtökohtanaan 
Lönnrot pyrki myöhemmät keräelmät huo- 
mioon ottaen laatimaan samalla menetelmäl- 
lä täydellisemmän runokertomuksen Väinä- 
möisestä ja sen ohella vastaavia kuvauksia 
myös muista runohahmoista kuten Lemmin- 
käisestä ja Ilmarisesta. Nämä yritelmät ja 
niihin liittyvä häärunojen kokoelma jäivät 
keskeneräisiksi luonnoksiksi, tulevan eepok- 
sen esiasteiksi. Ratkaiseva eepos-oivallus 
syntyi Lönnrotin 4. keruumatkalla rajanta- 
kaisessa Vuonnisessa, missä hän kirjoitti 
Ontrei Maliselta muistiin erinomaisia kerto- 
via runoja ja keskusteli niiden sisällyksestä ja 
keskinäisistä yhteyksistä jo muistiltaan hei- 
kentyneen tietäjävanhuksen Vaassila Kiele- 
väisen kanssa. 

Lönnrotin tuntema eeppinen kansanru- 
nous on hyvin moniaiheista ja heterogeenis- 
ta. Siinä on historiallisiin aiheisiin, kuten 
Viipurin linnan hävityksiin, Ruotsin hallitsi- 
joihin ja sotaretkiin liittyviä runoja, on maa- 
ilman syntyä ja sampoa käsitteleviä myyttisiä 
runoja, on runomittaisia seikkailutarinoita, 
kosintarunoja, balladeja, legendoja kuten 
laaja karjalainen Messiadi, jne. Monissa ru- 

noissa on keskeisinä samoja henkilöhahmo- 
ja, mutta nimien vaihtelevuus on suuri. 

Keskustelussa Vaassila Kieleväisen kanssa 
eeppisen aikakauden idea alkoi konkreti- 
soitua. Lönnrotin mielessä hahmottui kuva 
muinaisesta ajasta, jolloin Väinämöinen ja 
monet muut runojen hahmot olisivat olleet 
todellisia historiallisia henkilöitä ja jolloin 
sattuneista tapahtumista hän uskoi runojen 
kertovan. Näin sai alkunsa kvasihistorialli- 
nen kuvitelma muinaisesta » Kalevalan ajas- 
ta», joka sittemmin kehittyi yhdeksi Euroo- 
pan kirjallisuuden suurista myyteistä. Kes- 
kustelua Vaassilan kanssa Lönnrot piti niin 
tärkeänä, että hän myöhemmin, tosin suu- 
resti liioitellen, sanoi järjestäneensä runot 
yhtenäiseksi jaksoksi hänen esityksensä mu- 
kaan. Samana syksynä vuonna 1833 marras- 
kuussa syntyi varhempien luonnosten yh- 
teensulattamisesta 5000-säkeinen Runoko- 
kous Väinämöisestä, jota jälkimaailma ni- 
mittää Alku-Kalevalaksi sen vuoksi, että siinä 
on jo hahmottunut tulevan eepoksen perus- 
rakenne. Ja Lönnrot päätti jatkaa runojen ke- 
räämistä siihen saakka, että hän voisi muo- 
dostaa runoelman, joka vastaisi »puolta Ho- 
merosta». 

Vienan-Karjalan laulajista suurimman, 
Latvajärven Arhippa Perttusen Lönnrot tapa- 
si seuraavana keväänä 5. keruumatkallaan, 
jonka tulokset ylittivät kaiken, mitä hän ai- 
kaisemmin oli saanut kokoon. Niin hän 
saattoi toteuttaa suuren haaveensa, Iliaksen 
kaltaisen eepoksen luomisen. Käsikirjoitus 
valmistui helmikuussa 1835 nimeltään sikäli 
ristiriitaisena, että Kalevala on Lönnrotin 
kirjoittama yhtenäisrunoelma eikä vanhojen 

esikirjallisten runojen kokoelma. 

Kalevala oli alun pitäen tarkoitettu ku- 
vaukseksi Väinämöisestä ja sen rakenne on 
määräytynyt tästä näkökulmasta: runoelman 
alussa on Väinämöisen syntymä ja se päättyy 
hänen poislähtöönsä. Hänestä kertovat jak- 
sot Lönnrot pyrki sovittamaan runoelmaan 
niin, että esitys »juoksisi», so. että tapahtu- 
mat etenisivät ristiriidattomasti toisiaan seu- 
raten. Väinämöisen tarinan lomaan Lönnrot 
sovitti molemmat Lemminkäis-episodit ja 
Kullervojakson. Runokokous Väinämöisestä 
on vielä hyvinkin katkelmallinen ja ristirii- 
tainen luonnos eikä runoelman ensimmäinen 
painettu laitoskaan ole suinkaan näitä puut- 
teita vailla. Runokokouksessa on hallitsevana 
alueellisena keskuksena Pohjola, mutta ee- 
pokseen Lönnrot sovitti sen rinnalle Kaleva- 
lan, ja näin eepos tuli kuvaukseksi kahden 
kansan, Kalevan ja Pohjan kansojen, keski- 
näisistä suhteista. 

Homeroksen eepokset olivat kokoonpa- 
norunoelmina Lönnrotin lähimmät esikuvat, 
jotka merkittävästi vaikuttivat Kalevalan ra- 
kenteeseen. Homerokselta Lönnrot oppi 
sen, tähdentää A. R. Niemi (1898, 247), että 
yhtenäisyyttä loukkaamatta kertomuksen voi 
keskeyttää väliepisodeilla. Kautta eepoksen 
samakaltaisina toistuvilla stereotyyppisillä 
ilmauksilla on vastineensa Homeroksella, ja 
Kalevan ja Pohjan kansat ovat kreikkalaisten 
ja troialaisten analogia. Kalevala-nimensäkin 
eepos on saanut Troiaa tarkoittavan Iliaksen 
mukaisesti. Runoelman eri osia toisiinsa kyt- 
kevällä viittaustekniikalla on silläkin vasti- 
neensa Homeroksen runoelmissa. 

Lönnrot otaksui lähteinä käyttämiensä esi- 

kirjallisten runojen saaneen alkunsa siten, 
että kuvattujen tapahtumien aikana »yksi 
kertoi muistoksi yhden, toinen toisen asian, 
mitä kukin itse oli nähnyt tai kuullut» (Lönn- 
rot 1835, 5), ja näiden runojen hän uskoi 
säilyneen perinteenä sukupolvesta toiseen si- 
sällykseltään alkuperäisten kaltaisina mutta 
muodoltaan muuttuneina. Sulkemalla käsit- 
telemänsä runoaineiston ulkopuolelle Suo- 
men historiaan liittyvät runot sekä kristilliset 
ja muut myöhäisinä pitämänsä runoainekset 
Lönnrot uskoi antaneensa sisällykseltään 
luotettavan kuvan niistä runoista, joita hän 
otaksui eeppisenä aikakautena lauletun ja 
joita silloin ei ollut esitetty missään tietyssä 
järjestyksessä, kuten hän Kalevalan (1835) 
esipuheessa mainitsee. Lauluissa kuvattujen 
tapahtumien näyttämön hän sijoitti Vienan 
meren eteläisille rannoille. 


Lönnrotin eeposkäsitys 


1840-luvulla Lönnrotin käsitys tehtävästään 
muuttui aikaisempaa vapaammaksi. Valtavat 
uudet muistiinpanokokoelmat vakuuttivat 
hänet siitä, että vielä tuntemattomiksi jää- 
neitä »Kalevalan runoja» kuvitellulta eeppi- 
seltä aikakaudelta periytyneinä ei enää olisi 
löydettävissä ja että yhtenäisen esityksen 
laatiminen oli runoilijan tehtävä. Filosofi 
Robert Tengström tähdensi huomattavassa 
Kalevala-esseessään (Tengström 1845) sitä, 
että suuret eeppiset runoelmat ovat samalla 
kertaa sekä yhden henkilön runoilemia että 
monien yhteisvaikutuksen tuloksia ja että 
taiteellinen yhtenäiseepos edellytti juuri yhtä 


runoilijaa. Lönnrot oli myös huomannut, että 
kaikki runoissa havaittavat myöhäiset piirteet 
eivät olleet niistä poistettavissa. Niinpä ru- 
noissa on ruotsista ja muista vieraista kielistä 
omaksuttuja lainasanoja, jotka hänen käsi- 
tyksensä mukaan eivät ole niihin alun perin 
kuuluneet, mutta vaikka niin on, »niin on 
tarpeeksi siinä, että kuuluvat runoon sellai- 
sena kuin aika on sen siirtänyt meille ja sii- 
hen minun ensi sijassa on täytynyt mukau- 
tua» (Lönnrot 18494). 

Uutta, rekonstruointipyrkimyksestä va- 
pautunutta asennoitumistaan lähderunos- 
toon Lönnrot luonnehti kansanrunon säepa- 
rilla: »Itse loime loitsijaksi, laikahtime lau- 
lajaksi». Hänen pyrkimyksekseen tuli nyt 
luoda kansanrunoihin perustuva kokonais- 
esitys niiden suomalaisten elämästä, tavoista 
ja vaiheista, jotka hänen luulonsa mukaan 
olivat tuhatkunta vuotta aikaisemmin eläneet 
Vienan meren etelärannikolla. Ja tämän ku- 
vauksen aineksina eivät olleet vain karjalaiset 
esikirjalliset runot, vaan teoksen lähteiksi 
hän hyväksyi erotuksetta myös Inkeristä ja 
muilta alueilta saadut muistiinpanot. Koko- 
naisesitys vaati myös loitsujen runsasta mu- 
kaanottoa niin laajasti kuin muinainen maa- 
ginen elämänkäsitys edellytti. Tavoitellun 
täydellisyyden saavuttamiseksi oli tilaa an- 
nettava myös lyyrisille lauluille, joiden tär- 
keimmäksi lähteeksi tuli vuonna 1840 il- 
mestynyt Kanteletar. Vaikka runoelman pe- 
rusrakenne uudistamistekniikan vuoksi — li- 
säykset ja muutokset Lönnrot kirjoitti aluksi 
Kalevalan ensimmäisen painoksen välileh- 
ditetyn kappaleen tyhjille sivuille — säilyi 
lähes ennallaan, Lönnrot oli selvillä siitä, että 

kokonaisesitys oli laadittavissa lukemattomin 
eri tavoin. Niinpä hän toukokuussa 1848 Fa- 
bian Collanille kirjoittamassaan kirjeessä sa- 
noo, että siihen mennessä kerätyistä runoista 
voisi laatia vaikkapa seitsemän Kalevalaa, 
kaikki erilaisia. 

Uuden käsikirjoituksen jo ollessa valmiina 
Lönnrot palaa vielä suuren esikuvansa Ho- 
meroksen problematiikkaan. Kirjoitukses- 
saan Anmärkningar till den nya Kalevala 
upplagan J. V. Snellmanin Litteraturbladissa 
tammikuussa 1849 hän uskoo saaneensa rat- 
kaistuksi vuosisataisen Homeros-ongelman. 
Lönnrot kirjoittaa: 


Jos niillä, jotka ovat kirjoittaneet Homeroksen 
laulujen synnystä, olisi ollut sama kokemus siitä, 
miten laulu käsittelee perinnettä, kuin minulla 
suomalaisista lauluista saatuna, ei luullakseni mil- 
loinkaan olisi voinut syntyä kiistaa niiden syntyta- 
vasta. He olisivat silloin vähitellen huomanneet, 
että joku tapahtumien aikainen runoniekka olisi 
ensin laulanut niitä lyhyempinä ja sitten perimä- 
tieto laajentanut laulut ja esittänyt ne monina toi- 
sintoina. Sillä joka sitten on kerännyt toisinnot, 
oli suunnilleen sellainen tehtävä kuin Kalevalan 
laulujen järjestäminen on minulla ollut — —. 


Homeroksen innoittamana Lönnrot ryhtyi 
suunnittelemaan ` kansanrunoista suurta 
yhtenäiseeposta, jatkoi 1830-luvun jälki- 
puoliskolla menestyksellistä keruutoimin- 
taansa ja 1840-luvun lopulla saattoi päätök- 
seen kansanrunoihin perustuvan suuren kir- 
jallisen luomistyönsä. 

Kaarle Krohn on tähdentänyt Kalevalan ja 
sen aineksena olleen kansanrunouden, esi- 
kirjallisen runouden, vastakohtaisuutta. Pai- 
nokkaasti hän on huomauttanut, että Kale- 
vala ja muut Lönnrotin kansanrunoteokset 
ovat kansanelämän tutkimukselle, olkoonpa 
kysymys kansatieteestä, historiantutkimuk- 
sesta, mytologiasta, sosiologiasta tai folklo- 
ristiikasta, tarpeettomia, jopa eksyttäviä 
teoksia (Krohn 1918, 8—20). Vastaavasti 
Väinö Salminen on oudoksunut, että vanhat 
eeppiset kansanrunot on sekä julkaistaessa 
että tutkimuksissa kytketty Kalevalan puit- 
teisiin (Salminen 1934, 241). Eihän kaleva- 
laista eeppistä sen paremmin kuin lyyristä- 
kään runoutta ole muualla kuin eepoksessa 
eikä sitä varhemmin ole voinut olla olemas- 
sakaan. Kalevala on kirjallisuutta, mutta sen 
enimmät ainekset ovat esikirjallista runoutta. 

Toteuttaakseen runon muodossa suuren 
kuvitelmansa muinaisesta » Kalevalan ajasta» 
Lönnrot yhdisti toisiinsa esikirjallisia runoja 
kuvaelmasarjaksi, jonka eri osia hän pyrki 
monin keinoin liittämään toisiinsa kiinteäm- 
min kuin vain eri yhteyksissä samoina toistu- 
vien henkilön- ja paikannimien varassa oli 
mahdollista. Väinämöisen syntymän ja pois- 
lähdön välisen ajanjakson tapahtumat jäsen- 
tyivät kokonaisuudeksi kahden keskeisen 
motiivin, Pohjan neidon kosinnan sekä 
sammon taonnan toisiinsa liittymisen avulla. 
Kalevala on siten olennaisesti sekä kosinta- 
runoelma että sampoeepos. Väinämöisen, 
Ilmarisen ja Lemminkäisen toiveitten koh- 
teena on Pohjolan iki-ihana tytär, »maan 

kuulu, veen valio», ja kosintajakso päättyy 
kuvaukseen Pohjolan häistä. Runoelman jäl- 
kimmäistä osaa hallitsee sammon ryöstö ja 
tuhoutuminen moninaisine seurauksineen. 
Siten sammon taonta, Pohjolan häät ja sam- 
mon ryöstö tulivat etenevän tapahtumain- 
kulun kolmeksi kohokohdaksi, ja kaikki 
muu sijoittui niiden yhteyteen ja lomaan. Eri 
osia Lönnrot on liittänyt toisiinsa myös Ho- 
meroksella tavattavalla sidostekniikalla luo- 
malla eepokseen perusteluja ja lähtökohtia 
myöhemmille tapahtumille ja viittauksia var- 
haisempiin ilmiöhin. 

Niin kuin muu runous ja taide yleensäkin 
Kalevala on autonominen kokonaisuus, oma 
runomaailmansa, jossa kaikki on kuvitteel- 
lista. Se on runouden runoutta siinä mielessä, 
että Lönnrot on halunnut runoelmassa antaa 
kuvan siitä kaukaisesta muinaisuudesta, jota 
esikirjallinen runous hänen luulonsa mukaan 
kuvaa, mutta jota todellisuudessa ei lainkaan 
ole ollut olemassa. Kalevalaa voidaan tulkita 
vain omasta itsestään käsin, kaikki, mitä tie- 
dämme kalevalaisesta maailmasta ja maail- 
mankaikkeudesta, on eepoksen kansien vä- 
lissä. Erinomaisena apuna tulkinnassa ovat it- 
sensä Lönnrotin lukuisat Kalevalaa käsittele- 
vät kirjoitukset ja yliopistoluentoja varten 
laatimat selitykset, joita säilytetään Suoma- 
laisen Kirjallisuuden Seuran arkistossa 
(Lönnrotiana 121) ja joista osan Lönnrot jul- 
kaisi lyhennetyn Kalevalansa lopussa (Lönn- 
rot 1862, 341—411), mutta ehdottomina 
kriteereinä Kalevalan tekijänkään mielipiteet 
eivät voi olla. Tästä näkökulmasta kuva »ka- 
levalaisesta ajasta» muodostuu seuraavanlai- 
seksi. 


Kosmogonia ja rajakansakonflikti 


Runoelman kaksi ensimmäistä runoa esittä- 
vät kalevalaisen maailmankaikkeuden kos- 
mogonian, jota täydentää 17. runossa kat- 
kelma Antero Vipusen kuvausta maailman 
synnystä (17:541—552) Väinämöinen on 
ensimmäisen Luonnottaren synnyttämänä 
yliluonnollinen olio, jollaiseksi taivaan ta- 
komiseen osallistunut Ilmarinenkin on ym- 
märrettävä. Kaataessaan ensimmäisen kasken 
Väinämöinen jättää yhden koivun »lintujen 
leposijaksi, käkösen kukuntapuuksi» 
(2:257 —280) aavistamatta, että tästä teosta 
oli myöhemmin tuleva hänelle pelastus hä- 
nen joutuessaan Joukahaisen ampumana me- 
ren aaltojen armoille (7:89—115). 

Runot 3-6 kertovat Väinämöisen ja Jou- 
kahaisen loitsukilvasta ja sen onnettomista 
seurauksista. Joukahainen, laiha poika lap- 
palainen, hädissään lupaa sisarensa Ainon 
Väinämöiselle puolisoksi ja aiheuttaa tämän 
ennenaikaisen kuoleman. Lappalaisen ei ole 
ymmärrettävä tarkoittavan saamelaista, vaan 
ketä tahansa »lapessa, so. lappeassa, vieressä 
eli rajalla asuvaista» ja Lapin nimellä ymmär- 
rettiin rajakansoja yleisesti (Lönnrot 1862, 
344, 354). Selityksissään Lönnrot sulkee 
1800-luvun Suomen ja sen rajanaapureiden 
maantieteeseen kuuluvat paikannimet ee- 
poksen ulkopuolelle siinä epähistoriallisessa 
uskossaan, että » Kalevalan aikana» niillä on 
tarkoitettu aivan muita kohteita siellä, missä 
suomalaisten esi-isät silloin ovat eläneet. 
Vuoksi, Imatra, Häme, Karjala, Kemijoki 
jne. olivat kulkunimiä, joita suomalaiset toi- 
vat otaksutuilta alkuperäisiltä asuinsijoiltaan 

mukanaan, ja Suomi ei ollut silloin maan 
yhteinen nimi vaan maakunnan nimitys niin- 
kuin esimerkiksi Savo myöhempinä aikoina. 


Sampomyytti 


Ainon menetettyään Väinämöinen lähtee 
kosimaan Pohjan neittä, mutta Joukahaisen 
kostoyrityksen takia saapuu kotkan auttama- 
na perille surkeassa kunnossa. Näin alkaa 
Sammon taonta -jakso (runot 7—10) epä- 
suotuisasti: Väinämöisen täytyy luvata Ilma- 
rinen sammon takojaksi ja hän itse omassa 
kosintayrityksessään epäonnistuu ja jopa ve- 
nettä tehdessään vahingoittuu pahasti. Lönn- 
rotin selityksen mukaan runoelman kuvaus 
»taivon kannella» kutovasta neidosta on vain 
runollinen ilmaus aitan parvella istuvasta ty- 
töstä ja hänen määräämänsä tehtävät runolli- 
sesti ilmaistuja kosijoille määrättyjä ansio- 
töitä (Lönnrot 1862, 349—350). Kolmas 
ansiotyö, veneen veisto, jää polvenhaavan 
vuoksi Väinämöiseltä kesken. Kotiin palat- 
tuaan hän lähettää Ilmarisen Pohjolaan ta- 
komaan sammon. 

Sammon taonta ja ryöstö on Kalevalan 
keskeinen suuri myytti, jonka perusteella 
runoelmaa on luonnehdittu juuri myyttiseksi 
eepokseksi. Sammon alkuperä ja vaikutus on 
ymmärrettävissä vain Kalevalan myyttisen 
elämänkäsityksen valossa. Varhemmin Lönn- 
rot näyttää kuvitelleen sammon palvotuksi 
jumalan kuvaksi, mutta sittemmin hän yhtyi 
Jakob Grimmin käsitykseen, jonka mukaan 
sampo tarkoittaisi yleensä kyntämistä, kyl- 
vämistä, karjanhoitoa ja kehruuta (Grimm 

1846). Näin hän päätyi lopulta sammon ja 
itse asiassa koko runoelman allegoriseen tul- 
kintaan. Sampo ei olisi vain »metsän, karjan 
ja pellon annista» tehtävä ihme-esine, joka 
sitten satakertaisesti antaisi tuon annin takai- 
sin (Lönnrot 1862, 349), vaan tarkoittaisi 
ihmiskunnan saavuttamaa sivistystä ja kult- 
tuuria yleensä. Toden ja todellisen sivistyk- 
sen tehtävänä oli Lönnrotin käsityksen mu- 
kaan kaikkina aikoina ollut tehdä niin yksi- 
tyiset ihmiset kuin kansatkin onnellisiksi, ja 
allegorinen tulkinta teki mahdolliseksi tul- 
kita Väinämöisen ennustus runoelman lo- 
pussa lupaukseksi palata tuomaan kansalle 
kaikkea mahdollista onnea (Lönnrot 1858). 


Huimapään ansiotyöt ja Manalan 
kosmografia 


Ensimmäisen Lemminkäisepisodin (runot 
11-15) liittää eeppiseen kokonaisuuteen 
kosinta-aihe. Myös huimapäinen Lemmin 
poika lähtee onnettomin seurauksin tavoit- 
telemaan kuulua Pohjan neitta. Ensimmäi- 
sista ansiotöistään, Hiiden, ihmisia vihaavan 
pahan haltian, hirven pyytamisesta ja ruunan 
taltuttamisesta han selviytyy, mutta yritys 
ampua joutsen Tuonelan joesta käy kohta- 
lokkaaksi. Pohjolan »märkähattu karjapai- 
men» surmaa hänet ja heittää jokeen, jossa 
»verinen Tuonen poika» hakkaa hänet kap- 
paleiksi. 

Tuonen eli Tuonelan joella, salolla, kan- 
kaalla jne. tarkoitetaan Lönnrotin selityksen 
mukaan yleensä vaarallisia paikkoja; Tuonen 
väki oli siellä vaanimassa surmansa saavia 

viedäkseen heidät Tuonelaan. Kalevalaisessa 
maailmankuvassa alussa syntynyt manner on 
alkumeren ympäröimä, ja sen yläpuolella on 
yhdeksänkerroksinen taivaan kansien jär- 
jestelmä. Tuonela eli Manala ei ole maana- 
lainen paikka vaan mantereen äärimmäisellä 
laidalla joen tai salmen erottama saari, jossa 
Tuonen väki ja vainajat oleskelivat. Sinne 
Lemminkäinen ei kuitenkaan joutunut, vaan 
äiti saattoi haravoida joesta hänen kappa- 
leensa ja ylimmän Luojan, kaikkivaltiaan Ju- 
malan avulla herättää poikansa henkiin. Jak- 
son loppusäkeissä Lönnrot antaa lukijan 
ymmärtää Lemminkäiseen palattavan runo- 
elmassa vielä myöhemmin. 


Kilpakosinta ja häänäytelmä 


Vaikka Pohjan neito oli luvattu sammon ta- 
kojalle Ilmariselle, Väinämöinen ei tyydy 
osaansa, vaan runoelman Kilpakosinta-jak- 
sossa (runot 16-20) yrittää vielä tavoitella 
häntä omakseen jopa Pohjolan emännän 
suopeuteen luottaen. Matkaa varten Väinä- 
möinen »teki purtta laulamalla», mikä Lönn- 
rotin selityksen mukaan tarkoittaa sitä, että 
veneellä tehtävien retkien menestys oli tur- 
vattava loitsuluvuilla, joita Väinämöinen ei 
kuitenkaan osannut kokonaisuudessaan. 
Puuttuvia sanoja hän ensin turhaan hakee 
Tuonelasta mutta saa ne lopulta Antero Vi- 
puselta, joka oli »vanha mainio tietäjä ja ih- 
misiä syövä jättiläinen» (Lönnrot 1862, 358). 
Väinämöinen saapuu purrellaan ja Ilmarinen 
hevosella maitse Pohjolaan ja Pohjan neito 
suostuu nyt lopullisesti sammon takojan 


puolisoksi. Samoin kuin 8. runossa Väinä- 
möiselle ja 13. runossa Lemminkäiselle myös 
Ilmariselle määrätään nyt ansiotyöt, joista 
kaikista hän selviytyy, ja niin voidaan aloittaa 
häiden valmistelut. Kohtalokkaassa päätök- 
sessä jättää Lemminkäinen kutsumatta häihin 
viitataan hänen aikaisemmin Pohjolassa ai- 
heuttamiinsa harmeihin, mutta samalla luo- 
daan peruste hänen loukkautumiselleen ja 
kostoretkelleen. 

Runoissa 21—25 eeppinen tyyli vaihtuu 
draamalliseksi kuvaukseksi Pohjolan häistä, 
joita vietetään ensin Pohjolassa ja sitten Il- 
marisen kotona. Jakson 3000 säkeestä vain 
kymmenes osa on dialogien ja monologien 
johdantosäkeitä sekä kertovaa kuvausta, 
kuten hääparin matka Ilman tuville. Pääosa 
on seremoniallisia häärunoja. Epätavallisesta 
rakenteestaan huolimatta jakso on hyvin ri- 
kassisältöinen ja monipuolinen kuvaus maa- 
talousvaltaisen yhteisön jokapäiväisestä elä- 
mästä ja sen asettamista vaatimuksista. Ee- 
poksen kokonaiskuvassa Pohjolan häät on 
Kalevan ja Pohjan kansojen yhteinen suuri 
juhla, jonka todellisena päähenkilönä on 
suuri tietäjä ja laulaja Väinämöinen. Yhteistä 
harmonista juhlamieltä eivät ole häiritsemäs- 
sä sellaiset piilevät ongelmat kuin kysymys 
sammon omistusoikeudesta. 

Toinen Lemminkäisepisodi (runot 26—30) 
on seikkailukertomus Lemmin pojan Pohjo- 
lan isännän surmaan johtaneesta kostomat- 
kasta Pohjolaan sekä sitä seuraavista seik- 
kailuista »saaren impien iloissa» ja sodassa 
Pohjolaa vastaan. Jakson lopussa Lönnrot 
jälleen jättää Lemminkäisen omille teilleen 
odottamaan sammon ryöstöretkeä, jolla hän 

on mukana »urohona kolmantena». 
Ulkonaisten tapahtumien kannalta Kuller- 
vo-jakson (runot 31—36) yhteys muuhun 
runoelmaan on vähäisempi kuin muiden vä- 
likertomusten; eiväthän Kullervo tai hänen 
omaisensa ole mukana muissa tapahtumissa. 
Kuitenkin Kullervon aiheuttamasta Ilmari- 
sen emännän, Pohjan neidon, kuolemasta saa 
alkunsa sammon ryöstöön johtava vihamieli- 
syys Kalevalan ja Pohjolan välillä. Siirtymä- 
kohdaksi on luonnehdittavissa pikemminkin 
opetusrunoksi kuin myytiksi ymmärrettävä 
kuvaus kultaneidon taonnasta (runo 37); 
päättyyhän se Väinämöisen kieltoon »kul- 
lalle kumartamasta, hopialle horjumasta». 


Taistelu sammosta ja heeroksen lähtö 


Eepoksen koko loppuosa viimeiseen runoon 
saakka (runot 38—49) kertoo Kalevalan vä- 
kivaltaisesta yrityksestä riistää sampo Poh- 
jolasta, sen tuhoutumisesta ja Pohjolan 
emännän epäonnistuvista kostonyrityksistä. 
Koko tämä monivaiheinen tapahtumasarja 
on sikäli johdonmukainen, että Pohjolan 
emännän on lopulta pakko alistua, palauttaa 
riistämänsä taivaanvalot paikoilleen ja Väi- 
nämöinen voi tervehtiä niitä pysyvän onnen 
tuojina ihmisille, mutta muuten se on kat- 
kelmallinen ja epäjohdonmukainenkin. Ta- 
pahtumat saavat alkunsa Ilmarisen uudesta 
kosintamatkasta Pohjolaan, joka päättyy nei- 
don ryöstöön ja lopulta tämän hylkäämiseen 
lokiksi noiduttuna. Tällä matkallaan Ilmari- 
nen näkee Pohjolan elävän hyvin sammon 
varassa. Tämä havainto johtaa Väinämöisen 

ja Ilmarisen päätökseen lähteä matkalle, 
josta tulee yritys ryöstää sampo Pohjolasta. 

Niin määrätietoisesti kuin sammon anas- 
tusretki rautaisin sotavenosin on suunnitel- 
tukin, se keskeytyy hauenluisen kanteleen 
tekoon ja soittoon. Lönnrotin tulkinnan mu- 
kaan kysymys on jousella soitettavasta jou- 
hikanteleesta, joksi väärä kalanleuka ja myös 
käyrän mainitseminen sopii (Lönnrot 1862, 
382). Kanteletta käytetään välillä Pohjolas- 
sakin kokeiltavana, mutta vasta Väinämöinen 
pystyy sillä soittamaan ja soittamaan niin, 
että koko luomakunta ihastuu. Vasta tämän 
väliepisodin jälkeen voi samporetki jatkua. 

42. ja 43. runossa kuvattu taistelu sam- 
mosta päättyy sen tuhoutuessa kummankin 
osapuolen menetyksiin, jotka Pohjolan 
osalla ovat suuremmat. Sammon ripa ja kansi 
eivät voineet pelastaa Pohjolaa leivättömyy- 
destä ja muusta polonalaisuudesta. Kalevalan 
rannoille ajautuneet sammon murut eivät 
vielä merkinneet ikuista onnea, mutta niissä 
oli »siemenen sikiö, alku onnen ainiaisen», 
josta aikaa myöten oli karttuva hyvä menes- 
tys. Väinämöinen katsoo taistelun päätty- 
neen Kalevalan voitoksi ja iloisena siitä tekee 
mereen uponneen kanteleen tilalle uuden vi- 
sakoivusta sekä ihastuttaa soitollaan jälleen 
luomakunnan (44. runo). 

Kalevalaa kohtaavia onnettomuuksia ku- 
vaavat runot 45—49 ovat muuten itsenäisiä, 
mutta Pohjolan emännän kostonyrityksinä 
ne liittyvät sammon ryöstön seurauksiin. 
Mahtavilla tautiloitsuillaan Väinämöinen pa- 
rantaa Kalevalan kansan taudeista. Karjan 
tuhoksi lähetetyn karhun kaato ja peijaiset 
taas muuttuvat suureksi juhlaksi. Taivaan- 

valojen katoamisen aiheuttama suurimman 
tuhon uhka poistuu lopulta sekin Pohjolan 
emännän tajutessa jäävänsä lopullisesti tap- 
piolle ja päästäessä auringon ja kuun Pohjo- 
lan kivimäestä. 

Kalevalan viimeinen runo on sikäli erilli- 
nen eepoksen päätösjakso, että sen yhdistää 
aikaisempaan kuvaukseen vain Väinämöisen 
kohtalo ja että sen erottaa aikaisemmista ta- 
pahtumista tietty, tarkemmin määrittele- 
mättä jäävä aikaväli. Marjatan puolikuinen 
poika, jonka Väinämöinen on tuominnut 
suolle vietäväksi, syyttää tätä väärästä tuomi- 
osta. Virokannas kastaa sitten pojan »Karja- 
lan kuninkahaksi, Kaiken vallan vartiaksi». 
Tämän johdosta Väinämöinen lähtee suutuk- 
sissaan ja häpeissään veneellään tietymättö- 
miin » Yläisihin maaemihin, Alaisihin taivo- 
sihin» ja lähtiessään ennustaa häntä vielä tar- 
vittavan » Uuen sammon saattajaksi, Uuen 
soiton suorijaksi». Marjatan pojan kastami- 
nen tulevaksi vallan haltijaksi merkitsee Ka- 
levalan maailmassa sellaisen uuden aikakau- 
den alkamista, missä Väinämöiselle ei ole si- 
jaa. Uutta aikaa ei tarkemmin luonnehdita, 
eikä kristinuskoon ole viittaustakaan 50. ru- 
nossa sen paremmin kuin muuallakaan ee- 
poksessa. Lönnrot näki Väinämöisen erityi- 
seksi viisauden osoitukseksi sen, että hän 
osasi vastustelematta luopua entisestä val- 
lastaan, kun luopumisen aika oli tullut. 


Onko Kalevala yhtenäinen eepos? 


Kokonaisuutena Kalevala on erillisistä, toi- 
sistaan riippumattomista esikirjallisista ru- 


noista syntynyt kuvaelmasarja, joka etenee 
johdonmukaisessa järjestyksessä mutta ko- 
koonpanomenetelmästä johtuvin monin py- 
sähdyksin. Suurimmat niistä ovat toisen ja 
kolmannen runon välissä, viimeisen runon 
edellä ja episodien molemmin puolin, jolloin 
on huomautettukin siirryttävän uusiin aihei- 
siin. Menetelmästä on johtunut se, että jot- 
kut motiivit toistuvat kahdesti tai useam- 
mankin kerran, kuten Pohjan neidon kosin- 
ta, ansiotyöt, morsiamen ryöstö, veneen te- 
ko, kanteleen teko ja soitto, joen ja meren 
haravointi jne. Jotkut runot taas ovat lähes 
itsenäisiä. Tällaiset katkokset ja motiivien 
toistot eivät olleetkaan vältettävissä luopu- 
matta tiukasta sidoksisuudesta lähderunoihin 
ja uudistamatta luomismenetelmää syvälli- 
semmäksi kuin Fr. A. Wolfin Homeroksen 
eeposten kokoonpanoteoria edellytti. 
Domenico Comparetti on laajassa tutki- 
muksessaan päätynyt siihen, että Kalevalassa 
ei ole muuta yhtenäisyyttä kuin sellainen ta- 
pahtumia heikommin tai kiinteämmin toi- 
siinsa liittävä johdonmukaisuus, jollainen jo- 
kaisessa runossa täytyy olla, jotta se olisi ru- 
noutta (Comparetti 1892, 314). K. B. Wik- 
lund puolestaan kaipaa Kalevalasta sen eri 
osia toisiinsa yhdistävää »punaista lankaa» 
(Wiklund 1901, 28). Rafael Koskimies huo- 
mauttaa näiden käsitysten johdosta, että Ka- 
levalan yhtenäisyyttä ajateltaessa normatiivi- 
nen estetiikka ei alkuunkaan vie tuloksiin, 
sillä runoelman yhtenäisyys ja kokonaisuus 
ei noudata klassisten eeposteoriain sääntöjä 
ja lakeja. Kalevalan yhtenäisyydellä on omat 
lakinsa, joista näkyvin ja helpoimmin tajut- 
tava on suuri kolmiyhteys: kertomus, lyriik- 

ka ja loitsu (Koskimies 1978, 13, 19, 66). 
Kalevalan yhtenäisyys ei ole ymmärrettävissä 
vain kertomuksen etenemisen mukaan, vaan 
siinä on toisena olennaisena tekijänä otettava 
huomioon runoelman myyttinen elämänkä- 
sitys, jossa loitsuilla ja myös muulla lyriikalla 
on hallitseva asema. 


Kalevalan myyttinen hierarkia 


Merkittävässä kirjeessään Kalevalan ensim- 
mäisen painoksen ranskantajalle L. Léouzon 
Le Ducille maaliskuun 30. päivänä 1851 
Lönnrot on seikkaperäisesti käsitellyt Kale- 
valan myyttistä elämänkäsitystä. Kalevalan 
kosmogonian perusta on keskitetysti esitetty 
Antero Vipusen laulua kuvaavissa säkeissä 


17:541—548: 


Lauloi synnyt syitä myöten, 
Luottehet lomia myöten, 
Kuinka Luojansa luvalla, 
Kaikkivallan vaatimalla 
Itsestänsä ilma syntyi, 
Ilmasta vesi erosi, 

Veestä manner maatelihe, 
Manteresta kasvut kaikki. 


Lönnrotin selityksen mukaan alun alkaen oli 
Ukko eli Luoja yksin, ja Hän sai tyhjästä 
aikaan ilman, josta sitten syntyi vesi ja ve- 
destä Ilmatar, ensimmäinen Luonnotar. Täl- 
laisella kosmogonialla on Lönnrotin käsityk- 
sen mukaan paljon kosketuskohtia Vanhan 
testamentin luomiskertomukseen. Koko 
kalevalaista maailmaa hallitseva ylinen Luoja, 
josta käytetään myös nimityksiä Ylijumala, 

julkinen Jumala, Kaikkivalta, Taivainen 
taatto jne., on alinomaa rukousten kohteena 
ja Hän puuttuu usein tapahtumien kulkuun. 
Ylijumala ja lukuisat haltiahahmot ovat kris- 
tillisväritteisiä, mikä johtuu osaksi kansan- 
omaisten vastineiden raamatullisista lähtö- 
kohdista, osaksi Lönnrotin elämänkäsityk- 
sestä. 

Luojan jälkeen seuraavana Kalevalan 
myyttisessä hierarkiassa ovat Luonnottaret, 
joista ensimmäisen synnyttämä Väinämöinen 
samoin kuin alkuluomisessa »taivaan takoja- 
na» mukana ollut Ilmarinen ovat erikoisase- 
massa yliluonnollisen alkuperänsä vuoksi 
Kalevalan henkilöhahmojen joukossa. Il- 
mattaren ohella oli lukuisia muita Luonnotta- 
ria, joista kolme osallistui raudan syntyyn, ja 
Lönnrotin selityksen mukaan (Lönnrot 1862, 
351) ihminenkin oli alun perin luonnottaren 
synnyttämä. 

Pienempien jumalolentojen, hyvien ja pa- 
hojen haltiain lukumäärä on Kalevalan my- 
tologiassa rajaton, sillä ei ole mitään kasvia 
tai eläintä, ei esinettä tai sen osaa, jolla ei 
olisi omaa aina läsnäolevaa haltiaansa, ja 
usein ne ovat naispuolisia. Koko tämä valtava 
näkymättömien olentojen joukko on erityi- 
sen runsaslukuisena loitsuissa. Tahtoessaan 
luoda kalevalaisesta maailmasta mahdolli- 
simman monipuolisen ja täydellisen koko- 
naiskuvan Lönnrot piti välttämättömänä an- 
taa paljon tilaa loitsuille ja taioille, joilla hän 
katsoi runoelman elämänkäsityksessä olevan 
hallitsevan aseman. Sen vuoksi erilaisia loit- 
suja — syntylukuja, monenmoisten tautien ja 
vammojen parannuslukuja ja manauksia, 
maanviljelykseen, karjanhoitoon, metsästyk- 

seen ja kalastukseen liittyviä rukouksia, tie- 
täjän kerskaus- ja varaussanoja ym. — on 
eepoksessa yli 4000 säettä, yli viidennes ko- 
ko säemäärästä. Kalevalan lopussa Lönnrot 
on luetellut 53 erilaista runoelmassa tavatta- 
vaa loitsulukua. 


Kalevalan henkilöhierarkia 


Myyttisten olentojen hierarkialle on vasti- 
neensa myös inhimillisellä tasolla. Ylimpänä 
on luonnollisesti Väinämöinen, jonka vai- 
heista runoelma ennen muuta kertoo. Ih- 
misten suuresta joukosta on kuvauksen 
kohteeksi otettu nimiltään erikseen mainit- 
tuina tai muuten yksilöllistettynä kolmisen- 
kymmentä merkkihenkilöä. Useimpia heistä 
on luonnehdittu kautta eepoksen toistuvin 
epiteetein kuten »tietäjä iän ikuinen» (Väi- 
nämöinen), »taitava takoja» (Ilmarinen), 
»lieto» (Lemminkäinen), »Hivus keltainen 
korea» (Kullervo) jne. Tällaisin, samankin 
henkilön kohdalla jonkin verran vaihtelevin 
määrein luonnehditaan runoelman sankarien 
yhteiskunnallista asemaa ja luonteenominai- 
suuksia, joilla näyttää olevan oma vaikutuk- 
sensa heidän kohtaloihinsa. 

Kalevalan Väinämöinen on Lönnrotin se- 
lityksen mukaan (Lönnrot 1835, xiii—xvi) 
totinen, viisas, suuritietävä, laulussa ja soi- 
tossa erityisen taitava Suomen sankari, jota ei 
ole jumalana pidettävä. Väinämöistä lähinnä 
olevia sankareita ovat sitten sammon vaihei- 
siin keskeisesti osallistuvat Ilmarinen, Lem- 
minkäinen ja Pohjolan emäntä. Ilmarista 


Lönnrot luonnehtii raudan ja muiden metal- 
lien mainioksi sepäksi, yksivakaiseksi, toti- 
seksi ja rehelliseksi mieheksi. Lemminkäinen 
taas on kevytmielinen, ylpeä, kerskaileva, ly- 
hytnäköinen, joskin urhoollinen sankari. 
Louhi, Pohjolan emäntä, on itsevaltias Poh- 
jan kansan hallitsija, vallanhimoinen ja voi- 
makastahtoinen sekä kostonhalussaan pe- 
lottava nainen. 

Useimmissa muissa henkilöhahmoissa ha- 
vainnollistuvat voimakkaina tietyt inhimilli- 
set ominaisuudet taikka poikkeukselliset 
elämänkohtalot. Siten Lemminkäisen ja 
Kullervon äidit ovat uhrautuvan äidinrak- 
kauden, Aino vielä uinuvan neitseellisyyden, 
Pohjan neito kauneudestaan tietoisen ylväy- 
den, Joukahainen kostonhimoisen ylimieli- 
syyden ja Pohjolan märkähattu karjapaimen 
kaikkinaisen pahuuden eduskuvia. Traagi- 
sista elämänkohtaloista on ennaltamääräyty- 
neisyydessään järkyttävin Kullervon tarina: 
sankariksi syntynyt tuhoutuu kohtalon ar- 
mottomiin iskuihin ja oman sisimpänsä risti- 
riitoihin. Traagisia hahmoja Kullervon rin- 
nalla ovat niin ikään hänen sisarensa ja Jou- 
kahaisen Aino-sisar. 

Päähenkilöiden ohella runoelmassa erot- 
tuu heidän lähipiiristään tiettyjen yksilöllis- 
ten ominaisuuksien vuoksi mieleen jääviä 
henkilöhahmoja: taloustoimissa taitavat nai- 
set Lokka, Ilpotar, Osmotar ja Annikki, suu- 
risukuinen ja kevytmielinen Kyllikki ja 
Lemminkäisen kanteleva sisar Ainikki, avu- 
ton ja alistettu Pohjolan isäntä, toisiaan vi- 
haavat, riitelevät veljekset Untamo ja Kaler- 
vo, sodankävijä Tiera, »jalon synnyn» syn- 
nyttävä Marjatta ja monet muut. Kaikki he 

rikastuttavat monin tavoin eepoksen henki- 
lögalleriaa. 


Kalevalan sanottava 


Kalevalan (1849) Alkulauseessa (§ 8) Lönn- 
rot pitää muistiinpanemiansa karjalaisten 
esikirjallisten runojen »alkuperäisenä koti- 
na» historiallisista lähteistä tunnettua Bjar- 
mien maata Vienan meren eteläpuolella ja 
arvelee Suomen itärajan toisella puolella 
asuneiden karjalaisten olevan »vanhan rik- 
kaan, voimakkaan ja kuuluisan Permian kan- 
san suoraa jälkisukua». Etelästä Laatokan 
tienoilta myöhemmille asuinsijoilleen tullei- 
den karjalaisten esi-isät eivät kuitenkaan ole 
voineet olla permalaisia. Karjalaisessa kan- 
sanrunoudessa ei siten voi kuvastua perma- 
laisten historia, tavat eikä Lönnrotin mainit- 
sema perintösivistys millään tavalla, puhu- 
mattakaan siitä, että tuo runous olisi siltä ta- 
holta lähtöisin. Syntytapansa vuoksi, ko- 
koonpanorunoelmana, Kalevala ei voi kertoa 
bjarmeista eikä mistään muustakaan maasta 
tai kansasta, sillä runoelman historiallis-et- 
nologinen todellisuus on kauttaaltaan fiktii- 
vistä. 

Autonomisuudessaan ja kuvitteellisuudes- 
saan Kalevala on kuin toiselta taivaankappa- 
leelta saatu dokumentti, joka on siitä ainoa 
tietolähde ja joka kertoo siitä kaiken tietämi- 
sen arvoisen. Tämä kalevalainen maailman- 
kuva on äärettömän rikas niinkuin Karjalan 
esikirjallinen runous, josta se on syntynyt, ja 
runoilija on pakottanut sen historiallis-et- 
nologisen todellisuuden, mytologian, runou- 

den, kielikuvat ja lausemuodot yhden suu- 
ren, kalevalaista kielimuotoa noudattavan 
runoelman hahmoon.  Universaalisena ja 
kosmogonisena eepoksena Kalevala on Eu- 
roopan kirjallisuudessa ainoalaatuinen. 
Runoudesta syntyneenä eepoksena Kale- 
vala on lähinnä tulkittavissa vertauskuvalli- 
sena runoelmana. Keskeisen asemansa vuok- 
si sampo ja Lönnrotin siitä esittämä selitys on 
luonnollinen lähtökohta. Tästä näkökulmasta 
Kalevala on arkaistinen runokertomus ihmis- 
suvun alinomaisesta pyrkimyksestä ja taiste- 
lusta pysyvää aineellista hyvinvointia ja 
ikuista onnea kohti, jotka ovat saavutettavis- 
sa vain sivistyksen ja kulttuurin avulla. Kale- 

kulttuurin tasoa. Kalevalan varsinainen sa- 
noma ihmiskunnalle on runoelman lopussa 
Väinämöisen ennustuksessa = paluustaan 
» Uuen sammon saattajaksi, Uuen soiton 
suoriaksi». Tässä ennustuksessa Lönnrot on 

taitajat ja heidän luomansa kulttuuri ovat 
ihmiskunnan ikuisen onnen järkkymätön pe- 
rusta. 

Kalevala: aitouden, tulkinnan ja identiteetin 


ongelmia 


Kalevalaa on lähestytty ja lähestytään yhä 
kolmella tasolla: kansaneepoksena, Lönnro- 
tin eepoksena ja kansalliseepoksena. Tasoja 
voi luonnehtia folkloristiseksi, kirjalliseksi ja 
kulttuuripoliittiseksi. Liikutaanpa millä ta- 
hansa näistä, ehtimiseen ollaan törmäämässä 
kolmeen toisiinsa kietoutuvaan probleemi- 
kimppuun, joissa on kysymys eepoksen ai- 
toudesta, eepoksen tulkinnasta ja eepoksen 
avulla julkituodusta kulttuurisesta identitee- 
tistä. Kysymysten muoto ja vastausten laatu 
vaihtelee sen mukaan, painotetaanko ja millä 
tavalla Kalevalan perustana olevia kansanru- 
nouden aineksia, Lönnrotin uutta luovaa 
osuutta vai sitä yhteisöä, joka eepoksen tilasi 
ja itselleen omisti. Kalevalasta käydyssä kes- 
kustelussa eri tarkastelutasot ja ongelmapiirit 
useammin sekoitetaan kuin eriytetään toi- 
sistaan. Tyypillinen esimerkki on kiista siitä, 
kumpaa — kirjallista Kalevalaa vai suullista 
kansanrunoutta — olisi tarjottava ja minkä- 
laisen tulkinnan kera suomalaisen identitee- 
tin kuvastimeksi. Jäsentymätön keskustelu 
jää helposti kansallisten arvojen ja tabujen 


aitaamaan kehään. Kalevalan-tutkimuksen 
suhteellisen heiveröiset kaaderit eivät riitä 
takaamaan sitä, että keskustelua olisi jatku- 
vasti ohjaamassa uusi ja painava tutkimus- 
tieto. 

Seuraavassa on silmämääränä koko Kale- 
vala-prosessin luonnehdinta kolmen otsik- 
koon merkityn ongelman näkökulmasta. Te- 
rävöitettäköön niitä aluksi. 

Kansaneepoksen näkökulmaa ei tut- 
kimuksessa nykyään paljon pohdita, vaikka 
se Kalevalan ilmestyessä oli mitä keskeisin. 
Kun selvisi, ettei Kalevalan taustalta löydy 
mitään laajamuotoista suullista eeposta ja 
ettei Lönnrotin panosta voida käsittää re- 
konstruktioksi, polttavaksi tuli kysymys Ka- 
levalan aitoudesta, ts. Lönnrotin työmene- 
telmästä ja kansanrunojen ja eepoksen väli- 
sen suhteen lähdekriittisen tarkasta määrit- 
telystä. Läpäiseekö kansanrunojen tyyli ja 
sanottava muunnetunkin tekstin? Vertaile- 
van eepostutkimuksen näkökulmasta Kale- 
vala on joka tapauksessa kansanrunoeepos 
eikä sellaisena rinnastu puhtaasti kirjallisiin 

eepoksiin. Onko kyseessä eeposkirjallisuu- 
den kuriositeetti, erikoistapaus? Vai löytyy- 
kö Kalevalalle vertailukohtia joltain taholta? 
Mikä on sen seikan merkitys, että Kalevalan 
lähteet ja syntyprosessi tunnetaan poikkeuk- 
sellisen tarkasti? Onko Lönnrot lähempänä 
Homerosta vai Vergiliusta, suurta laulajaa 
vai eeposrunoilijaa, vai olisiko hänet rinnas- 
tettava elävien kansaneeposten kerääjä-toi- 
mittajiin ja julkaisijoihin? 

Kalevalan käsittäminen Lönnrotin ee- 
pokseksi on jatkuvasti vahvistunut. Har- 
kitun tai luonnostaan vaatimattoman esiin- 
tymisen takaa on kuoriutumassa määrätietoi- 
nen, jopa kunnianhimoinen eeposrunoilija, 
jota romantiikan kiteyttämä eeposteoria si- 
too mutta joka ei koskaan halunnut tyytyä 
pelkän runotekstien julkaisijan rooliin. Ka- 
levalan lähdekritiikki saa rinnalleen Lönnro- 
tin omaksumien käsitysten ja päämäärien 
analyysin. Siinä missä folkloristinen lähde- 
kritiikki hakee kulttuurista pohjaa Kalevalan 
tekstille, siinä kirjallisen työn analyysi seuraa 
Lönnrotin omaa Kalevala-tulkintaa. Näistä 
tavallaan erillisenä kulkee Kalevalan esteetti- 
sen arvioinnin puhtaasti tekstilähtöinen linja. 
Kalevalan ja kansanrunojen tulkinnan klassi- 
nen valtauoma »historiallista vai myytillis- 
tä?» kaipaa jatkuvasti perkausta, ei vähiten 
Lönnrotin itsensä kohdalla. 

Kansalliseepoksena Kalevalan asema 
on kiistaton. Silti kysymys »oikea vai väärä 
identiteetti?» saattaa ajankohtaistua eri syis- 
tä. Voidaan viitata karjalaisen kulttuurin pe- 
rifeerisyyteen suomalaisten heimokulttuu- 
rien kentässä ja kysyä, mitä edellytyksiä 
suomalaisten enemmistöllä on loppujen lo- 

puksi ollut ymmärtää esimerkiksi rajanta- 
kaisten karjalaisten elämänmuotojen syvintä 
luonnetta. Jäivätkö Kalevalan kulttuuriset 
ymmärtämiskynnykset korkeiksi senkin jäl- 
keen, kun suomen kielen asema vahvistui ja 
eeposta selittävää kirjallisuutta alkoi olla 
saatavilla? Tällaiset kysymykset pakottavat 
tarkastelemaan = Lönnrotin ^ sopeuttavaa 
osuutta toisesta näkökulmasta kuin folklo- 
ristisen autenttisuuden kohdalla: kuinka 
tietoinen oli hänen pyrkimyksensä yleissuo- 
malaistaa Kalevala? Voidaan myös vertailun 
vuoksi tarkastella identiteettisymbolien va- 
lintaa muissa kulttuureissa ja katsoa, harras- 
tavatko kansakunnat enemmistön reaali- 
kulttuuria lähellä olevia symboleita vai kel- 
paavatko tähän tehtävään yhtä hyvin hypo- 
teettisen menneisyyden pohjalle rakennellut 
ihannekuvat. Yksi kansalliseepoksen koetin- 
kivi on kansakunnan ahdinkotila: turvaudu- 
taanko siihen kansallisen epävarmuuden ai- 
koina ja millä tavalla? Tai lievemmin: onko 
sillä käyttöä uusien identiteettien rakentelus- 
sa tai kansallisen, alueellisen tai muun iden- 
titeetin vaihtoehtoisten painotusten kilpai- 
lussa? Kalevalan synnyn suora yhteys kansa- 
kunnan identiteettikriisiin, joka johti eepok- 
sen tilaukseen, näyttää ratkaisevan kysymyk- 
sen henkisistä omistussuhteista, vaikka ne 
eivät olekaan aivan yksiselitteisiä. Kiintoisa 
on runoepiikan maantiede: Kalevalan runo- 
ainesten pääosa on peräisin suhteellisen ka- 
pealta Suomen ja Karjalan väliseltä rajavyö- 
hykkeeltä eikä sitä voi pitää esimerkiksi 
yleiskarjalaisena. 

Kalevala-prosessi sanan laajassa mielessä 
sai alkunsa jo Porthanin runonkeruuta kan- 

nustavista harrastuksista ja ennen kaikkea 
siitä tunnustuksesta, jonka hän kansanru- 
noudelle antoi. Kalevala-prosessin loppu ei 
ole näkyvissä: niin kauan kuin Kalevalaa lu- 
etaan ja siihen viitataan, prosessi jatkuu. Ko- 
konaisuutena tämä kehityskulku on ei suin- 
kaan ainoa mutta hieno esimerkki kansanru- 
nouden löytämisestä, käytöstä ja vaikutuk- 
sesta kulttuurisen identiteetin hahmotuk- 
seen. Sen tutkiminen on itse asiassa moni- 
tieteinen, ei pelkästään eepostutkimuksen 
eikä folkloristiikan vaan vertailevan kulttuu- 
rintutkimuksen ja kulttuuri- ja aatehistorian 
tehtävä. 


Esindytos 


Kansanrunouden löytäjät ovat normaalisti 
ulkopuolisia. Alkuperäisessä ympäristössään 
elävä folklore nivoutuu monin tavoin sosiaa- 
liseen elämään eikä se yleensä herätä käyttä- 
jiensä huomiota nimenomaan folklorena, 
esimerkiksi tiettyjä tyylinormeja noudattavi- 
na perinnelajeina. Perinneyhteisön jäsenelle 
folklore on ennen kaikkea kommunikaatiota, 
joukko tulkittavia viestejä. Hän ei näe folk- 
loren ja ei-folkloren rajaa samalla tavalla 
kuin ulkopuolinen, sillä perinne on hänelle 
aina jonkin laajemman kokonaisuuden ja 
aktuaalin käyttäytymistilanteen elimellinen 
osa. Perinne ei muodostu ongelmaksi, koska 
sen käyttöön on olemassa riittävä kompe- 
tenssi. Ulkopuolinen, jolta tuo kompetenssi 
joko kokonaan tai osaksi puuttuu, ei pysty 
kommunikoimaan perinteellä mutta hän tuo 
mukanaan uuden tiedollisen intressin. Sen 


motiivia on turha etsiä perinneyhteisön si- 
sältä. 

Ruotsin ja Suomen kansanrunouden ke- 
ruun peruskirja on Kustaa II Adolfin touko- 
kuussa 1630 allekirjoittama memoriaali, joka 
sisältää seikkaperäisiä määräyksiä muinais- 
muistojen tallentamisesta. Siinä kehotetaan 
tiedustelemaan »kaikenlaisia kronikoita ja 
kertomuksia, ikimuistoisia tarinoita ja runoja 
lohikäärmeistä, kääpiöistä ja jättiläisistä. Sa- 
maten tarinoita maineikkaista henkilöistä, 
vanhoista luostareista, linnoista, kuninkaiden 
asuinpaikoista ja kaupungeista, joista voi- 
daan saada selkoa siitä, mitä muinoin on ol- 
lut, vanhoja sankarirunoja ja loitsulauluja 
unohtamatta ottaa selville niiden sävelmiä» 
(Sarajas 1956, 29, 325). Keruukehotusta ei 
pidä käsittää merkiksi kiinnostuksesta elä- 
vään perinteeseen ja sen lajeihin. Tiedon int- 
ressi oli antikvaarinen: kansanperinteestä 
kiinnostuttiin, jos sen avulla uskottiin voita- 
van valaista muinaisten aikojen elämäntapaa, 
elinkeinoja, asutushistoriaa, hallitsijoita ja 
pakanallista uskontoa. Uteliaisuuden motiivi 
paljastuu memoriaalin perusteluissa, joissa 
ilmaistaan halu osoittaa, »etteivät esi-isämme 
olleet barbaareja», »että olemme vanhin 
kansa», »että kielemme on vanhin» ja että 
alun perin »olemme kansoittaneet muut 
maat», ja joissa ollaan huolissaan tanskalais- 
ten yrityksistä anastaa itselleen tämä kunnia. 
Kustaa II Adolfin memoriaali oli reaktio 
tanskalaiseen antikviteettien keruuta koske- 
vaan kehotukseen, jonka Tanskan kuningas 
Kristian IV oli 1622 lähettänyt Tanskan ja 
Norjan piispoille. Sen taustalla piili tarve 
vahvistaa kansallista identiteettiä ja sijoittua 

hyvin kansakuntien välisessä vertailussa. 

Tässä on folkloren löytämisen tarina pie- 
noiskoossa ajalta 200 vuotta ennen Kaleva- 
lan ilmestymistä. Perinteen löytämistä seuraa 
normaalisti sen siirto toiseen käyttöön, ar- 
kistoon, julkaisuun, kulttuuripolitiikan väli- 
neeksi. Kalevalakin on juuri tällaisen perin- 
teen siirron tulos. Hallinnollinen tai kulttuu- 
rinen eliitti, joka käynnistää kansanperinteen 
keruun, ottaa myös vastuun perinteen uu- 
desta käytöstä aivan toisenlaisissa ympäris- 
töissä kuin missä perinne oli elänyt ennen 
löytymistään. 


Perinteen siirron ongelma 


Tuntuu siltä, että juuri perinteen siirto, 
folkloren nykyelämässä tuiki tavallinen, luo 
aina autenttisuusongelmia sekä itse perin- 
teen aidon esityskontekstin että hahmottelun- 
alaisen kulttuurisen identiteetin kannalta. 
On itse asiassa tarpeen erottaa kansanperin- 
teen »toinen elämä» siitä ensimmäisestä, jos- 
sa se on luonnollinen osa laajempaa perinne- 
systeemiä eikä välttämättä edes erotu kovin 
selvärajaisesti. Tämä perinteen ensimmäinen 
elämä, jota folkloristit muuten mieluiten 
tutkivat, päättyy perinteen dokumentaati- 
oon. Siinä traditio irrotetaan taustastaan, py- 
säytetään teksteiksi ja kuviksi, joilla on se 
ominaisuus, etteivät ne enää ole mukana vai- 
kuttamassa kysymyksessä olevan perinteen 
jatkuvaan kehitykseen. Tästä näkökulmasta 
arkistoitu tekstimateriaali on kuollutta ja 
vaikutuksetonta: se siirtyy tavallaan jonoon 
odottamaan »toisen elämän» alkamista, jota- 

kin käyttöönottoa, julkaisemista, esitystä, 
uutta kierrätystä. 

» Toisen elämän» ongelma on väärä kon- 
teksti, epäaito esittäjä tai esitystilanne. Tässä 
on yksi syy siihen, että on alettu puhua pe- 
rinteen suojelusta: väärässä yhteydessä tai 
virheellisesti esiintuotu perinne voi loukata 
sen yhteisön identiteettiä, jolta perinne on 
saatu ja/tai joka tunnustaa sen omakseen. 
Tulipa tällaista reaktiota tai ei (sehän edel- 
lyttää perinneyhteisön emansipaatiota, tie- 
toisuutta perinteestä ja omasta identiteetistä 
ynnä tietenkin toimintakykyä), autenttisuus- 
ongelma on olemassa pitkään, ainakin siihen 
saakka, että kyseinen perinne on täysin so- 
peutettu uuteen käyttöympäristöön. Tie- 
teellisen tutkimuksen näkökulmasta tämä 
» karanteeni» jatkuu usein paljon pitempään 
kuin perinteen käyttäjien: tutkijat ja arkisto- 
virkailijat ovat kiinnostuneempia folkloren 
alkuperäyhteisöistä kuin kohdeyhteisöistä. 
» Folklorismin» käsitteeseen liittyy herkästi 
pejoratiivisuus: on kysymys perinteen vää- 
rästä uuskäytöstä tai kvasiperinteestä, kek- 
sityistä tai väärinsijoitetuista aineksista, joille 
havitellaan perinteen arvovaltaa. Kysymystä 
perinteen oikeasta uuskäytöstä on pohdittu 
varsin vähän. 


Porthanin linja 


Aatehistorian näkökulmasta Kalevala voi 
näyttää romantiikan myöhäiseltä kukinnolta. 
Kieltämättä romantiikka vaikutti jo Kaleva- 
lan syntyprosessiinkin, mutta varsinainen 
liikkeelle paneva tekijä se ei ollut. Oli ole- 

massa kaksi muuta perusedellytystä, toinen 
kulttuurihistoriallinen, toinen poliittinen, 
joita ilman ajatus eepoksesta tuskin olisi voi- 
nut kiteytyä ja toteutua. Kulttuurihistorialli- 
nen edellytys oli suomalaiseen kansanru- 
nouteen kohdistunut keruuharrastus, jolla 
on juurensa jo Mikael Agricolassa ja äsken 
mainitussa Kustaa II Adolfin keruukehotuk- 
sessa ja joka saa ratkaisevasti uuden paino- 
tuksen Henrik Gabriel Porthanin työssä. 
Varhempi keruuharrastus palveli uskonpuh- 
distuksen, historiankirjoituksen, taloudel- 
listen seutukuvausten ja orastavan etnografi- 
an tarpeita: kansanrunouden arvo perustui 
siihen asiatietoon, jota sen uskottiin välittä- 
vän. Tässä on jo hahmollaan se historiannäl- 
kä, joka 1800-luvun muuttuvassa tilanteessa 
sai ei vain suomalaiset vaan monet muutkin 
Euroopan nuoret ja ’historiattomat’ kansat 
tähyämään kansanrunouteen eräänlaisena 
käyttämättömänä resurssina (Honko 1980, 
61— 62). 

Kalevalan esihistoriaa ei kuitenkaan ole 
tarpeen aloittaa kauempaa kuin 1760-luvus- 
ta, jolloin Porthanin tutkimus suomalaisesta 
runoudesta (Dissertatio de poesi Fennica, 
1766—1778) alkaa ilmestyà. Keruuharras- 
tuksista huolimatta tieto kansanrunouden 
lajeista ja esiintymisalueista oli lisääntynyt 
Suomessa hitaasti: osasyynä tähän oli oppi- 
neiston puutteellinen suomen kielen taito ja 
vähäiset yhteydet niihin itäisiin maankolk- 
kiin, joihin vanhakantainen eeppinen kan- 
sanrunous oli väistynyt. Vasta Porthanin ai- 
kana ja suureksi osaksi hänen ansiostaan 
tietoa alkoi olla riittävästi sen seikan oivalta- 
miseen, että suullisena perinteenä säilynyt 

kansanrunous (ja sen tyyliä noudattava taide- 
runous) itse asiassa oli arvokkaampi osa 
suomenkielistä kirjallisuutta kuin koko muu 
siihen mennessä suomen kielellä painettu 
runous. Ratkaisevaa oli, että Porthan puhui 
kansanrunouden arvosta nimenomaan ru- 
noutena ja suomalaisen kirjallisuuden osana: 
luonnonvarainen runous lakkasi olemasta 
joukko tiedollisia kuriositeetteja ja astui 
kirjasivistyksen saleihin runoaistin, tyylien ja 
lajien edustajana. Käänne on erityisen mer- 
kittävä siksi, että tuolloin valtaosa suomalai- 
sesta kansanrunoudesta oli vielä löytämättä 
ja että romantiikan vaikutus oli vielä lähes 
olematon. Dissertation alkaessa ilmestyä 
esimerkiksi Herder oli vasta 22-vuotias, kir- 
jallista toimintaansa aloitteleva nuorukainen, 
ja kesti kauan, ennen kuin 1778 ilmestynyt 
Volkslieder mainittiin turkulaisten kirjoituk- 
sissa. 

Porthanin ` mainitseminen suomalaisen 
kansanrunoudentutkimuksen isänä ei ole ai- 
heetonta: monet hänen havainnoistaan tun- 
tuvat ennakoivan myöhempiä tieteellisiä nä- 
kemyksiä eikä hänen aineiston julkaisuperi- 
aatteissaan ole juuri sijaa huomautuksille. 
Hän vaati runojen julkaisemista siinä asussa, 
jossa ne oli merkitty muistiin, ja tarpeellisin 
kotipaikkatiedoin varustettuina. Kalevalan 
kannalta tärkein ennakko-oivallus on seuraa- 
va: 


Ei sovi ihmetellä, että varsinkin näin vanhat, vain 
helposti pettävän muistin varassa säilyneet muis- 
tomerkit pakostakin turmeltuvat, tullen vielä hä- 
märämmiksi ja monin paikoin tuskin ymmärrettä- 
viksi. Lisäksi useimmissa runoissa myyttiset alku- 
synnyt esitetään tarkoituksella tavallisesti varsin 

hämärästi. Sitäpaitsi vanhan suomalaisen mytolo- 
gian luonne on nykyään miltei tuntematon. Sen- 
vuoksi on työlästä selittää vanhojen, usein mai- 
nittujen epäjumalien tehtäviä ja tunnusmerkkejä, 
puhumattakaan viittauksista esi-isiemme jo 
unohtuneisiin laitoksiin ja tapoihin. 

Tämä suuri hämäryys tekee erittäin vaikeaksi 
löytää kaikkien näiden toisintojen joukosta oikea 
lukutapa. Kokemus on minulle kuitenkin osoitta- 
nut, että useita toisintoja vertaamalla voidaan jol- 
lakin tavoin palauttaa entiselleen runojen koko- 
naisuus ja antaa niille soveliaampi muoto. Tämän 
vuoksi älköön kukaan ihmetelkö, jos edempänä 
esitetyt esimerkit eivät aivan tarkoin kaikessa 
vastaa niitä toisintoja, joita kullakin sattuu ole- 
maan käsillä. Olen näet täydentänyt yhdestä toi- 
sinnosta sen, mikä toisesta puuttuu, ja arvioiden 
tekstikritiikin sääntöjen mukaan yksittäisiä kohtia 
olen mikäli mahdollista pyrkinyt esittämään ne 
kokonaisina. Olen kuitenkin katsonut asialliseksi 
säilyttää kristinuskon omaksumisen jälkeiset in- 
terpolaatiot. Tulen myös mainitsemaan jossakin 
määrin merkittäviä poikkeavia toisintoja. Olen 
kuitenkin antanut etusijan toisinnoille, jotka eivät 
näytä yhtä virheellisiltä kuin toiset ja jotka lisäksi 
jonkin verran auttavat ymmärtämään esi-isiemme 
tapoja ja mielipiteitä (Porthan 1983, 92). 


Samantapaisiin havaintoihin päätyi seuraa- 
valla vuosisadalla moni muukin kansanru- 
nojen toisintoja vertaileva tutkija ja julkai- 
sija, myös kansanrunoudentutkimuksen 
maantieteellis-historiallisen tutkimusmene- 
telmän yksi lähtökohta on tässä. Silti tuntuu 
oikealta rajoittaa »paikkaamisen» osuus ja 
mahdollisuudet Porthanin ja hänen oppi- 
laittensa kohdalla varsin vähiin: heistä su- 
keutui kriittisen tunnollisia ainesten julkai- 
sijoita, joiden silmämääränä saattoi enintään 
olla erillisten kansanrunojen edustava vali- 
koima. Tämä oli se Porthanin linja, jota Zach- 
ris Topelius vanhempi vielä noudatti 

mutta jolta Elias Lönnrot poikkesi. 
Myötävaikuttava tekijä Porthanin kannan 
määrittelyssä oli eurooppalaisen kirjallisuus- 
käsityksen muuttuminen ja kansainvälisty- 
minen, kehitys, josta viestejä saapui turkulai- 
seen humanistipiiriin ensin Ranskasta ja sit- 
ten Britteinsaarilta (Sarajas 1956, 229- 
232). Muuan olennainen muutoksen piirre 
oli kansanrunouden ja taiderunouden välisen 
kynnyksen madaltuminen. Keskustelu Ossi- 
anin lauluista oli vilkasta jo 1770-luvulla 
(ibid., 351—352), ja Porthan asettui alusta 
alkaen puolustamaan Macphersonia arvellen 
hänen vain järjestäneen, ei sepittäneen ru- 
noja. Ilmeisesti oma kokemus ohjasi häntä 
pitämään mahdollisena erillisistä runoista 
koostuvaa laajempaa eeppistä kokonaisuutta. 
Tämän lähemmäksi eepoksen ideaa eivät 
porthanilaiset piirit pohdiskeluissaan tulleet. 


Identiteettikriisi ja eepoksen tilaus 


Porthanin ja hänen työtovereittensa puu- 
hailut kansanrunojen parissa jäivät luonteel- 
taan akateemisiksi: ne loivat pohjan eepok- 
selle mutta eivät varsinaisesti ennakoineet 
sitä. Tarvittiin aivan toisenlainen tekijä kir- 
voittamaan näistä harrastuksista ja yleiseu- 
rooppalaisesta romantiikasta se potentiaali, 
joka Suomen historiallisessa tilanteessa 
saattoi johtaa eepoksen syntyyn. Tässä ta- 
pauksessa tuo tekijä oli sota, joka irrotti 
Suomen 700-vuotisesta yhteydestään Ruot- 
siin ja liitti sen vuodesta 1809 autonomisena 
suuriruhtinaskuntana Venäjään. Pitkälle 
edistynyt assimilaatio ruotsalaiseen kulttuu- 

riin katkesi, ovet avautuivat Venäjällä asuviin 
sukukansoihin päin, ja ensimmäiset valtio- 
päivät istuttivat suomalaisten mieliin aja- 
tuksen Suomesta, joka olisi enemmän kuin 
joukko Ruotsin tai Venäjän maakuntia. Tu- 
loksena oli identiteettikriisi: ruotsia puhu- 
valla sivistyneistöllä näytti olevan kaksi 
vaihtoehtoa, joko suuntautua venäläiseen 
kulttuuriin tai samastua maan pääväestön 
kieleen ja alikehittyneeseen kulttuuriin. Va- 
littiin jälkimmäinen, vaikka se merkitsi dra- 
maattista kielen vaihtoa ja vaivalloista uuden 
identiteetin rakentamista. Tässä vaiheessa 
Suomesta tuli todellinen kehitysmaa. Suo- 
men kieli oli kohotettava alennustilastaan ja 
tehtävä kulttuurikieleksi, oli luotava suo- 
menkielinen kirjallisuus, oli kerättävä ainek- 
set uudenlaista Suomen historiaa varten. Tä- 
hän työhön ryhtyi ruotsinkielinen mutta 
suomenmielinen = sivistyneistö; se edistyi 
verkkaisesti ja saavutti lopullisia tuloksia 
monien vaiheiden jälkeen vasta vuosisadan 
jälkipuoliskolla tapahtuneen koululaitoksen 
uudistamisen ja sen myötä tapahtuneen su- 
kupolvenvaihdoksen myötä. 

Ajatus Kalevalasta kuului tämän kehityk- 
sen alkuvaiheeseen. Uuden kansakunnan en- 
simmäisellä vuosikymmenellä, 1810-luvulla, 
turkulaiset ylioppilaat lukivat Herderiä, löy- 
sivät uudestaan Porthanin jo välillä miltei 
unohtumaan päässeen perinnön, pohtivat 
kansallisen identiteetin ja kulttuurin raken- 
tamisen ongelmia. Mistään poliittisesta itse- 
näisyydestä yli ja ohi autonomian ei haaveiltu, 
sen sijaan oivallettiin omaperäiseen kulttuu- 
riin pohjautuvien perushankintojen tärkeys. 
Muuan polttava ongelma oli eurooppalaiselle 


tasolle yltävän omakielisen kirjallisuuden 
puute. Tässä suhteessa Suomi oli jäljessä 
muista: tilanteen voi vielä tänään todeta 
mistä tahansa länsimaisen kirjallisuuden 
historiasta, jonka lehdille Suomi ilmestyy to- 
della myöhään, paljon myöhemmin kuin 
useat sellaiset Euroopan kansallisuudet, jot- 
ka se viimeaikaisen kehityksensä ansiosta on 
ohittanut sekä taloudellisesti että kulttuuri- 
sesti. Ja kirjallisuus oli myös identiteetin 
ydintä, ei mikään irrallinen ongelma. Sanoi- 
han jo Herder: » Runoilija on häntä ympä- 
röivän kansakunnan luoja: hän antaa ihmis- 
ten katsottavaksi maailman, ja heidän sielu- 
jaan kädessään pitäen hän johtaa heidät tuo- 
hon maailmaan» (Irmscher 1974, 800). 
Tuossa tilanteessa kansanrunous alkoi 
näyttää huomionarvoiselta pelastusköydeltä. 
Pohdiskelun malliksi tarjoutuivat vaikkapa 
Herderin ajatukset saksalaisen kirjallisuuden 
tilasta, jota hän piti huonona siksi, että siitä 
oli kadonnut kosketus varsinaisen kansan 
henkiseen maailmaan. Homeros ja Shake- 
speare olivat suuria, koska he olivat kansan- 
runoilijoita, ja Englanti oli suuri, koska sillä 
oli Shakespearensa, jatkuvasti tuoreita ai- 
heita myyteistä, balladeista ja tarinoista etsi- 
vä kirjallisuusnero. » Pääkaupungin rouville» 
suunnatun kirjallisuuden Herder huitaisi 
syrjään: sillä ei ollut kansan kanssa mitään 
tekemistä, sillä kansaa olivat talonpojat ja kä- 
sityöläiset, siis alistetut luokat, mutta myös 
omatoimista edistystä ja voimaa lupaava por- 
varisto. Kansaan kuuluivat jopa etäisten 
kulttuurien lukutaidottomat villit, sillä suul- 
lisessa runoudessaan he olivat yltäneet saa- 
vutuksiin, jotka tekivät heistä eurooppalai- 

sen rahvaan veljia. Kansa oli vieraantuneen 
eliitin vastakohta, ja kansanrunous muodosti 
ihmiskunnan lukemattomia kulttuureja yh- 
distavan siteen. Kansanrunot olivat »kansa- 
kunnan arkisto», »kansan sielun ilmaus» ja 
» kansallisuuksien elävä ääni» (Wilson 1976, 
30) — sekä yleisen että erityislaatuisen paras 
peili. Kansanlaulajat olivat siten kansallisen 
hengenlaadun parhaita tulkkeja. 

Romantiikan huikea paradoksi oli kansan 
ihannointi, vaikka kansa todellisuudessa oli 
etäinen, kansan selittäminen luovaksi ja ak- 
tiiviseksi, vaikka se todellisuudessa oli alis- 
tettu ja passiivinen (Honko 1980, 62). 1800- 
luvun alun suomalaisen rahvaan kiinnostuk- 
sesta valtion tai kansallisen kulttuurin asioi- 
hin ei juuri voi puhua; muualla paitsi ehkä 
uskonnollisissa herätysliikkeissä henkisen 
liikkeen suunta oli selvä: ylätasolta alatasolle. 
Romanttishenkisen kansallisen ohjelman 
toteuttajia ei pitkään aikaan löytynyt sieltä, 
missä oletetut uudet resurssit piilivät, vaan 
juuri eliitin parista. Silti paradoksi toimi erin- 
omaisesti juuri Suomen tilanteessa, koska 
kansalla, niin valistumatonta kuin se olikin, 
oli hallussaan omaisuuksista tärkein, kieli. 
Kansanrunous taas toimi todisteena tuon 
kielen kirjallisista ansioista ja mahdollisuuk- 
sista aikana, jolloin se ei vielä oikeastaan kel- 
vannut sivistyksen välineeksi. 

Romantiikan ansiota oli myös, että huomi- 
on kohteeksi tuli juuri eepos. Romantikko- 
jen maailmankuva oli vahvasti kehityshisto- 
riallinen, ja kulttuurikehityksen juuret ja 
mallit löydettiin antiikista. Erityisen kiihot- 
tava oli Homeroksen mysteeri, maailman- 
kirjallisuuden parhaan eepoksen syntyminen 

suoraan suullisen perinteen helmasta (esim. 
Schlegel 1796, 220—225; ks. Behler 1979, 
122-126). Se loi kehityksen paradigman: 
ensin oli eepos, vasta sitten lyriikka ja draa- 
ma. Kun Turun romantikot, ennen muuta 
ylioppilaat A. I. Arwidsson, A. J. Sjögren, A. 
Poppius ja K. A. Gottlund, kannustivat toisi- 
aan kansanrunouden keräämiseen ja julkai- 
semiseen, oli silmämääränä aluksi edustavista 
kansanrunouden näytteistä laadittava koko- 
elma. Tieto aineistojen olemassaolosta ja 
niiden suomista mahdollisuuksista oli kui- 
tenkin varsin puutteellinen, vaikka Portha- 
nin ja muiden esityöt tunnettiinkin. Elävästä 
runoperinteestä tiesi ehkä eniten Gottlund, 
joka oli sitä Itä-Suomessa itse kerännyt. 
Opiskellessaan Uppsalassa hän oli myös yh- 
teydessä Ruotsin romantikkoihin, jotka oli- 
vat monessa suhteessa aidompia kirjallisen 
romantiikan opetuslapsia kuin suomalaiset. 
Ei tunnukaan sattumalta se, että ajatuksen 
suomalaisesta eepoksesta esitti juuri Gott- 
lund kirjoittaessaan vuonna 1817: »Jos tah- 
dottaisiin kerätä vanhat kansanlaulut ja niistä 
muodostaa järjestelmällinen kokonaisuus, 
tulkoon siitä sitten eepos, draama tai mitä 
hyvänsä, niin voisi siitä syntyä uusi Homeros, 
Ossian tai Nibelungenlied; ja suomalainen 
kansallisuus herättäisi, tietoisena itsestään, 
oman erikoislaatunsa loiston ja kunnian ja 
oman kehityksensä sädekehän kaunistamana 
sekä aikalaisten että jälkimaailman ihailun» 
(Hautala 1954, 97). Toisin sanoen: eepos 
toisi kaivatun itsetunnon ja arvostuksen. Ja 
sen syntymän hyviä haltiattaria olisivat var- 
hemmat eeposrunoilijat. Tässä vaiheessa 
Gottlundilla tuskin oli kovin täsmällistä aja- 

tusta siitä, miten eepoksen kokoamisen tulisi 
tapahtua. Ei ole tietoa siitäkään, oliko hän tai 
joku toinen Turun romantikoista jo tutustu- 
nut erityisesti Homeros-tutkimuksen piirissä 
manner-Euroopassa tuolloin ajankohtaiseen 
lauluteoriaan, joka vuodesta 1795 liitettiin 
Fr. A. Wolfin nimeen, vaikka sen oli häntä 
ennen esittänyt 1600-luvun apotti Francois 
Hédelin d’Aubignac ja eräiltä osin jo antiikin 
kirjallisuusmiehet (Schadewaldt 1959, 11— 
12; de Vries 1963, 2—3). Sen mukaan ee- 
pokset syntyvät eri runoilijoiden luomista 
erillisistä lauluista, jotka nerokas eeposru- 
noilija sovittaa yhtenäiseksi kokonaisuudek- 
si. Eeposinnostus oli joka tapauksessa ilmas- 
sa ja monien tavoitettavissa, mikä näkyy sii- 
täkin, ettei esimerkiksi Lönnrot liene tunte- 
nut Gottlundin mainittua kirjoitusta. 

Kalevala-prosessin alussa voi nähdä kolme 
sukupolvea, Porthanin ja hänen työtoverin- 
sa, Turun romanttiset ylioppilaat ja vihdoin 
kansallisen ohjelman toteuttajat. Tämän 
kolmannen sukupolven esiintulo ajoittuu 
symbolisesti vuoteen 1822, jolloin Turun 
Yliopistoon kirjoittautui kolme ylioppilasta, 
J. V. Snellman, J. L. Runeberg ja Elias Lönn- 
rot. Tuolloin ei kukaan voinut aavistaa, että 
tässä olivat suomalaisen identiteetin piirtäjät, 
pääideologi, tärkein runoilija ja kansallisee- 
poksen luoja. 

Lönnrotin ohjasi kansanrunouden pariin 
hänen suomen kielen opettajansa Turun Yli- 
opistossa, Reinhold von Becker. Tämä oli 
julkaissut 1820 lehtiartikkelin Väinämöi- 
sestä, suomalaisten kertovien runojen kes- 
kushahmosta, pyrkien pääsemään eri ru- 
noista peräisin olevien tiedonsirujen avulla 


kokonaiskäsitykseen tästä henkilöstä, jolla 
näytti olevan sekä suurmiehen, kuninkaan 
että puolijumalan ominaisuuksia. Von Bec- 
ker päätyi pitämään Väinämöistä historialli- 
sena henkilönä. Tämän historiallisen näke- 
myksen omaksui myös Lönnrot eikä siitä 
koskaan luopunut. Homerosta koskevaan 
tutkimukseen Lönnrot lienee perehtynyt jo 
opintojensa yhteydessä; on arveltu hänen 
kenties jo tuolloin olleen selvillä edellä mai- 
nitusta lauluteoriasta (esim. Kaukonen 1979, 
50), joka Fr. A. Wolfin ansiosta iski pommin 
tavoin keskelle romantiikan eeposharrastus- 
ta. Myös Porthanin ja Gananderin kansanru- 
nousharrastukset herättivät hänen kiinnos- 
tustaan jo varhain. Tärkeän käytännöllisen 
vihjeen Lönnrot sai Zachris Topelius van- 
hemman kansanrunousjulkaisusta: salaperäi- 
nen pohjoinen Karjala, jossa eeppinen ru- 
nous vielä eli täydessä loistossaan, alkoi vetää 
häntä puoleensa. Kun kuolema myöhemmin 
keskeytti Topeliuksen työn, Lönnrotista al- 
koi tuntua, että nyt oli tullut hänen vuoronsa 
yrittää täyttää tuo monien esittämä ja välttä- 
mättömäksi mainittu toive mahdollisimman 
edustavasta kansanrunojulkaisusta. 


Matka runonlaulajien todellisuuteen 


Vuonna 1828 alkoivat Lönnrotin keruumat- 
kat. Niiden suuntana oli aluksi Suomen 
Karjala, sitten rajantakainen Viena, jossa 
puhuttu karjalan murre oli lähellä suomea jo 
senkin vuoksi, että huomattava osa väestöstä 
oli siirtynyt sinne alkuaan Suomen puolelta. 
Valmistuttuaan lääkäriksi Lönnrot hakeutui 

virkaan Kajaaniin ollakseen lähempänä par- 
haita runoalueita. Piirilääkärin harrastusta 
varjostivat ja hidastivat ankarat kulkutaudit 
ja vastuullinen työ: omantunnon tuskat tun- 
tuivat olevan palkkana sinänsä tärkeistä 
hankkeista suomen kielen ja kirjallisuuden 
edistämiseksi. Suomalaisen Kirjallisuuden 
Seuran aineellinen ja moraalinen tuki oli to- 
della tarpeen Kalevalan muodostumisproses- 
sin kannalta tärkeinä vuosina 1832—1837, 
jolloin jokainen keruumatka saattoi ainakin 
teoriassa muuttaa tulevan eepoksen kompo- 
sition. 

Mitä Lönnrot sitten matkoillaan löysi? 
Hän löysi runot, niiden laulajat ja ne elämän- 
ympäristöt, joissa runoja oli käytetty niin 
arkisen työn kuin juhlankin lomassa. Var- 
hempien kerääjien käsikirjoituksista tutut 
paperiset toisinnot muuttuivat nyt eläväksi 
runojen virraksi, joka solui kymmenien, lo- 
pulta satojen laulajien huulilta. Oli vapautta- 
vaa kuulla laulettavan runoa, jonka ongelmia 
oli kirjoituspöydän ääressä pohtinut. Runon 
teksti ikään kuin täydentyi ja sai uuden mie- 
lekkyyden: sen ympärillä oli nyt elävä kult- 
tuuri. Oli vavahduttavaa löytää runo ja pian 
toinen ja kolmas, joita ei kukaan kerääjä 
vielä ollut merkinnyt muistiin. Suppeina 
tunnetut runot esiintyivät yhtäkkiä laajempi- 
na ja saattoivat ryhmittyä muiden runojen 
kanssa monta sataa säettä käsittäviksi jak- 
soiksi. Runoperinne tuntui olevan koko ajan 
liikkeessä: runojen päähenkilöt saattoivat 
yllättävästi vaihtua, tietyllä seudulla tai lau- 
lajalla tärkeät eeppiset tapahtumat ryhmit- 
tyivät yhden sankarin, toisella laulajalla taas 
toisen ympärille. Runoihin ilmestyi jatkeita 

tai liittymiä, jotka kytkivät niitä aivan toisiin- 
kin runolajeihin: häärunoihin, loitsuihin ja 
lyyrisiin lauluihin. Yhdellä laulajalla runot 
pysyivät selkeinä ja hyvässä järjestyksessä, 
toisella ne pyrkivät sulautumaan toisiinsa tai 
esiintyivät vain katkelmina. Se, minkä Lönn- 
rot näin kohtasi, oli elävä säemateriaali, pro- 
duktiiviset tyylikeinot kuten muinaisrunon 
mitta, nelipolvinen trokee, alkusointu ja 
kerto monimutkaisine mutta opittavine 
sääntöineen, lukemattomat formulat ja kli- 
feet, joiden käyttömahdollisuuksia tuntui 
tarjoutuvan aina uusia, juonirakenteet, joi- 
den varaan voitiin luoda milloin suppeampia, 
milloin laajempia versioita samasta aiheesta, 
ja vihdoin juonenkuljetuksen vaihtoehdot ja 
saman teeman erilaiset liittymät toisiin tee- 
moihin. Sanalla sanoen: Lönnrot astui elävän 
runoepiikan maailmaan, hänen tajuntaansa 
ohjelmoitui ei pelkästään runojen sisältö 
vaan koko se monivivahteinen mutta silti 
tiukkarajainen säekieli, jonka varassa ru- 
nosto eli. Ilman tuon säekielen mestaruutta 
ja hallintaa Kalevalan erikoinen syntytapa ei 
olisi ollut mahdollinen. 

Näillä laadullisilla, runon elämään liitty- 
villä seikoilla oli ratkaiseva merkitys. Lisäksi 
on muistettava määrällinen tulos, joka sekin 
on kunnioitettava: Lönnrot keräsi kesään 
1834 mennessä 25 700 säettä vanhalla suo- 
malaisella runomitalla laulettua runoa, jota 
siihen mennessä oli julkaistu vain 10 000 
säettä (Kaukonen 1979, 59). Hänen kenttä- 
keruidensa kokonaismäärästä tämä on vain 
osa, sillä hän merkitsi muistiin myös satuja, 
arvoituksia, sananlaskuja, itkuvirsiä ym. sekä 
tapakulttuurin ja ennen kaikkea kielen ai- 

neksia. Kalevalan valmistumisen jalkeen ha- 
nen työnsä jatkui vielä 35 vuotta suuren sa- 
nakirjan ja erilaisten perinneaineistojen jul- 
kaisutyön parissa. 

Runot olivat Lönnrotille pääasia, eivät ih- 
miset. Hän toki oppi sopeutumaan erilaisiin 
ympäristöihin, solmimaan nopeasti ihmis- 
suhteita ja karttamaan sellaista käytöstä, joka 
vaarantaisi keruutyön onnistumisen. Hänen 
vaatimattomuudestaan ja kansanomaisuu- 
destaan on olemassa kokonainen kaskujen 
perinne (Haavio 1946). Silti on syytä muis- 
taa, että Lönnrotin matkat olivat lyhyitä, 
kestivät viikkoja, enintään kuukausia ja että 
suurin osa ajasta kului paikasta toiseen siir- 
tymiseen. Missään hän ei näy pysähtyneen 
pitempään, keneltäkään hyvältä runonlaula- 
jalta hän ei liene kerännyt koko repertoaaria. 
Mikään ei viittaa siihen, että Lönnrot olisi 
syvällisemmin kiinnostunut runojen käyt- 
töyhteyksistä tai runonlaulajien elämästä ja 
kohtaloista. Yleensä hän ei merkinnyt edes 
laulajien nimiä muistikirjaansa. Poikkeuksia 
ovat sellaiset avaininformantit kuin Juhana 
Kainulainen, Ontrei Malinen, Vaassila Kie- 
leväinen ja Arhippa Perttunen, joiden nä- 
kemykset kertovien runojen tapahtumien 
keskinäisestä aikajärjestyksestä olivat ee- 
posta suunnittelevalle Lönnrotille tärkeitä. 

Lönnrotin ja kansanlaulajien välille jäi si- 
ten huomattavan suuri kulttuurinen etäisyys. 
Sosiaalisesta taustastaan ja vaatimattomuu- 
destaan huolimatta hän kuului eliittiin, jolla 
oli toinen kulttuuri, toiset ajatukset ja pää- 
määrät kuin runojaan hänelle luovuttavilla 
ihmisillä. Lönnrot oppi tuntemaan kansan- 
elämää, mutta hän kulutti aikaansa myös pap- 


piloissa. Hän osallistui talonpoikaisiin häihin 
mutta vain sivustakatsojana ja vieraana. Kan- 
sanrunojen Suomi ja Karjala oli hänelle nau- 
ha ohikiitäviä maisemia, ihmisiä, tilanteita ja 
tapahtumia, joista riipoutui mukaan runojen 
säemateriaali ja päiväkirjan lehtiä. Hän 
esiintyi mielellään talonpoikaisessa asussa ja 
eli yksinkertaisesti, mutta silti kukaan ei 
erehtynyt luulemaan häntä talonpojaksi. Hä- 
nen repustaan löytyi matkalla sepitettyjä ru- 
noja, joiden aiheena oli koti-ikävä. 

Se ettei Lönnrot samastanut itseään mi- 
hinkään seutuun tai kohtaamaansa yhteisöön, 
oli sekä ymmärrettävää että tärkeätä. Ym- 
märrettävää sikäli, ettei Lönnrot ollut ensisi- 
jaisesti kiinnostunut nykypäivän kansanelä- 
mästä vaan siitä muinaissuomalaisesta yhteis- 
kunnasta, josta siihen oli ehkä jäänyt jälkiä. 
Tärkeää siksi, että hän näin saattoi vapaam- 
min luoda oman runojen maailmansa, joka 
edusti perinteen kokonaisuutta hänen hah- 
mottamanaan eikä enää minkään alueen tai 
runonlaulajasuvun tai yksittäisen laulajan pe- 
rinnesysteemiä. Nykypäivän tieteen nor- 
meista käsin keruumenetelmää voi moittia 
pintapuoliseksi, mutta moite raukeaa, kun 
muistetaan, että Lönnrot alitajuisesti varasi ja 
tarvitsi aikaa keruun tuloksia integroivaan 
hahmotusprosessiin. Tärkeimpiin tapaamiin- 
sa runonlaulajiin nähden Lönnrot säilytti op- 
pipojan asenteen miltei loppuun saakka, 
Kalevalan ensimmäisen painoksen ilmesty- 
miseen asti. 

Paluu eeposrunoilijan todellisuuteen 


Kalevala-prosessin voi suppeassa mielessä, 
siis Elias Lönnrotin tajunnassa tapahtuneena 
kehityksenä, rajata vuosiin 1828—1862. Sen 
ulkopuolelle jäävät opintoaikojen sinänsä 
erittäin tärkeät virikkeet samoin kuin Kale- 
valoiden jälkeinen kansanperinteen julkai- 
sutyö. Mainitulta kaudelta löytyvät Kalevalan 
esityöt ja variantit alkupisteenä puuhailu en- 
simmäisten Kantele-vihkojen kanssa ja pää- 
töksenä kouluja varten toimitettu lyhennetty 
Kalevala. Elias Lönnrot ei ollut kansanru- 
nouden kerääjä sanan tavanomaisessa mie- 
lessä. Hän ei pelastanut arvokasta aineistoa 
arkistoihin säilytettäväksi joitakin tarkem- 
min määrittelemättömiä tarkoituksia varten. 
Hänen työllään oli konkreettinen tavoite: 
julkaiseminen. Runojen keruu palveli tätä 
tavoitetta ja päättyi, kun julkaisu valmistui. 
Muiden kerääjien aikaansaannokset olivat 
tärkeitä vain sikäli kuin niillä oli suoranaista 
käyttöä tekeillä olevassa eepoksessa. Vähän- 
laisesti on merkkiä siitä, että Lönnrot olisi 
vakavissaan pohtinut keruuponnistusten 
laajentamista yli ja ohi omien voimiensa tai 
Kalevalan tarpeiden (ks. kuitenkin Anttila 
1931, 315); nämä huolet askarruttivat kyllä 
muita. Sen sijaan Lönnrot kuunteli ilmeisen 
tarkoin Kalevalasta esitettyjä usein kriittisiä 
huomautuksia; hän odotti neuvoja ja oli ai- 
nakin periaatteessa valmis jakamaan vastuuta 
niin runolaulajien kuin Suomalaisen Kirjalli- 
suuden Seuran herrojen tai ystäviensä kans- 
sa. Kritiikki vaikuttikin Kalevalaan, mutta 
päätökset Lönnrot piti itsellään. 

Neljä Kantele-vihkoa vuosilta 1829—31 

kiinnostavat enemmän Lönnrotin työtavan 
kuin eeposidean kannalta. Näin rajaten 
meillä on yhteensä viisi Kalevalan toisintoa: 
1) kolme erillistä julkaisematonta runosi- 
kermää, Lemminkäinen (825 säettä) kesältä 
1833, Väinämöinen (1867 säettä) ja Naima- 
kansan virsiä (499 säettä) lokakuulta 1833; 
2) samoin julkaisematta jäänyt Runokokous 
Väinämöisestä eli Alku-Kalevala (16 runoa, 
5 052 säettä) marraskuulta 1833; 3) Kalevala 
taikka Vanhoja Karjalan Runoja Suomen 
kansan muinosista ajoista eli Vanha Kalevala 
(32 runoa, 12 078 säettä) vuosilta 1835—36, 
4) Kalevala eli Uusi Kalevala (50 runoa, 
22 795 säettä) vuodelta 1849 ja 5) Kalevalan 
lyhennetty laitos (50 runoa, 9732 säettä) 
vuodelta 1862. 

Jo Kantele-vihoissa Lönnrot käsitteli ru- 
nomateriaalia vapaammin kuin aikoinaan 
Porthan tai samoihin aikoihin omaa antologi- 
aansa julkaissut Zachris Topelius vanhem- 
pi. Vihkojen esipuheessa Lönnrot antaa tie- 
toja runojen keruupaikoista, mutta itse runot 
on toimitettu yhdistelemällä eri toisinnoista, 
paikkailemalla yhden aukkoa toisen säkeillä. 
Vain kolme runoa on samassa asussa kuin 
alkuperäisessä kenttämuistiinpanossa. Runot 
on joka tapauksessa julkaistu erillisinä ja ko- 
tipaikkansa jotakuinkin säilyttäneinä. Tovin 
näytti siltä, ettei Lönnrot etenisi tämän pi- 
temmälle. 

Toimittaessaan Kantele-vihkojen julkai- 
sematta jääneitä jatko-osia hän kuitenkin tuli 
uusiin ajatuksiin. Hän alkoi yhdistellä Lem- 
minkäisestä ja Kaukomielestä kertovia ru- 
noja arvellen samoin kuin Topeliuskin, että 
nämä olivat yksi ja sama henkilö (Kaukonen 

1979, 41). Tuloksena oli runosikermä, jossa 
eri laulajien esittämät runot nivellettiin toi- 
siinsa käyttäen aukkojen paikkaamiseen ja 
saumakohtien luomiseen aidoista kansanru- 
noista peräisin olevia säkeitä. Kokonaisuus ei 
ollut kovin paljon toisenlainen kuin ne eräi- 
den runonlaulajien hahmottamat sikermät, 
joissa he pyrkivät ryhmittämään eri runoai- 
heita enemmän tai vähemmän loogiseksi, 
yhtenäiseksi ketjuksi. Lönnrotin ratkaisussa 
sikermä kuitenkin kadotti kotipaikkansa, 
sillä kokoonpanon säkeet olivat eri seuduilta 
saaduista toisinnoista. Välillä tekemänsä tu- 
loksekkaan ` keruumatkan ` innoittamana 
Lönnrot koosteli vielä kaksi sikermää loka- 
kuussa 1833, toisen Väinämöisestä, toisen 
hääseremoniasta. 

Nyt oli lopullisesti irtauduttu kaikista sii- 
henastisista kansanrunojen julkaisuperiaat- 
teista, mutta silti sikermätekniikka näytti 
johtavan umpikujaan: runoja ei ollut yhdestä 
henkilöhahmosta riittävästi, eikä juonen ra- 
kennekaan ollut kovin tyydyttävä. Ratkaise- 
va muutos kokoonpanotekniikassa tapahtui 
jo marraskuussa 1833, jolloin Lönnrot koosti 
yli 5000-säkeisen Runokokouksen Väinä- 
möisestä. Varhemmat sikermät olivat olleet 
vielä kooltaan sellaisia, että lahjakas runon- 
laulaja olisi ne halutessaan voinut muistinva- 
raisesti hallita ja esittää, nyt tuo raja alkoi 
ylittyä. Tosin eräissä maailman eepostraditi- 
oissa on suullisesta perinteestä tavattu vielä 
tätäkin huomattavasti laajempia hahmotel- 
mia, mutta niiden esitys on samalla pirstou- 
tunut useihin ja erilaista suosiota nauttiviin 
osiin. Karjalaisessa runoperinteessä ei kui- 
tenkaan ole merkkiä tuhatta säettä laajem- 


mista, edes luonteeltaan tilapäisistä runo- 
ketjuista. 

Runokokousta Väinämöisestä nimitetään 
Alku-Kalevalaksi, koska siinä on jo hahmol- 
laan Kalevalan juonen perusratkaisu: aineel- 
lista vaurautta tuovan ihme-esineen sammon 
taonta ja ryöstö erotetaan toisistaan ja niiden 
väliin sijoittuvat runot kilpakosinnasta ja 
Pohjolan häistä sekä jatkuvasti varsin irralli- 
set Lemminkäis- ja Kullervo-episodit. Myös 
eepoksen  perusvastakohta, Kalevalan ja 
Pohjolan kansojen välinen kilpailu ja taistelu 
alkaa muotoutua, kun Pohjolan naispuolinen 
valtiatar kauniine tyttärineen asetetaan Väi- 
nämöisen johtamien Kalevalan sankareiden 
vastapooliksi. Juoneen jäi kuitenkin vielä 
ristiriitaisuuksia, joita Lönnrot myöhemmin 
korjaili. 

On arvailtu, vaikuttiko syntymässä olevan 
eepoksen kokoonpanotekniikan hahmottu- 
miseen tietty mielikuva, ns. homeerinen 
malli sen wolfilaisena tunnetussa muodossa. 
Samastiko Lönnrot jo tässä vaiheessa itsensä 
Homerokseen? Teorian mukaan mitään var- 
sinaista Homerosta ei ollut koskaan ollut- 
kaan vaan ainoastaan joukko eri tavoin syn- 
tyneitä eeppisiä kansan runoja, jotka Peisi- 
stratoksen aikana 500-luvun jälkipuoliskolla 
e.Kr. toimitettiin eepoksiksi (Schadewaldt 
1959, 9-24; meillä viimeksi Kaukonen 
1979, 49—50). Uuden Kalevalan ilmestymi- 
sen aikaan Lönnrot jo avoimesti vertaili työ- 
tään Homeroksen eeposten syntyyn (Lönn- 
rot 1849; ks. af Forselles 1908, 228), mutta 
miten laajasti hän tunsi romanttista eeposteo- 
riaa koskevaa mannermaista kirjoittelua 
syksyllä 1833? Ei tunnu todennäköiseltä, että 

han olisi perehtynyt alkukielella esimerkiksi 
Friedrich Schlegeliin, joka sovelsi wolfilaista 
näkemystä romantiikaan kirjallisuusteoriaan 
(Behler 1979, CLII-CLV; Schlegel 1796). 
Jos kielitaito ei asettanut esteitä, niin ainakin 
temperamenttiero vaikutti. S. G. Elmgren 
mainitsee Lönnrotin joskus sanoneen saksa- 
laisista teoksista, että »niissä oli yhtä nidettä 
kohti vain yksi tai kaksi sivua sisällöltään kel- 
vollista» (Elmgren 1884, 20). Kenties ro- 
mantiikan eeposkeskusteluista tihkui Lönn- 
rotille tietoa muita teitä. Homeroksen esiku- 
va oli kuitenkin niin luonnostaan tarjoutuva, 
ettei Lönnrotin tarvinnut lähestyä sitä teo- 
reetikkojen kautta. 

Ilmeisesti malleja oli useita. Kirjeessään 
H. Cajanderille 3.12.1833 Lönnrot sanoo ta- 
voitteenaan olevan »kokoelman, joka vastaa 
suunnilleen puolta Homerosta» (af Forselles 
1911, 170), ja J. G. Linsénille hän kertoo 
6.2.1834 edellisenä syksynä Vienasta saa- 
mastaan »huomattavasta ennen julkaise- 
mattomien mytologisten runojen kokoel- 
masta» ja mielessään syntyneestä ajatuksesta 
saada niitä ja varhemmin kerättyjä runoja 
järjestämällä »suomalaisesta mytologiasta 
jotain islantilaista Eddaa vastaavaa» (ibid., 
187). Samassa kirjeessä hän epäröi, olisiko 
järjestämistyö yhden vai useamman toimesta 
suoritettava, »koska sellaista kokoelmaa tu- 
levaisuuden sukupolvet kenties tulevat ar- 
vostamaan yhtä korkealle kuin gööttiläiset 
Eddaa tai kreikkalaiset ja roomalaiset jollei 
Homerosta, niin ainakin Hesiodosta». Tämä 
mallien moneus antaa aiheen pohtia, näkikö 
Lönnrot edessään sekä kiinteän eepoksen 
(Homeros) että eräänlaisen mytologisen sa- 

nakirjan (Theogonia, Edda) vaihtoehdot. Jäl- 
kimmäinen malli selittää joka tapauksessa 
parhaiten Kalevalan jatkuvaa laajentamispro- 
sessia ja vapauttaa samalla Lönnrotia Kale- 
valan juonelliseen epäyhtenäisyyteen koh- 
distuneesta kritiikistä. 

Vanhan Kalevalan kokoonpanossa käy- 
tetty metodi sopi paremmin wolfilaiseen 
lauluteoriaan kuin alkuperäiseen romantti- 
seen kansaneeposten syntyä koskevaan teo- 
riaan, jossa muinaiseeposten ajateltiin keh- 
keytyneen kuin käden koskematta, kollektii- 
visesti (Herderin ajatteluun pohjautuvaa 
»das Volk dichtet» -oppia kehittelivät mm. 
A. W. Schlegel ja Jakob Grimm, ks. Wilson 
1976, 236 ja Friedman 1961, 250). Itse asi- 
assa juuri jälkimmäinen näkemys oli Lönn- 
rotin aikana vallitseva, ja se pakotti hänet 
etsimään edes merkkejä laajemmasta, vaik- 
kakin hajonneesta juonistruktuurista. Välillä 
hän uskoi jo päässeensä rakenteen jäljille. 
Mainitussa kirjeessään Cajanderille hän sa- 
noo: »Hallussani olevat runot ovat nyt jär- 
jestyksessä sen mukaan kuin eräs ukko ne 
minulle osaksi lauloi, osaksi kertoi Väinä- 
möisestä, ja niitä on kokonaista 16 laulua.» 
Lönnrotin viittaus tarkoittaa Vaassila Kiele- 
väistä. Tällä oli kertomarunojen tapahtumien 
keskinäisestä aikajärjestyksestä ajatuksia, 
joihin Lönnrot suhtautui ilmeisen vakavasti, 
vaikka Vaassila oli jo parhaan laulutaitonsa 
kadottanut ja huonomuistinen. Väinö Kau- 
konen kutsuukin Vaassilan luona syntyneitä 
muistiinpanoja »keskustelupöytäkirjaksi». 
Ilmeisesti Lönnrot tässä yliarvosti Vaassilaa, 
mutta rohkaisevia oppaita oli toki muitakin, 
esimerkiksi Ontrei Malinen, joka samalla 

matkalla lauloi useista runoista yhdistellyn 
366-säkeisen Sampo-jakson (Niemi 1898, 
135—146; Kaukonen 1979, 45, 50). Kirjees- 
sään Linsénille Lönnrot mainitsee »moniaat 
suorasanaiset kertomukset, joita Arkangelin 
kuvernementissä kuulin satuina vanhoilta 
ihmisiltä ja jotka käsittelivät samoja uroste- 
koja» ja »tarjosivat minulle jonkinmoista 
johtoa» (af Forselles 1911, 187). Viittaus 
saattaa tarkoittaa Vaassilaa, mutta ilmeistä 
on, että Lönnrot kävi muidenkin kanssa kes- 
kusteluja, joista ei ole yksityiskohtaisia 
muistiinpanoja. Vuoden 1834 huhtikuussa 
Arhippa Perttunen lauloi kolmatta päivää 
Lönnrotille runoja »hyvässä järjestyksessä, 
jättämättä huomattavia aukkoja» (ibid., 210). 
Useimmat niistä olivat aivan uusia, ennen 
keräämättömiä, ja Lönnrot onnitteli itseään 
löydöstään arvellen, ettei näitä runoja muu- 
alta olisi enää voinut saadakaan. 

Tähän Latvajärven onnistumiseen hui- 
pentuu muinaiseepoksen metsästys ja Kale- 
valan synty. Lönnrot halusi mahdollisimman 
pitkälle jakaa vastuun parhaiden runonlaula- 
jien kanssa mutta vaistosi, että lopullinen 
vastuu oli siirtyvä hänelle. Pitemmälle kuin 
Arhipan kanssa päästiin, ei ollut mahdollista 
päästä. Kansaneepoksen raja oli tässä: oli 
suhteellisen täyteläisiä runoja, joilla näytti 
olevan jonkinlainen keskinäinen logiikka. 
Muinaiseepoksesta ei voinut puhua, muinai- 
suudesta kertovista runoista sen sijaan kyllä. 


Reseptio luo eepoksen 


Lönnrot on Arkangelin kuvernementissa asuvien 
suomalaisten keskuudesta koonnut runsaasti 'ru- 


noja”, ja sovittaessaan niitä yhteen hän on tehnyt 
sen merkillisen havainnon, että on olemassa suuri, 
täydellinen, myytillinen kansalliseepos, kokoili- 
jansa jakama kahteen neljättä runoon, joissa etu- 
päässä lauletaan Väinämöisen urotöistä ja kohta- 
loista. Uskomattomalla vaivalla mutta saavuttaen 
ihanan palkinnon työn onnistuttua on tarkkanä- 
köinen järjestäjä ja löytäjä sovittanut yhteen tä- 
män suomalaisen muinaisrunouden katkelmat ja 
siten pelastanut sen varmasta häviöstä, tai oike- 
ammin: päivänvaloon saattanut sen, mikä oli jo 
hajonneina pirstaleina peittynyt unhoon (Haavio 


1949, 240). 


Nämä sanat lausui J. G. Linsén Suomalaisen 
Kirjallisuuden Seuran vuosikokouksessa 
1835 hetkellä, jolloin kukaan ei ollut vielä 
nähnyt eeposta sen lopullisessa asussa. Kale- 
vala valmistui ja ilmestyi kirjakauppoihin 
vuotta myöhemmin. Kalevalan vastaanoton 
tutkimus joutuu lähtemään siitä tosiasiasta, 
että Kalevalasta tiedettiin, mikä se oli, jo 
paljon ennen kuin tiedettiin, mitä siinä oli. 
Teos luokiteltiin salamannopeasti, jo ennen 
ilmestymistään, kansaneepokseksi ja kansal- 
liseepokseksi. Oliko kenties Elias Lönnrot 
antanut Kajaanista lähettämissään kirjeissä 
aiheen näin korkealentoisiin odotuksiin? 
Yleensä pitää paikkansa sääntö, ettei kukaan 
voi ryhtyä tietoisesti kirjoittamaan kansallis- 
eeposta, sillä vasta eepoksen vastaanottava 
yhteisö antaa teokselle tämän arvon, ja se voi 
tapahtua usein pitkän historiallisen kehityk- 
sen tuloksena. On kuitenkin tapauksia, joissa 
eeposrunoilijaan on kohdistettu vahvoja en- 
nakko-odotuksia. Näin oli esimerkiksi Ver- 
giliuksen ja Lönnrotin kohdalla. Lönnrotin 
kirjeistä emme saa vahvistusta käsitykselle, 
että hän olisi »löytänyt eepoksen»: hän pu- 

huu vain »kokoelmasta» ja sen jarjestami- 
sesta runonlaulajien antamien ainesten ja 
viitteiden mukaan. Sen sijaan voimme niistä 
lukea merkkejä paineiden kasautumisesta ja 
huolta nyt yhden miehen kannettavana ole- 
vasta vastuusta. Jo vuosia oli tiedetty Lönn- 
rotin tavoitteesta, vaikkei tulevan teoksen 
laadusta ollut tarkkaa käsitystä. Hankkee- 


seen kohdistui samaa kunnioitusta kuin ro-. 


mantiikan aikana yleensä kansanrunouteen. 
Mainitussa kirjeessään juuri Linsénille Lönn- 
rot ilmaisee tajuavansa, minkä arvon jälki- 
maailma saattaa antaa tekeillä olevalle teok- 
selle. Hän ilmoittaa aikovansa jättää käsikir- 
joituksen Suomalaisen Kirjallisuuden Seu- 
ralle »ikaan kuin vain ehdotuksena siellä tar- 
kastettavaksi», koska hän ei ole varma siitä, 
»olisiko koko yritys järjestää myytilliset ru- 
not yhdeksi kokonaisuudeksi toteutettava 
yhden vai ehkä useamman toimesta» (af For- 
selles 1911, 187). Lauseesta ei tarvinne lukea 
turhaa vaatimattomuutta eikä Seurasta mah- 
dollisesti löytyvien arvostelijoiden pelkoa. 
Lönnrot oivalsi, että ne romanttisen eepos- 
teorian mukaiset odotukset, jotka olivat ol- 
leet ilmassa ainakin parikymmentä vuotta, 
kohdistuisivat tekeillä olevaan kansanruno- 
eepokseen. Hänestä tuntui, että tilanteen to- 
dellisen laidan ymmärtäjiä ja vastuun jakajia 
saisi kernaasti olla useampia kuin yksi. 
Linsénilla ei kuitenkaan ollut aikaa eikä 
tarvetta kuunnella Lönnrotin sanoista kuul- 
tavaa huolestumista. Hän ei ollut kerännyt 
kansanrunoja eikä tuntenut sitä kansankult- 
tuuria, jossa ne elivät. Niinpä hän ja luke- 
mattomat aikalaiset turvautuivat romantiikan 
eeposkäsitykseen arvioidessaan Lönnrotin 

työn tulosta. Sen mukaan oli mahdollista 
nähdä Kalevalassa hajasirpaleista pelastettu 
eepos, joka aitoon ja ehjään kokonaisuu- 
teensa palautettuna kykeni kertomaan suo- 
malaisten muinaisista vaiheista, tavoista ja 
uskonnosta. Ei kellään yksilöllä, ei Lönnro- 
tilla eikä runonlaulajilla, ollut ratkaisevaa 
osuutta eepoksen luomiseen, vaan luojaksi 
ajateltiin 'kansa', ihmiskunnan varhaisinta 
kieltä, runoutta, viljelevä luojaprinsiippi. 
Tällainen esiymmärrys häiritsi Lönnrotin 
työn todellisen luonteen tajuamista. Lönn- 
rotista tuli kokoonpanija, entistäjä ja puh- 
taaksikirjoittaja. On kuitenkin syytä muistaa, 
että esimerkiksi se Suomalaisen Kirjallisuu- 
den Seuran tarkastajakunta, joka tutustui 
Vanhan Kalevalan käsikirjoitukseen ja jonka 
mielipidettä Lönnrot kaipasi, ei näytä olleen 
romanttisten harhojen vallassa. Lautakunta, 
johon kuuluivat M. Akiander, F. Aminoff, R. 
von Becker, B. Frosterus, A. Ingman, C. N. 
Keckman, G. Rein, W. S. Schildt ja C. H. 
Stählberg, halusi, että tulevaisuudessa jul- 
kaistaisiin kaikki Lönnrotin hallussa olleet 
toisinnot sellaisinaan, vieläpä vieraskielisinä 
käännöksinäkin, jotta ulkomaisillakin mui- 
naistutkijoilla olisi tilaisuus tutustua eepok- 
sen aineksiin myös sellaisinaan (Protokoll 
hället vid Sällskapets för Finsk Litteratur 
Sammankomst den 7 Maj 1834, 3). Tavallaan 
Lönnrotkin oli tarkoittanut jotain tällaista 
sijoittaessaan Vanhan Kalevalan loppuun 
osan »toisintoja». Usein ajatellaan, että näin 
asetettu tehtävä on tullut suoritetuksi, kun 
aikanaan julkaistiin 33-osainen Suomen 
Kansan Vanhat Runot ja ilmestyivät A. R. 
Niemen ym. ja lopulta Väinö Kaukosen läh- 

detutkimukset. Näin asian laita ei kuitenkaan 
tarkkaan ottaen ole, vaan Lönnrotin otot ja 
jätöt kaipaavat yhä selvitystä nimenomaan 
useiden vaihtoehtojen säätelemänä valinta- 
prosessina, puhumattakaan tarpeesta saattaa 
Lönnrotin käyttämät toisinnot ja muu asiaa 
koskeva tieto kansainvälisen eepostutkimuk- 
sen ulottuviin. SKS:n tarkastajakunnan voi 
sanoa olleen aikaansa, jopa meidänkin ai- 
kaamme, edellä. 

Kokonaan toisen ongelmapiirin tarjoavat 
sivistyneistön piirissä liikkuneet käsitykset. 
Kokoavampi reseptiotutkimus on sekin suo- 
rittamatta; on tyydytty yksittäisten mielenil- 
mausten lainailuun. Nimenomaan vallalla 
olleista eeposkäsityksistä voisi löytyä vari- 
anttien kirjo niistäkin. Kalevalan »läpimur- 
ron» profiili jäsentyisi eri kohderyhmien ja 
vuosikymmenten mukaan. Kun edellä pu- 
huin Kalevalan salamannopeasta luokittami- 
sesta kansalliseepokseksi, en tietenkään tar- 
koittanut, että Kalevalasta olisi yhdellä is- 
kulla tullut yhteisomaisuutta. Tiedetään, että 
sitä lukivat tai pystyivät lukemaan vain har- 
vat, että pieni painos riitti puolitoista vuosi- 
kymmentä ja että monet, heidän joukossaan 
jopa Snellman, epäröivät, mikä arvo Kaleva- 
lalle olisi annettava. Kalevala oli yhtä paljon, 
ehkä enemmänkin väittelyjen kuin yksisil- 
mäisen ihailun kohde. Silti ylistäjät aikanaan 
voittivat, ei vähiten kansainvälisen mielipi- 
teen tuella ja siihenkin limittyneistä kriitti- 
sistä aineksista huolimatta. Kalevala alkoi 
toimia kansallisen identiteetin symbolina jo 
ennen, kuin sen sisällön laaja-alaisesta hal- 
linnasta tai tieteellisestä lähdeanalyysista voi 
puhua. Keskusteluun Kalevalasta alkoi jo 


varhain sekoittua holhoavia äänenpainoja, ei 
haluttu loukata vallitsevia käsityksiä, ei töl- 
väistä Lönnrotia jne. Tällaisessa keskuste- 
luilmastossa myös ei-asiantuntijoiden sana 
alkaa painaa. 


Romantiikan ajan eeposkäsitykset 


Mistä sitten oikeastaan oli kysymys? Mistä 
tarkkaan ottaen väiteltiin, ja mitkä olivat 
keskeiset erimielisyyksien tai väärinkäsitys- 
ten aiheet? Kalevala-prosessin kulttuurihis- 
toria on kirjoittamatta, vaikka kiintoisista ai- 
neksista ei ole pulaa, kuten ulkomaisen tut- 
kijan William A. Wilsonin ensimmäinen 
pintaraivaus (Wilson 1976) ja eräät koti- 
maisten tutkijoiden yleensä pienimuotoiset 
tutkielmat (esim. Karkama 1985) ovat 
osoittaneet. Tässä yhteydessä tyydyttäköön 
korostamaan väittelyjen pohjana olleiden 
eeposkäsitysten epäyhtenäisyyttä. Fi oikeas- 
taan voida puhua yhdestä romanttisesta ee- 
posteoriasta lainkaan. On puhuttava erilai- 
sista teoreettisista virtauksista romantiikan 
aikana, myös ja nimenomaan romantiikan si- 
sällä, pääideologien teksteissä, ja edelleen 
klassiseksi ja romanttiseksi luonnehdittujen 
eeposkäsitysten syvällisestä vuorovaikutuk- 
sesta. Sankariaika eeposten välttämättömänä 
esivaiheena, eepos kirjallisuuden kehitysvai- 
heteorioissa, eeposten kiertyminen yhden 
keskeistapahtuman ympärille tai tämän yhte- 
näisyysvaatimuksen kieltäminen, eepos kan- 
sanhengen tai yhteiskunnallisen ja kulttuuri- 
sen kehitysvaiheen kuvastajana ja lukuisat 
muut ongelmat risteilevät romantiikan ajan 

filosofien, esteetikkojen, mytologien ja mitä 
erilaisimmista näkökulmista mm. Homerosta 
lähestyvien tutkijoiden kirjoituksissa. 
Kalevalan vastaanoton kannalta on tietysti 
olennaista, mitä ja mistä lähtökohdista Suo- 
messa puhuttiin Vanhan ja Uuden Kalevalan 
välisenä aikana. Pertti Karkama on valaissut 
käydyn keskustelun taustaa erityisesti Hege- 
lin ja Friedrich Schlegelin osittain vastak- 
kaisten estetiikkojen ja Snellmanin ja Rune- 
bergin Kuningas Fjalarista käymän väittelyn 
pohjalta (Karkama 1985, 98—104). Klassi- 
sen ja romanttisen eepoksen määritelmät 
kietoutuvat tavan takaa toisiinsa siitä huoli- 
matta, että esimerkiksi Snellman »teki selvän 
eron» niiden välillä. Kiintoisa tienviitta on 
nuori Robert Tengström, jonka esittämä 
kritiikki vaikutti ei vain Uuden Kalevalan 
juoneen vaan Lönnrotin eeposkäsityksen 
kehitykseen yleensä. Hänen asettamansa 
odotushorisontti oli tällainen: 


Kansojen elämässä on ollut aika, jolloin kaikki ne 
ainekset, joihin ne sittemmin ovat erikoistuneet, 
vielä muodostivat yksinkertaisen kokonaisuuden, 
jolloin yksilö ei vielä ollut ulkopuolella kansaansa 
eikä tämä vielä ollut pirstoutunut sivistykseltään 
ja elämänoloiltaan erilaisiin luokkiin, vaan jolloin 
kaikessa vallitsi sama henki ja kaikkea piti koossa 
luonnollinen sielujen yhteys. Erityisesti juuri tästä 
ajanjaksosta voi sanoa, että runous puhkesi esiin 
kansan sydämestä. Yksi tulkitsi sen, mitä tuhannet 
tunsivat, ja herätti kaikissa voimakasta vastakai- 
kua. Laulut kulkivat perintönä kansan suussa, elä- 
vien laulajien huulilla ja soittimilla; he lauloivat, 
mitä mielessä oli suloista ja surullista, mitä koet- 
tiin, kärsittiin ja toivottiin. Lauluista tuli kansan 
sisimmän elämän, sen kielen ja sen asuman maan 
kukka. Kuka puki sanoiksi tämän sisäisen elämän, 
se pysyi samantekevänä: kansanlaulu ei koskaan 

tunne sepittäjäänsä. Mutta jos kansalla oli run- 
saammat henkiset lahjat ja jos sen aika ei koko- 
naan kulunut luonnonelämän uneksivassa huu- 
mauksessa, niin laulu ei silloin jäänyt yksityisten 
tapahtumien eikä tunteiden piiriin, vaan kasvoi 
lakkaamatta, samalla kun sen säkenet sinkoilivat 
sähkökipinäin tavoin sukupolvesta sukupolveen; 
lukemattomissa sieluissa se syntyi uudelleen; lu- 
kemattomat henget kokeilivat sitä; yksityiset 
tunteet kehittyivät uusiksi katsantotavoiksi; ta- 
pahtumat liittyivät yhä enemmän yhteen ja kas- 
voivat tapahtumasarjoiksi. Koko kansa otti 
enemmän tai vähemmän osaa näiden sarjojen 
luomiseen, ja tällaisesta tapahtumasarjasta saattoi 
tuskin puuttua mitään piirrettä, joka oli olemassa 
todellisuudessa. Näin syntyivät kansaneepokset, 
nämä suuret runoelmat, joihin kansa on aivan 
kuin tarjottimelle pukenut suuriksi ja katoamat- 
tomiksi hahmoiksi koko lapsuuselämänsä sen al- 
kuperäisessä eheydessä (Tengström 1845a, 139). 


Tässä on huomatakseni kansanrunouden ja 
eepoksen synty alkuperäisessä herderiläises- 
sä hengessä esitettynä. Se on kollektiivinen 
prosessi, joka hädin tuskin kaipaa edes ano- 
nyymia runoilijaa. Karkama korostaa Teng- 
strömin ajattelun läpikohtaista hegeliläisyyttä. 
Varmaankaan hän ei voi olla aivan väärässä, 
mutta eeposkäsitysten limikkäisyyttä kuvaa 
se, että Tengströmin näkemys voidaan ku- 
mota juuri Hegel-sitaatilla: 


Kuitenkin voi eeppinen runo varsinaisena taide- 
teoksena olla peräisin vain yhdestä yksilöstä. Siinä 
määrin kuin eepos nimittäin lausuu julki koko 
kansakunnan asian, ei kansa kokonaisuutena ru- 
noile vaan yksilö. Ajan ja kansakunnan henki on 
tosin substantiaali, vaikuttava syy, mutta se todel- 
listuu vain taideteoksena yhtyessään yksilölliseen 
neroon, joka tekee sitten tämän yleisen hengen ja 
sen sisällön tietoiseksi omana näkemyksenään ja 
omana teoksenaan ja toteuttaa sen sellaisena. Sillä 

runoileminen on henkistä tuottamista ja henki on 
olemassa vain yksityisenä todellisena tietoisuute- 
na ja itsetietoisuutena (Hegel 1955, 411; ks. Kar- 
kama 1985, 105—106). 


Toisaalta Herderin edellä mainittu (ks. s. 
131) näkemys runoilijasta kansakunnan psy- 
kopompoksena, sielujen johdattajana ja 
henkisen maailman luojana, ei ole kaukana 
Hegelistä. Taustalla väikkyy romantiikan 
kirjallisuusidoli, Shakespeare. Ristiriitaa, jos 
sitä on, ei ole syytä selittää pois vetoamalla 
vain kansanrunouden ja taiderunouden väli- 
seen eroon; se olisi romantiikan perusnäke- 
mysten vastaista. 

Entä miten wolfilainen Homeros-kysy- 
myksen ratkaisu soveltuu vaikkapa Teng- 
strömin ajatuksiin? Huonohkosti sikäli, että se 
tavallaan eliminoi alkuperäisen kansanee- 
poksen, siirtää eepoksen synnyn kirjoitustai- 
don ja kirjallisen toimitustyön piiriin. Kol- 
lektiivisesti luotuja eepoksia ei olisi lainkaan, 
ei liioin suullisia. Friedrich Schlegel, ro- 
manttisen ` kirjallisuusteorian ^ kehittäjä, 
omaksui Wolfin kannan, mikä ei välttämättä 
merkitse sitä, että se olisi romantiikan alku- 
peräinen kanta. Esimerkiksi Goethe hyväk- 
syi Wolfin ajatuksen, mutta vain jonkin ai- 
kaa, luopuen siitä myöhemmin (Schadewaldt 
1959, 14, 19). Vaikka se oli, kuten sanottu, 
jo antiikista periytyvä ja aika ajoin toistettu 
selitys, se vaikutti romantiikan 1790-luvun 
ilmastossa vallankumoukselliselta ja ainakin 
Goethesta hieman luotaantyöntävältä. 

Koska wolfilainen malli soveltuu niin erin- 
omaisesti Lönnrotin tilanteeseen, sen voisi 
olettaa — jos se tunnettiin yleisesti — vai- 
kuttaneen Vanhan Kalevalan vastaanottoon. 


Sekä Tengström että Linsön tuntuvat välillä 
asennoituvan wolfilaisesti, esimerkiksi pu- 
huessaan »kokoilijansa kahteen neljättä ru- 
noon jakamasta» eepoksesta (Linsön) tai an- 
taessaan neuvoja, jotka tähtäävät Kalevalan 
juonenkuljetuksen selkiyttämiseen (Teng- 
ström). Jos wolfilainen tulkinta olisi todella 
ollut laajasti omaksuttu, tästä ei olisi ollut 
pitkä askel irtautua elegantisti romantiikan 
alkuperäiseepos-vaatimuksesta ja samastaa 
Lönnrot niihin Peisistratoksen ajan toimitta- 
jiin, jotka kokosivat suureepoksen. Mutta 
näin ei tapahtunut. Sekä Linsén että Teng- 
ström uskoivat ilmeisen vahvasti alkuperäisen, 
joskin hajonneen kansaneepoksen olemas- 
saoloon juuri siten kuin romantiikka edel- 
lytti. Entä uskoiko Lönnrot? Karkaman vas- 
taus kysymykseen on myöntävä (Karkama 
1985, 97); itse olisin varauksellisempi. 


Aitouden monet tasot 


Jos Kalevala olisi Miltonin Kadotetun para- 
tiisin tai Vergiliuksen Aeneiksen kaltainen 
taide-eepos, kysymys sen autenttisuudesta 
olisi asetettava toisin tai sen olisi annettava 
raueta kokonaan. Kalevala on kuitenkin kan- 
sanrunoeepos, sen säkeet eivät ole Lönnrotin 
luomia vaikkakin muokkaamia. Niille löytyy 
suullisista kansanrunoista vastineita, joihin 
niitä voidaan verrata. Aitouden yhdeksi 
normiksi voidaan asettaa vastaavuus kansan- 
runoaineistoon muistaen kuitenkin, ettei 
kansanrunoilla ole suullisessa perinteessä 
kiistatonta, auktoritatiivista muotoa. Mah- 
dollisia muita normeja voidaan miettiä pe- 

rinneviestinnän näkökulmasta. Normit on 
syytä pitää mielessä, kun arvioidaan Lönnro- 
tin eepoksen taiteellisia päämääriä; on pai- 
kallaan myös kysyä, tiedostiko hän niitä. 
Lönnrotin menetelmästä tiedetään aika 
paljon. Tiedossa on varmasti syventämisen 
varaa, mutta jo nyt on selvää, että Kalevalan 
vastaavuus kansanrunoihin on olennaisesti 
erilainen säkeen, säeryhmän ja laajemman 
juonirakenteen tasoilla. Jos tarkastellaan säe- 
materiaalia, niin Lönnrotin itsensä sepittä- 
mien säkeiden määrä on erittäin pieni, erään 
laskelman mukaan 3 % (Kaukonen 1979, 
72). Hän itsekin väheksyy näiden säkeiden 
merkitystä pitäen niitä lähinnä selvennyksi- 
nä, yksittäisinä liitesäkeinä (vrt. Anttila 
1931, 225 ja 1935, 70-71); erikseen on arvi- 
oitava mm. Kalevalan johdantoa ja päätän- 
töä. Tältä kannalta Lönnrotia ei voi verrata 
Vergiliukseen, omin säkein kertovaan ee- 
posrunoilijaan. Sen sijaan voidaan asettaa ky- 
symys, kumpi oli uskollisempi alkuperäis- 
materiaalille, Lönnrot vai Odysseian määrä- 
tietoisesti juonta kuljettava sepittäjä tai Ni- 
belungennotin luoja, joka puristi vanhat ai- 
nekset uuteen runomittaan (Honko 1961, 
32). Kalevala on erittäin aito kansanrunoee- 
pos, jos kriteerinä pidetään yksittäisen sä- 
keen autenttisuutta. Entä ne 97 % säkeistä, 
tulivatko ne suoraan runoista? Noin 50 % 
Kalevalan säkeistä on sellaisia, joihin Lönn- 
rot on tehnyt ortografiaa, kieltä tai runomit- 
taa koskevia muutoksia (Kaukonen 1979, 
72). Jo varhain Lönnrot omaksui sen kannan, 
etteivät murteellisuudet ja muu epäyhtenäi- 
syys saaneet häiritä lukijaa liiaksi, sillä teok- 
sen vastaanottajana ei ollut vain tutkijoiden 

yhteisö vaan koko kansakunta. Arvostelus- 
saan Z. Topelius vanhemman kansanrunojen 
kokoelmasta hän lausui murresanojen käsit- 
telystä: 

Välittämättä murteesta olisi arvostelija tällaisissa 
sanoissa aina käyttänyt sitä kirjoitustapaa, jonka 
helpoimmin ymmärsivät useimpien seutujen 
suomalaiset. Kielimies, joka harrastaa suomen 
murteiden tutkimista, voinee esittää paljonkin 
tällaista menettelyä vastaan, mutta runot eivät ole 
hänen yksityisasiansa. Niitä on pidettävä pyhänä 
perintönä, jotka kanteleen ohella olemme saaneet 
esi-isiltamme perinnöksi. Tältä kannalta katsoen 
ne on, mikäli mahdollista, tehtävä yleisesti käsi- 
tettäviksi; on pyrittävä saattamaan ne sellaisiksi, 
että koko kansakunta voi niitä lukea, mikä ei 
suinkaan tapahdu, jos tavoitellaan vähäisiä murre- 
eroavuuksia (Lönnrot 1829. Anttila 1931, 114— 
115). 


Tämä periaate johti aikanaan eräiden karja- 
laisuuksien karsiutumiseen Kalevalasta, ei 
kuitenkaan aina eikä runomitan kustannuk- 
sella; Lönnrotin näkökulmasta nämä olivat 
lähinnä oikeinkirjoituskysymyksiä. 14 pro- 
senttia säkeistä on sellaisia, joille ei löydy 
identtistä vastinetta kansanrunomuistiinpa- 
noista, mutta jotka Lönnrot on koostanut 
kansanomaisista aineksista. Vihdoin 33 % 
säkeistä on tarkalleen alkuperäismuistiinpa- 
noista löytyvien kaltaisia (Kaukonen 1979, 
12). 

Tilasto osoittaa, ettei Lönnrot tavoitellut 
runoilijan vapautta säkeen tasolla. Hän otti 
vapautensa muulla tavalla. Lönnrotin työta- 
vasta johtui, että Kalevalaan tuli hyvin niu- 
kasti sellaisia vähänkään pitempiä säejaksoja, 
jotka löytyvät sellaisinaan alkuperäisistä toi- 
sinnoista. Eri runojen yhdistely, tekstin 

paikkailu ja laajentelu toisintoja hyödyntäen 
ja kertosäkeiden lisäily pitivät tästä huolen. 
Näin ollen useimpien säkeiden koteksti on 
muuttunut, ei välttämättä epäaidoksi mutta 
toiseksi kuin suullisesta perinteestä meille 
välittyneissä runoissa. Säejaksojen aitouden 
arviointia ei voida ajatella pelkästään mekaa- 
nisena, säe säkeeltä tapahtuvana kontrollina 
vaan sen tulisi tapahtua kansanrunotoisinto- 
jen rajaamassa kentässä mutta lähinnä runo- 
teeman kannalta kysyen: voisiko kansanruno 
esittää asian näinkin? Vertailun pohjana eivät 
siten olisi niinkään säilyneet säkeet sinällään 
vaan runoteeman vaihtelurajat. Runsaasti 
aitoja erillissäkeitä ja myös useampisäkeisiä 
jaksoja sisältävä Kalevalan kohta voisi tällai- 
sessa tarkastelussa osoittautua vähemmän 
kansanrunon mukaiseksi kuin jokin niu- 
kemmin ainesvastineita esiin nostava Kale- 
valan kohta. Vasta tällöin myös rakenteelliset 
seikat tulevat analyysin piiriin. Esimerkiksi 
taudin alkuperän tiedustelu on kansanru- 
noissa alle kymmenen säettä mutta Kaleva- 
lassa useita kymmeniä; käsittelytavan aitoutta 
ei tietenkään voi ratkaista pelkkä erillissä- 
keiden vastineiden kontrolli. Kysymys ei ole 
siis vain siitä, miten paljon tai vähän Lönnrot 
poikkesi hallussaan olleista runomuistiinpa- 
noista tietyn teeman kodalla, vaan myös siitä, 
miten lopputulos, »Lönnrotin toisinto», 
suhtautuu kyseisen teeman vaihtelurajoihin 
relevantiksi katsottavassa runokulttuurissa. 
Tarkasteluun voidaan kelpuuttaa myös toi- 
sintoja, joita Lönnrotilla ei ollut. Myös säe- 
vastineiden etsiskelyssä on jossain määrin 
jouduttu »mahdollisten varianttien» alueel- 
le. 


10 Kalevala ja maailman eepokset 


Vaikka säeryhmien tasolla ei ole riittä- 
västi tehty kokoavampaa vertailua, tuntuu 
selvältä, että niiden osalta Kalevalan aitous 
on olennaisesti toinen kuin erillissäkeiden. 
Sekä Lönnrotin omaksumat toimitukselliset 
periaatteet että taiteelliset tavoitteet johtavat 
vääjäämättä siihen, että runomateriaali hänen 
käsissään vähitellen kadottaa kotipaikkansa, 
lakkaa olemasta tietyn paikalliskulttuurin 
tuote ja sulaa ainesmassaksi, josta Lönnrotin 
silmä ja käsi nostavat uutta muotoa eepoksen 
tarpeisiin. Laajentamisen yksi peruste on 
voinut olla edustavuus: siellä missä kansan- 
runon kauneutta oli pelastettavissa eepok- 
seen tätä keinoa käyttämällä, siihen turvau- 
duttiin. Uuteen Kalevalaan tarjolla olevat li- 
sáainekset mieluummin käytettiin kuin syr- 
jäytettiin. Oliko tässä tietoista synteesin ta- 
voittelua, pyrkimystä koota yksiin kansiin eri 
runomaakuntien paras anti juonirakenteen 
sallimissa rajoissa tai jopa sitä jatkuvasti väl- 
jentäen? Ainakin Uutta Kalevalaa moitittiin 
ehtimiseen laveudesta, ei poisjätöistä. Tällä 
tekniikalla syntyi yleissuomalainen, ei min- 
kään runoalueen tai maakunnan eepos. Mie- 
lenkiintoinen on tältä kannalta Kalevalan ly- 
hennetty laitos (1862), joka on toteutettu 
juonesta tinkimättä — toisin kuin myöhem- 
mät koulu-Kalevalat — karsien vähemmän 
tärkeitä säkeitä ja pienehköjä jaksoja niin, 
että säemäärä painui 43 %:iin. Melkoinen 
todiste eepoksen pöhöisyydestä ja Lönnrotin 
joustavuudesta ja kyvystä tuottaa yhä uusia 
versioita, joka tosin sekään ei tyydyttänyt 
kaikkia arvostelijoita (ks. Anttila 1935, 76— 
89). 


Juonirakenteen sommittelussa Lönnrot 

kaytti ensiksikin kaikki ne vapaudet, joita 
runonlaulajilla itsellään näytti olleen, kun he 
eri esitystilanteissa esittivät samat runot eri 
tavoin. Mutta Kalevalan kokonaisrakenteen 
hahmotus oli puuhaa, joka selvästi ylitti ta- 
vallisen runonlaulajan problematiikan. Lönn- 
rotin ohjenuoraksi tuli tässä hänen puoliksi 
persoonallinen, puoliksi tieteellinen näke- 
myksensä siitä aikakaudesta, jolloin runojen 
kuvaamat tapahtumat olivat olleet luonnolli- 
nen osa muinaisten suomalaisten elämänme- 
noa. Tähän kvasihistorialliseen muinaisnä- 
kyyn palataan tuonnempana. Siihen kytkey- 
tyy Kalevalan historiallinen ja etnografinen 
autenttisuus, ja itse aitouskysymys alkaa 
muuntua tulkinnan ongelmaksi. Muutoin 
juonirakenne kiinnostaa nykyään lähinnä 
esteettiseltä ja eeposten vertailun kannalta. 
Tilanne on tässä kohden aivan toinen kuin 
Kalevalan ilmestymisen jälkeisinä aikoina, 
jolloin neuvonantajat ja kriitikot tunsivat 
olevansa mukana ei vähemmässä kuin hajon- 
neen mosaiikin rekonstruktiossa, joko ko- 
konaisen eepoksen (Tengström) tai »vähäis- 
eepoksen» (Ahlgvist) eli Kalevalan sisältä- 
mien, myös suullisessa perinteessä mahdol- 
listen osakokonaisuuksien tasolla (Ahlgvist 
1884, 14—15). 

Paraskin runonlaulaja saattoi hallita vain 
murto-osan siitä aineksesta, joka oli Lönnro- 
tin hallinnassa Uuden Kalevalan toimittami- 
sen aikaan. Tilanne oli jokseenkin päinvas- 
tainen kuin Vanhan Kalevalan hahmottelus- 
sa: silloin runoja piti venyttää, etsiä lisää ai- 
neksia, nyt runoista uhkasi tulla ylipitkiä, ai- 
nesta oli jopa liikaa. Lönnrotin usein lainattu 
tokaisu seitsemästä erilaisesta Kalevalasta, 

jotka tarjolla olevasta aineksesta saisi (af For- 
selles 1911, 495), kertoo paitsi runsauden 
pulasta myös asenteen muutoksesta. Takana 
ovat ne ajat, jolloin uusi aineisto ratkaisi 
juonenkuljetuksen ongelmia. Syntyvä eepos 
oli oleva Lönnrotin, ja hän tiesi sen. 


Lönnrotin oma näkemys 


Elias Lönnrot oli eeposasioissa käytännön, ei 
teorian mies. Hän oli 1820-luvulla lueskellut 
esimerkiksi Hegeliä, mutta häneltä itseltään 
emme löydä tähän viittaustakaan vaan tieto 
on ystävän kirjeestä (Anttila 1931, 74). Eri- 
mieliset esteetikot, raskaat saksankieliset 
opukset eivät jaksaneet innostaa häntä, sen 
sijaan Kalevalasta esitetyllä kritiikillä oli 
merkitystä. Siinäkin hän joutui toteamaan, 
ettei kaikkien miellyttäminen ollut mahdol- 
lista. Teoreettisluonteisia lausuntoja kansan- 
runojen ja eeposten synnystä häneltä tapaa 
harvoin, eivätkä ne ole erityisen itsenäisiä. 
Sitä kiinnostavampia ovat hänen pikakuvansa 
kansanrunojen elämästä, praksiksesta. Kan- 
telettaren esipuheessa Lönnrot lausuu kan- 
sanrunojen synnystä: 


Kummallaki, niin kansan, kun oppineitten ru- 
noilla on oma arvonsa ja etusuutensa, sitä emme 
tahdo, emmekä taida vastustella. Mutta toinen toi- 
sensa rinnalla niitä pitäen näemmä edellisissä 
luonnon jälkimmäisissä moninaisuuden 
voittavan. Kansanrunoja siitä syystä ei juuri saa- 
ta'kaan tehdyiksi sanoa. Niitä ei tehdä, vaan 
ne tekeytyvät itsestänsä, syntyvät, kasvavat ja 
muodostuvat semmoisiksi ilman erityisettä tekijän 
huoletta. Se maa, joka niitä kasvattaa, on itse mieli 
ja ajatus, ne siemenet, joista sikiävät, kaikkinaiset 

mielenvaikutukset. Mutta kun mieli, ajatukset ja 
mielenvaikutukset kaikkina aikoina ja kaikilla ih- 
misillä enimmiten ovat yhtä laatua, niin runotki, 
jotka niistä syntyvät, eivät ole yhden eli kahden 
erityinen omasuus, vain yhteisiä koko kansalle. 
Samassa kun niitä sanottaisi jonkun erityisen te- 
kemiksi, kadottaisivat kansanrunollisen arvonsa. 


Edes anonyymia tekijää ei tarvita, kansanru- 
not syntyvät kollektiivisesti ja luonnonvarai- 
sesti ihmisen perusluonteisista tunteista ja 
mietteistä yhä uudestaan ja leviävät kaikkien 
omaisuudeksi. Tämä on varsin puhdaspiir- 
teinen, joskaan ei omaperäinen, romantiikan 
ajan käsitys. Se esti Lönnrotia korostamasta 
omaa osuuttaan Kalevalan synnyttelyssä: 
»tekijyys» olisi turmellut kansanrunoudelli- 
set arvot. Lönnrotin myötätunto on luonnon- 
runouden, ei oppineiden runoilijoiden puo- 
lella: edellisessä Suomen runosto on maail- 
man ensimmäisiä jälkimmäisten jäädessä 
»loitos jälelle monesta muusta kansasta». 
Tällä tunnustuksellaan Lönnrot lähestyi 
Porthanin kuuluisaa arviota mutta sai Snell- 
manin vihat päälleen (Anttila 1931, 338), 
sillä tämän mielestä se oli väärää estetiikkaa 
ja kirjasivistyksen halventamista, tilanne, 
jota ei Suomessa saanut olla eikä hyväksyä. 
Kiintoisalta ja omaperäisemmältä vaikuttaa 
Kantelettaren esipuheeseen sisältyvä hah- 
motelma kansanrunouden lajeista. 

J. L. Runeberg, Jakob Grimm ja Robert 
Tengström olivat Lönnrotin kannalta tärkeitä 
Kalevalan arvioijia. Runebergin käsitys 
Lönnrotin työstä on säilynyt eräässä kirjeessä 
J. K. Grotille (21.4.1839), jossa hän näkee 
Homeroksen ja Kalevalan syntytapojen va- 
laisevan toisiaan. Hän arvelee Lönnrotin 


mielessä heränneen kuvitelman »suuren täy- 
sin kokonaisen runon olemassaolosta, joka 
yksinomaan perinteen ja muistin koossapi- 
tämänä olisi hajonnut katkelmiksi ja levinnyt 
kansan keskuuteen, ilman että sitä missään 
muistettiin kokonaisuudessaan... näiden 
hajanaisten osien etsiminen ja uudelleen yh- 
distäminen alkuperäiseksi kokonaisuudeksi» 
oli ollut Lönnrotin päämäärä, jonka hän oli 
saavuttanut Vaassila Kieleväisen avustamana: 


Ei ole epäilystä siitä, että Homeroksen runot ke- 
rättiin samalla tavalla. Niinkuin suomalaiset, niin 
myös kreikkalaiset runot kirjoitettiin muistiin 
kansan keskuudessa, ja kenties Iliaksen ja Odys- 
seian eri runot ovat saaneet sen kauniin järjestyk- 
sensä, missä ne nyt ovat, myös jonkun vanhan 
laulajan tietojen mukaan, joka Vaassilan tavoin oli 
unohtanut yksityiset säkeet, mutta muisti Akil- 
leuksesta ja Odysseuksesta kertovien kuolemat- 
tomien runojen järjestyksen ja keskinäisen yh- 
teyden (Kaukonen 1979, 89). 


Varmaan Runeberg ja Lönnrot jossain yh- 
teydessä keskustelivat Homeroksen ja Kale- 
valan syntytavoista, kenties tällaisissa kes- 
kusteluissa oli mukana muitakin. Aivan uu- 
desta oivalluksesta ei missään tapauksessa ole 
kyse, kun Lönnrot kymmenen vuotta myö- 
hemmin kirjoittaa Litteraturbladin artikke- 
lissa Anmärkningar till den nya Kalevala 
upplagan seuraavaa: 


Jos niillä, jotka ovat kirjoittaneet Homeroksen 
laulujen synnystä, olisi ollut sama kokemus pe- 
rinteen tavasta käsitellä laulua kuin minulla on 
suomalaisten laulujen osalta, ei niiden syntyta- 
vasta uskoakseni olisi koskaan voinut syntyä mi- 
tään kiistaa. He olisivat silloin yleisesti havain- 
neet, että joku tapahtumien aikainen runoniekka 

olisi ensin laulanut niitä lyhyempinä ja sitten pe- 
rimätieto olisi laajentanut laulut ja esittänyt ne 
monina toisintoina. Sillä, joka sitten on kerännyt 
toisinnot, oli suunnilleen samanlainen tehtävä 
kuin minulla on ollut Kalevalan laulujen järjestä- 
misessä ja yhdistelyssä useista toisinnoista, mitä 
kuitenkaan toivoakseni kukaan älköön tulkitko 
väärin sillä tavoin, että tahtoisin rinnastaa häneen 
omaa kykyäni tai edes käsiteltävää aihetta. Jo 
Homeroksen lauluissa usein esiintyvät, lukuisat 
erilaiset murremuodot tekevät mahdottomaksi 
ajatella niille yhtä yhteistä tekijää tai niiden yhtä 
traditiota vailla monia toisintoja. Sen, joka järjes- 
tää ja yhdistää tiettyyn laulusikermään kuuluvia 
kappaleita, on välillä pakko lisätä jokin yhteen- 
liittävä säe, enkä epäile, etteikö niitä löytyisi myös 
homeerisista lauluista, jos niitä tarkoin etsii. Myös 
Kalevalan runoissa oli välistä lisättävä jokunen 
yhteenliittävä säe, minkä erityinen mainitseminen 
joka kerta kuitenkin tuntuisi pedanttiselta ei vain 
minusta vaan muistakin, ja sikäli yhä tarpeetto- 
mammalta, kun sellainen ei vähimmässäkään mää- 
rin kosketa itse asiaa... (Lönnrot 1849; af For- 
selles 1908, 228—229.) 


Lönnrotin käyttämästä välilehditetystä Van- 
han Kalevalan kappaleesta löytyy esipuheen 
kohdalta seuraava edelliseen liittyvä, myös 
runojen elämää hahmottava lisäys: 


Alkutarinaan, joka ei suinkaan ollut nykyisen ru- 
non laajuinen, (kutoivat) liittivät runoniekat polvi 
polvelta omia (rihmojaan) kuteitaan tehden sitä 
vielä tänäkin päivänä. Hyvät runoniekat laulaes- 
saan vähän hätäilevät, jos eivät muistaisikaan sana 
sanalta jota kuta runoa, kutenka sen muilta, edel- 
lisiltä laulajoilta kuulivat, vaan laulavat (sen) lä- 
pensä unhotetunki paikan, ehkä omilla sanoillan- 
sa. Tämäpä juuri onkin syynä niihin moniin toi- 
sintoihin ja osaksi myös runon nykyiseen laajuu- 
teen. 

Kreikalaiset mahtoivat juuri samalla tavalla saa- 
da kokoon mainiot Homeiro-runonsa. Monina 
vuosisatoina kulkivat suullisina tarinoina Kreika- 

laisten kansain seassa Euroopassa sekä Aasiassa, 
muuttuivat, (lisäytyivät) kasvoivat ja kaunistuivat 
sillä ajalla valmiiksi aineiksi vastatulevalla kerää- 
jälle ja yhteen kutojalle. Emme usko'kaan todek- 
si, että jos joku (niitä) näitä Kal[evalan] runoja 
olisi ruvennut pari kolme sataa vuotta ennen ke- 
räämään, olisi niitä puoliksikaan saanut sen suh- 
teen ja muutamia vuosisatoja tästä takaperin ei 
kyllä olisi Kalevalarunojakaan löytynyt siihen 
(määrään) paljouteen ja siihen kauneuteen, että 
niistä olisi nykyistä Kalevalan laitosta saanut, 
vaikka itse'kin ennen olin peräti vastahakaisessa 
(uskossa) luulossa ja moni muu tavallisesti niin 
vieläkin luulee (Borenius & Krohn 1895, 2-3). 


Homeros-tutkimuksen lauluteoria oli ilmei- 
sesti 1840-luvun Suomessa jo yleistavaraa, ja 
Lönnrotin rinnastus oli kaikkea muuta kuin 
asiaton. Vielä tänä päivänä voi pohtia, minkä 
vaikutuksen Lönnrot ja Kalevala olisivat voi- 
neet tehdä Homeros-tutkimukseen, jos sen 
ulottuville olisi tuoreeltaan tuotu toisen kä- 
den tietojen asemesta runsas ja edustava 
joukko Kalevalan runojen pohjana olleiden 
runotoisintojen tekstejä käännöksineen. 
Vähälle huomiolle on jäänyt lainauksen 
lopussa oleva pohdiskelu, jossa ei itse asiassa 
ole kysymys vähemmästä kuin paradigman 
vaihdoksesta. Lönnrot oli Uuden Kalevalan 
toimitustyön aikana siirtynyt evoluution pa- 
radigmaan. Tama merkitsi alkuperäisen 
mutta pirstoutuneen muinaiseepoksen mah- 
dollisuuden lopullista unohtamista. Kaleva- 
lan runot olivat vasta viime vuosisatoina ke- 
hittyneet siihen täyteläisyyteen, joka mah- 
dollisti Kalevalan. Tätä oivallusta tuki Lönn- 
rotin käsitys runojen elämästä, tuottamisesta 
ja variaatiosta, joka ei perustunut jostain lu- 
ettuun teoriaan vaan kenttäkokemukseen. 

Sen ytimenä on runon tekstin ja tekstuurin 
selkeä erottaminen. »Alkutarina» voi olla 
vanhakin ja siis pitkään säilyvä, mutta kaikki 
saatavilla olevat toisinnot ovat nuoria ja 
epäyhtenäisiä sisältäen esimerkiksi eri-ikäisiä 
lainasanoja. Toisinnot kykenevät välittämään 
sisällön, so. tekstin, sen sijaan niiden kieli ja 
sanasto vaihtelee tekstuurin tasolla loputto- 
masti, ja tuo vaihtelu on yhteydessä runon 
esitykseen, performanssiin. Tästä syystä esi- 
merkiksi alkumuodon tavoittelu on turhaa 
puuhaa: »Jos nykyään kaikesta huolimatta 
haluttaisiin palauttaa runo alkuperäiseen 
asuunsa, olisi se epäkiitollista työtä, joka si- 
täpaitsi johtaisi itse kunkin subjektiivisen 
näkemyksen vuoksi sangen erilaisiin tulok- 
siin» (Lönnrot 1849; af Forselles 1908, 225). 

Tämä kenttähavaintoihin perustuva näke- 
mys runojen elämästä saattaa olla Lönnrotin 
vahvin anti myös nykypäivän teoreettiseen 
keskusteluun. Omana aikanaan sitä tuskin 
ymmärrettiin. Huvittava esimerkki on Lönn- 
rotin Litteraturbladin artikkelissa kohteli- 
aasti siteeraama kirje, jonka kirjoittaja ar- 
vostelee Kalevalan 1. runoa paitsi kristillis- 
peräiseksi myös myöhempinä aikoina mo- 
nista kappaleista komponoiduksi. Lönnrot 
puhuu toisintojen lukuisuudesta ja omista 
yhdistännöistään, jopa peräänkuuluttaa pa- 
rempia ratkaisuja, kun taas kirjeen kirjoitta- 
jan mielessä väikkyy suullisessa perinteessä 
tapahtunut yhdistelyprosessi ja sen tulos, 
Kalevalan 1. runo. Raja on hiuksenhieno 
mutta olennainen. Lönnrot varmaan vaistosi 
tässä pedagogisen tehtävän: lukijat olisi saa- 
tava tajuamaan runon elämää ja vaihtelua 
suullisessa perinteessä. Samassa artikkelissa 


hän ponnistelee tähän päämäärään kirjoitta- 
essaan: 


En ole lainkaan sitä mieltä, että Kalevalarunot 
vielä tänään olisivat sellaisia, jollaisina niitä alku- 
aan laulettiin; en myöskään ole samaa mieltä nii- 
den kanssa, jotka uskovat, että jos joku olisi ryh- 
tynyt keräämään niitä joitakin vuosisatoja var- 
hemmin, sato olisi silloin ollut paljon runsaampi. 
Ei ole vain mahdollista vaan myös luultavaa, että 
jotkut runot ovat aikojen kuluessa kadonneet; 
mutta toisaalta täytyy sen, joka lähemmin tuntee 
asiantilaa, myöntää toisten niiden sijasta, kuten on 
tapana sanoa, kasvaneen pituutta. Laulajat, jotka 
välittivät näitä runoja sukupolvesta toiseen läpi 
vuosisatojen, eivät olleet niin tunnontarkkoja, 
etteikö moni heistä olisi, kun mieleen tuli joku 
onnistuneempi idea, parempi ilmaus, jonka arveli 
kaunistavan runoa, silloin myös käyttänyt sitä. Jos 
lukee hyvälle laulajalle runon, jota hän ei ole ai- 
kaisemmin kuullut, ja pyytää häntä sen jälkeen 
laulamaan sen, niin tapahtuu harvoin niin, että hän 
sanoisi, ettei se vielä tarttunut hänen muistiinsa, 
vaan hän laulaa sen todella, ei kuitenkaan kaikin 
kohdin sanasta sanaan vaan jättäen pois joitakin 
sanoja, lisäten tai muuttaen toisia. Jos nyt merki- 
tään runo muistiin sellaisena kuin hän on sen 
muististaan toistanut ja luetaan se toiselle laula- 
jalle pyytäen häntä puolestaan laulamaan se, niin 
saadaan se edelleen muuntuneena. Jos jatketaan 
työtä lukemalla aina viimeisin reproduktio uu- 
delle laulajalle ja sitten vertaillaan kymmenen- 
neltä laulajalta saatua alkuperäiseen lauluun, niin 
havaitaan laulun kymmenennenkin toiston olevan 
peruslaadultaan saman kuin alkuperäinen mutta 
monien ilmausten muuttuneen toiseksi, joidenkin 
paremmiksi, toisten huonommiksi ja yhden jos 
toisenkin vähemmän olennaisen kappaleen pu- 
donneen pois ja jonkin toisen tulleen lisätyksi 
(Lönnrot 1849; af Forselles 1908, 227). 


Lönnrot kaavailee reproduktiotutkimusta, 
jollaista folkloristiikassa alettiin harrastaa 
vasta sata vuotta myöhemmin (Bartlett 1920; 

Anderson 1951 ja 1956). Jos hänen näke- 
myksensä tekstin suhteellisesta pysyvyydestä 
ja tekstuurin jatkuvasta vaihtelusta pidetään 
mielessä, on huomattavasti helpompi ym- 
märtää hänen tapaansa käsitellä kansanruno- 
ja. Hän puhuu toistuvasti runojen järjestä- 
misen ongelmasta, mutta mitä tuo »järjestä- 
minen» oikeastaan tarkoittaa? Myös Rune- 
bergin yllä mainitussa kirjeessä Grotille kä- 
site on keskeinen puhuttaessa Homeroksen 
eeposten synnystä. Otettakoon vielä yksi lai- 
naus Lönnrotin samaisesta artikkelista: 


Sitä järjestystä, jossa runonlaulajat itse laulavat 
runojaan, ei varmaankaan voi jättää kokonaan 
huomioon ottamatta, joskaan en halua panna sille 
liian suurta painoa, etenkin jos he siinä poikkeavat 
paljon toisistaan. Juuri tämä erilaisuus, jonka 
vuoksi eri runojen keskinäinen järjestys yhdellä 
laulajalla usein tuli poikkeamaan toisen laulajan 
järjestyksestä, ja koska samojen runojen eri lau- 
lajilta moneen kertaan tehtyjen muistiinkirjoi- 
tusten jälkeen oli vain erittäin harvoja runoja, 
joita ei yksi tai toinen olisi laulanut jollakin tavoin 
yhdistettynä yhteen tai useampaan muuhun ru- 
noon, vahvisti jo ennakolta omaksumaani käsi- 
tystä, että kaikki tätä lajia olevat runot voitaisiin 
saattaa yhteyteen toistensa kanssa. En voinut pitää 
yhden laulajan järjestystä alkuperäisempänä kuin 
toisen, vaan selitin sen samoin kuin toisenkin pe- 
rustuvan ihmisen luontaiseen haluun saattaa tie- 
tonsa johonkin järjestykseen, mikä eri laulajien 
yksilöllisten kuvitelmien pohjalta oli luonut erilai- 
suuden. Lopulta, kun kukaan yksityinen laulaja ei 
enää voinut kilpailla kanssani keräämieni runojen 
määrän suhteen, uskoin omaavani saman oikeu- 
den, jonka täysin vakuuttuneena tiesin useimpien 
laulajien sallivan itselleen, nimittäin runojen jär- 
jestämisen sen mukaan kuin ne parhaiten sopivat 
toisiinsa, tai runon sanoin: ztse loime loitsijaksi, 
laikahtime laulajaksi, ts. pidin itseäni laulajana, 
heidän veroisenaan (Lönnrot 1849; af Forselles 
1908, 219—220). 

Runoilla on toisin sanoen taipumus järjes- 
täytyä  ketjuiksi laulajan repertoaarissa, 
mutta tuo järjestys ei välttämättä ole kiinteä 
edes yhdellä laulajalla vaan voi vaihdella eri 
esityskerroilla. Eri laulajilla järjestys vaihte- 
lee vielä enemmän. Tuloksena on suuri mää- 
rä mahdollisia kombinaatioita, joiden määrä 
jatkuvasti kasvaa repertoaarin kasvaessa. 
Mitään alkuperäistä, normatiivista järjestystä 
ei ole löydettävissä, Lönnrotin oman »re- 
pertoaarin» poikkeuksellinen koko antaa 
uudenlaisen mahdollisuuden arvioida eri yh- 
distelmiä ja tuottaa niitä lisää. Se on ikään 
kuin aineistossa itsessään piilevä potentiaali, 
jota on pyrittävä hyödyntämään. Syntyvä 
järjestys voi teoriassa olla »paras mahdolli- 
nen», mutta sen sijaan sitä tuskin voi luon- 
nehtia alkuperäiseksi, mikä edellyttäisi ole- 
tusta jostain muinaiseepoksesta ja siinä val- 
linneesta tapahtumien järjestyksestä. Onkin 
syytä tähdentää, että Lönnrot itse asiassa täs- 
sä soveltaa sellaista eeposmääritelmää, jonka 
mukaan eepoksen voivat muodostaa peri- 
aatteessa erillisetkin runot, koska niillä on 
yhteisiä piirteitä, päähenkilöitä ym. Silti voi- 
daan haluttaessa etsiä johtolankaa esimerkik- 
si tapahtumien kronologiasta, seikka, joka 
Lönnrotin säilyttämän historiallisen tulkin- 
nan vuoksi korostui ja veti mukaan jonkin 
verran runojen ulkopuolistakin tulkinta-ai- 
nesta. Yleisesti kuitenkin päti sääntö: runo- 
jen ilmaisema »historia» oli kirjoitettava ru- 
noainesten pohjalta. Juuri tähän kohtaan eh- 
kä sopii Väinö Kaukosen hieman vaikeasel- 
koinen luonnehdinta Kalevalasta Elias Lönn- 
rotin runokertomuksena vanhoista kansan- 
runoista (esim. Kaukonen 1979, 188). 

»Järjestyksestä» puhuttaessa on selvästi 
kysymys sisällön, ei kielitason yksiköistä. 
» Toisinnot» ovat enemmän temaattisia kuin 
muodollisia variantteja. Laulajan »oikeus» 
koskee teemojen yhdistelyä, esitysjärjestys- 
tä. Sen kannalta esimerkiksi säeasun orjalli- 
nen noudattaminen alkaa näyttää kummalli- 
suudelta, ja siitä poikkeaminen luonnollisel- 
ta. Mutta toisin on. Vastaan tulee toinen te- 
kijä: Lönnrotin hahmottama aitouskynnys. 


Lönnrotin kanta aitouskysymykseen 


Kalevala-prosessin näkymätön mutta aina 
läsnäoleva taustahahmo on Macpherson. 
Hänestä keskusteltiin jo Porthanin aikana, ja 
häneen Lönnrotia saatettiin rinnastaa aina, 
kun epäiltiin Kalevalan lähdepohjan olemas- 
saoloa tai käyttötapaa. Ossianin laulut olivat 
suuri esiromantiikan tienraivaaja, joka kui- 
tenkin koki täyden konkurssin paljastues- 
saan 'väärennökseksi. Macpherson oli on- 
nettomuudekseen esitellyt itsensä runojen 
» kääntäjänä» ja joutui pitämään tuosta roo- 
lista kiinni katkeraan loppuun saakka. Ossi- 
anin laulujen runolliset arvot eivät riittäneet 
pelastamaan teosta. Valhe sinänsä oli ras- 
kauttava, mutta ehkä vielä raskauttavampi 
romanttisen eeposnäkemyksen loukkaami- 
nen. Sen ytimenä oli kansanrunojen ja myös 
laajojen eeposten synty »tekijättä», »käden 
koskematta», = salaperäisen = kollektiivisen 
luomisprosessin tuloksena. 

Myös Lönnrot oli lähtenyt liikkeelle tämän 
romanttisen näkemyksen ehdoin, jonka sel- 
väsanaisin esittely hänen kirjoituksissaan on 


äsken mainittu Kantelettaren esipuheen 
kohta. Voimme tuskin kuvitella, mitä Lönn- 
rotin mielessä liikkui, kun todellisuus ei 
osoittautunutkaan teorian mukaiseksi. Laa- 
jan alkuperäiseepoksen olemassaolon mah- 
dollisuus oheni sitä mukaa, kun työ ja ainek- 
sen määrä ja hallinta edistyi. Toisaalta Vie- 
nan Karjalan runoissa oli havaittavissa selvää 
tendenssiä liittyä toisiinsa ja ryhmittyä laa- 
jemmiksi kokonaisuuksiksi. Runot olivat pe- 
riaatteessa »aitoja» , niiden tekijää ja ikää ei 
voinut osoittaa, mutta niiden muuntelun ja 
elämänehtojen tarkkailu johti väistämättä 
päätelmään: laulajan osuus oli merkittävämpi 
kuin oli luultu. Tästä huolimatta »alkutari- 
nan» säilyvyys ei ollut vaarassa: yhteinen 
ydin oli tunnistettavissa eri laulajien versi- 
oista. Näissä ongelmallisissa havainnoissa oli 
ainekset mehevään, jopa romantiikan eepos- 
näkemystä horjuttavaan ristiriitaan. Sille, 
ettei Lönnrot heti joutunut näin pitkälle, on 
löydettävissä useita myötävaikuttavia teki- 
jöitä. Tärkein niistä on Lönnrotin avoin, 
tiukkaa teoriointia kaihtava mieli. Romantii- 
kan eeposnäkemys oli lopultakin vain puoli- 
tyhjä mystifikaatio, jota Lönnrot alkoi vähin 
erin täyttää sisältä päin omalla kokemuksel- 
laan. Todistajikseen hän kutsui kansanlaula- 
jat, joiden tuotteiden aitoutta ei varsinkaan 
Suomen ja Karjalan syrjäseutujen oloissa, 
jonne erikielisen kirjasivistyksen vaikutus ei 
juuri ulottunut, voinut asettaa kyseenalaisek- 
si. Silti matka eepokseen helpottui olennai- 
sesti sitä mukaa, kun Homeroksen eeposten 
syntyä selittävä lauluteoria tuli yleisemmin 
tunnetuksi. Lönnrotin oli vaivatonta hyväk- 
syä se, sillä se asetti hetkessä paikalleen ru- 

nojen, laulajien ja eepoksen kokoajan väliset 
suhteet tavalla, joka hänen kokemuksensa 
pohjalta näytti ainoalta mahdolliselta. Lönn- 
rot oli 1800-luvun alkupuolella niitä harvoja 
ihmisiä maailmassa, jotka olisivat voineet 
tuon myöhemmin lauluteoriaksi nimetyn 
ajatuksen esittää myös F. A. Wolfista riip- 
pumatta. 

Mutta Vanhan Kalevalan ilmestymisen ai- 
koihin ilmapiiri ei vielä ollut kypsä romantti- 
sen perusnäkemyksen selkeäsanaisiin tar- 
kistuksiin. Yleisön odotukset, joita enene- 
västi alkoi risteillä ilmassa, olivat vielä tiu- 
kasti siinä romantiikan koordinaatistossa, jo- 
ka koitui Macphersonille kohtalokkaaksi. 
Huomiotta ei voi jäädä se orpouden tunne, 
joka tuona aikana henkii Lönnrotin kirjeistä. 
Maaliskuussa 1835 hän lähettää erään mat- 
kakertomuksensa Runebergille julkaistavak- 
si ja kirjoittaa: 

Toiseksi katson olevani nykyajalle ja jälkimaail- 
malle velvollinen antamaan askel askeleelta jotain 
selvitystä niistä suomalaisista runoista, joita nyt 
olen useana vuonna kerännyt ja painatusta varten 
järjestänyt. Antamatta niille liian suurta arvoa us- 
kon kuitenkin, että koska ne myös jossain suh- 
teessa voivat selittää vanhinta historiaamme, voi 
asian luonteen vuoksi herätä jopa kysymys niiden 
aitoudesta. Tosin en usko kenenkään juuri nyt 
voivan vakavissaan sitä tehdä, mutta kirjoitetaan- 
han ja puhutaanhan niin paljon myös huvin vuok- 
si. Niinpä se, joka vaikka juuri huvin vuoksi halu- 
aa vakuuttua siitä, että niitä rahvaan keskuudessa 
todella lauletaan, voisi seurata minua yhtä hyvin 
nyt edessä olevalle matkalle kuin aikaisemmin te- 
kemilleni ja sitäpaitsi halutessaan tulla Kajaanin 
markkinoille joskus, kun koko tupa on täynnä 
runonlaulajia, niin että tulee runsauden vuoksi 


neuvottomaksi sen suhteen, mitä pitäisi kirjoittaa 
(af Forselles 1911, 219). 

Macphersonin nimeä ei lausuta, mutta se 
häivähtää huolen takana, joka erityisesti kos- 
kee yleisön lähes täydellistä tietämättö- 
myyttä kansanrunojen elämästä. Tämä tietä- 
mättömyys yhtäältä ja Kalevalan kohdalla 
korkeiksi jännittyneet odotukset toisaalta — 
itse Lönnrotkin uumoili sille kansalliseepok- 
sen asemaa — olivat se yhdistelmä, joka 
saattoi kääntää romanttisen eeposnäkemyk- 
sen varassa elävän yleisön jopa Lönnrotia 
vastaan. Ei ihme, jos Lönnrot tässä tilanteessa 
kaipasi ymmärtäjiä ja vastuun jakajia. Mutta 
näitä olikin yllättävän vaikea löytää. 

Lönnrot jäi siis melko lailla yksin eikä pel- 
kästään Kajaanin syrjäisyyden vuoksi. Ro- 
manttisen eeposteorian mukainen tie oli 
kuljettu loppuun, ja viimeisen ratkaisevan 
askeleen hän oli joutunut ottamaan itse luo- 
malla Kalevalan juonirakenteen. Vallitsevan 
ajatustavan mukaan Kalevala olisi ollut epä- 
aito, jos se olisi pohjautunut esimerkiksi 
proosamuotoisiin kansankertomuksiin eikä 
runoihin. Osaksi tästä syystä virolainen Ka- 
levipoeg-eepos ei aikanaan herättänyt sa- 
manlaista ihastusta kuin Kalevala. 

Tästä aitousvaatimuksesta selittyy pitkälti 
Lönnrotin työtapa: hän vältti miltei piinalli- 
sen tarkasti — tarkemmin kuin moni runon- 
laulaja, eeposrunoilijoista puhumattakaan — 
uusien säkeiden sepittämistä ja turvautui 
tilkkutäkkitekniikkaan, jossa vain olemassa- 
olevista palasista saattoi luoda uutta. Se että 
Kalevalassa käytetyt säkeet olivat peräisin 
suullisessa perinteessä elävistä runoista, oli 
se 'aitouskynnys', jonka Lönnrot tietoisesti 
piti voimassa. Säemateriaalista tuli paitsi Ka- 
levalan perusta myös psykologinen muuri, 

joka suojasi enemmän tai vähemmän asiat- 
tomalta kritiikiltä. Ylimpänä tässä muurissa 
oli tiilikerta, jota voi nimittää laulajien va- 
paudeksi: Lönnrot katsoi voivansa sekä mää- 
ritellä että sallia itselleen ne toimintasäännöt, 
joiden rajoissa kansanlaulajat tuottivat ru- 
nojaan. Nuo säännöt koskivat variaatiota ja 
juonen rakennusta. 

Lönnrot tarvitsi laulajan vapautta kuiten- 
kin muuhun kuin kansanlaulajat. Siinä missä 
nämä varioivat runojaan yhä uusiin esitysti- 
lanteisiin sopiviksi suhteellisen suppean säe- 
ja juonirepertoaarin varassa, siinä Lönnrot 
lähti tavoittamaan aivan muita päämääriä, 
esimerkiksi edustavuutta: Kalevalan tuli ku- 
vastella kertomarunoutta mahdollisimman 
kattavasti ja monipuolisesti. Selvin todiste 
tästä pyrkimyksestä on loitsujen ja hääruno- 
jen mukaanotto, jota Lönnrot perusteli et- 
nografisella autenttisuudella (Borenius & 
Krohn 1895, 4), mutta se näyttäytyy miltei 
jokaisen Kalevalan runon palapeliä puretta- 
essa. Lönnrotin »laikahtime laulajaksi» -ke- 
haisu ei ollut suinkaan perusteeton: hänellä 
oli monin verroin suurempi repertoaari kuin 
kenelläkään laulajalla, vaikka sen hallinta jo 
edellytti muistiinpanoja eikä siten ollut pel- 
kästään muistinvaraisen säilymisen sääntöjen 
alainen, puhumattakaan siitä, että hän olisi 
lapsuudestaan saakka sosiaalistunut tiettyyn 
suullista runoutta tuottavaan kulttuuriin. 
Myös hänen runomitan, 'mahdollisten säkei- 
den? ja juonenkuljetuksen vaihtoehtojen 
tajunsa oli ilmiömäinen, vaikka siinä epäile- 
mättä eri runoalueiden väliset eroavuudet 
pyrkivät tasoittumaan. 

Selvimmät erot Lönnrotin ja runonlaula- 


jien välillä ovat paitsi repertoaarin laajuudes- 
sa, ennen muuta lavennustekniikassa ja ru- 
non tuottamisen päämäärissä. Eri runojen 
yhdistelyä loogiseksi seurannoksi esiintyi to- 
ki runonlaulajilla, ja vielä enemmän yksit- 
täisten jaksojen lainailua runosta toiseen, 
mutta Lönnrot kasvatti nämä mahdollisuudet 
aivan uusiin mittoihin. Vähänkään pitempien 
jaksojen sommittelussa hän tarvitsi yhä lisää 
vapautta sijoittaa vierekkäin eri runoista pe- 
räisin olevia säkeitä. Kertomarunojen sisäl- 
lön ja päähenkilöiden vaihtelu eri runonlau- 
lajilla ja alueilla ikään kuin kutsui Lönnrotia 
ottamaan enemmän vastuuta omiin käsiinsä. 
Vanhan Kalevalan ilmestymiseen saakka hän 
vielä sitkeästi haki runonlaulajilta vihjeitä 
Kalevalan juonirakenteen muovaamiseen, 
mutta Kalevalan lopullista laitosta kootes- 
saan hän ei sitä enää tehnyt. Matka Vanhasta 
Kalevalasta Uuteen on Lönnrotin kohdalla 
kertomusta asteittaisesta vapautumisesta ro- 
manttisen eeposteorian kahleista. 

Entä vapautuivatko muut? August Ahl- 
gvist totesi kerran, että Lönnrot oli ainoa, joka 
ei vapissut, kun puhuttiin Kalevalan alkupe- 
rästä (Ahlgvist 1884, 15). Kertomalla seik- 
kaperäisesti keruukokemuksistaan ja työta- 
vastaan Kalevala-prosessin eri vaiheissa hän 
tavallaan siirsi koko asian häntä ehkä vii- 
saampien pohdittavaksi. Keskustelua Kale- 
valasta riitti mutta Lönnrot ei tuntenut 
suurta tarvetta osallistua siihen. 

Kirjeessään Louis Léouzon Le Ducille maa- 
liskuussa 1851 Lönnrot vielä kerran palaa 
aitouskysymykseen. Hän kirjoittaa: 

epäilys, joka eräässä vaiheessa sai kriitikot pohti- 
maan esimerkiksi Macphersonin Ossianin laulu- 
jen aitoutta, ei voi juuri syntyä kenenkään sellai- 
sen mielessä, joka vähänkin tuntee olosuhteita. 
Epäilys koskisi silloin runonkerääjiä, osaksi sitä 
että he olisivat muuttaneet kansan keskuudesta 
löytyneitä alkuperäisiä runoja, osaksi sitä että he 
olisivat salanneet itse kokoonpanemiensa runojen 
alkuperän, tai sitten voitaisiin epäillä minun myö- 
hemmin tehneen sellaista järjestäessäni niitä Ka- 
levala-runoelmaksi. Että niin ei tapahtunut, siitä 
voi sitä haluava vielä vakuuttua rahvaan keskuu- 
dessa runojen muistiinpanoseuduilla, sillä kaikki 
se, mitä Kalevalasta löytyy, on oleva ennestään 
tunnettua yhdellä tai toisella seudulla, ja tämä 
tunnettuus palautuu perinteeseen eikä aiheudu 
jostain painetusta tai kirjoitetusta kirjasta, koska 
sellaisia ei ole olemassakaan noilla seuduilla, eikä 
niistä sitäpaitsi olisi mitään hyötyä Arkangelin ja 
Olonetsin kuvernementtien suomalaisten kes- 
kuudessa, jotka eivät osaa lukea ja jotka kuitenkin 
ovat runojen pääasiallisia säilyttäjiä. Asianlaita on 
todella niin, että kaikki Kalevalan aines ei ole 
pelkästään tuttua tuon alueen rahvaalle vaan voi- 
taisiin Kalevalan runot vielä nykyisen sukupolven 
aikana uudestaan kerätä, jos joku haluaisi käyttää 
siihen usean vuoden vaeltelun ja oleskelun kansan 
parissa. Myös samaisten runojen moninaiset 
muistiinmerkityt toisinnot, jotka osaksi ovat Kir- 
jallisuuden Seurassa Helsingissä mutta pääosalta 
vielä minun hallussani, voidaan mainita runojen 
aitouden todisteena, sillä väärentäjä ei varmaan- 
kaan olisi välittänyt runoilla kymmentä, kahta- 
kymmentä ja usein vielä useampaakin sellaista toi- 
sintoa. Toimitustyöni aikana minulla oli sellainen 
toisintojen runsaus, että moni runo miltei alusta 
loppuun olisi voitu varustaa kahdella tai useam- 
malla rinnakkaistekstillä, jotka sisällöltään olisivat 
olleet samanlaisia mutta sanoiltaan ja ilmaisuiltaan 
niin eriäviä, että tuskin muut kuin nimet olisivat 
niille yhteisiä (af Forselles 1911, 521). 


Tämä lausunto on Lönnrotin lopullinen 
kanta Kalevalan aitouskysymykseen. Se on 

profeetallinen sikäli, että tuo mahdollinen 
uudestaankeruu todella vielä tarvittiin tilan- 
teessa, jossa Kalevalan lähdeainekset eivät 
olleet yhtä helposti saatavilla kuin nykyään. 
Aitouden koetinkivi on Lönnrotin mukaan 
elävissä kansanrunoissa: niin kauan kuin Ka- 
levalan ainekset löytyvät niistä, on viittailu 
Macphersoniin vailla pohjaa. Maininta »Ka- 
levalan runojen» uudestaan keräämisestä voi 
tietenkin tässä tarkoittaa vain Kalevalassa 
esiintyviä runoteemoja, ei niiden kirjallista 
muotoa, mikä on sopusoinnussa sen Lönnro- 
tin näkemyksen kanssa, että aitoutta on arvi- 
oitava nimenomaan elävän runoperinteen 
näkökulmasta. 

Tärkeää on havaita, ettei Lönnrot puhu 
runojen samuudesta tekstuurin vaan tekstin 
tasolla. Toisintojen runsaus oikeuttaa kah- 
teen johtopäätökseen. Ensiksikään mikään 
tekstuuri ei välttämättä ole alkuperäinen tai 
erityisen vanhaa kantaa edustava: toisintojen 
sanamuodot kuvastavat runojen suhteellisen 
myöhäisiä kehitysvaiheita. Toiseksi: koska 
normatiivista tekstuuria ei löydy, runojen 
samuudesta on puhuttava juonirakenteen ja 
sisällön, siis tekstin, eikä kielen ja tyylikei- 
nojen eli tekstuurin tasolla. Vain tältä kan- 
nalta voidaan samastaa kaksi toisintoa, joille 
ei ole yhteistä tekstuuria juuri muussa kuin 
nimistössä. Vain tältä kannalta voi pitää 
paikkansa Lönnrotin väite, ettei hän muutta- 
nut alkuperäisiä runoja. 

» Itse loime loihtijaksi, laikahtime laulajak- 
si» -ohjelma ei siten merkinnyt pidäkkee- 
töntä sepityksen vapautta vaan välttämätöntä 
valintaa tilanteessa, jossa toisintojen ennen- 
näkemätön runsaus lopullisesti tuhosi aja- 

tuksen yhdestä ja ainoasta oikeasta muodos- 
ta. Kannattaa lukea Lönnrotin Anmärkningar 
till den nya Kalevala upplagan. Siinä nähdään 
kansanrunon elämä loputtomana vaihteluna, 
jonka vasta kirjoitus, muistiinpano jähmet- 
tää. Tämä runon elämä on primaaria, ja vasta 
sen jatkoksi ilmestyy eepoksen toimittaja. 
Lönnrot ei epäröi rinnastaa itseään antiikin 
homeeristen laulujen toimittajaan ja yhdis- 
täjään, jollainen hänen näkemyksensä mu- 
kaan on tarvittu aina, kun on lähdetty ete- 
nemään = erillisistä ja eri-ikäisistä runoista 
kohti laajempaa kokonaisuutta, eeposta. 
Kauaksi ei jää johtopäätös: eepos on lopulta- 
kin kirjakulttuurin osa, vain siinä mahdolli- 
nen. 


Teorioiden ylivalta 


Lönnrot ja hänen yleisönsä elivät romantii- 
kan alkuperäisen eeposteorian ehdoin, johon 
wolfilainen lauluteoria toi tärkeän väljennyk- 
sen. Romantiikan näkemyksen mukaisesti oli 
Kalevalakin tuotettava ja vastaanotettava. 
Kukaan ei tohtinut asettaa kyseenalaiseksi 
tuon eeposkäsityksen realistisuutta, tai edes 
avoimesti keskustella siinä piilevistä ristirii- 
taisuuksista. Monelta ongelmat jäivät tie- 
dostamatta valmiin ajatusmallin ikeessä. Täs- 
sä mielessä voi puhua tyrannisoivasta eepos- 
teoriasta, ja tuo tyrannia näyttää jatkuvan 
meidän päivinämme. Se hankaloittaa jopa 
eeposten vertailevaa tutkimusta luomalla 
määräsuuntaisia odotuksia, aivan kuin kaik- 
kien eeposten mittari olisi romantiikan käsi- 
tys eepoksesta. Niinpä keskustelussa esiintyy 


aika ajoin selvää traumaattisuutta, esimerkik- 
si tutkijoita, jotka enemmittä analyyseitta 
leimaavat vaikkapa Kalevalan väärennöksek- 
si. Voisi kysyä: väärennökseksi mistä? Tällai- 
set tutkijat ilmeisesti mieluummin yhä si- 
toutuvat romanttiseen eeposkäsitykseen 
kuin syventyvät pohtimaan kysymystä, millä 
tavoin maailman erilaiset kansanrunoeepok- 
set ovat todellisuudessa syntyneet. 

Toinen vertailevaa eepostutkimusta hallit- 
seva, joskus myös jarruttava tekijä on Ho- 
meros-tutkimus. Sen kulloinenkin tila tarjoaa 
kriteerit aivan muunlaatuistenkin eeposten 
arviointiin. Iliaan ja Odysseian tutkimus on 
viime vuosina paljon kokeillut Milman Par- 
ryn ja Albert Lordin viitoittamaa suullisen 
komposition teoriaa. Se ei välttämättä ole 
kovin kaukana Lönnrotin kansanrunojen 
elämää ja esitystä koskevista huomioista. Sen 
mukaan vaihtelun ja improvisaation osuus on 
laulujen suullisessa tuottamisessa huomatta- 
van suuri. Teoriaa ovat pohjustaneet tässä, 
kuten Lönnrotinkin kohdalla, empiiriset 
kenttähavainnot, joilla Homerosta koskevia 
hypoteeseja on testattu. Eteläslaavilaiset ru- 
nonlaulajat ovat vaikuttaneet Homeros-tut- 
kimukseen selvästi enemmän kuin karjalai- 
set. Heidän hallitsemansa monituhantiset säe- 
jaksot ovat ohjanneet huomion suullisen 
kulttuurin piirissä elävän ihmisen kykyyn 
'muistaa? hyvinkin laajoja kokonaisuuksia, 
komponoida niitä nimitysten, fraasien, for- 
muloiden, juonikaavojen jne. avulla yhä uu- 
destaan. Homeros-tutkimuksessa tämä on 
merkinnyt »suuren laulajan» paluuta: Ilias ja 
Odysseia ovatkin sanelun, eivät toimittami- 
sen tulos. Runojen yhdistely laajemmaksi 

eeposkokonaisuudeksi tapahtui jo suullisessa 
perinteessä jonkun nerokkaan laulajan mää- 
rätietoisen työn tuloksena. Iliaksen suullisen 
sepitys- ja säilymisprosessin arvellaan kestä- 
neen lähes 200 vuotta aikana, jolloin kirjoi- 
tustaito vähitellen yleistyi kreikkalaisten 
keskuudessa. Miten pian syntymisensä jäl- 
keen Ilias sai sen kirjallisen asun, jossa se on 
meille säilynyt, on epäselvää. Päätelmät ovat 
arvailuja, koska Iliaasta ja Odysseiasta riip- 
pumatonta rinnakkaista, suullista runotradi- 
tiota ei ole säilynyt. 

Kysymys Kalevalan rinnastamisesta Ho- 
meroksen eepoksiin jää sikäli epätasapainoi- 
seksi, että jokin uusi tutkimussuunta voi tu- 
levaisuudessa vielä mullistaa Iliaksen ja 
Odysseian syntytapaa koskevat käsitykset, 
kun taas Kalevalan kohdalla massiivinen läh- 
deaineisto estää mullistuksen mutta avaa sa- 
malla ainutlaatuisen mahdollisuuden tun- 
keutua todella syvälle eepoksen tuottajan 
työtapaan. Molemmat tullaan ilmeisesti aina 
luokittelemaan kansanrunoeepoksiksi, koska 
niiden pohjana on suullinen runoperinne, 
mutta siinä missä Lönnrotin Kalevala on sel- 
keästi kirjallista tietä syntynyt ja lähes yksin- 
omaisesti vain kirjallista tietä vaikuttanut 
eepos, siinä Homeroksen tutkijat voivat jää- 
dä arvailemaan suullisten eeposversioiden 
tilaa silloin, kun eepoksen kirjallinen vaihe 
alkaa. Paradoksaalia kyllä, tilanne tasapai- 
nottuisi, jos Lönnrotin lähteet olisivat ka- 
donneet ja koko Suomen ja Karjalan suulli- 
nen kansanrunous kuollut ennen muistiin 
merkitsemistään. Silloin Kalevalaa tutkittai- 
siin samoin ehdoin kuin Homeroksen ee- 
poksia. 

Tulkinnan kiikkulauta 


Onko Kalevala ensisijaisesti historiallinen vai 
myytillinen eepos? Tämä kysymys poltti lu- 
kijoiden ja tutkijoiden mieltä Kalevala-pro- 
sessin alusta alkaen. Neljän vuosikymmenen 
ajan vastausta haettiin itse Kalevalasta, kun- 
nes 1870-luvun jälkipuoliskolla syntyi tie- 
teellinen kansanrunoudentutkimus, joka en- 
si töikseen vaati tutkijoita unohtamaan Kale- 
valan ja syventymään alkuperäisiin runo- 
muistiinpanoihin. Kysymys sai siten muo- 
don: sisältävätkö Kalevalan perusaineistona 
käytettyjen kansanrunojen tapahtumat ja 
henkilöhahmot piirteitä, jotka yhdistäisivät 
ne muuta kautta hankittuun historialliseen 
tietoon, vai onko runot nähtävä ensisijaisesti 
muinaisen myytillisen maailmankuvan hei- 
jastumina? Ongelma siirrettiin tavallaan Ka- 
levalan ulkopuolelle, koskemaan suomalaista 
kansanrunoutta yleensä, siis alueelle, jolla 
keskustelua oli käyty jo ennen Kalevalaa, 
esimerkiksi 1700-luvulla Jusleniuksen ja 
Porthanin aikana. Jo Kustaa II Adolfin ke- 
ruukehotuksessa voi havaita sekä historialli- 
sen että mytologisen aineksen läsnäolon, 
vaikka edellinen selvästi dominoikin, ja Mi- 
kael Agricolan jumalainluettelon tulkinta- 
malli on ymmärrettävistä syistä puhtaasti 
mytologinen. Toisin sanoen: tulkintaa on 
ollut yhtä kauan kuin kansanrunouden ke- 
ruuta ja tutkimusta. Tulkinnan ongelmalla 
taas on läheinen yhteys sekä autenttisuuden 
että kulttuuri-identiteetin problematiikkaan. 

Painopisteen siirrolla alkuperäisten kan- 
sanrunojen suuntaan oli etunsa mutta myös 
haittansa. Oli tietenkin järkevää analysoida 

ainutlaatuisen runsasta eepoksen lähdeai- 
neistoa ja perustaa suomalaisen kansanru- 
nouden luonnetta koskevat päätelmät siihen. 
Mutta samalla Kalevalasta tuli kansanrunou- 
dentutkimukselle pelkkä kyltti, jolla oli 
enemmän kulttuuripoliittista kuin tieteellistä 
merkitystä, ja sen lähdehistoriallinen tutki- 
mus alkoi jäädä varsin harvojen tutkijoiden 
varaan liukuen samalla kirjallisuudentutki- 
muksen ja esteettisten arviointien suuntaan. 
Niinpä esimerkiksi Kalevalan tutkimuksen 
vaikutus kansainväliseen eepostutkimukseen 
jäi paljon miedommaksi kuin olisi ollut mah- 
dollista. Samoin Kalevalan vastaanoton tut- 
kimus ei saanut ansaitsemaansa painoa tilan- 
teessa, jossa Kalevala nähtiin sekundaariksi, 
vaikka se kansanrunouden reseption ja kan- 
salliskirjallisuuden näkökulmasta tosiasiassa 
oli primaari tutkimuskohde. Useistakin 
syistä Kalevala-keskusteluun tarttui harras- 
telijamaisuuden leima. 

Elias Lönnrotin oma näkemys Kalevalan 
tulkinnasta ja lähdearvosta on sekin päässyt 
vasta Väinö Kaukosen ansiosta perusraivauk- 
sen asteelle. Edellä on jo viitattu näkemyk- 
sen historiallisuuteen, joka epäilemättä vah- 
vistumistaan vahvistui Kalevala-prosessin 
loppua kohden, mutta on viitattu myös my- 
tologisen sanakirjan malliin: Hesiodos ja Ed- 
da väikkyivät Lönnrotin mielessä. Hän näyt- 
tääkin horjuneen historiallisen ja myytillisen 
tulkinnan välillä valitessaan Vanhan Kaleva- 
lan aliotsikkoa. »Kalevala taikka Vanhoja 
Karjalan Runoja Suomen kansan muinosista 
ajoista» viittaa epäilemättä historiaan, mutta 
yksi Lönnrotin harkitsemista nimivaihtoeh- 
doista oli »Suomen Mythologia vanhoilla ru- 


noilla toimitettu» (Kaukonen 1979, 53). 
Osasyynä tähän horjuntaan on voinut olla se, 
että Kantele-vihkojen toimitusvaiheessa 
Lönnrotilla oli tekeillä käsikirjoitus »Tillök- 
ningar till Gananders Finska Mythologie» ja 
suunnitteilla Gananderin Mythologian uusi 
täydennetty painos (ibid., 37), mutta huomi- 
oon kannattaa ottaa sekin, etteivät historia ja 
mytologia Lönnrotin ja hänen aikansa kate- 
gorioina merkinneet aivan samaa kuin mei- 
dän vuosisatamme tutkijoiden käsitteistössä. 

Kalevalan ja kansanrunojen tulkinnan op- 
pihistoriallinen profiili muistuttaa kiikku- 
lautaa, jossa komponentit historia ja mytolo- 
gia ovat aina läsnä, mutta toinen painaa tie- 
tyllä hetkellä enemmän kuin toinen (vrt. 
Honko 1985, 48—53). Tiettyä säännönmu- 
kaisuutta näyttää löytyvän siitä, että histori- 
alliseen tulkintaan turvaudutaan mieluusti 
aikoina, jolloin tarve korostaa kansallista 
identiteettiä on voimakas tai vallitsee kansal- 
linen ahdinkotila, identiteettikriisi. Nationa- 
lismi sekä terävöittää että kaventaa näkö- 
kulmaa eikä tee oikeutta folkloren kansain- 
välisyydelle. Lineaariseen ajankäsitykseen 
pohjautuvassa historiallisessa paradigmassa 
kiinnostaa erityisesti kehityshistoriallinen 
variantti, jonka mukaan kansanrunot kuvas- 
tavat tiettyjä yhteiskunta- ja talouskehityk- 
sen vaiheita. Mytologinen tulkinta sijoittuu 
luontevasti rauhallisempiin, mutta tutkimuk- 
sen kannalta usein dynaamisiin vaiheisiin, ja 
sen yhteydessä perinteen kansainväliset ja 
yleisinhimilliset ainekset korostuvat selvästi. 

Tästä näkökulmasta tarkastellen historial- 
linen tulkinta on voitolla Jusleniuksen, 
Lönnrotin, vanhan Kaarle Krohnin ja nuoren 

Martti Haavion kohdalla, myytillinen tul- 
kinta taas Porthanin ja hänen oppilaittensa, 
Julius Krohnin, nuoren Kaarle Krohnin, 
varttuneen Martti Haavion ja hänen oppi- 
laittensa kohdalla. Kriisikausia olisivat tämän 
mukaan 1600- ja 1700-lukujen vaihde, 
1800-luvun alkukymmenet, 1910-luku ja 
1930-luku. Tieteen ekspansiota ja kansain- 
välistymistä enteilevä mytologinen paradig- 
ma taas sijoittuisi 1700-luvun jälkipuolis- 
kolle, 1800-luvun loppukymmenille ja 1950- 
luvun jälkeiseen aikaan. Katetta tälle asetel- 
malle löytyykin valtakunnan ja kansanru- 
noudentutkimuksen = historiasta riittävästi. 
Silti jokaiselta kaudelta löytyy rara avis, 
huomattava vastavirtaankulkija tyyppiä E. N. 
Setälä 1930-luvulla ja Matti Klinge 1980-lu- 
vulla. William A. Wilsonin hellimä ajatus, 
että nationalismi ja politiikka on ohjannut 
suomalaisten tutkijoiden päätelmiä enem- 
män kuin viileä, tieteellinen harkinta, olisi 
paljon uskottavampi, ellei sitä sovellettaisi 
samalla painokkuudella sellaisiinkin aikakau- 
siin, jolloin tieteen sisäinen kehitys on ollut 
voimakkain suuntaava tekijä. Paitsi aikakau- 
sien, myös tutkijoiden ja koulukuntien vas- 
takohtaisuudet on syytä muistaa: niistä selit- 
tynee, miksi haaveellinen patriootti Kaarle 
Krohn ja vahva kansallispoliitikko E. N. Se- 
tälä joutuivat eri puolille paradigma-aitaa 


(vrt. Honko 1979, 148—149). 


Lönnrotin historiallinen visio 


Turun romantikot ja ylioppilaspoliitikot, 
autonomisen Suomen identiteettiä rakenta- 

maan lähteneet edelläkävijät olivat herättä- 
neet ajatuksia kansanrunoudesta kansakun- 
nan varhaishistorian ja luonnonvaraisen kir- 
jallisuuden aarreaittana. Tämä tieteenulkoi- 
nen tekijä tuskin saattoi olla vaikuttamatta 
nuoreen Elias Lönnrotiin, mutta huomattava 
oli myös tieteellisen opettajan, Reinhold von 
Beckerin, ohjaava vaikutus. Suoranaisen esi- 
kuvan tarjosi von Beckerin tulkintakoe ru- 
nojen Väinämöisestä; hän päätyi tekemään 
tästä historiallisen merkkimiehen, jopa ku- 
ninkaan. On selvittämättä, kävivätkö von 
Beckerin mielessä kenties erilaiset vanhoista 
historiateoksista kuten Saxo Grammaticuk- 
sesta tutut hallitsijoiden sukupuut, joissa ge- 
nealogia vietiin aina jumaliin ja myyttihen- 
kilöihin saakka. Joka tapauksessa Lönnrotin 
jatkaessa väitöskirjassaan von Beckerin tul- 
kintakoetta hänen ohjenuorakseen alkoi vä- 
hin erin hahmottua muinaishistoriallinen nä- 
ky aikakaudesta, jolloin Väinämöinen oli 
elänyt ja vaikuttanut kansansa kohtaloon. 
Myöhemmin tuo näky jatkuvasti täydentyi ja 
täsmentyi: Lönnrot opiskeli Homerosta ja 
antiikin historiaa, keräsi tieteellistä tietoa 
suomalaisten muinaisuudesta ja tunnusteli 
runonlaulajien historiallisuuden tajua. Tämä 
viimeksi mainittu 'etnohistoria oli jo koko- 
naan runouden varassa oleva laji eikä varsin- 
kaan romantiikan näkökulmasta mikään hal- 
veksittava lähde. 

Lönnrotin visio Suomen kansan alku- 
ajoista oli astetta kristillisempi ja euhemeris- 
tisempi kuin se runous, josta se nousi: ee- 
poksen kokoaja uskoi muinaissuomalaisten 
uskonnossa olleen yksijumalaisuuden piir- 
teitä, vaikka monet haltijaolennot vielä kan- 

soittivatkin niittyjä ja metsiä; varsin usein oli 
historiallisen henkilön muistoon liittynyt jäl- 
kipolvien mielissä jumalolennon piirteitä, 
näin esimerkiksi Väinämöisen ja Ilmarisen 
kohdalla. Hakiessaan visiolleen aikaa ja 
paikkaa Lönnrot päätyi sijoittamaan runoissa 
kerrotut tapahtumat yli tuhannen vuoden 
taakse Vienanmeren eteläpuolelle (Kauko- 
nen 1979, 92-98), Suomen suvun muutto- 
reitin varteen. Hallitsijagenealogioiden kai- 
kua voi kuulla Lönnrotin pohdiskeluissa Ka- 
levasta, eräänlaisesta kantaisästä, josta pol- 
veutuivat Väinämöinen, Ilmarinen ja Lem- 
minkäinen (ibid., 82). Varsin hypoteettinen 
oli myös Louhi, Pohjan kansan naispuolinen 
päällikkö, jonka heimoa oli Joukahainen. 
Näille genealogioille ei runoista itse asiassa 
ollut saatavissa minkäänlaisia todisteita, 
mutta Lönnrot tarvitsi niitä Kalevalan juoni- 
rakenteen hahmottelussa (Honko 1984, 34). 

Tätä fiktiivistä, kvasihistoriallista muinais- 
näkyä osaksi tieteellisesti, osaksi runollisesti 
hahmottaessaan Lönnrot lopulta eläytyi Ka- 
levalan maailmaan täydellisemmin kuin 
osaamme kuvitella. Tiedemiehenä hän halusi 
ottaa huomioon kaikki tutkimustulokset, 
joilla saattoi valaista suomalaisten mennei- 
syyttä, eeposrunoilijana hän kuunteli men- 
neisyyden ääntä sellaisena kuin sen toivat 
hänen ulottuvilleen runonlaulajat, muinai- 
suudesta saapuneiden runoviestien ensimmäi- 
set vastaanottajat. Heilläkin oli omat runoi- 
hin perustuvat historiakuvansa, joskin vaih- 
televat ja epäsystemaattiset. Tässä runojen 
kuuntelussa Lönnrot eteni niin pitkälle, että 
Kalevalan muinaisaika näyttäytyi hänelle 
eräänä historian vaiheena, josta Kalevala oli 


todistuskappale. Tältä kannalta on ehkä ym- 
märrettävissä se hämmästyttävä seikka, että 
Lönnrot aika ajoin puhuu Kalevalasta tie- 
teellisen tutkimuksen lähteenä, joka valaisee 
entisaikojen yhteiskuntaelämää. Hän selväs- 
tikin mitoitti oman osuutensa pienemmäksi 
ja Kalevalan historiallisen tai etnografisen 
lähdearvon suuremmaksi kuin olisi ollut ai- 
heellista. Myös Outi Lehtipuro on äskettäin 
kiinnittänyt huomiota samaan seikkaan: 


Ei voi olla hämmästymättä sitä, kuinka konkreetti- 
sen vision Lönnrot oli 1840-luvulle tultaessa 
mieleensä luonut Kalevalan maailmasta. Hän 
pohdiskeli eepokseen sijoittamiensa keskuspaik- 
kojen Pohjolan ja Kalevalan maantieteellisiä 
suhteita, henkilöiden luonteenominaisuuksia ja 
joidenkin runojen »kuulumista» Kalevalan ru- 
noihin aivan kuin olisi unohtanut oman osuutensa 
tuon muinaismaailman tekijänä (Lehtipuro 1985, 


26). 


Esimerkiksi Kalevalan lyhennetyn laitoksen 
suppeista kommentaareista löytää Lönnrotin 
etnografisia ja muinaishistoriallisia päätel- 
miä. Niinpä hän selittää paikannimet Häme 
ja Kemi (Lönnrot 1862, runo 20:15— 16) yn- 
nä Neva (ibid., 47:83) »kulkunimiksi», » jot- 
ka seurasivat Suomalaisia siirtomatkoillansa 
nykyisille asunnoilleen. Niitä siis ei voi 
päättää nykyisiksi saman nimisiksi paikoiksi» 
(ibid., 362, vrt. 388). Nimestä Lappi hän sa- 
noo, että sillä »silloin ymmärrettiin rajakan- 
soja yleisesti», kun taas nimi Turja »lienee 
Jäämeren rannoilla Skandinavilaista kansaa 
tarkoittanut» (ibid., 12:65—66). Lönnrotin 
muinaishistoriallinen näky pakotti hänet ir- 
rottamaan tutut paikannimet nykytarkoit- 
teistaan ja muinaistamaan ne kulkunimihy- 

poteesin avulla. Pohjolan ja Kalevalan suh- 
teita hän pyrki valaisemaan myös meteorolo- 
gisesti: »Kun kylmät pohjoistuulet tulivat 
Pohjolasta päin, niin siitä Pohjolaa nimitet- 
tiin kylmäksi kyläksi, jos ei muuten olisikaan 
ilma siellä erittäin kylmempi ollut kuin Kale- 
valassaki» (ibid., 383—384). »Kylmän ky- 
län» konkretisaatio ällistyttää, sillä täytyihän 
Lönnrotin tuntea se monesta yhteydestä ni- 
menomaan tuonelaan liittyvänä kuvana. 
Kaikki eivät suinkaan hyväksyneet Lönn- 
rotin muinaishistoriallista Kalevala-tulkintaa 
— mm. Snellman epäili sitä (Sarajas 1984, 
38) ja Jakob Grimm ehdotti sen sijalle myy- 
tillistä tulkintaa (Grimm 1845). Auktoritee- 
tit yhtä vähän kuin läheinen ystävä Fabian 
Collan, joka vuonna 1838 esitti Väinämöisen 
ja Ilmarisen olleen alkuaan jumalolentoja 
(Kaukonen 1979, 95, 176-177), eivät kui- 
tenkaan saaneet Lönnrotia muuttamaan 
kantaansa. Yksityiskohdissa hän oli valmis 
joustamaan, mutta ei perusnäkemyksessä. 


Lönnrotin allegoriat 


Useimpien Lönnrotin aikalaisten ja Kaleva- 
lan tulkitsijoiden äänenpainoja voidaan mel- 
ko pitkälle ymmärtää, kun muistetaan se 
helppous, jolla arvovaltaisimmat ja kriitti- 
simmätkin tutkijat M. A. Castrénista August 
Ahlgvistiin turvautuivat romantiikan inspi- 
roimaan oletukseen, että Kalevalan taustalla 
todella saattoi piillä muinainen, säilyneitä ru- 
nosikermiä eli »vähäis-epoksia» (Ahlgvist) 
huomattavasti laajempi alkuperäiseepos. 

Mutta Elias Lönnrot, Kalevalan sepittäjä, ei 
voi olla heidän kanssaan samassa asemassa. 
Siksi meitä hämmästyttää hänen Kalevalan 
ulkopuolisen tulkitsijan roolinsa, hänen ar- 
vailevat äänenpainonsa, kun hänen itse asias- 
sa pitäisi tietää. Mihin perustuu siis Kaleva- 
lan autonomia, tutkimusobjektin ja yhä uusia 
tiedon syvyyksiä paljastavan lähteen luonne 
juuri Lönnrotin kohdalla? Hämmästyttävä on 
myös tuon tulkitsijan roolin vahvistuminen 
Kalevala-prosessin loppua kohti, siis samaan 
aikaan, kun tietoisuus omasta eeposrunoili- 
jan vastuusta kasvoi ja selkiytyi. Kalevala 
säilytti arvoituksellisuutensa myös ja nimen- 
omaan Elias Lönnrotin silmissä loppuun asti. 

Tässä tulee näkyviin perusero kansanru- 
noeeposten ja puhtaasti kirjallisten eeposten 
välillä. Edellisten luojat eivät ole aineksensa 
herroja samassa määrin kuin jälkimmäiset: 
he puhuvat »suulla suuremmalla», tässä ta- 
pauksessa vahvan runoperinteen suulla. Tuo 
perinne sisälsi aineksia, joiden merkitys ei 
kaikilta osin ollut yksiselitteisen selvä ja jot- 
ka sen vuoksi suorastaan provosoivat uusia 
tulkintoja. Elias Lönnrotin kädet olivat si- 
dotut: hänen oli tultava toimeen olemassa- 
olevalla säemateriaalilla. Pyrkiessään edusta- 
vuuteen hän ei voinut karsia mielin määrin 
vaikeaselkoisia aineksia. Niinpä runoihin jäi 
jatkuvasti arvoituksia, niin laulajille kuin 
laajan eepoksen sommittelijalle. Saman tee- 
man lukuisat variaatiot eivät pelkästään 
hämmentäneet sanomaa, ne pikemminkin 
loivat reunaehdot tulkinnalle. Teeman mää- 
rittely ei onnistunut lukemalla sanasanaisesti 
yhtä toisintoa vaan tulkitsemalla samanaikai- 
sesti monia. Niinpä monet Lönnrotin Kale- 

valan ilmestymisen jälkeen esittämät arvelut 
voidaan nähdä suoranaisena jatkona niille 
pohdiskeluille, joita hän mielessään kävi ai- 
neksia kerätessään ja eeposta sommitelles- 
saan. Kaikesta paloittelusta ja uudestaanjär- 
jestämisestä huolimatta muinaisuuden runo- 
viestit säilyttivät autonomiansa Elias Lönn- 
rotin silmissä. Hahmottamansa autenttisuus- 
kynnyksen vuoksi hän oli aineistonsa ar- 
moilla jopa enemmän kuin joku laajan suulli- 
sen eepoksen sepittäjä-laulaja jossain eläväs- 
sä runokulttuurissa. Palapeli ei vain ratkais- 
sut ongelmia vaan myös loi niitä. Tätä oival- 
tamaton lukija saattaa Lönnrotin seurassa 
tuntea joutuvansa näennäisongelmien pariin. 

Olisi väärin Lönnrotia kohtaan luonnehtia 
hänen tulkintojaan yksinomaan historiallisik- 
si. Niihin mahtuu paljon muutakin, esimer- 
kiksi pohdintaa siitä, miksi Kullervo-episodi 
oli välttämätön edellytys sammonryöstöret- 
ken toteutumiselle (Lönnrot 1862, 381) tai 
miksi Väinämöinen ei voinut tehdä uutta 
kannelta yhtä vähän kuin Ilmarinen uutta 
sampoa. (» Erinomaisia mahtitöitä ihminen ei 
voinut uudistellen tehdä.» Ibid., 384.) Lem- 
minkäisen kerskaukselle hänen tultuaan 
osoitetuksi ovensuupaikalle Pohjolan tuvas- 
sa, »eip’ ennen minun isoni seisonut sijalla 
sillä», Lönnrot osoittaa esikuvan: »Homei- 
ronki urot kerskaavat isistänsä, eivätkä tah- 
toneet heitä kehnommat olla» (ibid., 371). 
Lisäksi Lönnrotilla oli selvää viehtymystä al- 
legorisiin selityksiin. Vaikuttavin näistä kos- 
kee sampoa: »joutsenen kynän nenä», » ma- 
holehmän maitonen», »yhen uuhen villa- 
nen», »yhen otrasen jyvä» osoittautuvat yh- 
teiskuntakehityksen ja elinkeinojen symbo- 

leiksi (ibid., 349), ja tulkinta toistuu sammon 
taonnan yhteydessä, jossa tulesta tunkeva 
jousi on »metsästystilan eduskuva», puna- 
pursi »kalastaja-elon eduskuva», hieho 
»karjastaja-elon eduskuva» ja aura »maan- 
viljelyksen eduskuva» (ibid., 353) Ihmis- 
kunnan kulttuurikehityksen = tiivistäminen 
kuvasarjaksi, jonka komponentit yhtyvät 
sammossa ja tuntuvat ennakoivan teollisen 
yhteiskunnan läpimurtoa, on allegoria, joka 
tehoaa vielä tänäänkin. Lönnrot tuskin tunsi 
Morgania eikä tiennyt tulkintansa osuneen 
yksiin kulttuuriantropologisen kehitysvai- 
heteorian kanssa. 

Oman ryhmänsä muodostavat kansallis- 
henkiset allegoriat. Niinpä se seikka, että 
Väinämöinen sai kanteleen kielet itkevän 
neitosen hiuksista, saa selityksen: »Siitä se 
Suomen laulanto tuliki ilon- ja surunsekaisen 
laatunsa saamaan» (ibid., 386). Kalevalan 
viimeinen runo, tunnetusti Lönnrotin käsi- 
alaa, kasvaa kansakunnan ja erityisesti suo- 
menkielisen laulun puolustukseksi: laulajan 
äiti on kuollut (= »aika, joka synnytti ja kas- 
vatti Suomen laulun, ei ole enää jälillä»), 
laulajan kuulijoina ovat metsän puut (= 
» vieraskielinen vallasväki, joka yhtä paljon 
kun puut korvessa suosii lauluani»), hän jäi 
pienenä emosta (= »tulin varhain vieraan 
esivallan alle»), joutui »tuulipuolelle tupoa» 
(= »kylmille, pohjoisille maan rajoille»), 
jossa »ken se kieltäni kirosi, kenpä ääntä är- 
jähteli» (= »yksi tuskastuu suomalaisiin sa- 
noihini, toinen yksi-ääniseen nuottiini») ja 
jossa laulajan oli »pakko vääntää alinomaa 
työssä kiinni» niin, ettei voinut vallasväen 
tavoin käydä »etäämpänä oppia hakemassa» 

(ibid., 392). 

Väinämöisen poislähtöön liittyvä lupaus 
palata vielä kerran näytti Kalevalan lyhen- 
nettyä laitosta 1860-luvun kynnyksellä laati- 
van Lönnrotin silmissä juuri käyneen toteen: 
» Suomen nykyiset kansalliset ja kielelliset 
riennot näitä Väinämöisen ennustus-sanoja 
par'aikaa ovat toteumaan saattaneet» (ibid., 
391). Muinaisuudesta saapuva runoviesti ja 
historiallinen tilanne olivat kohdanneet toi- 
sensa. 


Historiallisen ja etnografisen 
tulkinnan vaikeudet 


Elias Lönnrotista lähtevä tulkinnan traditio 
siirtyi 1800-luvun loppupuolella mm. kou- 
luopetukseen, ja se on sävyttänyt Kalevalaa 
popularisoivaa keskustelua näihin päiviin as- 
ti. Julius Krohnin perustaman kansanru- 
noustieteen hieman epäkiitolliseksi tehtä- 
väksi tuli lähdekritiikin korostaminen. 
Folkloristien puhe Kalevalasta onkin ollut 
pitkään Skyllan ja Kharybdiksen välissä luo- 
vimista: toisaalla Lönnrotin työn väheksyntää 
tai Kalevalan perinnön hukkaamista pelkää- 
vät patriootit, toisaalla tutkijoita kaksinaa- 
maisuudesta tai vaikenemisesta syyttelevät 
kriitikot K. B. Wiklundista William A. Wil- 
soniin. 

Harva historiallista tulkintatapaa yrittänyt 
oppinut ja vielä harvempi harrastelija jaksaa 
paneutua tarjolla olevaan kansanrunoaineis- 
toon niin systemaattisesti, että tieteellisyy- 
den vaatimus täyttyy. Käy helposti samoin 
kuin sammon tulkinnan kohdalla; uusia hy- 

poteeseja kumpuaa esiin jatkuvasti, mutta 
niitä ei jakseta suhteuttaa kaikkeen tarjolla 
olevaan todistusaineistoon. Keskiajan ja sitä 
varhempien kausien kohdalla dokumentteja 
on niin harvassa, että tutkijan mielikuvitus 
saa kirmata vapaasti. 

Folkloristin ei ehkä tarvitsekaan ottaa 
kantaa teorioihin, joiden lähtökohdat ja to- 
distelut ovat lopulta pääosalta tai kokonaan 
runo- ja  perinneaineiston ulkopuolella. 
Mutta silloin kun tähän aineistoon vedotaan, 
on lähdekriittinen sana paikallaan. Martti 
Haavion teos Väinämöinen (1950) on 
esimerkki lähdekritiikin mahdollisuuksista 
tutkimustilanteessa, jossa todistusaineisto on 
lähes kokonaan folkloristinen mutta jossa 
kulttuurihistoriallisesta viitekehyksestä ei 
silti luovuta. »Jumala vaiko ihminen?» on 
ensimmäisen luvun otsikko, joka avaa näkö- 
kulman monia tutkijapolvia työllistäneeseen 
keskusteluun. Teosta sulkiessaan lukija taju- 
aa yksiviivaisen joko—tai -asetelman mah- 
dottomuuden: runot tuntevat ainakin kaksi 
Väinämöistä, Samaanin ja kulttuuriheerok- 
sen, joiden hahmoihin on kerrostunut var- 
haiskantaisten uskomusjärjestelmien ja kan- 
sainvälisten myyttien ja legendojen motii- 
vistoa. Varsinaista historiallista ydintä, esi- 
merkiksi jotakuta vuosisatojen takaista Sa- 
maani-tietäjää, e1 runoista enää voi tavoittaa, 
vaikka ajatus yhden tai useamman historialli- 
sen tietäjähahmon vaikutuksesta Väinämöis- 
runoston koostumukseen tai muiden nimissä 
esiintyvään Samaanirunouteen ei olekaan 
täysin mahdoton. Sen sijaan runoista voidaan 
lukea kerroksekas myytillinen maailmanku- 
va, joka säilyttää muistoja eri kulttuurikau- 

silta ja erilaisista perinnekonteksteista. 
Lähdekritiikin on pakko romahduttaa 
Lönnrotin hellimä ajatus Kalevalasta ainakin 
suuntaa antavana suomalaisen varhaishistori- 
an lähteenä. Mutta heti on lisättävä: Lönnro- 
tin Kalevalassa ilmentyvä yhteiskunnallis- 
historiallinen visio säilyttää silti kulttuuri- 
historiallisen kiintoisuutensa, ei vähiten 
oman aikansa yrityksenä nähdä historiaa ru- 
nojen lävitse tavalla, joka ei voinut olla vai- 
kuttamatta kansakunnan käsitykseen omasta 
itsestään. Ehkäpä juuri Kalevalan kautta 
suomalaisten historiantajuun pirahti annos 
'etnohistoriaa', perinteestä käsin orientoitu- 
van ihmisen maailmankuvaa, joka henkii 
myös kielestä ja taiteesta niin monin tavoin. 
Tämä on jotakin muuta ja tärkeämpää kuin 
ilmeisesti epäonnistumaan tuomitut yritykset 
kytkeä Väinämöinen, Ilmarinen, Lemmin- 
käinen ja Joukahainen johonkuhun histori- 
alliseen henkilöön, tai edes johonkin täsmäl- 
lisesti määriteltyyn aikaan tai paikkaan. Näi- 
den henkilöhahmojen kerroksekkuus ja 
osittain myös alueittaiset erot niiden kehit- 
telyssä tekevät historiallisen rekonstruktion 
tässä suhteessa mahdottomaksi. Lineaarinen 
faktojen historia toimii huonosti runoepii- 
kassamme, jossa kiistattomasti historiallisten 
runojen kuten Elinan surman, Kaarle herttu- 
an runon ja Piispa Henrikin surmavirren 
kaltaisten tuotteiden osuus on todella vähäi- 
nen. Jostain syystä historialliset aiheet eivät 
ole koskaan nauttineet samaa suosiota kuin 
myytilliset ja ontologiset. Niinpä meiltä 
puuttuu esimerkiksi hallitsijagenealogia, jos- 
sa valtakunnan kuninkaat lueteltaisiin alkaen 
myytillisistä sankareista ja päätyen historialli- 


siin hallitsijoihin. Tätä puutetta Lönnrot ja 
hänen aikalaisensa yrittivät korjailla oksas- 
tamalla Väinämöistä ja Ilmarista milloin Ka- 
leva-kuninkaan, milloin Ukko-ylijumalan 
sukuun. 

Kysymys Kalevalan ja kansanrunojen et- 
nografisesta luotettavuudesta on hieman 
mutkikkaampi. Kysymys on siitä, kuvasta- 
vatko eepoksessa ja runoissa esiintyvät tavat 
ja käyttäytymiset, työkalut ja tarve-esineet, 
kulkuvälineet ja aseet jne. jonkin seudun tai 
aikakauden reaalikulttuuria. Tässäkin folklo- 
ristisen lähdekritiikin on pakko hillitä opti- 
mismia. Kalevalan kohdalla aiheuttaa varauk- 
sia Lönnrotin työtapa: yhdistellessään eri 
laulajien ja seutujen runoja hän etääntyi 
niistä reaalikulttuureista, joissa runot olivat 
eläneet, ja joutui noudattelemaan vaistoaan 
ja muinaishistoriallista näkyään. Tavallaan 
hän loi uuden autenttisuuden, jonka kattee- 
na oli viime kädessä hänen käsityksensä ka- 
levalaisesta yhteiskunnasta kansakunnan 
historian esiasteena. Etnografisesti tulos oli 
kuitenkin tilkkutäkki, jonka värikkäät pala- 
set saattavat hetkittäin vastata jonkin olemas- 
sa olevan kansankulttuurin piirrettä mutta 
vain palasina, ei koskaan vaativampina koko- 
naisuuksina. Myös Lönnrotin tulkinnat kos- 
kivat usein juuri yksityiskohtia. Niinpä Väi- 
nämöisen ja Ilmarisen nuotanvalmistuksen 
säkeitä »nuotan niinisen kutovi, katajaisen 
kalkuttavi, sen painoi pajuvesillä, raian kuo- 
rilla rakenti» (Lönnrot 1862, 47:161 —164) 
hän kommentoi: »Paremman aineen puut- 
teessa vanhaan aikaan ehkä kudottiinki verk- 
koja niinestä ja katajan kuoresta tahi juuris- 
ta. Verkkoja painetaan vieläki parkkivedestä, 

josta tulevat lujemmiksi, ja sanotaan parem- 
miksi kalastamaanki tulevan» (ibid., 389). 
Kun sammon taonnan yhteydessä Ilmarinen 
»laittoi tuulet lietsomahan, väkipuuskat 
vääntämähän» (ibid., 10:207—208), niin tä- 
mä Lönnrotin mukaan »osoittaa jo silloinki 
tuulen voimaa ei yksin laivaliikkeesen käy- 
tetyksi» (ibid., 353). 

Toinen kysymys on: heijastavatko edes al- 
kuperäiset kansanrunot kansankulttuuria 
valokuvamaisen tarkasti? Vastaus vaihtelee 
hieman eri runolaatujen kuten loitsujen, 
häärunojen, karhurunojen, lyriikan, varsinai- 
sen epiikan jne. ollessa kysymyksessä, mutta 
se on varauksellisempi kuin voisi luulla. Oli- 
vathan esimerkiksi riittirunot peräisin kes- 
keltä arkea ja juhlaa, kuvastihan lyriikka 
suhteellisen ikuisia perustuntoja. Tästä huo- 
limatta runot eivät olleet todellisuuden valo- 
kuvamaista kopiota. Runoissa kuvatun to- 
dellisuuden ja laulajan reaalimaailman välille 
jäi aina etäisyys, jonka toteaminen edellyttää 
perinnelajianalyyttista lähdekritiikkiä ja re- 
aalikulttuurin tuntemusta. Esimerkiksi kar- 
hunkaato tapahtui todellisuudessa tuliasein 
mutta lauluissa aina jousin ja keihäin. Ilmei- 
sesti juuri tämäntapaisten havaintojen roh- 
kaisemana Lönnrot lähti rakentamaan fiktii- 
vista muinaissuomalaista elämänmuotoa. 
Runojen viestimät tavat ja käytänteet sopivat 
usein huonohkosti nykyhetkeen, mutta ken- 
ties ne sopisivat paremmin johonkin varhai- 
sempaan aikakauteen. Näin saattoi olla, 
mutta ei mitenkään välttämättä, eikä ainesten 
sijoittaminen samaan kulttuuritasoon tai 
-vaiheeseen ollut mitenkään helppoa. 

On vielä kolmaskin taso, jolla historialli- 

suudesta voidaan puhua, nimittäin yhteis- 
kunnallisten rakenteiden ja niihin perustu- 
van maailmankuvan. Silloin ei ole kysymys 
valokuvamaisesta tarkkuudesta vaan niistä 
arvoista ja asenteista, joita runot ilmaisevat. 
Niiden voi olettaa siivilöityneen laulajien 
tajunnan kautta tavalla, joka ei ole voinut 
olla vaikuttamatta heidän todellisuuskäsityk- 
seensä. Ne ovat auttaneet ymmärtämään, jä- 
sentämään ja ilmaisemaan todellisuutta sil- 
loinkin, kun ne ovat jääneet etäälle arkipäi- 
vän kokemuksesta. Tässä kohdassa alamme 
siirtyä historian ja etnografian parista myytil- 
lisen maailmankuvan puolelle. Kalevalan 
kohdalla kysymys runon ja yhteiskunnallisen 
todellisuuden suhteesta saa muodon: miten 
Lönnrot suhtautui runoista löytämiinsä yh- 
teiskuntarakenteisiin ja miten hän niitä inte- 
groi? Toisin sanoen siivilänä on jälleen Lönn- 
rot. 


Mytologeemit ja viestintä 


Folkloristinen lähdekritiikki näyttää siis 
miltei eliminoivan Kalevalan vaatiessaan lä- 
hes kaikelle siinä esiintyvälle ainekselle ul- 
kopuolista, Kalevalasta riippumatonta kont- 
rollia. Onko siis tarkoituksena sanoa, että 
kansanrunot korvaavat Kalevalan? Ei tieten- 
kään. Yhtä perusteetonta olisi sanoa, että al- 
kuperäistä kansanrunoa voi lukea ja ymmär- 
tää vasta sitten, kun on lukenut siitä kirjoi- 
tetun tieteellisen monografian. Kalevala on 
välittömästi mukana kulttuuriviestinnässä 
sellaisenaan, se vyöryttää ylitsemme esimer- 
kiksi myyttiaiheita vähintään yhtä runsaasti ja 

tehokkaasti kuin alkuperäiset myyttirunot. 
Kuuntelemisen menetelmä on molempien 
kohdalla täsmälleen sama, mikä tarkoittaa, 
että runot on hyväksyttävä sellaisinaan. Esi- 
merkiksi aitoja, alkuperäisiä kansanrunoja ei 
ole tarpeellista tekstikriittisesti analysoida, ei 
vertailla toisintoihin, ei hakea niille kaukaisia 
vertailukohteita. On lähdettävä siitä, että ne 
omassa esityskontekstissaan olivat täysin 
mielekkäitä ja kuuluivat elävään maailman- 
kuvaan. Jos tuosta kontekstista on riittävästi 
tietoa, runon sanoma voi tavoittaa kuulijan 
kulttuuri- ja kielirajojen ylikin. Tärkeätä on 
tietysti kuunnella myös muita saman alueen 
tai yhteisön runoja, etenkin jos haluaa päästä 
maailmankuvan systemaattisten piirteiden 
jäljille. 

Kalevalaa lähestymme samalla menetel- 
mällä. Kalevalan myytit ovat tietenkin Lönn- 
rotin variantteja, mutta niiden lävitse voi ta- 
voittaa mytologeemin, myyttiaiheen perus- 
rakenteen. Arkaaiset myytit saavuttavat mei- 
dät sekä Kalevalan että kansanrunojen läpi. 
Varianttien runsaus kuuluu myytin elämään 
(ks. laajemmin Honko 1985, 55—60). Vas- 
taanottaessamme myytin luomme siitä oman 
varianttimme. Tietty rakenteellinen perus- 
viesti, jota emme ehkä pysty aina selkeästi 
sanoittamaan, säilyy kulttuurista toiseen, ja 
sen varaan rakennamme myytin aktuaalin 
merkityksen. Koska myyttien kuuntelu pe- 
rustuu vuorovaikutukseen, jossa me itse ja 
myytin esittäjä tai lähde ovat mukana, ei ole 
mitään syytä eikä tarvetta torjua Lönnrotia 
yhtenä myytin lähettäjänä. Tältä kannalta 
Lönnrotin toisinto on yhtä autenttinen kuin 
Ontrei Malisen. Kysymyksessä on yksi inhi- 


millisen kommunikaation perusmuoto, jossa 
välineenä ovat mytologeemit ja syklinen 
ajankäsitys. Myyttien vastaanottajina re- 
agoimme varhaiskantaisen ihmisen tavoin: 
siirrymme nykyhetkestä ja lineaarisesti ete- 
nevästä historiallisesta ajasta keskelle alku- 
ajan tapahtumia ja pyhää historiaa, jonka vä- 
littämien mallien ja perusviesten avulla jä- 
sennämme nykyhetken tapahtumien merki- 
tyksen. Tätä kautta kysymys Kalevalan ja 
kansanrunojen sanottavasta on sidoksissa 
nykyaikaan, meidän vastaanottokykyymme, 
ongelmiimme, pelkoihimme ja toiveisiimme. 
Mutta on tärkeätä huomata, että merkityksen- 
antoprosessia strukturoivat yhäti vanhat 
myytit, joista monet löysivät tiensä Kaleva- 
laan ja jossa ne kehräsivät edelleen. 
Tahdoimmepa tai emme, olemme mukana 
folklore-prosessissa, myös Kalevala-proses- 
sissa. Löydämme itsemme Kalevalan tulkit- 
sijan paikalta, eikä kanssatulkitsijoista ole 
pulaa. Myös tieteellisessä keskustelussa ope- 
roimme mytologeemeilla. Eepostutkimusta 
on ohjannut ikivanha ajatus »kultaisesta ai- 
kakaudesta», jonka muistoa eeposten katso- 
taan säilyttävän. Romantiikan oppineet ke- 
hittelivät tästä käsityksen erityisestä sankari- 
ajasta, jota luonnehtivat taistelut ja sotaiset 
kaupparetket ja jota ilman ei eeposta voinut 
olla olemassa. Friedrich von Schlegel ja He- 
gel sisällyttivät sen estetiikkaansa, ja meillä 
sitä sovelsivat Kalevalaan mm. Snellman ja 
Robert Tengström, edellinen epäillen, ettei 
suomalaisilla sankariaikaa ollutkaan eikä siis 
aitoa eepostakaan, jälkimmäinen kooten 
Kalevalan sotaisat piirteet todistamaan, että 
sankariaika sentään löytyy. Historioitsijat 

Jalmari Jaakkolasta Matti Klingeen ovat ta- 
van takaa viehättyneet rakentamaan kuvia 
kaukoretkistä ja muinaisimperiumeista juuri 
tähän mytologeemiin liittyen. Kilpaileva tul- 
kinta tai marxilainen variantti taas näkee 
Kalevalan ja kansanrunojen taustalla esifeo- 
daalisen, luokattoman yhteiskunnan, jonka 
perusyksikkö on yhteisomistukselle poh- 
jautuva suku- tai heimoyhteisö. Kalevalan 
vaiheilla sen soveltajia ovat mm. Yrjö Sirola 
ja O. V. Kuusinen (Sallamaa 1985, 108— 
118). 

Näiden kahden tulkinnan tai alkuperä- 
myytin kilpailulla on ollut syvällisiä seurauk- 
sia kansanrunoustieteessä ja Kalevalan kult- 
tuurihistoriassa. Perimmältään tulkintojen 
erilaisuus koskee sen yhteiskunnan laatua, 
joka synnytti runot. Kummankin tulkinnan 
mukaan kehitys johti kurjistumiseen: kultai- 
sen aikakauden yhteiskunta hävisi, mutta 
suullisessa perinteessä säilyi katkeamaton 
traditiosuoni, joka välitti viestin tuon yhteis- 
kunnan muinaisesta olemassaolosta. Ja tähän 
viestiin tarttuvat vielä meidän päivinämme 
yhä uudet tutkijat, taiteilijat ja politiikot ha- 
lutessaan vahvistaa tai muovata suomalaista 
tai karjalaista identiteettiä. 


Oikea vai väärä identiteetti? 


Puhe historiasta, mytologiasta ja menneisyy- 
destä harhauttaa Kalevalan kohdalla silloin, 
jos sen kuvitellaan perustuvan vain menneitä 
asioita koskevaan uteliaisuuteen. Irralliset 
historian tiedot tai yksittäiset myyttien kat- 
kelmat eivät toki saisi liikkeelle sitä määrää 

tunteita ja väittelyä, joka ehtimiseen löytyy 
Kalevala-prosessin varrelta. Kysymys on yhtä 
paljon tai enemmänkin meistä kuin muinai- 
suudesta, ja keskustelun todellinen kärki on 
nykyisyydessä ja tulevaisuudessa. Kun 
Heikki Kirkinen ja Matti Klinge kirjoittavat 
kalevalaisista asioista, ei vaakakupissa ole vä- 
hempi seikka kuin suomalainen identiteetti, 
jota Kirkinen kokee pohjata muinaiseen 
Suurkarjalaan ja Itä-Suomeen, Klinge taas 
Itämerenpiiriin ja Lounais-Suomeen (esim. 
Kirkinen 1984a, b, c ja Klinge 1985). Melko 
avoimesti käy ilmi painotusten tarkoitusha- 
kuisuus, toisella painopisteen ohjaaminen 
Karjalaan, toisella taas Karjalasta pois. Etsi- 
mättä tulee mieleen sadan vuoden takainen 
kiista Kalevalan karjalaisuutta puolustaneen 
August Ahlgvistin ja runoepiikan länsisuo- 
malaisia juuria propagoineiden A. A. Bore- 
nius-Lähteenkorvan ja Julius Krohnin välillä. 
Todistetuksi on tullut ainakin se, että Kale- 
vala on säilyttänyt välinearvonsa: se käsite- 
tään yhä suomalaisuuden objektivaatioksi. 
Toisaalta nykypäivän kiista saa voimavirtaa 
uudesta lähteestä, regionalismista: alueelliset 
identiteetit ovat tulleet kansallisten tilalle tai 
rinnalle laajalti Euroopassa (vrt. Siikala 1985, 
84). 

Identiteetit ovat ongelmallisia. Oikeastaan 
ne syntyvät vasta käytyään ongelmallisiksi, 
toteaa Hermann Bausinger: 


Huomiota herättää, että kotiseudun käsite ja 
identiteetin käsite kiteytyvät ja tulevat vilkkaan 
keskustelun kohteeksi vasta sitten, kun asia on 
kadottanut itsestäänselvyytensä. Molemmat kä- 
sitteet, kotiseutu ja identiteetti, ovat saaneet tun- 
nekylläisen sävyn, joka jossain määrin vastaa nii- 

den haastavaa luonnetta ja utooppista sisältöä 
mutta ei ehkä lainkaan osu siihen historialliseen 
todellisuuteen, johon käsitteet usein liitetään. — 
— Se ettei historiallinen kehitys mitenkään var- 
masti ole vahvistuvan identiteetin ja lisääntyvän 
'kotiutuneisuuden' historiaa, käy ilmi jo käsittei- 
den identiteetti ja kotiseutu ongelmallisuudesta. 
Asian problemaattisuus kärjistyy sen vuoksi, ettei 
meidänkään yhteiskunnassamme jokainen yh- 
teenkuuluvuuden tunne ansaitse kotiseudun tai 
identiteetin nimeä, eli että on olemassa myös 'vää- 
ra’ identiteetti (Bausinger 1977, 214—215). 


Identiteetit ovat siis jotain, joilla on yhteen- 
liittävää voimaa mutta joista keskustellaan ja 
joista ei tarvitse olla samaa mieltä. Tunteen 
ilmaisimet, identiteetin symbolit, saavat kes- 
keisen merkityksen, koska ne ovat valikoi- 
tumisen ja tähdennyksen tulosta, ts. ne ovat 
jotakin 'enemmán'. Symbolin merkityksen 
sisällä voi tietysti olla tulkinta- tai painotus- 
eroja, mutta kriittiseksi tilanne käy vasta, jos 
symboli kokonaan hylätään. Vieraantuminen 
kansallisista symboleista on useimmiten 
merkki syvällekäyvistä muutoksista yhteis- 
kunnallisessa ilmastossa. 

Korostaessaan 'me'-henkeä identiteetti- 
symbolit samalla tähdentävät eroja muihin. 
Kalevalan toimivuus suomalaisuuden ilmai- 
simena perustuu historiallisesti katsoen 
1800-luvun alun poliittiseen kehitykseen 
Suomessa: se siirsi kansakunnan painopis- 
tettä itään, nosti näkyviin Savon ja Karjalan, 
myös rajantakaiset ja vielä etäisemmät kieli- 
sukulaiset aivan uudella tavalla. Samalla se 
kasvatti nopeasti välimatkaa siihen asti hal- 
linneeseen ruotsinkieliseen kulttuuriin. Ka- 
levalainen epiikka oli jotain, joka ruotsalai- 
silta puuttui ja jonka synnyssä heidän kult- 


tuurinen hegemoniansa ei ollut näytellyt 
mitään osaa. Romantiikan kansainvälisen 
elementin näkökulmasta näin sai ja pitikin 
olla, jokaisella kansalla oli jossain puhtaan 
kielen, aidon runon, oman perinteen kät- 
ketty resurssi, ruotsalaisilla muinaispohjois- 
maisessa runoudessa ja mytologiassa, suo- 
malaisilla itäsuomalais-karjalaisessa perin- 
teessä. Yleensä tuo perinne oli selitettävissä 
vanhaksi, suoraan muinaisuuden alkujuu- 
resta versoneeksi. 

Silti Kalevala oli alusta asti ongelmallinen 
symboli. Siirtyikö painopiste liian kauaksi 
itään? Oliko kansan enemmistöllä edellytyk- 
siä samastua kulttuuriin, joka uskonnollisesti 
ja henkisesti oli melkoisen poikkeava ja jon- 
ka kieltä oli vaikea tajuta? Identiteettiä ra- 
kentavalle ja propagoivalle akateemiselle 
eliitille tämä oli vakavampi kysymys kuin 
maaseudun kehitysmaa-Suomelle. Ratkaise- 
vina vuosikymmeninä tuo sivistyneistö oli 
kuitenkin valmis hallittuun vallankumouk- 
seen: se uskoi mm. kielenvaihdon väistä- 
mättömyyteen. Uusi kieli oli toisaalta voi- 
makkaan kehittelyn alainen ja tarvitsi mur- 
teita tuekseen myös idästä. Elias Lönnrot ta- 
jusi varhain ja ihailtavan selvästi sen tasapai- 
non, johon oli pyrittävä. Länsisuomalaisena 
hän pystyi 'kansallistamaan' itäisen kansan- 
runouden aivan toisella tavalla kuin esimer- 
kiksi K. A. Gottlund. Sepittää eepos, jota ei 
valmiina ollut suullisessa perinteessä, kielel- 
lisesti kirjavista aineksista oli uhkayritys, jo- 
ka olisi voinut epäonnistua tuhannella eri ta- 
valla. 

Sopeutumisen jälkeen, kun Kalevalaa 
alettiin — sanakirjojen, käännösten ja seli- 

tyskirjallisuuden turvin — todella lukea ja 
ymmärtää, eepos säilytti edelleen ongelmalli- 
suutensa. Tutkimuksessa ilmeni jo varhain 
pyrkimystä osoittaa, että kalevalaisen runo- 
epiikan itäisyys oli vain tavanomainen »van- 
ha väistyy periferiaan» -ilmiö. Läntisyys oli 
pelastettava, sillä Suomi oli sittenkin lännen 
eikä idän rintavarustus. Toisaalta Karjalasta 
tuli pyhiinvaelluskohde, jossa moni tutkija ja 
taiteilija löysi, ei niinkään sanallisesta perin- 
teestä eikä rakennetusta miljööstä vaan suu- 
renmoisen kauniista luonnosta, vastakohtia 
yhteen sovittavan harmonian. 

Meidän aikanamme Kalevala on säilyttänyt 
ongelmallisuutensa, myös klassisen itä-länsi 
-kiistan muodossa. Sitä koskevaan keskus- 
teluun sisältyy usein vieraantuneisuuden sä- 
vyjä; työväenliike ei voi hyväksyä porvarilli- 
sen tieteen tulkintoja, nuoriso ei tunne 

omakseen Kalevalaa, kouluopetus on tehnyt 

Kalevalan vastaanotto ja taiteellinen omaksunta 


Kalevalan ilmestyminen vuonna 1835 oli 
vastausta odotuksiin, jotka oli jo useaan 
kertaan ennätetty siirtää perintönä sukupol- 
velta toiselle. H. G. Porthanin De poési 
Fennican (1766—1778) ilmestymistä oli 
edeltänyt Daniel Jusleniuksen kansallisen 
raivaajan työ, ja Porthanin jalanjälkiin astui- 
vat hänen oppilaansa Chr. Lencgvist ja 
Christfrid Ganander. Esteettissävyistä kansan- 
runoharrastuksen linjaa kehittivät 1700-lu- 
vun loppuvuosikymmeninä nuoret Aurora- 
seuralaiset A. N. Clewberg ja Jacob Teng- 
ström, jotka saivat lisätuekseen F. M. Fran- 
zenin (Sarajas 1956, 297—305). Yhä syvene- 
vä tietoisuus menneisyyden ja samalla mui- 
naisrunojen merkityksestä siivitti Turun ro- 
mantikkojen toimintaa, ja heidän perillisensä 
oli Elias Lönnrot. Lönnrot ei ollut runojen 
ensimmäinen kerääjä eikä liioin julkaisija, 
vaan hän liittyi viimeisenä lenkkinä traditi- 
oon, jossa häntä välittömästi edelsivät K. A. 
Gottlund, saksalaissyntyinen H.R. von 
Schröter, Reinhold von Becker ja Zachris 
Topelius vanhempi. Heistä von Becker oli 
Lönnrotin yliopistollinen opettaja, jonka ke- 
hotuksesta ja keräelmien pohjalta oppilas 


laati kandidaattiväitöskirjansa De Väinämöi- 
ne, priscorum Fennorum numine (1827). 
Kukaan muu kuin Elias Lönnrot ei kuiten- 
kaan luonut synteesiä eikä sommitellut kan- 
salliseeposta, Kalevalaa: siinä on hänen työn- 
sä kiistaton ainutlaatuisuus. 


Kaksivaiheinen reseptio 


Eepoksen vastaanottotapahtuma on selvästi 
kaksivaiheinen. Ensimmäinen ajoittuu suurin 
piirtein vuotta 1835 seuranneeseen kym- 
menvuotisperiodiin, jälkimmäinen taas Ka- 
levalan lopullisen eli 50 runoa käsittävän ko- 
konaisuuden ilmestymisvuoteen 1849 sekä 
seuraavan vuosikymmenen alkuun. Kansalli- 
seksi identiteettisymboliksi eepos saatettiin 
kuitenkin tajuta vain kerran, ja tämä tapahtui 
1830-luvun puolivälissä, jolloin suomalaisen 
sivistyneistön läpi kävi »tuulen humaus» ja 
kansakunta sai »valtakirjan valittujen seu- 
raan», Martti Haavion lennokkaita ilmaisuja 
siteeratakseni (Haavio 1949, 240). 

Kalevala oli sekä tulos että lähtökohta: se 
oli päämäärähakuisen kansanrunousharras- 

tuksen loistelias konkretisaatio ja samalla 
uuden kansallisen innostusaallon lähtökohta; 
näin se toimi samansuuntaisesti J. L. Rune- 
bergin runouden ja J. V. Snellmanin aatteel- 
lisen julistuksen kanssa. Eepoksen painos- 
määrä oli vaatimattomat 500 kappaletta, ja se 
ilmestyi kahtena niteenä: edellinen osa jou- 
luksi 1835, jälkimmäinen maaliskuun alussa 
1836, siis suurin piirtein vuoden verran esi- 
puheen päiväyksestä 28. helmik. 1835 (Ant- 
tila 1931, 236). Reaalisia mahdollisuuksia 
laajalti leviäväksi kansankirjaksi Kalevalalla 
ei ilmestymisvaiheessaan ollut, ja ruotsinkie- 
linen sivistyneistö törmäsi sekä kieli- että 
osin myös mentaliteettivaikeuksiin. Aika- 
laismuistelija Aug. Schauman toteaa: 


Icke lästes väl Kalevala i vida kretsar; dess spräk 
var icke möjligt att förstä, sades det äfven af dem, 
som trodde sig mäktiga finskan. Genom öfver- 
sättningar och referater fick man dock efterhand 
ett begrepp om dess innehäll; enhvar kände en 
viss stolthet öfver egandet af en dylik national- 
skatt, och därmed började man att se pä finska 
spraket med nägot andra 6gon än förut (Schauman 
1922, 17). 


Schauman mainitsee samassa yhteydessä 
myös Elias Lönnrotin persoonaan kohdistu- 
neen ihailun, ja kokonaisuudessaan hänen 
lausumansa korostaa Kalevalan symbolista 
merkitystä. 

Merkkipaalu eepoksesta tuli paitsi yleis- 
kulttuurisessa myös kielellisessä katsannossa: 
suomi vapautui kerralla karun rahvaanomai- 
suuden maineestaan ja saavutti täysivaltaisen 
runon kielen aseman aitoon romantiikan 
henkeen. Esteettisesti painavan sanan ehätti 

varhain lausumaan mm. Elias Lönnrotin ystä- 
vä ja opiskelutoveri J. L. Runeberg, jolle ee- 
poksen kokoonpanija oli lähettänyt Kaleva- 
lan 9. runon jo ennen teoksensa ensimmäi- 
sen niteen ilmestymistä. Helsingfors Mor- 
gonbladin marraskuun numerossa vuonna 
1835 Elgskyttarne-runoelman kirjoittaja en- 
nusti oikein todellisen kansallisen aarteen 
ilmestymistä ja vertasi lukemaansa kreikka- 
laisen epiikan mestariteoksiin, Iliakseen ja 
Odysseiaan (Runeberg 1835). Maineensa jo 
vakiinnuttaneen Runebergin asennemuok- 
kaus oli tuskin hänen lukijoihinsa vaikutta- 
matta. Kun sitten Robert Tengström vuonna 
1845, kymmenen vuotta eepoksen ilmesty- 
misen jälkeen, pyrki ensimmäiseen synteet- 
tiseen näkemykseen Kalevalasta, hän mainit- 
si edelleen vertailukohteiksi Homeroksen 
epopeiat. Lankeamatta liioittelevan kansalli- 
sen itsetunnon valtaan Tengström totesi Ka- 
seialle mutta yltävän silti huomattavaan tai- 
teelliseen tehokkuuteen kertoessaan kansan 
lapsuudesta, henkisestä kehityksestä ja 
omalaatuisesta maailmannäkemyksestä. An- 
saitusti sillä oli sijansa muiden maiden kan- 
saneeposten rinnalla (Tengström 1845, 
181—182). 

Elias Lönnrotin työtä ei kuitenkaan julki- 
suudessa saatellut pelkästään särötön kiitos, 
niin kuin asia myöhemmin helposti on nähty, 
vaan kritiikin kiilat työntyivät ylistysten lo- 
maan. K. A. Gottlund katsoi, etta Lönnrot 
oli kokenut aivan liiallisen arvonnousun, oli- 
vathan muutkin keränneet muinaisrunoja, ja 
J. G. Linsén, joka 1830-luvulla oli ilolla ter- 
vehtinyt Kalevalan ilmestymistä, suhtautui 


seuraavalla vuosikymmenellä eepoksen 
kokoajaan huomattavan nuivasti. Linsén jopa 
piirrätti vuonna 1847 pojallaan tunnetun pi- 
lapiirroksenkin, joka esittää paljasjalkaista, 
kontti selässä ja keppi kädessä juoksevaa 
kansanmiestä: » Unus homo nobis cursando 
restituit rem» (»Yksi mies juoksemalla pe- 
lasti meille valtakunnan.» Anttila 1931, 
239—244, 358). Aivan ilmeisesti Linséniä är- 
sytti paitsi Lönnrotiin myös J. V. Snellmaniin 
kohdistuva, alkava suurmieskultti, kun taas 
Gottlund oli mielestään syyttä suotta jäänyt 
Lönnrotin varjoon. 


Ulkomaisen vastaanoton merkitys 


Kalevala vakiintui suomalaiskansalliseksi 
kulttuuriomaisuudeksi myös käännösten ja 
ulkomaisen tunnustuksen välityksellä. En- 
simmäinen kielirajan ylittäjä Suomessa ja 
samalla skandinaavinen tienraivaaja oli M. A. 
Castrén, jonka ruotsinnos valmistui vuonna 
1841. Vasta käännös mahdollisti valtaosalle 
Suomen sivistyneistöä Kalevalan lukemisen 
ja omaksumisen, koska vain harvat taisivat 
suomea, kansan enemmistön kieltä. Kansalli- 
sen herätyksen tartuttama nuori dosentti 
luennoi samanaikaisesti kalevalaisesta ru- 
noudesta Helsingin yliopistossa, ja myös tällä 
tavalla Castrénilla oli mahdollisuus vahventaa 
käsitystä kansalliseepoksen perustavanlaatui- 
sesta merkityksestä (Estlander 1928, 44— 
45). Kieliraja Keski-Eurooppaan päin oli 
kuitenkin korkea, ja Kalevalan ensimmäinen 
saksantaja Anton Schiefner päätyikin vuonna 
1852 toteamaan, että taiteellisesta tasokkuu- 

destaan huolimatta Castrénin käännös ei voi- 
nut tavoittaa saksankielistä lukijakuntaa. Vä- 
litystehtävässä auttoi jo tuntuvasti Léouzon 
Le Ducin vuonna 1845 valmistunut suorasa- 
nainen ranskannos, jos kohta ensimmäinen 
saksannos ilmestyi vasta Lönnrotin uuden 
laitoksen valmistuttua (Schiefner 1852). 
Schiefneristä tiedetään, että hän toimi Pieta- 
rin akatemian professorina ja kuului luon- 
nonmytologisen selitystavan innokkaisiin 
puoltajiin, julkaisipa hän vuonna 1851 kir- 
joituksenkin Zur Sampo-Mythe im fin- 
nischen Epos (Fromm 1967). 

Jonkinlaista esiraivausta suomalaisen kan- 
sanrunouden tunnetuksi saattamiseksi saksan 
kielellä oli tehnyt jo 1810-luvulla Upsalassa 
opiskellut H.R. von Schröter, joka tutus- 
tuttuaan siellä Turun romantikkopiirin mie- 
hiin, mm. K. A. Gottlundiin, oli julkaissut 
teoksen Finnische Runen. Tämä pieni, myös 
suomen kielen luonnetta, runojen esiinty- 
mistä ja löytöpaikkoja esittelevä kirja oli yl- 
tänyt Saksassa toiseen painokseen asti 
(Krohn 1964, 25). Suomalaisesta näkökul- 
masta se merkitsi mm. Väinämöisen sankari- 
hahmon esittelemistä saksalaisille suunnil- 
leen samassa vaiheessa, jossa hänestä osin 
säemuodossa, osin artikkelein kirjoittivat 
suomeksi ja ruotsiksi esim. Jaakko Juteini, 
K. A. Gottlund, Elias Lönnrotin yliopistolli- 
nen opettaja Reinhold von Becker ja A. I. 
Arwidsson (Alhoniemi 1969, 57). 

Varsinainen suomalaisen eepoksen läpi- 
murto saksankielisessä maailmassa tapahtui 
kuitenkin vuonna 1845, Le Ducin ranskan- 
noksen ilmestymisvuonna, mitä yhteyttä ja 
samanaikaisuutta Anton Schiefner on täh- 

dentänyt (Schiefner 1852). Maaliskuun 13. 
päivänä Jacob Grimm piti Berliinin tiede- 
akatemiassa esitelmän » Uber das finnische 
Epos», jossa hän — alkuun eeppisen runoilun 
erinomaisuutta esiteltyään — siirtyi käsitte- 
lemään kalevalaisen epiikan erityisansioita. 
Historiallisesti ratkaisevaksi ja kansallistun- 
toa vahventavaksi tapahtumaksi hän mainitsi 
Suomen erottamisen Ruotsin yhteydestä ja 
vertasi sitä Hollannin ja Belgian eroon. 
Grimm inspiroitui kiittelemään niin Kaleva- 
lan myyttisen maailmannäkemyksen laveutta 
kuin kuvailmaisujen vivahteikkuuttakin, ja 
erikoisen voimakkaan vaikutuksen häneen 
oli tehnyt runojen luonnonkuvaus. Elias 
Lönnrotille hän ennusti kasvavaa mainetta 


seuraavien sukupolvien keskuudessa 
(Grimm 1865, 78—79). 
Se että Fosterländskt Album julkaisi 


Grimmin esitelmän ruotsinnoksen välittö- 
mästi vielä samana vuonna (Grimm 1845), 
vaikutti yhdessä Robert Tengströmin Kale- 
vala-analyysin kanssa eepoksen aseman va- 
kiintumiseen Suomen ruotsinkielisen sivis- 
tyneistön keskuudessa. Arvovaltainen keski- 
eurooppalainen palaute oli merkityksellinen 
— varsinkin kun Grimmin esitelmä oli myös 
sysäys jatkoon. Saksalainen sanskriitin tut- 
kija ja orientalisti Hermann Brockhaus kut- 
sui Grimmin inspiroimana luokseen nuoren, 
niin ikään sanskriittia tutkivan Herman Kell- 
grenin suomea opettamaan; Brockhaus oli 
yksi niitä, jotka suunnittelivat Kalevalan sak- 
santamista. Lisäksi lukuvuonna 1846—1847 
luennoivat professorit Schott ja Stuhr Berlii- 
nissä suomen kieltä ja Kalevalaa (Anttila 
1931, 249). Suomessa koko 1840-luku oli 

samalla kertaa voimistuvan kansallisen itse- 
tunnon ja vilkastuvien kansainvälisten kon- 
taktien aikaa, jolloin myös henkinen ja kir- 
jallinen välimatka Pietariin ja ylipäänsä Ve- 
näjälle lyheni, kuten Annamari Sarajas on 
osoittanut (Sarajas 1968, 29—33). Virossa 
Kalevala antoi sysäyksen Kalevipoeg-eepok- 
sen sommitteluun. Vaikka F. R. Faehlman oli 
jo ennen Suomen kansalliseepoksen ilmes- 
tymistä kerännyt sankarirunoja ja -tarinoita, 
vasta suomalaisten esimerkki synnytti myös 
kielisukulaisten keskuudessa ajatuksen yh- 
tenäisen runoelman aikaansaamisesta (Ant- 
tila 1931, 250). Vuodesta 1839 oli kuitenkin 
Kalevipoegin ilmestymiseen vielä kahden 
vuosikymmenen taival: virolaiset saivat ee- 
poksensa 1857—1861. 


Kalevala-tieteen synty 


Suomea koetteli kulttuurinen takaisku 
vuonna 1850, vain vuoden verran sen jäl- 
keen, kun Elias Lönnrot oli saanut valmiiksi 
Kalevalan lopullisen, 50 runoa käsittävän 
laitoksen. Sensuuriasetus oli tällöin tukah- 
duttaa koko orastavan suomalaisen kauno- 
kirjallisuuden, koska sen mukaan oli luval- 
lista suomeksi julkaista vain taloudellista ja 
uskonnollista kirjallisuutta. Vaikutukset ei- 
vät onneksi muodostuneet niin tuhoisiksi 
kuin alkuun oli pelätty; seurauksena oli kui- 
tenkin lähes kouristuksenomainen takertu- 
minen jo saavutettuihin kansallisen kulttuu- 
rin tuloksiin. Sama toistui sittemmin vuosi- 
sadan vaihteessa, kun Venäjän virkavalta oli 


aikeissa tuhota Suomen autonomian ja kan- 
salliset kehitysmahdollisuudet. Vaikka vuosi 
1849 merkitsikin Kalevalan kokoonpanon 
päätepistettä, fennomaanit tiivistivät rivinsä 
Lönnrotin työn ympärille, ja ylioppilaat 
aloittivat suoranaisen uuden kansainvaelluk- 
sen runon maille. Osakunnat lähettivät 
»kymmeniä hartaita ylioppilaita Kalevala re- 
pussaan» kulkemaan Suomea ristiin rastiin 
rajantakaista Karjalaa myöten (Haavio 1949, 
256). Samoihin aikoihin luotiin perustaa 
myös Kalevala-tieteelle, ei tosin vielä varsi- 
naiselle kansanrunoustieteelle, koska lähtö- 
kohtana oli ajatus Kalevalasta sellaisenaan 
Suomen kansan jättiläismäisenä hengen- 
tuotteena ja Elias Lönnrotista pirstoutuneen 
kokonaisuuden yhdistäjänä (ibid.). Tämä 
»romanttinen aksiooma» vakiintui vuosi- 
kymmenien ajaksi (Kaukonen 1979, 88), ja 
sitä oli omiaan vahvistamaan ulkoa käsin Ja- 
cob Grimmin romanttinen teoriointi (ibid., 
111). Kun Elias Lönnrot tuli M. A. Castrenin 
jälkeen vuonna 1854 yliopiston suomen 
kielen professoriksi, hän luennoi Kalevalasta 
kaikkina niinä 17 lukukautena, jotka hän vi- 
rassaan oli (Anttila 1935, 123). Sekä tutkija- 
na että luennoitsijana hänen seuraajansa Au- 
gust Ahlgvist, joka kuului myös Kalevalan 
runojen varhaisiin ruotsintajiin, jatkoi avat- 
tua uraa. Luennoidessaan Ahlgvist esitti kri- 
tiikkiäkin eritoten Uuden Kalevalan ko- 
koonpanosta, joskaan hän ei pieteettisyistä 
julkaissut huomautuksiaan Lönnrotin eläessä 
(Kohtamäki 1956, 351). » Tutkimuksia Kale- 
valan tekstissä ja tämän tarkastusta» ilmestyi 
vuonna 1886. 

Kalevalan esikuvallisuus taiteissa 


Suomalaisessa taiteessa Kalevala vakiinnutti 
asemansa suunnilleen vuoteen 1860 men- 
nessä. Tämä koskee niin kuvaamataiteita, 
musiikkia kuin runouttakin. Eepoksen 
omaksumisprosessissa kalevalaisen vaikutuk- 
sen monialaisella läpäisyllä on oma tärkeä 
merkityksensä, jos kohta kansanrunous olisi 
ilman Kalevalan ilmestymistäkin saattanut 
ainakin jossain määrin toimia suomalaiskan- 
sallisesti asennoituneiden taiteilijoiden ai- 
helähteenä. Kalevalaisen taiteen esikoiset 
sijoittuvat näet Elias Lönnrotin suurtyön 
valmistumista edeltävään 1800-luvun alku- 
jaksoon. Erik Cainberg veisti tilauksesta Tu- 
run akatemiatalon koristukseksi jo 1810-lu- 
vulla sivistyshistoriallisen kuuden kohoku- 
van sarjan, jossa muinaisvaihetta edusti Väi- 
nämöisen laulu (Lindström 1949, 175—176), 
ja suomalaisessa lyriikassa, etenkin Jaakko 
Juteinin samanaikaisissa runoissa, vannottiin 
tiheästi Väinämöisen nimeen. Draamamuo- 
don kansanrunopohjainen kokeilu oli Gustaf 
Anton Brakelin kolminäytöksinen Väinä- 
möinen (1829) (Laurila 1949, 140). Sävel- 
taiteessa on kuitenkin edettävä vuoteen 
1860, jolloin sai ensiesityksensä Filip von 
Schantzin Kullervo-alkusoitto ja Fredrik Pa- 
ciuksen Z. Topeliuksen Prinsessan af Cy- 
pern -näytelmään säveltämä musiikki (Vää- 
nänen 1949, 195). Oma erikoinen lukunsa 
suomalais-ruotsalaisten kulttuurisuhteiden 
historiaa on ruotsalaisen kuvanveistäjän 
C. E. Sjöstrandin ihastuminen kalevalaiseen 
aihemaailmaan. Välittäjänä toimi suomalais- 
syntyinen skandinavistirunoilija Emil von 

Ovanten, ja alkusysäys ajoittuu vuoteen 
1853. Kansanrunousinnostus sai sittemmin 
Sjöstrandin muuttamaan Ruotsista Suomeen; 
täällä hän loi mahtavan sarjan Kalevala-veis- 
toksia. Kaikkein muistettavin hän on yhä 
Kullervon ikuistajana. Fredrik Cygnaeuksen 
aloitteesta hän sai tehtäväkseen myös Tur- 
kuun suunnitellun H. G. Porthanin patsaan 
toteuttamisen (Lindström 1949, 176—178). 
Runouden lohkolla kalevalainen vaikutus 
tuntui sekä mitta- että aihetradition piirissä, 


vaikka varmaa on, että nelipolvinen trokee . 


olisi suullisen perinteen myötä jäänyt suo- 
malaisen lyriikan omaisuudeksi ilman Kale- 
valan ilmestymistäkin. Paradoksaalista kyllä, 
alunperin pakanallisen kulttuurivaiheen met- 
rumit kotiutuivat painettuun kirjallisuuteen 
kirkon välityksellä, koska papisto valoi taita- 
vasti ja tarkoituksenmukaisesti jo 1600-lu- 
vulta lähtien moraaliopit suomenkieliselle 
rahvaalle vanhastaan tuttuun runoasuun 
(Laurila 1949, 139). Kalevalamitta tarjoutui 
luonnostaan myös niiden itseoppineiden 
kansanmiesten käyttöön, jotka 1700- ja 
1800-luvulla ryhtyivät sepittämään säkeitä 
sekä talonpoikaisen kansanosan arkisesta 
elämänmenosta että etenkin suomen kielen 
surkeasta tilasta. 

Suomenkielinen taidelyriikka, jota Elias 
Lönnrot muun muassa Kantelettaren esipu- 
heessa nimitti »oppineiden runoudeksi», sai 
alkunsa vaativammassa mielessä vasta 1800- 
luvun puolivälissä. Kielihistoriallisesti vaihe 
merkitsi eri murteiden välistä paremmuus- 
kilpailua, kirjallisuushistoriallisesti taas sa- 
maa kautta sävyttivät runomittakiistat: oliko 
Suomen uusi runous rakennettava vanhan 

kalevalaisen tradition varaan vai oliko läh- 
dettävä germaanis- ja romaanisperäisten 
metrumien soveltamiseen? Tulos tasoittui 
kompromissiksi, ja esim. August Ahlgvist 
(A. Oksanen) sepitti vuonna 1854 ensimmäi- 
sen suomenkielisen sonetin. Suomalaiset 
lyyrikot J. H. Erkosta Eino Leinoon pitivät 
kuitenkin halki 1800-luvun lopun vuosi- 
kymmenien huolta kalevalaisen perinteen 
elävyydestä, ja eritoten Leino osoitti, millai- 
seen loistoon vanhalla traditiolla alkusoin- 
tuineen ja kertoineen oli mahdollisuudet. 
Poikkeuksellisen mielenkiintoinen kale- 
valaisuuden ja runebergiläisyyden yhteen- 
sulautuma on D. E. D. Europaeuksen vuon- 
na 1853 Suometar-lehdessä (n:o 4, 167— 
168) julkaisema ’Runo’, jossa J. L. Runeber- 
gin viisi vuotta aikaisemmin ensiesityksensä 
saanut kansallislaulu ”Värt land’ on suomen- 
nettu nelipolvisin trokein ja vielä taiteelli- 
sesti tehokkaalla tavalla. Elias Lönnrotin lä- 
heinen työtoveri ja Kullervo-runoston löy- 
täjä Europaeus osoitti hallitsevansa kalevalai- 
sen poetiikan ja ajan yhtenäiskulttuurin aa- 
temaailman. Lönnrotista itsestään olisi tullut 
varteenotettava kalevalamitan kehittäjä myös 
luovana runoilijana, jos häneltä olisi liiennyt 
enemmän aikaa ja harrastusta tälle kirjallisen 
viljelyn lohkolle. Melkoinen taidonnäyte ja 
samalla ajanomainen kuriositeetti on laaja 
kalevalamittainen runokirjeenvaihto, jota 
Lönnrot kävi Kajaanissa hänen luonaan vie- 
railleen pastori Kaarle Heickellin kanssa juu- 
ri Vanhan Kalevalan ilmestymisvuonna 1835 


(Anttila 1931, 189—191). 

Olemmeko Kullervoja vai 
Lemminkäisiä? 


Kalevalan ` omaksuminen suomalaiseksi 
kulttuuriomaisuudeksi näyttäytyy = osittain 
välittöminä reagointeina, osittain vaikeam- 
min jäljitettävänä kulttuurisena läpäisynä. 
Kalevala-pohjaisen aihe- ja tyylitradition 
kannalta on tärkeä merkityksensä Fredrik 
Cygnaeuksen vuonna 1853 julkaisemalla 
esteettisellä tutkielmalla »Det tragiska ele- 
mentet i Kalevala», jossa hän keskittyi ennen 
kaikkea Kullervon ristiriitaisen luonteen 
analysointiin ja päätyi toteamaan, että luonto 
oli aikonut miehen sankariksi. Kova kohtalo 
vain oli tehnyt hänestä orjan ja aiheuttanut 
hänen henkisten ja fyysisten jättiläisvoimien- 
sa suuntautumisen pelkästään koston to- 
teuttamiseen (Cygnaeus 1853, 119). Kirjalli- 
sia paralleeleja etsiessään Cygnaeus viittasi 
Vanhaan testamenttiin, etenkin Jobin kir- 
jaan, ja totesi Jobin koettelemusten rinnas- 
tuvan Kullervon kärsimyksiin, jos kohta 
Kalevala sielullisten vivahteiden kuvauksis- 
saan ylittikin Raamatun (ibid., 150—151). 
Huomauttaessaan, että suomalaisten kansal- 
lisrunoelma oli toistaiseksi eli 1850-luvun 
alkuvuosiin mennessä saanut vasta vähän es- 
teettistä huomiota osakseen, hän oli tietoi- 
nen tutkielmansa uraa uurtavasta luonteesta 
(ibid., 152). Yhtä vakuuttunut hän oli Kale- 
valan traagisen aineksen satuttavuudesta — 
niin kauan kuin yksikin suomalainen sydän 
sykki ja niin kauan kuin yhdenkin suomalai- 
sen mieli oli avoin ymmärtämään suurten 
aatteiden merkitystä (ibid., 153). Cygnaeus, 
joka jo 1820-luvulla Turun akatemiassa 

kuului mm. Elias Lönnrotin, J. V. Snellmanin 
ja J. L. Runebergin opiskelutovereihin, säi- 
lytti romanttispohjaisen idealisminsa halki 
vuosikymmenien ja siirsi tietonsa, oppinsa ja 
innostuksensa 1850-luvulta lähtien uusille 
ylioppilaspolville. Vuodesta 1854 alkaen hän 
näet toimi Helsingin yliopiston estetiikan ja 
nykyiskansain kirjallisuuden professorina, 
jonka luentoja — samoin kuin Elias Lönnro- 
tinkin yliopistollista opetusta — kuunteli. 
mm. nuori Aleksis Kivi. Kun Kivi 1850- ja 
1860-lukujen taitteessa ryhtyi sommittele- 
maan Kullervon tarinaa draamaksi, hänellä 
oli lähtökohtanaan valmis sankariluonteen 
analyysimalli: Cygnaeuksen Kalevala-tut- 
kielma. 

Paitsi Aleksis Kivelle Cygnaeuksen es- 
teettisesti arvottava kirjoitus antoi herätteet 
myös Z. Topeliukselle, joka Kiven tavoin, 
alkuun hänen hankkeestaan tietämättä, ryh- 
tyi Kullervo-aiheen muokkaukseen. Ruot- 
sinkielistä Topeliusta kiehtoi Cygnaeuksen 
tähdentämä »vapaasyntyisen hengen taistelu 
orjuutta vastaan» (Vasenius 1931, 446— 
449), mutta kuultuaan Kiven askartelevan 
saman tematiikan parissa hän luopui alkupe- 
räissuunnitelmastaan ja kehitteli Lemmin- 
käis-tarinaston pohjalle oopperansa Prinses- 
san af Cypern (1869). Romantiikkaa oli hä- 
nen draamassaan Lemminkäisen saarelais- 
seikkailujen siirtäminen etäiselle Kyprok- 
selle samoin kuin pohjolan ja etelän voima- 
kas kontrastointi, mikä oli esimerkiksi ajan 
lyriikalle ominaista. Lemminkäinen palaa 
etelästä pohjoiseen kuin Odysseus Ithakaan, 
ja patrioottinen korostus on selvä: karu 
Suomi on köyhyydestään huolimatta isän- 

maa, eikä sitä käy vaihtaminen etelän kukki- 
viin lehtoihin. Kaiken kaikkiaan »suomalai- 
sen köyhyyden» motiivi positiivisen arvovä- 
ritteisenä oli ajan kirjallisuudessa vahva. 
Topeliuksen näytelmässä Kalevalan tarinat 
suodattuivat ajanomaiseksi, joskin tämän 
päivän näkökulmasta ajan jo haalistamaksi 
draamakokonaisuudeksi. Sen sijaan suo- 
menkielisen taidekirjallisuuden uranuurtaja 
Aleksis Kivi loi Kullervonsa (ensimmäinen 
versio 1860, julkaisu 1864) voimakkaan in- 
dividualistiseksi taideteokseksi, jossa hänen 
katastrofi-ihmisensä, henkipattonsa ja sosi- 
aalisesti eristynyt sankarinsa (Ervasti 1965, 
70—71) kasvaa traagiseen suuruuteen lähes 
Shakespearen Hamletin tavoin. Kalevala- 
lähtöisesti Kivi onnistui oivallisesti kuvaa- 
maan 1800-luvun puolivälille ominaista ro- 
manttisen idealismin ja uuden realistisen fi- 
losofian välistä vastakohtaisuutta ja samalla 
ikuista hyvyyden ja pahuuden problematiik- 
kaa. Alkavien kielitaistelujen Suomessa 
draama veljesvihan uhrista toimi myös va- 
roittavana sanana: »Miksi eivät käyneet so- 
vintoon, koska elon päivä vielä molemmille 
paistoi?» Sovintoon kehottavalla varoituksen 
sanalla on ollut historiallista katetta myö- 
hemmissäkin oloissa, kuten kansalaissodan 
vaiheessa, jos kohta sitä ei ole aina ajoissa 
suostuttu kuuntelemaan. Jo 1800-luvun 
puolella Kullervon hahmoon liitettiin myös 
ison isännän torpparin sosiaalista voimatto- 
muutta. Juhani Ahon Maailman murjoma, 
pieni mutta taiteellisesti tehokas proosateos, 
yhteiskunnallisti ja historiallisti vuonna 1894 
Kalevalan traagisen sankarin ja ennakoi kan- 
salaissotaan johtavia, kärjistyviä vastakohtai- 

suuksia. Moneltakin kannalta oli siis syvästi 
oireellista, että Kalevalasta liikkeelle lähtevä 
suomalaisen taiteen perinne alkuvaiheista 
lähtien ankkuroitui Kullervo-tematiikkaan, 
olipa sitten kysymys kirjallisuudesta, kuvaa- 
mataiteista tai musiikista. 

Eniten merkitystä on myytillä, joka voi 
toimia sekä maailmanselityksen että ihmisen 
itsensätuntemisen välineenä: tähän on vii- 
tannut Hans Fromm Eino Leinon kalevalai- 
suutta analysoidessaan (Fromm 1980, 42). 
Vaikka myös Lemminkäis-sikermä on osoit- 
tautunut suomalaisen taiteen hedelmälliseksi 
kasvualustaksi, Kullervo on kuitenkin miel- 
letty perisuomalaisemmaksi sankarityypiksi 
kuin vilkasverinen viikinki, ja muun muassa 
tässä mielessä linjaa voidaan jatkaa aina 
1970- ja 1980-luvun Paavo Haavikkoon 
saakka. Haavikko kuuluu Kalevala-vaikuttei- 
sen runouden kolmanteen suureen aaltoon, 
jonka luonne ja tavoitteet ovat kokonaan toi- 
set kuin Aleksis Kiven aikaisen kansallisro- 
mantiikan ja viime vuosisadan vaihteen uus- 
romantiikan. Kansalliseeposta ei enää tarvita 
kansallisen identiteetin vahventamiseen, ei 
liioin välittömiin — puolustustarkoituksiin 
ulkoapäin uhkaavaa poliittista painostusta 
vastaan. Vakuuttavammin kuin kukaan toi- 
nen viime vuosikymmenien runoilija Paavo 
Haavikko on osoittanut myyttien joustavuu- 
den ja modernisoitavuuden. Sammon ryös- 
töstä hän on Kaksikymmentä ja yksi -runo- 
elmassaan (1974) muovannut kollektiivi- 
hankkeen analyysin, ja Rauta-ajassaan (1982) 
hän on inhimillistänyt Kalevalan sankarityy- 
pit Väinämöisestä Ilmariseen sureviksi ja 
iloitseviksi yksilöiksi. Kirjallisuushistorialli- 


sesti Haavikkoa on etenkin Kullervon tari- 
nan kertojana mahdollista verrata Aleksis 
Kiveen, mutta tyyli ja erilaiset rakennerat- 
kaisut osoittavat yli sadan vuoden aikavalin 
todelliseksi. Perinne on valtatie; runoilijalla 
ja taiteilijalla on omat reittinsa. Olennaista 
on tietoisuus siita, ettei Kalevala suomalais- 

FINO KARHU 


Kalevala ja nykykulttuuri 


Kansanrunoutena Kalevala on hyvin vanhaa 
perua ja sidoksissa alkukantaiseen mytologi- 
seen maailmankuvaan. Karl Marx on sano- 
nut, että kreikkalainen mytologia oli paitsi 
Kreikan taiteen arsenaali myös sen perusta ja 
että Kreikan taiteen edellytyksenä oli kreik- 
kalainen mytologia, toisin sanoen sellainen 
luonto ja sellaiset yhteiskuntamuodot, jotka 
jo sinänsä piilotajuisen taiteellisesti muova- 
sivat kansan mielikuvitusta. Kansan fantasia 
käytti niitä raaka-aineenaan (Marx & Engels 
1968, 47). 

Nämä Marxin sanat mytologian osuudesta 
muinaisiin taiteen lajeihin pätevät myös kar- 
jalais-suomalaisiin eeppisiin runoihin, joiden 
pohjalta Elias Lönnrot 150 vuotta sitten 
muokkasi Kalevalan. Asiantuntijat pitävät 
Kalevalaa historialliselta typologialtaan jopa 
vanhempana = kuin muinaiskreikkalaista 
Iliasta. Ilias on jo varhaisen luokkayhteis- 
kunnan, kansakuntien ja varhaisten valtioi- 
den syntykauden runoutta. Siinä esiintyy ku- 
ninkaita ja kehittynyt orjuuden muoto, kun 
taas Kalevalassa niitä ei vielä ole. Se on säi- 
lyttänyt kiinteän yhteyden sukuyhteisöön, 


inhimillisen elämän esivaltiollisen vaiheen 
ihanteisiin. Kalevalan kieli, kuvat ja aiheet 
ovat arkaaisia. Ne ovat peräisin hyvin kau- 
kaisilta ajoilta, vuosisatojen ja jopa vuositu- 
hansien takaa. Eniten tilaa runot antavat 
kosmogonisille eli maailmansyntyä selittä- 
ville aiheille. Eepoksessa on kosolti taruja 
maailman luomisesta ja sen asuttamisesta en- 
simmäisillä ihmisillä, legendoja elävien 
luontokappaleiden (hirven, karhun jne.), 
metsien, kala-apajien, tulen, raudan, veneen 
ja purjeen, ihmemylly Sammon ja taikakan- 
teleen alkuperästä. 

Kysyttäneen, mitä tämä arkaistinen runous 
voi tarjota nykyisille sukupolville, 20. vuosi- 
sadan lopun ihmisille. Millaisia kosketus- 
kohtia sillä on nykykulttuuriin ja mikä sisäi- 
nen jatkuvuus niitä luo? Näihin kysymyksiin 
ei ole helppo vastata, eikä jälkeläisten suh- 
tautuminen kulttuuriperintöön koskaan ole 
ollut yksinkertaista ja yksiselitteistä. On 
hahmoteltu varsin erilaisia kulttuurin jatku- 
vuuden linjoja, joiden vaiheilla kiistellään 
edelleenkin. 

Kalevala kansanomaisuuden symbolina 


Kalevala on tunnetusti karjalaisten ja suo- 
malaisten yhteinen kulttuuriperintö. Kale- 
valan puolitoistavuosisatainen elämä suoma- 
laisen kulttuurin yhteydessä muuten todistaa 
havainnollisesti, miten eri tavoin muinaisru- 
nouteen voidaan suhtautua ja sitä tulkita. 
Yleistäen voisi todeta seuraavan pyrkimyk- 
sen: kun 19. vuosisadalla ja vielä tämän vuo- 
sisadan alussakin Kalevalassa painotettiin sen 
kansanomaisuutta ja sen sisällön yhteyttä 
yleiskansallisiin ihanteisiin, niin myöhemmin 
Suomen porvarillinen tiede on huomattavasti 
menettänyt kiinnostustaan juuri tähän Kale- 
valan puoleen kuten folkloren kansanomai- 
suuteen yleensä. Tämä on johtunut myö- 
häisporvarillisen tietoisuuden yleisestä evo- 
luutiosta: kansanomainen ja kansallinen al- 
kuperä ei ole sille enää niin tärkeä kuin en- 
nen. Kansanrunoutta on julkaistu runsaasti ja 
aineistoa on kertynyt valtava määrä, mutta 
sitä tutkitaan positivistis-empiirisesti ja il- 
man, että se asiaan kuuluvalla tavalla histori- 
allisesti miellettäisiin laajemmalla yhteiskun- 
nallisella ja sivistyksellisellä tasolla. 
1800-luvulla ja varsinkin sen alkupuolis- 
kolla suomalainen kansallisuusliike eli kehi- 
tyksensä demokraattista vaihetta. Tuolloin 
vielä vähälukuinen suomalainen sivistyneistö 
koki Kalevalan heti sen ilmestyttyä kansalli- 
sen elpymisensä vertauskuvaksi, Suomen 
kirjallisuuden, kirjakielen ja kansallisen it- 
setunnon mahtavaksi kannustimeksi. Ruot- 
sin pitkäaikainen herruus Suomessa oli ai- 
heuttanut sen, että ruotsalainen kulttuuri- ja 
kielihegemonia vallitsi täällä vielä 1800-lu- 

vun alkupuoliskolla: suomen kielellä ei ollut 
mitään oikeuksia, sillä ei ollut pääsyä valtion 
hallintoon eikä koululaitokseen. Suurin osa 
maan väestöstä, itse asiassa koko suomen- 
kielinen talonpojisto oli tuomittu mykkyy- 
teen, joka esti sitä käyttämästä kansalais- 
oikeuksiaan. Niissä oloissa Kalevala ja sen 
kasvava maailmanmaine auttoivat vahvista- 
maan suomalaisessa yhteiskunnassa demok- 
raattisia aatteita, joista myös kirjallisuus ja 
taide saivat ravintoa. Kalevala liittyi erotta- 
mattomasti kansakuntaan, ihmisten yhden- 
vertaisuuden ihanteeseen, unelmaan ylei- 
sestä onnesta. 

Näin ymmärsivät Kalevalan Aleksis Kivi, 
J. H. Erkko, Eino Leino ja muut huomattavat 
1800-luvun ja 1900-luvun alun suomalaiset 
kirjailijat. Heidän mielestään Kalevalalla ei 
ollut mitään yhteistä sen militaristisen hen- 
gen kanssa, jota siinä alkoivat nähdä taantu- 
mukselliset potvarilliset ideologit 1920- ja 
1930-luvulla. Päinvastoin esimerkiksi Eino 
Leino asetti nimenomaan Kalevalan huma- 
nistisen sisällön vastakohdaksi voimistuvalle 
militarismille. Tässä mielessä merkille panta- 
va oli hänen runonsa » Neljäs käsky» (1915), 
jossa hän aivan erityisen ponnekkaasti toi 
esille uskonsa humanistiseen ihanteeseen 
nojautuen Kalevalaan ja kaukaisten esi-isien 
unelmaan kansan onnesta. Hän kirjoitti tuon 
runon ensimmäisen maailmansodan aikana, 
Euroopan vuotaessa verta, ja todellisen maa- 
ilman julmaa mielettömyyttä vasten unelma 
ihanteellisen sopusointuisesta ja onnellisesta 
maailmasta saattoi hyvinkin vaikuttaa taiste- 
lulta tuulimyllyjä vastaan. Runoilija kuiten- 
kin tähdensi, että jos ihmiset luopuvat tuosta 


unelmastaan, he joutuvat hävitysvietin val- 
taan ja lakkaavat olemasta ihmisiä. Leinon 
mielestä kansanrunouden voima piili sen op- 
timismissa, sen ehtymättömässä eettisessä 
panoksessa, ja se yhdisti Kalevalan suureen 
humanistiseen traditioon. 


...emme me 1jati 

inhasti uskoa saata, 
ettei kauneus 

kerran kaitsisi maata, 
sois pyhä virsi 

vieläkin henkisen mahdin, 
sois yli tykkien jyskeen 

ja ratsujen tahdin. 
Untenko kansa? 

Siinä me uskossa kuollaan. 
Ei meitä auta 

höyry, ei sähkö, ei lento. 
Siinä me surraan, 

siinä me huomenet huollaan, 
siinä on myös vesa toivomme 

kultainen, hento. 
Muistako sitten 

jälkehen jäänehet liemme 
vai muut meistä, 

sen uskon me hautahan viemme: 
ei sovi ihmisen 

olla ihmisen herra 
muulla kuin hengellä vain 

kuin Väinämö kerran. 


Viikinki-ihanteen läpimurto 


Valitettavasti nämä Kalevalan tulkinnan hu- 
manistiset perinteet unohtuivat Suomessa 
1920- ja 1930-luvulla, ja eeposta populari- 
soitiin tehokkaasti aivan toiseen suuntaan. 
Silloisen äärioikeiston militaristisen politii- 
kan mieliksi Kalevala pantiin palvelemaan 

varsin avoimen propagandan tarkoitusperiä. 
Myönnytyksiä militarismille olivat myös 
eräät silloiset folkloristiset opit, vaikka ne 
tarjoiltiinkin »puhtaana tieteenä». Noissa 
opeissa kansanrunous menetti tärkeimmän 
ominaisuutensa — kansanomaisuutensa ja 
uskollisuutensa kansan ihanteille. Nyt kiel- 
lettiin kollektiivisen luomisen periaate kan- 
sanrunoudesta, ja runojen väitettiin synty- 
neen ylimyspiireissä. Eepoksesta, jossa oli 
ylistetty kansan kollektiivista työkokemusta 
ja kollektiivista viisautta, Kalevala muuttui 
» suomalaisten viikinkien» taruksi, sotaisien 
seikkailijoiden, joiden elämä oli täynnä val- 
loitus- ja ryöstöretkiä. Kalevalasta etsittiin 
sen ajan militarismin »muinaisia juuria». 
Akateemisista tutkielmista nämä väärät aja- 
tukset levisivät sitten lehdistöön ja koulu- 
kirjoihin. Jokavuotista Kalevalan päivää 
käytettiin propagandatarkoituksiin. Kaikki 
tämä oli kovin kaukana todellisesta kansasta 
ja kansanomaisuudesta. Eipä suotta vasem- 
mistolaiskirjailija Pentti Haanpää kirjoitta- 
nut kertomuksessaan — » Kansanrunoja» 
vuonna 1935: » Nyt on Kalevalan päivä, oi- 
kein riemupäivä. Herrat ovat pyhävaatteis- 
saan ja puhuvat korkeita asioita. Mutta he 
pysyvät omissa majoissaan. Lähestykäämme 
me kansaa. Menkäämme pirtteihin. Ehkä 
kansa laulaa vieläkin jotakin . . .» 

Kun militaristinen ideologia koki sodan 
jälkeen melkoisen devalvaation, jouduttiin 
Suomessa myös tarkistamaan suuri osa siitä, 
mitä Kalevalasta ja kansanrunoudesta oli ai- 
kaisemmin kirjoitettu. Kiinnostus kansanru- 
nouteen heikkeni väliaikaisesti, koska sen 
vääristellyt tulkinnat olivat liiankin hyvässä 

muistissa. Suomalaiset kriitikot toteavat, etta 
50-luvun niin sanotun modernistisen polven 
edustajat eivat olleet lainkaan kiinnostuneita 
kansanrunousperinteestä, vaan suhtautuivat 
siihen varsin skeptisesti ja olivat vakuuttu- 
neet siitä, että kansanrunoudella ei vastedes- 
kään tule olemaan kirjallisuudelle suurta 
merkitystä. 


Paluu kansanrunouteen 


Skeptisyys oli kuitenkin ohimenevää, ja jo 
60-70-luvulla eri suuntien kirjailijat ja mui- 
den muassa modernistit alkoivat jälleen pa- 
lata folkloreen. Tämä tapahtui kuitenkin ai- 
van eri tavoin, riippuen runoilijoiden ylei- 
sestä maailmankatsomuksesta. Matti Rossi ja 
muut vasemmistolaisrunoilijat palasivat kan- 
sanrunouden perinteisiin demokraattisissa 
tarkoituksissa ja arvostivat folkloressa ennen 
kaikkea kansanomaista sisältöä ja poetiikkaa. 
Kansanlaulun perinteitä he käyttivät muun 
muassa kehittääkseen nykyaikaista demok- 
raattista laulua. Samalla suunnalla toimivat 
ansiokkaasti myös vasemmistolaiset säveltä- 
jät (Kaj Chydenius, Otto Donner, Toni 
Edelmann) ja heidän johtamansa musiikkiyh- 
tyeet. 

Aivan toisella tasolla toimii esimerkiksi 
Paavo Haavikon runoelma Kaksikymmentä 
ja yksi, jossa on käytetty Sammon kuvaa ja 
yhtä ja toista muutakin kansanrunouden po- 
etiikasta. Arvioitiinpa tätä runoelmaa miten 
tahansa (ja onhan sillä oma sisältönsä ja ansi- 
onsa), niin kansanrunouden perinteisiin se 
kuitenkin suhtautuu enemmän kielteisesti 

kuin myönteisesti, mikäli kansanrunouden 
perinteillä tarkoitetaan nimenomaan kansan- 
omaisia ihanteita eikä pelkästään muodollisia 
tunnusmerkkejä. Kalevalassa sanotaan Sam- 
mosta, että tämä Ilmarisen takoma ihme- 
mylly jauhoi anteliaasti jauhoja, suolaa ja ra- 
haa. Paavo Haavikkoa Sampo on kiehtonut 
nimenomaan rahamyllynä. Hänen fantasias- 
saan Sampo on muuttunut koneeksi, joka lyö 
kultarahoja. Tämän koneen siepatakseen ru- 
noelman sotaisat sankarit lähtevät Bysanttiin, 
missä heille sitten sattuu kaikenlaisia seik- 
kailuja. Haavikko on niitä länsimaisia sivis- 
tyneistön edustajia, joille historismin kate- 
gorialla ei ole enää mitään merkitystä, ja 
eräänlainen historian tasapäistäminen antaa 
hänen mielikuvitukselleen yllättävän suun- 
nan; siltä kannalta katsoen ihmiset ovat aina 
olleet samanlaisia, aina he ovat havitelleet 
rahaa ja rikkautta, ja sen tähden Kalevalan 
muinaiset sankaritkin henkensä vaarantaen 
lähtivät sotaretkille sekä harjoittivat kauppaa 
ja liiketoimia. Mutta muinaisen epiikan maa- 
ilman ja sen ihanteiden kanssa tällä ei ole 
paljoakaan yhteistä. 


Kalevala — suljettu kirja? 


Sanottakoon, että Kalevalan innostuneiden 
ihailijoiden rinnalla Suomessa on aina ollut 
myös skeptikkoja, jotka ovat pitäneet jo ee- 
poksen suosiota ja mainetta tietyssä määrin 
keinotekoisena myyttinä. Kalevalasta on toi- 
sinaan kirjoitettu jopa »suljettuna kirjana», 
joka meidän aikanamme avautuu todella vain 
hyvin harvoille huippusivistyneille muinai- 


sen kulttuurin tuntijoille. Aikoinaan se on 
ollut aitoa kansanrunoutta, jonka kaikki kan- 
san edustajat tajusivat, mutta nykyoloissa sita 
on jo hyvin vaikea ymmärtää arkaaisuutensa 
takia. Epäilijät ovat muistuttaneet, että jopa 
1800-luvulla, kun Kalevala maineensa saa- 
vutti, sillä oli varsin vähän todellisia lukijoita. 
Kalevalan ensimmäinen laitos ilmestyi vuon- 
na 1835 viidensadan kappaleen painoksena, 
ja sitä painosta riitti myytäväksi 14 vuoden 
ajan. Myöhemminkään ei uusien laitosten 
menekki ole aina todistanut, että ostettua 
kirjaa olisi todella luettu. On vedottu siihen- 
kin, että kouluissa Kalevalan opetus on tör- 
männyt vaikeuksiin, oppilaat ovat heikosti 
ymmärtäneet sen kieltä ja sisältöä. Epäon- 
nistuneeksi osoittautui myös Fino Leinon 
yritys perustaa vuonna 1912 erityinen Kale- 
vala-teatteri, jonka avulla oli tarkoitus har- 
joittaa aikalaisten keskuudessa laajaa propa- 
gandaa eepoksen hyväksi. Sanalla sanoen, 
arkaaisuus ja nykyhetki olivat vaikeasti yh- 
distettävissä — tämä oli epäilijöiden tärkein 
perustelu. 

Nämä seikat ovat yleisesti tiedossa, ja ne 
on pakko ottaa huomioon. Silti ne eivät vielä 
mitenkään riitä kumoamaan itse ajatusta 
kulttuurin jatkuvuudesta. Olisi lapsellista 
kuvitella, että muinaiset kulttuurimuisto- 
merkit olisivat vielä nykyisinkin kaikkien 
ymmärrettävissä ilman minkäänlaista esival- 
mistelua. Tuskinpa antiikin runous sen 
enempää kuin Danten, Miltonin tai 
Goethenkaan kirjat ovat nykyisin massalu- 
kemista tämän sanan liiankin kirjaimellisessa 
merkityksessä, mutta silti emme kiistä niiden 
merkitystä maailmankulttuurissa, nykykult- 

tuuri mukaan luettuna. 

Samaa voidaan sanoa Kalevalasta ja mui- 
naisesta kansanrunoudesta. Ilman niitä ei 
Suomen kirjallisuudessa olisi ollut Kiveä, 
Leinoa eikä muitakaan mittavia ilmiöitä. Sa- 
ma koskee Neuvosto-Karjalan kirjallisuutta 
ja kulttuuria, jotka ovat syntyneet ja kehitty- 
vät vankalla kansallisella pohjalla. 


Kalevala välikirjallisuutena 


Kalevalan ehtymättömästä merkityksestä 
voidaan erottaa muutamia puolia. Ensinnäkin 
Kalevalan oma folkloreperusta, joka on 
kiistaton. Suomessa on melko usein väitelty 
siitä, missä määrin Kalevala on varsinaista 
kansanrunoutta ja missä määrin Lönnrotin 
yksilöllistä tuotantoa. Äärimmäisiäkin näkö- 
kantoja on esitetty. Kun Kalevala alkuaikoi- 
na samastettiin tavallisesti varsinaiseen kan- 
sanrunoustraditioon, niin myöhemmin — ai- 
na meidän aikaamme saakka —on usein täh- 
dennetty Lönnrotin ehdottoman yksilöllistä 
luovaa osuutta. Jälkimmäisessä tapauksessa 
unohdetaan tahtoen tai tahattomasti kaiken 
kansalliskirjallisuuden yleinen kehityslaki: 
sen perusta on aina kansanrunous. Neuvos- 
toliittolainen runoilija Rasul Gamzatov on 
kuvaannollisesti verrannut kansalliskirjalli- 
suutta lintuun, joka tarvitsee lentääkseen 
ehdottomasti siipiparin: syntymässä olevalle 
kirjallisuudelle se siipipari on oma folklore ja 
maailmankirjallisuuden tarjoama kokemus. 
Myös Lönnrot, joka oli luomassa uutta suo- 
malaista kirjallisuutta, laati Kalevalan aidolle 
folklorepohjalle ja käytti samalla hyväkseen 

maailmankirjallisuuden tarjoamaa koke- 
musta — muinaiskreikkalaisten Iliaan ja 
Odysseian, muinaisislantilaisen Eddan sekä 
muinaissaksalaisen Nibelungeinlaulun. Ka- 
levala on kansanrunoutta, mutta kirjallisesti 
muotoiltua. 

Tästä kuitenkin seuraa se, että folkloristi- 
sen puolen ohella Kalevalalla on myös kirjal- 
linen puolensa. Heti kun kansa synnyttää 
kirjoitetun kirjallisuuden, se alkaa suhtautua 
suulliseen traditioon kahtalaisesti. Kirjalli- 
suus nojautuu folkloreen ja löytää siitä yhä 
uusia kallisarvoisia jyviä, mutta kirjallisuu- 
den kehitystavoitteet ja -tiet ovat jo toiset 
kuin folkloren. Ensinnäkin folklore on mur- 
teellista, se ei vielä edellytä yleiskansallista 
kieltä, kun taas kirjallisuudelle tama tehtävä 
on ensisijainen. Kun kansakunta syntyy, 
syntyy myös yhtenäinen kansallinen kirja- 
kieli. 1800-luvun alkupuoliskon suomalai- 
sessa kirjallisuudessa käytiin niin sanottu 
murteiden taistelu, jossa kiisteltiin siitä, 
minkä murteen pohjalla kirjakieltä tulisi 
edelleen kehittää, ja Lönnrotin Kalevalalla 
oli tavattoman suuri osuus tämän kiistan rat- 
kaisuun. Mutta näissä tarkoituksissa Lönnrot 
yhtenäisti jossakin määrin kansanrunojen 
kieltä, joka oli runonlaulajan mukaan moni- 
murteista, ja menetteli näin nimenomaan 
ottaen huomioon yhtenäisen kirjakielen ke- 
hitystarpeet. Kalevalan runojen yhtenäinen 
kompositiokin vaati ehdottomasti episodien 
juonellista yhteensitomista, nimien yhte- 
näistämistä ja kertojan osuuden tehostamista 
— folkloren aineisto muokattiin siis kirjalli- 
suuden lakien mukaan. 

Näin kansanrunouden tarjoaman aineiston 

pohjalta syntynyt Kalevala alisti jo jossakin 
määrin tämän aineiston uuden ajan kirjalli- 
sen ajattelun normeihin. Siinä mielessä Ka- 
levala on folkloren ja kirjallisuuden väli-il- 
miö. Suomalaisen kirjallisuuden historiassa 
Lönnrotin aika oli kansanrunouden aarteiden 
kirjalliseen kehitykseen vetämisen aktiivista 
aikaa. Kehityskulku oli kahtalainen. Yhtäältä 
kansanrunouden perinteet muuntuivat kir- 
jallisiksi, ja toisaalta kirjallisuus tuli kansan- 
runoutta vastaan. Hieman yksinkertaistaen 
voisi sanoa, että kun Lönnrotin toiminta 
edusti suoranaista etenemistä runonlaulajista 
kirjallisuuteen, niin hänen aikalaisensa J. L. 
Runeberg eteni päinvastoin kirjallisuudesta 
folkloreen ja kansanelamaan. Suomen ruot- 
sinkielinen kirjallisuus oli näet suomenkie- 
listä kirjallisuutta suuremmassa määrin si- 
doksissa eurooppalaisiin kirjallisiin perintei- 
hin, kun taas sen kosketukset kansanrunou- 
den lähteisiin olivat välillisemmät. Runeberg 
oli saanut kasvatuksensa antiikin hengessä, ja 
hän tunsi mainiosti uuden ajan eurooppalai- 
sen kirjallisuuden. Kansanrunouteenkaan 
hän ei perehtynyt suoraan kansanlaulajien 
kanssa seurustelemalla kuten Lönnrot, vaan 
epäsuorasti, kirjallisten lähteiden — Home- 
roksen, Herderin ja Ossianin, P. O. Götzin 
saksantamien serbialaisten kansanlaulujen ja 
Lönnrotin Kalevalan — välityksellä. 


Talonpoikaisrunoilijat ja 
Neuvosto-Karjalan kirjailijat 


Lönnrotin Kalevala-eepos ja kansanlyriikan 
antologia Kanteletar olivat selvin ilmaus 


suullisten runoperinteiden muuntumisesta 
kirjalliseksi ja kirjoitetuksi. Mutta sen ajan 
kirjallisuudessa oli muitakin, typologisesti 
niille sukua olevia taiteellisia ilmiöitä, joista 
mainittakoon niin sanottujen talonpoikais- 
runoilijoiden (Paavo Korhosen, Pentti Lyyti- 
sen, Olli Kymäläisen ym.) tuotanto. He 
käyttivät kansanrunouden runomittaa mutta 
eivät enää kirjoittaneet perinteellisistä folk- 
loren aiheista. He sepittivät tietoisesti laulu- 
jaan, toisin sanoen tiedostivat tekijyytensä, 
mikä ei vielä perinteelliselle folklorelle ollut 
ominaista. Myös esitystapa alkoi muuntua. 
Vaikka talonpoikaisrunoilijat vielä lauloivat- 
kin laulujaan, niin he myös kirjoittivat ne 
muistiin. Monet heistä osasivat lukea ja kir- 
joittaa ja kokivat siis kirjallisen kulttuurin 
vaikutuksen. 

Mutta Kalevalalla ja kansanrunouden aar- 
teilla oli tavattoman tärkeä osuus myös Neu- 
vosto-Karjalan kirjallisuuden ja ammattimai- 
sen taiteen syntyyn ja kehitykseen. Tämä al- 
koi näkyä vasta 1900-luvulla, Lokakuun val- 
lankumouksen jälkeen, sosialistisen yhteis- 
kuntajärjestelmän vallitessa. Muuttuneissa 
yhteiskuntaoloissa kansanrunousperinteiden 
muuntuminen kirjallisiksi sai omia erityis- 
piirteitä, vaikka eräitä historiallisia analogi- 
oitakin on toki havaittavissa. Esimerkiksi 
useiden neuvostovallan ajan karjalaisten ru- 
nonlaulajien tuotanto vastaa typologialtaan 
jossakin mielessä suomalaisten talonpoikais- 
runoilijoiden varhaisempaa tuotantoa. Myös 
karjalaiset runonlaulajat, jotka perinteellis- 
ten runojen rinnalla esittivät uusia, omia se- 
pittämiään lauluja nykyajan elämästä, alkoi- 
vat tiedostaa kirjallisen tekijyytensä. Nämä 

runonlaulajat olivat enimmäkseen iäkkäitä. 
Jotkut heistä eivät osanneet lukea eivätkä 
kirjoittaa, toiset taas osasivat (esimerkiksi 
M. I. Mihejeva, J. I. Hämäläinen ja A. J. Ki- 
brojeva) ja pystyivät itse kirjoittamaan sepi- 
telmänsä muistiin. Useimmiten he käyttivät 
perinteellisiä kansanrunouden mittoja, vaik- 
ka poikkesivatkin niistä toisinaan tietoisesti. 
Typologialtaan nämä neuvostovallan aikais- 
ten karjalaisten runonlaulajien »uudet lau- 
lut» voidaan lukea kuuluviksi folkloren ja 
kirjallisuuden väli-ilmiöihin, jotka ovat 
luonteenomaisia kirjallisen kehityksen var- 
haiskaudelle. 

Edellä mainittujen runonlaulajien tuotan- 
non rinnalla kasvoi Karjalassa ensimmäinen 
syntyperältään karjalaisten ammattikirjaili- 
joiden polvi. Neuvosto-Karjalassa muodos- 
tui kirjakieleksi venäjän rinnalla suomi, jolla 
ovat kirjoittaneet ja kirjoittavat edelleenkin 
sellaiset Karjalan kansalliset kirjailijat kuten 
Nikolai Jaakkola, Antti Timonen, Jaakko 
Rugojev, Nikolai Laine, Pekka Perttu ja 
Ortjo Stepanov. He kaikki ovat kotoisin 
Pohjois-Karjalasta (Vienasta), kuulujen ru- 
nonlaulajien mailta, mistä aikoinaan kirjoi- 
tettiin muistiin Kalevalan ytimen muodosta- 
vat parhaat runot. Yhteistä kaikille edellä 
mainituille kirjailijoille on se, että heidän 
tuotantonsa on erittäin kiinteästi sidoksissa 
kotiseudun kansanelämään ja suulliseen ru- 
noperintöön. He kirjoittavat maanmiehis- 
tään, näiden menneisyydestä ja nykypäivästä, 
heidän elämästään ja tavoistaan ja koettele- 
muksistaan. Tietyssä mielessä näiden kirjai- 
lijoiden tuotanto — ovathan he kirjallisen 
sivistyneistön ensimmäisen polven edustajia 

— merkitsee Karjalan kansan siirtymista vuo- 
sisataisesta suullisesta runokulttuurista kau- 
nokirjallisuuteen. Ja folklorella on näiden 
kirjailijoiden tuotannossa aivan erityinen 
osuus. Nuoressa karjalaisessa kirjallisuudes- 
sa tapahtuu aivan nähtemme eeppisten kir- 
jallisuudenlajien — romaanin, novellin, ker- 
tomuksen ja runoelman genesis, ja eeppisen 
kansanrunouden vaikutus siihen on varsin 
tuntuva. 

Esimerkiksi Rugojevin suuressa runoel- 
massa » Karjalainen tarina» vaistoaa hyvin 
kirjoittajan yhteyden sekä kansan elämään 
että kansanrunouteen. Tämän eeppisen, 
kertovan runoelman Rugojev kirjoitti 1950- 
luvulla. Se oli hänen ensimmäinen suuri te- 
oksensa. Ja se on edelleenkin teos, jossa hän 
on selkeimmin ilmentänyt itseään nimen- 
omaan eeppisenä runoilijana. Rugojevin ru- 
noelman eeppisyys on aivan erityistä. Runo- 
elma on vielä hyvin lähellä kansanrunouden 
epiikkaa, Kalevalaa ja sankarirunoja. Tällai- 
nen eeppisyys on mahdollista vain kansalli- 
sen runouden verraten varhaisessa kehitys- 
vaiheessa, ja tämän vaiheen Karjalan nuori 
kirjallisuus koki sodanjälkeisinä vuosikym- 
meninä. Käytännössä vasta silloin alkoivat 
siinä syntyä kertovat kirjallisuudenlajit, ja 
siksi niiden ja folklore-eepoksen keskinäi- 
nen läheisyys oli vielä luonnollinen. 

Rugojevin runoelma elvyttää eloon kuvan 
Pohjois-Karjalan (Vienan) kansanelämästä 
semmoisena, kuin se oli vielä hieman yli 60 
vuotta sitten. Kansan elämä, pohjoisten salo- 
kylien elämä esiintyy runoelmassa siinä tär- 
keässä historiallisessa murrosvaiheessa, joksi 
Venäjällä tapahtunut vallankumous muo- 

dostui. Runoelmassa kuvattu elämänaineisto 
jakaantuu tavallaan kahteen kerrokseen, 
kahteen historialliseen tasoon. Alempi ja 
vanhempi kerros käsittää Pohjois-Karjalan 
talonpoikien verraten staattisen patriarkaali- 
sen elämän vuosisataiset perinteet. Siinä 
esiintyy patriarkaalisen suvun kokemus to- 
tuttuine askareineen, joita olivat metsästys, 
kalastus ja kaskiviljelys, vakiintuneine tapoi- 
neen, esi-isiltä perittyine pyhine uskomuksi- 
neen sekä horjumattomine käsityksineen 
maailmasta ja ihmisten välisistä suhteista. 
Toinen ja uudempi kerros tarjoaa runsaasti 
patriarkaalisen yhteisön sisäisen yhteiskun- 
nallisen jakauman tunnusmerkkejä samoin 
kuin ties mistä yllättäen pyyhältäviä mullis- 
tuksia, jotka äkkiä kiskaisevat hiljaiset kor- 
ven asukkaat vallankumousmyrskyjen pyör- 
teisiin. Runoelman päähenkilö on kansa, ei- 
vät yksityiset henkilöt. 

Tällainen yleiskansallisen elementin pai- 
nottaminen yksilöllisen sijasta on ominaista 
muutamille muillekin karjalaisille kirjaili- 
joille ja muun muassa prosaisteille. Nikolai 
Jaakkola kirjoitti suuren Pirttijärvi-sarjansa 
niin ikään Pohjois-Karjalan asujaimista, ja 
romaani käsittää osapuilleen saman aikakau- 
den kuin Jaakko Rugojevinkin runoelma. 
Kummassakin teoksessa painotetaan yleis- 
kansallista elämää, jonka virrasta erottuu yk- 
sityisiä henkilöitä, mutta heidänkin käytök- 
sessään ja tottumuksissaan, ajatuksissaan ja 
toiveissaan ilmenee enemmänkin kyseiselle 
elämänmuodolle yleisesti ominainen heimo- 
elementti kuin henkilökohtainen ja yksilölli- 
nen. 


Yksilö ja psykologia 


Karjalan nuori kirjallisuus ei kuitenkaan 
polje paikallaan. Se kehittyy ja siinä ilmenee 
uusia tyylivirtauksia. Kirjailijat itsekin ke- 
hittyvät, samoin heidän taiteelliset periaat- 
teensa. Saattaakin huomata, miten Karjalan 
kirjallisuudessa, runoudessa ja proosassa, on 
viime vuosina tapahtunut tiettyjä eeppisen 
kertomatyylin muutoksia. Esimerkiksi lyyri- 
sen aineksen osuus tehostuu Rugojevin, Lai- 
neen ja Summasen runoudessa ja runoelmis- 
sa. Antti Timonen, joka romaanissaan Me 
karjalaiset kuvaa kansan elämää, painottaa jo 
voimakkaasti henkilöiden yksilöllisiä kohta- 
loita. Hänen romaanissaan aktivoituu fabulan 
rooli. Hän asettaa romaanin keskukseksi 
traagisen persoonallisuuden ja seuraa mah- 
dollisimman yksityiskohtaisesti hänen vael- 
luksiaan tapahtumien pyörteissä. Historialli- 
sesti tämä yksilö on Pirttijärvi-sarjan henki- 
löiden aikalainen, mutta kirjailijan näkökul- 
ma on jo toinen; maailman entinen eeppinen 
stabiliteetti on horjunut itse yksilön luon- 
teessa, ja kirjailija pyrkii tutkimaan hänen 
hämmentynyttä itsetuntoaan, suuntautuu 
psykologiaan. Tässä lieneekin yksi niistä 
tuntomerkeistä, jotka osoittavat eeppisen 
tradition muodonmuutoksen Karjalan proo- 
sassa, sen kehityksen Karjalan kansallisten 
kertojien tuotannossa. 

Yhteydet Kalevalaan ja kansanrunouteen 
ovat olleet varsin hedelmällisiä Karjalan ny- 
kyiselle kuvataiteelle, musiikille ja teatteril- 
le. Osmo Borodkinin, Georgi Stronkin, Leo 
Lankisen, Tamara Jufan ja Mjud MetSevin 
teokset, Kalle Raution ja Helmer Sinisalon 

sävellykset, Kalevalan ja Kantelettaren dra- 
matisoinnit Petroskoin suomalaisen draa- 
mateatterin näyttämöllä, Kantele-yhtyeen ja 
muiden taiteilijaryhmien konsertit ovat ol- 
leet merkkitapauksia Karjalan ja koko maan 
kulttuurielämässä. 


Folkloren estetiikka nykyajassa 


Tietenkään uusi kulttuuri ei voi olla pelkkää 
muinaisen folkloren tyylittelyä. Uutta kan- 
sankirjallisuutta ei voi luoda vain toistele- 
malla sananlaskuja, jäljittelemällä legendoja 
ja satuja. Neuvostoliittolainen kritiikki on 
aivan oikein maininnut senkin, että folkloren 
estetiikasta ei pidä tehdä mitään universaa- 
lista normia, joka on yhtä toivottava, hyödyl- 
linen ja tuloksellinen kaikkien aikakausien 
kirjailijoille ja kaikenlaisille taiteellisille per- 
soonallisuuksille. Missä määrin taiteilija 
käyttää kansanrunouden kielikuvia ja motii- 
veja, ei vielä ole ratkaiseva seikka eikä var- 
sinkaan ainoa mittapuu, jolla hänen tuotan- 
tonsa kansanomaisuutta ja kansallisuutta 
mitataan. Kirjallisuusarvostelija L. Jemelja- 
nov on todennut, että Puškin ei » Vaskirat- 
sastajassaan» ole yhtään vähemmän kansan- 
omainen kuin »Sadussa tsaari Saltanista- 
kaan». Ilmeisesti kansanrunous pysyy aina 
yhtenä kirjallisuuden tärkeimmistä lähteistä, 
ja sen vaikutus on ehtymätön. Mutta tuon 
vaikutuksen luonne muuttuu historiallisesti. 
Oikeastaan ilmeneekin kaikkien hedelmäl- 
listen taiteellisten traditioiden elinvoima sii- 
nä, että kehittyessään taide löytää niistä yhä 
uusia syvyyksiä, joista eri aikakausien taitei- 

lijat havaitsevat jotakin, mikä vastaa heidän 
omaa aikaansa. 

Pinnallinen tyylittely »kansanrunon ta- 
paan» ei ole tarpeen, ei myöskään sanaheli- 
nä, mutta sen sijaan tarvitaan rakkautta ja 
huolenpitoa siitä, että muisto runonlaulajista 
ja heidän suuresta taiteestaan ei unohtuisi 
nykypolvilta, Karjalan maan nykyisiltä asuk- 
kailta. Olisi esimerkiksi paikallaan ikuistaa 
veistoksin tuo muisto Karjalan kaupungeissa 
ja taajamissa. Museotoimintaa olisi paran- 
nettava, laajennettava erilaisten folkloreai- 
neistojen näyttelyjä ja koottava yhteen kaik- 
ki Kalevalan käännökset Neuvostoliiton 
kansojen ja muiden maiden kansojen kielil- 
le, jotta sen maailmanmaine voitaisiin kan- 
sanomaisen havainnollisesti osoittaa. 


Folkloren rooli kehitysmaissa 


Sillä, että Kalevala kuuluu maailmankulttuu- 
rin aarteistoon, on oma merkityksensä. Ny- 
kymaailmassa on vielä monia kansoja, jotka 
vasta ovat lähdössä itsenäisen kehityksen 
tielle ja rakentamaan muun muassa omaa 
kulttuuriaan. Esimerkiksi Afrikassa puhutaan 
satoja kieliä, mutta monet niistä ovat vasta 
saamassa kirjallisen muotonsa. Afrikan kir- 
jailijat käyttävät usein kirjakielenään entisiä 
»siirtomaakieliä», englantia tai ranskaa, kos- 
ka oma kirjakieli ei vielä ole riittävän kehit- 
tynyt. Tällaisessa tilanteessa kansanrunouden 
merkitys on näille kansoille valtavan suuri, 
onhan kansanrunous niille toistaiseksi lähes 
ainoa todiste niiden sivistyksellisestä omape- 

räisyydestä. Lehtitietojen mukaan Unescon 
yhteyteen on näiden kansojen aloitteesta 
viime vuosina perustettu erityisiä hallitus- 
tenvälisiä komissioita tehostamaan folkloren 
keräämistä, tutkimista ja propagandaa var- 
sinkin kehitysmaissa. Samalla nämä kansat 
ovat huolissaan siitä, miten ne voisivat var- 
jella folkloreaan, laulujaan, tanssejaan ja pe- 
rinteisiä ammattejaan kaupallisuuden invaa- 
siolta. Parhaillaan pohditaan sitä, että jokai- 
sella kansalla pitäisi olla juridisesti suojeltu 
» tekijänoikeus» omaan folkloreensa ja sen 
propagandakeinoihin (ks. Honko 1983, 41— 
43). Nämä kansat ovat hyvin kiinnostuneita 
Kalevalasta, joka on aivan viime aikoina 
käännetty kahdelle afrikkalaiselle kielelle — 
suahiliksi ja pulariksi. 


Kalevalan kollektivismi 


Mikä Kalevalan sisällössä ja ihanteissa sitten 
nykyaikaisia ihmisiä kiehtoo? Karl Marx 
kirjoitti 25. maaliskuuta 1868 Friedrich En- 
gelsille hyvin syvällisiä ajatuksia tavasta, jolla 
muinaisaikojen taidetta ymmärretään, ja mis- 
sä mielessä se on nykyihmisille kallisarvoista. 
Meitä kiinnostavassa kirjeen osassa puhutaan 
romanttisen tietoisuuden erityispiirteistä, 
siitä miten romantiikkaan vaikutti Euroopas- 
sa 1700-luvun lopulla tapahtunut Ranskan 
vallankumous. Vallankumous ja porvarillis- 
ten yhteiskuntasuhteiden voitto eivät olleet 
kaikille mieliksi, osa sivistyneistöstä tunsi 
voimistuvaa kiinnostusta esiporvarillisiin 
elämänmuotoihin. Marx kirjoitti seuraavasti: 


Ensimmäinen reaktio Ranskan vallankumoukseen 
ja siihen liittyneeseen valistuskauden ideologiaan 
oli luonnollisesti se, että kaikki pyrittiin näke- 
mään keskiaikaisessa, romanttisessa valossa. Edes 
sellaiset henkilöt kuten Grimm eivät olleet siitä 
vapaita. Toinen reaktio — ja se vastaa sosialistista 
suuntausta, vaikka nämä tiedemiehet eivät aavis- 
takaan yhteyttään siihen, — oli pyrkimys nähdä 
keskiajan rajojen taakse kunkin kansan alkukan- 
taiseen aikaan. Ja sieltä, kaikkein vanhimmasta he 
hämmästyksekseen löytävätkin uusinta uutta aina 
tasa-arvon puolustajiin saakka, jotka menevät niin 
pitkälle, että itse Proudhonkin kauhistuisi» (Marx 
& Engels 1959, 44). 


Kirjeessään Marx mainitsee juuri lukeneensa 
huomattavan saksalaisen porvarillisen histo- 
riantutkijan G. L. Maurerin kirjoja. Maurer 
oli kiinnostunut muinais- ja keskiajan Saksan 
yhteiskuntarakenteesta. Hän oli tutkinut 
keskiaikaisen saksalaisen yhteisön markin 
historiaa, ja Marx arvosti häntä erityisesti sen 
tähden, että hän osoitti Saksassa muinoin 
harrastetun maankäytön yhteisöjärjestelmää 
ja siten kumosi käsityksen muka »ammoi- 
sesta» yksityisestä maanomistusoikeudesta. 
Marx kirjoitti, että Maurerin kirjoilla on 
valtava merkitys. » Paitsi alkukantainen aika 
myös myöhempi kehitys... joutuu aivan 
uuteen valoon» (ibid., 43). Tiedämme, miten 
tavattoman tärkeänä marxismin klassikot pi- 
tivät muinaisten aikakausien tutkimista, ja 
miten perustavanlaatuinen osuus oli tässä 
suhteessa Engelsin teoksella Perheen, yksi- 
tyisomaisuuden ja valtion alkuperä. 
Muinaisessa kansanrunoudessa ja muun 
muassa karjalais-suomalaisissa muinaisru- 
noissa vahvistetaan ihmisten välisten kollek- 
tivististen, alkukantaisten, yhteisomistus- 

oikeuteen perustuvien — yhteisösuhteiden 
ihannetta. Siksi tuo ihanne kiehtoi vuosisa- 
toja kansaa ja siksi runot elivät niin pitkään 
kansan muistissa säilyen meidän päiviimme 
saakka. Tuon ihanteen kiehtovuus on siinä, 
että se johtui ihmissuhteita koskevista alku- 
kantaisen ` kollektivistisista ` käsityksistä. 
» Kulta-aikaa» ei tietenkään ole koskaan ol- 
lut, ei edes menneisyydessä, alkukantainen 
sukuyhteisörakenne oli omalla tavallaan al- 
keellinen ja rajoittunut. Mutta silti tuo ra- 
kenne oli tärkeä vaihe ihmiskunnan kehityk- 
sessä. Se oli pitkä harppaus eteenpäin ver- 
rattuna muinaisten ihmisten aikaisempaan 
laumatilaan. Alkukantainen kollektivistinen 
suku- ja heimomoraali oli edistyksellistä, sillä 
se hillitsi animaalista individualismia ja 
muutti eläimen ihmiseksi. Heimon sisällä sen 
kaikki jäsenet olivat yhdenvertaisia keske- 
nään, omistivat kaiken yhdessä, pitivät huolta 
toisistaan. Toisaalta tuon alkukantaisen hei- 
momoraalin rajoittuneisuus ilmeni siinä, että 
kaikki mikä jäi suvun ja heimon ulkopuolel- 
le, oli myös lain ulkopuolella. Ja siitä huoli- 
matta juuri alkukantaista heimokollektivis- 
mia runoissa ihannoidaan. Eeppiset sankarit 
tekevät urotyönsä yhteisen hyvän nimessä. 
He eivät tunne itsekkyyttä, omanvoiton- 
pyyntiä eivätkä individualistista psykologiaa. 
Viljellessään maata, kasvattaessaan metsiä ja 
viljaa, takoessaan Sampoa eepoksen sankarit 
tekevät sen koko kansan hyväksi. Ja vaikka 
muinainen tietoisuus katsoi ihmiskuntaan 
kuuluvaksi vain oman sukuyhteisön, oman 
heimon, niin eeppisen runouden ja Kaleva- 
lan sisältö on paljon avarampi, ja tämä johtuu 
siitä, että kysymyksessä oli nimenomaan 

kollektivistinen tietoisuus. Neuvostoliitto- 
lainen tutkija E. M. Meletinski kirjoittaa, että 
muinaiseepoksessa jäänteenomaiset ahtaat 
heimokäsitykset muuttuvat paradoksaalisesti 
humanistiseksi paatokseksi, jolla puoluste- 
taan — yleisinhimillisiä kulttuurisaavutuksia 
»epäinhimilliseltä», alhaiselta ja vihamieli- 
seltä alkuvoimalta, koska mytologisen fanta- 
sian värittämät eeppiset toisheimoiset vihol- 
liset eivät ihmisten tietoisuudessa vielä ole 
erkaantuneet vihamielisistä ja spontaaneista 
luonnonvoimista (Meletinski 1963, 148). 

Neuvostoliittolaisessa kirjallisuudentut- 
kimuksessa Kalevalan runollisen maailman ja 
alkukantaisten — yhteisöihanteiden ` välisen 
yhteyden osoittivat ensimmäisinä artikke- 
leissaan 1930-luvun puolivälissä Yrjö Sirola 
ja leningradilainen professori J. Kagarov, 
minkä Otto Ville Kuusinen myöhemmin 
pani merkille tunnetussa esipuheessaan Ka- 
levalaan. Kuusinen olikin käsitellyt tätä 
problematiikkaa seikkaperäisesti. 

Porvarillisesta kansanrunoustieteestä sa- 
nottakoon, että muinaisepiikan kollektivisti- 
siin ihanteisiin se on aina suhtautunut melko 
välinpitämättömästi, eikä muutoksia ole uu- 
simpanakaan aikana ollut havaittavissa. Pi- 
kemminkin päinvastoin. 


Varhais- ja myöhdisporvarillisten 
näkemysten eroavuus 


Mainittakoon muuan mielenkiintoinen seik- 
ka: kansanrunouden kollektivistisesta hen- 
gestä kirjoitti Elias Lönnrot, ja vuonna 1881 
Arvid Järnefelt, silloin vielä 20-vuotias yli- 

oppilas, viittasi maanomistussuhteiden eri- 
tyisluonteeseen muinaisina aikoina. Järne- 
feltin isänmaallisesti asennoituneet ikätoverit 
puhuivat tuolloin paljon rakkaudestaan kan- 
saan ja kansanrunouteen, ja hän katsoi vält- 
tämättömäksi muistuttaa siitä, että muinai- 
nen kansankulttuuri syntyi aivan toisissa 
historiallisissa olosuhteissa ja perustui yhtei- 
seen maankäyttöön, kun taas hänen aikanan- 
sa suomalaisessa yhteiskunnassa vallitsi maan 
yksityisomistus. Myöhemmin, kun tämä on- 
gelma muodostui Järnefeltin tuotannossa 
keskeiseksi, hän kehitti siitä yhden porvaril- 
lisen sivilisaation paradokseista: maan- 
omistajalla on oikeus omistaa maata, mutta 
hänen ei tarvitse välttämättä viljellä sitä; 
maanviljelijä viljelee maata, mutta ei omista 
sitä. 

1900-luvun porvarillisessa tieteessä histo- 
rismin vaisto tylstyi, mikä ilmeni muun mu- 
assa epäilevänä suhtautumisena niihin klassi- 
siin esteettisiin järjestelmiin, joihin histo- 
rismi liittyy, vaikkapa vain idealistisessakin 
muodossa. Hegelin ansiot muinaisten aika- 
kausien runouden ja taiteen selittäjänä ja 
tulkitsijana historismin kannalta ovat tavat- 
toman suuret, ja kuitenkin nykyinen porva- 
rillinen tiede tavallaan hyljeksii Hegelin es- 
tetiikan historiallisia kategorioita. Muinai- 
seen sankarieepokseen soveltaen Hegel pu- 
hui erityisestä »eeppisestä maailmantilasta» 
(yleisen valta yksityisen yli). Jotkut nykyiset 
länsimaiset Hegelin arvostelijat käsittävät 
tuon kaiken pelkäksi spekuloinniksi ja fikti- 
oksi, jolla ei ole minkäänlaista historiallista 
pohjaa. 

Marx sitä vastoin näki Hegelin abstrakteis- 

sa termeissä jotakin sellaista, mille löytyi 
konkreettinen yhteiskunnallinen sisältö his- 
toriasta itsestään. Jo mainitsemassani kirjees- 
sään Engelsille Marx kirjoitti: 


Mutta mitä sanoisi ukko Hegel, jos saisi siellä 
rajan takana tietää, että yleinen (Allgemeine) 
merkitsee saksalaisille ja skandinaaveille nimen- 
omaan yhteisön omistamaa maata ja yksityinen 
(Sundre, Besondre) taas tuosta yhteisön maasta 
erotettua yksityistä omaisuutta (Sondereigen). Ki- 
rottua! Siispä loogiset kategoriat yhtä kaikki joh- 
tuvat suoraan »suhteistamme» (aus »unsrem Ver- 
kehr») (Marx & Engels 1959, 45). 


Vaikka myöhäisporvarillinen tietoisuus on- 
kin epäsovussa historian kanssa, se kaikesta 
huolimatta tuntee vetoa »esihistorialliseen» 
ja »esirationalistiseen» aikaan, jonkinlaiseen 
esisosiaaliseen »pre-eksistenssiin», jossa 
mytologinen maailmankuva on vielä alkupe- 
räisen koskematon ja eheä. Tuollainen nos- 
talgia on reaktio yksilön vieraantumiseen 
porvarillisessa yhteiskunnassa. Tuo vieraan- 
tuminen johtaa siihen, että yksilö on vaarassa 
kadottaa tietoisuutensa luonnollisista yh- 
teyksistään ulkomaailmaan. Sitä taas pidetään 
kohtalonomaisena ilmiönä koko »länsimai- 
sessa sivistyksessä», ja siitä syytetään tavalli- 
sesti filosofista rationalismia ja tieteellis-te- 
oreettista tietoa yleensä alkaen sen varhai- 
simmista lähteistä (Friedrich Nietzschelle jo 
Sokrates oli rationalisti, Henri Bergsonille 
taas elealaiset filosofit ja Walter Benjamille, 
joka oli » Frankfurtin koulukunnan» teoree- 
tikkoja, rationalismin siemenet piilivät jo 
myyteissä). Uuden ajan rationalisteista ar- 
vosteltiin erityisesti Descartesia, jonka filo- 
sofinen dualismi jäsensi henkisen ja ruumiil- 


13 Kalevala ja maailman eepokset 


Kalevala ja nykykulttuuri 


lisen kahteen toisistaan riippumattomaan 
substanssiin ja siten ikään kuin »laillisti» 
abstrahoidun ajattelun ja esineellisyyden 
eron. Lähellä eksistentialismia oleva espan- 
jalainen filosofi ja taiteen teoreetikko Ortega 
y Gasset on ilmaissut asian niin, että »Des- 
cartesin ajoista alkaen länsimainen ihminen 
on asustanut esineettömässä maailmassa» 
(Maier 1964, 67) Taiteellisen tuotannon 
alalla tuollainen maailman »tekeminen esi- 
neettömäksi» »vieraantuneen» tietoisuuden 
avulla synnyttää erilaisia »abstraktin tai- 
teen», »abstraktin runouden» jne. virtauk- 
sia. Mutta vieraantumisen rinnalla ja reak- 
tiona siihen viljellään romanttista kaipuuta 
ihmiskunnan menettämään alkukantaiseen ja 
alkuperäisen eheään ja konkreettiseen maa- 
ilmankuvaan. Nämä kaksi porvarillisen tie- 
toisuuden erityispiirrettä mainitsi jo Marx 
korostaen, että ne ovat sekä toistensa vasta- 
kohdat että rinnakkaisilmiöt (Marx & Engels 
1968, 105—106). 


Etäisyytemme Kalevalaan 


Tietenkin inhimillisellä tietoisuudella on lu- 
pa kurkistaa menneisyyteen ja löytää sieltä 
sellaista, mikä sitä kiehtoo. Tunnemme Mar- 
xin sanat antiikin kreikkalaisten taiteen ikui- 
sesta lumosta. Noita kreikkalaisia hän nimitti 
ihmissuvun »normaaleiksi lapsiksi». Mutta 
Marxin käsitys antiikista oli tiukan historinen 
ja vailla romanttista menneisyyden kaihoa. 
»Mies ei voi uudelleen muuttua lapseksi 
vajoamatta lapsellisuuteen», Marx kirjoitti ja 
jatkoi: » Mutta tottahan häntä ilahduttaa lap- 

sen naiivisuus ja tottahan hän itse pyrkii 
mahdollisimman korkealla tasolla uudista- 
maan todellisen olemuksensa! Sillä eikö lap- 
sen luonteessa jokaisella aikakaudella herää- 
kin eloon hänen oma luonteensa luonnolli- 
sessa totuudessaan? Ja miksi ei ihmisyhteisön 
lapsuus siellä, missä se kauneimmillaan ke- 
hittyi, saisi kiehtoa meitä ikuisella kauneu- 
dellaan, vaiheena joka ei enää koskaan tois- 
tu?» (Marx & Engels 1958, 737.) 

Myös Kalevala ja kansanrunouden epiikka 
kertovat meille menneisyydestä, joka ei kos- 
kaan enää palaa. Mutta tuon runouden ihan- 
teet askarruttavat meitä jatkuvasti. Sanotta- 
koon, että Lönnrot Kalevalaa muokatessaan 
tehosti ratkaisevasti muinaisrunojen ja nyky- 
aikaisen historisen tietoisuuden välistä yh- 
teyttä. Kansanrunoissa tapahtumat liikkuvat 
mytologisessa ajassa, ja ihanteellisten alku- 
isien ja ihanteellisten elämänperusteiden 
maailmana eeppisen runouden maailma on 
omalla tavallaan itseensä sulkeutunut. Se on 
kaukainen mennyt maailma, jonka perimä- 
tieto rajaa tämän hetken maailmasta. Ru- 
nonlaulajille eeppinen maailma ei milloin- 
kaan ollut heidän oman aikansa maailma. 
M. Bahtinin mukaan se oli runonlaulajasta 
» absoluuttisen eeppisen välimatkan takana». 

Omassa koosteessaan Lönnrot ikään kuin 
mursi tuon kehän, voitti välimatkan ja toi 
muinaisen maailman lähelle nykyajan sivis- 
tynyttä maailmaa. Selvimmin mytologian ja 
nykyaikaisen historisen tietoisuuden koh- 
taaminen ilmeni Lönnrotin itsensä sepittä- 
missä Kalevalan prologissa ja epilogissa. 
Niissä hän tähdentää ajatusta, että sankari- 
laulut on irrotettu perimätiedosta, jotta ne 
palvelisivat uusia polvia, toisin sanoen so- 
veltuisivat historialliseen aikaan, nykyaikaan. 
Kalevalan loppusäkeissä laulaja pyytää vaa- 
timattomasti antamaan anteeksi, jos hänen 
kykynsä vähäisiksi arvioidaan, mutta hyvin 
tietoinen hän on kuitenkin runoelman itsen- 
sä välttämättömyydestä nykypäivän ja tule- 
van ajan ihmisille. 


Vaan kuitenki kaikitenki 
la'un hiihin laulajoille, 
la'un hiihin, latvan taitoin, 
oksat karsin, tien osoitin. 


Kalevala on muinaisrunoutta, mutta samalla 
elävää kulttuuriperintöä, jonka merkitys on 
suuri nykyäänkin. 


(Suomennos Ulla-Liisa Heino) 


Marx, Karl & Engels, Friedrich SotSinenija t. 12, 
32, 46:1. Moskva 1958, 1959, 1968. 

Meletinski, J. M. Proishozdenije geroitseskogo 
eposa. Moskva 1963. 


Vertailukohdat 


VILMOS VOIGT 


Kalevala ja Euroopan eepostraditiot 


Kirjeessään Henrik Cajanderille 3.12.1833 
31-vuotias Elias Lönnrot kertoi äskettäin te- 
kemästään matkasta Venäjän Karjalaan ja il- 
moitti saaneensa pelkästään Väinämöisestä 
kertovaa runoutta viisi-kuusituhatta säettä. 
» Aion kuitenkin talvella taas pistäytyä Ar- 
kangelin kuvernementissä», hän totesi, »en- 
kä ennen lakkaa runoja keräilemästä, kuin 
niistä saan kokoelman, joka vastaa puolta 
Homerosta» (Anttila 1931, 217). Lönnrotin 
oli innostanut näihin ylväisiin sanoihin hänen 
neljäs matkansa, tarkemmin hänen Vuonni- 
sessa viettämänsä puolenkymmentä päivää. 
Tällöin hän oli tavannut Ontrei Malisen ja 
Vaassila Kieleväisen, joiden osuus oli vai- 
kuttava ratkaisevasti hänen kokoelmiensa 
yleiseen rakenteeseen. 

Tärkeä asiakirja on edelleen Lönnrotin 
6.2.1834 päiväämä kirje Suomalaisen Kirjal- 
lisuuden Seuran esimiehelle J. G. Linsenille. 
Siinä Lönnrot ilmoittaa, että hänen tarkoi- 
tuksensa on järjestää suomalaiset myyttiset 
runot yhdeksi kokonaisuudeksi ja näin saada 
niistä » jotakin islantilaisten Eddaa vastaavaa» 
(Anttila 1931, 217—218). Hän käsittelee 


myös kysymystä, voitaisiinko hänen hallus- 
saan oleva aineisto yhdistää yhtä suureksi 
kokonaisuudeksi ja jälkimaailman silmissä 
yhtä arvostettavaksi kuin gööttiläisillä kansa- 
kunnilla Edda tai kreikkalaisilla ja roomalai- 
silla, jollei Homeros, niin ainakin Hesiodos. 
Samasta asiasta Lönnrot puhuu myös Vanhan 
Kalevalan esipuheessa 28.2.1835 ja mainit- 
see joitakin historiallisia faktoja helpottaak- 
seen eepoksen rakenteen ymmärtämistä. 
Lönnrot kirjoittaa: 


Näitä runoja olen kokenut johonkuhun järjestyk- 
seenkin saatella, josta siis työstäni lienee tili teh- 
täwä. ... Jo ainaki ajattelin ma enne koottuja, 
liiatenki Gananderin, runoja lukiessa, eikö niitä 
Wäinämöisestä, Ilmarisesta, Lemminkäisestä ja 
muista muisteltavista esivanhemmistamme olisi 
mahtanut siksikin löytyä, että olisi heistä saanut 
pitempiäkin kertoelmia, niinkun näemmä Gree- 
kalaisten, Islandilaisten ja muitten esivanhem- 
painsa runoja siksi saaneen. Tämä ajatus waan 
enämmin wahwistu mielessäni, koska w. 1826 Tu- 
russa Historian Adjunktin von Beckerin awulla 
tulin Wäinämöisestä erään kirjan kirjoitta- 
maan... 

Kalevalan monet edeltäjät 


Lönnrotin käsityksen mukaan sekä Christfrid 
Ganander että Reinhold von Becker olivat 
tietyssä määrin olleet selvillä vanhojen 
kreikkalaisten, islantilaisten ja suomalaisten 
runojen samankaltaisuudesta. Niin kuin 
Fromm on huomauttanut (1968, 6-7), 
Lönnrot ei tyytynyt tavan takaa vain vertaa- 
maan itseään Homerokseen, vaan hän har- 
rasti aktiivisesti klassisia kieliä ja käänsi osia 
sekä Iliaasta että Odysseiasta. Suomalaiset 
kansanrunouden tutkijat korostavat H. G. 
Porthanin merkitystä välittäjänä. Porthan oli 
tutustunut ainakin epäsuorasti mm. Percyn ja 
Macphersonin julkaisuihin ja myöhemmin 
myös Herderiin (Hautala 1954, 62—64). 
Ihmekö siis, että ossianismi alkoi Suomessa 
juuri Porthanin Turussa ja vielä suhteellisen 
aikaisessa vaiheessa. Kuten hyvin tiedämme, 
Hugh Blairin kuuluisa Critical Dissertation 
on the Poems of Ossian ilmestyi vuonna 
1763 ja Percyn esipuhe teokseen Religues 
of Ancient Poetry vuonna 1765. Ensimmäi- 
set Ossianin ruotsinnokset Suomessa alkoi- 
vat ilmestyä Abo Tidningarissa vuodesta 
1775 lähtien. Lisäksi tunnetaan vuodelta 
1775 Johan Henrik Kellgrenin väitöskirja 
De poesi ubivis gentium philosophiae prae- 
via, jossa myös mainitaan Ossian. Aiheen 
kirjoittaja oli saanut Porthanilta (Sarajas 
1956, 230-234, 350-353). Väitöskirja on 
erityisen mielenkiintoinen, koska siinä sitee- 
rataan Homerosta via Ossian ja noudatetaan 
näin Euroopassa tyypillistä romanttista aate- 
suuntaa ja tuntemistapaa (Sarajas 1956, 351). 
Turun kirjailijoiden teoksissa on myös joita- 

kin viittauksia vanhaan skandinaaviseen ru- 
nouteen, mutta näitä on erittäin vähän (Sa- 
rajas 1956, 235). 

Suomalainen ja vertaileva tutkimus ko- 
rostavat usein suomalaisen kansallistunnon ja 
silloisen yhteiskunnallisen tilanteen vaiku- 
tusta Lönnrotin työhön ja Kalevalaan. Yllä- 
mainitun perusteella on ilmeistä, että samalla 
hänen eepoksensa on jatkoa eurooppalaiselle 
eepostraditiolle ja että sitä jo ammoin ver- 
rattiin Homerokseen, Ossianiin ja vanhaan 
islantilaiseen runouteen. Rinnastusta ei esit- 
tänyt yksin Lönnrot vaan moni ennen häntä 
ja myös hänen jälkeensä. 

Saksalaisen historioitsijan Fr. Rähsin teok- 
sen Finnland und seine Bewohner Tukhol- 
massa vuonna 1811 ilmestynyttä ruotsin- 
nosta tarkasteli vuonna 1817 Svensk Litera- 
tur-tidningissä Kaarle Aksel Gottlund. Täl- 
löin hän ennusti, että jos joku kokoaa ja 
julkaisee perinteiset suomalaiset kansanlau- 
lut missä tahansa muodossa kertovana ru- 
noutena, näytelmänä tai jonkin muun taide- 
runouden lajina »syntyy uusi Homeros, Os- 
sian tai Nibelungeinlaulu». Myös A. J. Sjö- 
gren pohdiskeli suomalaisen eepoksen mah- 
dollisuuksia kirjassa Uber die finnische 
Sprache und ihre Literatur 1821. Vaikka 
Lönnrot ei tiettävästi lukenut tätä teosta, hän 
on voinut muuten saada tietoa Sjögrenin 
ideoista. 

Vuonna 1845 Robert Tengström tärkeässä 
Vanhan Kalevalan esittelyssään (Foster- 
ländskt Album I) kirjoittaa, että Kalevala 
mahdollisesti on arvojärjestyksessä toinen 
Iliaan ja Odysseian jälkeen, mutta tulee en- 
nen Ossiania, Nibelungeinlaulua ja Eddaa. 


Tengströmin artikkelista löytyy myös kiin- 
nostavia ideologisia viitteitä, joiden pohdinta 
on nyt jätettävä syrjään, koska hegeliläisen 
vasemmiston roolia Suomen kansallisen 
kulttuurin kehityksessä ei ole vielä riittävästi 
selvitetty (Manninen 1983; Aili Nenolan 
suullinen tiedonanto). 

Sekä Suomessa että muualla, esimerkiksi 
Unkarissa (Maröt 1948; Simonsuuri 1979) 
Kalevalan syntyhistoria on yhdistetty Home- 
roksen ja Ossianin problematiikkaan. Ny- 
kyistä enemmän huomiota ansaitsisivat yh- 
teydet vanhaan islantilaiseen runouteen, en- 
nen kaikkea Eddaan, ja vanhaan germaani- 
seen runouteen, kuten Nibelungeinlauluun, 
tai myös 1800-luvun arkaisoivaan skandinaa- 
viseen runouteen, esimerkiksi Tegnérin ru- 
noihin. Valitettavasti Lönnrotin kosketuksia 
skandinaaviseen runouteen ei ole systemaat- 
tisesti tutkittu. Toisaalta tiedetään että Skan- 
dinavian harrastus on voinut johtaa Kaleva- 
lankin jäljille, kuten esimerkiksi Longfel- 
lowlle tapahtui (Hilen 1947, 43—44; Moyne 
1963). Monista yrityksistä huolimatta ei vielä 
ole onnistuttu perusteellisesti selvittämään 
mahdollisia yhteyksiä Suomessa harjoitetun 
antiikin tutkimuksen ja Lönnrotin Kalevala- 
käsityksen välillä (ks. kuitenkin Aalto 1980). 
Toinen erityistutkimuksen aihe olisi selvittää 
Kalevalan ja suomalaisen orientalistisen tut- 
kimuksen yhteydet (ks. kuitenkin Aalto 
1971, Alphonso-Karkala 1985). Joissakin 
viimeaikaisissa tutkimuksissa näkyy merk- 
kejä Lönnrotin tuntemista intialaisista ja per- 
sialaisista myyteistä, mutta konkreettisia 
lähteitä ei ole jäljitetty. Tässä yhteydessä oli- 
si syytä kiinnittää huomiota tärkeään teok- 

seen Samling af de äldsta folkslagens reli- 
gionsurkunder (1820), joka on ilmeisesti 
otettu Suomessa hyvin vastaan. 

Lyhyesti: Kalevala on suomalaisen kirjalli- 
suuden, kulttuurin ja sosiaalisen kehityksen 
yhteenveto; se olisi ymmärrettävä ja sitä olisi 
tulkittava tätä laajaa taustaa vasten (Voigt 


1982). 


Ensimmäisiä reaktioita 


Jo kohta ilmestyttyään Kalevala innosti kes- 
kustelemaan ja väittelemään. Se oli erin- 
omainen esimerkki elävästä epiikasta, oli 
sitten kysymys laulajista tai kerääjistä. Mui- 
den eeposten kohdallahan tämä näkökulma 
oli mahdoton: Ossianin ja Homeroksen lau- 
lajista ei tiedetty mitään, Nibelungeinlaulun 
tekijääkään ei tunnettu, ja joissakin tapauk- 
sissa, kuten Macphersonin, jopa tekstikin 
osoittautui väärennökseksi. 

Tiedetään, että Suomessa laajat sekä suo- 
men- että ruotsinkieliset piirit ottivat Van- 
han Kalevalan hyvin vastaan ja että se mai- 
nittiin myös Ruotsin, Venäjän, Saksan ja 
Englannin ` sanomalehdissä. Ensimmäiset 
käännökset ruotsiksi, venäjäksi, saksaksi ja 
unkariksi aloitettiin jo ennen toista painosta. 
Älymystön tutustuttivat Kalevalaan esittelyt 
ja kriittiset kannanotot. Kansainväliselle 
huomiotasolle Kalevalan nosti Jakob Grimm. 
Hän piti 13.3.1845 Berliinin Kuninkaallises- 
sa Akatemiassa luennon Uber das finnische 
Epos, joka samana vuonna ruotsiksi kään- 
nettynä ja lyhennettynä julkaistiin Suomessa 
(Grimm 1845). Grimm vertasi Kalevalaa Ni- 

belungeinlauluun, Eddaan, Homerokseen ja 
Ossianiin kaikkien niiden avainsanojen voi- 
malla, joita 1800-luvun epiikan teoriassa 
käytettiin (ks. Kunze 1952). Mielenkiintoista 
on havaita, että Lönnrot tiesi Grimmin mie- 
lipiteestä: hän viittaa ko. artikkelin lyhen- 
nettyyn ruotsinnokseen kirjeessä M. A. Cast- 
renille 4.9.1845 (af Forselles 1911, 452— 
53) sekä tärkeässä toiseen painokseen joh- 
dattelevassa artikkelissaan Anmärkningar till 
den nya Kalevala upplagan vuonna 1849 (af 


Forselles 1908, 225—26; Fromm 1980; 
Kaukonen 1963). 
Jo vanha Kalevala — kuten sittemmin 


myös uusi — oli lukijoilleen ennen kaikkea 
mytologian lähdekirja ja vain toissijaisesti 
runoteos. Jakob Grimm vertaili uskottavasti 
Kalevalan ja vanhojen germaanisten sekä 
kreikkalaisten myyttien ja satujen aiheita toi- 
siinsa jo vuonna 1844 teoksessaan Deutsche 
Mythologie, siis ennen Berliinin esitelmään- 
sä. Tämä suuntaus kesti suunnilleen yhtä 
kauan kuin »luonnonmytologinen» koulu- 


kuntakin (Hautala 1969, 41—53). 


Viro: Kalevipoeg 


Ilmeisin Kalevalan malliin tehty eepos on vi- 
rolaisten Kalevipoeg. Kuten hyvin tiedetään, 
Fr. R. Kreutzwald julkaisi sen kauan viro- 
laista kansanrunoutta koottuaan kahdella 
kielellä (saksaksi ja viroksi) kuutena jaksona 
vuosien 1857 ja 1861 välillä. Itse asiassa ee- 
pokseen tähtäävä julkaisutyö alkoi vuoden 
kuluttua vanhan Kalevalan ilmestymisestä, 
vuonna 1836, kun aikakauskirjassa Das In- 

land ilmestyi R. Hollmanin artikkeli Beiträge 
zur estnischen Mythologie, johon sisältyi il- 
meisesti Kreutzwaldin kynästä lähteneitä 
kansanrunousnäytteitä (Vaskjala silla piiga 
-runon teksti). Laugasten mukaan ensimmäi- 
nen virolainen reaktio Kalevalaan oli vuonna 
1836 Das Inlandissa julkaistu G. H. Schiid- 
löffelin kansantarinasikermä (ks. s. 211). 
Nähdäkseni Hollmanin artikkeli kuitenkin 
sisältää vielä varhaisempia ja täsmällisempiä 
yhtymäkohtia. Jo vuonna 1835 Kreutzwald 
kirjoitti saksaksi balladinsa »Kalews Sohn» 
(Naan et al. 1953, 213). Alusta alkaen my- 
tologiset ja runolliset arvot nivoutuivat yh- 
teen Viron kansalliseeposta hahmotettaessa. 
Esipuheessaan vuoden 1853 painokseen 
(Proto-Kalevipoegiin) Kreutzwald kieltää 
tulevia sukupolvia muuttamasta oikeinkir- 
joitusta ja ilmaisee selvästi halunsa säilyttää 
tekijanoikeutensa. Esipuheen ` aikoinaan 
kuuluisaksi tullut loppuponsi alkaa psykolo- 
gisesti kiintoisalla samastumisella Home- 
rokseen: »Koska tämä on elämäni päätyö, 
joka — kuten nykyään Homeros — tuhansien 
vuosien jälkeen on kaikkialla kirjastoissa 
---» (Kreutzwald 1961-63 II, 15-16). 
Edelleen hänen esipuheensa vuonna 1857 
alkaa Grimm-sitaatilla, ja tekstissä hän mai- 
nitsee sekä Macphersonin että Kalevalan. 
On helppoa osoittaa, että Kalevipoeg laa- 
dittiin samojen vertailevien periaatteiden 
mukaan kuin Kalevala. G. J. Schultz-Bert- 
ram esitti yleiskäsityksen kansalliseepoksen 
kokoonpanosta esitelmöidessään Opetatud 
Eesti Seltsissä lokakuussa 1839. Kaikkialla 
kansanrunoudessa esiintyvät samat päälajit 
(laulu, legenda ja kertomus) ja ne antavat 


tarpeellisen perustan kunkin kansan kulttuu- 
riselle itsenäistymiselle. »Kuinka voisi mei- 
dän yhdistyksemme parhaiten auttaa kan- 
saamme valistumaan,» hän kysyy, »edistää 
sen henkistä uudestisyntymää, tämän kansan, 
joka on täysi-ikäiseksi julistettu, maaorjuu- 
desta vapautettu mutta joka yhä huokailee 
alaikäisyytensä ja puutteittensa puristukses- 
sa? Luulen, että kahdella tavalla: antakaamme 
kansalle eepos ja historia, ja kaikki on voi- 
tettu. Jälkimmäiseen on kylliksi, edellistä 
varten kootkaamme vielä» (Laugaste & 
Normann 1959, 97). 

Yllättävämpiä ovat Schultz-Bertramin 
esittamat vertailukohdat. Tama Kalevipoegin 
saksantajana tunnettu tutkija nakee Kale- 
vanpojan persoonassa kaksi kerrostumaa. 
Pohjimmaisena on »hirviö, eurooppalaisen 
käsityskyvyn ylittävä valtavuudessaan ja ra- 
jattomuudessaan». Tämän Kalevanpojan hän 
rinnastaa karkeisiin, kehittymättömiin eeppi- 
siin sankareihin, jotka ovat peräisin ammoi- 
silta ajoilta ja kaukaisilta seuduilta, kansojen 
lapsuusiän mielikuvamaailmasta. Hahmo on 
sukua suomalaisten isolle härälle, tunguusien 
maanalaiselle ^ mammutille, kalmukkien 
1000-jäseniselle jätille, jonka vaalenneista 
luista Himalaja on syntynyt. Eepoksen ideas- 
sa ja rakenteessa hän taas havaitsee kreikka- 
laisten ja germaanisten mallien vaikutusta: 
eepoksen varsinaisena sankarina Kalevan- 
poika vastaa eurooppalaisten kansojen Her- 
kulesta, Odysseusta ja Siegfriediä (Laugaste 
& Normann 1959, 97—98). 

Näin jo ennen eepoksen valmistumista sen 
pääsankaria verrattiin Herkulekseen ja 
Odysseukseen, Siegfriediin ja Akilleukseen; 

eepoksen mielikuvien vastineita löydettiin 
tunguusien ja kalmukkien runoudesta, ja 
Kalevipoeg leimattiin »aasialaiseksi» vasta- 
kohtana »klassisen viehkeälle tai elegantille» 


tai  »sivistyneemmálle» eurooppalaiselle 
luomukselle. 
Ensimmäisenä virolaisena Kalevalan 


kääntämiseen ryhtyi vuonna 1840 M. Mühl- 
berg, joka julkaisi viroksi ensimmäisen lau- 
lun ja lyhyen yhteenvedon eepoksen sisäl- 
löstä (vrt. s. 215). Viitteitä suomalaiseen kan- 
sanrunouteen löytyy muualtakin. Esimerkik- 
si Schoultz-Bertram mainitsee suomalaisen 
kansanrunouden johdannossaan virolaisiin 
satuihin, vieläpä aloittaa virolaisen kansanru- 
nouden historian Christfrid Gananderin 
Mythologia Fennicasta (Laugaste & Nor- 
mann 1959, 103—104). 

Yhteenvetona todettakoon, etta jo ennen 
Kalevipoegin lopullista muotoutumista ja 
ennen Kalevalan toisen painoksen ilmesty- 
mistä Virossa julkituotiin samoja ajatuksia 
oman sankarieepoksen sisällöstä ja tehtävistä 
kuin Suomessa. 


Unkari, Skandinavia, Venäjä 


Olettaisi, että Unkarissa olisi ilmestynyt Ka- 
levipoegiin verrattava teos. Unkarissa oli 
kohtalonyhteys suomalais-ugrilaisiin ollut 
tunnettu ja laiminlyöty, väitelty ja vääräksi 
todistettu tosiasia, jota jotkut kielimiehet 
olivat hellineet mutta jotkut ylimykset pil- 
kanneet: nämä eivät voineet kuvitella ole- 
vansa sukua puoliorjuudessa eläville pienille 

kansoille, joiden pohjoiset asuma-alueet ei- 
vät paljoakaan eronneet Siperiasta. 

Antal Reguly, joka oli innokkaasti uuras- 
tanut kenttätyössä melkein kaikkien suoma- 
lais-ugrilaisten kansojen keskuudessa, tiesi 
Vanhasta Kalevalasta jo vuonna 1839. Hä- 
nen ensimmäiset, lyhyet käännöksensä ovat 
vuodelta 1841. Seuraavina vuosina Unkarin 
kirjallisissa aikakauslehdissä oli viittauksia 
Kalevalaan, ja ajan johtava folkloristi Jonas 
Erdélyi kiinnitti huomiota suomalaisten ai- 
kaansaannokseen jo ennen Unkarin vapaus- 
taistelua (1848—49) ja siis myös ennen Kale- 
valan toista painosta (Domokos 1983). Vuo- 
den 1849 jälkeen Kalevala-innostus Unka- 
rissa jatkui keskeytyksettä, ja jossain määrin 
sen voidaan katsoa jatkaneen unkarilaisten 
vanhempia kansallisia pyrkimyksiä (Voigt 
1983). 

Samanlaista vastakaikua Kalevala saattoi 
odottaa Venäjältä ja Skandinaviasta, mutta 
sikäli kuin tiedämme, yritystäkään tähän 
suuntaan ei esiintynyt, aivan yleisluontoista 
Kalevala-kiinnostusta lukuun ottamatta. 
Ruotsin kirjallisille piireille Suomi oli yhä 
ruotsalainen provinssi, jossa kaikki merkittä- 
vä kirjallisuus oli ruotsinkielistä ja auttoi 
erottamaan Suomen kulttuurielämän venä- 
läisestä ja liittämään sen yhteisskandinaa- 
viseen taustaansa. Kalevalan synnyttämä ko- 
hu kyllä hyväksyttiin, mutta ei ajateltukaan 
ryhtyä samanlaiseen yritykseen. Yleinen kä- 
sitys oli, että Esaias Tegnerin Frithiofs saga 
(1820) oli henkiin herätetyn perinteisen ru- 
nouden voittamaton edustaja. 

Suomen kirjallisuuden kaksikielisyydestä 
huolimatta Lönnrot ei seurannut Tegnérin 

työtä eikä Runeberg kyennyt lukemaan Ka- 
levalaa suomeksi ilman ruotsinnoksen tukea. 
Tältä pohjalta on ymmärrettävissä kasku ke- 
sältä 1832, jonka mukaan Runeberg ja Lönn- 
rot rinnastivat senaikuisen ruotsalaisen me- 
lankolisen taiderunouden ja aidon suomalai- 
sen kansanrunouden (Anttila 1931, 142— 
43). 

Venäjän kirjallisen epiikan huomattavin 
dokumentti on »Slovo o polku Igoreve» 
(Laulu Igorin sotaretkestä). Vanhan kronikan 
käsikirjoitus löydettiin 1790-luvulla ja jul- 
kaistiin vuonna 1800; alkuperäinen käsikir- 
joitus paloi Napoleonin sodan aikana Mos- 
kovassa. Ossianin väärennöksestä viisastu- 
neina tutkijat alkoivat tämän jälkeen epäillä 
koko käsikirjoituksen oletettua olemassa- 
oloa. Vuonna 1858 Zadonshchinan teksti- 
painos, jossa vastaansanomattoman selvästi 
viitattiin Igor-tekstiin, hälvensi lopulta pa- 
himmat epäluulot. Igorin laulu on kirjallinen 
tuote, satojen vuosien ikäinen jo silloin, kun 
väittely sen autenttisuudesta alkoi. On tär- 
keää tietää, että juuri vanhan ja uuden Kale- 
valan luomisvaiheessa kysymys Igorin lau- 
lusta oli Venäjällä kielitieteellis-kirjallisen 
keskustelun pääaiheita (Likhatchev 1978; 
Adrianova-Peretc 1974). 

Venäjän uudempaa sankariepiikkaa, byli- 
noita, ryhdyttiin keräämään 1700-luvun 
puolivälissä ja julkaisemaan 1800-luvun al- 
kupuolella. Hämmästyttävän monet asian- 
tuntijat arvelivat tällöin, että bylinoita ei enää 
laulettu, kunnes eräänä päivänä vuonna 1860 
P. N. Rybnikov joutui myrskyn yllättämänä 
Äänisen saareen ja heräsi yöllä outoon lau- 
luun, Sadko-bylinan säveliin. Tämä löytö in- 


nosti seuraavina vuosina kerääjät melkeinpä 
hurmioituneeseen uusien bylinoitten etsin- 
tään. Vuosina 1861-67 julkaistiin neljänä 
niteenä yhteensä 24 bylinatekstiä (Oinas 
1978a, 237). Folkloristit, kielimiehet ja his- 
torioitsijat ryhtyivät vilkkaaseen keskuste- 
luun. Valitettavasti bylinatutkimuksen histo- 
riassa ei ole kiinnitetty huomiota Kalevalaan 
(ks. esim. Anikin 1978-80). Kuitenkin 
tuntuu todennäköiseltä, että Lönnrot tiesi 
itäisten kollegojen vastaavista harrastuksista. 

Venäläis-suomalaiset kirjalliset yhteydet 
1800-luvun alkupuolella eivät olleet niin 
yksioikoiset kuin voisi olettaa. Keskeinen 
välittäjä oli Jakov K. Grot (1812-93). En- 
simmäisen kerran hän tuli Suomeen kesällä 
1837, jolloin hän parhaillaan käänsi venäjäk- 
si Tegnérin Frithiofin tarua ja tahtoi oppia 
paremmin ruotsin kieltä. Kesäkuussa 1840 
hän asettui Helsinkiin, ja huhtikuussa 1841 
hänet nimitettiin Helsingin yliopiston Ve- 
näjän kirjallisuuden, historian ja taloustie- 
teen professoriksi. 

Heinäkuussa 1840 oli vietetty suomalaisen 
yliopiston 200-vuotisjuhlaa, jossa Lönnrot 
oli kunniavieras. Läsnä oli myös loistava ve- 
näläinen lähetystö, joka kohtasi sekä Lönn- 
rotin että poeta laureatuksen Runebergin, 
tutustui Lönnrotin kenttätyöhön ja oli sitä 
mieltä, että Lönnrot oli huomattavampi kuin 
Runeberg (Anttila 1931, 352—355). Grot 
kirjoitti vuonna 1840 Sovremennikiin tärke- 
än artikkelin O Finnach i ich narodnoj poezii 
(Suomalaisista ja heidän kansanrunoudes- 
taan), jossa hän antoi arvostavia tietoja Lönn- 
rotin toiminnasta. Lönnrot tunsi tämän aika- 
kauskirjan. 

Grot eli Helsingissä runsaat 12 vuotta. 
Hänen ympärilleen muodostui kokonainen 
piiri fennofiilistä venäläistä älymystöä (Ki- 
parsky 1975, 72—83). Lönnrotin mielen- 
kiintoisesta kirjeestä Grotille 31.8.1841 käy 
ilmi, että hän oli selvillä Grotin Frithiof- 
käännöksestä ja kehotti häntä kääntämään 
venäjäksi myös Tegnérin Axelin (Cistov 
1950, 201—202). 

Neuvostokarjalainen  kirjallisuudentutki- 
mus on seurannut Grotin ja Lönnrotin yh- 
teyksiä yksityiskohtia myöten (Karhu 1962, 
116—126; Karhu 1978). Silti nyt voi sanoa 
vain, että vaikka Lönnrot todennäköisesti 
tiesi venäläisestä kansanrunoudesta ja silloi- 
sista kirjallisista väittelyistä, hän ei kiinnittä- 
nyt niihin paljonkaan huomiota. Näyttää sil- 
tä, että Venäjän henkinen elämä edusti hä- 
nelle ruotsalaisen mallin vastakohtaa. Hän ei 
tiennyt vain muutaman kilometrin päässä hä- 
nen ylistetyistä laulajistaan elävän rikkaan 
venäläisen kansanrunouden olemassaolosta. 
Niinpä sillä ei ollut osaa Lönnrotin muotoil- 
lessa Kalevalaansa. 


Vanhasta Kalevalasta uuteen 


Lönnrotin kahdesti kirjoittama Kalevala on 
ainutlaatuinen ilmiö pyrittäessä selvittämään 
eepoksen luomisen teoriaa. Niin kuin yllä 
esitetystä käy ilmi, suomalaisen eepoksen 
katsottiin jo alun pitäen täyttävän yleisesti 
hyväksytyt teoreettiset vaatimukset. Lönnrot 
osasi lopulliseen painokseen hyödyntää ne 
ainekset ja huomiot, joita eurooppalaisessa 
kirjallisuudessa oli esiintynyt Vanhan Kale- 

valan ilmestyttyä. Onkin tärkeää pitää mie- 
lessä, että ensimmäiset vertailut ja teoreet- 
tiset huomautukset palautuvat jo tähän 
Lönnrotin luovaan ajanjaksoon, ts. Vanhan 
ja Uuden Kalevalan ilmestymisen välivuo- 
siin. 

Tilanne muuttui, kun »lopullinen» suo- 
malaisen kansanrunouden monumentti il- 
mestyi 1849. Tutkijoita ei näytä huolestutta- 
neen eeppisten laulujen määrällinen kasvu. 
Tämän selittää yleisesti tunnettu Wolfin 
Homeros-teoria, jota sovellettiin myös ger- 
maaniseen ja muinaisislantilaiseen runouteen 
ja jonka mukaan nero luo pienistä lauluista 
(Kleinlied) suurta sankariepiikkaa. Lönnrot- 
kin tunsi tämän tulkinnan. Hän ei ensisijai- 
sesti käyttänyt Wolfin alkuperäistä teosta, 
vaan C. Fr. Beckerin Svensk Verldshistorian 
6. painosta, jonka hän osittain itse käänsi 
suomeksi. Omituista kyllä, viittaukset Ho- 
merokseen ovat sivuilla, joita Lönnrot ei itse 
kääntänyt, mutta varmaa joka tapauksessa 
on, että Lönnrot työskenteli käännöksen 
kimpussa juuri lopetettuaan Vanhan Kaleva- 
lan. Käännös sisältää yli 700 Homeroksen 
säettä ja käsittelee ainakin kahdesti Home- 
ros-ongelmaa (Anttila 1931, 287—90; Kau- 
konen 1979, 50). Kuinka vanha kreikkalai- 
nen heksametri olisi käännettävä suomeksi — 
kysymys, joka kiehtoi Lönnrotia jonkin aikaa 
— ratkaistiin tässä tyydyttävällä tavalla. Jois- 
sakin Kalevalan jaksoissa todellakin törmää 
Homeroksen tyylilliseen vaikutukseen. 

Uuden Kalevalan ilmestymisen jälkeen epii- 
kan teoria pian omaksui sen tarjoaman 
todistusaineksen, sitä mukaa kun tutkijat ky- 
kenivät lukemaan sitä tai ainakin joitakin osia 
siitä. Tosin tällaisia tutkijoita oli aluksi vä- 
hän. 

Vuonna 1855 Karl Rosenkranz suhtautui 
myönteisesti Kalevalaan usein siteeratussa 
teoksessaan Die Poesie und ihre Geschichte. 
Hän vertasi eeposta tyylillisesti Ossianiin. 
Max Miller painotti vuonna 1861 ensimmäi- 
sessä kielitieteellisessä luentosarjassaan Iliaa- 
seen viitaten Kalevalan suullista luonnetta. 
Esseessään »Das Epos» (1868) Heymann 
Steinthal jakoi eepokset rakenteen perus- 
teella kolmeen ryhmään ja vertasi tässä suh- 
teessa Kalevalaa Homerokseen, Cidiin, Ni- 
belungeinlauluun, Rolandin lauluun jne. Pa- 
riisissa M. A. Geffroy intoutui artikkelissaan 
»La Finlande et le Kalevala» (1871) vielä 
laajempaan vertailuun ja väitti suomalaisen 
epiikan sosiaalista taustaa venäläiseksi. Eng- 
lantilainen F. C. Cook viittasi artikkelissaan 
» The Kalevala» (1885) jopa intialaiseen 
epiikkaan. Näiden artikkeleiden lisäksi il- 
mestyi kaksi erillistä julkaisua, W. J. A. von 
Tettaun tutkimus Uber epische Dichtungen 
der finnischen Völker, besonders die Kale- 
wala (1873) ja Domenico Comparettin teos 
Kalevalasta (1891). Comparetti selostaa yk- 
sityiskohtaisesti Kalevalan ongelmaa painot- 
taen teoksen ominaispiirteitä kansalliseepok- 
sena. Comparettin tärkeä työ päättää ensim- 
mäisen luvun Kalevalan maailmanlaajuisen 
vastaanoton historiassa. 


Vahitellen ilmestyi seka osittaisia etta tay- 
dellisiä käännöksiä Kalevalasta eri kielillä ja 
näin suomea osaamattomatkin tutkijat saat- 
toivat perehtyä eepokseen. Suomessa va- 
kiintuivat 1800-luvun lopulla sekä suoma- 
lais-ugrilainen kielitiede että kansanrunou- 
den tutkimus arvostetuiksi tieteenaloiksi. 
Tällainen kehitys mahdollisti myös näiden 
tutkimusalojen tuloksia laajalle yleisölle 
esittelevän kirjallisuuden, joka on viime ai- 
koina tuonut Kalevalan yhä helpommin 
myös ulkomaalaisten ulottuville. 

Sata vuotta sitten 1886 Domenico Compa- 
retti kävi ensi kerran Suomessa tutustuak- 
seen Kalevalaan ja sitä käsittelevään kirjalli- 
suuteen. Hän oli jo tutkinut Homerosta, 
Vergiliusta ja keskiaikaisia kulttuureita. Hä- 
nen tarkoituksensa oli kerätä aineksia, jotka 
analogisesti voisivat valaista homeerisen 
epiikan ongelmia. Oli symbolinen ele, että 
hän omisti mainitun, viisi vuotta myöhem- 
min ilmestyneen teoksensa Julius Krohnille, 
maailmankuulun suomalaisen koulukunnan 
perustajalle. Tunnettua on, että Krohnin nä- 
kemys kansanrunoudesta ja Kalevalasta oli 
avara; hän karttoi kansallista ahtautta (Hau- 
tala 1969, 87; Kuusi 1986). Näin yritykset 
eeposten ymmärtämiseksi 1800-luvun Eu- 
roopassa päätyivät Suomen osalta selkeästi 
tiedostettuun kansanrunoudentutkimuk- 
seen. 

Samaan aikaan, kun suomalainen koulu- 
kunta kehitti kansanrunouden tutkimusme- 
netelmää, eräät intellektuellit työskentelivät 
toisaalla uusien »kalevalamaisten» tuottei- 
den kimpussa. Vuonna 1888 Andrejs Pum- 
purs (1841—1901), Latvian ensimmäisiä 

kirjailijoita, julkaisi eepoksen Lāčplēsis 
(Karhunkaataja). Hän ei vain noudattanut 
tiiviisti sekä Kalevalan että Kalevipoegin 
esimerkkiä vaan laajensi niiden tyylipiirteitä 
palvelemaan aivan erilaista latvialaista epiik- 
kaa (Lāčplēsis 1975). Toisaalta on kiinnosta- 
vaa havaita, että Liettuassa sen enempää kuin 
Puolassakaan Kalevalan vastaanotto ei ollut 
1900-luvulle tultaessa yhtä lämmin. Luulta- 
vasti ei-katolinen ja ei-antivenäläinen Kale- 
vala ei vielä vedonnut tarpeeksi. Ensimmäi- 
nen liettualainen Kalevalan käännös ilmestyi 
vasta 1910, ja ensimmäiset fragmentaariset 
puolannokset ovat 1880-luvulta (Krawczyk- 
Wasilewska 1985). 

Meidän päivinämme tämänkaltainen Kale- 
valan inspiroima luomistyö ulottuu jopa Eu- 
roopan ulkopuolelle. Aasiassa ja Afrikassa 
Kalevalaa pidetään esimerkkinä siitä, kuinka 
vanha suullinen traditio auttaa kansallisen 
identiteetin rakentamista. 

Näin Kalevala tarjoaa esimerkin kolmesta 
aikatasosta kansalliseepoksen luomisproses- 
sissa. Se liittyy 1700-luvun alkupuoleen, 
jolloin Euroopassa eniten vaikuttivat skandi- 
naaviset aiheet (Omberg 1976), vaikka F. 
Ohrt merkillistä kyllä ei monografioissaan 
viittaa skandinaavisten vaikutteiden proble- 
matiikkaan (Ohrt 1908; 1909). Seuraava 
ajanjakso on 1800-luvun alkupuoli, jolloin 
luotiin — melkein puolen vuosisadan ajan — 
Suomen kansalliseeposta, suomalaisen kan- 
sallistunnon keskeisintä symbolia. Sekä ul- 
komaiset (Mead 1962; Wilson 1976) että 
suomalaiset folkloristit ovat tuoreissa yleis- 
esityksissään tähdentäneet juuri tätä seikkaa 


(Honko 1980; 1985; Klinge 1980). Joissakin 

tutkimuksissa todetaan, että herättäessään 
suomalaisen kansallistunteen Kalevala liittyi 
erottamattomasti myös suomenruotsalaisten 
kansallistunteen syntyyn (Andersson 1967), 
yhdisti nämä kaksi linjaa (Honko 1969) ja 
että se oli yhtä lailla tärkeä myös virolaiselle 
kansallistunteelle (Oinas 1969) Näyttää 
kuitenkin siltä, että tätä näkökulmaa tähden- 
netään nykyään vähemmän kuin se ansaitsisi. 

Puhtaasti kirjalliselta kannalta tarkasteltu- 
na Kalevala on romantiikan selvimpiä edus- 
tajia Euroopassa, luonteenomainen varsinkin 
maanosan itäpuoliskon kansoille (Söter 
1977; Sziklay 1977; Hoffmeister 1978). 
Mahdollista poliittista näkökulmaa tutkijat 
eivät ole laajentaneet tai syventäneet tar- 

Kolmantena tasona Kalevalan historiassa 
on myöhempien kansalliseeposten syntymi- 
nen. On ilmeistä, etta suomalais-ugrilaisten 
ja yleensä »uusien» kansojen kannalta ja 
keskuudessa tämä vaihe on ollut tärkeä 
(Pakhomova 1977; ks. myös s. 266). 

Kalevalan ilmestymisen 150-vuotisjuhla 
tarjosi jälleen kerran sopivan tilaisuuden pa- 
neutua pohtimaan suomalaisen kansanru- 
nouden vastaanottoa ja aatehistoriallista vai- 
kutusta Euroopassa, vaikutusta, jota monita- 
hoisuudessaan ei ole helppo tyhjentävästi 
kuvata. 


(Suomennos Lea Timonen) 

Kalevala ja Kalevipoeg 


Virolaisilla on suomalaisten ohella enemmän 
kuin millään muulla kansalla aihetta tuntea ja 
arvostaa Kalevalaa, eikä pelkästään Kalevi- 
poegin ja muun kansalliskirjallisuutemme 
innoittajana ja esikuvana, vaan myös siksi, 
että se on yhteistä itämerensuomalaista 
epiikkaa, joka periytyy muinaisesta virolais- 
suomalaisesta yhteiskulttuurista, ja monet 
sen sisältämistä kansanrunoista ovat yhtä hy- 
vin meidän omiamme (A. Annist). 

Entisajan kansanomaisen kulttuurin tut- 
kimus on kansallista tiedettä siinä mielessä, 
että se kohdistuu oman maan kulttuurielä- 
män alkujuuriin ja että tätä tutkimusta vievät 
eteenpäin omat maanmiehet, mutta se on 
myös kansainvälistä, koska muinaisella kult- 
tuurillamme on kansainvälisiä juuria ja yh- 
teyksiä (E. N. Setälä). 

Kollektiivisen luomiskyvyn mahtia todis- 
taa selkeimmin se, ettei yksilöiden luomana 
ole vuosisatoihin syntynyt mitään Iliaan tai 
Kalevalan veroista, eikä yksilöllinen nerous 
ole saanut aikaan mitään yleispätevää, mikä 
ei olisi sidoksissa kansan luomisvoimaan (M. 


Gorki). 


14 Kalevala ja maailman eepokset 


Varhaisperinteen ja -kirjallisuuden 
Kalev 


Suullisessa perinteessä on runsaasti viittauk- 
sia Kaleviin (Kalev, Kalevipoeg). Tämän ni- 
minen henkilöhahmo löytyy sekä suorasanai- 
sesta että runoperinteestä. Kalev, Kalevi- 
poeg esiintyy tarinoissa ja myyteissä, jotka 
pyrkivät selittämään luontokappaleiden ja 
ilmiöiden syntyä: järvien, kivien ja siirtoloh- 
kareiden syntyä, ts. pinnanmuodostuksen 
alkuhistoriaa. Hän on jättiläishahmo, joka 
käy taisteluita toisia jättiläisiä tai kansan vi- 
hollisia vastaan. Näiden kertomusten ja Ka- 
levin roolihahmojen alkuperästä on olemassa 
selvityksiä (ks. Laugaste & Normann 1959). 
Vanhassa virolaisessa alkusoinnullisessa kan- 
sanrunoudessa (regilaulud) Kalev on mer- 
kittävä hahmo; siinä hänen nimivarianttejaan 
ovat Kalev, Kalevine, Kalevipoeg, Kalevi- 
poiss, Kalevine poisikene. Kalevin poika 
esiintyy mm. »Suisa suud» (Väkisin suutelu) 
-tyyppisissä runoissa (Laugaste 1959, 202— 
208, 274—282; Viires 1961). Kalevipoegilla 
näyttää suullisessa kansanperinteessä olevan 

kahtalainen luonne: tarinoissa han on jatti- 
läissankari, runoissa merkkihenkilö, ylimys. 
Nimellä on alkuaan ollut vahva erisnimen 
luonne. Kokonaisuutena Kalevipoeg-pe- 
rinne koostuu siten varsin erialkuisista ai- 
neksista, joita eeposhankkeita hautoneet op- 
pineet alkoivat yhdistellä. 

Ensimmäinen kirjallinen maininta nimestä 
Kalev tavataan H. Stahlin vuonna 1641 il- 
mestyneessä teoksessa Leyen Spiegel (ninck 
ux Kalliweh). Nimeä käyttävät jättiläisen 
merkityksessä teoksissaan myös J. Gutslaff, 
A. Thor Helle, A. W. Hupel ja käsikirjoituk- 
sessaan S. H. Vestring. Suomesta löytyy vielä 
varhaisempi esiintymä Mikael Agricolan ju- 
malainluettelosta vuodelta 1551: Caleuan- 
poiat ovat sen mukaan niittäjiä, lähinnä jätti- 
läisiä. Toisinaan jättiläisten maanmuodostelu 
johtaa hedelmättömyyteen. A. Knüpffer 
kirjoitti: » Kalevipoeg kynti puisella aurallaan 
maita, kunnes ne muuttuivat hedelmättö- 
miksi. Tämä ilkeä jättiläinen myöskin ahdis- 
teli naisia siihen saakka, kunnes Kristus 
käännytti hänet uhraamaan» (Rosenplänter 
1817, 58—59). Kr. J. Peterson muotoili sa- 
man asian seuraavasti: » Virolaiset kertovat 
yhden Kalevin pojan kyntäneen puisella au- 
ralla ruohoisia maita, minkä jälkeen niissä ei 
versonut ainuttakaan ruohonkortta. Tuo il- 
keä jättiläinen myös hätyytteli naisia» 
(Rosenplänter 1822). Neitoa ahdistelevan 
Kalevipoegin tapaamme niin ikään »Suisa 
suud» -tyyppisissä runoissa. Petersonin 
teksti sisältyy Chr. Gananderin ruotsinkieli- 
sen teoksen Mythologia Fennica (1789) sak- 
sannettuun versioon (1822, 102). Sitä kään- 
täessään Peterson järjesteli uudelleen alku- 

peräisteoksen aineistoa lisäillen joukkoon 
huomautuksia ja täydentäen teosta virolai- 
sella aineksella, pääasiassa otteilla vanhoista 
alkusoinnullisista kansanrunoista. Kiintoisaa 
on, että Saarenneidon (Saarepiiga) runossa 
Kalevipoegiin liitetään sisaren turmelus 
-motiivi, joka näyttäisi ainakin osittain selit- 
tävän vanhoista teksteistä tutun maininnan 
»neitojen  hátyyttelystáà». Aiheen täytyi 
muuten olla Kreutzwaldille tuttu jo ennen 
kuin hän perehtyi Kullervo-runostoon. Ha- 
kusanan » Väinämöinen» kohdalla Peterson 
taas täydentää kuvausta virolaisin aineksin; 
tällä kertaa hän esittelee kansanrunon »Kan- 
nel» ja lisää: sellainen jumala oli luultavasti 
virolaistenkin tuntema. Runosta tosin jumal- 
hahmo on kadonnut, ja hänen tilalleen on 
tullut laulava talonpoika (talupoeg). Kääntäjä 
on myös pannut merkille, että runossa » Täh- 
denmorsian» (Tähemorsja) pidetään aurin- 
koa, kuuta ja tähteä jumaluuksina. 
Petersonin Mythologia Fennica -käännök- 
seen sisältyy muitakin tässä yhteydessä 
muistettavia mytologisia käsitteitä, esimer- 
kiksi $0277, kolmen päivän ikäinen sylilapsi, 
joka repii kapalonsa rikki kätkyessään. 
Kreutzwaldin eepoksessa Kalevipoeg repii 
kapalonsa rikki ja pirstoo kätkyensä sirpa- 
leiksi ensimmäisen elinkuukautensa lopulla 
(Kalevipoeg II, 1:658—662). Toinen esi- 
merkki on nimi Ofto, viron yleiskielen ort 
'karhu', sekin karhun eufemismi; tästä on 
saanut alkunsa paikannimi Odenpäh (Ote- 
pää), ja Peterson uskookin tämän paikan 
liittyneen karhukulttuuriin. On hyvin mah- 
dollista, että Kreutzwaldin balladi »Kalevin 
poika» (»Kalew’s Sohn») oli valmis jo ennen 


Kalevalan ilmestymistä. Siinä Kalevipoeg- 
ryöstäjä on vienyt Suomen noidan tyttären, 
ja siitä hyvästä hänet kahlehditaan ja lopulta 
surmataan. 


Faehlmannin näkemys ja Kalevalan 
ensivaikutus 


Uuden ajanjakson Viron kulttuurihistoriassa 
alkaa Tarton yliopiston avaaminen uudelleen 
vuonna 1802. Tässä opinahjossa työskennel- 
tiin aluksi valistusajan hengessä, ja siellä 
hankkivat korkeamman sivistyksensä myös 
vähälukuiset virolaiset nuorukaiset. Yli- 
opiston yhteyteen perustettiin vapaaehtoi- 
nen tieteellinen seura, Opetatud Eesti Selts 
(Viron Oppineiden Seura), jonka toimintaan 
ottivat virolaisten ohella osaa myös saksalai- 
set yliopiston opettajat ja muu paikallinen 
älymystö. Seura otti sittemmin huolekseen 
Kalevipoegin julkaisemisen. 

Seuran aktiivisen jäsenen F. R. Faehl- 
mannin osuus Kalevipoegin kokoonpano- 
ajatuksen synnyssä on olennaisen tärkeä. Jos 
haemme vertauskohtaa Kalevalan syntyhis- 
toriasta, häntä voisi luonnehtia lähinnä 
Gottlundin tai von Beckerin tapaiseksi edel- 
läkävijäksi. Elettiin romanttisen eeposnäke- 
myksen kulta-aikaa; ja tuntuukin luontevalta 
olettaa, että tuossa oppineiden piirissä käy- 
tiin keskusteluja kansaneepoksista jo ennen 
Kalevalan ilmestymistä. Jo vuoteen 1833 
mennessä olivat sekä Faehlmann että 
Kreutzwald olleet jossain määrin kosketuk- 
sissa virolaisen kansanrunouden keruuseen; 
he olivat myös tutustuneet kansanperinteen 

Kalevipoeg-aineistoon mm. Rosenplänterin 
teoksessa Beiträge ja Gananderin suomalai- 
sen mytologian saksannoksessa Finnische 
Mythologie. Kalevalan ilmestymisen aikoi- 
hin vuonna 1836 pastori G. H. Schüdlöffel 
julkaisi Das Inland -nimisessä aikakausleh- 
dessä katkelmia Kalevipoegia käsittelevistä 
tarinoista. Tammikuun 4. päivänä 1839 F. R. 
Faehlmann piti Viron Oppineiden Seuran 
kokouksessa esitelmän, jossa hän kuvaili 
Kalevipoegia koskevien tarujen keruuta ja 
sisältöä. Merkittävää on, että hän tässä yh- 
teydessä ryhmitteli Kalevipoeg-tarinoita ai- 
hepiireiksi. Esitelmä oli myöhemmin tärkeää 
aineistoa Kreutzwaldille hänen ryhtyessään 
luomaan Kalevipoegia. 

Ensimmäinen Kalevalan ja Kalevipoegin 
selkeästi toisiinsa liittävä puheenvuoro löy- 
tyy hieman myöhemmin, lokakuulta 1839, 
jolloin G. J. Schultz-Bertram puhui Viron 
Oppineiden Seuran kokouksessa Kalevalasta 
ja luovutti samalla Seuralle Suomesta muka- 
naan tuomansa kappaleen eeposta. Hän lau- 
sui: Antakaamme kansalle eepos ja historia, 
ja kaikki on voitettu. Juuri sitä vaaditaan 
kansallisen itsetunnon herättämiseksi. Ja hän 
vetosi kuulijoihinsa, jotta nämä keräisivät 
Kalevipoeg-perinteeseen pohjautuvaa ai- 
neistoa. Hän väitti koko tämän aineiston ole- 
van luonteenomaista suomensukuisille kan- 
soille. Oleskellessaan Suomessa hän oli saa- 
nut kokea, mitä eepos merkitsi kansan kult- 
tuurille; mikään muu kuin eepos ei kyennyt 
esittämään kansan historiallista mahtia yhtä 
vakuuttavasti. Kansalle käy tuolloin samoin 
kuin kerjäläiselle, joka saa kuulla olevansa 
kuninkaan poika. Euroopan näkökulmasta 

Kalevipoeg voisi olla yhta tarkea kuin Her- 
kules tai Siegfried. Kuulijoita tämä puhe sy- 
kähdytti. Schultzin tuossa tilaisuudessa lau- 
sumat sanat muistuttavat Gottlundin esittä- 
miä Kalevalan syntysanoja, ja ne tehosivat 
varmasti Faehlmanniin, joka otti virolaisen 
eepoksen kokoonpanon elämäntehtäväkseen 
ja kirjoittikin jo pari kokeilua saksankielisiä 
runonsäkeitä, mutta tämän työn katkaisi 
kuolema. Faehlmannin valmiiksi saamista 
katkelmista voi kuitenkin päätellä, ettei hä- 
nen tekstistään olisi tullut vanhan alkusoin- 
tuisen kansanrunon jäljittelyä vaan lähinnä 
klassista runoutta. Joka tapauksessa alkusy- 
säys oli saatu, ja se heijastui mm. laajamittai- 
sena kansanrunouden keruuna. 


Lönnrot, Faehlmann ja Kreutzwald 


Vuoden 1844 lopulla Elias Lönnrot kouras- 
saan Ahrensin viron kielen oppikirja il- 
maantui Kuusaluun valmistautuneena opis- 
kelemaan kieltä ja kokoamaan kielitieteel- 
listä aineistoa. Kuusalusta hän jatkoi mat- 
kaansa Koeruun ja Tarttoon. (Ks. Kettunen 
1908, 1—9; Eisen 1923, 337-346; Suits 
1931, 157—169.) Matkan tuloksena meillä 
on eloisa kuvaus suurmaanomistajien ja ta- 
lonpoikien välisistä suhteista, Faehlmannista 
ja Viron Oppineiden Seuran toiminnasta. 
Seuran jäsenet saivat nyt tutustua henkilö- 
kohtaisesti Kalevalan luojaan. Lönnrotista ja 
Kalevalasta keskusteltiin 1840-luvulla vä- 
hintään kymmenessä Viron Oppineiden Seu- 
ran kokouksessa. Luultavasti Lönnrotkin 
tunsi tuohon aikaan Viron kansanrunouden 

tilanteen. Lönnrotin selostus matkasta ja sen 
aikana solmituista yhteyksistä on sisällytetty 
teokseen Matkat 1823—1844 (1980, XI 
matka, 1844). Etelä-Virossa Lönnrot tapasi 
sattumalta Kreutzwaldin Vorussa. Tapaami- 
nen oli lyhyt, ja tuttavuus Kreutzwaldin 
kanssa jäi äärimmäisen pintapuoliseksi. 
Lönnrotin suhde Faehlmanniin muodostui 
paljon läheisemmäksi. Työskenteliväthän he 
molemmat kansan hengenkulttuurin ilmen- 
tymien muistiinmerkitsemiseksi ja niiden 
muokkaamiseksi taideteokseksi. Yksilönäkin 
Faehlmann oli selvästi enemmän samaa 
maata kuin Lönnrot huolimatta eräistä mieli- 
pide-eroista, jotka koskivat mm. oikeinkir- 
joitusta. Lönnrotia liikutti suuresti Faehl- 
mannin kuolema, hän koki sen sekä henkilö- 
kohtaisen ystävän menetyksenä että onnet- 
tomuutena viron kielelle ja yleensäkin viro- 
laiselle kulttuurille. 

Viron Oppineiden Seuran kokouksissa 
Lönnrotia miellyttivät sikäläiset vapautuneet 
ja sydämelliset suhteet. Sekä Faehlmann että 
Lönnrot pitivät esikuvanaan kansanrunon 
mitallista laajuuden ja painon vaihtelua. 
Lönnrot hankki Faehlmannille tarpeellista 
kirjallisuutta. Kuitenkin hän suhtautui kiel- 
teisesti Faehlmannin tapaan luoda taruja ja 
legendoja. Lönnrotin Tarton-vierailulla oli 
varmasti elähdyttävä vaikutus virolaisiin ee- 
poshankkeisiin. Lähtiessään Tartosta Lönn- 
rotilla oli runsaasti uusia tietoja, ja hän jätti 
jälkeensä Kalevipoegin luomiseen tähtäävän 
harrastuksen, joka tuotti hedelmää ensin 
Faehlmannin ja sitten hankkeen loppuun- 
saattajan Kreutzwaldin kohdalla. August 
Annist uskoo, että Faehlmann oli ensi kertaa 


pyrkinyt ottamaan Kalevipoegin kirjoittami- 
sen tehtavakseen jo vuonna 1833. Tuolloin 
han kirjoittikin asiasta Kreutzwaldille. Aivan 
mahdotonta ei ole, etta on jopa saattanut olla 
valmiina tuota nimeä kantava teoskin (Annist 


1936, 52-59). 


Kalevipoegin synty 


Eepoksen luomisen itselleen siirtäneen 
Kreutzwaldin oli määrä koota aineistoa, ottaa 
mukaan myös mitallisia runoja ja käyttää hy- 
väkseen soveltuvilta osin myös suomalaista 
aineistoa. Kreutzwald keskitti teoksen ta- 
pahtumat 1200-luvulle. Tulihan silloisessa 
vapaustaistelussa kaikkein selkeimmin ilmi 
Muinais-Viron mahti ja traaginen häviö. Ee- 
pos noudattaa siten kansan historiallisia vai- 
heita. Kalevipoeg ei enää olekaan jättiläinen 
vaan Muinais-Viron valtakunnan hallitsija ja 
sen mahdin ruumiillistuma kuten ilmenee 
Vanhan Kalevin toivomuksesta: valtakunnan 
on säilyttävä jakamattomana, yhden pojan 
vallan alaisuudessa (II:167—168). Jättiläisten 
tuhoava maankyntäminen vaihtuu maanvil- 
jelyksi (vrt. Kalevalan 1. runo). Vaikutuk- 
seltaan kielteistä maan hedelmättömäksi 
kyntämistä Kreutzwald sen sijaan käyttää 
kuvatessaan koston hetkeä maailman lopun 
matkalla XVI luvussa. 

Suomen puolelta saadusta aineksesta mai- 
nittakoon sepän pojan surmaamistarina, jon- 
ka Kreutzwald yhdisteli miekan kiroamiseen, 
edelleen Suomen sepon sanat: »Saakohon, 
minä sadatan, surmaksesi sulle miekka!» 
(VI:697 —698, suom. H. Winter) ja Saaren- 

neidon episodi. Kiihkeän työn tuloksena 
valmistui viimein vuonna 1853 Kalevipoegin 
ensimmäinen versio, josta Viron Oppineiden 
Seuran jäsen Santo väitti kokouksessa, että 
valmistuneen eepoksen voi kunnialla asettaa 
Kalevalan rinnalle. Tämä teos tunnetaan nyt 
Alku-Kalevipoegina, ja se sisältää 14 180 ru- 
nonsäettä. Sensuurin rajujen supistusten ta- 
kia työ ei mennyt painoon. Kreutzwald 
muokkasi käsikirjoituksen perinpohjin uu- 
delleen paneutuen vielä erityisesti kansanru- 
non olemukseen, ja syyskuussa 1855 oli uusi 
versio valmis. Seura päätti painattaa sen tie- 
teellisenä julkaisuna yhdessä saksannoksen 
kanssa, ja juuri tämän ansiosta Kalevipoeg 
ilmestyi sensuurin supistuksitta kuutena vih- 
kosena, ensimmäinen vihko huhtikuun 10. 
päivänä 1857 ja kuudes 16. elokuuta 1861. 

Teos oli tällä välin herättänyt huomiota 
Berliinissä, Helsingissä ja Pietarissa, viimeksi 
mainitussa etenkin kansalle myötämielisen 
sivistyneistön keskuudessa (F. A. Schiefner, 
F. J. Wiedemann, G. J. Schultz-Bertram, Ph. 
Karell, G. Hirsch). Kreutzwald oleskeli 1859 
kolme viikkoa pietarilaisten ystäviensä luona 
saaden näiltä tunnustusta ja rohkaisua. Rie- 
mukkaan innon vallassa hän palattuaan jatkoi 
kääntämistä. Samana vuonna hän sai teoksen 
alkupuoliskon ilmestyttyä vastaanottaa Ve- 
näjän tiedeakatemialta Deminovin kunnia- 
palkinnon. Palkinnon myöntämistä kannatti 
erityisesti venäläinen kielitieteilijä I. I. Srez- 
nevski. Suomalaisten ystävien avulla pääsi 
ilmestymään myös pelkästään vironkielinen 
Kalevipoegin — kansanpainos ` Kuopiossa 
vuonna 1862. 

Viron kansalliseepos on epäyhtenäinen, 

liitellen kokoonpantu, mikä näkyy myös tyy- 
lillisesti. Kuitenkin sitä pitää koossa kirjaili- 
jan kokonaisnäkemys päähenkilöstä: hänen 
inhimilliset ` ominaisuutensa korostuvat, 
kaikkea varjostaa kohtalokas miekan kiroa- 
minen. Elämä ja tavat on eepoksessa yritetty 
kuvata kansanomaisesti. Kantavana teemana 
on riistojärjestelmän ja epäoikeudenmukai- 
suuden vihaaminen ja toisaalta sivistyksen 
arvostus, joka ilmenee siinä yhteydessä, kun 
Kalevipoeg lupaa kevytmielisesti antaa Vii- 
sastenkirjan Varrakulle XVI ja XIX luvussa. 
Esiin nousee myös tekijän ihmisrakkaus ja 
kansan kohtaloissa myötäeläminen. Teoksen 
lopun Kreutzwald muokkasi optimistiseksi ja 
rohkaisevaksi. Kalev palaa siinä kotiin ja 
»kansallensa onnen tuopi, ikionnen Eestin 
maalle» (suom. H. Winter). 

Teos vaikutti Viron heräämisajan hen- 
keen, se antoi ideoita ja virikkeitä. Kään- 
nösten ja lyhennelmien lukuisuus osoittaa 
sen herättäneen huomiota ja löytäneen lu- 
kijoita oman maan ulkopuoleltakin. Koti- 
maassa eepos kannusti virolaisen kansanru- 
nouden keruuta, Hurtia, Eiseniä, Kallasta ja 
lukuisia muita, jopa satoja paikallisia kerää- 
jiä. Syntyi tieteellinen kansanrunousjulkaisu 
Vana Kannel. Viroon muodostui tieteellinen 
kansanrunoudentutkimus. Itse eepoksen 
tutkijoista kohosi näkyvimmäksi A. Annist 
väitöskirjallaan ja lukuisilla artikkeleillaan. 
C. R. Jakobson käytti Kalevipoegia kansan 
itsetunnon herättämiseen. 1800-luvulla tuli 
suosituksi Kalevipoegin lukeminen lukupii- 
reissä. Eepoksen aiheista virisi virolaista kir- 
jallisuutta, etenkin runoutta. Innoitusta siitä 
ovat saaneet kuvanveistäjät, kuvaamataitei- 

lijat ja säveltäjät, eikä teatterikaan ole unoh- 
tanut Kalevipoegia. Taiderunouteen pyrittiin 
tuomaan vanhan runon mittaa (Ridala, An- 
nist, onnistuneimmin G. Suits runoelmas- 
saan »Lapsen syntymä»). Sepitettiin myös 
lukuisia suorasanaisia kertomuksia eepoksen 
sisältämien aihelmien pohjalta (Fr. R. 
Kreutzwald, J. Kunder, E. Laugaste, E. 
Raud). 

Kalevipoegin tieteellinen laitos laajoine 
selitysosineen ilmestyi teoksen satavuotis- 
päivän johdosta vuonna 1961 Neuvosto-Vi- 
ron tiedeakatemian Kielen ja kirjallisuuden 
laitoksen toimesta. Sen lisäksi Neuvosto-Vi- 
rossa on ilmestynyt teoksesta useita muitakin 
painoksia. Kalevipoeg on käännetty saksan, 
venäjän, ukrainan, latvian, suomen, unkarin 
ja tsekin kielille. Ei ole liioiteltua väittää, että 
juuri Kalevipoegista sai alkunsa varsinainen 
virolainen kirjallisuus. Se on ensimmäinen 
virolainen alkuperäisteos — kansanomainen, 
kansallinen, demokraattinen. Kreutzwaldin 
henkisen luovuuden pohjalta kypsynyt teos 
on kyennyt kiehtomaan lukijoita syntyajois- 
taan saakka aina tähän päivään asti. 


Kalevalan virontaminen 


Kalevalan virontamisen kohdalla on toistu- 
vasti korostettu poikkeuksellisen suotuisia 
käännösolosuhteita: kielelliset hankaluudet 
olivat helpohkosti voitettavissa, Kalevalan 
ajattelutapa oli virolaisille varsin läheinen. 
Virolaisilla ja suomalaisilla kansanrunoilla 
katsottiin olevan paljon yhteistä, sanottiin 
jopa, että suuri osa Kalevalan aineistosta oli 


peräisin Virosta. Tällainen asiantila ei voinut 
olla koitumatta myös käännöstyön hyväksi. 

Kalevalan ensimmäinen kääntäjä oli M. 
Mühlberg (1810-1854), Tartossa asuva kie- 
litieteilijä, joka oli saanut siellä myös oppi- 
koulu- ja yliopistosivistyksensä. Hän hallitsi 
useita kieliä ja oli ottanut osaa Suomeen, 
Lappiin ja useille Baltian saarille suuntautu- 
neisiin tutkimusmatkoihin. Kalevalan vuo- 
den 1835 laitoksen ensimmäisen runon 
käännös ilmestyi Viron Oppineiden Seuran 
julkaisuna Il vuonna 1840 yhdessä sanaston 
ja lyhyen epiikkaa käsittelevän katsauksen 
kanssa. Siinä sanotaan Kalevalan eroavan 
huomattavasti muista suureepoksista mm. 
siten, että sen johdannossa valmistetaan lu- 
kijaa siihen, mitä tuleman pitää, liikuttamalla 
hänen sydäntään. Kansanrunojen esittäjä nä- 
kee maailman erilaisessa valossa kuin tavalli- 
nen ihminen. Koko luonto on hänelle pyhää 
runoutta. Onni ja epäonni muuntuvat runok- 
si, kuten eepoksen luoja suoraan sanoo alku- 
sanoissa. Mühlberg piti Kalevalasta esitelmän 
Viron Oppineiden Seuran kokouksessa 7. 
helmikuuta 1840. Hänen käännöksensä si- 
sälsi pelkästään teoksen johdantorunon, 
mutta sen yhteydessä julkaistiin H. J. Holm- 
bergin tiivistelmä eepoksesta. 

Kalevalan kääntäminen kokonaisuudes- 
saan jäi kuitenkin Kreutzwaldia seuraavan 
sukupolven edustajille. 1880-luvulla virolai- 
set ylioppilaat seurasivat erittäin kiinnostu- 
neina Suomen kirjallisia tapahtumia. Syntyi 
myös henkilökohtaisia kosketuksia suoma- 
laisiin, kun Tallinnassa pidettäville laulujuh- 
lille saapui kolme suomalaista tiedemiestä: 
professori J. R. Aspelin, tohtori H. Appel- 

gren ja nuori kielitieteilijä O. A. F. Lönn- 
bohm (Mustonen). Viimeksi mainittu esitti 
virolaisille kutsun saapua Helsinkiin Suo- 
malaisen Kirjallisuuden Seuran 50-vuotis- 
juhlille 1881. Matkalle lähti 12-päinen lähe- 
tystö, johon kuului M. J. Eisen, tuleva koko 
Kalevalan kääntäjä. Hän sai virikkeen työ- 
hönsä oleskellessaan Suomessa vuosina 1881 
ja 1882; hän on itse kuvannut perusteellisesti 
tätä aikaa Isänmaallisessa kalenterissa (Isa- 
maa Kalender) 1883 ja myöhemmin Eesti 
Kirjandus -aikakauskirjassa (Eisen 1882, 
101-106 ja 1931, 169-185). Eisen aloitti 
työnsä julkaisemalla Kalevalan selitykset ja 
lyhennelmän vuonna 1883; tämä pienois- 
Kalevala oli sepitetty R. Hertzbergiä mu- 
kaillen. Johdannossaan kirjoittaja lausuu, 
että vaikka Suomen kansa on köyhä, jos aja- 
tellaan aineellisia rikkauksia, niin Kalevala 
tekee siitä monia muita kansakuntia rik- 
kaamman. Myös meille virolaisille on tär- 
keää, että teos on saanut paikan maailman 
hienoimman epiikan joukossa. Olemme 
kiinnostuneita Kalevalan sankareista, ainoa- 
na esteenä on, ettemme osaa suomea. Kään- 
nöstyö tulee vaatimaan vuosia, tyydyttäköön 
siis tämä selitysteos ensi kiinnostusta ja val- 
mistakoon lukijaa koko teoksen ymmärtämi- 
seen. Jo tässä yhteydessä esitetään myös 
ajatus, että selitysteosta voitaisiin käyttää 
apuneuvona kouluissa. Myöhemmin oppi- 
kirjojen laatija M. Kampmann julkaisi laa- 
jemman eepoksen lyhennelmän Eesti Kir- 
jandusessa (Kampmann 1910, 187—203). 
Eisen aloitti käännöstyönsä varsin varhain 
ja jatkoi sitä pitkään. Ensimmäinen katkelma 
ilmestyi aikakauskirjassa jo vuonna 1882, 


215 


Eduard Laugaste 


muita sirpaleita julkaistiin albumien ja ka- 
lenterien täydennyksinä. Otsikolla »Sota 
valosta» Eisen julkaisi Isänmaallisessa ka- 
lenterissa runon 47 (Varastettu valo), runon 
48 (Valon noudanta) ja runon 49 (Uusi valo). 
Kalevalan alkupuolisko ilmestyi käännökse- 
nä vuonna 1891, jälkiosa 1898. Se oli mer- 
kittävä saavutus Kalevalan kääntämisen his- 
toriassa siitä huolimatta, että trokeiseen ru- 
nomittaan ei ollut aina päästy ja että arvoste- 
lijoilla oli lyhennysehdotuksia. Kääntäjä ot- 
tikin vaarin teoksensa saamasta melko kär- 
kevästä kritiikistä, ja vuosina 1912 ja 1921 
ilmestynyt toinen painos saikin suopeamman 
vastaanoton. Kolmas painos julkaistiin 1926. 

Runoilija ja kielitieteilijä V. Ridala ryhtyi 
myös kääntämään Kalevalaa. Hän sai val- 
miiksi ainoastaan Kullervo-runoston, jonka 
kuusi runoa ilmestyi erillisenä vihkosena 
vuonna 1921. Ridala pyrki käännöksessään 
osuttamaan runomitan kohdalleen, ja hän 
sovelsi johdonmukaisesti arkaaista muoto- 
oppia. 

Aivan täyteen tyytyväisyyteen ei kuiten- 
kaan ollut vielä aihetta. Sen osoitti vuonna 
1922 A. Annist Eesti Kirjandus -aikakaus- 
kirjassa julkaisemassaan artikkelissa » Kale- 
vala eesti keeles», jossa hän mm. lausuu: 
» Tähänastinen asennoitumisemme Kaleva- 
laan on jälleen kerran todistus pintapuoli- 
suudestamme ... kansallisen omaisuutemme 
kohtelussa. Virolaisetkin ovat näet osaltaan 
auttaneet Kalevalan aineksen luomisessa» 
(Annist 1922, 123). Jotta voitaisiin ymmärtää 
ja arvostaa kansanrunouden pohjalta luotuja 
teoksia, on välttämätöntä oppia tuntemaan 
kansanrunon esitystapaa, rakennetta ja hen- 

keä. Muinaisrunon omalaatuinen kauneus 
säilyy ajankin myötä, se on kestävää kuin 
luonto itse; itse asiassa se on osanen tuota 
luontoa ihmisten mieliin heijastuneena. Jotta 
näihin rikkauksiin päästäisiin käsiksi, on 
välttämätöntä tarkastella eeposta kouluissa, 
jossa sitä voitaisiin opettaa vanhan virolaisen 
alkusointuisen kansanrunouden  rinnalla. 
Opetuksessa ei riitä se, että tiedetään Kale- 
valan olemassaolo, vaan on perusteellisem- 
min tunnettava sen varsinainen sisältö. Tässä 
suhteessa Annistin mielessä Virossa on pal- 
jon lyöty laimin. Kalevala oli tärkein virik- 
keenantaja Kalevipoegin synnyssä. Kuiten- 
kin sen henki jäi vieraaksi Kreutzwaldille ai- 
van samoin kuin kansanrunon henki. Sitä 
vastoin Lönnrotista kehkeytyi miltei kansan- 
omainen runoniekka. Kansallisen heräämi- 
sen voimahahmoille Kalevipoeg jäi muodol- 
liseksi herättäjäksi. Sama moite voidaan 
kohdistaa myös nuorempaan sukupolveen, 
joka oli kylläkin perehtynyt kirjallisuuteen, 
mutta pysytteli erossa Kalevalasta. Pahinta 
oli, että eepoksen esteettinen puoli jäi huo- 
mioon ottamatta. Sitä pidettiin pelkästään 
kansanrunouden aineistona. Laaja yleisö ei 
lukenut teosta, eikä sillä ollut sijaa sen 
enempää koulussa kuin nuorison harrastus- 
toiminnassa. Kuitenkin suomalainen kult- 
tuuri pohjautuu Kalevalaan: se on tarjonnut 
aineksia kirjallisuudelle, musiikille ja muille 
kaunotaiteille, ja sitä opetetaan myös kou- 
luissa. Koko Euroopassa ja etäämpänäkin 
Kalevala on saanut elävää vastakaikua. Kään- 
nöksiä, jos osittaiskäännökset luetaan mu- 
kaan, on tehty peräti 78 (vuoteen 1922 men- 
nessä). Eepoksen innoittamana H. W. Long- 


fellow sepitti runoelmansa »Hiawatha», Le- 
conte de Lisle kirjoitti Kalevala-aiheisia ru- 
noja, Lamartine tunsi teoksen hyvin eika 
iäkäs Victor Hugo säästellyt ylistyksiään. 
Annistin artikkeli ei jäänyt vaikutuksitta; 
siinä mainittuja puutteita ryhdyttiin vähin 
erin korjaamaan, ja eeposta ruvettiin käsit- 
telemään syvällisemmin kouluissakin. Myös 
arvostelija itse kävi käsiksi huomaamiinsa 
puutteisiin. On luultavaa, että hän oli artik- 
kelinsa julkaisemisen aikaan saanut valmiiksi 
yhden Kalevalan runon käännöksen. A. 
Raudin toimittama oppikoulun lukukirja 
Kirjanduslooline lugemik IV (1925) sisältää 
näet Annistin käännöksenä yhden runon — 
Taistelun Sammosta. Neljätoista vuotta 
myöhemmin ilmestyi koko Kalevalan uusi 
käännös, harvinaisen hieno saavutus aikai- 
sempiin tulkintoihin verrattuna. Myös ulko- 
asultaan tämä 1939 julkaistu käännös on 
erittäin onnistunut; se on varustettu A. Gal- 
len-Kallelan kuvin, joista yksi on värillinen. 
Se sisältää myös esipuheen, hyvät erisnimien 
selitykset, sanaston ja loitsuluettelon. Varsin 
hyödyllisiä ovat Annistin laatimat esipuheet, 
sekä tämän teoksen että jo vuonna 1930 il- 
mestyneen Kantelettaren ensimmäisen osan. 
Annist yrittää »siirtää viroksi runon ansiot ja 
alkuperäisen sanamuodon», tietenkin mah- 
dollisuuksien rajoissa. Arvostelijat totesivat, 
että Annistin käännöksen kieli oli todellakin 
hyvin lähellä alkuperäistä. Kääntäminen on 
helppoa, koska arkaaisilla, virolaisilla sanoilla 
on vastineensa suomessa, tämä auttaa runon 
rytmin säilyttämistä. Annist noudatti myös 
laajuutta koskevia sääntöjä. Kaiken kaikki- 
aan hänen käännöksensä lienee tähän men- 

nessä ilmestyneistä lähinnä alkuperäistä. 
» Kansanruno on vielä nytkin aivan tuoretta», 
lausui arvostelija B. Kangro heti teoksen il- 
mestyttyä (Kangro 1940, 89). Käännöksen 
kolmas painos julkaistiin Neuvosto-Virossa 
vuonna 1985. 


Kalevalan virolaisuudet 


Otettakoon vielä puheeksi ongelma, joka on 
kiinnittänyt useiden tutkijoiden huomiota. 
Ovatko runot, Kalevalan perusaines, karja- 
laista vai läntistä alkuperää? D. V. Bubrih, 
H. Moora ja A. Annist ovat todistaneet, että 
karjalaisilla oli jo vuosituhannen vaihteessa 
feodaalinen yhteiskuntansa, joka oli vauras 
kaupankäynnin ja takamaiden verotuksen 
ansiosta. On luultavaa, etteivät karjalaiset 
muodostuneet pelkästään Länsi-Suomesta 
tulleista uudisasukkaista, vaan pääosin synty- 
peräisestä asujamistosta, johon sulautui jon- 
kin verran Inkeristä ja Olhavanjoen rannoilta 
saapuneita siirtolaisia ja myös jokin määrä 
vepsäläisiä. On luultavaa, että etelästä saapu- 
neiden »tsuudilaisten» ainesten myötä kul- 
keutui myös osa Kalev-perinteestä. Kalevin 
nimi on saatettu tuntea Viron ulkopuolella- 
kin itäisillä tsuudilaisalueilla. Juuri sieltä nimi 
Kolovan Kolovanovits olisi voinut siirtyä by- 
linoihin ja Novgorodin aikakirjoihin. On siis 
mahdollista, että Kalev-perinne kulkeutui 
Karjalaan jostain etelämpää ja että sen veivät 
Länsi-Suomeen Virosta saapuneet siirtolai- 
set. Tämä perinne kehittyi luonnollisesti 
edelleen sekä Länsi-Suomessa että Karjalas- 
sa. Eri heimojen väliset suhteet näyttävät ol- 

leen laheisia erityisesti Keski-Suomessa, mis- 
sa esimerkiksi savolaisheimo syntyi karja- 
laisten ja hämäläisten yhteensulaumana. 
Minkä tähden kiinnostavat laulut eivät siis 
olisi voineet siirtyä lännestä itään ja päin- 
vastoin? 

On ymmärrettävää, että Länsi-Suomen ke- 
hittyneemmissä feodaalisissa olosuhteissa 
laulut alkoivat riutua sukupuuttoon, samalla 
kun niiden kukoistus jatkui alkukantaisem- 
massa yhteiskunnassa ja patriarkaalisessa 
järjestelmässä. Epiikassa on kauttaaltaan jäl- 
kiä alkukantaisen yhteiskuntamuodon rap- 
peutumisvaiheesta. Laulut säilyivät miesten 
keskuudessa suurelta osin heidän yhteisten 
kalastus- ja metsästysretkiensä ansiosta. Yh- 
teinen työ yhdistää ihmisiä laulamaan. Van- 
han lauluperinteen säilymisestä Virossa 
saamme pääosin kiittää maa-aatelisten omis- 
tamien moisioiden yhteistöitä. 

Suomalaisten tutkijoiden suhtautuminen 
virolaiseen alkusointuiseen kansanrunouteen 
(regilaul) oli jokseenkin kielteinen aina 
1800-luvun viimeiselle neljännekselle saak- 
ka. Ahlqvist piti näitä runoja kuviltaan köy- 
hinä, koska ne syntyivät ja levisivät Viron 
orjuuden ankarissa olosuhteissa. Toisaalta 
karjalaisten runot nähtiin »voimakkaan aal- 
toilevina», inkeroisten runot melodisina ja 
runollisina, mutta vatjalaisten runot heikkoi- 
na ja vaikeaselkoisina kuten virolaistenkin. 
Syynä tällaisiin arvioihin oli ensisijaisesti se, 
että suomalaiset tutkijat tunsivat virolaisia 
tekstejä pelkästään Neusin antologian poh- 
jalta. Samantapainen asenne säilyi kauan 
myös virolaisen älymystön keskuudessa, eikä 
Kalevipoegin ilmestyminen oikaissut käsi- 

tyksiä. Asiat muuttuivat vasta Viron Kirjalli- 
suuden Seurasta käsin, kun Hurtin kansan- 
runoudenkeruun tulokset tulivat tunnetuik- 
si. 

Virolaisten kansanrunojen merkitystä 
suomalaiselle kansanperinteentutkimukselle 
painotti Otto Donner vuonna 1886 ilmesty- 
neessa teoksessaan Kalevipoeg jumaluusta- 
rulliselta ja historialliselta kannalta. Varsinai- 
sen virolaisen kansanrunoston tunsi Suomes- 
sa luultavasti parhaiten Lönnbohm-Musto- 
nen, joka keräsi kansanrunoutta Saaren- 
maalta ja julkaisi aineistostaan kirjasen. Hän 
lausui ensimmäisenä julki ajatuksen, että 
Kalevalan runot olisivat peräisin Virosta. Tä- 
hän kysymykseen puuttui K. Krohn artikke- 
lissaan Soome-Eesti vanast rahvalaulust Eesti 
Kirjandus -aikakauskirjassa (1923—24). Ju- 
lius Krohn oli sangen kiinnostunut tavasta, 
jolla Hurt ja vuonna 1872 perustettu Viron 
Kirjallisuuden Seura olivat organisoineet 
kansanperinteen keruun. Hän lähetti vuonna 
1883 poikansa Kaarlen Tarttoon luetteloi- 
maan aineistoa ja kopioimaan Kalevalan lyy- 
ris-eeppisille runoille sukua olevia runoja. 
Toisintojen lukumäärä paisui yli 1500:n. 
Mihkel Vesken keräelmästä löytyi yli 1200 
toisintoa. Jakob Hurt kuljetti Viron Kirjalli- 
suuden Seuran runot Pietariin, missä Kaarle 
Krohn kävi lävitse vielä 6500 toisintoa. Tämä 
aineisto sai Julius Krohnin vakuuttumaan vi- 
rolaisten kansanrunojen taiteellisesta arvosta 
(Krohn 1885, 157—186). Kaarle Krohn 
puolestaan katsoi useimpien Virossa tavatta- 
vien runojen myös syntyneen siellä, vaikka 
hän samalla tähdensi sitä, ettei kansanru- 
noilla voi olla yhteistä syntypaikkaa sen 


enempää kuin niillä on yhteistä syntyaikaa- 
kaan. Viron maantieteelliselle alueelle osuu 
kielialueen kaikkia runotyyppejä, mikä toi- 
saalta luo vaikutelman epätasaisesta aineis- 
tosta mutta mahdollistaa samalla yksityis- 
kohtaisen ja tuloksekkaan tutkimuksen viron 
kielen puitteissa. Tätä voi jopa pitää ihan- 
teellisena tutkimustilanteena. 

Näin hahmottui vähitellen ns. virolainen 
teoria, jonka mukaan miltei puolet Kalevalan 
runoista olisi peräisin Viron alueelta. On- 
gelmaa käsitteli kokoavasti M.J. Eisen 
(1910, 214-238) todeten monien tiede- 
miesten tutkineen Kalevalan virolaispohjaista 
aineistoa. Krohnien mukaan Kalevalassa on 
20 alkuperältään virolaista tai ainakin Virossa 
tavattavaa aihetta käsittelevää runoa, kaksi 
inkeriläistä ja 23 länsisuomalaista runoa. 
Tällainen luettelo antaa jo epäilemättä 
suuntaa tutkimukselle, vaikkakin sisällön 
yhdenmukaisuus on joissakin tapauksissa 
vain sattumanvaraista (esim. Kuolinsano- 
mat). Eisenin ja joidenkin muiden tutkijoi- 
den mukaan laajamuotoisen epiikan puuttu- 
minen virolaisilta saattaa olla seuraus viro- 
laisten naisten johtavasta asemasta runojen 
luomisessa ja käyttämisessä. Onhan naisilla 
aina taipumusta lyyrisyyteen runoissaan. 
Karjalan epiikka on selvästi miehistä. Ker- 
tauslaulujen tyyppejä ja rakennetta tutkivas- 
sa väitöskirjassaan O. Kallas esitti vuonna 
1901 muutamia kiintoisia = rinnastuksia 
osoittaen, millainen virolaisten osuus oli ol- 
lut Kalevalan kehittelyssä. Niinpä esiintyy 
muiden muassa aihelma, jossa virolaisneidon 
henkilökohtaiset korut varastetaan hänen 
ollessaan peseytymässä. Ainokin menee Ka- 

levalassa peseytymään ja häviää veteen. Näin 
siksi, ettei hän halua vaimoksi vanhalle Väi- 
nämöiselle. Järvamaan neito pelkästään 
suuttuu, kun taas Aino hukuttautuu. 
Suomalais-virolaiset runoyhtäläisyydet 
antavat aiheen muistuttaa niistä kolmesta ai- 
na huomioon otettavasta vaihtoehdosta, jot- 
ka ovat olemassa kansanrunojen keskinäistä 
riippuvuutta arvioitaessa: (1) alkuperäinen 
yhteys (tietty laulu periytyy ajalta, jolloin sen 
osaavat kansat vielä asuivat yhdessä), (2) lai- 
nasuhde (sama aihe on lainattu toiselta kan- 
salta tai heimolta), ja (3) generatio spontanea 
(spontaani syntyminen, jolloin ei ole kysy- 
mys sen paremmin lainautumisesta kuin yh- 
teisestä alkuperästäkään vaan rinnakkaiske- 
hitykseen pohjautuvasta lähekkäisyydestä). 
Muutamat Kalevalan lyyriset runot edus- 
tavat tyyppejä, jotka saattavat periytyä viro- 
laisilta. Niinpä kotka kuljettaa Väinämöisen 
vaaranpaikasta osoittaakseen kiitollisuutta 
siitä, että tämä on säästänyt koivun (7. runo). 
Teema, jossa koivun sallitaan jäädä kasva- 
maan, esiintyy myös vanhoissa virolaisissa 
kansanrunoissa (»Puunlatvuksia linnuille»). 
Virossa ovat hyvin tunnettuja seuraavat ru- 
not: » Vanhempien laulamaan opettama» (1. 
runo), »Laulajan suvusta» (1. runo), »Runo- 
keränen» (1. runo), »Saarenmaan palo» 
Lemminkäinen-sikermässä (29. runo), » Mor- 
siamen neuvokki», » Veli vierailla mailla» 
(22. runo), Ainon moite äidilleen » Pakosta 
naimisiin vanhan miehen kanssa» (3. runo), 
» Varhain vaivaiseksi työstä» (1. ja 45. runo). 
» Kivi leivässä» -runo tunnetaan Kihnun saa- 
relta, tavallisesti nimellä » Veljen kirveen- 
haava». Luetteloa voisi jatkaa, mutta riittää, 


219 


Eduard Laugaste 


kun todetaan virolaisen aineksen osuus Ka- 
levalassa suuremmaksi kuin tahan saakka on 
uskottu. Toisaalta emme viela tieda, ovatko 
kaikki nama runot todella virolaisilta lainat- 
tuja. 


Lönnrot ja Kreutzwald eepoksen 
luojina 


Tärkein Kreutzwaldin Kalevipoegin luomi- 
seen vaikuttanut tekijä oli sittenkin Kalevala. 
Vaikka hänen kohtaamisensa Lönnrotin 
kanssa vuonna 1844 oli yllättävän lyhyt (nä- 
mä kaksi miestä olivat erilaisia luonteeltaan 
eivätkä päässeet samalle aaltopituudelle), 
tällä tapaamisella oli innostava vaikutus. 
Kiinnostavia lisätietoja tästä voi löytää 
Kreutzwaldin ja Sachsendalin kirjeenvaih- 
dosta. Koska Kreutzwald ei osannut suomea, 
hän ei saanut suoraa kosketusta Kalevalaan. 
Vasta saksalaisen käännöksen välityksellä 
hän sai ensimmäisen tuntuman suurteok- 
seen. Painavimmin Kalevalaa ja Kalevipoegia 
ja niiden tekijöitä ovat vertailleet F. Tuglas, 
G. Suits ja A. Annist. Tuglasin mukaan 


Lönnrot oli kansanrunoilija ja laulaja, sepittäjä, 
hän tunkeutui sisälle kansan luovaan henkeen, 
estetiikan teorioita hän ei tajunnut. Hän oli »van- 
hanaikainen», vietti vuosikausia samoillen Karja- 
lan korvissa saapasjalassa ja tuohikontti selässä. 
Hän oli kansanmies, osasi ulkoa kansanrunot ja 
eepoksensa kansan runoniekan tavoin ryhtymättä 
juuri koskaan mihinkään omaperäiseen. Kreutz- 
wald oli hänen täydellinen vastakohtansa: runoi- 
lija, taiteilija, luova yksilö. Kreutzwald oli suun- 
nannut katseensa tulevaisuuteen, oli uudenaikai- 
nen ja edistyksellinen, viileä ja oppinut runoilija. 

Häneen vaikutti Kalevala mutta myös meidän lyy- 
riset kansanrunomme, joita hän ei täysin ymmär- 
tänyt. Hänen puutteitaan ei voida lukea kansan- 
runon syyksi. Kansanrunous ei luo tyyliä, se on 
sitä itse. Mutta Kreutzwald luo tyyliä, koska hä- 
neltä puuttuu kyky tajuta kansanrunon maailmaa. 
Tähän verrattuna Lönnrotin tyylivaisto on aivan 
erinomainen (Tuglas 1935, 83—89). 


Hyökkäävämmissä kirjoituksissaan Tuglas 
havaitsee Kalevipoegissa monia virheitä. 
Myöhemmin hän päätyi kuitenkin lopputu- 
lokseen, että Kalevipoegilla oli puutteistaan 
huolimatta ollut suuri yhteiskunnallinen 
merkitys. Vaikka Kalevipoeg ei ollutkaan 
kansaneepos, se oli joka tapauksessa kan- 
salliseepos (Tuglas 1936, 43). Saman ajatuk- 
sen oli ilmaissut myös G. Suits kaksi vuosi- 
kymmentä varhemmin (Suits 1916, 16). 
Kreutzwald sai itselleen kunnioittavan ni- 
mityksen »Lauluisa» (runojen isä), eikä jäl- 
kimaailma tahdo ryövätä häneltä sädekehää 
(Tuglas 1936). Myöhemmin Suits kirjoitti: 
» Kalevipoeg on yhteistulosta Viron kansan 
luomistyöstä ja yhden kirjailijan toiminnasta. 
Kalevipoegin loppusäkeissä ilmaistu vakau- 
mus, että kansa tulee saavuttamaan vapau- 
den, kohottaa tämän kansaneepoksen arvoa» 
(Suits 1953, 171). Samansuuntaisesti ajatteli 
A. Annist väitöskirjassaan ja artikkeleissaan, 
ja samoja näkökohtia ovat toistelleet muut- 
kin. 

Kalevalan ilmestymisellä ja Lönnrotin 
kanssa solmituilla yhteyksillä oli siis suora- 
nainen vaikutus Kalevipoegin julkaisemi- 
seen, vaikka Kalev-aihetta olikin käsitelty jo 
aiemmin. Joitakin Kalevipoegia käsitteleviä 
teoksia olisi saattanut ilmestyä ilman tätä vai- 


kutustakin. Kalevipoegista (vähäisemmässä 
määrin Kalevista) kertovia tarinoita esiintyi 
tiuhaan proosaperinteessä, ja runoissa nimet 
Kalev ja Kalevipoeg tavataan usein. Kuiten- 
kin Kalevala ja Lönnrotin toiminta antoivat 
lopullisen yllykkeen virolaisen kansanperin- 
neaineksen keruulle ja sen julkaisemiselle 
kannustaen myös Neusia, jonka virolaisten 
kansanrunojen antologia Estnische Volks- 
lieder ilmestyi vuosina 1850—52. Antologi- 
an johdannossa ja selitysosastossa on run- 
saasti viittauksia Vanhaan Kalevalaan ja 
Kantelettareen samoin kuin Arvidssonin 
suomalaisen kansanrunouden keräelmiin. Ja 
prosessi jatkui: Kalevalan ja Kalevipoegin 
yhteisestä vaikutuksesta A. Pumpurs loi lat- 
vialaisille » Läöplesis»-teoksen. 

Jacob Hurt lausui vuonna 1871 suurelle 
yleisölle kohdistamassaan artikkelissa: Eng- 
lannissa, Saksassa ja muissa Euroopan maissa 
on oppineita, jotka merkitsivät muistiin sen, 
mitä alkukantaiset Afrikan, Amerikan ja Au- 
stralian asukkaat olivat luoneet. » On ihmisiä, 
jotka arvostavat sellaista tietoa enemmän 
kuin silkkiä ja samettia.» Hurt mainitsi myös 

Kantelettaren, jota hän piti esikuvallisena 
julkaisuna. Ja Kanteletar antoikin vuorostaan 
nimen laajalle virolaisen kansanrunouden 
julkaisulle Vana Kannel, joka on jatkanut 
ilmestymistään nykypäivään saakka. Elämän- 
sä lopulla julkaisemassaan teoksessa Kaks 
keelt vanalt kandelt (Kaksi vanhan kanteleen 
kieltä) 1906 Hurt käytti runojen yhteen liit- 
tämisessä samaa menetelmää kuin Lönnrot 
Kantelettaressa ja Kalevalassa. Itse Lönnro- 
tin tarjoamaa esikuvaa ei voi pitää vähäisenä. 
1880-luvulta lähtien aikakauslehdistössä jul- 
kaistiin enenevästi artikkeleita, joiden koh- 
teena oli juuri Lönnrot. Kenties elävin kuva 
Lönnrotista ilmestyi M. Lippin kirjoittamana 
vuonna 1910 Eesti Kirjandus -aikakauskir- 
jassa; siinä Kalevalan luojaa kehystävät piir- 
relmät tunnetuista runonlaulajista kuten Ar- 
hippa ja Miihkali Perttusesta. 

Kun Kalevala ilmestyi, Suomi heräsi. Ka- 
levipoegillaan Viro seurasi Lönnrotin jalan- 
jäljissä. 

FELIX J. OINAS 


Venäläiset bylinat ja suomalainen kertomarunous 


Venäläisten, suomalaisten ja karjalaisten 
keskuudessa on 1900-luvulle saakka säilynyt 
rikas lauluepiikan varasto. Venäjällä kerto- 
vaan kansanrunouteen kuuluvat bylinat ja 
historialliset runot. Bylinat ovat — vasta- 
kohtana historiallisille lauluille — enimmäk- 
seen epähistoriallisia ja runsaan fantasian ja 
liioittelukuvien koristamia. Suomalais-kar- 
jalaiset eeppiset runot ovat enimmältään 
myyttisiä ja Samanistisia. Seuraavassa luo- 
daan vertaileva katsaus venäläisiin ja suoma- 
lais-karjalaisiin (yksinkertaisuuden vuoksi 
käytetään nimitystä »suomalaiset») eeppisiin 
runoihin. 


Alkuperä 


Venäläisen runoepiikan synnystä on esitetty 
lukuisia teorioita. V. J. Proppin mukaan san- 
karirunous on myytin vastakkaisilmiö ja 
lähtöisin esivaltiollisen ajan runoudesta, jo- 
hon palautuvat esim. aiheet: sankari kohtaa 
hirviön/ lähtee kosimaan itselleen morsianta/ 
joutuu tuonpuoleiseen maailmaan/ taistelee 


omaa poikaansa vastaan jne. Valtion muo- 
dostumisen jälkeen syntyy uutta, valtiota ja 
sen intressejä heijastavaa runoepiikkaa 
(Propp 1984, 54). E. M. Meletinski pitää 
sankarirunoutta myyttispohjaisen eeppisen 
runouden jatkeena, kun taas V. Zirmunskij 
katsoo sen lähteneen bogatyr’-perinteestä 
(bogatyr’ = sankari”) (ks. Liberman 1984, 
lxxviii). 

Millainen sitten olikin tuo itäslaavien mui- 
nainen eeppinen runotyyppi, kiovalaisen 
kauden (9.—13. vuosisadalla) syvällekäyvät 
historialliset tapahtumat aiheuttivat siinä pe- 
rinpohjaisia muutoksia. Venäjä kääntyi kris- 
tinuskoon 900-luvulla, minkä jälkeen seura- 
sivat sodat aasialaisia maahantunkeutujia, 
mm. polovtseja ja pecenegeja vastaan. Mul- 
listukset huipentuivat tataarien hyökätessä 
Venäjälle 1200-luvulla: maa tuhottiin ja van- 
ha muinaisitäslaavilainen sivilisaatio hävisi. 
Venäjä joutui tataarivallan alle. 

Venäläisen folkloristiikan historiallisen 
koulukunnan pääedustajan V. F. Millerin 
mukaan Kievin kauden bylinoiden luojia ja 
säilyttäjiä olivat ruhtinashovien vaikutuspii- 

rissa toimineet laulajat. Neuvostoliitossa on 
puolueen ja hallituksen taholta poliittisista 
syistä tarmokkaasti vastustettu bylinoiden 
aristokraattisen synnyn teoriaa. Folkloristien 
on täytynyt hyväksyä käsitys, jonka mukaan 
työkansa on luonut bylinat. Vaikka onkin 
totta, että talonpoikaisto on säilyttänyt nämä 
laulut, muunnellut niitä ja jopa luonut joita- 
kin uusia olemassa olevien mallien pohjalta, 
on ilmeistä, ettei bylinoiden alkuperäinen 
muoto ole talonpojilta lähtöisin. Nämä laulut 
ovat viime kädessä ammattimaisilta laulajilta 
peräisin, aivan samoin kuin Länsi-Euroopan 
epiikka, jonka synnyttivät kiertelevät laula- 
jat, minstrelit ja trubaduurit (Oinas 1971, 
541 jss.). 

Siinä missä itäslaavien runoepiikan mui- 
naishistoria on kouriintuntuvien todisteiden 
puuttuessa tutkijoiden otaksumien varassa, 
on suomalaisen kertomarunouden synnyn ja 
esihistorian määrittäminen tukevammalla 
pohjalla Matti Kuusen kehittämien tyylikri- 
teereiden ansiosta. Kuusi jakaa suomalaisen 
runoepiikan esihistorian eri aikakausiin esi- 
suomalaiselta ajalta (= viimeisiltä ajanlasku- 
amme edeltäviltä vuosisadoilta) lähtien. Hän 
osoittaa, että tämän perinteen ytimen muo- 
dostivat pyhän alkuajan tapahtumien runo- 
muotoiset kuvaukset, kuten esim. maailman- 
synty, taivaan valojen kahlinta ja päästö, tu- 
len synty, karhun, hirven ja ihmisen synty. 
Keskeishenkilöt olivat alunperin eläinhah- 
moisia (Kuusi 1963, 31—80, 147). Seuraa- 
villa kausilla eläinten tilalle tulivat jättivoi- 
maiset kulttuuriheerokset, jotka olivat kuin 
kalliosta veistettyjä. Viikinkiajalla (800— 
1050 -luvulla) nämä taas korvautuivat inhi- 

millisillä sankareilla erikoislaatuisine seik- 
kailuineen ja intohimoineen. Sisällöllisiä 
muutoksia seurasi myös muutos ajankäsityk- 
sessä: vanhojen laulujen pyhä kulttifunktiota 
korostava alkuaika antoi tilaa viikinkikauden 
laulujen profaanihistorialliselle ajalle 
(Fromm 1968, 9). Tällöin myös runojen tyyli 
muuttui selvästi (Kuusi 1958, 252). 


Leviäminen 


Bylinat säilyivät parhaiten pohjoisessa, mutta 
ne eivät voi olla sieltä lähtöisin. Runoissa 
mainitaan säännöllisesti etelävenäläisiä kau- 
punkeja (Cernigov, Kiova, Smolensk) ja 
henkilöitä (joukossa ylimpänä Kiovan ruhti- 
nas Vladimir), mikä viittaa runojen eteläi- 
seen alkuperään. Lukuisat yksityiskohdat 
liittyvät suoraan muinaiseen Kiovaan kuten 
esim. Kiovan liepeillä sijaitseva Pocajna-joki 
tai » Borisin jäännökset», millä tarkoitetaan 
Vysgorodin luona olevaa kahluupaikkaa 
Kiovan laidoilla. Boris, joka oli yksi ruhtinas 
Vladimirin pojista, murhattiin vuonna 1015. 

Bylinoita ei ole saatu lainkaan talteen Uk- 
rainasta, ja vain harvoja on löydetty Valko- 
venäjän alueelta. Ne säilyivät Euroopan 
puoleisen Venäjän pohjoisosissa. Mutta 
kuinka runot kulkeutuivat etelästä pohjoi- 
seen? Bylinoiden vaellus on luettu hoviru- 
noilijoiden, kanteleentapaista soitinta näp- 
päilevien gusljareiden ansioksi, jotka jakoivat 
kohtalonsa skomorohien, alemmasta luokasta 
lähtöisin olevien kiertävien laulajien ja ilvei- 
lijöiden kanssa. Näiden ryhmien sekoittues- 
sa toisiinsa skomoroheista tuli käytännössä 

hovirunoilijoiden tradition perijöitä. Kirkon 
painostustoimien vuoksi he alkoivat vetäytyä 
pohjoiseen. Papiston hyökkäykset voimis- 
tuivat jatkuvasti ja saavuttivat huippunsa 
tsaari Aleksej Mihajlovicin hallituskaudella 
1600-luvulla. Skomorohien soittimet takava- 
rikoitiin ja poltettiin, laulajat itse joutuivat 
väkivallan ja pidätysten kohteeksi, ja heidät 
karkotettiin rajaseuduille. Jotkut muuttivat 
vainoa välttääkseen vapaaehtoisesti pohjoi- 
seen ja veivät mukanaan bylinatraditionsa. 
Bylinoiden leviämiseen myötävaikuttivat 
myös pajarien palveluksessa olleet laulajat ja 
soittajat, jotka seurasivat karkotettuja isän- 
tiään maanpakoon Karjalaan (Zguta 1978, 
20—21, 58 jss.). 

Pohjoisessa olot olivat bylinoiden säilymi- 
sen kannalta suotuisat. Pietari Suuren val- 
loitettua Venäjälle alueita Itämeren rannalta 
pohjoiset alueet eristyivät miltei täysin 
kulttuurikeskuksista. Pohjois-Venäjän yh- 
teydet ulkomaailmaan katkesivat Aunuksen 
kautta kulkeneen kauppatien menetettyä 
merkityksensä. Aunuksen ja Karjalan alu- 
eista tuli kansanperinteen vaalimiseen so- 
veltuva, eristynyt ja hedelmällinen seutu, 
jolle sijoittuivat myös bylinat. Pohjolan elä- 
mäntavat ja ilmasto tarjosivat myös suotuisan 
ilmapiirin pitkien ja verkkaisten muinaista- 
rujen esittämiselle ja kuuntelulle (Sokolov 
1971, 297—298). 

Suomalainen kertomarunous, jota etu- 
päässä saatiin talteen Kaakkois-Suomesta ja 
Itä-Karjalasta, ei myöskään ole näillä alueilla 
syntynyt. Suomalaisen kansanrunoudentut- 
kimuksen syntyaikoina käytiin kiivasta väit- 
telyä kalevalaisten laulujen alkuperästä. 


15 Kalevala ja maailman eepokset 


Venäläiset bylinat ja suomalainen kertomarunous 


Nuori A. A. Borenius tutki runotoisintojen 
kielellistä, historiallista ja kansatieteellistä 
perustaa ja tuli siihen tulokseen, että »suo- 
malaiset muinaisrunot eivät voi olla synty- 
neitä siellä, so. Karjalassa, missä niitä viimek- 
si on laulettu» (Hautala 1969, 64). Viitaten 
runojen yleiskielestä puuttuviin ruotsalaisiin 
lainasanoihin ja roomalaiskatolisten pyhi- 
mysten nimiin ortodoksisten laulajien esi- 
tyksissä Borenius päätteli: »Runous on Ve- 
näjän Karjalaan tullut lännestä päin, Suo- 
mesta...» (ibid., 65). Ikuinen toisinajattelija 
August Ahlgvist taisteli vastakkaisen näkö- 
kannan puolesta, jonka mukaan Kalevala 
(oikeastaan Kalevalan runot) oli synnytetty 
siellä, missä niitä laulettiinkin, ts. Karjalassa. 
Boreniuksen kanta pääsi voitolle huolimatta 
Ahlgvistin tavasta tarrautua demagogisen it- 
sepäisesti omiin ideoihinsa. Uuden sukupol- 
ven johtavat suomalaiset folkloristit, joiden 
joukossa oli myös toisinajattelevia kuten 
Väinö Salminen, hyväksyivät Boreniuksen 
teorian, tosin muutamin muunnoksin. Elä- 
mänsä ehtoopuolella Kaarle Krohn, jonka 
käsityksissä osaksi tuntui hänen isänsä Julius 
Krohnin vaikutus, esitti runojen syntymä- 
alueeksi Suomea ja Viroa. Länsi-Suomesta 
runot olivat hänen mukaansa siirtyneet Vie- 
nan lääniin, Suomen Itä-Karjalaan, Karjalan 
kannakselle ja Viroon ja Virosta lähtöisin 
olevat taas Inkerin ja Kannaksen kautta Itä- 
Karjalaan ja Vienaan (Hautala 1969, 132). 
Huolimatta kansanrunouden syntyajan ja 
-paikan määrittämismahdollisuuksia kohtaan 
tuntemastaan skeptisyydestä, myös Martti 
Haavio oli taipuvainen yhtymään siihen 
yleiskäsitykseen, että runot olivat vaeltaneet 

Länsi-Suomesta itään. Hän pyrki osoitta- 
maan, että runojen ydinosan kuvastama elä- 
mänpiiri kuului tyypiltään länsisuomalaiseen 
sankarikauteen (Hautala 1954, 365—366). 

Miksi suomalaiset kertomarunot katosivat 
Länsi-Suomesta ja mistä syystä ne säilyivät 
idässä? Ensisijaisena syynä oli se intensiivi- 
nen ja tuloksekas kamppailu, jota katolisuus 
ja luterilaisuus kävivät Länsi-Suomessa 
keskiajalla ja uuden ajan ensimmäisillä vuo- 
sisadoilla vanhoja uskomuksia ja pakanuu- 
den jäänteitä sisältäviä runoja vastaan. Itä- 
Suomessa ja Karjalassa vaikuttanut ortodok- 
sinen kirkko oli huomattavasti suvaitsevai- 
sempi vanhoja tapoja, käytänteitä ja muinais- 
runoja kohtaan. Tulee myös pitää mielessä, 
että Länsi-Euroopan kulttuuri levisi ensin 
Länsi-Suomeen, kun taas Karjalassa, etäällä 
tuon ajan kulttuurikeskuksista, elämä jatkui 
vanhoja ratojaan vuosisatojen ajan. 

On hämmästyttävää, että venäläiset ja 
suomalaiset eeppiset runot ovat säilyneet 
miltei samoilla alueilla — Itä-Karjalassa ja 
Aunuksessa. Asiantilan syyt ovat epäselviä. 
Oliko se seurausta kunnioituksesta, jota kan- 
sa tunsi ajasta toiseen koskemattomana säi- 
lynyttä suurenmoista luontoa kohtaan; saiko 
tämä tunne ihmiset vaalimaan ja sitkeästi yl- 
läpitämään menneisyyden mahtavia kuvia? 
Matti Kuusi tähdentää, että muinaissuoma- 
laisen meriviikinkihengen läpitunkema laulu 
on säilynyt ainoastaan muutamissa rajanta- 
kaisen Karjalan metsäkylissä. Hän otaksuu, 
että »laukkukauppiaiden ja eränkävijäin 
elamanmuoto ilmeisesti soi paremmat edel- 
lytykset tajuta muinaisten merenkävijäin 
kaukokaipuuta kuin Laatokan ja Suomenlah- 

den kalastajakylien kesyyntynyt hiljaiselo» 
(Kuusi 1963, 236). 


Loytdminen 


Kasakka Kirša Danilovin nimeen liitetyn 
laajan bylinakokoelman julkaisemisen jäl- 
keen (1804, täydellisenä 1818) yksittäisiä 
bylinoita merkittiin muistiin eri puolilla Ve- 
näjää ja niitä läheteltiin P. V. Kireevskijlle, 
kansanrunouden kerääjälle ja tuntijalle. By- 
linan uskottiin olevan perinnelajina suku- 
puuttoon kuollut 1800-luvun puolivälissä. 
Sitten koettiin yllätys: P. N. Rybnikov, Au- 
nukseen karkotettu hallituksen virkamies, 
löysi kukoistavan bylinaperinteen vuonna 
1860. Tätä seurannut julkaisu (1861—1867) 
aiheutti » järisyttävän sensaation». Kukaan ei 
ollut aavistanut, ettei bylinarunous vielä ol- 
lutkaan kadonnut, puhumattakaan siitä että 
se vielä kukoistaisi lukuisten runonlaulajien 
esittämänä — ja vielä aivan Pietarin lähellä 
eikä missään jumalanhylkäämässä kolkassa. 
Rybnikovin kokoelma herätti ihmetystä ja 
innostusta mutta myös autenttisuuteen koh- 
distuvia epäilyksiä. Kokoelmaa pidettiin vää- 
rennöksenä ja Rybnikovin katsottiin olevan 
» uusi Macpherson» (Azadovskij 1963, 228). 

A. F. Gil'ferdingin lähtiessä kymmenen 
vuotta myöhemmin samoille seuduille Ryb- 
nikovin työtä täydentämään, uskoivat tietyt 
piirit itsepäisesti, että hänen retkensä ensisi- 
jaisena tarkoituksena oli Rybnikovin muis- 
tiinpanojen aitouden tarkistaminen. Tämä 
käsitys ei tietenkään ollut oikea; epäilykset 
olivat itse asiassa jo hälvenneet Rybnikovin 


»Keraajan huomautuksen» ilmestyttyä hä- 
nen kokoelmansa neljännessä osassa. 

Rybnikovin ja Gil'ferdingin työn jatkajat 
etsivät järjestelmällisesti bylinoita Aunuk- 
sesta, Vienanmeren rannoilta ja pohjoiseen 
virtaavien jokien äyräiltä. Kun vielä 1800-lu- 
vun loppupuolisko ja 1900-luvun alku tuot- 
tivat lukuisia laajoja bylinakokoelmia, alkoi- 
vat kerääjien löydöt ajan mittaan käydä yhä 
niukemmiksi. 

Venäjällä 1860-lukua seurannutta kehi- 
tyskulkua vastaa Suomessa Kalevalan ilmes- 
tymistä seurannut ajanjakso. Kun Kalevalan 
julkaisemisen jälkeen näytettiin vuosisadan 
puolivälissä kiistatta toteen, että Macpher- 
sonin suurta ihailua herättänyt Ossianin laulut 
ei ollut aitoa kansanperinnettä, esiintyi »sekä 
ulkomailla että kotimaassa myös Lönnrotin 
työhön ja Kalevalan kansanomaisuuteen 
kohdistuvia epäilyksiä. Lönnrotin menette- 
lytapaa jopa suoraan verrattiin Macphersonin 
menettelytapaan» (Hautala 1969, 59). Erityi- 
sesti ruotsinmieliset pyrkivät kiistämään 
Kalevalan aitouden. C. G. Estlander rinnasti 
Macphersonin ja Lönnrotin vuonna 1858 
Helsingfors Tidningar -lehdessä ilmesty- 
neessä artikkelissa ja vaati, että Lönnrotin 
käyttämä materiaali olisi julkaistava siten, 
että hänen työtään voitaisiin tutkia (ibid., 
59—60). Onneksi epäilykset Kalevalan ru- 
nojen autenttisuudesta hälvenivät sen jäl- 
keen, kun Lönnrotin kadoksissa olleet alku- 
peräiset muistiinpanot löydettiin. Kuten Ve- 
näjällä myös Suomessa ja Karjalassa kerto- 
marunouden keruutyö on jatkunut miltei 
viime aikoihin asti. 


Venäläiset bylinat ja suomalainen kertomarunous 


Eeppisten runojen luokittelu 


Venäläinen runoepiikka on valtaosaltaan 
sankarirunoutta. Proppin mukaan sille on 
luonteenomaista taistelu ja voitto, mutta 
taisteluja ei käydä ahtaiden ja vähäpätöisten 
päämäärien saavuttamiseksi vaan kansan 
korkeimpien ihanteiden puolesta (Propp 
1984, 149). On todettava, että »sankari»- 
termiä on käytetty epiikan yhteydessä jonkin 
verran epätäsmällisesti. Tämä koskee myös 
venäläistä materiaalia. Sankari, jota ei ole 
ennalta määrätty häviämään taistelussa tai 
kuolemaan, saavuttaa lopulta voiton — riip- 
pumatta siitä, mitä tapahtuu, tai kuinka epä- 
uskottava tapahtumien kulku sitten onkin. 
Vaikka Il’ja Muromec esim. bylinassa Kalin- 
tsaarista odottaa teloitusta kädet ja jalat kah- 
littuina, on hänellä silti aikaa rukoilla Jumalaa 
ja niin hän pelastuu taivaasta tulleen avun 
ansiosta. Mongolilaisen epiikan sankarit he- 
räävät henkiin satumaisten vaiheiden kautta, 
vaikka olisivatkin jo kärsineet tappion ja saa- 
neet surmansa aikaisemmassa taistelussa 
(Hatto 1980, 276). C. B. Bawden on oikeas- 
sa väittäessään, että »on asetettava kyseen- 
alaiseksi termin sankarillinen” sopivuus, sillä 
sankaria vastustavat voimat ovat vääjäämättä 
tuomitut kärsimään tappion» (ibid.). 
Venäläisten bylinoiden ns. »vanhempien 
sankareiden» on katsottu edustavan symboli- 
sesti alkeellisia luonnonvoimia. Esimerkiksi 
Svjatogor on raa'an voiman ilmentymä (vaik- 
kakin hän lopulta tuhoutuu) ja Mikula on 
taidoiltaan ihmeellinen maankyntäjä, mutta 
ainoastaan Volh Vseslav’evié on ylivoimai- 
nen soturi, vaikkakin hän — suomalaisten 

sankarien tavoin — taistelee maagisin kei- 
noin. 

Uudemmat sankarihahmot ovat venäläis- 
ten bogatyrien (eeppisten urhojen) todelli- 
sen sankarihengen ruumiillistumia. He suo- 
rittavat vaikeita tehtäviä: surmaavat lohi- 
käärmeitä, puolustavat Venäjän valtakuntaa 
vihollisia vastaan, kukistavat rosvoja, vievät 
verorahoja, käyvät kosiotiellä jne. Ihannoi- 
duin sankari Il'ja Muromec lannistaa ja sur- 
maa Solovej Razbojnikin (Satakieli-ryövä- 
rin), joka on linnun ja ihmisen hirviömäinen 
yhdistelmä, Idolist&en (epäjumalahirviön) se- 
kä tataaritsaari Kalinin. Nuorempiin sanka- 
reihin kuuluu myös Dobrynja Nikitié, taitava 
diplomaatti ja rohkea taistelija, sekä uljas 
Aljoša Popovič. He kunnostautuvat mo- 
lemmat — muiden toimiensa ohella — lohi- 
käärmeen nujertajina. Dobrynja kukistaa lu- 
kuisia lohikäärmeitä, jotka pitävät Vladimir- 
ruhtinaan veljentytärtä ja venäläisiä sotureita 
panttivankeinaan. Aljošan vastustajana tun- 
netaan ahnas, tultasyöksevä Tugarin, joka 
leijailee paperisiivillään kohti taivasta taiste- 
lun kestäessä, mutta sortuu alas Jumalan sa- 
teen satuttamana (Arant 1979, 71—72). 

Bylinalaulajat käyttävät tehokeinoina yl- 
lättäviä ja hämmästyttäviä juonikäänteitä. 
Kuten A. P. Skaftymov on osoittanut, tama 
tapahtuu yleisesti kontrastien avulla. Bylinan 
alussa sankaria aliarvioidaan, kun taas vas- 
tustajan voimia ja mahtavuutta korostetaan. 
Vastustaja esitetään voittamattomaksi: kaikki 
pelkäävät häntä ja masentuvat hänen valtansa 
edessä. Lopussa sankari kuitenkin selviää 
vastustajastaan helposti (Skaftymov 1924, 
46-61). 


228 


Sankareista Dobrynja ja Aljoša ovat ilmei- 
sesti historiallisia, mutta Iľja Muromecin al- 
kuperä on yhä lopullista selvitystä vailla. 
Neuvostofolkloristit yhdistävät Il’jan Mu- 
romin muinaiseen ruhtinaskuntaan. Hänen 
kutsumanimessään »Muromec» on Roman 
Jakobson nähnyt »Norman»-sanan muuntu- 
neen muodon (muinaisskand. Norómanór) 
ja esittää Il’jan henkilöhahmon pohjautuvan 
johonkin Venäjällä toimineeseen skandinaa- 
vipäällikköön. Tätä arvelua tukee se, että ve- 
näläiset ovat liittäneet suurimman urhoolli- 
suuden ulkomaisiin sankareihin. Niinpä ees- 
tiläistä Kalevia (Kolyvan) tai Kalevipoegia 
(Kolyvanovic) on pidetty venäläisissä runois- 
sa kotoperäisiä sankareita vahvempana. Il'jaa 
varoitetaan ryhtymästä kamppailuun häntä 
vastaan, ja useiden muiden sankareiden äidit 
surkuttelevat, että heidän poikansa eivät ole 
yhtä voimakkaita urhoja kuin Kalevipoeg 
(Vasmer 1929, 320—329). 

Romanttiset bylinat, joiden aiheena on 
rakkaus, juonittelut ja uskottomuus, muo- 
dostavat toisen venäläisten kertovien runo- 
jen ryhmän. Curilo Plenkovié, joka on tullut 
Kiovaan ruhtinaan hallitsemien alueiden 
etelärajalta, on Vladimirin hovin suurin 
naistenmies. Tämä kultaisista kutreistaan ja 
komeasta ulkonäöstään tunnettu sankari he- 
rättää Vladimirin Apraksja-vaimon kiinnos- 
tuksen: Apraksja haluaa Curilon kamaripal- 
velijakseen. Sankarin elämä päättyy naimisis- 
sa olevan naisen vuoteeseen — raivostunut 
aviomies surmaa hänet. Sankarillinen Aljoša 
tavataan myös odysseiamaisen romanssin 
päähenkilönä. Hän yrittää suostutella avio- 
liittoon veriveljensä Dobrynjan vaimon tä- 


män itsensä ollessa matkoilla. Solovej Budi- 
mirovicin bylinassa rakkauden voimavirta on 
vastakkainen: rikas ulkomainen kauppias 
Solovej rakentaa palatsin Kiovaan ja Vladi- 
mir-ruhtinaan veljentytär Zabava Putjaticna 
tarjoaa hänelle kättään. Tytön tarjous on vä- 
hemmän hämmästyttävä, jos tulkitsemme 
palatsin rakentamisen ansiotyökokeeksi. By- 
linoiden traagisiin rakastajiin kuuluvat myös 
Mihajlo Potyk ja Dunaj Ivanovic, jotka mo- 
lemmat surmaavat lempensä kohteen. Dunaj 
tekee lisäksi teostaan järkyttyneenä itsemur- 
han. 

Historialliset laulut syntyivät Venäjällä 
1500-luvulla, kun runoissa alettiin kuvata 
uudella tavalla historian henkilöitä. Tuolloin 
ei enää pidetty sankareita yli-ihmisinä, joiden 
teot olivat tavallisten lainalaisuuksien ulko- 
puolella. Historialliset laulut eivät ole histo- 
riaa, vaan aikalaisten poeettisin keinoin vä- 
littämä kuvaus historiallisista henkilöistä tai 
tapahtumista (Stief 1953, 265). Jotkut histo- 
rialliset laulut kertovat suosituista tsaareista 
kuten Iivana Julmasta ja Pietari Suuresta. 
Toiset taas käsittelevät historiallisesti mer- 
kittäviä tapahtumia, esim. Siperian valloi- 
tusta, Sekasorron aikaa ja talonpoikaisliikeh- 
dintää Stenka Razinin ja Emel'jan Pugacevin 
aikana. 

Suomalainen runoepiikka eroaa täysin ve- 
näläisestä. Suomalainen runous on olemuk- 
seltaan myyttistä ja Samanistista. Keskeis- 
hahmona on Väinämöinen, iänikuinen tietäjä 
ja suursamaani, joka ei arkaile lähteä tuon- 
puoleiseen maailmaan tietoa hakemaan. Sa- 
massa tarkoituksessa hän käy tapaamassa 
ammoin kuollutta Samaania Antero Vipusta, 

jonka sielu on irtaantunut ruumiista. Väinä- 
möinen laulaa nuoren ja kerskailevan Jouka- 
haisen suohon kilpalaulannan aikana, muut- 
taa vastustajansa ratsun hylkeeksi, satulan 
sorsaksi ja ruoskan ruo'oksi. Väinämöisen 
laulutaidosta kertovassa runossa metsän 
eläimet ja luonnon henget lumoutuvat san- 
karin sävelistä (Haavio 1952, Haavio 1961, 
13). Myös Lemminkäisellä on tietäjän rooli. 
Luultavasti juuri hän vieraili alun perin Ante- 
ro Vipusen luona eikä Väinämöinen (vrt. 
Kuusi 1954, 294—308). Hänen suurin seik- 
kailunsa kertoo vaarallisesta matkasta kil- 
pailevan Samaanin luokse, tietäjien välisestä 
loitsintaottelusta. Tämä teema on omaksuttu 
venäläisestä bylinasta (Haavio 1967, 232 jss.; 
Oinas 1985). Hänen toisen (ja viimeisen) 
maagisen tekonsa seurauksena kaikkien Päi- 


völän pitojen osanottajien — yhtä lukuun 
ottamatta — vaatteet muuttuvat kullaksi ja 
hopeaksi. 


Suomalaisessa kansanrunoudessa sankaril- 
liset ja romanttiset lauluaiheet kombinoitu- 
vat ja risteytyvät, eivätkä niinkään muodosta 
kahta eri kerrostumaa. Kaukomielen sekä 
Ahdin ja Teurin lauluista huokuu viikinki- 
ajan henki: sotaisten seikkailujen kaipuu, ai- 
hepiirinä villit juomapidot, rakkausseikkailut 
ja kaksintaistelut. Kaukomieli (tai Kauka- 
moinen) on väkevä viikinki, joka kylläkin 
käyttää miekkaansa mutta ei myöskään epä- 
röi häipyä tiehensä tilanteen tullessa kestä- 
mättömäksi ja liian vaaralliseksi. Hän on sek- 
suaalisesti puoleensavetävä, voimiltaan her- 
kulesmainen nuori mies, joka tulee sekaan- 
tuneeksi naisiin oikeastaan sattumalta — hän 
on seikkailija mutta ei viettelijä (Kuusi 1977, 

540). Ahti Saarelainen on niin innokas tais- 
telija, että jättää nuoren vaimonsa rikotun 
lupauksen tähden ja lähtee sotaintoisen ystä- 
vänsä Teurin kanssa tappotanterille. Kaleva- 
lassa Lönnrot on sijoittanut Kaukomielen ja 
Ahdin seikkailut Lemminkäisen nimiin ja on 
näin luonut eri aineksista yhdistellyn henki- 


löhahmon. 
Suomalaiset historialliset laulut syntyivät 


osapuilleen samoihin aikoihin kuin vastaavat 
venäläiset runot — 1500-luvun lopussa ja 
1600-luvun alussa. Ne muistuttavat lähei- 
sesti ruotsalaisia poliittisia lauluja ja niiden 
aiheena on Kaarle-herttua, »hyvä herra» se- 
kä » jalo herra» Jaakko Puntus, tai joku muu 
johtajahahmo. Sankari varustaa laivan ja 
purjehtii Turun, Viipurin, Narvan tai Riian 
linnan edustalle. Näiden laulujen sävy riip- 
puu siitä, onko niitä laulettu Suomen ruot- 
salaisalueilla vaiko Karjalan ortodoksien 
keskuudessa. Viimeksi mainitut esimerkiksi 
leimaavat kuningas Kaarle XII:n veriseksi 
maahantunkeutujaksi ja kurjaksi karkuriksi. 
Historiallisille lauluille on tyypillistä roteva 
havainnollisuus, vauhdikkuus ja sotilaallinen 
asiantuntevuus (Kuusi 1963, 398—399). 


Kerrontakaavat 


Venäläiset bylinat aloittaa tavallisesti sanka- 
rin lähtö kotiseudultaan. Tämä toiminta on 
muun kerronnan pohjustuksena. Rauhatto- 
maksi itsensä tunteva sankari nousee ratsun- 
sa selkään ja lähtee etsimään seikkailua tai 
vastustajaa. Kerronta päättyy sankarin paluu- 
seen tai saapumiseen johonkin toiseen kau- 

punkiin tai maahan. Joskus sankarin lähtöä 
edeltää muutama johdantosäe, joissa kerro- 
taan hänen syntymästään, varttumisestaan ja/ 
tai kuvaillaan hänen asuinseutuaan. Sankarin 
lähtö saattaa myös seurata pitkän johdanto- 
episodin jälkeen. Johdannossa kuvataan täl- 
löin usein Vladimir-ruhtinaan pitoja, joiden 
aikana kysellään jotakuta jonkin tehtävän 
suorittajaksi. Joskus taas sankarin kehuskelu 
saattaa aiheuttaa sen, että juuri hän erottuu 
joukosta ja saa suorittaakseen erikoisko- 
mennuksen. Kun tehtävä on täytetty, sankari 
palaa Kiovaan (Arant 1968, 9—16). Proppin 
mukaan toisella tavoin rakennetut juonet 
ovat iältään nuoria (Propp 1984, 22). 

Suomalaisten eeppisten runojen vallitseva 
kaava sisältää bylinoiden tavoin sankarin läh- 
dön. Matkaan valmistautuva venäläinen san- 
kari ei yleensä tiedä, minne hän on menossa 
ja mitä aikoo tehdä, ja usein edeltävänä ta- 
pahtumana on metsästysretki (Oinas 1971, 
516—519). Suomalaisten runojen päähen- 
kilö lähtee sen sijaan matkaan päämäärästään 
tietoisena, esimerkiksi: »Läksi vanha Väinä- 
möine, läksi neittä kozjomah taimenta ta- 
vottamaha» (Kuusi et al. 1977, 128); » Man- 
teren mattaala seppä ...Mäni Tuonelta ty- 
tärtä, maan alta morsianta» (ibid., 147); »Itte 
vanha Väinämöinen, oli ettivä hevoista» 
(ibid., 167). 

Toinen suomalaisten kertomarunojen 
tyyppi käyttää ensimmäistä persoonaa, lähtee 
ikään kuin laulajan omasta perspektiivistä. 
Niinpä kanteleen syntyä kuvaavassa runossa 
paimen kertoo, kuinka hän oli orjana Viros- 
sa, teki kanteleen ja lopulta löysi loistavan 
soittajan (ibid., 172—173; vrt. 263—265). 


Laulu voi toisaalta myös alkaa laulajan oma- 
kohtaisella kerronnalla, mutta jatkua kol- 
mannessa persoonassa (ibid., 174—178; 
269-270). 

Valtaosa suomalaisista eeppisistä runoista 
alkaa päähenkilön lyhyellä esittelyllä ja ti- 
lanteen lakonisella kuvauksella. Jotkut lau- 
lajat kehittelevät määräsisältöisen aloitusjak- 
son lauluilleen. Luonteenomainen on Inke- 
rin huomattavimpiin laulajiin kuuluneen 
Lenttisin Varvanan toteamus. Hän mainitsi 
aloittavansa laulunsa »alusta». Jumalalta apua 
pyydettyään hän aloitti runolla, joka kertoo 
kuinka »Jumalaisen ainoi poikoi» laittoi päi- 
vän paistamaan ihmisten iloksi. » Tästä vir- 


restä hän ... aina alun teki» (Haavio 1967, 
231). 
Maaginen funktio 


Viimeksi kuluneiden vuosisatojen aikana on 
bylinoiden ensisijaisena funktiona ollut viih- 
dyttäminen. = Pohjois-Venäjän = kalastajat 
joutuivat toisinaan odottelemaan päiviä tai 
viikkoja rajuilman päättymistä; metsätöissä 
jouduttiin viettämään pitkiä syys- ja talvi-il- 
toja kämpässä synkän metsän keskellä; per- 
heenjäsenet ja ystävät kokoontuivat kuto- 
maan verkkoja viikkokausiksi tai joskus jopa 
kuukausiksi. Tällaisina aikoina laulut ja tari- 
nat tarjosivat kaikkein sopivinta ajankulua 
(Sokolov 1950, 297—298). 

Bylinoiden laulamista rajuilman aikana 
saattoivat myös motivoida toiset syyt, esi- 
merkiksi toivottu maaginen vaikutus. Bylinat 
saattoivat toisinaan päättyä arvoitukselliseen 

epilogiin, johon sisältyi viittaus meren tyy- 
neyteen, esim.: 


Dobrynjasta bylinaa lauletaan, 
sinimeren tyynnyttämiseksi 

ja teille, kelpo ihmiset, kuultavaksi 
(Rybnikov 1861, 139). 


Bylinoista voi löytää lisää esimerkkejä: »tyy- 
nelle sinimerelle»; »rauhalliselle sinimerel- 
le» (Chadwick 1964, 133). On tunnettua, 
että pohjoisvenäläisillä oli tapana rauhoittaa 
rajuilma bylinoita laulaen tai niitä rytmik- 
käästi resitoiden ja näin ollen mainittu epilo- 
gi saattaa olla kaikua bylinoiden entisestä 
maagisesta funktiosta (Pomeranceva 1970, 
161-162). 

Suomalaisten kertovien laulujen esittämi- 
sestä maagisessa tarkoituksessa on paljon 
enemmän tietoja. Laulujen uskottiin sisältä- 
vän tavattoman pyhää ja voimakasta luon- 
nonvoimiin vaikuttavaa tietoa. Runoa Väi- 
nämöisen — kanteleensoitosta käytettiin 
eräänlaisena loitsuna joskus kalaonnen, toi- 
sinaan taas metsästysonnen turvaamiseksi. 
Chr. Ganander kirjoitti vuonna 1789: »Lin- 
nunpyytäjät, metsästäjät ja metsämiehet 
pyytävät Wäinämöistä soittamaan harppuaan, 
jotta sen suloinen helinä houkuttelisi esiin 
kaiken riistan . . .» (Haavio 1952, 171). Pel- 
tojen viljavuuden lisäämiseksi laulettiin ke- 
vät- ja syyskylvöjä tehtäessä Sämpsä Peller- 
voisen runoa, jolla toistettiin yhä uudelleen 
alkuajan kyntötapahtuma. Kylvösanat, joita 
seurasi laulu sammon taonnasta ja ryöstöstä 
sekä Pohjolan emännän takaa-ajosta, laulet- 
tiin kevät- ja syyskylvöjen yhteydessä. Joil- 
takin laulajilta tallennetut lausumat liittävät 

meren rikkaudet sammon veteen putoa- 
miseen ja viittaavat sampojakson rituaali- 
käyttöön, ei siis pelkästään maanviljelyksen 
yhteydessä, vaan myös kalastukseen liittyen 
(Haavio 1952, 180—189; Kuusi 1963, 73, 
2215 


Kertomarunojen sikermät 


Eeppisten laulujen pituus vaihtelee. Vena- 
laisten bylinoiden pituus varioi alle sadasta 
yli tuhanteen säkeeseen. Suomalaiset runot 
ovat jonkin verran lyhyempiä ja vaihtelevat 
pituudeltaan viidestäkymmenestä neljäänsa- 
taan säkeeseen. 

Friedrich August Wolfin Prolegomena-te- 
oksesta lähtien (1795) on yksi pitkien ker- 
tomarunojen syntyä selittävä teoria ollut ns. 
kompilaatiomalli, jossa pienemmät runoai- 
heet yhdistetään yhdeksi eeppiseksi runoko- 
konaisuudeksi (Hansen 1978, 11—15). Ve- 
näjällä tunnetaan esimerkkejä siitä, että sa- 
man päähenkilön nimiin liitettyjä runoja on 
saatettu yhdistää. Niinpä Aunuksen runon- 
laulajien patriarkka Trofim Rjabinin laati 
erityisen koostamismallin (Arant 1970, 80 
jss.). Dunaj-bylinassa hän esimerkiksi punoi 
yhteen kaksi samasta sankarista kertovaa ru- 
noa. Ensimmäisessä kuvataan päähenkilön 
matkaa Liettuan kuninkaan luo kosimaan tä- 
män tytärtä Vladimir-ruhtinaan puolisoksi. 
Toinen runoaihe kertoo Dunajn joutumi- 
sesta kaksitaisteluun vaimoaan, amatsonin 
kaltaista Nastasjaa vastaan. Dobrynja ja Va- 
silij Kazimirov -runossa Rjabinin yhdisti 
kaksi runoaihetta: toisessa kerrotaan Vasilij 

Kazimirovin matkasta Batjanin (= Batyj) luo 
veroja viemään ja toisessa kuvaillaan AljoSan 
yrityksiä houkutella Dobrynjan (Vasilijn 
matkakumppanin) vaimo puolisokseen. Yh- 
distäessään nämä kaksi runoa laulaja antaa 
sankarinsa (tai sankareittensa) pysähtyä yötä 
viettämään. Tämän siirtymäepisodin aikana 
juonirakenne yhdistyy toiseen, ja laulun toi- 
nen jakso alkaa (ibid., 87). Kyyhky toimii 
viestittäjänä ja kertoo, mitä Dobrynjan vai- 
molle on tapahtumassa sankarin poissaolles- 
sa. 

Il’ja Muromecista kertovien bylinoiden ja 
proosamuotoisten tekstien muunnoksia on 
Venäjällä liitetty yhteen kaupallisessa tar- 
koituksessa (Astahova 1948, 104-105). Yk- 
si tallaisista kokoelmista on V. P. Avenariuk- 
sen toimittama Kirja Kiovan sankareista 
(Kniga o kievskih bogatyrjah, 1876). Teos 
on huomionarvoinen esimerkki eepoksesta 
in nascendi. Avenarius valitsi käytettävissään 
olleita Vladimir-sikermän ja » Vanhojen san- 
karien» bylinain toisintoja säe säkeeltä ver- 
taamalla mielestään parhaat säkeet ja sä- 
eryhmät. »Poistoja tehden tai pehmentäen 
kaiken sellaisen, mikä oli liian epäsointuista, 
ja siloittelemalla runon tasaista soljuntaa es- 
tävät karkeat runorakenteet» hän loi 24 byli- 
natekstiä käsittävän muodostelman. Hän 
järjesteli tekstit kronologisesti, seuraten — 
kuten hän mainitsee — saksalaisen Simrockin 
Amelungenliediä ja Lönnrotin Kalevalaa ja 
yhdisti ne »niin johdonmukaiseksi kronikak- 
si kuin oli mahdollista» (Avenarius 1876, 
XIV-XV). 

Suomesta tunnetaan laulujen yhdistely 
pieniksi sikermiksi. Huomattavin tällaisista 


luomuksista on Sampojakso. On osoitettu, 
etta vanhimmat sampoepiikan episodit ker- 
toivat Sammon ryöstöstä ja liittyivät samaan 
traditioon kuin skandinaaviset fornaldarsaa- 
gat (Lid 1949, 104—120). Liittääkseen yh- 
teen kosmologisen ja sankarieeppisen sam- 
po-kuvan Sammon ryöstön runoilija tai 
mahdollisesti joku hänen aikalaisensa loi 
Sammon taonnan ryöstörunon johdannoksi 
(Kuusi 1963, 227). Karjalassa vienalaiset 
laulajat koostivat menestyksellisesti runoja 
pienoiseepoksiksi. Niinpä he lauloivat kan- 
sanrunouden kerääjille viisi sampoepiikan 
runoa ja nivoivat ne yhteen sisällön pohjalta 
seuraavassa järjestyksessä: maailmansynty, 
Sammon taonta, Sammon ryöstö, kilpako- 
sinta ja kultaneito (Kuusi 1949). Karjalaiset 
laulajat laativat myös muita eeppisiä sikermiä 
kuten esimerkiksi Lemminkäis-eepoksen ja 
Kullervo-eepoksen. 

Suomessa eeppisen runokompilaation pää- 
saavutus on Elias Lönnrotin Kalevala. Koska 
sen syntyhistorian vaiheet tunnetaan hyvin, 
ei ole tarpeen käsitellä niitä tässä. On kiintoi- 
saa, että Avenariuksen Kirja Kiovan sanka- 
reista muistuttaa läheisesti yhtä Kalevalan 
esivaiheista, nimittäin Runokokousta Väi- 
nämöisestä (» Alku-Kalevalaa», käsikirjoitus 
1833). Molemmat ovat kansojensa kertoma- 
runouden pääsankareita (Il'ja Muromecia ja 
Väinämöistä) esitteleviä kokoelmia. Avena- 
riuksen teokseen liittyy myös Dobrynjasta, 
Aljosasta ja Dunajsta kertovia runoja, ja 
Lönnrotin Runokokous sisältää Lemminkäi- 
sestä, Kullervosta ja Joukahaisesta kertovia 
aiheita. Kronologia oli kummallakin taholla 
runojen julkipanon johtava periaate. Lönn- 

rot toteaa: »Kiinnitin huomiota erikoisesti 
runojen mainitsemien sankaritekojen aika- 
järjestykseen» (Hautala 1969, 24). Koska 
kummassakaan teoksessa ei ole keskeis- 
juonta, voidaan molempia pitää eeppisten 
runojen kokoelman ja suppeahkon yhtenäis- 
eepoksen välimuotona. 


Eeppinen seremonialismi 


Venäläinen runoepiikka perustuu mahti- 
pontiselle »eeppiselle seremonialismille» — 
toistuville säejaksoille, tapahtumien yksi- 
tyiskohtaiselle kuvaukselle, pysyväisepitee- 
teille ja erilaisille kertaus- ja toistokeinoille. 
Historiallisissa lauluissa näitä piirteitä esiin- 
tyy huomattavasti vähemmässä määrin. 
Toistuvat säejaksot (/oc communes) ovat 
formulamaisia kertautuvien tilanteiden ste- 
reotyyppisiä kuvauksia. Näihin kuuluu esi- 
merkiksi Vladimir-ruhtinaan pitojen kuvailu, 
sankarin astuminen saliin, hevosen hyppää- 
minen kauas ja vihollisen nujertaminen. 
Toistuvien jaksojen maantieteellinen jakau- 
ma vaihtelee suuresti. Edellä mainitut ovat 
ilmeisesti iäkkäimpiä, sillä ne tavataan kaik- 
kialta, missä bylinoita tiedetään lauletun. 
Jotkut ovat peräisin yhdeltä alueelta, toisten 
käyttö rajoittuu jonkin tietyn »koulukun- 
nan» laulajiin, ja joitakin käyttävät ainoas- 
taan yksittäiset laulajat. Loci communes -jak- 
sot tavallisesti aloittavat ja lopettavat bylinan 
tai ilmaantuvat erilaisissa siirtymävaiheissa. 
Aina kun laulajan on esitettävä tilanne, jo- 
hon hänellä on varastossaan toistuva säejak- 

so, hän käyttää samaa kuvausta, sitä silloin 
tällöin varioiden. Näihin tuttuihin kuviin tu- 
keutuminen antaa hänelle mahdollisuuden 
levähtää ja samalla suunnitella jatkoa (Uhov 
1957, 119 jss.). 

Pysyväisepiteettejä käytetään bylinoissa 
tiettyjen substantiivien yhteydessä. Niinpä 
hevonen on noin 95 % tapauksista »hyvä», 
kenttä on »aukea», koivu, puu, päivä, jout- 
sen ja teltta ovat »valkeita», pöytä ja portti 
ovat »korkeita», aurinko ja kulta ovat »pu- 
naisia», aro, tie ja piha ovat »leveitä». Uho- 
vin mukaan pysyväisepiteetit toimivat yleis- 
tämisen ja tyypillistämisen välineinä, täh- 
dentävät tiettyjen kohteiden ja ilmiöiden 
luonteenomaisia, pysyviä ja tyypillisiä piir- 
teitä (Uhov 1958, 158 jss.). 

Pysyväisepiteettien käyttö on muodostu- 
nut automaattiseksi: aina kun jokin tietty 
nimisana lausutaan, liittyy siihen määre. Ta- 
taarien Kalin-tsaari kutsuu jopa omia alamai- 
siaan epiteetillä »pakanalliset tataarit». Ka- 
lin-tsaarin oma määre on »koira», joten hä- 
nestä käytetään normaalisti muotoa »koira 
Kalin-tsaari» (sobaka Kalin tsar’). 

Bylinoissa käytetään runsaasti erilaista 
toistoa: prepositioiden kertaamista, sanojen 
yksinkertaista toistoa, palilogiaa — säkeiden 
loppujen toistamista seuraavan säkeen alus- 
sa, vastakohtaiskertausta negaatiota hyväksi- 
käyttäen jne. (Sokolov 1971, 305—306). 
Venäläiselle runoepiikalle luonteenomainen 
keino on kielteinen analogia, joka muodos- 
tuu väitöslauseen vahvistamisesta negaation 
avulla, esim.: 

Fi ollut nousemassa tumma myrskypilvi, 
eikä jylisten vyörynyt synkkä pilvi. 
Se oli Dunaj Ivanovic. (Weiher 1972, 152.) 


Matti Kuusi on jakanut venäläisen runoepii- 
kan suosiman laajojen kokonaisuuksien 
toiston ydinkertaukseen ja kehyskertauk- 
seen. Ensiksi mainittu tarkoittaa motiivin 
ytimen tarkkaa toistamista emfaattisen ko- 
rostuksen saavuttamiseksi ja jälkimmäinen 
ytimen muuntelua siten, että toistuvaa ke- 
hystä käytetään hidastuskeinona (Kuusi 
1952, 83 jss., 107 jss.). 

Suomalaiset laulajat tukeutuvat — venäläi- 
sistä poiketen — yleensä verrattain vähän 
eeppiseen seremonialismiin. Toistoa ja pa- 
rallelismia käytetään usein, mutta venäläisiltä 
lainattua negatiivista analogiaa harvemmin 
(Oinas 1985). Paul Kiparsky toteaa osuvasti: 


Olennainen seikka on se, että [suomalaisilla] lau- 
lajilla on käytössään hyvin vähän irtonaista te- 
maattista materiaalia, jota voisi vapaasti sijoittaa 
kerronnassa sopiviin kohtiin. Ei ole mitään 
vakiojaksoja, jotka kuvaavat taistelua, aseiden ta- 
komista, valmistautumista taisteluun jne. Jokai- 
nen tapahtuma on ainutkertainen ja useimmat 
eeppiset säkeet kuuluvat tiettyyn lauluun (Ki- 


parsky 1976, 95—96). 


Tästä syystä suomalaisen kertomarunouden 
tyyli on asiallisen hillittyä venäläisiin runoi- 
hin verrattuna. Suomalaisilla laulajilla saman 
runon efi esitysten väliset erot eivät aiheudu 
koristekeinoihin turvautumisesta tai niiden 
poisjätöstä vaan omiin tai toisten laulajien 
versioihin kuuluvien säkeiden karsinnasta tai 
lisäämisestä (ibid.). 


Formula 


Lukuisissa kulttuureissa eeppisten runojen 
laulajat sommittelevat runonsa esityksen ai- 
kana käyttäen — kuten Parry ja Lord ovat 
osoittaneet — ns. formulatekniikkaa. Tiedos- 
samme on kaksi tutkimusta, joissa formula- 
analyysia on sovellettu venäläisiin bylinoihin. 
Niiden laatijat ovat William E. Harkins ja 
Patricia Arant. Molemmat tähdentävät for- 
muloiden suurta merkitystä venäläisille ru- 
nonlaulajille. Harkins kirjoittaa: » Formulat 

. auttavat komposition laatimisessa sellai- 
sia laulajia, joilla on jo hallussaan tietty for- 
mulavarasto» (Harkins 1963, 164). Arant 
pyrki »osoittamaan tämän metodin käyttö- 
kelpoisuuden laulajalle, joka joutuu pikai- 
sesti sommittelemaan runonsa» (Arant 1967, 
45). 

Sanojen pääpainojen sijoittumisen perus- 
teella Harkins jakaa bylinasäkeen kolmeen 
segmenttiin: »On löydettävissä formuloita, 
jotka pyrkivät toistumaan määrätyssä osassa 
säettä: joko alussa (anafora), keskellä (meso- 
diplosis) tai lopussa (epifora). Nämä tulokset 
viittaavat siihen, että bylinasäe on selvästi ja- 
kautunut kolmeen segmenttiin tai loh- 
koon ...» (Harkins 1963, 165). 

Arant hyväksyy Parryn ja Lordin jugosla- 
vialaisen runoepiikan pohjalta laatiman for- 
mula-analyysin ja esittää johtopäätöksenään: 
» Venäläinen materiaali kuuluu samaan kom- 
position perusmalliin kuin jugoslavialainen» 
(Arant 1967, 45). Hän jakaa bylinasäkeen 
kahteen segmenttiin ja löytää formuloita, 
jotka muodostavat joko säkeen ensimmäisen 
puoliskon, jälkipuoliskon tai koko säkeen. 

Koska jugoslavialaisen ja venäläisen runosä- 
keen metrinen rakenne on erilainen, formu- 
lat tuskin voivat olla yhteneviä. 

Formuloilla ei ole mitään merkitystä suo- 
malaiselle kertomarunoudelle. Paul Kiparsky 
on osoittanut suomalaisten laulajien reperto- 
aarin koostuvan melkoisen kiinteistä raken- 
teista. Sisällön ja juonirakenteen koostu- 
muksen muuntelu on harvinaista, ja on löy- 
dettävissä ainoastaan pientä vaihtelua sanas- 
tossa ja sanajärjestyksessä, ja joskus sanat 
korvautuvat synonyymeillä. Laulajat kehit- 
televät aikaa myöten laululleen kiinteän 
hahmon, jota toistetaan joka esityksessä vä- 
häisin muutoksin (Kiparsky 1976, 95). Tä- 
män vuoksi esitystilanteessa tapahtuva som- 
mittelu, joka on niin tärkeää esimerkiksi 
jugoslavialaisille runoille, ei ole ollut suo- 
malaisten laulajien käytössä. Jos tällainen 
kompositiotyyppi olisi tunnusomaista, »pi- 
täisi silloin Perttuset ja Maliset lukea tois- 
arvoisten ja taantuneiden laulajien jouk- 
koon» (ibid., 98). Kiparsky huomauttaa, että 
» suomalaisen ja jugoslavialaisen suullisen 
runoepiikan stabiiliudessa havaittavat erot 
johtuvat niiden erilaisesta kulttuuriroolista. 
Kun jugoslavialaisen runouden funktiona on 
laajasti ottaen kerrontapahtuma ja viihdytys, 
sisältää suomalainen runous vahvoja myytti- 
stä ja rituaalisia aineksia» (ibid.). Sanaston ja 
sisällön muutoksia vältetään samalla tavoin 
kuin parannusloitsuissa myös aitiologisissa 
runoissa ja vuodentuloa edistävissä rituaali- 
teksteissä. Matti Kuusi ilmaisee saman aja- 
tuksen: » Heimon pyhintä perimätietoa ei 
kevein mielin muuteltu tai mukautettu yli- 
voimaisenkaan naapurikansan pyhiin menoi- 

hin ja sanoihin. Se läpäisi vuosituhannet; 
muu liukeni tietymättömiin» (Kuusi 1963, 
80). Kiparsky oikaisee Parryn ja Lordin kä- 
sityksiä todeten, että tekstin kiinteys ei mää- 
räydy käytetystä tekniikasta (kirjoittaminen 
vastaan puhe) vaan pikemminkin tekstin yh- 
teisöllisestä funktiosta (Kiparsky 1976, 101). 


Runomitta ja laulutapa 


Venäläiset ja suomalaiset kertomarunot eivät 
koostu säkeistöistä vaan yksittäisistä säkeistä. 
Venäläisessä bylinasäkeessä on tyypillisesti 
kolme tai neljä pääpainollista tavua, mutta 
painottomien tavujen lukumäärällä ei ole 
merkitystä. Bylinasäkeen pituus vaihtelee 
kahdeksasta jopa neljään- tai viiteentoista ta- 
vuun. Säkeet päättyvät yleisesti daktyylilo- 
pukkeeseen. 

Venäläisiä kertomarunoja lauloivat sekä 
miehet että naiset, ja entisinä aikoina niitä 
tavallisesti säestettiin jollakin soittimella. 
Vanhin näistä soittimista oli gusli (psalttari). 
Äskettäin on osoitettu, että Novgorodin alu- 
een venäläiset omaksuivat itämerensuoma- 
laisten ja balttilaisten psalttari-tyyppisen 
soittimen (suomen kantele, liettuan kankis) ja 
antoivat sille oman nimityksensä (Tönurist 
1977, 149-177). Guslin syrjäytti vihdoin 
balalaikka, joka joillakin seuduilla kuten 
Aunuksessa jäi pois käytöstä vasta jokin aika 
sitten. 

Kalevalainen runosäe muodostuu neljästä 
trokeisesta runojalasta, toisin sanoen yhteen- 
sä kahdeksasta tavusta. Mittasäännöt eivät 
salli lyhyttä ensitavua painollisessa asemassa 


236 


eivätkä pitkää ensitavua painottomana. Kale- 
valainen runous viljeli runsaasti alkusointua 
— samojen konsonanttien tai vokaalien 
toistoa peräkkäisissä tai läheisesti toisiinsa 
liittyvissä sanoissa. 

Suomessa ja Karjalassa kertomarunoja 
esittivät tavallisesti miehet. Kaksi heistä lau- 
loi oikeat kädet yhteen liitettyinä, ja kolmas 
säesti kanteleella. Laulajista ensimmäinen eli 
esilaulaja lauloi säkeen, jonka sitten toinen 
kertasi. Laulajien erityinen asento ja heidän 
yhteispelinsä saattaa olla Samanistinen jäänne 
ja voi kuvastaa Samaanin ja hänen avustajansa 
yhteistyötä. 


Lopputoteamus 


Venäläinen ja suomalainen runoepiikka 
edustavat katoavaa perinnettä. Runot ovat 
vähitellen kadonneet Pohjois-Venäjältä ja 
Karjalasta elävänä perinnemuotona, joskin 
yksittäisiä laulajia saattaa löytää. Venäläisten 
eeppisten runojen esittämisen päävaikutti- 
mena oli — ainakin viime vuosisatoina — ker- 
rontatilanteen luominen viihdytystarkoituk- 
sessa. Näiden runojen hahmo vaihteli esityk- 
sestä toiseen, mikä johtui erityisestä impro- 
visaatioon perustuvasta sepitystekniikasta ja 
merkittävässä määrin siirreltävissä olevan ru- 
nomateriaalin käytöstä. Suomessa ja Karja- 
lassa runonlaulanta oli yksilöllistä taidetta. 
Runonlaulajat laativat hyväksyttävän, kiinte- 
än version laulusta ja toistivat sitä esityksestä 
toiseen. Koska lauluja oli esitetty myös maa- 
gisessa ja rituaalisessa tarkoituksessa, pyrit- 
tiin sanaston ja sisällön muuttamista välttä- 


mään. Kun kuuluisimmat venäläiset laulajat 
saivat mainetta taidostaan improvisoida suu- 
ren määrän lauluja, perustui suomalais-kar- 
jalaisten laulajien kuuluisuus heidän kykyyn- 

ALBERT B. LORD 


Kalevala, etelaslaavien epiikka ja Homeros 


Tässä esiteltävien kolmen eeppisen perin- 
teen erot ovat suuria. Kalevala on viimeinen 
siinä kokoonpanojen sarjassa, jonka Elias 
Lönnrot laati itsensä ja muiden eri puolilta 
Suomea keräämistä lyhyemmistä runoista. 
Eteläslaavien suullinen eeppinen perinne kä- 
sittää toisistaan riippumattomia yksittäisiä 
runoja, sekä lyhyitä että pitkiä, säkeitä voi 
olla satoja tai kolmesta viiteen tuhatta, 
enimmillään jopa kymmenentuhatta säettä. 
Pituudeltaan eräät niistä ovat lähellä Home- 
roksen runoja. Ilias ja Odysseia ovat myös 
itsenäisiä yksittäisiä runoja, mutta niiden pi- 
tuus on yli kymmenentuhatta säettä. 
Kalevalan syntymäaikoihin muodissa oli 
ns. lauluteoria (Liedertheorie) yrityksenä 
ymmärtää sekä Nibelungeinlaulun että Ho- 
meroksen runojen kokoonpanoa. Vallitseva 
käsitys oli tuolloin, että nämä suuret runot 
oli liitelty yhteen lyhemmistä runoista. Tällä 
teorialla ei ole enää laajempaa kannatusta. 
Klassisen kirjallisuuden tutkija Milman Par- 
ry uskoi, että Homeroksen runot oli sepi- 
tetty samalla tavoin kuin eteläslaavien perin- 
näiset pitemmät runot, ja että kukin niistä oli 


yhden perinteisen runonlaulajan yhteensu- 
lattama luomus. 

Haluan seuraavassa aluksi kosketella otsi- 
kossa nimettyjen kolmen eeppisen perinteen 
keskinäisiä suhteita ja luonne-eroja. Toiseksi 
käsittelen noiden kolmen perinteen, suoma- 
laisen, eteläslaavilaisen ja antiikin kreikkalai- 
sen, välittymistapoja. Lopuksi esitän huomi- 
oita noiden kolmen alueen epiikan yhteisistä 
aiheista ja kerrontamalleista. 


Lönnrotin suhde perinteeseen 


Ajatuksen karjalaissuomalaisen eeppisen ru- 
noston liittämisestä yhteen eeposmaiseksi 
kokonaisuudeksi esitti ensimmäisenä Kaarle 
Akseli Gottlund vuonna 1817: » ...jos tah- 
dottaisiin kerätä vanhat suomalaiset kansan- 
laulut ja niistä muodostaa järjestelmällinen 
kokonaisuus, tulkoon siitä sitten eepos, 
draama tai mikä hyvänsä, niin siitä voisi syn- 
tyä uusi Homeros, Ossian tai Nibelungen 
laulu» (Salminen 1934, 15; vrt. Magoun 
1963, 350). Lönnrot kirjoitti Vanhan Kale- 

valan esipuheessa: »Jo ainaki ajattelin ma 
enne koottuja, liiatenki Gananderin, runoja 
lukiessa, eikö niitä Väinämöisestä, Ilmari- 
sesta, Lemminkäisestä ja muista muistelta- 
vista esivanhemmistamme olisi mahtanut sik- 
sikin löytyä, että olisi heistä saanut pitempi- 
äki kudelmia, niinkun näemme Greekalais- 
ten, Islandilaisten [tässä tarkoitetaan runo- 
mittaista vanhempaa Eddaa] ja muitten esi- 
vanhempainsa runoja siksi saaneen» (vrt. 
Magoun 1963, 366). 

Lönnrotin luomus oli ainakin siinä suh- 
teessa lähempänä vanhempaa islantilaista 
Edda-runoutta kuin Homerosta, että Kale- 
valan muodostavat yksittäiset lyhyemmät ru- 
not ovat näkyvillä lopullisessa teoksessa. Silti 
Lönnrot onnistui tuottamaan suomalaisille 
» kansalliseepoksen», jota ei koskaan aikai- 
semmin ollut ollut olemassa. Hän ei kuiten- 
kaan käsittänyt, etteivät Ilias ja Odysseia to- 
della olleet muinaisten kreikkalaisten kan- 
salliseepoksia sen paremmin kuin vanhempi 
Eddakaan oli islantilaisten kansalliseepos. 

Vaikka kaikki tai lähes kaikki Kalevalan 
ainekset olivat suullisena perimänä kulke- 
neita runoja, itse Kalevala ei ole. Domenico 
Comparetti osoitti tämän vuonna 1891 erin- 
omaisessa teoksessaan Il Kalevala; o la poesia 
tradizionale dei Finni: 


On outo ja epätavallinen ilmiö, että täysin kan- 
sanomainen, perinnäinen runous, joka elää ja ver- 
soo vuosisatojen ajan, muuntuisi yhden ainokai- 
sen runoelman sisällöksi. Tälläisen ilmiön kohda- 
tessamme meillä on oikeus epäillä, voidaanko tuo 
runoelma katsoa kansanomaiseksi tuotteeksi, 
kollektiiviseksi eikä yksilölliseksi, niin kuin on 
epäilemättä se runous, josta runoelma sommitel- 
tiin (Comparetti 1898, 328). 

Kalevalan loi runonkerääjä, ja se on ainut- 
laatuinen. Siitä ei ole olemassa muita toisin- 
toja kuin ne kaksi, jotka Lönnrot itse ensin 
sommitteli pyrkiessään lopulliseen versioon 
ja jotka on luotu samalla kokoonpanoteknii- 
kalla. Ne eivät ole luonnollisia toisintoja, 
jotka olisivat muovautuneet elävän perinteen 
normaaleissa prosesseissa. Lönnrotin aineisto 
oli perinnäistä, mutta hän muutti sitä ja pu- 
noi yhteen sarjoiksi runolajeihin kuuluvia 
runoja, jotka tavallisesti laulettiin yksitellen 
ja eriluonteisissa tilanteissa. Itse hän uskoi 
olevansa perinnäinen runonlaulaja, koska oli 
täysin perehtynyt perinnäistyyliin. Hän ku- 
vaa tilannettaan seuraavasti: 


Sitä järjestystä, missä runonlaulajat runonsa laula- 
vat, ei varmastikaan pitäisi jättää kokonaan huo- 
mioonottamatta. Samaan aikaan en kuitenkaan ole 
nähnyt hyväksi kiinnittää siihen liian paljon huo- 
miota, koska he tässä asiassa eriävät suuresti toi- 
sistaan. Juuri tämä runojen järjestyksen suuri 
vaihtelevuus lujitti ajatusta, jonka jo olin muo- 
dostanut: että kaikki tällaiset runot olivat keske- 
nään yhdisteltävissä. Olin näet huomannut, ettei 
yhdenkään laulajan omaksuma järjestys ollut sama 
kuin toisen; niinpä kirjoitettuani puhtaaksi suuren 
joukon eri laulajien runoja huomasin, että aino- 
astaan varsin harvoja ei yksi tai toinen ollut laula- 
nut vaihtelevissa yhteyksissä. En voinut pitää yh- 
den laulajan runojen järjestystä alkuperäisempänä 
kuin toisenkaan; siispä selitin kunkin tapauksen 
ihmisen luonnolliseksi haluksi saattaa tietonsa 
järjestykseen, haluksi, joka synnyttää eroavuuksia 
yksittäisten laulajien erilaisista näkemyksistä 
johtuen. Tästä seurasi, että kun yhtään runonlau- 
lajaa ei voinut verrata minun kokoon saamaani 
runomäärään nähden, ajattelin itselläni olevan 
saman oikeuden, jonka olin vakuuttavasti toden- 
nut useimpien laulajien omaksuneen, nimittäin 
oikeus järjestellä runot sillä tavoin kuin ne par- 
haiten luontuivat toisiinsa (Lönnrot 1849, 16). 

Ja hän näkee työnsä valaisevan myös Home- 
roksen runoelmien syntyä: 


Koskaan ei olisi voinut syntyä keskustelua Home- 
roksen runojen alkuperästä, ellei tuosta aiheesta 
kirjoittaneilla olisi ollut samaa kokemusta perin- 
teen mahdista runoudessa, minkä minä olen 
hankkinut suomalaisen runouden avulla. He 
kaikki olisivat olleet yhtä mieltä siitä, että joku 
runonlaulaja aluksi lauloi lyhyesti oman aikansa 
tapahtumista ja että perinne sitten laajensi runoja 
ja tuotti niistä muunnelmia. Se henkilö, joka 
myöhemmin kokosi yhteen nämä muunnelmat, 
teki paljolti samaa kuin mitä minä olen tehnyt 
järjestellessäni ja punoessani yhteen Kalevalan 
runojen toisintoja; toivon ettei kukaan käsitä sa- 
nojani väärin, ikään kuin olisin halunnut asettaa 
kykyni tai käsittelemäni aiheen tuon toisen ke- 
rääjän ja hänen työnsä veroisiksi. Vaihtelevat 
murteellisuudet, joita niin tiheään esiintyy Home- 
roksen runoissa, tekevät mahdottomaksi uskoa, 
että ne olisivat yhden miehen työtä tai että perin- 
ne olisi jättänyt ne jälkimaailmalle vailla lukuisia 
muunnelmia. Se henkilö, joka järjestelee ja liittää 
yhteen näitä runosikermien palasia, joutuu silloin 
tällöin lisäämään yhdistävän säkeen, enkä epäile, 
etteikö sellaisia säkeitä löytyisi myös Homerok- 
sen runoista, jos rupeaisimme niitä etsimään. Mi- 
nunkin on pitänyt muutamia sellaisia liitellä Kale- 
valan runoihin, mutta minusta niin kuin myös 
muista tuntui puhtaalta pedanttisuudelta kiinnit- 
tää huomiota niihin, varsinkin kun niillä ei ollut 
mitään tekemistä itsensä runon kanssa, ja ne 
koostuivat yleensä sellaisista fraaseista kuin »Sa- 
nan virkkoi, noin nimesi» tai »Siitä tuon sanoiksi 
virkki» jne. (Lönnrot 1949, 20; vrt. Comparetti 
1898, 9, viite 1). 


Lönnrot ei kuitenkaan todellisuudessa ollut 
perinnäinen runonlaulaja näiden sanojen 
täsmällisessä merkityksessä, koska hän ei 
ollut varttunut perinneyhteisössä eikä peri- 
nyt tietyltä yhteisöltä sille ominaisia runoja. 


16 Kalevala ja maailman eepokset 


Kalevala, eteläslaavien epiikka ja Homeros 


Hän oli ulkopuolinen, vaikkakin, kiirehdin 
lisäämään, hyvin erikoislaatuinen ulkopuoli- 
nen. Hän kykeni luomaan runoja ja loikin 
yhden runoelman vanhan suullisen perinteen 
tyylillä. Formula-analyysilla löytyisi varmasti 
hyvin korkea prosentti formuloita ja for- 
mulanomaisia ilmaisuja. Siitä huolimatta, että 
kaikki Kalevalassa on perinnäistä, itse runo- 
elmakokonaisuus on perinteen ulkopuolisen 
henkilön yksilöllinen rakennelma. Kuten 
Comparetti huomautti, tämä runoelma ei 
syntynyt perinteen normaaleissa olosuhteis- 
sa. Lönnrot oli saanut sivistystä, perehtynyt 
kirjoihin. Hän sulatti yhteen eri seutujen ru- 
notoisintoja käyttäen hyväkseen maan lu- 
kuisten osien tuntemustaan, jollaista ei mil- 
lään »entisaikain» tai edes hänen oman ai- 
kansa runonlaulajalla olisi voinut olla. 

On tärkeätä korostaa, ettei Lönnrotia teh- 
nyt ulkopuoliseksi pelkästään hänen kirjalli- 
suuden tuntemuksensa, vaan lisäksi se, että 
hänellä oli myös pääsy käsikirjoituskokoel- 
miin, jotka sisälsivät eri alueiden runotoi- 
sintoja, ja että hän valikoi aineksia noista 
toisinnoista. Hänet erotti perinnäisestä ru- 
nonlaulajasta juuri noiden toisintojen saata- 
villa olo ja hänen tapansa käyttää niitä. Pe- 
rinnäinen runonlaulaja olisi voinut periaat- 
teessa matkustella kaikkialla Suomessa ja 
tutustua monien eri seutujen runoihin ja nii- 
den toisintoihin perehtyen matkansa varrella 
kuulemaansa ja säilyttäen siitä sen, mikä oli 
hänen makunsa mukaista. Siinä tapauksessa 
hänen lähteenään olisi ollut luonnonmukai- 
sissa olosuhteissa kuultua elävää laulantaa, 
kyseessä eivät olisi olleet käsikirjoitusmuis- 
tiinpanot, joista olisi voinut poimia omia 

suosikkejaan kaikessa rauhassa. Hän olisi 
sulauttanut ainekset sen perinteen normaa- 
leilla yhdistämismenetelmillä, johon hän 
osana kuului. Kun lisäksi otetaan huomioon 
Lönnrotin saama sivistys, on mahdollista, jo- 
pa todennäköistä, etteivät Lönnrotin ainek- 
sen valintakriteerit perustuneet perinteelle 
ominaiseen alitajuiseen ideoiden ja ilmaus- 
ten yhdistelyyn vaan kirjoitetun kirjallisuu- 
den mieleen juurruttamiin malleihin. 


Pitkän epiikan tavoittelu: yhdistelyä 
vai uudissepitystä? 


On muistettava, että eräät muutkin pitkät 
eepokset ovat tosiasiallisesti lyhyistä kerto- 
vista runoista muodostettuja kompilaatioita. 
Alexandra David-Neel keräsi tiibetiläisiä 
Lingin Gesarista kertovia runoja ja rakensi 
niistä eepoksen (David-Neel & Yongden 
1934). Samoin teki Daniel Biebuyck Zairen 
Mwindo-epiikan kohdalla (Biebuyck & Ma- 
teene 1969; Biebuyck 1978). Karakirgiisien 
eepokset »Manas» ja »Er Töshtük» muo- 
dostettiin yksittäisistä lyhemmistä runoista. 
Esimerkkejä näistä kahdesta sankarista ker- 
tovista »lyhyistä» runoista — joissakin on yli 
2000 säettä — on julkaistu (Radloff & Theil 
1855). Yhteenkoottua Manas-epiikkaa on 
nähtävillä venäläisessä käännöksessä » Manas, 
Kirgizskij epos velikij pohod» vuodelta 
1946, ja yksi Er Tóshtükin runo löytyy joh- 
dannoin ja selityksin varustettuna ranskan- 
noksena (Boratav & Bazin 1965). Kaikissa 
näissä tapauksissa aitoa epiikkaa olivat nuo 
lyhemmät runot, jotka yhdistettiin sarjoiksi. 

Tässä mielessä Kalevala on aivan erilainen 
kuin sekä eteläslaavilainen että Homeroksen 
runojen suullinen perinnäisepiikka, joka 
erilaisesta pituudestaan huolimatta vastaa pi- 
kemminkin suomalaisen perinteen yksittäisiä 
kertovia runoja kuin Kalevalaa. Tätä asiaa 
Comparetti niin ikään valottaa: 


Kalevala on Lönnrotin suomalaisten koko kan- 
sanomaisesta perinnäisestä runoudesta kehittele- 
mä ja kokoama runoelma... . Näin ollen runoelma 
on ainutkertainen; sama seikka ei toistu muiden 
kansojen runouden kohdalla . . . Homeroksen ru- 
not, Nibelungein laulu, Rolandin laulu eivät ole 
ainutkertaisia. Niillä on paikkansa sellaisissa aika- 
kausissa, jolloin luotiin lukuisia laajoja runoja tai 
jolloin kansanomainen runous oli jo työstänyt ja 
kypsyttänyt runsaasti aineksia sellaisiin runoi- 
hin... Muiden sellaisten kansojen runot, jotka 
eivät koskaan saavuttaneet laajojen runoelmien 
vaihetta esimerkiksi venäläisten, serbien, kelttien, 
Siperian tataarien, muinaisten skandinaavien ynnä 
muiden tapaan, eivät pyrikään lähestymään toisi- 
aan yhdistyäkseen yhdeksi runoksi, mutta jos ne 
olisivat koskaan lähestyneet toisiaan tai saavutta- 
neet laajempien sommitelmien kehitysasteen, ne 
olisivat tuottaneet monia eriaiheisia runoja (Com- 
paretti 1898, 327—328). 


On välttämätöntä lisätä, että serbialainen pe- 
rinne, johon Comparetti viittaa, tosiasialli- 
sesti tuotti useiden tuhansien säkeiden pitui- 
sia runoja, joita voi hyvin verrata esim. van- 
han ranskalaisen lauluperinteen pituuksiin. 
Useimmat näin pitkistä serbokroatialaisista 
eeppisistä runoista kuuluvat Etelä-Serbian, 
Bosnian ja Hertsegovinan muslimilaulajille, 
eivätkä ne ole aivan viime aikoihin saakka 
olleet yhtä tunnettuja kuin lyhemmät kris- 
tittyjen runot. Sattuman oikusta ensimmäiset 
muslimilaulujen  julkaisijat olivat Kosta 


Hörmann vuosina 1888-1889 ja Luka 
Marjanović vuosina 1898-1899, juuri 
Comparettin kirjoitusaikoihin. Pisimmässä 
Hörmannin julkaisemassa runossa on kui- 
tenkin ainoastaan 1878 säettä ja pisimmässä 
Marjanovicin julkaisemassa 1862 säettä. 
Harvardissa säilytettävän Milman Parryn ko- 
koelman pisimpien runojen pituudet ovat 
12 311 ja 13 326 säettä. Ne ovat poikkeuk- 
sellisen pitkiä, mutta kahdentuhannen ja 
neljän tai jopa viidentuhannen säemäärät ei- 
vät ole harvinaisia. 

Eteläslaavilaisesta kirjallisuudesta tapaa 
joukon esimerkkejä, joissa pitkää kirjallista 
epiikkaa, jota ei entuudestaan ollut olemassa, 
on luotu liittämällä yhteen ja laajentamalla 
lyhyitä suullisena perinteenä esiintyneitä ru- 
noja. Esim. Vuk St. Karadžić julkaisi 1800- 
luvulla klassisessa suullisesti periytyneiden 
serbokroatialaisten eeppisten runojen koko- 
elmassaan kymmenkunta lyhyttä runoa, jot- 
ka ovat luonteeltaan pikemminkin balladin- 
omaisia kuin eeppisiä ja liittyvät aiheeltaan 
vuonna 1389 käytyyn Kosovon taisteluun, 
jossa sulttaani Muratin komentamat turkki- 
laiset joukot voittivat prinssi Lazarin johdolla 
taistelleet kristityt. Kuitenkaan yksikään 
noista lauluista ei liittynyt tuon taistelun 
päätapahtumaan, nimittäin siihen, kuinka 
serbi Miloš Obilić surmasi sulttaanin (Karad- 
žić 1958, n:ot 44—52). KaradZicin kuuluisat 
1800-luvun Kosovo-aiheiset tekstit eivat itse 
asiassa olleet ensimmäiset tätä taistelua kä- 
sittelevät muistiinmerkityt runot. Vanhim- 
massa 1700-luvulta peräisin olevassa käsi- 
kirjoituskokoelmassamme on Kosovo-aihei- 
nen runo, jossa on yhteen liittyneenä ainesta, 


Kalevala, eteläslaavien epiikka ja Homeros 


jota on myöhemmin tavattu ainoastaan ly- 
hyinä runoina tai katkelmina. Tämän bugars- 
tican (Bogisic 1878, 3—10) ovat muutamat 
tutkijat arvelleet olevan pikemminkin kirjal- 
lista tekstiä kuin perinnäistä suullista epiik- 
kaa. Sekään ei kuitenkaan ole eepoksen pi- 
tuinen; siinä on ainoastaan 252 säettä. Vuk 
Vreeviäin 1800-luvun puolivälissä keräämis- 
sä julkaisemattomissa kokoelmissa on myös 
Kosovo-aiheisia tekstejä, joista muutamat 
näyttävät olevan samaa maata, vaikka nekään 
eivät ole varsin pitkiä (Matica hrvatska, käsi- 
kirj.kok. n:o 62, Knjiga I n:o 21, Knjiga II 
n:o 14, Knjiga III n:ot 1—3). Yksi Serbian 
tiedeakatemian ilmoittama syy näiden teks- 
tien julkaisematta jättämiseen on se, että ne 
ovat Vréeviécin omia kokoonpanoja eivätkä 
perinteisen runonlaulajan sanelemia perin- 
näisiä lauluja (Pesié 1967). Vrčevićin teks- 
teillä on kuitenkin yhtäläisyyksiä albanialai- 
sen version kanssa, jonka Elezović keräsi 
varhemmin tällä vuosisadalla (Elezović 1923, 
54-67). Vertauskohdaksi tarjoutuu myös 
Parryn kokoelman teksti n:o 650: tämän 
serbokroatialaisen version hän keräsi vuonna 
1934 eräältä Jugoslavian albanialaiselta Novi 
Pazarissa (Lord 1984). 

Kannattaa kuitenkin panna merkille, että 
pitkät, kirjalliset eeppiset runot vuonna 
1389 käydystä Kosovon taistelusta pantiin 
kokoon 1800-luvulla ja myöhemminkin 
käyttäen hyväksi perinnäisten runonlaulajien 
runoja julkaistuista tai julkaisemattomista 
kokoelmista, niiden joukossa Vuk KaradzZi- 
cin perinnäisen suullisen eeppisen runouden 
keräelmät, vaikkakaan Karadžić itse ei som- 
mitellut aineistostaan tällaisia pitempiä ru- 

noja. Näistä yksi, Sreten J. Stojkovicin laa- 
tima, ilmestyi vuonna 1927 kuudentena pai- 
noksena. Toisin kuin Lönnrot Stojković ei 
itse lainkaan kerännyt runoja. Hän pelkäs- 
tään yhdisteli ja järjesteli jo kerättyjä runoja 
sepittäen itse joitakin siittymäsäkeitä — ku- 
ten Lönnrotkin teki. Lönnrotin tavoin hän sai 
aikaan eepoksen, jota hän kutsui »kansalli- 
seksi» mutta joka oli hänen oma luomuksen- 
sa, ei perinnäistä suullista epiikkaa. 

Nämä yritykset pitkähköjen eeppisten ru- 
noelmien tuottamiseksi ilmaisevat, että nii- 
den laatijoiden mielestä laajuus oli yksi 
olennaisimmista tekijöistä; eeppisen runon 
ajateltiin välttämättä olevan pitkä. Ellei 
Lönnrotilla olisi ollut mielessään Homerok- 
sen runojen kaltaisia eepoksia, hän ei olisi 
ponnistellut pitkän runoelman luomiseksi. 
Samoin kuin lukuisat muut ennen häntä ja 
hänen jälkeensä, hän mielsi eepoksen pit- 
käksi kertovaksi runoelmaksi, jossa ylevään 
tyyliin selostetaan entisaikojen sankareiden 
tekoja. Tämä eeposkäsitys oli peräisin Ho- 
meroksen runojen ja Vergiliuksen Aeneis- 
teoksen tuntemuksesta. 

Homeroksen runojen pituus saattaa kui- 
tenkin hyvin aiheutua kirjoituksen osuudesta 
niiden luomishetkellä tai niiden tuntien ja 
päivien kuluessa, jolloin Homeros saneli ne 
kirjurille. Mielestäni on varsin todennäköis- 
tä, ettei Homeros koskaan laulanut Odys- 
seuksen Troijasta paluusta tai Akhilleuksen 
vihasta kertovia runoja niin tavattoman pit- 
kinä kuin ne esiintyvät Iliaassa ja Odysseias- 
sa. Kalevalan tavoin nekin olivat kokoonpa- 
noltaan erikoisia runoelmia. Homeroksen 
runoelmien sommittelutapa oli kuitenkin 

etäällä Kalevalan synnystä. Homeros oli vil- 
pitön runonlaulaja, joka oli laulanut lukuisia 
lauluja moneen kertaan perinteessä, johon 
sisältyi hänen kaltaisiaan runonlaulajia ja hä- 
nen runojensa kaltaisia runoja. Hän laajensi 
tavallisen repertoaarinsa kahta runoa sanel- 
lessaan niitä. Hän ei nitonut runoja yhteen 
luodakseen nämä monumentaaliset runonsa, 
vaan sepitti ne elävän perinteen mallin mu- 
kaan samalla tavoin kuin slaavit, jotka tilapäi- 
sesti »sekoittavat» keskenään runoja luodak- 
seen uusia, usein huolellisesti yhteensula- 
tettuja runoja. Tämä on aivan erilainen, 
toistaiseksi riittämättömästi kuvailtu menet- 
telytapa kuin se, millä Lönnrot kokoonpani 
Kalevalan. Uskoisin vastakohdan olevan sii- 
nä, että Homeroksen runot on sepitetty ni- 
menomaan sanelutilanteessa samalla tavoin 
kuin Avdo MedjedoviCin » Smailagic Mehon 
häät», jossa kerrotaan sankarin morsiamen 
hankinnasta ja yhdistetään alkupuolen matka 
ja onnistumisen kuvaus (Parry & Lord 1974). 

Kalevalaa kokoonpannessaan Lönnrot 
hankki pituutta eri tavoin. Niistä silmään- 
pistävimpiä on riittirunojen, kuten loitsujen 
ja häärunoston mukaan liittäminen. Tämän- 
tyyppinen laajentaminen puuttuu eteläslaa- 
vilaisista ja Homeroksen runoista. On toki 
totta, että kuvatessaan Patroklosta surevaa 
Akhilleusta Homeros kertoo, kuinka hänen 
äitinsä Thetis ja nereidit tulevat merestä 
häntä lohduttamaan, ja kuinka Thetis johtaa 
valituslaulua, jonka sanat Homeros realisti- 
sesti esittää meille kerronnan ja kuvauksen 
täydellisyyden hengessä, mikä on tyypillistä 
homeeriselle epiikalle. Homeros sisällyttää 
Iliaaseen muitakin rituaalisia valituksia (Ilias 


18:22, 23:13, 24:723, ks. myös Alexiou 
1974). Ne eivat ole tiettyyn perinnelajiin ja 
esitysyhteyteen kuuluvia valitusvirsia kuten 
Kalevalan haarunot, jotka ovat perinteellisis- 
sä yhteyksissään itsenäisesti esiintyviä runo- 
ja. 

Vaikka eteläslaavien sankarirunoudessa on 
kohtauksia, jotka voisivat olla taustana riitti- 
runojen ja lyyristen runojen laulannalle, ei 
varsinaisia runotekstejä, jotka saattaisivat 
liittyä kyseisiin riitteihin, ole liitetty mukaan 
epiikan joukkoon, kuten Lönnrot teki Kale- 
valaa sommitellessaan. Muutamat eeppiset 
runot esimerkiksi alkavat siten, että joukko 
nuorukaisia ja neitoja lähtee korjaamaan 
viljaa pellolta, joka sijaitsee lähellä vihollis- 
maan rajaa (Parry & Lord 1954, n:o 17). On 
olemassa lukuisia perinteisiä sadonkorjuuru- 
noja, ja olisi ollut täysin asianmukaista liittää 
ne epiikan joukkoon, mutta niitä ei ole sen 
paremmin kokonaisina kuin osittaisinakaan 
sekoitettu eeppisiin runoihin. Samoin on 
eteläslaavilaisessa eeppisessä runoudessa 
monia morsiamen ryöstöstä kertovia sanka- 
ritaruja, jotka päättyvät yksityiskohtaiseen 
häiden kuvaukseen, mutta joukosta ei löydy 
lainkaan riittifunktion mukaisia häärunoja. 

Kalevalassa Lönnrot sopivan tilaisuuden 
tullen kytki mukaan erillisiä kertomuksia, 
esimerkiksi traagisen Kullervo-tarun, kat- 
kaisten siten muun kertomuksen kulun. 
Vaikkakin Kullervon elämänvaiheet pu- 
noutuvat yhteen Ilmarisen kanssa, koska hän 
lopulta surmaa Ilmarisen vaimon, ennustus 
Kullervo-lapsen sankarillisesta elämästä ei 
pidä yhtä pojan todellisen elämänkulun 
kanssa, ja hänen huonosti suorittamiensa 

tehtävien epätavalliset tulokset liittyvät myös 
todisteina loistavaan elämänkaareen muissa 
tekstiyhteyksissä esiintyessään. Yhdistely ei 
ole onnistunutta. Odysseiassa Homeros 
kertoo faiakialaisen runonlaulajan suulla 
Areksen ja Afroditen tarinan. Kuten oli laita 
aikaisemmin käsittelemieni valituslaulujen 
kohdalla, tämäkin kertomus johtuu Home- 
roksen halusta kertoa tarina täydellisenä. 
Toisaalta Homeros ei katkaise Telemakhok- 
sen etenemistä selostaakseen Odysseuksen 
tarinan, vaan tämän seikkailut esitetään vuo- 
rollaan yhdessä kohdassa, missä hän saa ker- 
rata kaiken mitä hänelle on tapahtunut ker- 
tomahetkeen mennessä. Kuitenkin nämä 
kertomuksen säikeet kytkeytyvät toisiinsa, ja 
useiden osasten limittäin sijoittaminen joh- 
tuu erityisestä kerrontatekniikasta. Kullervo- 
runot puolestaan eivät liity läheisesti Kale- 
valan muihin kertomuksiin. Odysseian lukui- 
sat harhateille polveilevat kertomukset ovat 
Odysseuksen kotiinpaluusta kertovan pää- 
juonen olennaisia, kokonaisuutta täydentäviä 
osasia. Tälläisia tarinoita löytyy runsaasti sa- 
malla lailla myös eteläslaavien kotiinpaluu- 
runoista. Ne ovat kuitenkin eri asia kuin 
mukaan liitetyt rituaaliset, lyyriset tai kerto- 
vat runot siinä muodossa, missä ne ovat ylei- 
siä Kalevalassa. | 

Lyhyitä suomalaisia runoja, vieläpä kerto- 
viakin, voidaan helposti verrata eteläslaavi- 
laisiin »naistenlauluihin». Tämä koskee eri- 
tyisesti suomalaisia lyyrisiä ja rituaalisia ru- 
noja kuten erilaisissa seremonioissa käytet- 
tyjä loitsuja ja runoja sekä häissä esitettyjä 
» puheita». Eteläslaavilaisissa naistenlauluissa 
on esimerkiksi rikas sikermä häihin liittyviä 

riittirunoja, joihin kuuluu morsiamen itku- 
virsi hänen jättäessään kotinsa, morsiamen 
äidin antamia ohjeita jne. Erillisinä nämä 
ovat suomalaisten vastineidensa kaltaisia. Ne 
ovat olemassa itsenäisinä mutta eivät sisälly 
eeppisiin teksteihin. Tässä esimerkki etelä- 
slaavilaisesta hääsikermästä (Milojević 1870, 
n:o 171): 


Sunce mi je na zahodu, 
Hocé da zadje, 

Hocé da zadje, 

I devojka na pohodu, 
Hocé da podje, 
Hocé da podje. 

Zali oca na pohodu, 
Océ da podje, 

Océ da podje. 

Zali majku na pohodu, 
Océ da podje, 

Océ da podje. 

Zali seju na pohodu, 
Océ da podje, 

Océ da podje. 

Zali brata na pohodu, 
Necé da podje, 

Necé da podje. 

Za svekrvu upituje 
Hocé da podje, 
Hocé da podje. 


Aurinko on laskemassa, 
se laskee, 

se laskee, 

Neito on lähdössä, 
Hän lähtee, 

Hän lähtee. 

Hän murehtii isäänsä, 
kun lähtee, 

Hän lähtee, 

Hän lähtee. 

Hän murehtii äitiään, 
kun lähtee, 

Hän lähtee, 

Hän lähtee. 

Hän murehtii sisartaan, 
kun lähtee, 

Hän lähtee, 

Hän lähtee. 

Hän murehtii veljeään, 
kun lähtee, 

Hän lähtee, 

Hän lähtee. 

Hän ei tahdo lähteä. 
Hän kyselee anopistaan, 
Hän lähtee, 

Hän lähtee. 


Tämän laulun toisintoihin on saatettu lisätä 
joukko muitakin suvun jäseniä, joiden jät- 
tämistä morsian murehtii. Tässä toinen esi- 


merkki (ibid., n:o 173): 


Odvoji se devojka od tatka, 
Odvoji se devojka od majke, 
Odvoji se devojka od braée, 
Odvoji se devojka od sestri, 
Odvoji se devojka od roda, 
Svoga roda i rodbine svoje. 
One kreče tekne u tudjine. 
Tudjeg tatka tatkom zove, 
On je ćerkom ne nazivlje. 
Tudju majku majkom zove, 
Ona je ćerkom ne nazivlje. 
Tudjeg brata bracom zove, 
On je sejom ne nazivlje. 
Tudju ćerku sejom zove, 
Ona je sejom ne nazivlje. 
Tudjeg roda rodom zove, 
Tudjeg roda i rodbina, 

Ona je rodom n nazivlje. 


Neito on erotettu isästään, 
Neito on erotettu äidistään, 
Neito on erotettu veljistään, 
Neito on erotettu sisaristaan, 
Neito on erotettu perheestään, 


Perheestään ja suvustaan. 

Hän lähtee jonkun toisen kotiin. 

Hän kutsuu isäkseen jonkun toisen isää, 
Tämä ei kutsu häntä tyttärekseen. 

Hän kutsuu äidikseen jonkun toisen äitiä, 
Tämä ei kutsu häntä tyttärekseen. 

Hän kutsuu veljekseen jonkun toisen veljeä, 
Tämä ei kutsu häntä sisarekseen. 

Hän kutsuu sisarekseen jonkun toisen tytärtä, 
Tämä ei kutsu häntä sisarekseen. 

Hän kutsuu perheekseen jonkun toisen perhettä, 
Jonkun toisen perhettä ja sukua, 

He eivät kutsu häntä sukulaisekseen. 


Kalevalan riittirunot ovat pitkiä, Lönnrot on 
niitä laajentanut. Niinpä olen valinnut esi- 
merkkini Alku-Kalevalasta: 


Neito parka huokaeli, 
Huokaeli, henkäeli, 

Suru syämelle panihen, 
Vesi silmihin vetihen, 
Itse virkki, noin saneli: 

» Lähen nyt tästä kun lähenki, 
Tästä kullasta koista, 
Ison saamasta salista, 
Aitin tanssitanterelta. 
Kiitänpä iso sinua 
Entisestäni elosta, 
Muinosista murkkinoista, 
Parahammista paloista. 
Kiitänpä emo sinua 
Nuorra tuuvittamistasi, 
Aina pään pesemistäsi, 
Enemmin imettämistä, 
Makeista maioistasi. 
Kiitänpä koko perehen, 
Kaikki kasvinkumppalini. 


Lönnrot laajensi uutta runoelmaansa myös 
lisäämällä kohtauksiinsa ja runoihinsa sisäistä 
pituutta; tätä menetelmää käyttivät myös se- 
kä Homeros että eteläslaavilaiset runonlau- 


Kalevala, eteläslaavien epiikka ja Homeros 


lajat. Tämä piirre on niin selvä kaikissa kol- 
messa perinteessä, että sen kuvailuun on ai- 
neksia ylenpalttisesti. 

Yhteenvetona voi todeta, että sekä Kale- 
valalla että eteläslaavilaisilla runoilla, niin 
suuresti kuin ne toisistaan poikkeavatkin, on 
jotain opetettavaa meille Homeroksen ru- 
noista. Näistä kahdesta slaavilainen perinne 
on tyypiltään lähempänä Homeroksen ru- 
noja kuin suomalainen Kalevala. Sekä slaa- 
vilaisessa että homeerisessa perinteessä ta- 
paamme itsenäisiä, yhtenäisiä ja huomattavan 
pitkiä runoja. Mikäli oli olemassa erillisiä 
Telemakhoksen tarinasta tai Odysseuksen 
harharetkistä kertovia runoja irrallaan Ho- 
meroksen Odysseiasta — ja uskon niitä ol- 
leen — ne pikemminkin sulatettiin yhteen 
pitkäksi Homeroksen runoksi kuin liiteltiin 
kokoon Kalevalan tapaan. 


Epiiban ainesten välittymistapa: 
sanatarkkaa mieleenpainamista vai 
hahmottavaa muistamista? 


Seuraavassa otan puheeksi tavan, jolla alku- 
peräiset lyhemmät kalevalaiset runot on se- 
pitetty. Lyhyemmistä runoista on kaikeksi 
onneksi julkaistuja toisintoja, ja tunnemme 
myös ne muodot, jotka sisältyvät Lönnrotin 
kolmeen omaan Kalevalan versioon, nimit- 
täin Alku-Kalevalaan, Vanhaan Kalevalaan ja 
Uuteen Kalevalaan (vrt. Magoun 1963, 
1969). 

Runot, joista Kalevala pantiin kokoon, 
olivat lyhempiä kuin eteläslaavilaiset tai 
Homeroksen eeppiset runot. Ne eivät saa- 

vuttaneet koskaan huomattavaa pituutta, 
millä tarkoitan useita tuhansia säkeitä. Näin 
on tapahtunut muutamilla eteläslaavilaisilla 
alueilla, esim. Bulgariassa, ja yleisesti kris- 
tittyjen serbien lauluissa. Näitä kolmea pe- 
rinnettä vertailtaessa on pidettävä mielessä, 
ettei voida oikeutetusti verrata koko Kale- 
valaa Iliaaseen tai Odysseiaan, vaan Kaleva- 
lassa käytettyjä suomalaisia runoja Home- 
roksen runoihin ja eteläslaavien yksittäisiin 
runoihin. Vaikka meillä ei olekaan antiikin 
Kreikasta homeeristen runojen toisintoja, 
meillä on eteläslaavilaisia ja suomalaisia toi- 
sintoja. Toisinnot ilmaisevat, millä tavoin pe- 
rinne toimii. 

Uuden Kalevalan esipuheessa Lönnrot toi 
julki näkemyksensä tavasta, millä runojen 
välittyminen oli tapahtunut: 


Laulujen alkuperäisyyden kanssa käypi miltei seu- 
raavaan tapaan. Pitopaikoissa eli muissa seuroissa 
kuulee joku uuden laulun ja kokee sen muistoon- 
sa panna. Sitte toisessa talossa sitä jo itse uusille 
kuulioille laulaessansa muistaa tarkemmin itsen 
aineen, kun sen sana sanalta joka mutkassansa 
kertomisen. Ne paikat, joita ei muista juuri enti- 
sillä sanoillansa, kertoo omillansa, paikoin ehkä 
somemmasti, kun sitä ennen olivatkaan, ja jos 
joku vähä-arvoisempi seikka lomasta jäisi pois, 
niin taitaa toinen laulajan omasta päästä tulla si- 
aan. Samalla tavalla menettelevät sitte toiset ja 
kolmannet kuuliat laulua, ja laulu muuttuu, minkä 
muuttuu, enemmin erinäisissä sanoissa ja mutkis- 
sa, kun itsessä aineessa. 


Tämä on sellaisen henkilön kuvaus, joka tun- 
si perinteen varsin hyvin, ja erittäin tarkka- 
näköinen kuvaus. Uskon, että hän tuolla 
» jollakulla», joka uuden laulun kuulee, tar- 
koitti runonlaulajaa, ts. jotakuta, joka itse 

kuuluu runotradition piiriin. Muussa tapauk- 
sessa tämä ei kykenisi sepittämään uusia sä- 
keitä ja jaksoja. Lönnrot jatkaa huomiota an- 
saitsevalla tavalla: 


Tämän laatuisen laulutarinan rinnalla kulkee kui- 
tenki toinen, joka paremmin säilyttää sitä vanhois- 
sa sanoissa ja sanonnoissansa, nimittäin lapsen 
vanhemmiltansa polvi polvelta oppiminen, mutta 
samassa kun se estää toisen kulkusisarensa ylen 
kauas poikkeamasta, täytyy sen itsenki toisinaan 
sitä noudattaa, ettei muuten jäisi kovin jälelle. 


Lönnrot tunnisti kaksi eri välittymistapaa, 
toisen lähempänä »alkutekstia» (lainausmer- 
kit tekijän) pysyttelevän ja toisen etäisem- 
män. Voisi ajatella, että ensimmäinen vas- 
taanottaja yritti painaa mieleensä, ts. hän yritti 
rutiininomaisesti oppia jokaisen sanan mat- 
kimalla niin kuin lapsi oppiessaan vanhem- 
miltaan, kun taas toinen, otaksuakseni jo 
pätevä laulaja, pikemminkin muisteli kuin 
tunnontarkasti painoi mieleensä. » Aines» si- 
sälsi, kuten luonnollista onkin, jotakin sa- 
noista, mutta itse asiassa hän kertoi tarinan 
uudelleen omalla tavallaan. On äärimmäisen 
tärkeätä tehdä ero mieleenpainamisen (joka on 
tietoinen pyrkimys »alkumuodon» jokaisen 
sanan esittämiseen) ja muistamisen (mieleen 
palauttamisen tavallisen perustoiminnan, 
jonka uskoisin olevan vaikuttavampaa kuin 
yleensä arvellaan) välillä. Eteläslaavilaiset ru- 
not sepitettiin, ja ne välittyivät pikemminkin 
oppimalla runontekemisen taito ja muista- 
malla tietyt, erilliset sepiteyksiköt kuin sana 
sanalta mieleenpainamalla. Uskon myös an- 
tiikin Kreikan perinnäisten runojen siirty- 
neen juuri tällä tavoin sukupolvelta toiselle. 


Muuan Kalevalan pohjana olleiden runo- 
jen sepittämismenetelmä, joka auttaa niiden 
välittymistä, on muistimallien toistaminen. 
Erinomainen esimerkki siitä, mitä tällä tar- 
koitan, löytyy teoksen Finnish Folk Poetry 
Epic lauluista n:o 15, 16 ja 17. Näissä lauluis- 
sa ei kerrota täsmälleen samaa tarinaa, mutta 
jokaisen alkuna on kohtaus, jossa vaatteita 
valkaiseva tyttö äkkää lähestyvän purren ja 
tiedustelee siinä olevalta mieheltä, minne 
hän on matkalla ja minkä vuoksi. Annetaan 
kaksi tai useampia vääriä vastauksia ja lopulta 
kerrotaan totuus. 

Laulu n:o 15, »Sampo IV», alkaa sakeis- 
töllä, jossa kerrotaan Väinämöisen lähdöstä 
Pohjolaan neittä kosimaan. Seuraava säkeistö 
on alla ensiksi ja sen jälkeen n:o 16:n, »Ko- 
sinta I»:n aloitussäkeistö: 


Anni tytti ainuo neiti 
pezi pikku poukkuistaha 
valkaizi valantehutta 
pitäm portahan nenässä. 
Näki kalaizan karjan. 


Annikki soaren neitoni 
sisar Seppo Ilmorisen 
lähti poukkujem pesuilla 
rannalla meren sinisen 
Laisan laiturin nenällä. 


Vertailun vuoksi lopuksi runon n:o 17, »Ko- 
sinta II»:n, aloitussäkeistö: 


Yön tytti, hämärän neiti 
pesi pestyjä sopia 
valattuja valkaeli 

pitkän portahan nenässä 
kirjopaalikka käessä. 


Kalevala, eteläslaavien epiikka ja Homeros 


Näiden kolmen runon laulajat eivät ole sa- 
moja. Ilman samojen laulajien muita tekstejä 
ei pystytä sanomaan, säilyttivätkö he ne 
muistissaan kiinteässä muodossa. Mutta voi- 
daan sanoa, etteivät edes tarkoitukseltaan 
samanlaiset säkeet voineet tulla kiinteästä 
»alkumuodon» tekstistä. Säe »pitkän porta- 
han nenässä» on kiinteä perinnäinen säe, ko- 
ko säkeen pituinen formula. Laulussa n:o 16 
se näyttää muuntuneen vain laiturin nimen 
korvatessa epiteetin samassa kontekstissa, 
mutta englanninkielinen käännös johtaa tässä 
harhaan, suomeksi säkeet ovat erilaiset: 


n:o 15 pitäm portahan nenässä 
n:o 16 Laisan laiturin nenällä 
n:o 17 pitkän portahan nenässä. 


Jatkakaamme näiden kolmen runon tekstien 
vertailua. Aluksi jatko runosta n:o 15 ja sen 
jälkeen runosta n:o 16: 


Jos lienet kalainen karja 
niin sie uimaha uleuvu! 

Jos lienet lintuine karja 

niin sie lendoho leviete! 

Jos lienet vezikivoine 

niin sie vezin vierekkänä! 
Jos lienet vanha Väinämöine 
pakinoilla painustoate 
sanomilla soahustoate! » 


Tuli vanha Väinämöine 
pakinoilla painustihi 
sanomilla soahustihi. 


Keksi se mustosem mereltä 
sinervöisen lainehelta. 

ItSe noin sanoikse virkko: 

» Kuin ollet isoni pursi 

sie keänny kohin kotihe 

perim muihe valkamoihe! 
Tahikka veijoni venoni 
perim muihe valkamoihe! 
Eli pursi Väinämöisen 

sie painu pakinoilla! 


Olit armas allikarja 

sinä lehtohon levie! 
Elikkä vesikivoni 

vesi peälläsi vetähys!» 

Se oli pursi Väinämöisen 
se om painu pakinoilla. 


Yllä olevalla jaksolla ei ole vastinetta runossa 
n:o 17, joka jatkuu yksinkertaisesti: 


Laskevi punanen pursi, 
puoli purtta on punasta. 


Tämän jälkeen seuraa välittömästi keskus- 
telu, jonka kysymykset ja vastaukset kos- 
kettelevat purren määränpäätä ja/tai sen 
matkan syytä. 

Kuten on tyypillistä eri laulajien samasta 
aiheesta laulamille versioille, tytön sanoja 
käsittelevissä teksteissämme on useita tul- 
kintoja, joiden aiheet ovat yhteisiä. Yksi 
niistä käsittelee lintuparvea, toinen vesiki- 
veä. Tähän kuuluu neljä säettä, joista kah- 
dessa puhutaan linnuista, jälkimmäisissä 
kahdessa taas vesikivestä. Ensin runo n:o 15, 
sitten n:o 16: 


Jos lienet lintuine karja 
niin sie /endoho leviete! 
Jos lienet vezzkivoine 

niin sie vezin vierekkänä! 


Olit armas allikarja 
sinä /entohon levie! 

elikkä vesikivoni 
vesi peälläsi vetähys!» 


Olen kursivoinut ne sanat, jotka ovat yhteisiä 
molemmissa versioissa muoto-opillisia seik- 
koja lukuunottamatta. Laulajat eivät varmas- 
tikaan tukeutuneet samaan mieleen painet- 
tuun »alkumuotoon». Yhtäläisyydet ovat pe- 
räisin perinteisestä aiheistosta. Fi tarvita 
muistiinpainamista; tarvitsee muistaa aino- 
astaan »(lintu)karja», »lennä pois», »vesiki- 
vi», »vesi». Muistamista auttaa niinikään al- 
kusointuisuus: »lendohon leviete!» ja »vezi- 
kivoine», »vezin vierekkana! » 

Sama pätee tytön viimeisiin sanoihin ru- 
nossa n:o 15 ja niitä vastaaviin säkeisiin ru- 
nossa n:o 16: 


Jos lienet vanha Värnämäöine 
pakinoilla painustoate 


Eli pursi Väinämöisen 
sie painu pakinoilla! 


Nämä säkeet tietenkin kertautuvat tytön sa- 
noja seuraavassa toiminnassa: 

Tuli vanha Väinämöine 

pakinoilla painustihi 

sanomilla soahustihi. 


Se oli pursi Väinämöisen 

se om painu pakinoilla. 

Lyhyesti sanoen: ne piirteet, jotka pysyvät 
tekstin suhteen samankaltaisina teeman kai- 
kissa versioissa, ts. toistettu jakso, ovat runon 
kantavia ajatuksia, jotka on ilmaistu perintei- 
sillä sanayhdistelmillä, säkeen osilla, säkeillä 
ja säeryhmillä, erityisesti säepareilla, joita 


runonlaulajat ovat kayttaneet sukupolvesta 
toiseen. Ne on mukautettu tietyn laulettava- 
na olevan runon kontekstiin. Yhtäläisyydet 
ovat täten luonnollisia, ne johtuvat kyseisen 
jakson aiheen kerronnasta perinnäisessä 
asussa; sen sijaan ne eivät johdu kiinteän 
tekstin muistiin painamisesta, se ei olisi 
tuottanut yllä hahmotellun kaltaisia toiston 
malleja. 

Sama minkä olemme todenneet näistä 
karjalaisista runoista otetuista esimerkeistä 
pitää silminnähden paikkansa sekä eteläslaa- 
vilaisten että homeeristen suullisesti periyty- 
neiden kertovien runojen suhteen. Yksi ha- 
vaintoesimerkki kummastakin saa riittää täs- 
sä, mutta niitä on yllinkyllin. Aluksi esi- 
merkki eteläslaavilaisesta kotiinpaluu-aihei- 
sesta runosta hetkellä, jolloin pitkään vihol- 
liskaupungissa vankina ollut sankari tiedus- 
telee äskettäin vangiksi otetulta kotikuulu- 
misia. Tässä on kaksi versiota samasta runo- 
jaksosta saman laulajan esittämänä. Ensim- 
mäinen on merkitty muistiin 24. marras- 
kuuta 1934 ja toinen 20. marraskuuta 1934 
(Parry & Lord 1953, n:o 4:53 —60, n:o 5:33— 
43, 65-70). 


I 
Sedi lj’ moja kula na Cenaru? 
Je lj' se moja kula podurvala, 
Aly se moja kula harap u¢inela? 
Je lj’ mi živa ostarela majka? 
Je ly’ mi živa svijet mijenila? 
A sedi lj’ mi sestra neudata, 
Sestra Fata u odjaku mome? 
Ceka lj brata Djulié bajraktara? 
A sedi lj’ mi dorat u podrumu? 
Drzu 1? konja dobro u podrumu? 
Dal mi Huso sedi kahvedjija? 

Seisooko taloni rajalla? 

Onko taloni romahtanut 

Vai onko se hävitetty? 

Elääkö vanha äitini? 

Elossa vaiko toisessa maailmassa? 
Onko sisareni naimaton, 

sisareni Fata lieden äärellä? 
Odottaako hän veljeään 
Djulic-lipunkantajaa? 

Onko kastanjanruskea hevoseni tallissa? 
Onko taloudenhoitaja Huso siellä? 


II 
Cini l)’ staroj hizmet u odaji? 
Sedi lj’ moja vijernica ljuba? 
Da se ljuba nije isprosila?» 
» Sedi lj moja na Cenaru kula? 
Da se nije kula oburvala, 
Aly’ je kula joste na nogama? 
Je ly mi živa u odjaku majka, 
Alj’ je majka svijet mijenila? 
A sedi lj’ joj Huso kahvedjija? 
Cini 1? staroj hizmet do odjaka? 
A sedi lj’ mi sestra neudata, 
Sestra Fata Djulié bajraktara? 
A sedi lj’ mi vijernica ljuba? 
Da se nije ljuba isprosila? 


Seisooko taloni rajalla 

Fi kai taloni ole romahtanut? 

Onko taloni yhä pystyssä? 

Elääkö äitini lieden äärellä? 

Onko äitini toisessa maailmassa? 
Palveleeko hän vanhaa naista lieden äärellä? 
Onko siskoni naimaton, 

Fata, Djulic-lipunkantajan sisar? 

Onko mielitiettyni siellä? 

Fihän mielitiettyni ole kihlattu? 


(Saatuaan vastauksen edellisiin kysymyksiin- 
sä sankari jatkaa: ) 


A sedi lj’ mi dorat u podrumu, 
Sedi lj’ dorat u toplom podrumu? 

Hranu l? dora konja mojega, 
A goru lj’ mu četiri svijece; 
Sve mu goru danjem i po noći, 
Ka’ što ga je Djulić naucijo? 


Onko kastanjanruskea hevoseni tallissa? 

Onko kastanjanruskea hevoseni lämpimässä 
tallissa? 

Ruokkivatko he kastanjanruskeaa hevostani? 

Poltetaanko sille neljää kynttilää? 

Poltetaanko yötä päivää, 

niin kuin Djulić sen opetti odottamaan? 


Voimme oppia vähintään kaksi asiaa näiden 
kahden jakson tarkastelusta. Ensinnäkin us- 
koisin olevan selvää, ettei laulaja ole paina- 
nut mieleensä kiinteää tekstin alkumuotoa. 
Voin tosiaankin vakuuttaa, ettei ole koskaan 
ollut olemassa kiinteää alkumuotoa. Kuiten- 
kin tekstit näyttävät olevan hämmästyttävän 
likeisiä, niin likeisiä, että joidenkin mielestä 
moisen läheisyyden voi selittää ainoastaan 
kiinteän muistiinpainetun alkumuodon ole- 
massaolo. Tästä johdummekin seuraavaan 
asiaan, jonka voimme oppia tarkastelemalla 
näitä jaksoja ja muita vastaavia. Ne muo- 
dostuvat helposti muistettavista enemmän tai 
vähemmän kiinteistä kahden tai kolmen sä- 
keen mittaisista yksiköistä. Viimeistelyssä 
noihin säkeisiin voidaan lisätä yksi tai use- 
ampia säkeitä, kuten molempien jaksojen 
kolmannella rivillä tai siinä ensimmäisen jak- 
son parisäkeessä, jossa kysellään Djulićin si- 
saresta. Kastanjanruskeaa hevosta tiedustel- 
taessa viimeistely on viety toisessa jaksossa 
pitemmälle, ja lopussa se sisältää kolmen sä- 
keen ryhmän, joka sinällään muodostaa 
muissakin yhteyksissä käytetyn sepiteyksi- 
kön. Otaksuisin, että juuri tällaiset sepiteyk- 


2932 


siköt ovat selkeämmin laulajan mielessä kuin 
ne yksittäiset formulat, joista ne muodostu- 
vat, vaikka nekin ovat tärkeitä. Juuri näistä 
yksiköistä rakentuvat »teemat», kuten yllä- 
olevat jaksot osoittavat, nehän näet ovat 
» teemaa». 

Lopuksi vielä esimerkki Homeroksen ru- 
noista. Selostaessaan Iliaassa miesten tai ju- 
malien kokouksissa pidettyjä puheita Home- 
roksella on useita tapoja kommentoida ko- 
kousväen reaktioita juuri pidettyyn puhee- 
seen. Kolmessa tapauksessa hän ilmoittaa 
miesten huutaneen, ja useasti puhujan sanat 
otetaan vastaan hiljaisuuden vallitessa. 
Osoitettuaan reaktion laadun Homeros lisää 
säkeen, joka johdattaa seuraavaan puhee- 
seen. Kaksi kolmesta huutokohtauksesta al- 
kaa samalla säeparilla, ja vaihtelua on aino- 
astaan kolmannessa säkeessä, jolla siirrytään 
seuraavaan puhujaan. Parisäe on seuraava 


(Ilias 7:403 —404; 9:50—51): 


"Oc Epa’, oi 0’ Goa závreg éníayov Viec 
"AyatLàv, 
udov áyacaáuevot Atounons INTOÖAUOLO. 


Otto Mannisen suomentamana: 


Virkki, ja riemuiten suosiotaan uroholle akhaijit 
huus sanat kuullessaan hepokuulun Tydeun 
poian. 


Kolmas huutokohtaus erottautuu yllä ole- 
vasta parisäkeestä sekä ensimmäisen että toi- 
sen säkeen osalta (Ilias 2:333—334): 


"Oc Epae’, *Aoyeior ÖE uéy' layov, aug’ è ves 
auegóaA£ov xoväpnoav áðvoávrwv im 
*Axatöv, 


Haastoi noin, jopa nous ilohuuto ja valtava kaiku 
vastasi laivain puolta, kun huusivat kaikki akhaijit 


Edellä olevan jakson kolmas ja neljäs säe 
kuuluvat seuraavasti (Ilias 2:335—336): 


von Exatvpoavtes *Oövoorjoc Oetouo. 
roloı ÔÈ xai uevéewte Tegnvios innöra Néotwo. 


suosiotaan, sanat kuullessaan jumalaisen 
Odysseun. 

Heille jo virkkoi myös hepourho Gerenian 
Nestor: 


Huomattakoon, että nämä kaksi säettä ovat 
kahden muun jakson toisen ja kolmannen 
säkeen muunnelmia (Ilias 7:404—405; 
9:50—52): 


4000v ayacoduevot Atoundeos Innoöduoıo. 

xai tor’ ado’ ’Idalov noootpyn xosíov 
'"Ayauéuvov. 

TOLOL Ò’ AVLOTAMEVOS HETEDWVEEV INNOTA 
Néotwo. 


huus sanat kuullessaan hepokuulun Tydeun 
poian. 

Vastasi valtias näin Agamemnon airuen viestiin: 

Virkki, ja suosiotaan huus innoin kaikki akhaijit 

nuo sanat kuullessaan hepokuulun Tydeun poian. 

Tuosta jo Nestor nous, hepourho, ja noin sanan 
lausui: 


Kun puheeseen reagoidaan hiljaisuudella, 
kohtaukset (joita on kaikkiaan viisi), jotka 
kytkevät edellisen puheen seuraavaan, alka- 
vat säkeellä (Ilias 8:28; 7:398; 9:29; 9:693; 
10:218): 


"Qc éga8', oi Ó' Gea ztávrec áx9)v éyévovto 
OLON, 


Kalevala, eteläslaavien epiikka ja Homeros 


Manninen on eri yhteyksissä suomentanut 
vaihtelevasti: 


Lausui noin, mut vait oli muut, ihan ääneti istui 
Lausui noin, mut akhaijit vait oli, ääneti aivan 


Noin hän virkki, ja vait oli kaikk’, ihan ääneti, 
kauan 


Lausui noin; mut vait oli muut, ihan ääneti istui 


Virkkoi noin, mut vait oli muut, ihan ääneti istui 


Neljä näistä jaksoista päättyy säkeeseen, jo- 
ka johdattelee saman puhujan toiseen pu- 
heeseen. Kolmessa niistä puhujana on Dio- 
medes, ja säe on sama (Ilias 7:399; 9:31; 


9:696; 10:218): 


N 


Owe ÔÈ On UETEEITE BonV ayadög Aiourjörs. 
Vihdoin virkkoi näin sotaärjyinen Diomedes: 
nous sotaärjyinen Diomedes virkkaen vihdoin 


vaan sotaärjyinen Diomedes nousi ja lausui 


Neljännellä kerralla puhujana on Athene, ja 
säettä on muunnettu hänen nimeensä sopi- 


vaksi (Ilias 8:30): 


Pd 


Owe ÖE On ueteeine led yAavxózug 'A0nvy. 


Vihdoin virkkoi noin toki päilyväsilmä Athene: 


Viidennellä kerralla, vaikka puhujana onkin 
Diomedes, hän ei esiinny uudelleen edeltä- 
vän puheensa jälkeen, ja säe on hieman eri- 
lainen. Se on samanlainen kuin Iliaan 2.ru- 
non säe 336 vastaavassa huutokohtauksessa 

(» Heille jo virkkoi myös hepourho Gerenian 
Nestor:») lukuun ottamatta puhujan vaih- 
dosta (Ilias 10:219): 


toiot ÖE xai uereeine Bonv ayaHoß Atounons. 
vaan sotaärjyinen Diomedes nousi ja lausui: 


Kahdessa tapauksessa jakso sisältää ainoas- 
taan kaksi säettä, ja niistä on jo ollut puhetta. 
Jäljellä olevissa kolmessa tapauksessa alku- ja 
loppusäkeiden välillä on vain yksi tai kaksi 
sisällöltään vaihtelevaa säettä. On kuitenkin 
huomattava, että välisäkeillä on vastineita 
muissa jaksoissa, sekä huutokohtauksissa 
että niissä, joissa vallitsee hiljaisuus. Tässä 
ovat kyseiset kolme säettä kokonaisuudes- 


saan (Ilias 8:28—30; 9:29—31; 9:693 —696): 


"Qc Epa0’, oi 0’ Goa ztávrec axnv EyEvovro 
OLONI] 

u000v äyaooautvot Lada yàg XQATEQWS 
AYOOEVOEY. 

Owe ÖE Od uereeine 0cà ylavx Oni ’AOHVN. 


"Qc Zoo, oi O Goa nävtes axnv EyEvovro 
Own 

dä O? àvey rjcav tetinoteB viec ’Axaıwv. 

Owe dé OF ueveeíne Bony ayabdc Atounone. 


"Qc Eva, oi O Goa nävtes axnv EyEvovro 
OLONI] 

ubGov äyaooau&voi uáAa PAE XOATEQWS 
Ayogeücev. 

ùv O ávey hoav tetindtes viec Ax atöv. 

óxy8 ÔÈ OF ueresine Bony ayadög Aiounöns. 


Suomennettuina: 
Lausui noin, mut vait oli muut, ihan ääneti istui, 


peljästyin, täynn’ uhkaa näät väkevästi hän 
haastoi. 

Vihdoin virkkoi noin toki päilyväsilmä Athene: 


Noin hän virkki, ja vait oli kaikk’, ihan ääneti 
kauan 

mykkinä murheissaan siin’ istui poiat akhaijein; 

nous sotaärjyinen Diomedes virkkaen vihdoin: 


Lausui noin; mut vait oli muut, ihan ääneti istui 

hämmästyin, sanat sankarin nuo näet täynn' oli 
uhkaa. 

Mykkinä murheissaan siin’ istui poiat akhaijein; 

nous sotaärjyinen Diomedes virkkaen vihdoin: 


Näiden jaksojen tarkastelu osoittaa selvästi, 
että Homeroksella samoin kuin suomalaisilla 
ja eteläslaavilaisilla perinteisillä runonlaula- 
jilla on edellä analysoiduissa jaksoissa ollut 
mielessään enemmän tai vähemmän kiinteitä 
sepiteyksikköjä, joiden jotkut säkeet ovat 
varsin vakaita mutta muut kyllin joustavia 
sopeutuakseen siihen tekstiyhteyteen, missä 
kertoja toi ne julki. 

Kuten edellä olen huomauttanut, Kalevala 
on ainutlaatuinen, vaikka sen laatimiseen 
käytetyt runot eivät olleetkaan. Nämä olivat 
todellakin eteläslaavilaisen ja Homeroksen 
runojen epiikan kaltaisia siinä suhteessa, että 
niitä ympäröivät monet toisinnot, lukuisat 
muut runot tai laulut. Ne eivät olleet irralli- 
sia, kuten on itse Kalevala, yksinäinen mo- 
numentti vailla toisintoja. 

Kuitenkin, tuon kaiken sanottuani, Kale- 
valan runot ovat varsin todennäköisesti li- 
kempänä perinnettä kuin monet toimitetut ja 
julkaistut suullisen eeppisen perinteen teks- 
tit. Jo itse toimitustyö, paitsi silloin kun se 
rajoittuu sellaisten seikkojen kuin oikein- 
kirjoituksen tai kieliopillisten virheiden 
korjailuun, todistaa kahden erillisen runous- 


opin olemassaolon. Kun yksi hienoimmista 
suullisen eeppisen perinteen kerääjistä toi- 
mitti viime vuosisadan lopulla huolellisesti 
muistiin merkitsemänsä tekstit julkaistavak- 
si, hän muutti niitä. Hän tasoitteli runomitan 
normaalivaihtelut ja useissa tapauksissa 
poisti säännönmukaiset kerrot, jotka ovat 
niin olennainen osa suullisen perinteen tyy- 
liä, mutta jotka riitelivät hänen, Marjanovi- 
Gin, kirjallista vaistoa vastaan siitä huolimat- 
ta, että hän oli hyvin perehtynyt suullisen 
eeppisen perinteen tyyliin. Voimme nähdä 
hänen toimittamistaan käsikirjoituksista, 
joita säilytetään Parry-kokoelmassa Harvar- 
dissa, aivan täsmälleen, mistä hän ei pitänyt. 
Väliin hän hylkäsi kokonaisia jaksoja tai 
kirjoitti uusia tekstiin liitettäviksi. Toimitta- 
jalla ja runonlaulajalla oli erilaiset käsitykset 
siitä, mistä muodostui hyväksyttävää ru- 
noutta. En ole tavannut parempaa todistetta 
kahden eri runousopin olemassaolosta, yh- 
den suullisen perinteen runoilijoita ja toisen 
kirjoitetun kirjallisuuden runoutta varten. 


Juonikaavojen vertailu 


Kalevalassa on kaksi pääkertomusta. Toises- 
sa on kyse morsiamen hankinnasta, toisessa 
taas sammon ryöstöstä. Kerrontamallit ovat 
läheistä sukua toisilleen. Troijan tarussa kä- 
sitellään morsiamen takaisin ryöstämistä, 
vaikka tämä on tietenkin vain eräs Home- 
roksen runojen taustatekijä keskeistapahtu- 
mien liittyessä Iliaassa Akhilleukseen ja 
Odysseiassa Odysseukseen. Odysseia on ko- 
tiinpaluun kuvaus, johon yhdistyy 1) kerto- 

mus päähenkilön matkasta, jolle hän lähtee 
löytääkseen isänsä, ja 2) sarja tapahtumia 
harharetkikertomuksesta. Eteläslaavien pe- 
rinteessä on runsaasti kotiinpaluuaihelmia 
samoin kuin lukuisia kertomuksia, joissa 
päähenkilö lähtee liikkeelle löytääkseen ka- 
teissa olevan isänsä ja/tai setänsä. Eteläslaa- 
vien epiikassa ei ainakaan minun muistaak- 
seni kuvata harharetkiä. 

Comparetti on yksityiskohtaisesti analy- 
soinut ja kuvaillut Kalevalan rakennetta. 
Seuraavassa tarkastelen joitakin tuon runo- 
elman kerrontamalleja nähdäkseni, ovatko 
ne yhteneväisiä tuntemieni Homeroksen ru- 
nojen ja eteläslaavilaisen epiikan kanssa. Kä- 
sittelen aluksi naimakauppoihin liittyviä epi- 
sodeja. Huolimatta kyseisten perinteiden 
eroista, ja vaikka kerrontamallit eivät ehkä 
olekaan samoja, saattaisi kuitenkin olettaa, 
että kertautuvissa perinteen mukaisissa juo- 
nisekvensseissä esiintyisi jonkinlaista mal- 
linmuodostusta, jos kohta toisistaan poikke- 
avaakin. Käsittelen tässä Lönnrotin eeppistä 
runoelmaa aivan kuin se olisi perinteistä 
suullista epiikkaa. 

Väinämöiselle tarjotaan kahdesti mor- 
sianta. Ensimmäisen kerran näin käy Jouka- 
haisen luvatessa hänelle sisarensa houkutel- 
lakseen mahtilaulajan perumaan loitsunsa, 
jotka ovat upottaneet nuoren lappalaisen 
leukaansa myöten suohon; toisen kerran taas 
Pohjolan emäntä lupaa tyttärensä tälle vai- 
moksi, jos tämä takoo hänelle sammon. Jou- 
kahaisen sisar ei halunnut naimisiin vanhan 
miehen kanssa. Kun Väinämöinen kohtasi 
tytön ja pyysi tätä puolisokseen, tyttö juoksi 
itkien kotiin. Äiti vaati häntä pukemaan yl- 

leen korunsa kihlajaisia varten. Niihin ko- 
ristautuneena tyttö hukuttautui. Väinämöi- 
nen yritti turhaan tavoittaa häntä kalastamal- 
la, ja tässä surussa hänen haudassa lepäävä 
äitinsä yllyttää häntä tavoittelemaan avioliit- 
toa yhden Pohjolan tyttären kanssa. Väinä- 
möisen avioseikkailujen ensimmäisen episo- 
din kerrontamallina on, että joku toinen 
tarjoaa hänelle vaimoksi tyttöä, mutta tämä 
kieltäytyy menemästä naimisiin hänen kans- 
saan. Näin ollen loppu on traaginen. 
Toisessa episodissa Väinämöinen lopulta 
pääsee perille Pohjolaan. Joukahaisen am- 
muttua hevosen hänen altaan hänet pelastaa 
veden varasta kotka ja kantaa hänet Pohjo- 
laan. Siellä Pohjolan emäntä neuvoo hänelle 
tien kotiin ja lupaa hänelle vaimoksi tyttä- 
rensä, jos Väinämöinen suostuu takomaan 
sammon. Meillä on tässä esimerkki aiotulle 
sulhaselle annetusta tehtävästä, jonka palk- 
kioksi hän on saava morsiamen. Lisää tehtä- 
viä antaa itse Pohjan neiti, jonka Väinämöi- 
nen kohtaa kotimatkalla. Väinämöinen selvi- 
ytyy kahden »mahdottoman» tehtävän suo- 
rittamisesta, mutta yrittäessään kolmatta, ve- 
neen rakentamista tytön sanoin »kehravarte- 
ni muruista, kalpimeni kappaleista» ja sen 
laskemista vesille »ilman polven polkematta, 
ilman kouran koskematta, käsivarren kään- 
tämättä, olkapään ojentamatta» hän haavoit- 
taa polvensa ja etsiskelee jotakuta, joka tai- 
taisi verensulkusanat. Kun haava on parantu- 
nut, Väinämöinen lähtee kotiin. Veneestä ei 
puhuta enää halaistua sanaa! Mies on lähte- 
nvt Pohjolaan saadakseen morsiamen ja 
morsian on hänelle luvattukin, mutta hän ei 
ole kyennyt suorittamaan neidon itsensä hä- 

nelle asettamia tehtäviä. Jälleen kerran juo- 
nena on pettyminen. Yhä on kuitenkin voi- 
massa Pohjolan emännän lupaus antaa hä- 
nelle tyttärensä, jos hän takoo sammon. 
Tuntemani neidonryöstö-juonet eivät aina- 
kaan tähän mennessä sovellu Väinämöisen 
naimaseikkailuihin, joskin sulhaselle asetet- 
tavan tehtävän tai kokeen aihelma on varsin 
tuttu. 

Seuraavaksi suuntaamme huomiomme 
seppo Ilmariseen kertomuskaavamme sanka- 
rina. Väinämöinen »suostuttelee» Ilmarisen 
takomaan sammon, jotta Pohjolan emännän 
vaatimus tulisi täytetyksi. Hän myös yllyttää 
seppo Ilmarista kosimaan Pohjolan tytärtä! 
Ilmarisen kosinta oli siis jossain määrin epä- 
tavallinen. Hänet oli painostettu menemään 
Pohjolaan ja hän on saanut aikaan Sammon, 
mutta hänelle luvattu tyttö epäröi ja Pohjo- 
lan emäntä lähettää hänet tyhjin toimin ko- 
tiin. Tähän mennessä aviolliset juonemme 
epäonnistuvat. Joko tyttö on haluton tai ko- 
sijat eivät suoriudu heille esitetyistä vaati- 
muksista. 

Tässä vaiheessa Lönnrot katkaisee kerto- 
muksen kulun selostaakseen Lemminkäisen 
naimahankkeita. Siirtymä Lemminkäiseen 
sujuu yhtä suorasukaisesti kuin niin Home- 
roksella kuin eteläslaavilaisilla laulajilla vas- 
taavissa siirtymissä, nimittäin ilmoittamalla: 
» Aika on Ahtia sanoa, veitikkätä vieretellä». 
Palaamme Lemminkäiseen, mutta päätettä- 
köön ensin Väinämöisen ja Ilmarisen »nai- 
makaupparunojen» tarkastelu. 

Väinämöinen lähtee 18. runossa liikkeelle 
uudella purrella, ei siis neidon värttinän mu- 
ruista rakennetulla, kosiakseen Pohjolan ty- 

tärtä. Tässä meillä on alku toiselle mahdolli- 
selle Väinämöisen kosintarunolle. Kuitenkin 
kun Ilmarinen saa tämän tietoonsa, hänkin 
lähtee ratsain vaatimaan itselleen neitoa, 
jonka on jo voittanut omakseen takomalla 
sammon. Vaikka Pohjolan emäntä suosiikin 
Väinämöistä, 20. runossa on etualalla hänen 
tyttärensä, joka auttaa Ilmarista suoriutu- 
maan Pohjolan emännän asettamista vaaralli- 
sista tehtävistä. Seuraavassa runossa lähete- 
tään hääkutsut kaikille muille paitsi Lem- 
minkäiselle. Juonikaava on tässä täysin pe- 
rinteinen eteläslaavilaisen epiikan näkökul- 
masta tarkasteltuna, siinä on perin vähän jos 
lainkaan yllättävää. Tähän päättyvät Väinä- 
möisen epäonniset naimahankkeet, ja Ilma- 
rinen saa morsiamen. 

Lönnrot keskeytti Ilmarisen kosiskelun 
kertoakseen Lemminkäisen kahdesta eti 
seikkailusta. Ensimmäisessä hän saa omak- 
seen Kyllikin, »korkeasukuisen Saaren nei- 
don». Hän ei saa tätä suoriutumalla ansio- 
töistä vaan yksinkertaisesti suoranaisella 
morsiamentyöstöllä: 


Jo päivänä muutamana 
iltana moniahana 
neitoset kisaelevi, 
kaunokaiset karkelevi 
mannerpuolella saloa 
kaunihilla kankahalla; 
Kyllikki ylinnä muita, 
Saaren kukka kuuluisinna. 
Tuli veitikkä verevä, 
ajoi lieto Lemminkäinen 
orihillansa omalla, 
valitulla varsallansa 
keskelle kisaketoa, 
kaunokaisten karkeloa; 
reutoi Kyllikin rekehen, 

koppoi neion korjahansa, 
tuon asetti taljallensa, 
liitti liistehyisillensä. 
Laski ruoskalla hevoista, 
nauskautti nauhasella 
siitä läksi liukumahan. 


Eteläslaavilaisessa epiikassa on tavallista, että 
sankari — tai joskus konna — tavataan rat- 
sastamassa kohti koloa tanssivaa tyttöryhmää 
sankarittaren johtaessa tanssia. Mies nostaa 
hänet hevosensa selkään, köyttää tytön pit- 
källä olkahihnallaan kolmesti kiinni itseensä 
ja karauttaa kotiin. Juonen päätökseksi 
odottaisi takaa-ajoa tai ainakin tytön myö- 
hempää vapauttamista. 

Ahdin toinen seikkailu on matka Pohjo- 
laan kosimaan Pohjolan tytärtä toiseksi vai- 
mokseen. Sen tyypillisten ainesten joukossa 
ovat tehtävät, joista sulhasen oli suoriudutta- 
va todistaakseen rohkeuttaan. Hän pyydystää 
ja kuljettaa Pohjolaan Hiiden hirven — 
huomattakoon, ettei hän surmaa tätä. Hän 
valjastaa Hiiden ruunan ja tuo senkin Poh- 
jolaan surmaamatta sitä; sen jälkeen hänen 
käsketään ampua Tuonelan joutsen. Tällöin 
märkähattu karjapaimen ampuu häntä nuo- 
lellaan ja syöksee hänet Tuonelan virtaan, 
missä hän silpoutuu pieniksi kappaleiksi. 
Sulhaselle asetettavat tehtävät ovat varsin 
tuttuja lukuisissa eeppisissä yhteyksissä 
eteläslaaveilla, armenialaisilla ja muillakin 
kansoilla, eikä ole harvinaista sekään, että 
sulhanen kotimatkallaan kohtaa ylimääräisen 
hirviön. Toisaalta on epätavallista, ettei san- 
kari suoriudu voitollisesti kaikista esteistä. 
Märkähattu karjapaimen odotteli Pohjolasta 
kotiin palaavaa Lemminkäistä. Kuitenkaan 

Lemminkäinen ei ollut kotimatkalla, vaan 
tehtäväsarjan suorittaminen oli kesken. Hä- 
nen kosiskelunsa päättyy häpeällisesti ja 
kuolemaan, hänen äitinsä on näet virvoitelta- 
va hänet henkiin ja vietävä kotiin. Onpa to- 
della murheellinen kosintaruno! 

Tässä siis ovat Kalevalan »naimakauppa- 
runot». Ne soveltuvat vaihtelevasti muiden 
alueiden perinteisiin — kerrontamalleihin, 
osittain ne noudattelevat niitä, osittain taas 
eriävät niistä. Mutta ne riipaisevat sydäntä 
tavalla, jota on vaikea ylittää. Tämän aiheut- 
tanee tiuhaan esiintyvä pettyneen sulhasen 
teema. 

Vaikka eteläslaavien epiikassa ei esiinny 
harharetkien kuvauksia, muutamille Odys- 
seuksen harhailujen käänteille löytyy kyllä 
suoranaisia vastineita, mutta nämä eivät liity 
seikkailujen sarjaan. Otaksuakseni lähim- 
mäksi harharetkien sarjaa tulevat Kalevalassa 
Lemminkäisen seikkailut. Ajatellaanpa vain 
26. runossa esiintyviä esteitä, jotka Lemmin- 
käinen kohtaa matkallaan Pohjolaan, men- 
nessään sinne kutsumattomana vieraana, sa- 
moin kuin varsinaisen Pohjolankin suojaes- 
teitä. Ne ovat vaarallisia, kuolemaa tuottavia 
manalanvartijoita lähellä Pohjolaa. Ensim- 
mäisellä matkallaan kosimaan Pohjan neitoa 
12. runossa Lemminkäinen ei joutunut noi- 
den esteiden kanssa tekemisiin. 

Vielä suuremmassa määrin joidenkin 
Odysseuksen harharetkillään kokemien sat- 
tumusten kaltaisia ovat Lemminkäisen seik- 
kailut 28. ja 29. runoissa, joissa hän suuntaa 
matkansa kaukaiselle saarelle paetakseen 
häntä takaa-ajavaa Pohjolan väkeä. Samoin 
kuin saarella, josta ryösti Kyllikin, Ahti tääl- 

läkin viettelee kaikki naiset, ja hänen on pa- 
ettava näiden aviomiesten ja muiden suku- 
laisten kostoa. Olennainen piirre Lemmin- 
käistä käsittelevissä kerrontamalleissa on, 
että hän tämän tästä joutuu pakenemaan in- 
tohimoisen luonteensa seuraamuksia. Aivan 
samoin kuin Odysseus haaksirikkouduttuaan 
päätyi faiakien maahan, Ahti haaksirikon jäl- 
keen kuitenkin selviytyy taianomaiselle saa- 
relle, jonka emäntä varustaa hänelle uuden 
veneen kotimatkaa varten. Tässä on tosiaan- 
kin tuttu kerrontamalli! 

Edellä kuvattujen pääjuonikaavojen lisäksi 
sekä Kalevalassa että Odysseiassa on matkoja 
kuolleiden valtakuntaan, jos kohta erilaisia. 
Odysseiassa on itse asiassa kaksi eri kohtaa, 
joissa joku etsii ja saakin tietoja. Nämä kaksi 
ovat toistensa kerrannaisia. Ensimmäisessä 
Menelaos kuvailee, kuinka hän hankki tie- 
toja Merenvanhukselta päästäkseen selville, 
millä tavoin pystyisi lähtemään Egyptistä ja 
jatkamaan kotimatkaansa. Näyttämönä ei ole 
kuolleiden valtakunta, vaan taianomainen 
Egyptin maa, jossa Menelaosta pidetään van- 
kina. Toisessa episodissa Odysseus hankkii 
tietoja Teiresiakselta manalassa. Kalevalassa 
Väinämöinen etsii = erityisiä taikasanoja, 
» lempiluottehia», useista eri paikoista. Nii- 
den joukossa on tuonela, kuolleiden valta- 
kunta, johon Väinämöinen miltei jää ansaan 
luotteita saamatta. Lopulta Väinämöisellä on 
onnea, kun hän tapaa Antero Vipusen, jonka 
pakottaa ilmaisemaan tarvitsemansa sanat. 
Martti Haavio on pannut merkille yhtäläi- 
syydet tässä kohtauksessa ja Odysseuksen 
tiedonhaussa Teiresiakselta (Haavio 1952, 


134). 


Itse asiassa Väinämöisen tuonelanmatkassa 
on niukalti yhtäläisyyksiä Odysseuksen ma- 
nalan vierailuun; se muistuttaa pikemminkin 
niitä kohtauksia, joissa Odysseus miehineen 
miltei saa surmansa, mutta onnistuu loppu- 
jen lopuksi pakenemaan, väliin yhdessä mui- 
den kanssa. Tarkoitan laistrygoneja ja Poly- 
femosta, vieläpä Kirkeä ja Kalypsoa. Kan- 
nattaa kuitenkin panna merkille, että nämä 
kohtaukset tapahtuvat taianomaisessa maas- 
sa, joka voidaan hyvinkin tulkita vähintään 
kuoleman ellei kuolleiden valtakunnaksi. 

Eteläslaavien perinteestä puuttuu varsinai- 
nen manala aivan kuten harharetketkin, 
mutta Balkanin slaavilaisten epiikassa esiin- 
tyy matkoja »toisiin maailmoihin». Niissä 
sankarit yrittävät joko tavoitella omakseen 
»toisen maailman» morsiamia, hevosia ja 
käyttöesineitä tai pelastaa ihmisiä, joita pi- 
detään siellä vastoin tahtoaan. Tällainen 
maailma on tavallisesti vihollisen valtakunta, 
joka on tarkoitukseen aivan sopiva, koska 
todellisuudessa se on kuoleman valtakuntaa, 
johon päästäkseen on ohitettava sulkuaitoja 
ja väliin hirviömäisiä vartijoita. Sulkuestei- 
den luona tai vieraalla maalla sankarin on 
salattava  henkilóllisyytensá; »Kuka sina 
olet?» -kysymykset ja niihin annetut vas- 
taukset esitetään aluksi petollisesti ja myö- 

hemmin totuudenmukaisesti, tai sitten ko- 
keita tekee ennen tunnistusta vihollismaassa 
oleva ystävä. Ne muistuttavat Väinämöiselle 
tuonelan portilla esitettyjä kysymyksiä. 

Muuan todellinen ero suomalaisen perin- 
teen ja toisaalta Balkanin slaavilaisten ja an- 
tiikin Kreikan perinteen välillä on Samanis- 
min mahti Kalevalassa, sen laatimiseen käy- 
tetyissä runoissa ja niiden toisinnoissa. Jos- 
kin niissä esiintyy muutamia piirteitä, jotka 
näyttävät samoilta kuin noissa toisissa perin- 
teissä esiintyvät, ne sangen luultavasti voi- 
daan selittää toisin. Pikemminkin taikaan ja 
loitsuun kuin miekkojen ja keihäiden voi- 
maan perustuva sankaruus luo Kalevalaan ai- 
van erikoislaatuisen ilmapiirin, jonka sisälle 
on hyvin jännittävää yrittää päästä. Uskon, 
että on hyödyllistä ja välttämätöntä olla sel- 
villä perinteiden keskinäisistä yhtäläisyyk- 
sistä tiedostaakseen, etteivät perinteet ole 
vedenpitäviä lokerostoja, ja taistellakseen 
ahdasta akateemista nurkkakuntaisuutta 
vastaan. Samalla on kuitenkin tärkeää myös 
tajuta kunkin perinteen erikoispiirteet ja 
hankkia mahdollisimman vankka ja eläytyvä 
ote niiden perinteiden yksityiskohtiin, joi- 
den parissa työskentelee. 


(Suomennos Saima-Liisa Laatunen) 

PETER DOMOKOS 


Uralilaisten kansojen eeposhankkeet 


Eepos on maailmankirjallisuuden edustavin 
laji. Sen huippu puolestaan on kansaneepos: 
laji, josta tiedetään, ettei sitä itse asiassa edes 
ole. Kansaneepoksen arvoa luo sen »raaka- 
aine», sen »alkuperäisen» ja »luotettavan» 
folkloren kokonaisuus, josta runoilija on 
järjestänyt ykseyden, toimittanut eepoksen. 
Kirjallisena lajina kansaneepokset merkitse- 
vät erityisen paljon nimenomaan pienille 
kansoille (Veenker 1968) Melkein poik- 
keuksetta eepokset ovat enemmän kuin vain 
yksi kirjallisuuden laji, jopa enemmän kuin 
kirjallisuus yksistään. Jos niitä vertaa muihin 
kirjallisuuden ilmenemismuotoihin, niillä on 
ideologinen, poliittinen ja taiteellinen »lisä- 
arvo». Tärkein on kuitenkin niiden kansalli- 
nen viesti. Ne kansat, joilla ei tätä lajia ole, 
ovat varmaankin henkisesti köyhempiä kuin 
ne kansat, joilla se on. Nykyinen entistä pe- 
rusteellisempi tieto pienten kansojen histo- 
riasta ja kohtalosta tekee mahdolliseksi tar- 
kastella niiden eepoksiakin eri näkökulmas- 
ta, irrallaan lajikysymyksistä. Näiden eepos- 
ten suhdetta »maailmankirjallisuuteen» ja 
sen eri tyyli- ja aatekausiin puolestaan on 


lähestyttävä eri lähtökohdasta kuin muita 
kirjallisuuden historiallisia lajeja. On esi- 
merkiksi arvioitava uudelleen usein käytetty 
ja laajasti hyväksytty käsite »myöhästymi- 
nen» Itä-Euroopan kirjallisuuksien yhtey- 
dessä. 


Myöhästyneet kirjallisuudet 


Itä-Euroopan kansojen — niiden joukossa 
kaikki uralilaiset kansat — historiaa voidaan 
luonnehtia sanalla » myöhästynyt». Se käsit- 
tää toistuvat yritykset korvata menetetty ai- 
ka, jota kuvaamaan ennen kaikkea neuvos- 
totiedemiehet käyttävät termiä »nopeutettu 
kehitys». Tämä tahallinen nopeuttaminen on 
erityisen luonteenomaista 1900-luvun kult- 
tuurille ja kirjallisuudelle. Siksi on erittäin 
mielenkiintoista todeta, että esimerkiksi 
kirjallisuusteorian näkökulmasta nopeut- 
tamisprosessille on luonteenomaista selvä ja 
voimakas tarve kehittää a posteriori kauan 
sitten korkeakirjallisuudessa vanhentuneita 
vaiheita, jotka tässä tapauksessa puuttuvat. 

Vaikka saattaa kuulostaa paradoksaaliselta, 
tämä suuntaus on kaikkea muuta kuin van- 
hoillinen tai taantumuksellinen. Vaistomai- 
nen tai tarkoituksellinen pyrkimys luoda ee- 
poksia, jotka tiivistävät itseensä kaikki kan- 
san »alkuperäiset» tiedolliset ja runolliset 
perinteet, on merkityksellinen, koska täten 
on mahdollisuus rakentaa kulttuurisia muis- 
tomerkkejä näille pienille yhteisöille juuri 
ennen kuin ne sulautuvat valtavaan kansain- 
väliseen kirjallisuuteen. 

Eepoksia on tutkittu kirjallisuudessa perin 
pohjin yleisestä ja erityisestä näkökulmasta. 
Uralilaisten kansojen piiristä suomalaisten ja 
eestiläisten kansanrunous ja erityisesti Kale- 
vala ovat maailmankuuluja. Unkarissa tie- 
demiehet ja laaja yleisö kaipaavat vieläkin 
niin kutsuttua »naiivia» eeposta, sitäkin suu- 
remmalla syyllä, kun Miklös Zrinyin barok- 
kieepos, sen enempää Mihäly Vörösmartyn 
romanttinen eepos kuin Jänos Aranyin kan- 
sallishistoriallinen eeposkaan eivät voineet 
korvata »oikeata» todella »kansallista» ee- 
posta. Kalevala ja Kalevipoeg sen sijaan ovat 
osoittautuneet voimakkaiksi kansallisen kas- 
vatuksen välineiksi Suomessa ja Virossa. 
Hyvä todistus niiden merkityksestä on niistä 
kirjoitettujen tutkimusten suuri määrä ja se, 
että niiden alkuperää ja luonnetta koskeva 
keskustelu on nyt elävämpää kuin koskaan 
aikaisemmin. 

On kiistämätön tosiasia, että näistä eepok- 
sista tuli kadehdittuja ja jäljiteltyjä malleja ja 
ihanteita monille pienemmille kansalliskir- 
jallisuuksille, joiden joukossa tietysti oli 
uralilaistenkin kansojen kirjallisuuksia. 

Uralilaisen eepostutkimuksen 
hankaluudet 


Pienempien uralilaisten kansojen eeposten 
ongelmaa on käsitelty etupäässä venäjäksi 
kirjoitetuissa esseissä. Ei ole yksinkertainen 
tehtävä edes kansanperinteen tutkijalle pe- 
rehtyä kovin runsaaseen ja monimerkityksi- 
seen venäjänkieliseen käsitteistöön. Mene- 
mättä yksityiskohtiin haluaisin mainita vain 
yhden seikan. Jotkut tutkijat käyttävät ter- 
miä épos yleisnimityksenä eeppisille lajeille 
yleensä (pitäkäämme sitä yhtenä luokittelu- 
tulkinnan ääripäänä), toiset taas käyttävät kä- 
sitettä poma, joka saa kattaa Majakovskin 
parisivuisen lyyrisen runon Leninistä siinä 
kuin mordvalaisen runoilija Radaevin kym- 
menen tuhatta riviä pitkän eepoksen. Voisi 
mainita joukon välimuotoja poeman ja epoksen 
välillä — ne täyttäisivät hyvinkin pienen teok- 
sen, jonka yksityiskohdat voisivat vuorostaan 
nostattaa myrskyn alan tutkijoiden joukossa, 
esimerkiksi kansanperinteen ja kirjallisuu- 
den tutkijoiden kesken. Tämän hankaluuden 
syynä on yksinkertaisesti se, että on melkein 
mahdotonta löytää näille käsitteille sopivia 
vastineita millään muulla kielellä (vrt. eroa 
skazin ja skazanien välillä). 

Lisäongelma on se, ettei yksikään alan tut- 
kijoista ole yrittänyt kerätä, luokitella ja tul- 
kita lajien käsitteistöä pienemmillä uralilai- 
silla kielialueilla. Tässä yhteydessä voi tur- 
vallisesti mainita vain yhden seikan, nimittäin 
että kansanrunouden terminologiassa selvän 
enemmistön muodostavat »alkuperäiset» sa- 
nat, kun taas kirjallisten lajien luokittelussa 
käytetään kansainvälisesti kreikkalais-latina- 


laisia sanoja. 

Koska pienten uralilaisten kansojen suulli- 
sen runouden keruutyö oli yleensä jarjes- 
täytymätöntä ja myöhästynyttä, monet lajit 
ehtivät peruuttamattomasti hävitä. Näin ka- 
tosivat esimerkiksi alkuperäiset votjakkilai- 
set ja tSeremissilaiset eeppiset laulut ja au- 
tenttiset syrjääniläiset sankaritarut. Jotkut 
kerääjät väittivät erheellisesti, että näitä löy- 
tymättömiä lajeja ei ole koskaan ollutkaan 
kyseisten kansojen perinteessä. Osoittaakse- 
ni ne vaikeudet, joita tutkijan on kohdattava, 
haluan mainita vain esimerkkinä, että huoli- 
matta pitkäaikaisesta tutkimuksestani ja kir- 
jeenvaihdosta asiantuntijoiden kanssa en 
vieläkään tiedä mitään mordvalaisten yhä 
elävien ja rikkaiden historiallisten laulusi- 
kermien esittämisestä: lauletaanko niitä yk- 
sin vai kuorossa, säestääkö niitä soitinmu- 
siikki vai ei, ovatko niiden sävelmät vanhoja 
vai uusia vai luetaanko niitä ilman melodiaa. 
Itse asiassa olen vakuuttunut siitä, että niitä 
lauletaan kuten suomalaisten, obinugrilaisten 
tai samojedien eeppisiä lauluja, vaikka tähän 
mennessä julkaistusta hyvin laajasta materi- 
aalista löytyy vain vähän aineistoa tukemaan 
tätä väitettä. 

Suurin osa uralilaisista kansoista tavallaan 
koki sen vaiheen, jossa olosuhteet olivat 
kypsät ihanteellisen eepoksen toteuttami- 
selle Lönnrotin tapaan: monilla niistä on ollut 
käden ulottuvilla rikas kansanrunous, moni- 
puolisesti aineistoonsa perehtynyt poeta doc- 
tus, sekä suotuisa henkinen ja poliittinen il- 
mapiiri kansallistunteen heräämiselle. Toi- 
saalta näiden »mahdollisten eeposten» mää- 
rässä, laadussa ja »raaka-aineen» järjestämi- 

sessä oli myös eroja. Ajan mittaan olosuhteet 
eeposten luomiseksi huononivat: näin kävi 
sellaisten lahjakkaiden mahdollisten eepos- 
ten tekijöiden kohdalla kuin votjakkilainen 
Gerd sekä t$eremissit Cavajn ja Olik Ipaj. 
Heidät kaikki leimattiin ensin kansallismieli- 
siksi, ja sitten he hävisivät kolmekymmen- 
täluvun puhdistuksissa. Olot saattoivat 
kääntyä myös suotuisammiksi, kuten mord- 
valaisen Radaevin (1960, 1972, 1973, 1980) 
tapaus osoittaa. Radaev saattoi toteuttaa suu- 
renmoisen suunnitelmansa NKP:n 20. ko- 
kouksen jälkeisen suotuisan poliittisen ilma- 
piirin ansiosta. 


Eepoksen mahdollisuus mordvalaisilla 
ja tseremisseillä 


Suurempien uralilaisten kansojen joukossa 
mordvalaisilla on mytologisilta ja historialli- 
silta näkökohdiltaan epäilemättä rikkain ja 
värikkäin kansanrunous, joka melkein itses- 
tään tarjoutuu eepoksen raaka-aineeksi (Paa- 
sonen I— VIII; Ustno-poéticeskoe tvoréest- 
vo..., 1—14). Mordvalaiset tiesivät ja tietä- 
vät edelleenkin miten hyödyntää kadehditta- 
va perintönsä. Kiinnostavin ja ristiriitaisin 
mordvalainen eepos on edellä mainitun 
V.K. Radaevin kirjoittama Sijazar (1960; 
1973), jota käytetään kouluopetuksessa ja 
jolla siis on tietynlainen kansalliseepoksen 
asema. Fepos kuvaa mordvalaisten taisteluita 
päällikkönsä Sijazarin johdolla 1500-luvulla 
tataareja vastaan. Eepoksen virallista hyväk- 
symistä on edistänyt se, että mordvalaiset 
olivat näissä taisteluissa venäläisten puolella. 

Mordvalaiset folkloristit ovat kuitenkin 
suhtautuneet eepokseen torjuvasti, koska 
SijaZariin liittyvää perinnettä ei tunnetuissa 
kokoelmissa ole. Tekijä kuitenkin kertoo 
kuulleensa tarinat kotiseutunsa vanhuksilta. 
On syytä olettaa, että Sijazar-perinne on ol- 
lut niin paikallista, ettei se siksi ole osunut 
kerääjien käsiin. Eepoksen tyylissä on voi- 
makkaasti mordvalaisten eeppistä runoutta 
luonnehtivia kansanomaisia piirteitä (Domo- 
kos 1980; 1983, 135—152). 

Tiedämme paljon vähemmän tSeremissien 
vastaavasta perinnöstä, emmekä itse asiassa 
mitään heidän eeppisistä lauluistaan. Saata- 
vissa olevat proosakertomukset näyttävät 
olevan myös katkelmallisia (Akcorin 1972). 
Näiden kertomusten tärkeimmät sankarit 
ovat Onar, Cotkar, Cumbulat, Agpars ja Ag- 
pater. Nykyään ei kenenkään mieleen tulisi 
kuitenkaan laulaa heidän uroteoistaan. Kak- 
si- ja kolmekymmentäluvun koulutetut ja 
tarmokkaat, kansallisen innostuksen valtaa- 
mat tutkijat ja runoilijat olivat valmiit to- 
teuttamaan eepossuunnitelman. He tuotti- 
vatkin eepoksen, jonka nimi on Laulu Ritari 
Cotkarista. S. Cavajnin, O. Ipajn ja O. Sab- 
darin yhteinen työ jäi kuitenkin käsikirjoi- 
tukseksi, joka vuorostaan hävisi jälkiä jättä- 
mättä vuosien 1936 ja 1938 välillä, kun myös 
sen tekijät likvidoitiin porvarillis-kansallis- 
mielisinä (Vasin 1954, 20). 


Permalaisten kansojen eeposhankkeet 


Ajatus tehdä eepos votjakeille oli Kuzebai 
Gerdin lyhyen elämän pysyvä, mutta toteu- 

tumaton haaste. Hän oli huomattava hahmo 
votjakkien kulttuuri-ja kirjallisuushistoriassa 
(Domokos 1971-1972). Votjakkilaiseepok- 
sen tarina on sitäkin kiinnostavampi, koska 
on olemassa autenttinen runoeepos, jonka 
kirjoitti 20-luvun alussa venäjäksi venäläinen 
M. Hudjakov, volgansuomalaisia tutkinut 
arkeologi ja etnografi. Hänen teoksensa, 
jonka säkeistä 90 % on epäilyksettä votjak- 
kilaista kansanomaista alkuperää ja lisäksi 
hämmästyttävän korkeaa kirjallista tasoa, on 
vieläkin julkaisematta (Pozdeev 1981, JaSin 
1983). 

Syrjääniläisen kansanperinteen tutkijat 
yrittävät meidän päivinämme kaikin voimin 
kieltää aikaisemman yhteisen permiläisen 
kulttuurin jäljet syrjääniläisessä kansanpe- 
rinteessä. He yrittävät todistaa sen sijaan, 
että syrjäänien kansanepiikka on luonteel- 
taan kansainvälistä. Ei ole kauan siitä, kun 
pohjoisten syrjäänien parista löydettiin pal- 
jon eeppisiä lauluja. He lainasivat aineellisen 
kulttuurinsa ja elämäntapansa nenetseiltä, 
jotka ovat poronhoitajia; he lainasivat ehkä 
myös heidän suullisen perinteensä, erityisesti 
mainitut eeppiset laulut (Väszolyi 1967, 
1968). Erinomainen syrjääniläisen kansanru- 
nouden tuntija A. K. MikuSev (1969, 1972, 
1977, 1981) on tutkinut perusteellisesti ja 
useaan otteeseen tätä erikoista tekstiryhmää. 
Koska nämä syrjääniläisen kansanrunouden 
pohjoiset kehitelmät ovat luonteeltaan pai- 
kallisia ja muukalaista alkuperää, niistä ei ole 
tullut syrjäänikulttuurin olennaista osaa ei- 
vätkä ne siten ole voineet kiinnittää syrjää- 
niläisten runoilijoiden ja kirjailijoiden huo- 
miota. 


Kuitenkin tiedetään, että on tehty yritys 
luoda syrjääniläiseepos. K. Zakov kirjoitti 
vuonna 1916 7000-säkeisen Bjarmia-eepok- 
sen. Hän käytti silloin saatavissa olevaa kan- 
sanrunousmateriaalia ja historiallista tie- 
toutta. Zakov ei kuitenkaan kyennyt julkai- 
semaan teostaan, vaikka hänen onnistui lä- 
hettää kopio käsikirjoituksestaan Gorkille 
(se on yhä Gorki-arkistossa). Toinen kappale 
käsikirjoitusta on löydettävissä Komin tasa- 
vallan kirjastosta. Gorkin sanotaan lukeneen 
käsikirjoituksen kiinnostuneena, mutta hä- 
nen mielipidettään siitä emme tunne. Syrjää- 
nin kielen tutkijat suhtautuvat ennakkoluu- 
loisesti Zakovin teoksiin ja erikoisesti hänen 
eepokseensa, sillä he välttelevät muinaisen 
Permin/Bjarmian käsittelyä kuin ruttoa. 
Senpä vuoksi tästä tärkeästä ja kiinnostavasta 
eepoksesta ei ole tähän mennessä julkaistu 
säettäkään. Eepos, kuten muutkin Zakovin 
teokset, on leimattu »taantumukselliseksi», 
»idealistiseksi» jne. Myös Bjarmia-eepos on 
kirjoitettu venäjäksi, ja se jatkaa siten sitä 
venäjänkielisten uralilaisten eeposten listaa, 
joka yhä odottaa julkaisemistaan. Asiaa kos- 
kevat tietoni sain sattumalta Syktyvkariin 
suuntautuneella virallisella matkalla kesällä 
1983, 

Toistuvat yritykset pyyhkiä pois kaikki al- 
kuperäisen syrjääniperinteen jäljet histori- 
asta ja mytologiasta onnistuivat, mutta 
permjakit, edellisen ryhmän lähisukulaiset, 
joista tuli ortodoksikristittyjä paljon myö- 
hemmin, säilyttivät paljon muinoin yhtei- 
sestä kansanrunousperinteestä. Nimen- 
omaan proosakertomukset ovat keskittyneet 
eepoksenomaisiksi sikermiksi tiettyjen san- 


Uralilaisten kansojen eeposhankkeet 


kareiden ympärille. Sekä arkaaisempi Kudim 
Oz eli karhuesi-isä että nuorempi Ritari Pera 
ovat eepoksen muotoisten kertomusten kes- 
kushahmoja (Mös$eg 1926, Ozegova 1971). 
V. Lytkin, joka tunnetaan myös kirjailijani- 
mellä Ilja Vas', huomattava tekijä syrjääni- 
kulttuurin ja kirjallisuuden kuten myös neu- 
vostoliittolaisen fennougristiikan piirissä, oli 
hyvin tietoinen näiden eeposten merkityk- 
sestä. Jos häntä ei olisi rangaistu porvarilli- 
sesta kansallismielisyydestä ja jos hän ei sen 
seurauksena olisi menettänyt kahtakym- 
mentä vuotta aktiivisesta elämästään, hän oli- 
si tehnyt suurenmoisen yhtenäisen eepoksen 
näiden kahden sankarin uroteoista. Sen si- 
jaan hän kirjoitti lyhyemmän, mutta silti 
merkityksellisen teoksen Ritari Perasta nuo- 
risolle (1967); siinä sankari on venäläisten 
uskollinen liittolainen. Monet Lytkinin me- 
netetyn sukupolven jäsenet olisivat olleet 
päteviä tähän tehtävään. Eloonjääneiden ys- 
tävien ja aikalaisten sanotaan olleen tietoisia 
katkelmista ja suunnitelmista, jopa kokonai- 
sista teosten osista, jotka kuvasivat syrjää- 
nien sankariaikaa. Nämä löysivät tiensä tä- 
män onnettoman sukupolven myöhemmin 
hävitettyihin ja hävinneisiin arkistoihin. 
Meidän päiviemme syrjääniläiset ja perm- 
jakkilaiset runoilijat ja kirjailijat eivät näytä 
olevan valmiita korjaamaan tätä vahinkoa. 
He ajattelevat ehkä, että laji on vanhanaikai- 
nen ja myös poliittisesti sopimaton (Istorija 
Komi literatury 1—2). J. Coates, huomattava 
englantilainen syrjäänien kielen ja kirjalli- 
suuden erikoistuntija, on tehnyt erinomaista 
työtä kertomusperinteen löytämisessä ja ar- 
vioinnissa (Coates 1966). 

Obinugrilaisten ja samojedien 
eeposainekset 


Pienimmilläkin uralilaisilla kansoilla on ka- 
dehdittavan rikas eeppinen perinne. Jotkut 
tuhannen ja 3000 säkeen pituisista lauluista 
sellaisinaan (puhun vain tunnetuista ja re- 
kisteröidyistä teksteistä) tai vielä suurem- 
malla syyllä jokin niistä muodostettu koko- 
naisuus kelpaisivat sinänsä eepoksiksi, kun- 
han vain asiaan perehtynyt runoilija tekisi 
korjauksia rakenteeseen ja tyyliin lisäämällä 
ja poistamalla osia tai tulkitsemalla ne uu- 
delleen (Vértes 1978). Lönnrotin kaltaisen, 
yhtä kärsivällisen ja yhtä oppineen persoo- 
nallisuuden käsissä Kalevalan arvoisia eepok- 
sia voisi syntyä myös vogulin, ostjakin, ne- 
netsin ja selkupin kielillä. Näiden pienten 
kansojen elämässä älymystön kehittyminen 
tapahtui kuitenkin liian myöhään, ja silloin- 
kin koulutettuja ihmisiä oli liian vähän, jotta 
he olisivat mitenkään voineet vaikuttaa kan- 
soihinsa. Näiden kansojen murteellinen mo- 
ninaisuus ja maantieteellinen hajanaisuus 
olivat myös melkein ylipääsemättömiä esteitä 
oman eepoksen luomiseksi. Lisäksi sellaisilla 
teoksilla oli vähän tai ei ollenkaan kysyntää. 
Näiden kansojen runoilijat ja kirjailijat 
saivat tietää hyvin myöhään omien kansojen- 
sa kansanrunouden todellisesta arvosta ja 
silloinkin epäsuorasti, venäläisen kirjallisuu- 
den välityksellä. Ei ole mikään ihme, ettei 
yksikään heistä ryhtynyt vaativaan eepoksen 
tekemiseen, erityisesti kun ei ollut mahdol- 
lista selvittää sellaisia peruskysymyksiä kuin: 
kenelle ja millä kielellä sellainen teos jul- 
kaistaisiin. Kuitenkin ostjakkirunoilija V. 

Vold'in kirjoitti pienen eepoksen äidinkie- 
lellään ostjakkikapinallisesta Tak Molupsista, 
jonka nimi on tuntematon viralliselle histori- 
alle. Koska yksikään kustantaja ei osoittanut 
minkäänlaista mielenkiintoa, tämä teos on 
niin ikään jäänyt julkaisematta tämän traagi- 
sesti kuolleen runoilijan kotimaassa. 
Kuuluisa vogulirunoilija Juvan Sestalov 
pystyisi varmaan vieläkin luomaan suuren- 
moisen runollisen eepoksen, sillä hänellä on 
tähän tehtävään tarvittava tieto, koulutus ja 
kypsyys. Hänen yhä vähenevä vogulinkieli- 
nen runoutensa osoittaa kuitenkin, ettei edes 
hän enää usko vogulinkielisen kirjallisuuden 
tulevaisuuteen. Hän tietää, että harvat tule- 
vat lukemaan ja vielä harvemmat ymmärtä- 
mään hänen vogulilaisia kirjoituksiaan. 
Kuitenkin on olemassa jopa kaksi voguli- 
laista eeposta. Plotnikovin Maan ääri, joka 
julkaistiin vuonna 1933 ja Klickovin Voittoi- 
sa Madur Vaza, joka on edellisen vapaa mu- 
kaelma. Se julkaistiin samana vuonna ja sa- 
massa niteessä Plotnikovin teoksen kanssa. 
Ne muodostavat oudon Kain ja Aabel -tyyp- 
pisen kaksoiseepoksen. Ja jotta kaikki olisi 
vieläkin merkillisempää, ne kumpikin kir- 
joitettiin venäjäksi. Gorkin sanotaan arvos- 
taneen Plotnikovin teosta ja sen perusteella 
pitäneen vogulilaista kansanrunoutta kor- 
keassa arvossa. Äskettäin ilmestyneessä neu- 
vostokansojen eepoksia esittelevässä sarjassa 
on julkaistu osa Plotnikovin eeposta vogu- 
lilaiseepoksena (Skazanija stoletij 1981). 
Tämä tapaus on kuitenkin ongelmallisem- 
pi kuin Hudjakovin votjakkilaiseepoksen ta- 
paus — Hudjakovin työhän jäi julkaisematta 
kerta kaikkiaan. Plotnikov vietti ensimmäi- 


sen maailmansodan alkuvuodet vogulien pa- 
rissa ja ihastui heidän runouteensa, elämän- 
tapaansa ja ihmisystävällisyyteensä kuten 
monet muutkin, mm. hänen ankarin arvoste- 
lijansa Cernecov. Plotnikov kuuli ja merkitsi 
muistiin monia lauluja ja saagoja ja teki myös 
perusteellista aiheeseensa liittyvää fennoug- 
ristista kenttätyötä. Uutteran työn tulokse- 
na syntyi uusi eepos, joka ei voinut saada 
kustantajan taholta myötämielistä suhtautu- 
mista; eeposta pidettiin hengeltään jonkin 
verran kansallismielisenä. Koska tekijä oli 
muutenkin »hävinnyt» kustantajan silmistä 
vuosiksi, Kli¢kovin tehtäväksi annettiin kir- 
joittaa eepos uudestaan aikakauden vaati- 
muksiin sopivammassa ideologisessa ja tai- 
teellisessa hengessä. Sillä välin Plotnikov il- 
mestyi takaisin, niin että molemmat teokset, 
alkuperäinen vogulofiilinen ja uudelleen- 
kirjoitettu venäläismielisesti sävytetty versio 
julkaistiin samassa niteessä. 

Monet arvostelivat kustantajan menette- 
lytapaa; myös vogulin kielen ja kansanru- 
nouden erikoistuntijat ilmaisivat mielipi- 
teensä. Kustantajaa edustavan Cernecovin 
pääargumentti oli, että Plotnikov meni liian 
pitkälle käsitellessään vogulilaista kansanru- 
noutta, erityisesti kun hän lisäsi ostjakkilaisia 
ja samojedilaisia motiiveja alkuperäiseen ai- 
neistoon. Hän väitti, että sen vuoksi eepok- 
sen autenttisuus on lievästi sanoen epäilyk- 
senalainen. (Muistutettakoon tässä yhteydes- 
sä, että eestiläisten Kalevipoegissa on myös 
suomalaisia tekstejä.) Oletettavasti vain 
muutama kappale teosta joutui vogulilaisten 
oppineiden käsiin (heitä ei varmaankaan ol- 
lut liiemmälti siihen aikaan), koska vielä nyt- 


Uralilaisten kansojen eeposhankkeet 


kään sitä ei juuri tunneta vogulin kielen ja 
kansanrunouden tutkijoiden parissa. Puut- 
teistaan huolimatta teos on erittäin mielen- 
kiintoinen. Paras todiste tästä on Gorkin ar- 
vostava mielipide, mikä ei voi olla sattuman- 
varainen, kun ottaa huomioon hänen herk- 
kyytensä ja hyvän makunsa. 

Nenetsien kirjallisuuden asema on selvästi 
paljon parempi ja lupaavampi kuin vogulilai- 
sen tai ostjakkilaisen kirjallisuuden. Heillä 
on enemmän runoilijoita ja kirjailijoita sekä 
myös suurempi joukko lukeneistoa. Huoli- 
matta näistä suhteellisen suotuisista oloista ei 
ole havaittavissa merkkejä nousevasta ee- 
poksesta, joten pitkähköt sudbabc-es (tarinat 
jättiläisistä) ja jarabc-es (valituslaulut), jotka 
ovat useita tuhansia säkeitä pitkiä, odottavat 
vielä Lönnrotiaan (Kuprijanova 1960, 1965, 
1969). 

K. Donnerin (1913—1918) ja P. Hajdän 
(1975) mukaan asiantuntijan, ehkä runoilijan 
herkkä kosketus voisi herättää selkupien ee- 
poksen sen näennäisestä kuolemasta, sitäkin 
suuremmalla syyllä, kun se on myös kansan- 
runoudellisilta puitteiltaan melkein »val- 
mis». Selkupien kansanrunoudessa tunne- 
taan nimittäin ihmeellisiä tarinoita kahdesta 
sankarista nimeltä Itje ja Pänegusse. Vali- 
tettavasti yksikään selkupilaisoppinut tai -ru- 
noilija ei ole vielä löytänyt tätä eepoksen 
pohjaksi sopivaa aihetta. 


Kalevalan karjalaisuus 


On vaikeaa ja epäkiitollista puhua karjalai- 
sesta kansanrunoudesta ja kirjallisuudesta 


267 


Péter Domokos 


suomalaisten asiantuntijoiden läsnäollessa, 
koska  neuvostokarjalaisilla on erityinen 
suhtautumistapa Kalevalaan (Karhu 1974). 
Neuvostotutkimus ja samoin myös uusim- 
mat neuvostojulkaisut ja -antologiat pitävät 
nykyään Kalevalaa karjalais-suomalaisena 
eepoksena, toisin sanoen yhtenä neuvosto- 
kansojen saavutuksista vedoten siihen tosi- 
seikkaan, että Lönnrot keräsi suurimman 
osan eepoksensa aineistosta Karjalasta (Ska- 
zanija stoletij 1981). Tämä tulkinta on kui- 
tenkin yksinkertaistava. Sotkeutumatta kiis- 
taan, joka ei ole pelkästään tieteellinen vaan 
myös poliittinen eikä siksi aivan hyvän maun 
mukainen, minun sallittaneen vain mainita, 
että 1) aineisto ei ole sama asia kuin siitä 
tehty teos, 2) Kalevalasta tuli — nolens volens 
—suomalaisen kielellisen ja kirjallisen kult- 
tuurin perusta Suomen nykyisten rajojen si- 
sä- ja ulkopuolella, 3) karjalaisen kirjallisuu- 
den kieli ei perustu mihinkään Karjalan 
murteeseen vaan yleissuomeen, joka muo- 
dostui paljon aikaisemmin kuin 1917 eikä 
suinkaan Karjalassa, 4) on totta, että Kalevala 
kuuluu myös Karjalan kansalle ja kirjallisuu- 
delle, mutta vain osittain ja sitä paitsi pie- 
nemmältä osaltaan, 5) neuvostokarjalainen 
tulkinta Kalevalasta on vain yksi eikä var- 
maankaan paras mahdollisista tulkinnoista. 
Karjalaiset runoilijat ja kirjailijat ovat tie- 
toisia »perintönsä» vanhanaikaisuudesta ja 
hankaluudesta. Niinpä he haluavat saada sen 
sopimaan uusiin ihanteisiinsa ja poliittisen 
yhdenmukaistamisen periaatteeseen. J. Ru- 
gojev, kokenut ja tunnettu karjalainen ru- 
noilija, otti tehtäväkseen rakentaa eepoksen, 
joka rajoittuisi pelkästään Karjalan uudem- 

paan historiaan nykyajan genius loci -henges- 
sä. Vaikka hänen noin 300-sivuinen Karja- 
lainen tarinansa (1975) muistuttaa monessa 
kohdin Kalevalaa, se on kuitenkin perus- 
luonteeltaan poliittinen ja ajankohtaistettu. 
Mitä sen lajiin tulee, se on enemmänkin ru- 
nomuotoinen romaani tai pitkähkö eeppinen 
runoelma kuin eepos. 


Saamelainen eepos? 


Saamelaiset, pieni uralilainen kansa, jolla on 
erikoinen asema, ovat kiinnostavia myös 
eeposongelman kannalta. Saamelaisilta on 
löytynyt vain muutamia jälkiä runomuotoi- 
sen epiikan perinteestä, vaikka heidän kan- 
sanrunoutensa on yhtä rikasta kuin minkä 
tahansa edellä mainitun kansan. Heillä on 
esimerkiksi rikas proosamuotoinen puoli- 
historiallinen ja mytologinen perinne. Saa- 
melaisten maantieteellinen ja murteellinen 
hajaannus oli ja on yhä samanlainen este yh- 
tenäiskulttuurin ja kirjallisuuden kehittymi- 
selle kuin suunnilleen samankokoisten ost- 
jakki-ja nenetsiväestöjen kohdalla. Koska 
saamelaisten sulautuminen naapureihin alkoi 
paljon varhemmin kuin yhdenkään edellä 
mainitun kansan ja on jatkunut vuosisatojen 
ajan, heillä on huomattava lukeneisto. 
Merkkejä »kansallisesta» ja »kielellisestä» 
heräämisestä oli havaittavissa jo ennen en- 
simmäistä maailmansotaa. Ei ole sattumaa, 
että näiden merkkien joukossa on eepoksia 
ja eeppisiä yritelmiä — sekä tietysti niiden 
aitouteen liittyviä ongelmia. 

O. Donner merkitsi muistiin neljä pitkäh- 


köä 600-säkeistä eeppistä laulua vanhalta La- 
pin nimismieheltä A. Fjellneriltä. Ne jul- 
kaistiin vuonna 1876, ja ne aiheuttivat sen- 
saation. Asiantuntijat asettivat pian vakavasti 
kyseenalaiseksi näiden laulujen autenttisuu- 
den. Nykyajan lappologit pitävät niitä Kale- 
valan vaikutuksesta syntyneinä pseudofolk- 
loristisina taideteoksina. Siitä syystä ja myös 
keinotekoisen kielensä vuoksi ne eivät ole 
ansainneet paikkaa saamelaiskirjallisuuden 
antologioissa, eivät edes mainintaa Lapin 
kirjallisuutta koskevissa esseissä. Mielestäni 
tällainen suhtautumistapa on liioiteltu, koska 
nämä laulut, vaikka eivät olekaan kokonaan 
kansanrunoutta, on tehty saamelaisen kan- 
sanrunouden ja mytologian palasista ja lisäksi 
useista murteista kuten maailman muutkin 
alkuperäiset eepokset. Kaiken kaikkiaan 
niillä pitäisi olla huomattava asema saamelai- 
sen kirjallisuuden historiassa. Siinä niillä olisi 
pitänyt olla ja voisi vieläkin olla Lönnrotin 
uraauurtavaa työtä muistuttava, yhdistävä 
kulttuuripoliittinen rooli. 


Pienten itämerensuomalaisten kansojen 


mahdollisuudet 


Ei yksikään pienistä balttilaisista kansoista 
(inkeriläiset, vepsäläiset, vatjalaiset ja liiviläi- 
set) ole vielä saavuttanut sitä itsetietoisuuden 
ja kirjallisen toimeliaisuuden tasoa, jota ee- 
poksen syntyminen edellyttää. Tunnettu ja 
kerätty kansanrunousaineisto antaa sen vai- 
kutelman, että — inkeriläisiä lukuun otta- 
matta — näiden kansojen perinne ei ole riit- 
tävän rikas eikä myöskään luonteeltaan sopi- 

va tällaiseen yritykseen. Eikä yhtään rohkeaa 
runoilijaa tai kirjailijaa ole vielä ilmaantunut, 
joka olisi kokeillut edes vaatimattoman ee- 
poksen luomista. Inkeriläiset, jotka ovat täs- 
sä yhteydessä poikkeustapaus, tuottivat kar- 
jalaisten lailla kansanrunouden »raaka-ai- 
netta» Lönnrotin Kalevalaan. Samalla tavalla 
Kalevalaa olisi voitu pitää inkeriläisenä ee- 
poksena, jos olisimme omaksuneet neuvos- 
tokarjalaisten tutkijoiden lähestymistavan. 
Nykyisin, kun juurien ja ”prototekstien' 
esiinkaivamisesta on tullut muotia, inkeriläi- 
set eeppiset laulut ovat saamassa uutta mer- 
kitystä ja jonkun poeta doctuksen avulla (jol- 
lainen on esimerkiksi karjalainen Rugojev) 
mahdollisuus koota moderni inkeriläinen 
Kalevala-versio ei ole periaatteessa poissul- 
jettu. Jonkun Aristen tiedoilla ja aineistoilla 
ja syntyperäisen runoilijan myötävaikutuk- 
sella voitaisiin kokoelmista ehkä taikoa esiin 
myös vatjalainen eepos. Sama koskee myös 
liiviläistä kansanrunoutta; sen suhteen ideaa- 
linen kansanrunoudentutkijan ja runoilijan 
yhdistelmä eepoksen mahdollisena kokoaja- 
parina konkretisoituu O. Looritsin ja K. 
Stalten henkilöissä. Pari vuosikymmentä 
sitten vepsäläiseepoksellakin olisi ollut hyvät 
mahdollisuudet saada alkunsa (Voigt 1968). 


Unet ja todellisuus 


Nykypäivään tultaessa kaikki tämä on vain 
päiväunta. Näiden pienten kansojen aika on 
jo kulunut umpeen, ja koska ne ovat menet- 
täneet mahdollisuutensa kehittää oppinei- 
suutta ja kirjallisuutta ajoissa, ne ovat me- 

nettämässä iäksi myös otollisen hetken luoda 
eepos. 

Uralilaisista kansoista vain mordvalaisilla, 
tseremisseillä, syrjääneillä ja votjakeilla on 
mielestäni elinvoimaa luoda kansallishenkisiä 
moderneja eepoksia. Näyttää siltä, että niille 
on todellista kysyntää ja että on olemassa 

lahjakkaita runoilijaryhmiä, jotka odottavat 
tilaisuuttaan — puhumattakaan tutkijoista, 
jotka haluaisivat kärsimättömästi päästä tar- 
kastelemaan näitä tulevia taideteoksia. 


(Suomennos Iris Mäkinen-Schwanck) 

Mireille-eepos ja provencelainen 


kulttuuri-identiteetti 


Elias Lönnrot käytti 150 vuotta sitten aivan 
tietoisesti karjalaisten perinteisiä eeppisiä 
lauluja osoittaakseen suomen kielen itsenäi- 
syyden ja Suomen historian iäkkyyden ja 
huomionarvoisuuden. Hän perusti suomalai- 
suuden ja suomalaisten identiteetin kielel- 
listen muistomerkkien varaan, jotka elivät 
edelleen suullisessa perinteessä »jonain py- 
syvänä muuttuvissa olosuhteissa» (Bausinger 
1977, 210) ja todistivat omintakeisesta kan- 
sallisesta kulttuuriperinnöstä. Lönnrotin 
Kalevalan ensimmäinen laitos ilmestyi kolme 
vuotta myöhemmin kuin Erik Gustaf Geije- 
rin Svenska Folkets Historie, ja se on epäi- 
lemättä nähtävä aikakauden lukuisten kan- 
sanlaulukokoelmien taustaa vasten. (Lönn- 
rotin opiskeluaikaisista lukuharrastuksista 
ks. M. Haavio teoksessa Strömbäck 1971, 
1—10.) Sitä voi pitää suomalaisena puheen- 
vuorona muodikkaaseen kansanrunoutta 
koskevaan keskusteluun (Burke 1978, 
3—23) tai vastauksena ruotsalaisille ja tans- 


kalaisille kokoelmille (Dal 1956). 

Samana vuonna kuin Kalevala ilmestyi 
tunnetusti myös Jakob Grimmin Deutsche 
Mythologie. Tämä teos pyrki omalla, tosin 
varsin vähän runollisella tavallaan rakenta- 
maan pakanallis-germaanista identiteettiä, 
joka kuuluisi kaikille saksalaisille; se viittasi 
myös »naapurikansojen, pääasiassa slaavien, 
liettualaisten ja suomalaisten mytologiaan» 
(Grimm 1835, 9). Teoksen toisessa painok- 
sessa vuodelta 1844 Grimm osoittaa arvosta- 
vansa Lönnrotin työtä suuresti ja vuonna 
1845 hän piti Berliinin Tiedeakatemiassa 
esitelmän » Uber das finnische Epos». Siinä 
hän sijoitti Lönnrotin työn eurooppalaisiin 
yhteyksiin ja sanoi Lönnrotilla olevan »kaik- 
ki edellytykset vaatia tulevilta sukupolvilta 
sitä, ettei jää unohduksiin». Hän sanoi myös, 
että suomalainen eepos voisi joka suhteessa 
valaista saksalaista muinaisaikaa (Grimm 
1865, 75—113). 

Tehtavani ei kuitenkaan ole kuvata eu- 
rooppalaista kansanrunousliikettà tana aika- 
na, jota yhtäältä leimasivat Napoleonin jäl- 

keisen restauraation aikakauden kansalliset 
kehityspiirteet eri maissa ja toisaalta maalis- 
kuun 1848 vallankumousta edeltäneen ajan 
ja Ludvig Filipin heinäkuun monarkian libe- 
raalit ja varhaisdemokraattiset pyrkimykset 
(vrt. Schenda 1984). Siirtykäämme vallan- 
kumousvuoden 1848 ja vuoden 1849 en- 
simmäisten demokraattisten parlamenttien 
ohitse uuteen elpymiskauteen toisessa maas- 
sa: Napoleon III:n »toiseen valtakuntaan» 
Ranskassa (vrt. Agulhon 1973; Plessis 1973). 
Lönnrotin ja Grimmin hämärästä myto- 
logiamaailmasta matkustan aurinkoiseen 
Provenceen ja provencelaisuusliikkeen hen- 
kiseen ympäristöön ja erityisesti Frédéric 
Mistralin (1830—1914) maailmaan. Mistral 
sai vuonna 1904 Nobelin kirjallisuuspalkin- 
non — provencelaisrunoistaan (Björkman 
1980), ja hänellä oli myös Pohjolassa omat 
ihailijansa. (Mistralista ks. Peyre 1959, hä- 
nen elämäkerrastaan Clébert 1983, elämästä 
Provencessa Rollet 1972 ja Frédéric Mistral 
— au jour le jour 1967.) Haluaisin tällä mat- 
kalla esittää kysymykseen, onko Mistral ollut 
romaaninen Lönnrot, joka on auttanut omaa 
maataan saamaan oman kielen, kulttuurin ja 
kansallisen identiteetin. Käy ilmi, että vaikka 
»Provencen kansalliseepos» -idealla on pal- 
jon yhtäläisyyksiä »Kalevala»-idean kanssa, 
sillä toisaalta kuitenkin on omat historialliset 
lainalaisuutensa. 


Provencelaisuusliike ja Felibrige-ryhmä 


Vuonna 1854 nuorella provencelaisella äly- 
mystöllä Avignonin ympäristössä oli tapana 

kokoontua lähes joka sunnuntai keskustele- 
maan provencen kielestä ja lukemaan ystä- 
ville omia runoja. Muistelmissaan Frederic 
Mistral kirjoittaa: 


Olimme ryhmä nuoria ihmisiä tältä seudulta; 
olimme hyvin läheisiä toisillemme, ymmärsimme 
toisiamme täydellisesti ja keräsimme kaikki voi- 
mamme yhteen provencelaisuuden elpymisen py- 
hän päämäärän hyväksi (p&r aguelo santo obro de 
reneissènço prouvençalo) (Mistral 1981, 426). 


Ajan mittaan nämä nuoret runoilijat tapaili- 
vat mielellään lähellä Gadagnen kylää Font- 
Ségugnen maatilalla, joka kuului Giéran 
perheelle. Mistral mainitsee (ibid., 440) seu- 
raavat toverinsa: (Joseph) Roumanille, (Paul) 
Giéra (käytti anagrammia Glaup), (Anselme) 
Mathieu, (Jean) Brunet, (Alphonse) Tavan, 
(Antoine-Blaise) Crousillat ja (Theodore) 
Aubanel. Tämän seuran kantavat voimat oli- 
vat epäilemättä lyseonopettaja Joseph Rou- 
manille (1818—1891) ja häntä kaksitoista 
vuotta nuorempi oikeustieteen kandidaatti 
Frédéric Mistral, joka oli syntyisin varakkaan 
suurtalonpojan perheestä Maillanesta (Mo- 
reau 1931. Roumanillen ja Mistralin suh- 
teesta ks. Mistral 1981, 230—234, ja ennen 
kaikkea kirjeenvaihtoa: Correspondance Mi- 
stral—Roumanille 1981) Font-Ségugnessa 
seitseman (joidenkin tietojen mukaan vain 
viisi) nuorta miestä perusti sunnuntaina 21. 
toukokuuta 1854 yhdistyksen, jonka jäsenet 
kutsuivat itseään nimityksellä félibre. Sanalla 
on monta merkitystä: vapaa-ajattelija, kir- 
jantekijä, kirjanoppinut. Liikkeen nimi oli 
Félibrige. Se otti tehtäväkseen osoittaa pro- 
vensaalin olevan itsenäinen kieli, jolla oli 

mahdollista tuottaa paitsi loppusointuja 
myös todella merkittävää runoutta. Osoituk- 
sena yhteisestä ajattelusta ja toiminnasta Fé- 
librige-ryhmä julkaisi vuodesta 1855 lähtien 
vuosikirjaa Armana Prouvencau, joka vielä 
nykyään ilmestyy vuosittain Avignonissa. 
Vuoden 1860 Armana Prouvengau kertoo 
yksityiskohtaisesti julkisesta tunnustuksesta, 
jota ryhmän jäsenet saivat vuonna 1859 sekä 
Nimesissä että Pariisissa (Anselme Mathieu, 
Crounico Felibrenco, 19—31). 

Kolmeen seikkaan on kiinnitettävä huo- 
miota tässä yhteydessä. Ensinnäkin, Felibrige 
ei ollut ainoa runoilijoiden seura silloisessa 
Provencessa. Mistral itse mainitsi kirjeen- 
vaihdossaan Joseph Roumanillelle kolme 
koulukuntaa: Avignonin, Aixin ja Marseil- 
len. Hän katsoo luonnollisesti omalla ryh- 
mällä olevan eniten ansioita: sen runous oli 
mitä loistavinta ja rikkainta, pakotonta ja 
luontevaa, täynnä suloa ja arvokkuutta kuin 
antiikin muusa. Se oli toisin sanoen noutanut 
oppinsa Vergiliukselta ja Dantelta. Mireillen 
ensimmäisessä säkeistössä Mistral kutsuu it- 
seään »suuren Homeroksen nöyräksi oppi- 
laaksi», » Umble escoulan don grand Oume- 
ro». Myös Lamartine on kutsunut Mistralia 
»le jeune poéte villageois, destiné 3 devenir, 
comme Burns, le laboureur écossais, l'Ho- 
mére de Provence» (Mistral 1978, 473). Ai- 
xin runoilijat, kuten Crousillat, Gaut ja 
d’Astros olivat Mistralin mukaan oikealla, 
kukoistavalla tiella. Marseillen runoilijat sen 
sijaan olivat triviaaleja ja taysin mauttomia, 
heidän kokouksistaan naisten täytyi punas- 
tellen lähteä pois. Näiden runoilijoiden an- 
siona saattoi korkeintaan pitää energisyyttä 

ja vapaata ilmaisutapaa (Correspondance 
Mistral - Roumanille 1981, 102). 

Toiseksi on huomattava, ettei Félibrige 
ollut mikààn ristiriidaton yhteisó. Ryhmalla 
oli paljon mielipide-eroja seka omassa piiris- 
saan etta Aixin ja Marseillen kollegojen 
kanssa. Erityisen vaikeata oli päästä yhteis- 
ymmärrykseen yhtenäisestä ortografiasta. 
Mistral puhuu »pamflettisodasta» ja »myr- 
kyllisistä artikkeleista»; hän ei tahtonut 
päästä edes Roumanillen kanssa- yksimieli- 
syyteen  kirjoitustavasta. (Mistral 1981, 
238—242; Correspondance Mistral-Rou- 
manille 1981, 52-55, 85—86, 97, 112—114, 
122-124. 126—127, 129-150, 141-143, 
161—162 jne.) Lisäksi Mistral ja Roumanille 
valitsivat varsin erilaiset aiheet runouteensa. 
Mistral harrasti realistisia yksityiskohtia suo- 
sivaa talonpoikaisaiheista runoutta (ibid., 
102), Roumanille sitä vastoin vaali katolis- 
konservatiivista ja usein hurskasta runouden 
lajia. 

Kolmanneksi kannattaa muistaa, ettei pro- 
vencelainen runous suinkaan ollut kuollut 
sitten trubaduurien aikojen (Berry 1958). 
Provencea koskeva tutkimus oli vuosisadan 
alkupuoliskolla saanut voimakkaita sysäyksiä 
erityisesti Frangois-Juste-Marie Raynouardin 
suuresta trubaduuri-antologiasta (Raynouard 
1816—1826), ja Claude Charles Fauriel oli 
vuonna 1846 julkaissut provencelaisten ru- 
noilijoiden historiansa. Aikakauden Langue 
d'oc'in kirjailijoista ennen kaikkea kampaaja 
ja runoilija Jacgues Bore, jota kutsuttiin ni- 
mellä Jasmin, herätti vastakaikua Pariisissa. 
Historioitsija Emanuel Le Roy Ladurie on 
vuonna 1983 tehnyt hänet uudelleen tun- 

netuksi. Kaksi provencen kielen sanakirjaa 
oli saatavissa: Raynouardin sanakirja, joka 
kuului hänen antologiaansa, ja Simon-Jude 
Honnorat'n sanakirja, jonka Mistral osti 
Avignonissa vuonna 1853 (Correspondance 
Mistral - Roumanille 1981, 110 ja 112—113; 
ks. myös Honnorat 1846—1848). 

Tämä kaikki vie johtopäätökseen, että 
myöhäiskeskiajalta lähtien provencelainen 
kieli- ja runoperinne oli jatkanut olemassa- 
oloaan, vaikkakin heikkona, kielellisesti 
epäyhtenäisenä ja jossain määrin laiminlyö- 
tynä suhteessa ranskalaiseen kirjallisuuteen. 
Mistral tunsi kaiken tämän perinteen (Calu- 
wé 1974; Dumas 1979) mutta katsoi, että 
provencen kieli oli alistettu hallitsevan rans- 
kalaisen kirjallisuuden painon alle; se oli 
voitettujen kieli (»la langue des vaincus»). 
Mistral mainitsee kielikysymyksen heti Mi- 
reillen toisessa säkeistössä: »nosto lengo 
mespresado», halveksittu kielemme. Etelän 
runous ryömi ylpeän sisaren, pohjoisranska- 
laisen kirjallisuuden jaloissa (Correspondan- 
ce Mistral -Roumanille 1981, 79, vrt. 44, 
65—66). Niinpä Mistral työskenteli innolla 
Maillanessa kahden suuren suunnitelman pa- 
rissa, joiden piti kohottaa Provencen runou- 
den ja kielen arvoa: nämä olivat provencelai- 
nen eepos ja täydellinen provencen kielen 
sanasto. Mireille-eepos ilmestyi vuonna 
1859 Avignonissa Roumanillen julkaisema- 
na, sanakirja Lou trésor döu Félibrige vasta 
vuosina 1881 ja 1886. Sanakirja julkaistiin 
uudelleen satavuotisjuhlajulkaisuna Pariisis- 
sa vuonna 1932; sen uusin painos on vuo- 
delta 1979. 


Mistralin päämääränä oli, kuten hän kir- 


joittaa muistelmissaan vuonna 1906, »tuoda 
esiin kansan energia, vilpittömyys, ilmaisun 
rikkaus, ja kuvata tämä kieli niin puhtaana 
kuin sitä puhutaan siellä, missä se vielä on 
ulkopuolisten vaikutusten ulottumattomis- 
sa». Mistral viittaa tällä romanialaisen runoi- 
lijan Basile Alecsandrin (1821—1890) sa- 
mantapaisiin pyrkimyksiin. Alecsandri vietti 
pitkiä aikoja elämästään Pariisissa ja julkaisi 
vuonna 1874 Montpellier'ssä ylistyslaulun 
latinalaiselle rodulle. Hän halusi vaihtaa 
romanialaisen yläluokan turmeltuneen kie- 
len vuoriston asukkaiden kieleen. Lönnrotis- 
sa Mistralilla olisi ollut parempi esikuva. 


Muretlle-eepos 


Mireille-eepoksessa on kaksitoista laulua, 
joissa kussakin on kuudestakymmenestä yh- 
deksäänkymmeneen säkeistöä. Jokainen sä- 
keistö (erillisiä lauluja lukuun ottamatta) 
koostuu seitsemästä säkeestä. Tällä on sym- 
bolista merkitystä. Teos syntyi vuosina 
1852—1858, siis seitsemän vuoden aikana. 
Esitettäköön seuraavassa ensiksi yhteenveto 
sen sisällöstä, ennen kuin siirrytään analy- 
soimaan eepoksen provencelaisia erityis- 
piirteitä. 

1. laulu: Mireille, Ramon-nimisen rikkaan 
talonpojan tytär, on 15-vuotias ja työsken- 
telee vanhempiensa suurella tilalla (»mas»). 
Vanha korinpunoja Ambroise tulee poikansa 
Vincentin kanssa tälle tilalle ja yöpyy siellä. 
Ambroise laulaa vanhan meritaistelusta ker- 
tovan sankarilaulun. (Le Bailli de Suffren); 
Vincent kertoo tytölle eläimistä, pyhiinva- 

elluksesta Saintes Maries'hin ja Nimesin kil- 
pajuoksuista. Mireille rakastuu nuoreen 
mieheen. 

2. laulu: Kun silkkiäispuun lehtiä poimi- 
taan silkkiäistoukkia varten, nuoret kohtaa- 
vat toisensa toisen kerran. Vincent kiipeää 
Mireillen luokse puuhun ja löytää sinitiaisen 
pesän poikasineen; hän työntää ne tytön pu- 
seroon. Silloin he putoavat puusta. Tämän 
seikkailun jälkeen Mireille tunnustaa Vin- 
centille rakkautensa, ja poika tunnustaa sa- 
moin olevansa rakastunut tyttöön. 

3. laulu: Silkkiäiskoteloita kerättäessä ky- 
län tytöt kertovat unelmistaan. Yksi heistä 
haluaisi olla Provencen kuningatar. Taika- 
taitoinen Taven varoittaa silloin kateudesta 
ja pahasta silmästä. Yksi tytöistä laulaa » Ma- 
gali»-laulun, joka kertoo kahden rakastavai- 
sen muodonmuutoksesta. 

4. laulu: Huhtikuussa kolme kosijaa ta- 
voittelee Mireillen kättä: rikas lampuri, joka 
kulkee alpeilla laumansa kanssa ja haluaa 
lahjoittaa Mireillelle veistetyn kulhon, he- 
vostenkasvattaja Camarguesta, ja raaka här- 
kien kesyttäjä. Mireille torjuu heidät kaikki. 

5. laulu: Härkien kesyttäjä tapaa kotimat- 
kallaan Vincentin, joka on ehtinyt tavata Mi- 
reillen useita kertoja. Kilpakosijat ottavat 
katkerasti yhteen kaksintaistelussa. Vincent 
voittaa Ourriaksen; tämä tulee vielä kerran 
takaisin ja työntää Vincentin rintaan kolmi- 
kärkensä. Petturi hukkuu kuitenkin koti- 
matkallaan Rhöne-jokeen. 

6. laulu: Ramonin rengit löytävät pahoin 
loukkaantuneen Vincentin ja tuovat hänet 
tilalle; hän väittää astuneensa omaan kirvee- 
seensä. Pelastaakseen hänet Mireille tuo hä- 

net Taven-noidan luolaan. Tällä matkalla 
tuonelaan he tapaavat haamuja, tonttuja, uk- 
kosentekijän, sijattomia sieluja, noitia, hirvi- 
Oita, metsän halki kiitävän yliluonnollisen 
metsästäjäjoukon, seitsemän mustaa kissaa, 
kaksi lohikäärmettä, valkoisen kanan jne. 
Haltijattarien luolassa Vincent asettuu ma- 
kaamaan porfyyripöydälle, ja Taven valelee 
parantavan nestesekoituksen hänen haavo- 
jensa päälle lausuen samalla kristillistä loit- 
sua. Vincent lähtee luolasta Mireillen kanssa 
parantuneena. 

7. laulu: Vincent pyytää isäänsä, korinpu- 
noja Ambroisea pyytämään puolestaan Mi- 
reillen kättä tämän isältä Ramonilta. Ambroi- 
se menee maatilalle sadonkorjuun aikaan ja 
esittää asiansa. Myös Mireille tunnustaa rak- 
kautensa, mutta isä torjuu pyynnön vihaises- 
ti. Ambroise puolustaa alhaista asemaansa: 
hän on taistellut Ranskan puolesta Napoleo- 
nin alaisena. Ramon solvaa Ambroisea hal- 
veksivin sanoin. 

8. laulu: Mireille on epätoivoinen. Hän 
pukeutuu yöllä ja karkaa isänsä talosta ru- 
koillakseen apua Saintes Maries'n pyhiinva- 
elluspaikassa. Hän ylittää Craun autiomaan ja 
viettää yön kalastajaperheen teltassa. 

9. laulu: Mireillen vanhemmat ovat epä- 
toivoisia. Ramon antaa kutsua kaikki työnte- 
kijät yhteen. Nämä kertovat kolmesta huo- 
nosta enteestä ja sanovat Mireillen paenneen 
Saintes Maries'hin. Äiti antaa valjastaa hevo- 
set ja vanhemmat lähtevät tytön perään. 

10. laulu: Mireille antaa kuljettaa itsensä 
Rhönen yli ja vaeltaa Camarguen läpi. Kuu- 
muudessa hän saa auringonpistoksen ja laa- 
hustaa Saintes Maries'n pyhiinvaelluskirk- 

koon, jossa hän lyyhistyy. Pyhimykset las- 
keutuvat hänen luokseen ja lohduttavat 
häntä. 

11. laulu: Pyhät Mariat kertovat, miten he 
tulivat Jerusalemista Provenceen ja miten 
Pyhä Trophime (Arles), Pyhä Marthe (Taras- 
con), Pyhä Martial (Limoges), Pyhä Saturnin 
(Toulouse), Pyhä Eutrope (Orange), Pyhä 
Lazare (Marseille) ja Pyhä Maximien (Aix) 
toivat kristinuskon Provenceen. Mireillea 
nimitetään neitsyeksi ja marttyyriksi. 

12. laulu: Isä ja äiti saapuvat kirkkoon ja 
kaupungin asukkaat kantavat sairaan py- 
häinjäännösten luo. Myös Vincent tulee 
kappeliin ja suutelee Mireillea, joka puhuu 
vielä muutaman sanan hänen kanssaan. Vielä 
kerran Mireille näkee näyn pyhimyksistä, 
sitten hän saa viimeisen voitelun ja kuolee. 
Vincent heittäytyy hänen kuolleen ruumiinsa 
päälle; kirkossa soi hurskas laulu. 

Mireillen tapahtumat sijoittuvat ympäris- 
töön, joka on sekä agraarinen että kristillinen 
ja vahvasti perinteisiin sitoutunut. Kaikki 
uuden teollisen aikakauden tekniset edistys- 
askeleet on häivytetty pois. Myös uskonnol- 
lisella tasolla syntyy vaikutelma staattisesta ja 
suljetusta yhteisöstä. (Uskonnollisesta ulot- 
tuvuudesta ks. Jenatton 1959.) Eepos sisältää 
rakkauskertomuksen ja sosiaalisen konfliktin 
omalla tilallaan asuvan suurtalonpojan ja 
omistamattomaan luokkaan kuuluvan kier- 
televän käsityöläisen välillä. Draama voidaan 
myös nähdä patriarkaalisen miesten maail- 
man ja alistetun naisellisuuden yhteentör- 
mäyksenä: Mireille on näiden valtasuhteiden 
onneton uhri. Ei oikeastaan ole ymmärrettä- 
vissä, miksi hänet ylipäänsä täytyy uhrata; 


tietenkin tässä yhteydessä voi viitata Ro- 
meon ja Julian tai Paulin ja Virginien (Ber- 
nardin de Saint-Pierre 1788) kirjalliseen pe- 
rinteeseen (Jan 1959, 43—55). Tämä kaikki 
ei kuitenkaan vielä selvitä eepoksen omi- 
naislaatua; mainitut vastapuolet säilyttäen 
sen tapahtumat voisi yhtä hyvin sijoittaa 
Bretagneen. 

Mireille onkin todella enemmän kuin 
dramaattinen rakkauseepos. Se tarjoaa yksi- 
tyiskohdissaan, jotka tässä yhteydessä ovat 
tärkeämpiä kuin teoksen yleinen rakenne, 
Provencen ` tietosanakirjan, — yleisteoksen 
Provencesta, provencelaisen Raamatun. 


Provencelainen identiteetti: Mistralin 
yhtenäisyyskieli 


Ensiksi on tarkasteltava eepoksen kieltä: Mi- 
stral yrittää aivan tietoisesti ahtaa kirjalli- 
suuspakettiinsa mahdollisimman paljon eri- 
laisia provencen kielen sanoja. Lähtökohtana 
on hänen kotoinen Maillanen murteensa, 
hänen vanhempiensa ja heidän talonpoikais- 
ympäristönsä kieli. Mutta tämän murteen 
suhteellista köyhyyttä hän paikkaa loistok- 
kailla sanatutkimuksillaan, poiminnoilla tru- 
baduurien runollisesta sanavarastosta, jota 
hän oli opiskellut perusteellisesti (Caluwé 
1974), ja edelleen runoilijakollegojensa, 
erityisesti Felibrige-ryhmän sanavarastosta. 
On väitetty, että aikalaiset Arles’n seudulla 
ymmärsivät Mireillen sana sanalta; eepoksen 
sanaston he hallitsivat passiivisesti niiltäkin 
osin, mikä ei ollut heidän omaa aktiivisanas- 
toaan. (C. Rostaing Mireille-laitoksensa esi- 

puheessa, Mistral 1978, 23). Vaikuttaa silta, 
että väite on voinut päteä enintään ajan pro- 
vencelaisiin intellektuelleihin. Mistral käytti 
Mireillessa runollista kieltä, jollaista ei pu- 
huttuna provencena koskaan ollut olemassa. 
Tämä kieli oli niin sanoaksemme yhteenveto 
kaikista provencelaisista kielikausista ja -ker- 
roksista. Mistral korvaa arkipäivän kuivan 
kielikyrsän komealla sanojen juhla-aterialla. 
Hän ennakoi siten kulttuurista yhtenäisyyttä, 
provencelaista identiteettiä — Avignonista 
Montpellier'hen — jota ei 1800-luvulla ollut 
olemassa. Hän vaatii hierarkkista kaksikieli- 
syyttä — ylempänä olisi provencen kieli, sit- 
ten vasta ranska — joka ei ollut toteutettavis- 
sa koko etelälle. Kaikkien Langue d’oc’in eri 
murteita puhuvien väestöryhmien yhtenäi- 
sestä poliittisesta tahdosta ei voida historialli- 
sessa mielessä puhua. Ranskalaisen yhteis- 
kunnan valtarakenne säilytti voimansa. 
Aikalaisten joukossa oli myös tämän kei- 
nokielen arvostelijoita: esimerkiksi apotti 
Moyne, joka itsekin runoili murteella, teki 
vuonna 1856 pilaa Felibrige-ryhmästä ja hei- 
dän vuosikirjastaan. Vuosikirjan lukemiseen 
tarvittaisiin hänen mukaansa pian Félibre-sa- 
nakirjaa, jotta siitä voisi saada selvää. Ja 
vuonna 1864 satiirisessa aikakauslehdessä Le 
Grelot'ssa (Narrinkulkunen) uudet truba- 
duurit leimattiin hämääjiksi, jotka halusivat 
uskotella pariisilaisille, että Valencesta me- 
ren rantaan saakka puhuttiin provencen 
kieltä. Uusi runous oli Le Grelot'n (n:o 31, 
3.7.1864) mukaan »taitavien ja lahjakkaiden 
kirjailijoiden ja taiteilijoiden harrastamaa 
harkittua ja nerokasta petkutusta». Mainitta- 
koon, että Armana Prouvencaussa 1856 Mi- 

stral oli väittänyt provencen kielen kerran 
olleen koko Euroopan (sic!) kieli. Keisarit ja 
kuninkaat olivat puhuneet sitä samoin kuin 
tavallinen kansa. Hänelle tulee kuitenkin 
esimerkkeinä mieleen vain Rikhard Leijo- 
namieli, Fredrik II, Dante ja Petrarca. Mi- 
stral väittää » jumalien kielen» johdattaneen 
Euroopan pois barbariasta. Mistralin kieli on 
siis keinotekoinen kieli; sillä on kuitenkin 
kiistämättömän runollisen ilmaisukykynsä li- 
säksi ideologinen arvo: vaatimus Provencen 
yhtenäisyydestä. 


Provencelainen identiteetti: Mistralin 
kansatieteellinen museo 


Vielä enemmän kuin kielellistä tietä Mistral 
yrittää Mireille-teoksessaan piirtää Proven- 
cesta yleiskuvaa runsaan asia-aineiston avul- 
la, ei pelkästään oman aikansa Provencesta 
vaan myös Provencen historiasta. Mistral ku- 
vaa etelän tärkeimpiä seutuja: Camargueta, 
Crauta, Pikku-Alppeja, Lubéronia, Mont 
Ventouxia, alppeja Gapiin asti (Hautes Al- 
pes) ja luonnollisesti Rhóne-virtaa, Durance- 
jokea ja Välimerta. Hän kuvaa myös kau- 
punkeja: Arles'ia, Nimesia, Avignonia, Aixia 
ja Marseillea. Hän kertoo roomalaisista mui- 
naisesineistä samoin kuin maan käännyttämi- 
sestä kristinuskoon. Hän haaveilee riippu- 
mattomasta Provencen kuningaskunnasta 
(Mistral 1978, 128) ja siitä, kuinka Proven- 
cen laivasto voittaa jopa englantilaiset (ks. 
Colotte 1955). Ja toistuvasti hän haaveilee 
vanhoista ja uusista trubaduureista (esim. 
laulu III, 130-132 ja VI, 224—226). Mistral 

kuvaa mitä erilaisimpia ammatteja ja työteh- 
täviä: lampureita ja karjapaimenia, kalastajia 
ja lauttureita, kyntömiehiä ja niittäjiä, viljan 
sitojia ja kokoajia, silkkiäiskoteloiden kor- 
juuta, heinän- ja viljankorjuuta, korinpuno- 
jan ja simpukankerääjän työtä. Muistelmis- 
saan Mistral kuvaa myös isänsä tilaa: hänen 
isällään oli neljä paria vetojuhtia, erinomai- 
nen hevosmies, useita kyntäjiä, paimen, pal- 
velijatar ja useita päivätyöntekijöitä sadon- 
korjuutöissä. Mistral (1981, 6—9, 54) kutsuu 
vanhempiaan sanalla »meinagie»: he kuului- 
vat maalaisaristokratiaan, eräänlaiseen siir- 
tymäluokkaan talonpoikaiston ja porvariston 
välillä. Tässä ei ole mahdollista syventyä sosi- 
aalihistoriaan, mutta menkäämme folklorea 
koskevien seikkojen kohdalla hiukan yksi- 
tyiskohtiin. 

Muistelmissaan Mistral mainitsee satun- 
naisesti kertojista, jotka välittivät hänelle 
Provencen suullista perinnettä, Isäänsä, joka 
oli lukenut ainoastaan kolme kirjaa, Uuden 
testamentin, Tuomas Kempiläisen Jeesuksen 
seuraamisesta ja Don Ouijoten (ibid., 58), 
hän kuvaa vain evankeliumin ääneenlukijana. 
Hänen äitinsä sen sijaan, joka tuskin osasi 
lukea, oli hyvä kertoja ja eeppisten laulujen 
taitaja ja tietenkin kaikenlaisten lastenloru- 
jen esittäjä. Myöhemmin Mistral esittelee 
vanhan Renaude-nimisen naisen, joka kertoi 
satuja ja tarinoita kehrääjien kokoontuessa 
lammasnavetassa. Hän kertoi lohikäärmeen 
tappajasta, siitä miten Jean Cherche-la-Peur 
oppi pelkäämään, paholaisen hevosesta kol- 
minetoista ratsastajineen, noidutusta kissasta 
ja ihmeellisestä hengestä (ibid., 88—102). 

Maillanessa Mistralilla oli myöhemmin 


Jean Roussiére -niminen kyntäjä, joka osasi 
hauskoja lauluja ja myös opetti hänelle 
melodian ns. muodonmuutosten lauluun 
(ibid., 576, 594—598). Tekstin » Métamor- 
phoses de l'amour» -lauluun Mistral sai kan- 
sanlaulusta, joka alkoi seuraavasti: Margarido 
ma mio, Margarido mis amour. Magali-ni- 
men (Margarete) hän kuuli eräänä päivänä 
paimentytöltä Saint-Remin läheisyydessä 
(ibid., 598—600; Paul Meyer kertoo vuonna 
1863 Magalia lauletun Pariisin salongeissa, 
ks. Boutiére 1978, 51 ja 274). Tämäntapais- 
ten omakohtaisten kokemusten, esimerkiksi 
kyläteatterin seuraamisen (ibid., 192) lisäksi 
Mistraliin vaikutti kaikkien niiden proven- 
celaiskirjailijoiden lukeminen, jotka olivat 
julkaisseet kansanomaista aineistoa (Cergu- 
and 1883). Kaikki nämä tiedot Mistral on 
yrittänyt sijoittaa tavalla tai toisella Mireille- 
teokseen. Esimerkiksi kuudes laulu, jossa 
esiintyy pakollinen matka tuonelaan, on lii- 
oiteltu ja kokonaisuuteen niveltymätön 
(Downer 1901, 115-116) yleiskatsaus pro- 
vencelaiseen kansanuskoon. Sitä ei ole tähän 
mennessä sanottavasti tutkittu eikä riittävästi 
selitetty (Maass 1896, 6—43). 

Otettakoon toinen esimerkki: Mireillen 8. 
laulussa (La Crau) tyttö pakenee vanhem- 
piensa kodista Saintes-Maries-de-la-Merin 
suuntaan. Yöllisen matkan kuvauksessa Mi- 
stral lisää pääkertomukseen muutamia kan- 
satieteellisiä piirteitä: käyttöesineet tytön ar- 
kussa (neidonseppele, laventelikimppu, uk- 
kosen karkottamiseen tarkoitettu kynttilä), 
arlesilaisnaisen puku, jonka Mireille pukee 
päälleen tälle pyhälle matkalle (hän panee 
päähänsä jopa otsarivan mutta unohtaa hun- 

nun). Muita Mistralin lisäyksiä ovat: kansan- 
kirjanen kauniista Magelonesta, joka etsii 
rakastettuaan Provencen Peteria; lammas- 
paimenet, jotka varhaisina aamuhetkinä tuo- 
vat karitsat emälampaiden luo ja lypsävät 
emät; tarina Craun jättiläisistä, jotka halusi- 
vat kaataa Jumalan, mutta jotka Jumala mi- 
straalin, salaman ja hirmumyrskyn avulla 
murskasi; legenda Pyhästä Gentiuksesta, jo- 
ka valjasti suden vetämään auraa; lastenlaulu 
simpukanpyynnistä (»Cacalaus, cacalaus 
mourgueto...»). 

Mistral kertoo myös tarinan Trou de la 
Cape -kraatterista, joka syntyi siten, että eräs 
talonpoika kohteli hevosiaan huonosti puin- 
nissa ja antoi niiden työskennellä myös sun- 
nuntaisin. Tuulispään voimasta puintitanner 
upposi maan sisään. Näin syntynyt kuoppa 
on nykyään täynnä vettä, ja pohjalta voidaan 
kuulla tiukujen ääntä, valitusta ja polkemista. 
Monimielinen on kuvaus siitä, miten kalas- 
tajan kodassa keitetään bouillabaisse-keittoa, 
sillä Mistral ei viittaa ainoastaan kansanomai- 
seen kalaruokaan vaan myös aikakausleh- 
teen, jonka Roumanille ja Mistral ensimmäi- 
seksi olivat saaneet kiinnostumaan uudesta 
provencelaisesta runoudesta. (Lou Bouil- 
abaisso, Journau populari en vers provenga- 
ous ilmestyi vuosina 1841— 1846 Marseilles- 
sa.) Tila ei salli jatkaa tähän tapaan jokaista 
laulua kansanperinteen kannalta kommen- 
toiden. Erityisesti teema »Kristinusko ja 
kansanusko Mireille-eepoksessa» (laulut VI, 
IX-XII) vaatisi erillisen tutkimuksen. 
Tuntuu kuitenkin tärkeältä sanoa tässä koh- 
din vielä jotain Provencen poliittisesta iden- 
titeetistä Mistralin Mireillessa. 

Provencelainen identiteetti: Mistralin 
(epä)poliittinen ajattelu 


Kaikista tietosanakirjamaisista yksityiskoh- 
dista huolimatta Mistral jättää kuitenkin 
eräitä provencelaisen todellisuuden puolia 
huomioon ottamatta. Näitä ovat Pariisista 
johdettujen hallinnollisten alueiden, Vauclu- 
sen, Bouches-du-Rhönen ja Gardin poliitti- 
nen rakenne ja hallinto, kirkon valta ja eri- 
tyisesti Avignonin papiston konservatiivinen 
keskittämispolitiikka, ja liikenteen, kaupan 
ja teollisuuden edistyminen Rhönen laaksos- 
sa. Mistral on siellä täällä Mireillessa koske- 
tellut yhteiskunnallista problematiikkaa ja 
pyrkinyt ratkaisemaan sitä vanhoillisten mo- 
raaliopetusten tyyliin. Yhteiskunnallinen 
epäoikeudenmukaisuus ja epätasa-arvo, niin 
vanha Ambroise selittää Vincentilleen, on 
Jumalan määräämää ja yhtä luonnollista kuin 
käden sormien erilaisuus (Mistral 1978, 
268). Niinpä Mireillen vanhemmat voivat 
haukkua alempisäätyistä nuorta miestä pa- 
himmaksi roistoksi (»lou darrié di piafo»), 
mustalaiseksi (»un aböumiani») ja varkaaksi 
(»lou laire») (ibid., 332). Mutta periaatteessa 
Mistral ei osoita mitään kiinnostusta poliitti- 
sia tai yhteiskunnallisia kysymyksiä kohtaan, 
varhaisista tasavaltalaisuustaipumuksistaan 
hän oli luopunut vuoden 1848 vallanku- 
mouksen jälkeen. Provencen todellisuuden 
kuvaaminen, sellaisena kuin sen tunnemme 
Agricol Perdiguierin (Perdiguier 1980) oma- 
elämäkerrasta tai joistakin vanhoista valoku- 
vista (Clébert 1980; Banaudo 1979), ei ollut 
hänen tavoitteenaan. Niinpä myöskään Pier- 
re Rollet'n yritys käyttää Mistralia Provencen 

arkielämän historiallisena lähteenä ei voinut 
onnistua (Rollet 1972). 

Ainoastaan Provencen ja Ranskan valtion 
suhde on monella tavalla askarruttanut Mi- 
stralia. Mireille-teoksen tytöt haaveilevat 
vanhasta Provencen kuningaskunnasta, jopa 
Les Bauxista pääkaupunkina (»Di Baus fa- 
riéu ma capitalo», Mistral 1978, 126). Ja lin- 
nan tornista saattoi nähdä koko iloisen Pro- 
vencen (jälleen yhtenäisyysajatus) (ibid., 
128) pohjoista Ventouxia, merellistä Cha- 
teau d'lfiä ja läntistä Rhöne-virtaa myöten. 
Toinen tyttö unelmoi vanhojen trubaduurien 
loistoajoista ja lemmentarinoita uhkuvasta 
hovielämästä (ibid., 130—132). 

Mutta Mistral ei ollut missään mielessä se- 
paratisti. Hänen ajatuksenaan ei koskaan ol- 
lut Ranskasta irrotettu Provence, joka olisi 
vastannut katalonialaisen liikkeen vaatimuk- 
sia Madridista riippumattomasta valtiosta. 
Ranska on Mistralille pohjoinen sisar, anka- 
rasti toimiva valloittaja (Correspondance Mi- 
stral - Roumanille 1981, 79) mutta siitä huo- 
limatta verisukulainen. Samoin kuin Rhöne- 
virta ja Durance-joki virtaavat mereen, Mi- 
reillessa sanotaan, samoin kaunis Provence 
historiansa kulussa nukkuu Ranskan poveen 
(Mistral 1978, 416) — ison sisaren lämpi- 
mään syleilyyn. Vaikuttaa siltä, että muut 
kuin Mistral itse ovat leimanneet hänet de- 
sentralisaation kannattajaksi. Leimaajia olivat 
eräät tarmokkaat isänmaanystävät ja jopa ul- 
komaalaiset, kuten saksalainen romanisti 
Eduard Koschwitz, joka ajoi Nobelin pal- 
kinnon antamista Mistralille mm. sillä pe- 
rusteella, että Mistral oli Pariisi-keskeisyy- 
den vastustaja (Björkman 1980, 430). 


Toisaalta pariisilaiset saattoivat tukeutua 
Mistraliin ranskalaisena isänmaanystävänä. 
Hänellä on, kirjoitti Pierre Lasserre vuonna 
1918, rikas ja syvällinen käsitys isänmaasta ja 
hän saattaisi olla ranskalaiselle sielulle henki- 
senä apuna tänä vaikeana aikana (Lasserre 
1918, 11— 15). Ja Jose Vincent lainaa samana 
vuonna Mistralin runoa Aux poétes catalans. 
Ranska on Mistralille vanhempi sisar; Ranska 
voimakkaana sisarena ja Provence kauniina 
sisarena tulevat yhdessä karkottamaan pois 
sodan synkän yön (Vincent 1918, 246—258). 

Mistral itse suri myöhempinä vuosinaan 
pikemmin menetettyjä perinteitä kuin me- 
netettyä Provencen erillisvaltion mahdolli- 
suutta. Vuonna 1906 hän valittaa, että Pro- 
vencen lapsille opetetaan ranskaa; muotiin 
oli tullut kaiken perinteisen kieltäminen. 
Hänen äitinsä, pyhä nainen (la sainte fem- 
me), oli ravinnut häntä perinteen hunajalla ja 
Jumalan rakkaudella (Mistral 1981, 23-87). 
» Nykypäivä» rajoitettuine ja raakoine jär- 
jestelmineen ei anna enää elinmahdollisuuk- 
sia lapsen mielikuvitukselle, sadunomaisen 
tarvetta vastaan »nykypäivä» asettaa alasto- 
man ja karkean luonnontieteen (»la scienci 
nuso e cruso») ja kuivattaa sydämen ja sielun 
(ibid., 84, 88). Selkeän näkemyksen ajan 
historiasta, jota leimaa saksalais-ranskalaisten 
suhteiden kärjistyminen (vrt. Schenda 
1978), Mistral korvaa tässä kuten muuallakin 
kulttuuripessimistisellä idealismilla (ks. myös 


Lafont 1954). 

Alphonse de Lamartine, joka alusta asti tuki 
Mistralin Mireillea julkisesti, kirjoitti vuon- 
na 1859 Cours familier de littérature -sarjan- 
sa 40. tutkielmassa haluavansa, jos hänellä 
vain olisi keinot siihen, painattaa Mireillen 
kuuden miljoonan kappaleen kansankirjana 
ja jakaa sen ilmaiseksi kaikkiin ranskalaisiin 
koteihin. Mireille oli todellinen tunteen, ru- 
nouden ja hyveen katekismus (»ce caté- 
chisme de sentiment, de poésie et de ver- 
tu»), manna, joka ei ole tullut ylhäältä, vaan 
alhaalta, Mistralilta, Maillanen talonpojalta. 
Kansan pelastamisen täytyy tulla kansalta 
(»c’est le peuple qui doit sauver le peuple») 
(Mistral 1978, 478). 

Tiedämme, että tästä Maillanen talonpo- 
jasta oli jo kauan sitten tullut avignonilainen 
intellektuelli ja porvari, jolla oli kansan kans- 
sa vain hyvin vähän yhteistä. Mireille kan- 
sankirjana? Mistralin kuolemaan mennessä 
eepoksesta oli julkaistu seuraavat laitokset: 
! Avignon 1859, ?Paris 1861, Paris 1884, 
Paris 1884, Paris 1886 ja Paris 1891. 
Koschwitzin toimittama 7. laitos ilmestyi 
Marburgissa 1900. Vasta 1920-luvulla tätä 
seuraa neljä uutta painosta. Charpentierin 
Pariisissa julkaisema toinen laitos oli vuoteen 
1947 mennessä saavuttanut 80.000 kappa- 
leen painosmäärän (Place 1969, 6—9). Kai- 
ken kaikkiaan 100.000 Mireillen kappaletta 
saattoi olla liikkeellä vuoteen 1959 mennes- 
sä. Tämä tarkoittaa tuhatta kappaletta vuotta 
kohti, mikä ei vielä tee kirjasta suosittua. 

Mikäli Mireille vielä tänään tunnetaan 
kansan keskuudessa, se johtuu Charles-Fran- 


282 


cois Gounodin oopperasta, joka esitettiin 
ensimmäisen kerran Pariisissa Thöätre Lyri- 
guessa 19. maaliskuuta 1864 (Carré-Gounod 
1907). Ooppera ei ole sen jälkeen menettä- 
nyt suosiotaan; se esitettiin vielä vuonna 
1978 Carpentrasin musiikkifestivaaleilla 
(Kobbé 1982, 476) ja luonnollisesti samalla 
myös Ranskan televisiossa. Jos tänään kysyy 
Mireillesta Vauclusen pohjoisosissa pienen 
kylän asukkailta, siis todellisilta kansanihmi- 
siltä, he muistavat oopperan esityksen Avig- 
nonissa tai Vaison-la-Romainessa. Ja he liit- 
tävät nämä muistikuvat sävelmiin ja ranskan 
kieleen, eivät provencen kieleen. Provencen 
kieli on näille kyläläisille eräänlainen kirja- 
kieli, joka kuuluu etelämmäksi eikä ole 
identtinen heidän murteensa kanssa (Saint- 
Roman-de Malegarde/Vaucluse; Susanne 
Schendan kysely keväällä 1984). Koulussa ei 
sitä paitsi ole opittu mitään Mistralista. 
Tässä näkyy mielestäni ratkaiseva ero Ka- 
levala-eepoksen saamaan vastaanottoon ver- 
rattuna. Tosin sekä Kalevala että Mireille 
ovat syntyneet monivuotisesta älyllisestä 
toiminnasta ja molemmat ovat yksilöiden 
tuotteita, joita ryhmä samanmielisiä tuki. 
Mutta Mistral ei enää oikeustieteen kandi- 
daatin arvon saavutettuaan harrastanut 
kenttätutkimuksia, kuten Elias Lönnrot usein 
teki lääkärintutkinnon suoritettuaan ja kuten 
Charles Joisten saattoi tehdä Provencen vuo- 
ristokylissä vielä sata vuotta Mistralin jäl- 
keen. Mistral etsi tunnustusta mieluummin 
Pariisin salongeista kuin kansansa parista, ei- 
vätkä hänen taistelutoverinsa kyenneet laa- 
jentamaan Felibrige-liikettä tasavaltalaiseksi 
kansanliikkeeksi. Tämä ei johtunut ainoas- 

taan heidän heikoista poliittisista kyvyistään, 
ei liioin kirkon konservatiivisesta vallasta, 
vaan ennen kaikkea suurista poliittisista 
muutoksista, jotka loivat Ranskaan aivan toi- 
senlaisen tilanteen kuin mikä vallitsi Suo- 
messa. Kolme veristä sotaa Saksaa vastaan, 
1870-1871, 1914-1918 ja 1939-1945, 
pakottivat provencelaiset ehdottomaan soli- 
daarisuuteen pohjoista »sisarta» kohtaan. 
Provencelainen identiteetti on tähän päi- 
vään asti jäänyt sananmukaisesti provinsiaali- 
seksi identiteetiksi. Se on epäyhtenäinen ko- 
konaisuus tämän tai tuon murteen pelastami- 

JAN KNAPPERT 


Afrikan eepokset: suullista vai kirjallista? 


Termiä »suullinen perinne» ei aina käytetä 
oikein, koska kaikki suullisen perinteen tut- 
kijat eivät ole tietoisia kaikista suullisen pe- 
rinteen lähteistä. Kaikki perinne ei ole säily- 
nyt suullisena meidän päiviimme asti, ja täl- 
laisessa tapauksessa alkuperäinen suullinen 
muoto on kadonnut saavuttamattomiin. Jois- 
sakin kulttuureissa samojen tekstien kirjalli- 
nen ja suullinen traditio elävät rinnakkain, ja 
tutkijat näyttävät jättävän huomiotta jom- 
mankumman niistä ymmärtämättä, että tämä 
rinnakkaiselo on sinänsä osa tätä kulttuuria. 
Edelleen, suullinen ja kirjallinen traditio ei- 
vät aina ole samoja eikä meillä ole perusteita 
olettaa, että esimerkiksi jonkin eeppisen ru- 
non hallussamme oleva kirjallinen teksti olisi 
uskollinen kopio siitä suullisena perinteenä 
eläneestä runosta, jonka arvelemme olleen 
olemassa ennen tuota tekstiä. Kuinka voim- 
me todistaa, että jokainen kirjallinen teksti 
on vain muistiin kirjoitettua suullista perin- 
nettä? Ja vaikka tietäisimmekin tekstiä edel- 
täneen suullisen tradition olemassaolosta, 
kuinka voimme olla varmoja siitä, ettei se 
ollut hyvinkin erilaista? 


Suullisen perinteen 
luotettavuusongelma 


Yksi ensimmäisistä näitä kysymyksiä sivun- 
neista tutkijoista oli Theodor Nöldeke, joka 
kirjoitti teoksessaan Poesie der Alten Araber 


(1864, 6): 


Älkäämme luulko liikoja, mutta hallussamme ole- 
vat muinaisarabialaisen runouden katkelmat ero- 
avat suuresti alkuperäisestä asustaan. Mitään kan- 
sankirjallisuutta ei voida pitää pitkähköä aikaa al- 
kuperäisessä muodossaan ilman muistiinkirjoit- 
tajan apua. Aivan kuten suurin osa kirjallisuudesta 
asteittain sulautuu yhteen, samoin säilyneet pala- 
set muuttuvat jatkuvasti, kunnes lopulta kirjoitus 
kahlitsee haihtuvat äänet. 


Erityisesti sen jälkeen, kun historioitsijat 
ovat alkaneet kiinnostua suullisesta perin- 
teestä (esimerkiksi trooppisessa Afrikassa, 
missä muita lähteitä ei ole), nuo perinteet on 
pyhitetty, ikään kuin ne eivät olisi koskaan 
muuttuneet eivätkä koskaan muuttuisikaan. 
Professori Innes on kuitenkin kertonut mi- 
nulle, että monin paikoin Länsi-Afrikassa ri- 
kas mies voi rahalla laadituttaa itselleen su- 

kutaulun, jota lauletaan julkisesti ja josta 
tulee hyväksyttyä historiaa. Kuten olen esit- 
tänyt teoksessani Anthology of Swahili Love 
Poetry (1972), suahelilaulajat ottavat va- 
paasti fraaseja, säkeitä, kielikuvia ja jopa ko- 
konaisia säkeistöjä edeltäjiensä lauluista 
omien laulujensa koristukseksi ja tätä pide- 
tään täysin normaalina toimenpiteenä. Us- 
kallanpa väittää, että tämä kuuluu suullisen 
runouden olemukseen. 

Samanlaisia jälkiä alunperin suullisena vä- 
littyneen runouden moninkertaisesta sepit- 
tämisestä on Francisco Marcos Marin (1971, 
67, alaviite 19) löytänyt Andalusian arabialai- 
sesta runoudesta. Myöhemmät runoilijat yk- 
sinkertaisesti sijoittivat säkeitä, joista he pi- 
tivät, koristeiksi omiin lauluihinsa, joiden 
sepittäjiksi he saattoivat ilmoittaa maineik- 
kaammat edeltäjänsä. Tällaista käytäntöä ta- 
vataan Afrikasta edelleenkin: saadakseen te- 
oksensa »myyväksi» (usein aivan kirjaimelli- 
sesti) tekijä antaa ymmärtää, että sen on teh- 
nyt tunnettu klassinen kirjailija. Tarkoitan 
siis tällä, että meillä on hallussamme vain 
vanhojen runojen käsikirjoitukset ja paine- 
tut tekstit nykyisessä muodossaan. Kaikki 
muu on tulkintaa. 

Alkuperäistekstien toimittajille, joiden 
tehtävänä on ajoittaa teksti, rekonstruoida se 
jäljellä olevista katkelmista ja tulkita se, on 
vaikea ongelma se, että lähteitä on vaikea 
ajoittaa ja että ne saattavat olla epäaitoja. 
J. H. Kramers mainitsi kerran tämän kirjoit- 
tajalle 800-luvun arabialaisista filologeista, 
jotka liittyivät aavikoiden beduiiniheimoihin 
toivoen löytävänsä 500-luvulta peräisin ole- 
van muinaisrunouden helmiä. Heidän tar- 

koituksenaan oli todistaa tiettyjä seikkoja 
arabian kieliopista. Kuinka varmoja voimme 
olla siitä, ettei heidän tuomiaan runoja sepi- 
tetty siinä tarkoituksessa, että tietty kieli- 
opillinen piirre saataisiin osoitetuksi? 

H. Thorossian aloittaa teoksensa Histoire 
de la littérature arménienne suullista kirjalli- 
suutta käsittelevällä luvulla (1951, 49), jossa 
hän kuvaa joitakin katkelmia »Goghtenin 
lauluiksi nimitetyistä eeppis-mytologisista 
runoista». Näitä esittivät lausuen tai laulaen 
trubaduurit, jotka säestivät itseään kitaranta- 
paisella soittimella nimeltä bambirn. Thoros- 
sianin kuvaus koskee 300-luvun lopussa jKr. 
päättynyttä Armenian historian jaksoa. Hä- 
nen mainitsemansa eeppisen runouden kat- 
kelmat kirjoitti muistiin historioitsija Mou- 
ses Khorénatsi. Mutta myöhemmässä luvus- 
sa, jossa on puhe tämän historioitsijan kirjal- 
lisesta toiminnasta, ilmeneekin, etteivät hä- 
nen elinvuotensa ole ollenkaan varmasti tie- 
dossa ja että hän on saattanut elää niinkin 
myöhään kuin 800-luvulla (Thorossian 1951, 
86—87). Kuinka voisimme luottaa siihen, 
että hän löysi kyseiset laulut niiden alkupe- 
räisessä muodossa? 

Intian monien osien trooppiset olosuhteet 
ovat verrattavissa Saharan eteläpuolisen Af- 
rikan ilmastoon mutta eivät Pohjois-Afrikan 
tai Lähi-idän ilmastoon. Kuivissa olosuhteissa 
papyrus, paperi ja pergamentti säilyvät ver- 
rattain hyvässä kunnossa pitkähkön aikaa, 
mutta trooppisilla alueilla tilanne on aivan 
toinen. Trooppisesta Afrikasta ei ole yhtään 
n. 1650-lukua vanhempaa käsikirjoitusta, 
kun taas Intiassa F. C. Wrightin mukaan säi- 
lymisraja on noin 500 vuotta. Kaikki ne 

tekstit, joiden oletetaan olevan peräisin ai- 
kaisemmilta ajoilta, ovat kopioita. 


Elävät ja kuolleet perinteet 


On paikallaan tehdä ero elävien ja kuolleit- 
ten kielten välillä sekä elävien ja kuolleitten 
perinteiden välillä. Näistä on olemassa kaikki 
neljä mahdollista kombinaatiota. Beowulfin 
tapauksessa sekä kieli että perinne ovat 
kuolleet. Kaikki väitteet eepoksen esittämi- 
sestä ovat puhdasta spekulaatiota. Samoin on 
laita Rolandin laulun, ja vaikka sen kieltä 
kutsutaan samalla nimellä kuin nykykieltä- 
kin, se on hyvin erilaista. Vanha ranska on 
kuollut, samoin Roland. 

Hindukulttuurissa tilanne on toinen. 
Vaikka sanskrit on kuollut kieli, suuri määrä 
sanskritinkielistä runoutta on elossa, ja sitä 
esitetään edelleen. Voidaan siten puhua pe- 
rinteen jatkumisesta. 

Chaucerin lyriikan kohdalla meidän on ju- 
listettava kieli kuolleeksi; on epäiltävää, on- 
ko esitystraditiota sen yhteydessä koskaan 
ollutkaan. Tulsi Dasin » Rama-carit-manasin» 
tapauksessa sekä kieltä että esittämistä yllä- 
pitää edelleen elävä perinne. 

Hollannissa oli tämän vuosisadan alkuun 
asti kansanballadien esittämisperinnettä. Jot- 
kut näistä balladeista ovat säilyneet painetus- 
sa asussa. Jotkut balladisävelmät ovat yhä 
tunnettuja, mutta itse perinne on täysin 
kuollut. Kieli kuitenkin elää... 

Afrikasta löydämme kahdenlaista tradi- 
tiota. Suahilin, hausan ja pularin kielessä pit- 
kät runot on kirjoitettu arabialaisella kirjoi- 

tuksella, ja niitä on saatavissa käsikirjoituksi- 
na. Samanaikaisesti on olemassa hyvin elävä 
lausunta- ja/tai lauluperinne: laulajat pysty- 
vät vieläkin muistamaan käsikirjoituskopi- 
oista tai kuulemistaan esityksistä pitkiä, yli 
3000-säkeisiä runoja. Ja vielä on tietenkin 
olemassa puhdas suullinen perinne ilman 
kirjallisen tradition olemassaoloa. Sellaista 
on Gordon Innes kuvannut Gambiasta 
(1976, 1 jss.). 

Vasta tässä viimeksi mainitussa ryhmässä 
olemme turvallisella maaperällä etsiessämme 
rinnastuskohteita oman kulttuurimme esi- 
kirjalliselle vaiheelle. Tilanne on aivan sama 
kuin suahilinkielisessä eeppisessä runoudes- 
sa ja Helmut von Glasenappin mukaan myös 
Valmikin Ramayanan tapauksessa: ei ole yhtä 
eeposta, yhtä Sundiataa vaan ainakin kolme 
täydellistä versiota ja useita katkelmallisia 
tekstejä. Niin kauan kuin suullinen perinne 
on elävää, luomisprosessi jatkuu. Suullisen 
kirjallisuuden tuote on siten aina epätäydel- 
linen, koska se on jatkuvassa uudestisynty- 
misen tilassa. 

Tehdessään omasta sepityksestään toista 
kopiota sepittäjä-muistiinkirjoittaja muuttaa 
tekstiään; mikäli hän ei sitä tee, sen tekee 
hänen poikansa, joka perii taidon ja doku- 
mentit. Myös esittäjä voi muuttaa tekstiä, 
mutta näin voi tapahtua vain joissakin kult- 
tuureissa, ei kaikissa. Albert B. Lord (1964, 
129) on kuvannut tällaista itsenäistä sepittä- 
mistä jugoslavialaisten guslarien osalta. Toi- 
saalta John Smith (1977, 150) painottaa, että 
radzasthanilainen esittäjä toistaa eeppisen 
tekstinsä sananmukaisesti. Olen huomannut 
saman suahilikulttuurissa: kirjoitettua tekstiä 

seurataan säe säkeeltä, vaikka laulaja ei ole 
sitä kenties koskaan nähnytkään. Isä Theuws 
on havainnut saman Katangassa: suullinen 
teksti (proosamyytit) esitettiin aina samoin 
sanoin (Theuws 1983, 44-51). Tämä ei ker- 
ro kuitenkaan mitään alkuperäisversiosta, al- 
kutekstistä. Suahilin kielessä sepittäjä saattaa 
muuttaa tekstiään, jopa kirjoittaa uuden 
tekstin samannimisenä. Kuinka voimme olla 
varmoja siitä, että vanhin säilynyt käsikir- 
joitus on myös tekstin vanhin versio? 
Meidän ei tule unohtaa, että ihmiselämä 
on liian lyhyt useamman kuin yhden kulttuu- 
riperinteen läpikotaiseen tarkastelemiseen. 
Minullakaan ei ole aikaa oppia tarpeeksi rad- 
zasthania tai mandinkaa. Tästä syystä ihmi- 
sillä on taipumus tehdä yleistyksiä oman pai- 
kallisen tietouden perusteella. Se mitä Al- 
bert B. Lord kirjoitti jugoslavialaisesta epii- 
kasta, on yleistetty sellaisiin kulttuuriperin- 
teisiin, joihin se ei sovi. Jokainen traditio on 
ainutlaatuinen ja täysin omansa. Älkäämme 
myöskään unohtako, että suurin osa tiedois- 
tamme on peräisin kirjallisista tai jopa pai- 
netuista lähteistä, myös nykyaikana. Näitä 
ovat keränneet eri puolilta maailmaa suulli- 
sen perinteen tutkijat, jotka pätevyydestään 
huolimatta eivät tehneet niitä kysymyksiä, 
joita minä olisin tehnyt, ja olen varma, että 
tämä on molemminpuolista. Minulle on sa- 
nottu, että minun olisi pitänyt kiinnittää 
enemmän huomiota laulajiin ja heidän taus- 
taansa. Vastaukseni tähän on, että olen kir- 
jallisuudentutkija enkä antropologi. Tärkein 
tavoitteeni on saada tekstistä virheetön 
muistiinpano. Toiseksi tärkeintä on saada 
tästä täydellinen käännös sekä täydellinen 


290 


sanahakemisto. Kolmanneksi tärkeimmäksi 
olen arvioinut laulajien asemesta runoilijat, 
mikäli heidät tunnetaan. Neljänneksi tär- 
keintä on tutkia mittaa ja melodiaa. 

Olen saanut kielteistä palautetta myös sii- 
tä, etten ole kiinnittänyt tarpeeksi huomiota 
suullisen ja kirjoitetun kirjallisuuden väli- 
seen eroon. Vastaus tähän on, että suahili- 
kulttuurissa, joka on ollut kirjallista monien 
vuosisatojen ajan, suullisen ja kirjallisen pe- 
rinteen ero ei ole koskaan ollut niin jyrkkä 
kuin englanninkielisessä maailmassa, jossa 
toisaalta hienostunut ja intellektuaalinen 
kirjallisuuden traditio sekä toisaalta alem- 
pien luokkien populaari kansanperinne ovat 
vastakkain. 

Yksityiskohtainen laulajien taustan kuvaus 
on työ, joka saa odottaa toista tutkijaa. Mi- 
nun tehtäväni on säilyttää teksti, joka muu- 
ten olisi jäänyt saamatta talteen. Esimerkiksi 
Mw. Yahya Ali Omar kirjoitti Wawe-lauluja 
muistiin Kenian Pate-saarella vanhan, sit- 
temmin kuolleen miehen sanelusta. Laulut 
saatiin viime hetkessä pelastetuksi joutu- 
masta unohduksiin. Monet itse keräämistäni 
teksteistä on samoin tallennettu sanelusta, 
osaksi koska 20 vuotta sitten minulla ei ollut 
sellaista välineistöä tai teknistä taitoa, jonka 
esimerkiksi John Smith vie mukanaan Inti- 
aan ja jonka avulla hän tuo takaisin kokonai- 
sen filmin perinteen esitystilanteista. Toinen 
syy on ollut se, että asiantuntijat, jotka tunsi- 
vat tekstit, eivät useinkaan olleet itse laulajia 
vaan heimon tutkijoita ja opettajia ja liian 
vanhoja laulamaan. He tiesivät paljon 
enemmän kuin laulajat. He tunsivat vanhat 
tekstit, joista nuoremmat laulajat eivät olleet 


kiinnostuneita mutta jotka minä olin kiin- 
nostunut saamaan talteen. Lisäksi he tiesivät 
enemmän laulujen tulkitsemisesta. 

Tätä filologista työtä ei pidä aliarvioida, 
sillä hyvin harvat suahilinkieliset runotekstit 
on julkaistu kunnollisesti toimitettuina. 
Tästä on ollut seurauksena, ettei runojen 
täsmällistä mitallista muotoa ole pidetty tär- 
keänä. Vain J. W. T. Allen, Lambert ja Ernst 
Dammann ovat olleet hyviä editoijia. Hich- 
ensin ja Whiteleyn julkaisemat laulut tulisi 
toimittaa uudelleen. 


Afrikan eeposten tutkimuksesta 


Vuonna 1949 pastori E. Boelaert julkaisi 
keskizairelaisen tekstin Nsong'a Lianja, jon- 
ka hän käänsi nimellä L'Epopée nationale des 
Nkundo. Myöhemmin tulee puhetta siitä, 
voidaanko sitä kutsua eepokseksi vai ei. Täs- 
sä lainaan joitakin kohtia E. Boelaertin kir- 
joittamasta johdannosta, joka on ainoa tie- 
tolähteemme tekstin esityksestä. 


Lianja on päiväntasaajalla, Kongon altaan tienoilla 
asuvien nkundojen legendaarinen sankari. Nkun- 
dojen kieli on vanhantyyppistä bantukieltä ja 
heillä on yhteyksiä pygmeihin ... Nkundot puhu- 
vat mielellään Lianjasta ja hänen kaksoissisares- 
taan Nsongosta kaukaisimpina esivanhempinaan 
tai jopa ihmislajin aloittajina. 

Lianja-eepos ei ole yhden ihmisen työtä vaan 
koko kansan, ajassa ja paikassa, missä kaikkien 
kertojien mielikuvitus on kutonut muutaman 
keskeismotiivin ympärille esihistoriallisen runou- 
den. Ei ole olemassa vakiintunutta tekstiä tarkoin 
määriteltyine säkeineen. Silti on joitakin lauluja ja 

yksityiskohtia, jotka ovat sille tyypillisiä mutta 
jotka jokainen kertoja esittää omalla tavallaan 
hetken inspiraation mukaisesti. On lukuisia kuu- 
luisia laulajia, jotka opettavat kertomusten laula- 
misen ja kertomisen taitoa pojalleen tai oppipo- 
jalle. Heidän joukostaan tunsin mm. Boembe de 
Bosilela-Boleken, jolta sain muistiin ensimmäisen 
versioni eepoksesta. Siitä on flaaminkielinen 
käännös vuodelta 1934. 

Nkundoilla ei ole laulajien kastia, ei kieltoja 
naisille tai lapsille eikä mitään initiaatiota ennen 
kuin eeposta saa esittää. Yleensä eeposta lauletaan 
illalla nuotion ääressä; olematta edes joskus läsnä 
noissa vespereissä ei voi ymmärtää, mikä merkitys 
elävällä runoudella on näille ihmisille, joille se ei 
ole vielä folklorea. 

Paikalle kutsuttu tarinankertoja saapuu tyylik- 
käästi, kasvot ja vartalo maalattuna epäsymmetri- 
sin kuvioin, sulkahattu päässään ja keihäs kädes- 
sään. Häntä seuraa miesten ja naisten kuoro; se 
ryhmittyy istumaan hänen ympärilleen ja alkaa 
innokkaasti laulaa lauluja, jotka kuvaavat jokaista 
eepoksen esityksen uutta jaksoa. Koko klaani, 
koko kylä saapuu paikalle, sulloutuen sen mukaan 
kuin tila antaa myöten, kuunnellakseen ja seura- 
takseen legendaarisia kertomuksia kansallissanka- 
rin ihmeellisistä teoista. 

Tällaisella myyttisellä kertomuksella saattaa olla 
historiallinen pohja, jokin muisto esi-isien tun- 
keutumisesta Afrikan päiväntasaajan viidakoihin. 
Kuuluisan 547 -hedelmiä kantavan puun sanotaan 
yhä seisovan paikallaan Bompomassa, Injolon 
maassa. Jokaista lintua, jonka omistaja lähettää 
puuta puolustamaan, tervehditään sen omalla 
laululla... 

Lukija ymmärtänee helposti, kuinka työlästä on 
ollut kerätä muistiin nämä kertomukset. Kertojat 
eivät osaa kirjoittaa niitä muistiin eivätkä edes 
sanella niitä ilman, että kertomus menettäisi ko- 
konaan tehonsa ja värikkyytensä. Useimmiten 
täytyy luottaa kuulijan muistiin, mutta hänkin on 
yhtä harjaantumaton tekemään tarkoituksenmu- 
kaisia muistiinpanoja kuulemastaan. Herra van 
Goethemin ja pastori Fr. Hulstaertin avulla olen 
saanut tallennetuksi kymmenkunta eri versiota, 

jotka ovat toinen toistaan laajempia. Sen jalkeen 
on ollut tarpeen yhdistaa nama harmoniseksi ko- 
konaisuudeksi poistamalla tekstin ristiriitaisuu- 
det... (Boelaert 1949, 4—7.) 


Viimeinen kappale osoittaa, ettei julkaistu 
teksti ole, eikä voi olla, sama kuin yksikään 
esitystilanteessa = kerrotuista ^ versioista. 
Vuonna 1957 E. Boelaert julkaisi vielä laa- 
jemman version, joka on yli kolme kertaa 
pitempi kuin vuoden 1948 editio. Siihen hän 
sisällytti mainitsemansa Boembe de Boleken 
eräälle opiskelijalle saneleman pitkän versi- 
on sekä lisäyksiä muista versioista. Vuonna 
1958 ilmestyi toinen osa, joka sisältää ker- 
tomukset Lianjan esi-isistä. Kylän vanhim- 
mat olivat sanelleet ne eräälle opettajalle, 
minkä jälkeen E. Boelaert toimitti ne julkai- 
suksi suurella huolella (Boelaert 1957, 
1958). 

Noina vuosina työskentelin itse suahilin- 
kielisestä Herekali (Chuo cha Tambuka) 
-eepoksesta laatimani edition parissa. Myös 
siina piti samalla tavalla yhdistää eripituiset ja 
-sisältöiset versiot harmonisesti yhdeksi lo- 
pulliseksi, yhtenäisen kertomuksen sisältä- 
vaksi kokonaisuudeksi (Knappert 1958). 

Suahilinkielisestä eeppisestä kirjallisuu- 
desta on olemassa vain yksi teksti, joka on 
editoitu pelkästään ääninauhalta. Sen on teh- 
nyt J. W. T. Allen. Lopputulos ei ole tyydyt- 
tävä, sillä tekstiin on jäänyt liian paljon epä- 
selvyyksiä. Kuten John Smith on eräässä 
esitelmässään osoittanut radZasthaniepiikan 
suhteen, esitetty teksti ei ole sama kuin edi- 
toitu teksti, eikä voikaan olla. 

Päätelmämme ovat sopusoinnussa niiden 

ajatusten kanssa, joita A. Coupez ja Th. Ka- 
manzi kehittelevät teoksessaan Littérature de 
cour au Rwanda (1970, 119—124). Heidän 
mukaansa nimittäin esittäjä tekee esityksensä 
aikana virheitä. Suahilirunoudessa tällaiset 
virheet voidaan helposti tarkistaa käsikirjoi- 
tuksesta. Yleensä vanhin käsikirjoitus sisäl- 
tää parhaan vaihtoehdon eri lukutavoille. 
Pelkästään suulliseen perinteeseen pohjau- 
tuvissa kulttuureissa saattaa olla yhteisön ar- 
vostamia henkilöitä, joita pidetään virheet- 
tömän tekstin lopullisina makutuomareina. 
Nämä eivät ole kuitenkaan aina tavoitettavis- 
sa, eivätkä he ole aina samaa mieltä keske- 
nään. On myös mahdollista turvautua sisäi- 
seen todistukseen. Olen käynyt läpi satoja 
säkeitä suahilinkielistä lyriikkaa tunnetun 
tutkijan, Mw. Yahya Ali Omarin kanssa. Ai- 
na kun ilmeni jokin puutteellinen säe tai rii- 
mi, oli poikkeuksetta ilmiselvää, mitä siihen 
kuuluisi. Muistiinkirjoittajan virhe, sanelun 
aikana väärin kuultu sana tai epäselvä ääni 
nauhalla voidaan selvittää ja oikaista yhdek- 
sässä tapauksessa kymmenestä. 

Tässä ei ole suurtakaan eroa kirjallisuuden 
suullisiin tuotteisiin: kun esittäjälle soitetaan 
nauhalta hänen oma esityksensä, hän usein 
osoittaa omat virheensä ja pyytää, että ne 
korjattaisiin ennen tekstin julkaisemista. Pe- 
rinnerunoudessa runomittaa koskevat vir- 
heet sattuvat usein niihin kohtiin, joissa 
esittäjä yrittää kiertää sellaisen arkaaisen 
muodon, jonka hän muistaa vain hämärästi ja 
jota hän ei kieliopillisesti ymmärrä. Hän 
korvaa sen jollakin tutummalla ilmauksella, 
mutta se ei sovikaan runomittaan. 

Kirjallisissa traditioissa voidaan aina tur- 


vautua vanhoihin käsikirjoituksiin. Suullista 
perinnettä varten Coupez ja Kamanzi ovat 
myös kehittäneet tilastollisen metodin löy- 
tääkseen joitakin vastauksia puutteellisuuk- 
siin. Muuan mahdollisuus aukkojen paik- 
kaamiseen ja virheellisten muotojen oikai- 
semiseen taas perustuu sukukielten vertai- 
luun. Coupez ja Kamanzi ovat havainneet, 
että ruandalaisten pastoraalirunojen mitta on 
säännöllinen: 13 moraa (prosodinen mittayk- 
sikkö, toim. huom.) kussakin säkeessä. On 
hyvin merkittävää, että tätä mittaa on käyttä- 
nyt toistaiseksi ainoa nykyrunoilija, joka on 
kirjoittanut ruandankielistä lyriikkaa, nimit- 
täin Alexis Kagame. Hän on sepittänyt mm. 
dantelaisen eepoksen, joka kuvaa maailman 
luomista. Sen joissakin esityksissä olleet lu- 
kuisat epäsäännöllisyydet Coupez ja Kaman- 
zi saattoivat myöhemmin selittää sillä, että 
esittäjä oli sisällyttänyt siihen suuren määrän 
omia epätraditionaalisia mutta ajankohtaisia 
säkeitä, joissa mitan sääntöjä ei noudatettu. 

Jos tarkastelemme kaikkea sitä Afrikasta 
tähän mennessä tallennettua kirjallisuutta, 
jota on sanottu eeppiseksi (ks. seikkaperäistä 
bibliografiaa ja kommentteja teoksessa 
Knappert 1983, esipuhe), voimme saatavissa 
olevan tiedon pohjalta erottaa seuraavat ka- 
tegoriat. 

1. Eurooppalaisen = kirjallisuuden vaiku- 
tuksesta sepitetty kirjallinen runoepiikka. 
Tekijöinä mm. Alexis Kagame (Ruanda), 
Mazisi Kunene (Natal) sekä muutamat egyp- 
tiläiset nykyrunoilijat. 

2. Kirjallisen ja suullisen perinteen yh- 
distelyyn pohjautuva epiikka Afrikan isla- 
milaisvyöhykkeen kulttuureissa, esimerkiksi 


Afrikan eepokset: suullista vai kirjallista? 


pularin, hausan, suahilin ja amharan kielellä 
tuotettu epiikka. 

3. Puhtaasti suulliset eepokset. Esimerkik- 
si mandinka, nkundo ja nyanga. 

4. Ylistyslaulut ja hovien juhlarunot, jotka 
sisältävät sankarirunouden jaksoja (esimer- 
kiksi nyankole) mutta eivät ole kehittyneet 
epiikaksi. Esimerkiksi ruanda, sotho, tSwana 
ja zulu. 

5. Eläinsatujen sikermät, jotka muistutta- 
vat paljon Kettu Repolaista mutta eivät ole 
epiikaksi sepitettyjä. Ne ovat muodoltaan 
sarja satuja, joihin liittyy lauluja. Esimerkiksi 
zulu, mongo, tsonga ja luba. 

On selvää, että tässä yhteydessä meitä 
kiinnostavat vain kolmanteen kategoriaan 
kuuluvat pitkät sepitelmät. Afrikan arabialai- 
sen kirjallisuuden kansanomaisessa traditios- 
sa, Saharan suullisissa romansseissa, on yl- 
lättävästi samoja piirteitä: pitkiä proosaker- 
tomuksia täynnä mielikuvituksellisia tari- 
noita ja hienoja kirjallisia tyylikeinoja, nii- 
den joukossa lyhyitä tai pitkiä ylistyslauluja 
sankareille ja heidän rakastetuilleen (ks. 
Knappert 1958, 16—21; myös bibliografia). 

Nkundojen Lianja-eepos ja nyangojen 
Mwindo-eepos ovat proosamuotoisia esityk- 
siä, joihin sisältyy myös lauluja. Lainattakoon 
Mwindo-eepoksen toimittajan Daniel Bie- 
buyckin esipuheesta kuvaus eepoksen esi- 
tystavasta. Tässä vuoden 1969 laitoksessa 
hän on julkaissut tallentamistaan versioista 
pisimmän ja yksityiskohtaisimman (Bie- 
buyck 1969, 12). Se ei kuitenkaan sisällä 
kaikki niitä lukuisia motiiveja ja Mwindon 
elämästä kertovia yksityiskohtia, joita edel- 
leenkin kerrotaan nyangojen keskuudessa. 

Eepos esitetään episodi episodilta ensin laulamal- 
la, sitten kertomalla. Laulaessaan ja kertoessaan 
laulaja tanssii, ilmehtii ja esittää draamallisesti 
kertomuksen tärkeimmät käännekohdat. Tällai- 
sessa näytelmällisessä esityksessä laulaja ottaa 
sankarin roolin. Yleisön jäsenet kannustavat häntä 
lyhyin huudahduksin, mm. onomatopoeettisin ää- 
nin, kättentaputuksin tai kiljaisuin (ibid., 13). 


Myöhemmin ilmestyneessä teoksessaan He- 
ro and Chief Biebuyck (1978, 91-92) kä- 
sittelee ohimennen nyangojen eepoksen 
prosodisia piirteitä ja antaa ymmärtää, että 
säkeissä on joko seitsemän tai yhdeksän ta- 
vua ja määrätty sointikaava. Hän ei anna esi- 
merkkejä emmekä saa tietää, onko 7- tai 9- 
tavuisen säkeen käyttöön jokin syy. Ei käy 
myöskään selväksi, miksi laulut ovat runo- 
muodossa, kun kertomuksen runko on proo- 
samuodossa. Vastaako tämä todellisuutta? 
Ilmeisesti tarvitaan vielä paljon tutkimusta. 
Onko teksti kokonaisuudessaan voitu laulaa? 
Toimivatko rummuttajat kiinteän rytmin 
antajina? (Vrt. Biebuyck 1969, 13.) 

Sama pätee myös Gordon Innesin Sundi- 
ata-editioon. Siitä huolimatta, että laulajia 
voidaan säestää soittimin tai he voivat säestää 
itse itseään, Innes kirjoittaa (1974, 17): 


Kuten jäljempänä nähdään, tekstit on sijoitettu 
lyhyisiin säkeisiin lyriikan tapaan, mutta mitään 
säännöllistä runomittaa ei niissä näytä olevan. Ai- 
nakaan sitä ei ole vielä määritetty, mikäli sellainen 
on olemassa. Lauluteksteissä jako säkeisiin on 
helppoa, sillä sävelmä antaa melko varmat ohjeet. 
Lausuntateksteissä jako säkeisiin on tavallisesti 
melko ongelmatonta, vaikkakaan ei yhtä yksise- 
litteistä kuin lauluteksteissä. Puheteksteissä on 
sen sijaan joskus vaikea päättää, mihin kohtaan 
säe tulisi lopettaa. Pääasiallisimpana kriteerinä on 

käytetty jaostetta eli hengitysjaksoa (= taukojen 
rajoittamaa puheyksikköä, suom. huom.). Yksi 
säe vastaa yhtä jaostetta. Artikulaation nopeus 
vaihtelee suuresti kaikissa esityksissä. Joskus se 
on niin nopeaa, että tuntuu inhimillisesti katsoen 
lähes mahdottomalta artikuloida puhetta sellai- 
sella vauhdilla. Tästä syystä jotkut säkeet ovat 
paljon pitempiä kuin toiset. 


Johtopäätös tästä näyttää olevan se, että Sun- 
diata-eepos, samoin kuin Mwindo-eepos, on 
pääasiassa proosaa, jonka seassa on lauluja. 
Saatamme ehkä hyväksyä lausunnan runo- 
muodoksi, mutta niin kauan kunnes saamme 
tietää jotain täsmällistä mandinkojen käsi- 
tyksistä omasta runoudestaan, näyttää »pu- 
heteksti» olevan todella proosaa. Belgialaisia 
tutkijoita Boelaertia ja Biebuyckia kiinnosti 
molempia ensi kädessä tallentamiensa pit- 
kien kertomusten sisältö, ja epäilemättä 
Lianja ja Mwindo ovatkin sisällöltään eeppi- 
siä. Kysymys, joka meidän tässä tilanteessa 
on kuitenkin ratkaistava, kuuluu: kuinka pit- 
källe voidaan epiikan määrittelyssä soveltaa 
muodollisia kriteereitä kuten tavujen määrää 
(tai musiikillista mittaa) ja säkeiden pituuden 
säännöllisyyttä (syntaktista mittaa). 


Vertailua Afrikan ulkopuolisiin 
eepoksiin 


Eräs jännittävä yksityiskohta tulee hetimiten 
mieleen: rinnakkaistapaukset muissa suulli- 
sissa perinteissä. Suomalaisessa, espanjalai- 
sessa, malaijilaisessa, venäläisessä ja jopa 
serbokroatialaisessa (bugarstica, ks. Robert 


Autyn artikkelia, Hatto 1980, 196-199) 
suullisesssa kertomarunoudessa ovat säkeet 
epäsäännöllisiä pituudeltaan. Kaikissa näissä 
kielissä säännöllisen määrän tavuja sisältävät 
säkeet ilmaantuivat vasta oppineitten runoi- 
lijoiden toimesta suhteellisen myöhään paitsi 
Espanjassa samoin kuin Suomessa, joissa ke- 
hitys tähän suuntaan alkoi aikaisemmin; ve- 
näjän kielessä säännöllisten säkeiden alku 
näyttää olevan 1700-luvulla. Onko sääntönä 
sitten se, että vanhimmassa suullisessa ker- 
tomarunoudessa säkeet ovat epäsäännöllisiä? 
Vasta kirjoitustaitoiset runoilijatko alkoivat 
laskea tavuja ja tehdä säkeistään säännöllisiä? 
Eivätkö suullisen perinteen laulajat välitä vai 
eivätkö he ole tietoisia laulujensa epäsään- 
nöllisyydestä? Voivatko he helposti venyttää 
joidenkin tavujen ääntämistä, jotta lyhyt säe 
pitenisi? Vai poikkeavatko he siitä, mikä oli 
kerran täydellinen luomus mutta mikä vähi- 
tellen turmeltuu huonomuististen laulajien 
ansiosta? Vai ovatko laulajat todella esittä- 
miensä pitkien runojen sepittäjiä, ja onko 
muodon epäsäännöllisyys hinta, joka on 
maksettava spontaanisti syntyvästä runou- 
desta? Onko täydellisen säännöllisyyden 
kauneus vain kirjoitustaitoisen etu; hänhän 
voi miettiä jokaista säettä niin kauan, kunnes 
se sopii. Kuitenkin Theodor Nöldeke mai- 
nitsee eräästä 600-luvulla eläneestä arabialai- 
sesta runoilijasta, joka valitti, että esittäjä oli 
pilannut säkeen, jonka miettimiseen sepit- 
täjältä oli kulunut kokonainen yö. 

Jos on oikein päätellä, että epäsäännölliset 
säkeet edustavat eeppisen runouden van- 
hinta, alkuperäisintä suullista vaihetta, tämä 
täsmäisi täysin sen kanssa, mitä John D. 


Afrikan eepokset: suullista vai kirjallista? 


Smith on todennut Rämäyanasta (lainaten 
Mary C. Smithiä, ks. Hatto 1980, 52): epä- 
säännöllisen tristubh-mitan mukaiset säkeet 
näyttävät käsittävän sanskritinkielisen Ra- 
majanan ytimen, eepoksen n. 3000 vanhinta 
säettä. 

Tutkimisen arvoinen on myös Nigel Phil- 
lipsin analyysi keskisumatralaisen eepoksen 
400 säkeestä, joista useimmissa (94,2 %) on 
8—9 tavua (ks. Phillips 1981). Selvitettäväksi 
jää, kertoisiko usein diftongiutuneiden ta- 
vujen tarkempi systematisointi suuremmasta 
yhdenmukaisuudesta. Tämä on kuitenkin 
epätodennäköistä. Pituudestaan huolimatta 
tämä eepos on kokonaan suullista perinnettä. 

Sijobang-sikermä sopii kysymyksenaset- 
teluumme, sillä se on tuntemistamme suulli- 
sista eepoksista pisin. Mutta onko se koko- 
naisuus? Ja onko se eepos? Onko se suullis- 
ta? Phillipsin yhteenvetoa lukiessa kerto- 
muskokonaisuus tuntuu samankaltaiselta 
kuin tunnettu indonesialainen Panji-sikermä 
(ks. Knappert 1980, 103—144). Prinssi Pan- 
ji, joka vaihtaa nimeä lukuisia kertoja samas- 
sa kertomuksessa, saa tietää, että tietty ku- 
ningas on luvannut tyttärensä sille, joka 
voittaa hänen järjestämänsä turnajaiset. 
Prinssi esiintyy toistuvasti valepuvussa, sel- 
vittää kuninkaan ongelman (surmaamalla 
demonin tai ratkaisemalla Oidipuksen tapaan 
arvoituksia) ja menee naimisiin prinsessan 
kanssa. Koska hän tekee tämän kolme kertaa 
samassa kertomuksessa, kuulijalle syntyy 
mielikuva, että kolme eri tarinaa on yhdis- 
tetty. Juuri tämän vaikutelman saa myös Si- 
jobangin pitkästä kertomuksesta. Sankari 
Nan Tungga purjehtii saarelta toiselle ja saa 

morsiamen itselleen joka kerta maihin 
noustessaan. 

Phillips myöntää, että vain esittäjät koke- 
vat Sijobangin kokonaisuutena. Muut ihmi- 
set eivät pidä sitä sellaisena, koska sitä ei 
koskaan esitetä yhdessä illassa. Ammattimai- 
siksi laulajiksi opiskelevat esiintyjät oppivat 
tekstin osina, suositut osat ensiksi. Heitä 
pyydetään esittämään tietty episodi yhtenä 
iltana, joskus myös kaksi episodia, mutta ei 
välttämättä ollenkaan niiden »oikeassa» jär- 
jestyksessä. Vain ne harvat laulajat, jotka 
tuntevat koko tekstin, ymmärtävät eepoksen 
kokonaisuutena. Kertomus ei ole kovin yh- 
tenäinen, joten sitä voi helposti lyhentää yh- 
den illan viihdetarpeisiin. 

Tämä johtaa meidät toiseen kysymykseen: 
onko sikermä todella eepos? Yksi eepoksen 
ydinvaatimuksia on rakenteen ja kompositi- 
on perusluonteinen yhtenäisyys. Toiseksi, 
Sijobangissa ei näytä olevan vision mahta- 
vuutta, herkistyneen kuvakielen suurenmoi- 
suutta eikä inhimillistä voimaa sankareissa 
(ks. Ing 1973, 210). Kolmanneksi, siitä 
puuttuu muuan tärkeä suullisen eepoksen 
ulottuvuus, nimittäin side kansakuntaan: uu- 
den, yhtenäisen kansojen ryhmän ilmenty- 
minen tekstikudoksessa (vrt. Cid, Roland, 
Marko Kraljević). 

Myös kolmanteen kysymykseen eepoksen 
suullisesta alkuperästä on vaikea vastata. 
Phillips mainitsee (1981, 2—5) lukuisia kä- 
sinkirjoitettuja ja painettuja runo- ja proo- 
samuotoisia versioita, mutta hän ei vertaile 
kirjallisia ja suullisia tekstejä, emmekä saa 
tietää niiden kronologista järjestystä. On 
mahdollista olettaa, että balladit tai suulliset 

runokertomukset on vähitellen punottu yh- 
teen ja lopulta kirjoitettu pitkäksi eepoksek- 
si. Tätä hypoteesia kannattaa John Smith (ks. 
Hatto 1980, 55), joka pitää sankarirunou- 
teen kuuluvan tekstin muistiinkirjoittamista 
osoituksena siitä, että sivistyneet luokat ovat 
hyväksyneet sen. Samalla siitä poistetaan ar- 
veluttavat kohdat. Tämänkaltaista kehitystä 
on William Entwistle (1951, 31) kuvannut 
espanjalaisten balladien yhteydessä. 

Feppinen runous ja eeposrunous tarjoaa 
kaiken kaikkiaan poikkeuksellisen mutkik- 
kaan ongelmapiirin. Liian monet tutkijat ovat 
rakentaneet hypoteeseja, jotka soveltuvat 
yhdelle alueelle mutta eivät toiselle. Mikä on 
totta Intian ja Espanjan epiikan suhteen ei 
välttämättä päde Indonesiassa. Siellä kirjoi- 
tustaito on tunnettu yli tuhannen vuoden 
ajan ja on mahdollista, että Sijobang syntyi 
yhden runoilijan kirjoittamana eepoksena. 
Myös Entwistle (ibid., 26) kuvaa tällaista 
prosessia ja tietenkin hänen näkökulmastaan 
eräänlaisena eepoksen dekadenssina: eepos 
hajaantuu balladeiksi, koska vähempiarvoiset 
laulajat tyydyttävät alempien luokkien tar- 
peita eivätkä kuninkaiden, joille eeppiset ru- 
noilijat kirjoittavat. 


Onko suullisen ja kirjallisen eepoksen 
rajankäynti tarpeen? 


Tulemme nyt kysymyksistä visaisimpaan: 
onko mahdollista, toivottavaa tai tarpeellista 
erottaa suullinen eepos kirjoitetusta eepok- 
sesta, perinteessä elänyt tai elävä epiikka 
sellaisesta eeppisestä runoelmasta, joka luo- 


tiin ilman mitään tuntemaamme aikaisempaa 
traditiota? Kysymykseen täytyy ilmeisesti 
vastata kielteisesti kolmeltakin eri kannalta. 
Kuten näimme, monet kulttuurit siirtyvät 
suullisesta kirjoitettuun kirjallisuuteen, ja 
tässä muutoksessa on eeppinen runous mu- 
kana; kastilialaiset, suahelit ja intialaiset ovat 
hyviä esimerkkejä. Suullisen perinteen ei 
suinkaan tarvitse kuolla silloin kun eepokset 
tallennetaan. Päinvastoin, kirjoitettujen 
tekstien saatavuus on auttanut esittäjiä pai- 
namaan mieleensä jopa sellaisia eepoksia, 
joita he eivät ole koskaan kuulleet. Ei myös- 
kään ole tarpeen olettaa, että suullinen pe- 
rinne on aina edeltänyt kirjallista. 
Muhammad I. Abou Eglin ansiosta tie- 
dämme, että kenialainen runoilija Muham- 
mad Kijuma, joka eli noin vuosisata sitten, 
kirjoitti laulunsa muistiin, opetti ne sitten 
ystävilleen ja seuraajilleen opettaen heille 
vieläpä lauluihin kuuluvat tanssit, jotka hän 
oli itse keksinyt. Hänen käsin kirjoittamansa 
lukuisat runot todistavat hänen perehtyneen 
arabialaiseen kaunokirjoitukseen. Abou Egl 
nauhoitti Kenian Lamu-saarella lauluja, jotka 
Kijuma oli sepittänyt ja opettanut, ja joita 
ihmiset yhä laulavat hänen sävelmillään 
(Abou Egl 1984). Kijumaa voisi verrata hol- 
lantilaiseen runoilijaan ja = säveltäjään 
Adriaen Valeriukseen, joka julkaisi vuonna 
1626 sarjan lauluja, joista lähtenyt uskon- 
nollinen laulutraditio elää vielä nykyään mm. 
amerikkalaisessa kiitospäivän juhlinnassa. 
Kuten kaikki muutkin inhimillisen kult- 
tuurin aspektit, suulliset traditiot pitää keksiä 
ja organisoida, jonkun runoilijan täytyy se- 
pittää laulut ja traditio pitää saattaa alkuun. 

Mikään yhteisö ei luo runoutta; se voi vain 
esittää ja säilyttää sitä. Sillä seikalla, onko 
alkuperäinen sepittäjä kirjoittanut runonsa 
muistiin vai ei, ei tässä ole merkitystä. 

Zimbabwessa näin kerran kertojan opetta- 
van kertomukseensa sisältyviä lauluja ylei- 
sölleen ennen kuin hän aloitti kertomuksen, 
jotta yleisö voisi laulaa ainakin kertosäkeet 
oikeassa kohdassa. En tiedä, keksikö hän itse 
laulunsa. Se olisi periaatteessa mahdollista, 
joskaan en hänen tapauksessaan siihen usko. 
Vaikka monet folkloristit ovat muistuttaneet 
joidenkin suullisten perinnetuotteiden us- 
komattomasta iästä ja niiden uskonnollisesta 
säilyttämisestä, mikään ei estä kertojaa tai 
laulajaa sepittämästä täysin uutta kertomusta 
ja/tai laulua, jota kuulijat siitä lähtien toista- 
vat perinteenä. 

1960- ja 1970-luvulla, suullisen kirjalli- 
suuden suuren koulukunnan hallitessa ylin- 
nä, oli muotia vähätellä yksilöllistä sepitystä 
ja antaa runoilusta kunnia jollekin abstrak- 
tille ihmisyhteisölle. Ehkä olemme kulke- 
neet kierroksen ympäri, sillä nyt on käymäs- 
sä ilmi, että monet suulliset perinnetuotteet 
ovat yksittäisten runoilijoiden ja tarinanikka- 
reiden sepittämiä. Perinnetuotteet ilmaisevat 
tämän itse varsin selvästi tunnustamalla lau- 
lun tai runouden keksijäksi jonkun nimeltä 
tunnetun kulttuuriheeroksen. Vaikka jotkut 
luokittavat tällaiset tiedot myyteiksi, voi niis- 
sä piillä historiallisen totuuden jyvä. Mones- 
sa tapauksessa keksijä on saattanut oppia 
jonkin kulttuuripiirteen toisen kansan kes- 
kuudessa vieraillessaan ja päättänyt ottaa sen 
käyttöön omassa kotipiirissään. Siten hän on 
pannut alulle uuden tradition, joka on 

» käännetty» toisesta kulttuurista. 

Lienee käynyt selväksi, että ne kaksi ky- 
symystä, jotka alumpana esitimme, ovat lä- 
heisesti sidoksissa toisiinsa. Vastaukset 
näyttäisivät seuraavanlaisilta. Kirjoitettu ee- 
pos saattaa olla yhtä lailla suullisen tradition 
alussa kuin sen kehityksen lopussa. Eepos 
voi olla yksi runoelma eeppisten runojen 
traditiossa, so. kooste, jonka osat monet eri 
runoilijat ovat pitkän ajan kuluessa sepittä- 
neet, mutta se voi olla myös jonkun runone- 
ron ilman traditioita ja esikuvia synnyttämä 
luomus, josta on tullut suullista perinnettä. 


Eepoksen kriteerit — onko niitä? 


Mikäli eeposta ei voida erottaa vähäisem- 
mistä kertovista lauluista tarkastelemalla sen 
yhteyksiä suulliseen perinteeseen, onko 
olemassa jotain toista kriteeriä? Useimmat 
tutkijat ovat sitä mieltä, että pituus on mitta- 
tikku, jolla eepos tunnistetaan, mutta kuinka 
pitkä pitäisi mittatikun olla? Varmaan löytyy 
jokin yläraja sille, mitä laulaja kykenee pitä- 
mään mielessään tai laulamaan yhdessä illas- 
sa. Kuitenkin on olemassa lyhyehköjä teks- 
tejä, joita on kiistatta pidettävä eepoksen 
luonteisina. 

Tulemme nyt kysymykseen eeppisestä si- 
sällöstä. Vastaus paljastaa kiinnostavan kah- 
tiajaon Afrikan suurten kirjallisten tuottei- 
den välillä. Eteläisen Afrikan ylistyslaulujen 
sotarunous (Cope 1968, Schapera 1965) se- 
kä Ugandan Bahima-traditio (Morris 1964) 
samoin kuin suahilinkielinen islamilaistradi- 
tio poikkevat jyrkästi nkundojen, soninkein 

ja mandinkojen maagisista kertomuksista, 
joilla näyttää olevan yhtäläisyyttä Kalevalan 
kanssa. Sankareiden vastustajat eivät ole so- 
tureita vaan pahoja henkiä, jotka voivat ottaa 
itselleen ihmishahmon tai minkä tahansa 
muun valeasun. Niitä ei voi tappaa taistelu- 
kentällä rehellisessä kamppailussa vaan niitä 
täytyy iskeä maagisesti arkaan kohtaan, tai 
niillä voi olla »varasielu» kuten indonesia- 
laisten myyttien ja eeposten henkilöhah- 
moilla, jotka saattoivat piilottaa sielunsa sa- 
laiseen kätköpaikkaan. Niinpä suahelien 
sankari Liongo voidaan tappaa vain iskemällä 
messinkineula hänen napaansa. Tämä tuo 
mieleen Siegfriedin ja Akilleen, ja saatamme 
arvailla, eikö sankarieepoksen alla ole piilos- 
sa taikaeepos, täynnä kummallisia myytti- 
hahmoja, eepos, josta Euroopan sankariajalla 
on vain häivähdyksiä jäljellä (vrt. Knappert 
1970, 76 jss.). 

Odysseuksen mieleen tuova epiikka, va- 
eltavan sankarin matka, jota Camoes loista- 
vasti kuvailee, on suosittua Indonesiassa, jos- 
sa sekä Hang Tuah että Sijobang ovat merel- 
lisiä sankareita. Suahilin kielellä on vain yksi 
merieepos, » Utenzi wa Masaiba», vaikka 
samalla kielellä on monia satuja merellä mat- 
kustavista (ks. » Tall Travelers' Tales» teok- 
sessa Knappert 1970). 

Alkaa jälleen näyttää siltä, että on olemas- 
sa liian monta mahdollisuutta, jotta voitaisiin 
tyytyä kovin yksinkertaiseen luokitteluun. 
Melkein mikä tahansa hyvä tarina jostakin 
seikkailusta tai poikkeuksellisesta teosta 
saattaa antaa aineistoa eepokseen. Jos se on 
hyvin kerrottu ja hyvin strukturoitu, siitä 
tulee suurta. Toisin sanoen, hieno kertomus 


odottamassa hyvää kynää. 

Teoksensa Traditions of Heroic and Epic 
Poetry johdannossa professori Hatto pohtii 
sankarillisen eetoksen käsitettä todellisen ee- 
poksen ratkaisevana määrittelykriteerinä. 
Hänen oma selostuksensa Nibelungenliedin 
sisällöstä (Hatto 1980, 171) osoittaa kuiten- 
kin, ettei Siegfried ole niin jalo kuin hän olisi 
voinut olla; sitä eivät ole myöskään Odysseus 
eikä Krishna. Sankarit voivat olla juonikkaita 
tyyppejä kuten Kettu Repolainen, jonka 
hahmo on hämmästyttävän samanlainen kuin 
muiden kansallisten satusikermien eläinsan- 
kareilla: esimerkiksi Sungura-jänis Itä-Afri- 
kassa (ks. »Astute Animals» teoksessa 
Knappert 1970), Kalulu Sambiassa, näädän- 
sukuinen Kabundi Kasaissa (Theuws 1983, 
54), Natalin zulujen Icakijana (Callaway 
1868), Keski-Zairen maakilpikonna sekä ša- 
kaali Pohjois-Afrikassa ja Intiassa (Knappert 
1980, 183). 

Vain suahilin islamilaisessa sankariepiikas- 
sa kaikki sankarit ovat jaloja. Jotkut ovat kii- 
vasluontoisempia, toiset kärsivällisempiä, 
mutta kaikki ovat jumalaapelkääviä, rehelli- 
siä ihmisiä, valmiita taistelemaan islamin 
puolesta ilman pelkoa tai ahneutta. Sen si- 
jaan, että tällainen moitteeton jalomielisyys 
ilmaisisi korkeaa etiikkaa, se luo epätodelli- 
sen mielikuvan satumaailmasta, jossa sanka- 
rit ovat vain nukkeja Jumalan jättimäisessä 
varjoleikissä, » jonka piirissä me aavehahmot 
liikumme edestakaisin» (Omar Khayyam). 
He ovat ihmisiä, jotka tunnustavat, etteivät 
ole muuta kuin, Alin sanoin: » Hän antoi mi- 
nulle voimaa, hyveitä ja urheutta/ Olen 
miekka, tikari hänen kädessään...» (Ks. 

Knappert 1967, 197.) Tällaiset ihmiset eivät 
voi olla sankareita eurooppalaisen eeppisen 
perinteen mukaan. Siinä sankari uhmaa 
kohtaloaan tietoisena mahdollisesta ja usein 
välttämättömästä tuhostaan, mutta islamilai- 
sessa populaariepiikassa ei ole muuta hävi- 
äjää kuin pakana, joka kieltäytyy hyväksy- 
mästä islamin oppeja. Kuolleet uskovaiset 
matkaavat ylös taivaaseen, kuten pyhä pro- 
feetta kertoo tovereilleen samalla hetkellä. 
Hän jolle Allah on varannut enemmän elin- 
vuosia, ei voi kuolla, joten hänellä ei ole 
syytä pelätä. Mutta juuri pelon voittaminen- 
han vasta tekee todellisen sankarin. 

Ainoa islamilainen kertomus, jossa on 
traaginen huippukohta, on Husayn kuolema 
Kerbelassa. Uskonnollisten tekijöiden lisäk- 
si tämä on epäilemättä yksi syy siihen, miksi 
teema on kiinnostanut niin monia arabi-, 
persialais-, urdu- ja suahilirunoilijoita 
(Knappert 1982, 27—29; Knappert, painos- 
sa). 

Näyttää siltä, ettei eepoksen määrittelylle 
ole jäljellä mitään muuta selvää kriteeriä 
kuin subjektiivinen »suuruuden» kriteeri. 
Suuren teoksen tulee olla pitkä, prosodisesti 
täydellinen, sisällöltään ja rakenteeltaan mo- 
nimutkainen. Sen täytyy sisältää runsaasti 
tunnedraamaa, intensiivisesti latautuneita 
tunteita ja sankarillista taistelua, mutta silti 
sen on oltava elämänmukainen eikä liioiteltu. 

Kirjallisuuden historiassa vain muutamat 
teokset ovat täyttäneet kaikki nämä kriteerit. 
Tuomareiden pitää olla puolueettomia, ei- 
vätkä he saa suosia suullisia eepoksia ja syrjiä 
kirjallisia. He eivät myöskään saa sulkea pois 
sellaisia teoksia, jotka on kirjoitettu vuoden 

1600 jälkeen, näitä ns. sekundaarieepoksia, 
sillä silloin suljettaisiin pois jopa Kalevala. 
Jotta voisimme vastata kysymykseen, onko 
eepos suullinen vai kirjallinen laji, meidän 
täytyy vastata kysymykseen: mikä on eepos? 
Suurin este eepoksen tyydyttävän määritte- 
lyn tiellä on se, että maailmankirjallisuudessa 
on niin vähän todella suuria eepoksia. Jotkut 
kansat ovat saaneet aikaan useamman kuin 
yhden eepoksen pitkän historiansa aikana, 
mutta kaikki kansakunnat eivät voi ylpeillä 
eepoksella, joka todella ansaitsisi tuon ni- 
men. Jopa Ranskassa on alle sata suurta kate- 
draalia ja alle sata suurta eeposta. Tutkimus 
ei ole täydellistä eikä eeppisten runoelmien 
keruu ja editointi ole vielä päättynyt. On 
kuitenkin epätodennäköistä, että löytäisim- 
me vielä jonkin suuren eepoksen, samoin 
kuin on epätodennäköistä, että löytäisimme 

vanhan katedraalin Borneon metsistä. Mutta 
jälleen kysymme: mikä on suurta? Beau- 
vais'n katedraalia ei varmaankaan otettaisi 
lukuun, koska se ei ole täydellinen. Kuiten- 
kin se on korkein ja yksi maailman tyylik- 
käimmistä katedraaleista. 

Monet suuret runoilijat ovat ottaneet 
Homeroksen ja Vergiliuksen esikuvakseen, 
esimerkiksi Camoes, Dante, Milton, Tasso 
ja Byron. He kaikki loivat sen laatutason, 
jonka mukaan heitä arvioidaan. Intialaisille 
runoilijoille oli esikuvana eeppisestä runou- 
desta Mahabharata. Mutta mikä oli Säh-nä- 
man, Sundiatan tai Cidin esikuva? Millä kri- 
teereillä voimme koskaan koota kaikki nuo 
suuret teokset saman otsikon, »eepoksen», 
alle? 

Eepos ja kulttuuri-identiteetti Afrikan 


näkökulmasta 


Hyvin pitkään eurooppalaiset ovat jättäneet 
huomiotta tai suorastaan kieltäneet afrikka- 
laisten eeposten olemassaolon. Tämä väärin- 
käsitys on nyt korjaantunut useiden afrikka- 
laisten eeppisten kertomusten julkaisemisen 
myötä. Useasta syystä uskon, että nämä ee- 
posjulkaisut voivat olla oivallinen lähtökohta 
koko tämän perinteenlajin merkityksen ja 
funktion ymmärtämiselle. 

Ensinnäkin koska afrikkalainen eepos on 
säilynyt perinneyhteisöihin täysin integroi- 
tuneena suullisena perinteenä, on mahdol- 
lista tavoittaa se sellaisena, kuin se toimii 
esitysyhteydessään. Toiseksi historialtaan, 
yhteisölliseltä ja poliittiselta rakenteeltaan ja 
kulttuurisilta arvoiltaan erilaisten yhteisöjen 
tuottamissa afrikkalaisissa eepoksissa on nä- 
kyvissä erilaisten ilmaisukeinojen ja esitysta- 
pojen kirjo. Siksi näiden erilaisten eeppisten 
kertomusten synkroninen vertaileva analyy- 
si, joka tuo esiin yhteiset piirteet ja vastaa- 
vasti eroavuuksien perusteet, voi olla avuksi 
eepos-genren määritelmän tarkentamisessa 
ja sen erikoislaadun selvittämisessä. 


302 


Varhaisemmassa tutkielmassani, jossa olen 
yksityiskohtaisesti verrannut keskenään Ga- 
bonissa asuvien fangien Mvet-eeposta ja Ma- 
lin Massinan alueen fulanien eeposta, näiden 
keskenään täysin erilaisten eepostraditioiden 
välinen konvergenssi supistui kolmeen seik- 
kaan. Ensimmäinen niistä liittyy esitystapaan: 
eepoksen kerronnan yhteenkuuluvuus tietyn 
soittimen kanssa on ehdoton. Toisella sei- 
kalla on tekemistä kerronnallisen logiikan 
kanssa: transgressio kaiken eeppisen toimin- 
nan käynnistäjänä esiintyy teemana yhä uu- 
delleen (kilpahaaste aiheuttaa norminrikko- 
muksen ja johtaa kiistatilanteeseen). Kolmas 
kohta on yhteydessä perinnelajin varsinai- 
seen funktioon: yhteisöllisen yhteenkuulu- 
vuuden tunteen perustana toimivan »ideo- 
logisen» ja kulttuurisen identiteetin vahvis- 
tamiseen. Kolmeen edellä mainittuun seik- 
kaan vertautuvaa kongruenssia voitaisiin 
vielä nähdä pyrkimyksessä mielenylennyk- 
seen, joka on eettisesti ja esteettisesti kes- 
keinen piirre epiikassa, sillä yleisön haltioi- 
tumisen edistämiseksi ja varmistamiseksi 

käytetään kaikki tekstuaaliset, kontekstuaali- 
set, viitteelliset ja paralingvistiset keinot. 
Tietenkin kerronnan varsinaisena tavoittee- 
na on muokata yhteisöllistä tietoutta ryhmän 
ideologisten arvojen kaikupohjana tiettyyn 
»aktiiviseen» tilaan vahvistamalla yhteisen 
haltioitumisen kautta kuulijoiden tietoi- 
suutta heille ominaisesta selväpiirteisestä 
identiteetistä sekä sen tajuamisen tarvetta. 

Olettaen, että eepoksella on tämä prag- 
maattinen ja semanttinen tehtävä ja olettaen, 
että ihmiset muokkaavat identiteettiään 
suhteessa ekologiseen ja historialliseen ti- 
lanteeseensa, sosiaaliseen ja poliittiseen jär- 
jestelmäänsä, etiikkaansa ja uskontoonsa, 
tuntuisi vaivan arvoiselta myös tutkia eri- 
tyyppisten eeposten suhdetta niitä tuottaviin 
toisistaan eroaviin yhteisöihin. Tarkoitukseni 
onkin tässä artikkelissa pitäytyä tämän keski- 
näisen suhteen tarkasteluun vertaamalla kes- 
kenään neljää eeposperinnettä, jotka ovat 
kotoisin kahdelta maantieteelliseltä alueelta, 
Länsi-Afrikasta sekä eräältä Keski-Afrikan 
alueelta. Ne edustavat kahta erilaista yhtei- 
söpoliittisen järjestelmän tyyppiä (polyark- 
kista ja hierarkkista) sekä kahta eeppisen 
tradition tyyppiä (mytologista ja historiallis- 
ta). Käsittelen artikkelissani kolmea erillistä, 
mutta selvästi toisiinsa liittyvää keskeistä ai- 
hetta, jotka näyttävät keskeisiltä vertailevan 
näkökulmani kannalta. Nämä aiheet ovat ee- 
poksen yhteisöllinen ja poliittinen konteksti, 
eepoksen aihe sekä esittäjän rooli eepoksen 
kehittelyn ja esityksen kannalta. 


Ensimmäinen esimerkki; Mvet 


Kamerunissa, Gabonissa ja Päiväntasaajan 
Guineassa asuvien bulujen, fangien ja betien 
keskuudessa termi mvet tarkoittaa sekä neli- 
kielistä pitkää luutun kaltaista soitinta että 
sikermää lyyrisiä, romanttisia ja eeppisiä pe- 
rinnelajeja, joiden esitystä säestetään tällä 
soittimella. Näistä epiikkaa kuitenkin pide- 
tään edustavimpana ja varsinaisesti nimityk- 
sen mvet arvoisena. 

Perimätiedon mukaan tämä mvet (niin soi- 
tin kuin kertomuskin) ilmaistiin ensimmäi- 
selle initiandille hänen ollessaan vajonneena 
viikon mittaiseen unenhorteeseen näiden 
heimojen muuttovaelluksen aikana Ylä-Nii- 
lin rannoilta nykyisille asuinalueilleen. Ker- 
rotaan myös, että juuri zzvet'in sanat ja mu- 
siikki sytyttivät liekkiin näiden pakolaishei- 
mojen kiihkon, tekivät heistä voittamattomia 
sotureita ja johdattivat heidät aina Atlantin 
rannikolle saakka. Mvet’in myyttinen alkupe- 
rä selittää tämän genren tärkeyden ja ilmai- 
see selvästi sen olennaisen tehtävän. Tuota 
unielämystä laulajat kertaavat, kun he lo- 
puttomien, seitsemänkin iltaa kestävien mvet- 
esitysten aikana hahmottavat ensin maailman 
luomisen kuparisesta alkumunasta, sitten 
monipolvisen genealogian, joka johtaa vel- 
jesparin ilmaantumiseen. Näistä veljeksistä 
polveutuvat sekä kuolemattomat että kuole- 
vaiset ihmiset. Näiden osapuolten väliset 
mielikuvitukselliset taistelut, joita käyvät yk- 
sittäiset sankarit ryhmiensä edustajina, muo- 
dostavat suurimman osan fangien eeposver- 
siosta. 

Mvet’in esityksessä pitkien kerronnallis- 

ten, hegemoniaansa laajentavien kuolemat- 
tomien ja kuolemattomuutta tavoittelevien 
kuolevaisten taisteluista kertovien episodien 
lomaan sijoittuu lyyrisia jaksoja, joihin kuu- 
lijat vastaavat kuorona. Näissä valitetaan 
laulajan tuskallista tilaa: » Uhraan itseni 
mvet’ille... kuolen soittimeni vuoksi!» Tämä 
on ymmärrettävä niin, että laulaja on tässä 
vain tulkki, jolle hänen soittimensa välittää 
esi-isiltä perityn mvet’in: muinaiset sanat al- 
noastaan kulkevat hänen kauttansa ja hintana 
on itsen menetys, minän pirstoutuminen 
prosessissa. 

Lopullista edeltävä tieto luovutetaan hä- 
nelle vasta hyvin henkilökohtaisessa ja salai- 
sessa initiaatiossa, joka johtaa hänet »henki- 
maailmaan», jotta hän voisi »syödä» mver’in. 
Tästä hänen on kansanuskon mukaan mak- 
settava korkea hinta, joka voi olla läheisen 
omaisen kuolema, sokeutuminen tms. 

Eräässä mvef'iin sisältyvistä lauluista Zwe 
Nguema kertoo, miten mestari, joka opetti 
hänelle taitonsa, oli itse saanut »mvet’n loit- 
sut». Hänen oma mestarinsa jätti kuolin- 
vuoteellaan loitsunsa perinnöksi omille op- 
pilailleen jakaen sydämensä ja maksansa näin 
sanoen: »Kullakin mvet’in soittajalla on aina 
oltava minun sydämeni ja maksani. Jääkää 
tänne ja antakaa mvet ihmisille . . . teistä tulee 
mvet’in soittajia... kun kuulette laulun 
kumpuavan haudastani, kohottakaa käsivar- 
tenne ottaaksenne vastaan mvet’in loitsut». 
Näin laulaja perii mvet’in loitsut, perinnön, 
jonka kulkua voidaan takautuvasti seurata 
kahdentoista sukupolven päähän. Siksi on 
nähtävissä, kuinka esi-isien viesti on kirjattu 
paitsi eepoksen sanoihin myös sen laulajan 

koko elämään, jolle se on uskottu. 

Eeppisen — myytin virittämän — resitaa- 
tion ja yksilöllisen lyyrisen laulun vuorotte- 
lu, tuo edestakainen liike eeppisen sankarin 
ja laulajan itsensä välillä, kirjallisen fiktion ja 
elämäkerrallisen ^ todellisuuden ` kesken, 
näyttäisi toistuvasti kääntävän yleisön huo- 
mion pois kertomuksen aiheesta ja tarkoi- 
tuksesta. Kuitenkin initioitu laulaja ja hänen 
soittimensa, joka identifioidaan muinaisajan 
todelliseksi aanenkantajaksi, päinvastoin 
vahvistaa ryhmän yhteenkuuluvuutta tihen- 
tämällä suhdeverkostoa elävien ja esi-isien 
kesken, kuulijoiden ja heidän represen- 
taatiojärjestelmänsä välillä. 

Huolimatta mver’iin initioimisen melko 
salaisesta luonteesta ja mytologisesta värityk- 
sestä tämän eepoksen resitointiin ei liity mi- 
tään salaperäistä. Esitys on mahdollinen min- 
kä tahansa juhlan aikana, ja se kohdistetaan 
koko ryhmälle vailla ikään, sukupuoleen tai 
statukseen liittyviä rajoituksia. Yleisö osoit- 
taa syvällistä sitoutuneisuuttaan osallistu- 
malla aktiivisesti esitykseen laulaen, käsiään 
taputtaen ja äänekkäästi huudahdellen. 

Kuunnellessaan kertomuksia täysin epäto- 
dellisten, mielikuvituksellisten ja liioiteltu- 
jen hahmojen sankariteoista yleisö epäsuo- 
rasti tunnustaa arvot, jotka strukturoivat ja 
tukevat koko kulttuuria ja muodostavat sen 
perustan. Tämän tunnustuksen ja juhlan 
luoman solidariteetin kautta eepos lujittaa 
yhteisöä, sen syvintä identiteettiä ja ryhmä- 
sidonnaisuutta. 

On sanomattakin selvää, että ymmärtääk- 
seen yhteisön arvot on tunnettava hyvin tämä 
yhteisö. Tässä suhteessa D. Essone Atome 

Ongoane tarjoaa hyvin dokumentoitua tietoa 
fang-yhteisöstä väitöskirjassaan Société et 
Métasociété (le systéme politique Fang) 
(1980). Hänen mukaansa fang-yhteisö on 
polyarkkinen, koska se rakentuu klaaneista, 
joiden sisällä jokainen suku toimii »autono- 
misena päätöksentekoyksikkönä». Sukujen 
lainmukaisen tasa-arvoisuuden vastapainona 
toimii yksilöllinen vallanhimo, joka johtaa 
keskinäiseen kilpailuun ja ristiriitoihin ulko- 
puolisten kanssa. Kirjoittaja osoittaa selvästi, 
miten koko yhteisö itse asiassa järjestyy sisä- 
puolisuuden ja ulkopuolisuuden dialektisen 
vastakkaisuuden varaan. Tämä ilmenee toi- 
saalta suvunsisäisenä yhteenkuuluvuutena ja 
solidaarisuutena sekä toisaalta piilevänä vi- 
hamielisyytenä ja satunnaisena aggressiivi- 
suutena ulkopuolisia kohtaan. 

Tällainen yhteisön toimintamalli selittää 
korosteisen aseman, joka on 1) sodankäyn- 
nillä, jota pidetään ainoana keinona sinetöidä 
ryhmän yhteenkuuluvuudentunne ja va- 
kuuttua omasta miehisyydestä sekä 2) niin 
sukutaululla, yksilön ainoalla identifiointi- 
keinolla, kuin esi-isäin palvonnalla. Viimeksi 
mainittuun perustuu tärkein initiaatio »by- 
eri», jossa keskeistä on genealogioiden tun- 
temus ja hallinta. 

Itse asiassa eepos heijastelee näitä kahta 
toisiinsa vaikuttavaa asiaa. Mittava sukutaulu, 
joka alkaa aina maailmankaikkeuden luomi- 
sesta, asettaa keskenään vihamieliset alku- 
klaanit — kuolevaiset ja kuolemattomat — 
kahden puolen erottavaa juopaa, joka on 
ylitettävissä vain rikkomuksen välityksellä. 
Tähän transgressioon perustuu sankaruuden 
käsite, kaiken eeppisen toiminnan painopis- 

te, joka voitaisiin määritellä haasteen ideolo- 
giaksi, ylistykseksi paradoksille, joka vaatii 
sankarin asettumaan alttiiksi tuhoutumiselle 
oikeuttaakseen olemassaolonsa. Voidaan itse 
asiassa huomauttaa, että mvet’in sankarit on 
hahmoteltu vain nimeä, tunnusta ja suku- 
taulua myöten, heidän yksilöllisiä luonteen- 
piirteitään ei ole kuvattu. Heidän stereo- 
tyyppistä ja monimuotoista toimintaansa ku- 
vataan identtisin ilmaisuin: mielikuvitukselli- 
sella vimmalla ja verbaalisella yltäkylläisyy- 
dellä. Valtaisien kaksinkamppailujensa aika- 
na sankarit erottuvat toisistaan vain isiltä pe- 
rityn maagisen tietonsa perusteella. Ja eeppi- 
nen toiminta, jonka käyttövoimana on yli- 
luonnollisten voimien vastakkainasettelu, 
kimpoaa haasteesta vastaiskuun, heijastaen 
heidät takaisin kosmisen alueelle, josta syn- 
tymyytti oli siirtänyt heidät pois. Siellä he 
liikkuvat läpi taivaitten ja vetten syvyyksien, 
maan alla ja päällä, siirtyen alituisesti ihmis- 
ten ilmoilta henkien maailmaan surrealisti- 
sessa todellisuudessa, jossa hallitsevat fanta- 
sia ja hillittömyys. Tämä ei kuitenkaan mer- 
kitse sitä, että sankarit koskaan vieraantuisi- 
vat kuulijoiden tutusta arkimaailmasta aivan 
kuin tämä epätodellinen ja myyttinen for- 
mulointi todella olisi yhteisön sisäisen toi- 
minnan perusteena olevan syvään juurtu- 
neen todellisuuden ilmausta. 

Kulttuurissa, jossa sanan mahti ja aseiden 
voima — olivat ne sitten reaalisia tai maagisia 
— ovat vaikutusvallan ja politiikan kaksi pe- 
ruspilaria, voidaan aavistaa mvet’in kaltaisen 
kulttuurisen instituution merkitys ryhmälle 
ominaisen ajatusmalliston ja dynamiikan 
tuottamisessa. Varmaankin juuri tästä syystä 

D. Essone Atome Ongoane havaitessaan näi- 
den kertomusten eittämättömän polysemian 
voi samalla todeta ne »ryhmäidentiteetin 
tunnetta luovan ideologian keskeisiksi väli- 
neiksi». Sitä paitsi omaksuen Marc Augén 
ajatuksen, että »ei voi olla olemassa järjes- 
telmää vailla ilmenemismuotoa» (teoksessa 
Théorie des pouvoirs et idöologie, 1975) hän 
voi myös havaita, että mvet kuvaa kuolemat- 
tomien metayhteisöä, joka yllyttää inhimil- 
listä yhteisöä toimimaan sen vastineena. 
Ongoane tulkitsee tämän vastakkaisase- 
telman, kahden osapuolen kietoutumisen 
ikuisiin ja aina kuolemattomien voittoon 
päättyviin taisteluihin, valtateorian metafo- 
raksi. Tälle tutkijalle kuolemattomien maa- 
ilma, »neuvonpitojen tienristeys», joka pe- 
rustuu »polyarkiaan ja kilpailuun», näyttäisi 
edustavan alkuperäisen vallan inhimillistä- 
mistä ja sosiaalistamista jakamalla se kol- 
meen lohkoon — uskonnolliseen, poliitti- 
seen ja taloudelliseen — ja hajottamalla se 
erilaisille päätöksentekokeskuksille. Tämä 
on välttämätöntä, jos halutaan antaa ihmi- 
selle valtaa, säädellä sen vaikutuksia ja ra- 
joittaa sen vaarallisuutta. Tämä näyttäisi ole- 
van fang-yhteisön ideologinen transpositio. 
Näin ympyrä sulkeutuu. Eepos, ryhmän 
ideologian heijastuma, symbolisoi sen dis- 
tinktiivistä identiteettiä ja panee tämän ryh- 
män uudistumaan ja toteuttamaan tätä iden- 
titeettiä näin määritellyssä yhteisössä. 

Toinen esimerkki: nyangojen eepos 


Niin suuresti kuin nyangojen eepos eroaakin 
mvet'istä, molemmat kuitenkin sivuavat 
mytologiaa ja molempia leimaa kommuni- 
kointi henkimaailman kanssa. 

Nyangojen eepoksen oletetaan syntyneen 
vaeltavan väestöryhmän ja heidän kohtaa- 
miensa paikallisten pygmien välisten kon- 
taktien tuloksena. Pygmeillä on yhä kulttuu- 
risesti ja sosiaalisesti keskeinen merkitys ny- 
angojen yhteisössä (Biebuyck & Mateene 
1969, 1978). Eepoksen kaikissa eri versioissa 
kerrotaan Mwindon lukemattomista teoista 
ja urotöistä, sankarin, joka on vertaansa 
vailla paitsi syntyperältään myös luontonsa 
hurjuuden ja käytöksensä puolesta. Kohtalo 
vie hänet sarjaan uskomattomia seikkailuja 
tapauksekkaalla matkalla, joka johtaa hänet 
vuoroin tähän maailmaan, vuoroin maan alle, 
veden tai taivaan jumaluuksien olinpaikoille. 
Kukistettuaan viimein kaikki hirviöt ja väl- 
tettyään kaikki ansat sekä opittuaan erotta- 
maan hyvän pahasta hän lopulta palaa sivili- 
soivana ja itse sivilisoituneena sankarina, jo- 
ka sitten valitaan päälliköksi. 

Tämän alkuaan niin teoissaan kuin sanois- 
saan merkillisen ja hillittömän hahmon 
muuntuminen viisaaksi ja kohtuulliseksi 
päälliköksi, joka välittää ihmiskunnalle de- 
kalogin, lait rauhan ja hyvinvoinnin alkuläh- 
teeksi, on pitkän initiaation yhteydessä ta- 
pahtuvan matkan lopputulos. Siihen kuuluu 
sankarin jatkuva inhimillistyminen koetusten 
ja taisteluiden kautta. Niiden huipentumana 
on lopuksi oleskelu taivaan valtakunnassa, 
jossa hän viimein tajuaa hyvän ja pahan väli- 

sen eron, minkä jälkeen hänen sallitaan pa- 
lata maan päälle. Nyangojen parissa päällik- 
kö (mwuam?) käsitetään pyhäksi ja luonteel- 
taan jumalalliseksi, ja hänet valitaan tehtä- 
väänsä vasta koeajan sekä salaiseen rituaaliin 
huipentuvan initiaation jälkeen. Tästä syystä 
Biebuyck näkee tämän instituution ja sitä 
kannattavan ideologian kuvastuvan eepoksen 
kulussa ja loppuratkaisussa. Näyttää siltä, 
kuin eepoksella olisi myyttisen ja symbolisen 
esitystapansa kautta luonteeltaan pyhittävä 
tehtävä sikäli, että se antaa poliittiselle val- 
lalle jumalallisen takuun: päällikköhän on 
tulos jumalien toimeenpanemasta meta- 
morfoosista, jossa yli-inhimillinen tai suo- 
rastaan epäinhimillinen sankari muotoutuu ja 
hahmottuu lukemattomien koetusten ja kär- 
simysten kautta. 

Eepoksen pyhitys-funktio heijastuu myös 
yhteyksissä, joissa sitä opetetaan laulajille tai 
joissa nämä sitä esittävät. Vaikka teoriassa 
kuka tahansa voi ruveta laulajaksi ja vaikkei 
eepoksen esittäminen vaadikaan erityistä 
riittiyhteyttä, tähän perinnelajiin, vieläpä 
suuremmassa määrin kuin mvefiin, liittyy 
selviä sakraaliuden merkkejä. Nyangojen 
keskuudessa termi karisi, joka tarkoittaa 
eeppistä genreä ja laulajaa, on myyttisen 
päällikön, eepoksen sankarin Mwidon isän 
sekä ennen kaikkea henkiolennon nimitys. 
Mies päättää ryhtyä laulajaksi yleensä silloin, 
jos henki on häntä siihen unessa vaatinut. 
Pitkän oppiajan kuluessa noviisin on myös 
palvottava tätä henkeä välttääkseen vaikeuk- 
sia ja viivytyksiä opinnoissaan (Biebuyck & 
Mateena 1969). Lisäksi esiintyessään kunkin 
laulajan (shekaris?) on pidettävä esillä tämän 


hengen kulttuuriset embleemit (keihäs on 
pistetty maahan laulajan lähettyvillä, tiukuja 
on sidottu hänen nilkkoihinsa . . .). Näine va- 
rusteineen hän laulaa ja dramatisoi jonkin 
episodin pitkästä kertomuksesta Mwindosta, 
jonka roolia hän esittää. Hänen apulaisensa 
säestävät häntä lyömällä tahtia puikoilla ja 
yhtymällä kuoroon yleisön kanssa. Koska ka- 
riss on valinnut laulajan opiskelemaan ee- 
posta, tämä käsittää saaneensa tehtävän. Hän 
myös uskoo saavansa lauluistaan sen sankarin 
voiman, joksi hän kertoessaan inkarnoituu. 
Uskonnollisen, poliittisen, yhteisöllisen ja 
kirjallisen osa-alueen syvällinen limittynei- 
syys on vaikuttava. Se on paljon ilmeisempi 
kuin mvet’in kohdalla ja luonnehtii niin ee- 
poksen sisältöä kuin sen periytymisen ja 
esitysolosuhteiden modaliteetteja. 

Tässä eepoksessa aivan kuten mver’issä 
fantastinen ja ihmeellinen perustuvat sym- 
bolijärjestelmään, joka korostaa näiden 
tekstien myyttistä ulottuvuutta. Näyttää siltä, 
että nämä ihmiset voivat vain tällä tasolla 
tyydyttävästi ja tehokkaasti muotoilla oman 
identiteettinsä ja yhteenkuuluvuuden tun- 
teensa perinteellisen ilmauksen. Näiden 
kahden ryhmän muinaiset muuttoliikkeet, 
ekologinen tilanne, yhteisöpoliittinen orga- 
nisaatio (autonomiset sukuryhmät, pienet 
päällikkökunnat, alueen heterogeeninen ja 
hajanainen hallussapito) sekä maagis-uskon- 
nolliset representaatiot käyvät selityksestä 
sille, että nämä ryhmät kokeakseen yhteisen 
identiteetin tarvitsevat koetun historiansa 
myyttisen ja ideologisen projektion, joka 
kaikkien initiaatioriittien ja poliittisten ritu- 
aalien tapaan vahvistaa alkuperäistä yhteyttä 

ihmisen ja kosmoksen välillä. Fangeille se 
vahvistaa suhdetta vainajien, klaanin ja yhtei- 
sön kantaisien ja elävien välillä, jotka ikuis- 
tavat klaanin ja yhteisön varmistamalla sen 
jatkumisen ja koheesion. Nyangoille se lu- 
jittaa jumaliston ja kosmisen avaruuden 
suhteen yhteisöön ja ihmisten kosmokseen. 
Tämä suhde aktuaalistuu sankari-päällikössä, 
kahden maailman välisessä sakraalissa välit- 
täjässä. 

Huolimatta funktionaalisesta samankaltai- 
suudesta Länsi-Afrikan suuret eepokset 
näyttäisivät osoittautuvan keskenään varsin 
erilaisiksi. Nämä perinnetuotteet ovat synty- 
neet väestöryhmissä, joiden historiassa ylei- 
nen suuntautuminen kohti keskitettyä valtaa 
ja laajojen valtioiden luomista on ollut lei- 
mallista. Niiden sosiaalinen rakenne on pe- 
rustunut hierarkkiseen järjestykseen, joka 
vaikuttaa paitsi poliittiseen valtaan myös ko- 
ko yhteisöön, koska jokaisen yksilön tehtävä 
ja status kytkeytyy syntyperään. 

Kaksi seuraavaa esimerkkiä, jotka on saatu 
mandang- ja fulani-yhteisöiltä, osoittavat uu- 
denlaisen eepostyypin, jota karkeasti voitai- 
siin luonnehtia historialliseksi. 


Kolmas esimerkki: malilainen 
Sundiata-eepos 


Malilainen eepos, joka tunnetaan nimellä 
Sundiata, on kaikkein kuuluisin ja laajim- 
malle levinnyt. Sitä tavataan ennen kaikkea 
Malissa, mutta myös kautta Senegalin, Gam- 
bian, Guinean ja vieläkin laajemmalla alu- 
eella. Sen historiallinen substraatti on erit- 

täin tärkeä. Tämä pitkä »kronikka» keskittyy 
Sundiatan hahmoon, Manden valtakunnan 
yhdistäjään, Malin valtion luojaan, mahdin, 
jonka loisto korvasi Ghanan herruuden ku- 
koistuksen kolmanneltatoista vuosisadalta 
alkaen. Ennen Sundiatan valtaan nousua 
Manden valtakunta oli vain pienten kunin- 
gaskuntien yhteenliittymä. Nämä olivat yk- 
sinkertaisesti sukulaisuuteen ja muutaman 
kylän liittoon perustuvia päällikkökuntia. 
Keskinäisen kilpailun heikentäminä näistä 
pienoisvaltioista oli tullut pohjoisille naapu- 
reille helppoa saalista. Nämä ryöstivät heiltä 
omaisuutta ja orjia ylläpitääkseen kauppalii- 
kennettä: suolaa pohjoisesta vaihtona orjia ja 
kultaa vastaan etelästä... Eräs näistä pikku- 
kuninkaista, nimeltään Sumanguru Kante (tai 
Sumaworo), sossojen kullan ja raudan maan 
kuningas, onnistui vapautumaan tästä ikeestä 
ja alisti sitten valtaansa muut kuningaskun- 
nat. Hän muuttui näin vapauttajasta sortajak- 
si. Malinken eepoksen keskeinen osa kertoo 
taistelusta Sundiatan ja tämän seppä- ja tai- 
kurikuninkaan kanssa. 

Sundiata, predestinoitu lapsi, oli joutunut 
pakenemaan veljiensä kateutta. Mutta kun 
miltei koko Manden valtakunta oli antautu- 
maisillaan Sumangurulle, tämä prinssi, jolta 
oli riistetty hänen oikeutensa, pyydettiin ta- 
kaisin. Palattuaan hän voitti tyrannin kuului- 
sassa Krinan taistelussa. Tämä voitto oli al- 
kuna eräälle Länsi-Afrikan loistokkaimmista 
ajanjaksoista. Sanotaan, että kuollessaan 
vuonna 1255 Sundiata Keita, kuningasten 
kuningas, jätti jälkeensä yhtenäisen Malin 
valtakunnan, jossa ei ollut orjakauppaa vaan 
järjestys ja toimiva hallinto. Hallituskaute- 

naan hän oli kehittänyt kauppaa, maanvilje- 
lyä ja ennen kaikkea luonut vahvan yhteisö- 
poliittisen järjestelmän. Se perustui eri klaa- 
nien välisiin liittolaissopimuksiin ja vakiintu- 
neisiin yhteiskuntaluokkiin, jotka määräytyi- 
vät yhteisösidonnaisen aseman ja tehtävän 
perusteella. 

Miten historiallinen kronikka onkin, se 
kuitenkin alkaa kuvauksella valtakunnan 
myyttisestä alkuperästä. Historiaa soveltaen 
se selittää Sundiatan vapautustoimet Manden 
valtakunnan myyttiseksi päämääräksi laina- 
ten prinssille mittavan sukupuun, joka ta- 
kautuu aina kolmeen Simboniin, mestari- 
pyytäjiin, jotka olivat tulleet taivaasta sen 
holvikaarta myöten (tai Bilali, profeetta Mu- 
hammedin pappi, oli lähettänyt heidät) pe- 
rustamaan ensimmäisen kylän. Tämä myytti- 
nen episodi, joka oli sovelias myös islamin 
uskon kannalta, on käsitetty väljäksi vertaus- 
kuvaksi, jonka symbolisen merkityksen sala- 
peräinen hahmo nimeltä Kabaku paljastaa 
initiaationkaltaisen matkan lopussa. 

Tämä pitkäkestoinen kronikka koostuu 
historiasta ja myyteistä lainattujen aiheiden 
ohella vyyhdestä aiheita ja motiiveja, ker- 
rontakaavoja ja tyylikuvioita, joita kaikkia 
tavataan tämän alueen muissakin perinnela- 
jeissa. Esim. Sundiatan äitiä esittelevän jak- 
son rakenne ja motiivit on lainattu laajalti 
tunnetusta kertomuksesta vapauttaja-sanka- 
rista, joka onnistuttuaan aivan yksin tappa- 
maan maata ahdistavan hirviön saa palkin- 
nokseen prinsessan. Lisäksi kutakin eepok- 
sen kohokohtaa on tähdennetty lukuisin 
lauluin. Muuan näistä on valittu nykyisen 
Malin kansallislauluksi. 


On nähtävissä, että eeposperinteessä ovat 
edustettuina kaikki ne erilaiset tämän kult- 
tuurin tasot, jotka strukturoivat suhdetta 
ympäröivään todellisuuteen: myyttinen, us- 
konnollinen, = historiallinen, sosiologinen, 
poliittinen ja eettinen taso. Tekstit, jotka 
ovat eräänlaisia koko yhteisön ja kulttuurin 
tiiviitä yleisesityksiä, sulattavat itseensä ih- 
misten kaiken kokemuksen, jolloin johta- 
vaan historialliseen hahmoon suodattuu 
nationalismin ja ideologian koko voima. 

Kukaan ei tiedä, milloin tämä kronikka on 
sepitetty. Perimätiedon mukaan se esitettiin 
ensimmäisen kerran Sundiatan hautajaisissa. 
Sellaisten historioitsijoiden kuten esim. 
Yves Personin mukaan tekstin on täytynyt 
saada nykyinen muotonsa 16. vuosisadan 
loppupuolella aikana, jolloin on voitu pitää 
välttämättömänä elvyttää Mandingen kan- 
sojen yhteenkuuluvuuden tunnetta. 

Oli miten tahansa, tämä kronikka, jolla 
epäilemättä on pitkä perinne ja joka yhä seit- 
semän vuosisadan jälkeenkin elvyttää ker- 
tomuksen historiallisesta sankarista, osoit- 
tautuu sarjaksi yhteenkietoutuneita oikeu- 
tuspyrkimyksiä. Siinä etsitään historiallista 
oikeutusta myytin kautta ja nykyisen Man- 
dingen kulttuurin ja yhteisön oikeutusta 
muinaishistorian perusteella. 

Mandingen kansan koko isänperinnön si- 
sältävänä ja sen loistokasta kohtaloa symboli- 
soivana Sundiatan kronikka on käsitettävä 
Manden koko olemassaolon perusteeksi ja 
vakuudeksi. Ei siksi hämmästytä, että sen pe- 
riytyminen on tarkoin säännelty ja elleikään 
juuri sakralisoitu niin kuitenkin voimak- 
kaasti laitostettu. Jokainen tavallinen laulaja 

(griot) voi missä tahansa laulaa tunnettuja 
virsiä »jousenkaarelle», »harmonialle», 
»rauhalle» jne., ja jokainen saa kertoa Sun- 
diatan kertomuksen suosituimmat episodit, 
jotka he osaavatkin ainoastaan niiden ylei- 
sesti tunnetussa muodossa. Toisaalta sellaiset 
jaksot, joita pidetään Manden »todellisena 
historiana», ovat vain »Kuninkaan laulajien» 
salaista ja säännellysti opittua perinnettä. 
Nämä perinteentaitajat kuuluvat hallitsijan 
sukuun. Vain he viljelevät todellista tietoa ja 
puhetaitoa luonnehtien itseään »virsilippaik- 
si», jotka sulkevat sisäänsä vuosisataisia salai- 
suuksia. He väittävät myös, »etteivät he 
pysty valehtelemaan», mutta todistavat toi- 
saalta, että »kaiken todellisen tieteen on ol- 
tava salaista» (D. Tamsir Niane). He luovut- 
tavat yleisölle vain sen verran tietoa kuin 
arvelevat sopivaksi. Mitä »todelliseen ker- 
tomukseen» tulee, he rajoittavat sen esityk- 
sen suljettuihin ja rituaalisiin istuntoihin, 
joissa he keskenään todentavat tietonsa sen 
autenttisen muodon ikuistamiseksi, koska 
»maailma on vanha, mutta tulevaisuus syntyy 
menneisyydestä» (ibid.). Kunnioitus perin- 
nettä kohtaan on niin suuri, että minkä ta- 
hansa merkittävän erehdyksen sanotaan 
tuottavan epäonnistuneen »sanan mestarin» 
kuoleman vuoden sisällä tapahtuneesta. 
Manden alueella on joitakin tunnettuja 
keskuksia, joissa »oikeaa» eeposperinnettä 
opetetaan ja ylläpidetään » Kuninkaan laula- 
jien», etuoikeutettujen perinteenkannatta- 
jien perheiden parissa. Malissa tunnuste- 
tuimmat ovat Kela ja Krina, lähellä Kanga- 
baa. Vaikka Kelan laulajat pitävät itseään 
mitä autenttisimpina perinteenkannattajina, 

heidän on kuitenkin täydennettävä oppi- 
aikaansa Manden valtakunnassa. Matkaten 
mestarilaulajan luota toisen luo he oppivat 
eri sukuhistorioiden erilaisia versioita ja 
päättävät matkansa Krinaan, johon he tulevat 
» saamaan vihkimyksensä». 

Niin Kelassa kuin Krinassakin tämän pe- 
rinteen välittäminen liittyy tiettyihin riittei- 
hin ja kulttikäytänteisiin. Lähellä Krinaa, 
Kangabassa pyhäkön suojissa on esi-isien re- 
liktejä ja alttareita. Joka seitsemäs vuosi ta- 
pahtuvan pyhäkön katon uusimiseen kuuluu 
erityinen rituaali, jossa vihkiytyneimmät 
laulajat järjestäytyvät osallistuakseen edellä 
mainittuun salaiseen istuntoon. Mutta he 
tulevat tänne myös muistellakseen Manden 
valtakunnan alkuperää ja esittääkseen eri 
klaanien sukutaulut yleisölle. Läsnäoleville 
nuorille laulajille tämä on tilaisuus suorittaa 
eräänlainen heidän tietojaan testaava tut- 
kinto. 

Krinassa myyttisen Samangurun häviöstä 
tiedottaneen linnun kulttia vietetään vuosit- 
tain. Ja joka kuudeskymmenes vuosi on pap- 
pien julkinen juhla. Tähän hyvin erityislaa- 
tuiseen tilaisuuteen laulajat tulevat esittä- 
mään kaikki taitamansa kertomukset. Näi- 
den rituaalisten juhlien ohella malilaisen 
yhteisön huomattavien henkilöiden hautajai- 
set ovat tilaisuuksia, joissa laulajat kertaavat 
Manden historian julkista versiota. 

Kaikissa näissä julkisissa tilaisuuksissa 
laulaja initiaatiosauvaansa nojautuen aloittaa 
aina omasta sukutaulustaan todistaen näin 
tietojensa todenperäisyyden. Sitten seuraa- 
vat Manden myyttisen alkuperän kerronta ja 
kuninkaallisen klaanin sukutaulut. Ja kunkin 

mainitun nimen kohdalla naislaulajat esittä- 
vät vastaavan tunnussäkeen. Säestys (balafo- 
nilla, coralla, luutulla ja käsirummulla) on 
keskeisessä asemassa, sillä musiikilliset tee- 
mat, jotka liittyvät kuhunkin roolihenkilöön 
tai jokaiseen tärkeään tapahtumaan, toimivat 
kertomusta riimittävinä ja strukturoivina 
tunnuksina. Mutta jokaiselle mandingille 
nämä musiikilliset aihelmat toimivat myös 
auditiivisina, vahvasti vetoavina symboleina, 
joihin keskittyy heidän identiteetin ja yhtei- 
syyden tunteensa. 

Tämä malilaisen esimerkki on tuonut nä- 
kyviin jälleen uuden eepostyypin. Toisin 
kuin mvet se ei ala maailman luomisesta. 
Historiaan ankkuroituen se sijoittaa Manden 
asuttamisen alkuperämyytin tarkoin määri- 
tellylle maantieteelliselle alueelle oikeut- 
taakseen kuin jälkikäteiseen predestinaati- 
oon nojautuen tuon Länsi-Afrikan historiaan 
miltei kolmen vuosisadan ajan ratkaisevasti 
vaikuttaneen valtakunnan perustamisen. 

Niin ikään mvet’ista poiketen tämä eepos ei 
luonnostele metayhteisön kuvaa, vaan toimii 
todellisen, nykyisen kaltaisen yhteisön va- 
kuutena. Toisin kuin mvef'in ja nyangojen 
laulajilla, Malin perinteenkannattajien toi- 
mintaa ei ole sakralisoitu initiaation tai ju- 
malallisen innoituksen välityksellä, vaan se 
on laitostettu sosiaalisesti. Laulaja perii jo 
syntymässä toimensa, jota yhteisö kontrolloi 
ja hallitsee edellä kuvattujen rituaalien 
kautta ja myös sen dynamiikan välityksellä, 
joka vaikuttaa eri sosiaalisten ryhmien väli- 
sissä suhteissa. 

Näin meillä on käsillä eepostyyppi, joka ei 
arvioi kansan identiteettiä vain historiallisen 


syvyyden kannalta, vaan myös sen instituuti- 
oiden vakavuuden ja pysyvyyden perusteel- 
la. Eepoksen välittyminen ei ole näistä insti- 
tuutioista vähäpätöisin. Historia juurruttaa 
näin itsensä uudelleen myyttiin löytääkseen 
oikeutuksensa, ja myytti muuntautuu ver- 
tauskuvaksi — tämän historian symboliseksi 
ja metaforiseksi projektioksi — löytääkseen 
pyhityksensä. Tämä on toinen tapa sulkea 
ympyrä. 

Tämä esimerkki voi myös valottaa meille 
tapaa, jolla laulajat eepoksen kerronnassa 
manipuloivat historiallisia tosiseikkoja. Tässä 
selvemmin kuin muualla historia ei ole puo- 
lueetonta menneisyyden arkistointia eikä 
myöskään menneisyyden objektiivista, ana- 
lyyttista pohdintaa. Se on menneen inte- 
grointia nykyisyyteen ja se saa merkityksen 
vain, jos se todellisuuden ja symbolin leik- 
kauspisteessä on ideologista historiaa. 


Neljäs esimerkki: fulanien eepos 
(Malt) 


Vaikka fulanien eepokset mita todennákói- 
simmin ovat lainattua traditiota, ne voivat 
tarjota kiinnostavan esimerkin, sillä ne ku- 
vastavat väestön kahta kulttuurista ja ideolo- 
gista perustekijää alueella, jolla on peräkkäi- 
sesti esiintynyt kahdentyyppisiä yhteisöjä. 
Malin alueella fulani-heimot paimensivat 
karjaansa Niger-joen mutkassa, jossa vuotui- 
set tulvat turvasivat laajat laidunmaat. Kah- 
deksannentoista vuosisadan lopussa maa oli 
vielä jaettuna valtavan laajoiksi päällikkö- 
kunniksi. Niitä johtivat arbet, perinteiset 

päälliköt, jotka tuolloin olivat kuningas Sé- 
goun (Bambara) alaisia. Yhdeksännellätoista 
vuosisadalla tämä puolinomadinen, Bamba- 
rasta riippuvainen karjanhoitajayhteisö ve- 
täytyi Massinan valtakunnan tieltä, jonka 
perustaja oli Sékou Amadou. Torjumalla 
Bambaran ikeen, laajentamalla valtakuntansa 
rajoja, pakottaen fulanit asettumaan aloilleen 
ja määräämällä islamin lain voimaan hän 
muodosti voimakkaan » Dinan» valtion, jon- 
ka piirissä hän tuli tunnetuksi lainsäätäjän 
ominaisuuksistaan, poliittisena hahmona se- 
kä kulttuurin ja uskonnon edusmiehenä. 

Tämä historiallinen kehitys kuvastuu fula- 
nien eepostradition hajanaisuudesta sen 
ylistäessä toisaalta perinteistä arbejien kult- 
tuuria ja toisaalta lähimenneisyydessä ta- 
pahtunutta fulanien nousua yhdistyneeksi, 
vapaaksi kansaksi, jota tukee keskitetty ja 
vahvasti strukturoitu valtaperuste. 

On useita syitä uskoa, että fulanit lainasivat 
eepos-lajin malilaisilta ja bambaralaisilta 
naapureiltaan, sillä se tavataan aloilleen 
asettuneiden fulanien keskuudesta, jotka 
omaksuivat naapuriensa sosiaalisen raken- 
teen. Sen sijaan nomadeina pysyneiden fula- 
nien parissa ei tätä perinnelajia eikä laulaja- 
tyyppiä ole löydettävissä. Massinan alueen 
fulanit taas ovat omaksuneet tämän lajin niin 
täysin, että he pitävät sitä parhaana keinona 
ilmaista alkuperäistä identiteettiään ja ideo- 
logiaansa. Ja todellakin, eepokset heijastavat 
sellaista kahtalaisuutta, joka kertoo tämän 
alueen fulanien persoonallisuuden ja kult- 
tuurin kaksijakoisuudesta. 

Yksi eepostyyppi on keskittynyt Sekou 
Amadoun tekoihin ja urotöihin sekä hänen 

jälkeläistensä taisteluihin valtakunnan laa- 
jentamiseksi ja rauhoittamiseksi. Nämä 
taisteluista, vihamielisten tai liittoutuneiden 
päälliköiden tapaamisista, neuvotteluista ja 
kiistoista kertovat esitykset on varmaan ker- 
rottu eeposten tapaan luutulla säestäen, 
mutta ne vaikuttavat paremminkin kroni- 
koilta, joissa realismi on vallitseva ja joissa 
henkilöt itse määrittelevät inhimillisen koh- 
talonsa. Tällainen eepos on melko hiljattain 
eletyn ajan muistoa. Siihen voidaan soveltaa 
historiallis-kriittistä menetelmää ja sitä voi- 
daan hyödyntää luotaessa alueen historiaa. 
Hampate Ba käytti sitä laajalti eräänlaisena 
kansanomaisena arkistolähteenä teoksessaan 
L'empire peul du Macina. 

Toinen eepostyyppi muistuttaa paljon 
enemmän bambaralaista eeposta niin taiteel- 
liselta käsittelytavaltaan kuin teemoiltaankin, 
jotka usein perustuvat yhteisiin kokemuk- 
siin. Kuitenkin juuri tämä eepos koetaan fu- 
lanilaisittain autenttiseksi sen ilmaiseman 
ideologian vuoksi. Pulaaku on ihanteellinen 
ja erityisesti fulaneille ominainen elämän- 
muoto. Sen piirissä kuuluisimmat ja edusta- 
vimmat hahmot ovat arbet. Nämä päälliköt, 
jotka puolinomadisten kansanosien johtajina 
jakoivat tämän alueen keskenään ennen 
Massinan valtakunnan perustamista, tunne- 
taan kapinoitsijoina niin Bambaran käsky- 
valtaa kuin Koraanin lakiakin vastaan. Hui- 
keina juojina, julman ylpeinä ja aina valmiina 
karjavarkauksiin he vaalivat ja kehittivät 
huippuunsa riippumattomuuden tunteen ja 
luokkaylpeyden. 

Tämä eepos, jota laulajat esittävät luutun 
säestyksellä, koostuu tarkkarajaisten episo- 

dien sikermistä. Näistä kukin on sepitetty 
valottamaan täysin yksilöityä sankaria, jonka 
toiminta nimenomaan kuvastaa hänen eri- 
tyisluonnettaan. Jokaisen näistä sankareista 
on määrä kuvata yhtä pulaaku-ihanteen 
muodostamista kardinaalihyveistä: pidätty- 
vyyttä, ylpeyttä, loistokkuutta, ehdotonta it- 
sekuria, ankaraa vapaudenkaipuuta. Näin 
toisin kuin muiden eeposten sankareilla 
heillä on todellinen inhimillinen ja psykolo- 
ginen ominaisuus, joka motivoi ja säätelee 
heidän vähäisintäkin tekoaan. 

Sankarin tunnussäkeen korostus — oli se 
sitten sanallinen tai musiikillinen — hänen 
sukutaulunsa minimaalisen tähdennyksen 
vastakohtana osoittaa, että henkilöhahmo on 
tärkeä nimenomaan yksilönä. Kuten kaikissa 
muissa näkemissämme eepoksissa genea- 
logialla luonnollisesti on paikkansa tässäkin, 
mutta kun sitä mvet'issä seurataan taaksepäin 
aina maailman luomiseen asti ja malilaisilla 
kolmeen mestaripyytäjään, mandejen myyt- 
tisiin esi-isiin, fulanien eepoksessa sitä jälji- 
tetään vain parin, kolmen sukupolven verran 
palauttaen mieliin sankarin todellinen suku- 
perä ja antaen hänelle näin mahdollisuuden 
määritellä itsensä omien tekojensa ja asen- 
teidensa pohjalta. Nämä sankarit ovat ark- 
kityyppejä: niiden tapaan liioittelevina ne ei- 
vät koskaan ole sellaisinaan seurattavia esi- 
merkkejä, vaan elinvoimaisia symboleita, 
joiden tärkein ominaisuus on niiden kyky 
vedota tunteisiin. 

Historiallista todellisuutta käytetään tässä 
yhteydessä vain ideologisena kuvauksena 
eettisestä, sosiaalisesta ja erityisesti psykolo- 
gisesta käyttäytymistavasta, jota pidetään fu- 


lanien ja ei-fulanien välisenä erottavana 
piirteenä milloin ja missä tahansa. 

Kuten on nähtävissä, käsillä on uudenlai- 
nen eepos, jota luonnehtii voimakas sisäis- 
täminen. Tässä toiminnan ainoa tarkoitus on 
korostaa henkilön piirrettä tai käytöstapaa 
fulanien identiteettiin olennaisesti liittyvällä 
tavalla. Tämä »sisäistäminen» on ymmärret- 
tävissä juuri fulanien olosuhteiden pohjalta. 
Minkä tahansa paimentolaiskansan tapaan, 
joka on joutunut kokemaan eristyneisyyden, 
hajallisuuden, muuttoliikkeet ja yhteydenpi- 
don mitä erilaisimpiin kansoihin, heidän 
identiteettiään on voitu ylläpitää vain kaik- 
kein syvällisimmällä, persoonallisuuteen si- 
doksissa olevalla tasolla. Tämä henkilöideo- 
logia ilmenee alituisena tarpeena erottautua 
muista korostamalla yksilön erityisluonnetta, 
joka osoittaa hänen kuulumisensa tähän 
kulttuuriin ja tekee eristyneestäkin kuiten- 
kin henkisesti yhteisön jäsenen. 

» Sisäistäminen» on myös syynä siihen, että 
fulanien eepos on sisäryhmäkeskeinen. Sitä 
voidaan luonnehtia sisäiseen käyttöön tar- 
koitetuksi perinnelajiksi. Itse asiassa sanka- 
rin reaktiot, jotka ovat fulaneille merkityk- 
sellisiä, ovat täysin hämmentäviä ulkopuoli- 
sen mielestä, joka ei tunne fulanien kulttuu- 
ria sisältä käsin. 

Kaikkien fulanien perinnetuotteiden ta- 
paan tämä eepos osoittaa tiettyä ilmaisun 
kurinalaisuutta ja suosii selvästikin viittauk- 
sia, asioiden olettamista tunnetuiksi ja ym- 
märretyiksi. Tämä heijastaa vielä erästä fula- 
nien etiikassa ja estetiikassa esiintyvää piir- 
rettä, nimittäin pidättyvyyttä ja vaatimatto- 
muutta. Tässä ollaan todella etäällä mvet’ista, 

jossa sanallinen taiturointi saa rinnalleen pi- 
däkkeettömän mielikuvituksen ja jossa ba- 
rokkimainen liioittelu ja fantasian irtipäästö 
hyvin luontuvat kuvaamaan kuolevaisten ja 
kuolemattomien välisiä mahtavia taisteluja. 
Fulanien eepoksessa sen sijaan voi tavata el- 
liptistä ilmaisua ja sävyn ja tyylin hienostu- 
neisuutta, joka on täysin sopusoinnussa san- 
karuuden ankaran sisäistämisen kanssa, tä- 
män eeppisen toiminnan »psykologioinnin» 
usein keskittyessä vaikka vähäiseenkin te- 
koon, joka kuitenkin on kulttuurisesti pai- 
nokas ja ideologisesti merkitsevä. 

Fulanien keskuudessa eepos — tunnussä- 
keen tavoin — kuuluu tietylle laulajakatego- 
rialle, maabuubeille, jotka samalla ovat kuto- 
jia. Fulaneilla ei ollut ammattimaisia käsi- 
työläisiä perinteisessä paimentolaisyhteisös- 
sään: luokkaerot he omaksuivat naapureil- 
taan asetuttuaan aloilleen. Ja vaikka he eivät 
vieläkään pidä laulajia syntyperältään fula- 
neina, he kuitenkin näkevät näiden tehtävänä 
olevan kannattaa heidän eeposperinnettään, 
joka — kuten olemme nähneet — edustaa 
heidän ideologiansa huipentumaa taiteen ta- 
solla. 

Koska laulaja tavallaan on määrätty tehtä- 
väänsä syntyperänsä perusteella, hänen en- 
simmäinen sanallinen ja musikaalinen oppi- 
poikuutensa sijoittuu perheen pariin. Lap- 
suudestaan alkaen hän säestää isäänsä tai se- 
täänsä omaksuen heidän tietonsa ja oppien 
kaiken taitonsa jäljittelyn ja kokemuksen 
kautta. Myöhemmin hän täydentää koulu- 
tustaan ja viimeistelee tietojaan kuuluisien 
laulajien luona. Hänen ei tarvitse alistua mi- 
hinkään erityiseen initiaatioon kuten mvet’in 

soittajan tai nyangojen laulajan, hänen us- 
kollisuutensa suulliselle perinteelle ei myös- 
kään ole yhteisön kontrollin alainen kuten 
mandingen laulajan tapauksessa. Hänen tie- 
tämystään ja taitoaan sanktioi vain hänen 
suosionsa kuulijoiden keskuudessa. Nämä 
ovat sitä herkempiä hänen taitonsa arvioin- 
nissa mitä paremmin he tuntevat esitettyjen 
kertomusten sisällön. Yleisö ei todellakaan 
tässä sen paremmin kuin edellisissäkään ta- 
pauksissa odota kerronalta tietoja historialli- 
sesta menneisyydestään vaan paremminkin 
eettistä ja esteettistä tunne-elämystä, jossa 
menneisyyden mieliin palauttaminen ylentää 
mielen ja luo alttiuden samaistua näin esite- 
tyn pulaakun ideologiseen ilmenemismuo- 
toon. 

Pystyäkseen tähän laulajalla on oltava hal- 
linassaan paitsi sana myös luuttunsa, joka 
» puhuu» vain, mikäli hän hallitsee sen. Tämä 
sanan ja sävelen mestaruus antaa hänelle 
myös yliotteen ihmisistä erityisesti heidän 
tunnussäkeidensä välityksellä. Ennen oli to- 
dellakin jokaisella päälliköllä nimetty laula- 
jansa, joka saattoi pakottaa hänet väsymättä 
noudattamaan itselleen asettamaansa ihan- 
netta lausumalla hänen tunnussäkeensä tai 
soittamalla vastaavan sävelmän. Itse asiassa 
fulaneille ryhmänä eepos merkitsee samaa 
kuin tunnussäe yksilölle. Sankarien motot, 
jotka kaiken matkaa myötäilevät heidän te- 
kojaan kuvailevaa kerrontaa, puhuttelevat 
fulaneja moninkertaisina pu/aakia heijastele- 
vina symboleina. Eepoksen teksti taas on ta- 
vallaan fulaniyhteisön kollektiivinen tunnus- 
säe. 

Luonnehtiessaan taidettaan laulaja Tin- 

guidji (Seydou 1972) puhuu tästä sanojen ja 
sävelen erityisvoimasta, jolla laulaja voi 
» tarttua» henkilöön. Hän muistelee myös 
soittajia, jotka luuttunsa maagisessa hallin- 
nassa ovat niin mestarillisia, että he voivat 
määrätä instrumenttinsa soimaan itsestään. 

Alkaen fangien mvet’in soittajasta, joka va- 
littaa täydellistä alistuneisuuttaan suhtees- 
saan soittimeensa ja päätyen fulanien laula- 
jaan, joka päin vastoin julistaa hallitsevansa 
soitintaan täysin voidaan havaita, miten ee- 
posten esittäjien funktio saattaa vaihdella 
yhteisöstä toiseen, vaikka eepoksen tehtävä 
on identtinen. Välittäjä-laulajalla, historioit- 
sija-esittäjällä tai täyspainoisella taiteilijalla 
on kuitenkin oma paikkansa yhteisölle omi- 
naisten arvojen välitysjärjestelmässä, jonka 
yksi keskeinen takuumies hän on. 


Loppupäätelmä 


Näiden neljän esimerkin tarkastelu on en- 
sinnäkin nostanut esiin kahtiajaon mytologi- 
sesti ja historiallisesti suuntautuneisiin ee- 
poksiin. Edellinen tyyppi näyttää olevan 
ominainen yhteisöille, joilta puuttuu keski- 
tetty valtarakenne ja joiden samastumiskei- 
not perustuvat vainajienpalvonnan ja initiaa- 
tion pyhittämään sukujärjestelmään ja sen 
ideologiaa heijastavaan alkuperämyyttiin ja 
mielikuvituskertomuksiin. 

Jälkimmäinen tyyppi näyttää olevan luon- 
teenomainen yhteisöille, joissa on keskitetty 
valtarakenne ja joiden samastumiskeinot 
ovat imperiumin tai valtion kaltaisissa jär- 


jestelmissä ja toiminnan perustana olevissa 
sosiaalisten suhteiden hierarkioissa. 

Fulanien eepos tarjosi vastaesimerkin, 
koska se on näiden kahden erilaisen yhtei- 
sOtyypin ja suuntautumisen rajalla ja toimii 
rajatapauksena molempiin suuntiin. Esiin 
kohoamassa olevan valtion yhteydessä sillä 
on taipumusta historiallisuuteen; sijoittues- 
saan alkuaan nomadiseen karjanhoitoyhtei- 
söön siitä tulee eräänlainen kollektiivinen 
tunnussäe, täysin henkilöön keskittyvään 
ideologiaan sovitettu. 

Paralleelisena tälle ensimmäiselle kahtia- 
jaolle tuli ilmi toinen erottelu, joka näkyi 
eepoksen tekstin ja sen tuottajan välisessä 
suhteessa ja jonka käänteisyys selittyy sosio- 
kulttuurisesta kontekstista. Keski-Afrikan 
laulaja-initiandit, jotka vihitään »mvet’in loit- 
suin» tai joita »inspiroi Karisin henki» — 
toimivat näennäisesti passiiveina välittäjinä, 
joiden kautta esi-isien sanat tulevat kaukaa 
rajan takaa tavoittamaan eläviä. Sen sijaan 
Länsi-Afrikan laulajia, joita pidetään syn- 
nynnäisinä »sanan mestareina», on tästä 
syystä nimetty suullisen perinteen ylläpitä- 
jiksi, erityisesti sen eepoksen taitajiksi, jon- 
ka muotoilusta ja välittämisestä heille on an- 
nettu vastuu. 

Afrikkalaista kontekstia tutkiessamme nä- 
emme, miten eepos, vaikka varsinaiselta 
funktionaalilta luonteeltaan sama kaikissa 
yhteisöissä, on kuitenkin monimuotoinen, 
koska se sopeutuu kullekin yhteisölle omi- 
naiseen sosiaalisten suhteiden järjestymista- 
paan. Tähän vaikuttaa kunkin ryhmän histo- 
riallinen tilanne ja sitä säätelee kullekin 
kulttuurille ominainen ideologia. 

Pitkä tie kautta yhteisöjen ja eeposten lie- 
nee jälleen kerran valottanut eeposlajin 
huomattavaa kulttuurista painoarvoa suulli- 
seen perinteeseen pohjaavien yhteisöjen 
keskuudessa, joissa tuo laji yhä elää ja joissa 
sen funktio vielä on säilynyt. Olisi varmasti 
vaivan arvoista laajentaa esimerkkien määrää 
ja esitellä ne yksityiskohtaisemmin. Olisi 
myös kiinnostavaa esimerkiksi vertailla ee- 
poksia tuottaneita yhteisöjä sellaisiin, joilla 

tätä perinnettä ei ole. Silloin voisi paremmin 
käsittää niitä ehtoja, jotka liittyvät tämän pe- 
rinnelajin esiinnousuun siellä, missä se 
esiintyy, ja tunnistaa ne suullista tai muuta 
perinnettä olevat funktionaalit korvikkeet, 
joita ovat omaksuneet sellaiset yhteisöt, 
joilla ei ole eeposta. 


(Suomennos Henni Ilomäki) 

MICHELINE GALLEY 


Arabien eeposrunous 


Jo 1600-luvulla eurooppalaiset osoittivat 
suurta kiinnostusta ja mieltymystä kaikkea 
itämaista ja erityisesti islamilaista arabialuetta 
kohtaan. Yhä useammat kävivät Levantissa ja 
kertoivat matkoistaan. Matkakertomukset 
olivat lukijoiden suosiossa. Mutta itämaita 
koskeva muoti kehittyi pääasiallisesti 1700- 
luvun alusta lähtien, kun laaja kokoelma eri- 
laisia kertomuksia painettiin ranskaksi. Nii- 
den joukossa oli yksi pitkä eepos, kertomus 
kuningas ‘Umar al-Nu'mänista. Kokoelma 
tunnetaan kokonaisuudessaan nimellä Tuhat 
ja yksi yötä (1704—1708). Sen tavaton me- 
nestys tuotti ainakin seitsemänkymmentä 
ranskalaista painosta 1700- ja 1800-luvuilla, 
ja teos levisi pian koko Eurooppaan. Tuhan- 
nen ja yhden yön kehyskertomus vetosi lu- 
kijoiden mielikuvitukseen: sen päähenkilö 
on viekas Seherazade, joka pelasti henkensä 
kertomustensa avulla keskeyttäen esityksen- 
sä joka aamu ja jatkaen sitä joka ilta tuhan- 
nen ja yhden yön ajan. Tunnemme nykyään, 
että jotkut kertomuksista — kuten esimer- 
kiksi Aladdinin taikalamppu, Sindbad me- 
renkulkija, Ali Baba ja neljäkymmentä ros- 
voa — ovat osa omaa kulttuuriperintöämme. 


Antar-eepoksen suosio ja epäsuosio 


Tuhannen ja yhden yön Euroopassa nautti- 
man suosion jakoi, ainakin romantiikan kau- 
della, yksi arabialainen eepos: “Antar. Ker- 
tomus alkaa esi-islamilaisen runoilijan seik- 
kailuista ja kasvaa eepokseksi afrikkalaisesta 
orjasta, jonka asema määräytyy ensisijaisesti 
hänen äitinsä mukaan, vaikka hän on arabia- 
laisen prinssin poika. Eurooppalaisten mie- 
lessä “Antar on ollut esimerkki romanttisesta 
sankarista, vapaudenrakkaudesta ja ritarilli- 
suudesta. Lamartine piti “Antaria »tyypillise- 
nä vaeltavana arabina, joka on karjapaimen, 
soturi ja runoilija samanaikaisesti», ja vertasi 
häntä teoksessa Voyage en Orient Home- 
rokseen eepillisen laulunsa, Jobiin valituk- 
sensa, Teokritokseen rakkautensa ja Salo- 
moon filosofiansa vuoksi. "Antar-eepoksen 
esitteli eurooppalaisille vuonna 1802 wieni- 
läinen orientalisti von Hammer-Purgstall, ja 
siitä käännettiin pian osia useille eurooppa- 
laisille kielille, mm. tanskaksi ja norjaksi. 
Tutkijat ryhtyivät "Antarin ja eurooppalais- 
ten tarinasikermien vertailevaan tutkimuk- 
seen (Norris 1980, 1—7). Aihe hedelmöitti 

useita taiteen aloja; mainittakoon esimerkki- 
nä säveltäjistä vain Rimskij-Korsakov, joka 
sävelsi Itämaisen sinfonisen sarjan (1868). 

Vaikka “Antar on suuresti kiehtonut eu- 
rooppalaisia kirjallisia piirejä, arabialainen 
kirjallinen eliitti ei ole osoittanut sitä koh- 
taan kiinnostusta paria poikkeusta lukuun 
ottamatta. Pääasiallinen syy sen huonoon 
maineeseen on syvässä vastakohtaisuudessa, 
joka vallitsee arabiaa puhuvissa maissa yh- 
täältä klassisen arabian — jota kunnioitetaan 
Koraanin kielenä, toisin sanoen Jumalan sa- 
nana ja myös hyväksytyn kirjallisuuden kie- 
lenä — ja toisaalta kansankielen eri muotojen 
välillä, jotka kuuluvat arkielämän piiriin ei- 
vätkä ansaitse huomioon ottamista. “Antar ja 
siihen verrattavat kansaneepokset olivat ar- 
vottomia teologien ja kieliopin vartijoiden 
näkökulmasta. Tämä oli ns. virallisten kirjal- 
listen piirien kanta (Connelly 1984). Toi- 
senlaisen näkökannan esittäminen vaati roh- 
keutta ja vaikutusvaltaa: vasta tunnettu 
1300-luvun historioitsija Ibn Haldin nousi 
vastustamaan sitä, mikä hänestä tuntui aika- 
laisten ennakkoluulolta ja kyvyttömyydeltä 
tajuta kansanrunoutta: 


Viimeksi kuluneiden vuosisatojen tiedemiehet ja 
suurin osa niistä, jotka meidän päivinämme har- 
joittavat tieteitä ja erityisesti kieleen liittyviä tie- 
teitä, halveksivat runouden lajia, jonka nämä ara- 
bit ovat omaksuneet. Ja kun heille esitetään näitä 
runoja, he kuuntelevat niitä syvää halveksuntaa 
osoittaen. He kuvittelevat, että ne loukkaavat hy- 
vää makua, koska ne ovat rappeutunutta kieltä ja 
koska kieliopilliset säännöt eivät koske niitä. 
Mutta tämä tunne on peräisin pelkästään heidän 
kykenemättömyydestään arvostaa tämän kielen 
arvoa. Jos heillä olisi ollut sama kyky ymmärtää 

sitä kuin beduiini-arabeilla ja jos heillä olisi ollut 
makua ja arvostelukykyä, he olisivat löytäneet ru- 
noille ominaisesta tyylistä ja niiden henkevyyden 
luonnollisesta olemuksesta vahvan todisteen tä- 
män kielen kyvystä ajatusten ilmaisemiseen. 


(Haldun 1856, 405—406.) 


Sen lisáksi etta kansanomaista epiikkaa sa- 
nottiin esitettävän »sekatyylikielellä», sitä 
myös halveksittiin ja paheksuttiin aiheidensa 
ja niiden käsittelytavan vuoksi. Kertomuksia 
luonnehdittiin rahvaanomaisiksi, vähäpätöi- 
siksi, typeriksi ja ytimekkäämmin »valheiden 
verkoksi» ja siinä mielessä vaarallisiksi. Mai- 
nitun Ibn Haldunin aikana Egyptissä ryhdyt- 
tiin toimenpiteisiin kopioijien vieroittami- 
seksi näistä kansan tuotteista. Heitä varoi- 
tettiin, että heidän »on jätettävä kopioimatta 
“Antarin tapaiset kertomukset, jotka merkit- 
sevät vain ajanhukkaa ja jotka uskonnon 
kannalta ovat täysin tarpeettomia» (Wiet 
1966, 103). 

Mutta mikä on tilanne nykyään? Arabi- 
maissa saattaa vielä siellä täällä esiintyä epä- 
luuloa kansankirjallisuuden puolesta tehtyjä 
aloitteita kohtaan. Tällaisissa tapauksissa 
väitetään, että murteet edesauttavat arabi- 
yhteisön jakautumista (ja totta onkin, että 
siirtomaapolitiikkaan, esimerkiksi Algerias- 
sa, kuului murteiden tukeminen), kun taas 
klassisen arabian kehittäminen on yhtenäi- 
syyden tae. Mutta yleisesti ottaen viime vuo- 
sikymmeninä on ollut nähtävissä uusi avaus 
uraauurtavien arabiankielisten tieteellisten 
teosten ansiosta, joista useimpien tekijät 
ovat egyptiläisiä kuten Rushdi Saleh, Abdel- 
hamid Younis ja Farouk Khoursid. Tieteelli- 
set laitokset ja yksittäiset henkilöt yrittävät 


nyt, useissa tapauksissa yhteistyössä ulko- 
maisten tutkijoiden kanssa, kerätä ja säilyttää 
kansanperinnettä. Älymystön harrastama ai- 
dosti kansallisen aineksen etsintä ulottuu 
myös tämän »toisen» kulttuurin heijasta- 
mien kansanomaisten arvojen löytämiseen. 
Välittääkseen nuoremmalle sukupolvelle pe- 
rustavaa laatua olevat arvot, joita epiikan 
sankarit ilmentävät, edesmennyt Mohammed 
Marzouki kirjoitti muistiin erään arabialaisen 
eepoksen mukaelman (Al-Gaziya al-Hi- 
läliyya, 1978). Tosin tässä tapauksessa kir- 
joittaja päätti, kuten esipuheessa selitetään 
(Marzouki 1978, 7—8), jättää loogisuuden 
vuoksi pois historiallisten tapahtumien kan- 
nalta epäoleelliset ainekset ja tavoitella yhte- 
näisyyttä käyttämällä eräänlaista » välimuoto- 
arabiaa» Hänen teoksensa voitti Bourguiba- 
palkinnon. 

Länsimaiset orientalistit puolestaan ovat 
viime aikoihin asti ylenkatsoneet tämäntyyp- 
pisiä kansankertomuksia. Heidän kritiikkin- 
sä on kohdistunut enimmäkseen siihen, mitä 
he kutsuvat »anakronismeiksi» ja »liioitte- 
luksi» suhteessa historialliseen totuuteen, 
samoin kuin tyylin »monotoniseen tois- 
toon». Heidän lähestymistapaansa näyttävät 
vinouttaneen kirjallisen sepittämisen normit: 
» Tuhannen ja yhden yön rinnalla muut rita- 
riromaanit kalpenevat...», sanoo Wiet 
(1970, 214). Ja Pellat väittää (1971, 114), 
että »tullakseen todellisiksi eepoksiksi nämä 
kertomukset tarvitsisivat pääasiassa kirjallista 
muokkaamista, joka on epiikan mestari- 
teosten tunnusmerkki». Tällaisiin päätelmiin 
on todennäköisesti vaikuttanut tietty malli, 
käsitys kirjailijan toiminnasta. 


Arabien eeposrunous 


Kykenemättömänä käsittämään kertomuksia, jot- 
ka ovat olemassa ilman, että ne pohjautuisivat jo- 
honkin aikaisempaan, kirjoitettuun tekstiin, krii- 
tikko on ymmällä kirjoitettujen tekstien välisestä 
suhteesta, kirjan ja sen suullisten ilmenemis- 
muotojen välisestä suhteesta, sekä alkuperäisen 
» kirjailijan», »alkuperäisen version» ja kaikkialla 
läsnäolevan kertojan ja tietyn kertomuksen versi- 
oiden tai »toisintojen» laajan kirjon välisistä suh- 
teista» (Connelly 1974, 17). 


Sirojen perinne 


N egatiivisista arvioista ja suoranaisista kiel- 
loista huolimatta, jotka ympäröivät arabia- 
laista eeppistä perinnettä, se on kuitenkin 
jatkanut olemassaoloaan välittyen sukupol- 
velta toiselle. Tarkastelen seuraavassa ky- 
seistä perinteenlajia. Otan puheeksi sen ara- 
bialaisen nimityksen sira, joka yleisesti liite- 
tään tämäntyyppisiin E E E 
Sen jalkeen valaisen lajia yhden sira-esimer- 
kin avulla, joka pohjautuu omaan tutkimuk- 
seeni ja keskittyy pohjoisafrikkalaisiin versi- 
oihin. Kyseessä on »sira Hilalin pojista» (Si- 
rat Bani Hiläl); sen nimihenkilö Hiläl oli 
erään Arabian paimentolaiskansan kantaisä. 
Sana sira, joka liittyy tähän suosittuun ja 
arabialaisessa kansankirjallisuudessa laajalti 
edustettuun lajiin, on johdos verbistä, jolla 
on merkitys ’kulkea’, ’matkustaa’. Substantii- 
vi síra tarkoittaa ’kayttaytymista’, 'elämänta- 
paa’ ja vihdoin ’elämäkertaa’. Niinpä yksi la- 
jin peruspiirre on sen sisällön oletettu totuu- 
dellisuus. Sira on kertomus, joka »esittää yk- 
sityiskohtaisesti yhden perheen (tai heimon) 
peräkkäisten sukupolvien kohtalon synty- 
masta kuolemaan» (Hasan El-Shamy 1976). 

Nyt puheena oleva sira käsittelee siis Hi- 
lälin perheen kohtaloa. Siran historiallinen 
tausta on seuraava: 900-luvulla Hilalin poi- 
kien beduiiniheimo muutti Arabiasta Egyp- 
tiin. Se jäi sinne 1000-luvulle asti, jolloin sen 
jäsenet lähetettiin Ifrigiyaan (vastaa nykyistä 
Tunisiaa ja osaa Algeriasta). Tätä pitkää va- 
ellusta kuvataan siran viimeisessä sikermässä, 
jonka nimikin on »Marssi länteen». Useim- 
missa versioissa »marssi» lopulta päättyy ha- 
jaantumiseen, joka aiheutuu veljesten joh- 
tamien heimojen välisistä taisteluista: 


Missä on Hilälin poikien heimo, 

Maitoa antavien kamelien hoitajat, 

Ovatko heidän jälkensä kadonneet vai vielä siellä? 
(Baker 1978) 


Milloin ja miten Hilälia koskeva suullinen 
perinne sai alkunsa? Tiedämme sen perustu- 
van 1000-luvun historiallisiin tapahtumiin. 
On hyvin todennäköistä, että perinne juon- 
taa juurensa tuolta ajalta, vaikka meillä ei ole 
todisteita sen olemassaolosta ennen 1300- 
lukua. Kysymys sen alkuperästä on synnyttä- 
nyt erilaisia teorioita. Jotkut ovat yrittäneet 
todistaa, että alun perin oli olemassa ajoitet- 
tavissa oleva, tietyn kirjailijan kirjoittama 
eepos, joka oli siirtynyt suulliseen perintee- 
seen ja »rappeutunut» tässä prosessissa. 
Eräät uudemmat teoriat väittävät useiden pe- 
räkkäisten tuntemattomien runoilijoiden ni- 
voneen sankariteot siraksi ja välittäneen sitä 
suullisesti. Jälkimmäistä hypoteesia vahvista- 
vat nykyään tieteelliset tutkimukset, jotka 
antavat ymmärtää, että sira on ensisijaisesti ja 
pääasiallisesti suullista perinnettä. Tuorein 

on Connellyn analyysi vuodelta 1984, johon 
liittyy myös hänen selostuksensa Petracekin, 
Pantucekin ja Onaevan tätä kysymystä kä- 
sittelevästä tutkimuksesta (Connelly 1985, 
50). 

1700-luvulta lähtien olemme saaneet lisää 
tietoa Hilälin siran erittäin laajasta maantie- 
teellisestä levikistä ja sen myötä tapahtu- 
neesta  erilaistumisesta. Levinneisyysalue 
ulottuu Syyriasta Marokkoon, Maghrebista 
TSadiin ja Egyptistä Sudaniin. Edward Lane 
kertoo, että viime vuosisadalla pelkästään 
Kairon kaupungissa yli viisikymmentä laula- 
jaa oli erikoistunut esittämään Hilalin siraa. 
Heitä kutsuttiin jonkin sikermän pääsanka- 
rin nimellä. Esimerkiksi ne, jotka erikoistui- 
vat Abu Zayd -nimisestä sankarista kerto- 
vaan sikermään, tunnettiin nimellä » Abu- 
zaydiyya», kun taas muita, jotka omistivat 
esityksensä Hilälin viholliselle Halifa Zana- 
tille, kutsuttiin nimellä » Zanätiyya». 


Performanssi 


Tämän epiikan välittymistä suullisten esitys- 
ten myötä, jota Egyptissä on tutkinut A. 
Hawwas, Syyriassa ja Egyptissä G. Canova, 
ovat edesauttaneet ammattilaiset, jotka työs- 
kentelivät kahviloissa ja joita perheet saat- 
toivat palkata erilaisiin tilaisuuksiin: Rama- 
danin öiksi, ympärileikkaukseen, häihin, py- 
hiinvaelluksen päättävään paluujuhlaan jne. 
Karkeasti ottaen ammattilaisia on kahdenlai- 
sia. Yhtä tyyppiä edustavat — kuten vielä 
voidaan havaita Pohjois-Egyptissä — epiikan 
laulajat, jotka säestävät itseään yksikielisellä 

soittimella (rababa). He ovat yleensa luku- ja 
kirjoitustaidottomia ja oppivat runomittaisen 
epiikkansa suullisena perinteenä perheeltään 
ja/tai muilta runoilijoilta. » Runoilijan» — sa- 
naa käytetään Pohjois-Egyptissä ainoastaan 
Hilälin siran laulajista — täytyy kyetä, kan- 
sanomaisen sanonnan mukaan, laulamaan 99 
yötä auringonlaskusta aamun sarastukseen 
(Abnoudy 1978, 17). Joka tapauksessa am- 
matti vaatii poikkeuksellista muistia ja tai- 
teellista kykyä; »runoilijaa» itseään arvoste- 
taan suuresti perinteen säilyttäjänä. Niin ris- 
tiriitaiselta kuin se meistä saattaakin tuntua, 
nämä »runoilijat» eivät ole arabeja; he ovat 
epämääräistä alkuperää ja heitä kutsutaan 
» mustalaisiksi» (Canova 1981). 

Toista ammattilaistyyppiä edustavat ker- 
tojat. He kertovat Hilalin siran proosaversi- 
oina, joihin kuuluu runomittaisia jaksoja. 
Joissakin tapauksissa he turvautuvat kirjoi- 
tettuun käsikirjoitukseen. Syyriassa heidän 
esityksensä perustuu käsikirjoituksen luke- 
miseen; yleisö arvioi heidän kykynsä heidän 
lausunnallisen taitonsa mukaan (Canova 
1980). 

On tarpeetonta mainitakaan, että suullinen 
esittäminen on nykyään vähenemässä. Hilal- 
perinteellä on kuitenkin huomattava elin- 
voima joillakin alueilla. Esimerkiksi kahden 
viime vuosikymmenen aikana yksi kerääjä, 
Abderrahman al-Abnoudy, on nauhoittanut 
satoja tunteja Hilalin siran esitystä Pohjois- 
Egyptissä. Muualla perinteen esittäminen 
perheiden viihdyttämiseksi on vielä elävää 
siellä täällä amatöörien ansiosta, kuten olen 
voinut itse havaita kenttätutkimuksissa Tuni- 
siassa. Lisäksi on mainittava uusi ilmiö, hal- 


21 Kalevala ja maailman eepokset 


Arabien eeposrunous 


lituksen rahoittamat kansanlaulajat, jotka 
esiintyvät festivaaleilla ja turistikeskuksissa; 
vaarana on toisinaan, että aidon perinteen 
esittämisen sijasta kehittyy folkloristien »fa- 
keloreksi» kutsuma tuote. 

Kuten yllä totesin, kirjoitettu teksti saattaa 
tietyissä tapauksissa tukea suullista esitystä. 
Itse asiassa kirjallinen perinne on elänyt rin- 
nan suullisen kanssa ainakin 1700-luvulta 
lähtien. Käsikirjoitusten määrä on huomatta- 
va: yhdessä ainoassa eurooppalaisessa kir- 
jastossa, Berliinissä, on luetteloitu peräti 189 
Hilälin siran käsikirjoitusta. Halvat painetut 
kirjat ovat nyt korvaamassa käsikirjoitukset; 
niitä myydään nykyään kirjakaupoissa tai 
suurten kaupunkien markkinapaikoilla. Itse 
teksti on puoliammattilaisten kirjailijoiden 
laatimaa ja kirjoitettu eräänlaisella »väli- 
muotoarabialla» pyrkimyksenä lähestyä klas- 
sista arabiaa. 


Eepoksen sankarin ominaisuudet 


Esitän vielä muutamia piirteitä sankarikaa- 
vasta, jossa genealogialla, syntymän olosuh- 
teilla ja nimen alkuperällä on oma osuutensa; 
ne määräävät yleensä sankarin kaksiselittei- 
sen statuksen. Esimerkkinä on Abu Zayd. 
Hänestä kertovan sikermän alkutilanne on 
seuraava: prinssin vaimo ei pysty synnyttä- 
mään poikaa. Eräänä päivänä hänen huo- 
mionsa kiintyy näkyyn taivaalla: linnut tap- 
pelevat. Häntä hämmästyttää yksinäisen lin- 
nun jalo olemus; se taistelee yksin useita 
muita vastaan. Hän ei voi olla sanomatta: 
» Toivottavasti synnytän pojan, yhtä jalon 

kuin tama lintu, vaikka han olisi yhta musta 
kuin lintu on» (Baker 1978, 4). Rukous to- 
teutuu: hän synnyttää poikalapsen ja lapsi on 
musta. Mutta tosiasiassa lasta ei useimmissa 
versioissa kuvata kokonaan mustaksi vaan 
pikemmin mustan ja valkoisen kirjavaksi tai 
» puoliksi mustaksi, puoliksi valkoiseksi», tai 
hänellä on yksi musta ja yksi valkoinen silmä, 
tai valkoinen pää ja musta vartalo, tai hän on 
jopa valkoinen sisältä ja musta ulkopuolelta 
jne. Tämä piirre liittyy todennäköisesti eri 
ryhmien — joko musta- tai valkoihoisten — 
mahdollisuuteen omaksua Abu Zayd sanka- 
rikseen ja — eräiden mustan Afrikan yhtei- 
söjen kohdalla — kulttuuriheeroksekseen 
(MacMichael 1912, 231—234). Vaikuttaa 
siltä, että niiden poikkeuksellisten ominai- 
suuksien ohella, jotka sankarissamme kehit- 
tyvät hänen varhaisessa nuoruudessaan, juuri 
hänen kaksiselitteiset piirteensä mahdollista- 
vat hänen omaksumisensa erilaisiin kulttuu- 
reihin. 

Toisella sankarilla, Dyäbilla, joka on oike- 
astaan kaikkein suosituin Pohjois-Afrikassa, 
on myös kaksinainen olemus syntymänsä 
johdosta. Se on tärkeä avain hänen luonteen- 
sa ja käyttäytymisensä ymmärtämiseen hei- 
mon muiden jäsenten joukossa. Dyab syntyy 
autiomaassa villieläinten keskellä, koska hä- 
nen äitinsä on jätetty yksin, yksinkertaisesti 
»unohdettu» — näin sanoo mustasukkainen 
toinen vaimo — karavaanin lähtiessä aamulla. 
Vastasyntynyt lapsi samastetaan Sakaaleihin 
ja sitä kutsutaan Dyabiksi Sakaalin nimen 
mukaan (dyab, monikko sanasta 470). Hänen 
elämäänsä tulevat leimaamaan samat piirteet 
kuin Sakaalin elämää: yksinäisyys, sivullisuus, 

autiomaan syvällinen tuntemus, viekkaus, 
ennustustaito. 

Esimerkkinä sankarin voimasta yleensä 
mainittakoon hänen kykynsä niellä suuria 
määriä ruokaa ja vettä, hänen kykynsä »len- 
tää» (kuten sanonta kuuluu) valtavien etäi- 
syyksien yli ratsastaen erinomaisella hevo- 
sellaan, hänen kykynsä särkeä kiviä virtsa- 
suihkullaan, hänen sitkeytensä ja taitonsa 
taistelussa ja myös hänen haavoittuvuutensa, 
kun vihollinen sattuu tietämään hänen voi- 
mansa salaisen sijaintipaikan hänen polves- 
saan. 

Sankareille ja sankarittarille annetaan ni- 
miä, jotka tavallisesti liittyvät siunaukseen 
(esimerkiksi Abu Zaydille annettu etunimi 
oli » Baraka», jonka merkitys on ’siunaus’), 
runsauteen (Abu Zayd tarkoittaa ’lisäänty- 
mistä”, ”ylijäämää”, se annettiin lapselle tämän 
osoittaessa epätavallisia ominaisuuksia) tai 
kasvillisuuteen (Abu Zaydin äitiä kutsutaan 
nimellä »vehreys»). Epiteettejä esiintyy 
myös suhteellisen usein, esimerkiksi hevo- 
seen viitataan yleensä sen karvojen värin 
mukaan. Dyabin tammaa kutsutaan nimellä, 
joka tarkoittaa epämääräistä valkoisesta har- 
maaseen ja siniseen vaihtelevaa väriä mutta 
joka merkitsee muutakin kuin väriä, nimit- 
täin »tunteellista sävyä» (Boris 1958, s.v. 
Sahba). Kameleita puolestaan voidaan nimit- 
tää metonymisillä ilmaisuilla (esimerkiksi 
» pitkät askeleet»), joihin liittyy myös tun- 
nelatauksia. Beduiini kunnioittaa elämänto- 
vereitaan, hevosia ja kameleita; siran etelä- 
tunisialaisissa versioissa esiintyy kertosäe: 


Missä on Hilalin poikien heimo, 


joka kunnioitti maitoa antavaa kamelia, 
tammojen ja ratsukamelien kansa... 


Hilalin siran ainakin maghrebilaisissa versi- 
oissa kaikkein merkittävin henkilöhahmo on 
nainen, jonka persoonallisuus on poikkeuk- 
sellisen särmikäs ja voimakas (ks. esim. 
Baker; Galley & Ayoub 1983; Mukhlis 
1964). Gazya-nimen voidaan katsoa tarkoit- 
tavan »palkintoa». On totta, että hänen suh- 
teensa hilälilaisten sulttaaniin — hän on tä- 
män sisar — antaa hänelle mahdollisuuden 
tärkeään asemaan heimossa. Kuitenkin kun 
kolmasosa poliittisesta vallasta siirretään hä- 
nelle (Abnoudy 1978, 38), on syynä hänen 
poikkeuksellinen älykkyytensä ja viisauten- 
sa. Silloin kun heimon on päätettävä tärkeistä 
asioista (esimerkiksi ennen muuttoa län- 
teen), vanhimmat kysyvät ja seuraavat hänen 
neuvojaan. Kaikissa tapauksissa hänet kuva- 
taan neuvonantajaksi par excellence, joka osaa 
selvittää sekavatkin tilanteet ja löytää sopi- 
vimman konkreettisen ratkaisun. Kuivuuden 
uhatessa hän toimii kansansa hyväksi antau- 
tuen vaihtoesineeksi Hilal-heimon ja kau- 
punkilaisprinssin välillä. Viimeksi mainittu 
antaa viljanjyviä, laidunmaata ja vettä, kun 
saa puolisokseen Gazyan. Todellisuudessa 
avioliitto on tilapäinen, sillä hilalilaiset päät- 
tävät ottaa sisarensa takaisin. Gazya esiintyy 
kaikissa tilanteissa heimon suojelijana ja sen 
esi-isiltä periytyvien arvojen vartijana. Hän 
saattaa muistuttaa heimonsa jäseniä hilalilai- 
selta vaadittavista miehisistä ominaisuuksista. 
Hän tekee niin, kun heimoneuvosto kysyy, 
miksi hän ei aina johda surevien kuoroa ku- 
ten hänen pitäisi. Hän vastaa silloin: 

Oi Hiläl bä Ali! Kolmenlaiset miehet ansaitsevat 
että heitä itketään valtavasti ja vaikertaen. En- 
simmäinen on hän, joka uhmaa vaaroja ja jota sota 
kiihottaa. Toinen on hän, joka on vieraanvarainen 
kuivuuden ja nälän vuosien aikana, jolloin vesi- 
kulauksen antaminen janoiselle vaatii ponnistusta 
häneltä itseltään. 

Kolmas on älykäs ja kaunopuheinen mies, joka 
on kykenevä pitämään kiinni oikeuksistaan ja 
puolustamaan muiden oikeuksia. Muut, oi Hiläl 
bu Ali eivät ole enemmän arvoisia kuin hämärät 
valonpilkahdukset, jotka lähes sokea mies havait- 
see. Heidän elämänsä rajoittuu naisten raskaaksi 
tekemiseen, kakaroiden aikaansaamiseen, jotka 
tulevat kasvattamaan typerysten joukkoa, ja ah- 
nehtivaan juhlaruokien syömiseen juhlamenojen 
suurilta ruokavadeilta. He eivät ansaitse surua ei- 
vätkä kyyneleitä. (Guiga 1968, 28.) 


Kolmas Gazyan mainitsemista hyveistä kos- 
kee puhetaitoa ja erityisesti taitavaa alluusion 
käyttöä. Hilalilaiset itse sanovat olevansa 
»alluusion kansa» (ahl al-ma‘na, Galley & 
Ayoub 1983, 44). Hilalin siran suullisessa 
esityksessä laulaja turvautuu joko etiikan tai 
estetiikan tai molempien vuoksi implisiitti- 
siin, allusiivisiin ja suggestiivisiin sanontoi- 
hin. Tämä pätee erityisesti, kun on kyse ko- 
konaan runomittaisista versioista. Hyvän ru- 
noilijan katsotaan kykenevän käyttämään sa- 
nojen konnotaatioita ja riimillisiä sanaleik- 
kejä tyydyttääkseen yleisönsä mieltymyksiä 
(ks. »musiikillisten metaforien» analyysia, 
Connelly 1984). 

Proosaversiot sisältävät kuvailevia jaksoja 
ja myös loitsintaa lyhyinä riimillisinä säkeis- 
töinä tai pitempinä runoina. Proosaversioi- 
den esityksessä tulee näkyviin erikoinen 
vuorovaikutus kertojan ja yleisön välillä. 
Kertoja osoittaa yleensä henkilökohtaisia 


323 


Micheline Galley 


huomautuksia yleisölle tarkoituksenaan yllä- 


pitää sen mielenkiinto: Kuunnelkaa, herra! 


Kuunnelkaa», hän toistaa. Mutta hän saattaa 
myös keskeyttää kertomuksensa tuodakseen 
esiin oman arviointinsa tai selityksensä tai 
havainnollistaakseen tunteita hyvin dramaat- 
tisen kohdan yhteydessä. Esimerkiksi ku- 
vailtuaan hilalilaisten tappiota muuan tuni- 
sialainen kertoja pysähtyi ilmeisen hengästy- 
neenä: » Antakaa minun levätä», hän sanoi 
kuulijoilleen, »antakaa minulle savuke . . .». 

Esitykseni voi olla vain lyhyt johdanto ara- 
bialaisen kansanepiikan maailmaan. Se on 
saavuttanut tarkoituksensa, jos se on 1) 
muistuttanut folkloristejamme romantikko- 

Iranilainen Kuninkaiden kirja: vertaileva 


näkökulma 


Sah-nama eli Kuninkaiden kirja on Iranin 
kansalliseepos ja persialaisen kirjallisuuden 
kulmakivi, pitkälti samalla tavalla kuin Kale- 
vala suomalaisille. Firdausi kirjoitti suurte- 
oksensa tasan tuhat vuotta sitten (vuosien 
975 ja 1010 välillä), Kalevala viettää vasta 
150-vuotisjuhliaan. Kuitenkin tämä aikaero 
kutistuu ja menettää merkitystään, kun 
muistamme, että molemmat teokset poh- 
jautuvat ikimuistoisiin traditioihin ja että 
niiden toimittamisajankohdan ovat määrän- 
neet historialliset yhteensattumat ja suuret 
vaikuttajayksilöt, maalaisaatelinen ja maa- 
laistohtori. Persian kieli ei ole muuttunut 
olennaisesti sitten Firdausin aikojen, eikä 
suomikaan ole kehittynyt merkittävästi ku- 
luneena vuosituhantena; vaikka Lönnrot olisi 
syntynyt yhdennellätoista vuosisadalla yh- 
deksännentoista sijasta, ei Kalevala välttä- 
mättä olisi kielellisesti kovinkaan erilainen. 
Sekä Lönnrot että Firdausi kaivautuivat ko- 
timaansa kaukaisempiin, itäisiin traditioihin, 
ja kumpikin liitti teoksensa maagissävyiseen 
ytimeen herooisen sivueepoksen, Lönnrot 


Kullervon tarinan ja Firdausi vielä itäisem- 
män, sistänilaisen Sämin, Zälin ja Rostamin 
sankarisyklin, joka juontaa juurensa Iranin ja 
Afganistanin raja-alueilta. 

Näitä sinänsä ilmeisiä analogioita ei pidä 
viedä liian pitkälle; Firdausin tarkoitus ei ol- 
lut kerätä iranilaista kansanrunoutta vaan se- 
pittää Iranin kuninkaiden historia eeppiseen 
muotoon aina luomisesta sasanididynastian 
loppuun ja Islamin valloitukseen asti. Lönn- 
rot sen sijaan ei olisi voinut kuvitellakaan 
leikittelevänsä historialla (vaikka Kaarle 
Krohn ja muut samanmieliset tutkijat myö- 
hemmin yrittivätkin nähdä Kalevalassa histo- 
riallisia tosiseikkoja), edes legendaarisessa 
muodossa liittämällä teokseensa Pyhän Eeri- 
kin ja Kustaa Vaasan kaltaisia henkilöitä. Ly- 
hyesti sanottuna, Lönnrot oli 19. vuosisadan 
oppinut muinaistutkija, mutta Firdausi 10. 
vuosisadan runoilija, jonka runomuotoista 
eeposta voi verrata ennen kaikkea lähes 
samanaikaiseen proosaeepokseen toiselta 
puolen maailmaa: Saxo Grammaticuksen 
Gesta Danorumiin. Mutta siinä, missä Saxon 

tapauksessa on mahdollista selvasti erottaa 
historia myyteista 9. kirjan jalkeen, Firdausin 
kohdalla on paljon vaikeampaa ja kiistanalai- 
sempaa koettaa erottaa myyttinen tarina-ai- 
nes kronikkaeepoksesta. Tässä suhteessa 
Sah-nama muistuttaa enemmän toista lai- 
minlyötyä ja väärinymmärrettyä proosa- 
eeposta, Liviuksen teoksen Ab Urbe condita 
alkupuolta, missä jopa 5. kirjassa, vuoden 
400 eKr. tienoilla, on epäselvää, missä myyt- 
tien sävyttämä legenda-aines loppuu ja sel- 
keä, todellisuuteen pohjautuva fasti consula- 
res alkaa. 

Samoin kuin Livius käytti hyväkseen aikai- 
sempia roomalaisia kronikoitsijoita, jotka 
tunnemme ainoastaan nimeltä tai joiden 
voimme vain päätellä vaikuttaneen, ja sa- 
moin kuin Saxo muokkasi vapaasti islantilai- 
sia lähteitä omassa munkkilatinaksi kirjoite- 
tussa kerronnassaan, samoin myös Firdausilla 
oli edeltäjänsä: sasanidien suuri virallinen 
kronikka Xvatay Namak oli lähteenä joille- 
kin arabien kirjoittamille teoksille kuten Ta- 
barin Historiateokselle ja al-Thacälibin Per- 
sian kuninkaiden historialle, mutta myös 10. 
vuosisadan puolivälissä itäisessä Iranissa 
kompiloidulle ^ proosa-Säh-nämalle. Sen 
enempää Xvatay Nämak kuin proosa-Sah- 
nama ei ole säilynyt, mutta niiden aineisto oli 
pohjana runomuotoisten eeposten sarjalle 
vuosien 1000 ja 1300 välillä. Firdausin jäl- 
keen sepitettiin monia muita eepoksia, joista 
osa kilpaili pituudessa Säh-näman kanssa ja 
osa jopa ylitti sen runsaat 50.000 säeparia. 
Nämä eepokset ovatkin luonteeltaan lähinnä 
epigonisia ja Firdausia jäljitteleviä. 

Säh-nämaa voidaan tarkastella monin eri 

tavoin: kirjallisuuden tuotteena, historialli- 
sena lähteenä, perinnekokoelmana, jossa on 
kaikkea kansantaruista myytteihin, ja »irani- 
laisen kansansielun peilinä». Teoksen ver- 
tailu muihin eepoksiin, olipa se esteettistä, 
temaattista, strukturaalista tai typologista, on 
vielä pitkälti suorittamatta, enkä ole halukas 
enkä sopiva ryhtymään siihen. Olisi aikaa 
vievää mutta yksinkertaista seuloa eepok- 
sesta esille yleismaailmallisia kansantarujen 
motiiveja; Säh-näma esiintyy usein Aarnen ja 
Thompsonin indeksissä. Muutamia esimerk- 
kejä poimiaksemme, Feridänin suorittama 
maailman jako hänen kolmen poikansa kes- 
ken tuo mieleen Archer Taylorin artikkelin 
» What bird would you choose to be?» 
(Taylor 1965), Sudaban yritys vietellä poika- 
puolensa Siyavus muistuttaa tarinaa Potifarin 
vaimosta tai Faidrasta, ja Esfandiyarin silmien 
haavoittuvuus (huolimatta kylpemisestä sa- 
tulintu Simorghin veressä) Akhilleuksen 
kantapäätä tai Siegfriedin heikkoa kohtaa. 
Sekä kansallisen tradition Feridün että sista- 
nilaisen syklin Zal sisältävät »tyypillisen san- 
karilegendan» piirteitä, jotka Otto Rank ja 
lordi Raglan ovat postuloineet: enteiden 
täyttämä lapsuus, uhkaavat vaarat, ihmeelli- 
nen kasvaminen jne. Se, että Rostam lyö 
tietämättään poikansa Sohräbin, vastaa sak- 
salaista Hildebrand-Habubrand -motiivia ja 
sen slaavilaisia ja kelttiläisiä paralleeleja. 
Tämä kaikki on vain pisara motiivi-indeksin 
meressä. 

Aion kuitenkin keskittyä tässä historian, 
myytin ja kansallisen psykologian vuorovai- 
kutukseen, sillä nämä kolme kietoutuvat 
omalaatuisella tavalla yhteen Säh-nämassa; 

historiallisuuden ongelma ei ole koskaan 
kiusannut eeppisen runouden kirjoittajia. 
Heille myytin ja historian vastakkainaset- 
telua ei yksinkertaisesti vielä ollut. He eivät 
tietoisesti pitäneet jumalten alkuperää inhi- 
millisenä eivätkä olleet selvillä mahdollisesta 
myytin muuttumisesta sankaritarinaksi (Puh- 
vel 1981, 237). Nykyaikainen tutkimus sen 
sijaan joutuu kohtaamaan tämän ongelman. 
Kukaan ei kiellä, etteikö säsänidi-kuninkai- 
den ajan perinpohjainen käsittely teoksen 
loppupuolella ja lyhyesti hahmoteltu arsaki- 
dien (eli parthialaisten) aikakauden kuvaus 
ennen sitä, olisi pääkohdiltaan historiaa, 
vaikkakin sävytettynä legendoilla, kuten sä- 
sanidi-hallitsija Khusraw Parvizin (vuoden 
600 jKr. tienoilla) ja armenialaisen prinsessa 
Sirinin romanssi. Pääkohdittain tämä Sah- 
naman jälkimmäinen puoli on tarkka esitys 
sasanidien dynastian historiasta, sen kohta- 
loista, sodista heftaliitteja ja bysanttilaisia 
vastaan, mainikealaisten ja kristittyjen vai- 
noista ja Bahram Cübinin vallankaappauk- 
sesta, joka keskeytti Khusraw Parvizin valta- 
kauden. Toisaalta kukaan ei myöskään vaka- 
vissaan epäilisi alkuaikojen piSdadilaisten 
hallitsijoiden myyttistä luonnetta, valtiaiden, 
joiden kuninkuus kulkee Keyumarsilta 
Siyamakin (joka pelkästään täyttää aukon) 
kautta Husangille, Tahmurasille, Jam&idille 
ja sitten vallananastaja Zohäkin jälkeen Feri- 
dunille ja hänen pojilleen johtaen vain vel- 
jessotiin. Meillä on hyvin vahva todistus- 
aineisto siitä, että tämä järjestys ei perustu 
Iranin historiaan vaan myytteihin, jotka ovat 
varsinaista iranilaista traditiota vanhempia ja 
joita voidaan seurata indoiranilaiselle ja jopa 


indoeurooppalaiselle kaudelle. Kyseessä 
olevat henkilöhahmot ovat niin selvästi teo- 
gonisella ja antropogonisella tasolla, ettei voi 
epäillä heidän myyttistä asemaansa. Heillä on 
vastineensa Avestassa, mikä auttaa jäljittä- 
mään heidän alkuperäänsä. Ensimmäinen 
kuningas Keyumars on Avestan Gaya 
marotan, ”Kuolevainen elämä”, abstrakti, ant- 
ropologinen esi-isä, jonka on ilmeisesti syn- 
nyttänyt = alkuperäinen zarathustralainen 
mieltymys abstraktioihin (esim. | Amoá 
Spontat) ja joka on sen jälkeen »re-mytolo- 
gisoitu». Keyumars on täten sekundaarinen 
kopio »ensimmäisestä ihmisestä», joka on 
joutunut myyttisen logiikan verkkoon, sa- 
mastettu ensimmäiseen kuninkaaseen ja lii- 
tetty kuningaslistan alkuun. Seuraava kunin- 
gas, Huäng, on Avestan HaoSyanha, jonka 
epiteetti parafata tarkoittaa 'ensiksi luotua’ ja 
on pohjana termille »pidädiyän», joka tar- 
koittaa näitä kuninkaita ryhmänä. 

Tahmuras on Avestan Taxma Urupi 'urhea 
Urupi’, ja Jam$id, yhä vieläkin iranilaisen ta- 
ruston ja legendojen maineikkain hahmo, on 
Avestan Yama XSaeta, kuuluisa kulttuuri- 
heeros ja maailmanvaltias, joka hallitsi kulta- 
kautena ja varjeli kansaansa maanalaisessa 
suojassa, kun tuo kausi päättyi kauhistutta- 
vaan kosmiseen talveen. Mutta JamSid on 
myös yksinvaltias, joka sortui hybrikseensä 
ja menetti /arrin, aurinko-sädekehän, joka 
kuului Jumalan valitulle. Hänen tilalleen 
tunkeutui ` lohikäätme-kuningas Zohak, 
Avestan AZi Dahäka, jonka hartioista kasva- 
vat käärmeet vaativat päivittäin ruoakseen 
lasten aivoja. Hänet vuorostaan syrjäytti Fe- 
ridin, Avestan Thraétaona, joka sai takaisin 

osan Yama X3aetan kadottamasta Xvarana- 
hista, eli Firdausin kielellä JamSidin fzrrista. 
Yama-JamSidin hahmo, rikas ja vaihteleva 
iranilaisissa myyteissä ja eepoksissa, vastaa 
intialaista Yamaa, alkuaikojen kaksosta, joka 
hallitsi Vedan tuonpuoleista. Yaman hahmoa 
on Intiassa huomattavasti rajoitettu, ja monia 
hänen myyttisistä ominaisuuksistaan on tari- 
naistettu ja liitetty eeppisiin sankareihin, 
kuten Yayätiin ja Vasu Uparicaraan, kahteen 
Mahabharatan esi-isä-hahmoon (Dumézil 
1973). Indoiranilainen, rekonstruoitu 
*Yama muistuttaa vielä luonteisindoeuroop- 
palaista kosmogonista ja antropogonista kak- 
soshahmoa, skandinaavista Ymiria ja Taci- 
tuksen Tuistoa. Sah-namassa on vain, kro- 
nikkaeeposten tapaan, genealogisoitu antro- 
pogoninen systeemi, ja Keyumars, HuSang, 
Tahmuras ja Jam$id on muutettu peräkkäi- 
siksi, toisilleen sukua oleviksi hallitsijoiksi. 
Sama diakroninen projektio on huomattavis- 
sa Tacituksen Germaniassa, missä »ensim- 
mäinen ihminen» Tuisto (Kaksonen’) saa 
seuraajakseen poikansa Mannusin, kun taas 
Vedassa Yama ja Manu (joka on etymologi- 
altaan samaa juurta kuin englannin ’man’) 
esitetään veljeksinä tai ainakin saman isän, 
Vivasvatin, poikina. Todiste tälle löytyy 
Avestasta, jossa Yama on Vivahvantin, Ve- 
dan Vivasvatin vastineen, eikä Taxma Uru- 
pin poika. 

Kun Sah-namassa kerrostuma Keyumar- 
sista JamSidiin käsittää epiikaksi muutetun 
antropogonian, on Feridünin voitossa Zoha- 
kista muistuma demonin- ja lohikäärmeen- 
surmaajamyytistä, joka esiintyy Avestassa 
(Thraetaona versus AziDahaka), Vedassa 

(Trita Aptya versus Trisiras tai Indra versus 
Vrtra) ja skandinaavisessa traditiossa (Thor 
tappamassa jättiläisiä tai kalastamassa Mid- 
gard-käärmettä). Indoiranilaisessa ja indo- 
eurooppalaisessa tarustossa tämä myytti liit- 
tyy tavallisesti sotaisaan ukkosenjumalaan, 
joka on samalla sateentuoja ja hedelmöittäjä; 
Indra vapauttaa vedet, Trita Aptya kuuluu 
veden valtakuntaan (@ptyd- vetinen”), sasani- 
di-aikaisten tekstien Fréton on maanviljelyk- 
sen suojelija ja Thor on skandinaavisen 
maanviljelijäluokan (karlar) ystävä. Sankari 
käyttelee ukkosasetta: Indra vajraa, Thrae- 
taona vazraa (josta on lainattu suomen ’vasa- 
ra’), Feridün häränpäistä nuijaa (gerz, joka 
palautuu avestan sanaan vazra) ja Thor vasa- 
raansa. Niinpä Feridun-hahmo on vankasti 
kiinnitetty muinaisiranilaiseen, indoiranilai- 
seen ja indoeurooppalaiseen mytologiaan. 
Kuitenkin tämän päälle on siirtynyt ker- 
rostuma, joka on malliesimerkki muinaisen 
Lähi-idän myyttien diffusioitumisesta. JamSi- 
din, Zohäkin ja Feridunin muuten keskey- 
tymättömään järjestykseen on liitetty vanha 
Lähi-idän teogonia-myytti hallitsijajumalien 
peräkkäisistä sukupolvista, ns. »kuninkuus 
taivaassa» -teema, joka tavataan hurrilais- 
pohjaisessa heettiläisten käännöskirjallisuu- 
dessa (Kumardi-Ullikummi -sykli), Hesio- 
doksen Theogoniassa (Uranos-Kronos- 
Zeus-Tyfon -seuranto) ja useissa myöhem- 
missä kreikkalaisissa lähteissä (Apollodoros, 
Nonnos) sekä bybloslaisen Filonin Foinikia- 
laisten Historian fragmenteissa (C. S. Little- 
ton, ks. Puhvel 1970, 83—121). Tässä myy- 
tissá ”Taivas' -hahmon syrjäyttää ja kastroi 
hänen poikansa, jolla itsellään on kannibalis- 

tisia taipumuksia jälkeläistensä suhteen 
mutta jonka lopulta syrjäyttää hänen oma 
poikansa, josta tulee hallitseva ukkosenju- 
mala. Se, että JamSidin, Zohakin ja Feridänin 
välillä ei ole filiaatiosuhteita, osoittaa itses- 
sään, että teema on myöhäinen tulokas, joka 
sotii kronikoitsijan genealogisointipyrki- 
myksiä vastaan. Avestassa Yama, tehtyään 
syntiä ja menetettyään sädekehänsä, joutuu 
veljensä Spityuran ja muiden pyöveleiden 
kahtialeikkaamaksi, mikä on ehkä muistuma 
indoeurooppalaisen kosmogonisen kaksosen 
paloittelusta (Puhvel 1981, 308). Firdausilla 
vallananastaja Zohäk sahaa Jamidin kahtia; 
Zohäkin hartioista kasvaa käärmeitä, kuten 
Hesiodoksen Tyfonilla; hän ruokkii niitä 
lasten aivoilla ja tuo mieleen lapsiaan syövän 
Kronoksen, joka kastroi edeltäjänsä Ura- 
noksen sahalaitaisella sirpillä. Firdausin te- 
matiikka muistuttaa erityisen läheisesti byb- 
loslaista Filonia. Filonilla El kastroi edeltä- 
jänsä, foinikialaisten Uranoksen yllätys- 
hyökkäyksellä 32 vuoden odotuksen jäl- 
keen. Samoin Zohak odotti käsittämättö- 
mästi kokonaisen vuosisadan ennen kuin otti 
kiinni valtansa menettäneen JamSidin ja hal- 
kaisi hänet. Samanlainen selittämätön, mutta 
selvästi sattumanvarainen yhtäläisyys on sii- 
nä, että Filonin EI nai Uranoksen kaksi ty- 
tärtä ja Zohak Jamfidin kaksi sisarta. Kaiken 
kaikkiaan näyttää siltä, kuin tänä myöhäi- 
sempänä aikana nyt kansanperinteeksi 
muuttuneiden ja siten taustansa menettänei- 
den motiivien potpuri olisi liittynyt heroo- 
isen seuraajaketjun elementiksi risteyttäen 
näin indoiranilaisia ja Lähi-idästä peräisin 
olevia myyttisiä motiiveja. Stig Wikander, 


joka ensimmäisenä huomasi 1900-luvun 
puolivälissä (Wikander 1951) nämä yhtey- 
det, päätteli väärin perustein, että » Kunin- 
kuus taivaassa» -teema olisi itsekin indoeu- 
rooppalaista juurta. Sen puuttuminen Inti- 
asta ja Avestasta riittää osoittamaan tämän 
käsityksen virheelliseksi. 

Kun Feridän jakaa maailman kolmen poi- 
kansa, Salmin, Turin ja Iräjin, kesken, tulee 
Kuninkaiden kirja lähemmäksi diffusioitu- 
nutta kansanperinnettä ja maantieteellisiä to- 
siseikkoja. Salm saa Rumin (so. Bysantin ja 
läntiset alueet), Tur itäiset alueet ja nuorin 
poika Iraj itse Iranin. Salm ja Tür liittoutuvat 
Iräjia vastaan ja murhaavat hänet, mutta Ira- 
jin tyttärenpoika ManuSCihr tappaa vuoros- 
taan heidät. Kesken kaikkia näitä ikäviä ta- 
pauksia liittyy teokseen uusia dimensioita. 
Turan tulee näyttämölle Iranin aina hyök- 
käysvalmiina itäisenä arkkivihollisena pitkä- 
ikäisen päällikkönsä Afrasiyabin johdolla. 
Olisi väärin etsiä tälle historiallista taustaa, 
sillä iranilais-turanilaisella köydenvedolla on 
kaikki myytin tunnusmerkit. Afrasiyab 
esiintyy jo Avestassa Franrasyanina, joka 
liikkuu jumalien seurassa yrittäen mm. tur- 
haan siepata Iranin kuninkaallisen sädeke- 
hän, jonka jumalat ovat panneet talteen 
myyttiseen mereen nimeltä Vourukasa. 
Avestassa hän on selvästi vierasmaalainen, 
joka puhuu barbaarista siansaksaa, mutta 
Kuninkaiden kirjassa Iranin ja Turanin välillä 
on tietynasteinen symbioosi; esim. Siyavus 
jättää maansa ja nai Afrasiyabin tyttären, ja 
heidän poikansa Khusraw nousee myöhem- 
min Iranin valtaistuimelle. Tilanne on sa- 
manlainen kuin irlantilaisessa Valloitusten 

kirjassa vallitseva ambivalentti vihollisuuk- 
sien tila Tuatha Dé Danannin, hallitsevan 
myyttisen kansanosan, ja fomorilaisten välil- 
lä; fomorilaiset ovat ulkopuolisia arkkivihol- 
lisia ja samalla kuitenkin mukana heimoku- 
doksessa monin eri tavoin, mm. keskinäisten 
naimakauppojen kautta. 

Tässä vaiheessa astuu kuvaan sistanilainen 
»sivueepos». Se on Baluéstanin pohjois- 
puolella sijaitsevien Sistanin ja Zabolestanin 
paikallinen herooinen sykli. Firdausin koti- 
kaupunki Tus sijaitsi kauempana luoteessa, 
Khorasanin maakunnassa. Nämä itäiset alu- 
eet olivat zarathustralaisen reformin ja 
myyttisen tradition vakiintumisen ydinalu- 
eita. Lounaisen akhemenidi-valtakunnan 
kahden vuosisadan mittainen kukoistuskausi 
ei riittänyt siirtämään kulttuurin painopis- 
tettä Persepolikseen ja Susaan tuhannen ki- 
lometrin mittaisen aavikon yli; tämä muutos 
tapahtui lopullisesti vasta säsänidien aika- 
kautena kolmannen ja seitsemännen vuosi- 
sadan jKr. välillä. Myöskään itse Persia (Far- 
sin maakunta) ei toimi ensimmäisten dynas- 
tioiden legendaarisena näyttämönä päinvas- 
toin kuin pohjoinen, jossa Feridun kahlitsee 
Zohakin Demavendin vuoreen Elburzin 
vuoristossa, nykyisen Teheranin pohjois- 
puolella, ja jonne Rostam johtaa sotilaallisia 
retkikuntia Mazandaranin demoneja vastaan 
Elburz-vuoriston Kaspianmeren puoleisille 
rinteille. Arabivalloituksen jälkeen itä pysyi 
eräänlaisena takamaana, jossa kansallinen 
traditio säilyi ohuen islamilaisen pintaker- 
roksen alla. Yazdin ja Kermänin keskusaavi- 
kolla zarathustralaisuus säilyi rajattoman pit- 
kään, ja Khoräsänin aateli piti esi-islamilaista 

perintöä hengissä ja sai sen myös kukoista- 
maan eeppisen runouden loistossa, joka oli 
samanaikainen Persian kirjallisuuden kulta- 
kauden kanssa. 

Firdausin piti tehdä kompromissi: hänen 
pääaiheenaan oli suoralinjainen kansallinen 
traditio, mutta hän ei voinut myöskään ko- 
konaaan laiminlyödä sistänilaisen syklin ri- 
kasta aineistoa. Niinpä hän teki väkinäisen 
ratkaisun: kayanidikuninkaiden hallitessa 
Irania heidän sistänilaiset paralleelinsa astu- 
vat mukaan kuvaan Kuninkaiden kirjassa 
monin tavoin, tavallisesti kayanideja tukien, 
ja hallitsevat usein tapahtumia eepoksessa ja 
saavat päähuomion. 

Myös tämä sistänilainen dynastia on sel- 
västi myyttistä alkuperää. Sen jäsenet pol- 
veutuvat Garsaspista, so. Avestan Krsaspas- 
ta, joka saa, tasavertaisena Thraetaonan ja 
Mithran rinnalla, kolmanneksen JamSidin 
menettämästä sädekehästä. GarSaspin nuija, 
dynastian talismaaninen ase, siirtyy Samilta 
Zalille ja sitten Rostamille, samoin kuin 
Ramayanassa Ramalla on Krsasvalta peräisin 
olevat aseet, mikä todistaa Krsaspan olevan 
yhteinen indoiranilainen hahmo. Sistänilai- 
nen eepos on täynnä näyttäviä kohtauksia: 
Zalilla on syntyesssään lumenvalkea tukka, ja 
hän kasvaa, jouduttuaan heitteille, Simorg- 
hin pesässä; Zalin ja Rudaban, Rostamin 
vanhempien, romanssi; Rostamin ja Sohra- 
bin pojansurma-tragedia, josta Matthew Ar- 
nold sai tietää Sainte-Beuven arvosteltua Ju- 
les Mohlin Säh-näma-käännöksen, ja joka 
toimi inspiraationa eräälle Englannin 1800- 
luvun runouden merkkiteokselle. Rostamilla 
on yliluonnollisen pitkä elinikä, joka yltää 

koko kayanididynastian yli ja jolla ei selväs- 
tikään ole mitään tekemistä historiallisen 
synkronismin kanssa. 

Kayanidit muodostavat erään iranistiikan 
suurista kysymyksistä. Avesta, sekä fravasien 
(ihmisalkioiden, suvun henkien) listassa 
(Yast 13) että sädekehän (Xvaranah) omista- 
jien luettelossa (Yast 19) mainitsee heitä 
kahdeksan: Kavi Kavata, Kavi Aipivohu, Ka- 
vi Usa(fa)n, Kavi Argan, Kavi Pisinah, Kavi 
Byarsan, Kavi SyavarSan ja Kavi Haosravah. 
Sasanidi- ja arabilahteet kertovat kahdesta 
ensimmäisestä (Kay Kobad ja Kay Apiveh) 
legendaarisia anekdootteja, jotka heijastuvat 
jopa Omar Khayyamilla (»Kenties taas tassa 
ruusukuussa sortuu / JamSid ja Kaykobadin 
mahtavuus»; käännös Toivo Lyyn käännök- 
sen pohjalta. Suom. huom.). Säh-näma kui- 
tenkin käsittelee pitempään vain kolmen pe- 
räkkäisen sukupolven kayanideja: Kay Usia, 
Siyavusia ja Kay Khusrawta (so. numeroja 3, 
7, 8), mutta Kay Kobad jää vain täyttämään 
aukkoa esi-isien ketjussa. Muut (numerot 
4—6) ovat vain täyteainetta, jolla ei ole vai- 
kutusta genealogiaan. Todellinen sankari on 
Rostam, ja Kay Us on usein vain pelkkä tu- 
kikeppi hänen hurjapäisille teoilleen. Kay 
Us on ailahteleva luonne, vuoroin hyvä ku- 
ningas ja vuoroin holtiton typerys. Hän alis- 
taa Mazandaranin demonit ja pakottaa ne ra- 
kentamaan itselleen jalokivin koristeltuja 
palatseja Elburzin vuoristoon, missä vallitsi 
ihana, sivistynyt elämä ja ikuinen nuoruus, 
joka muistuttaa lähes Avestan Yama XSaétan 
kultakautta, kun kuumuus ja kylmyys, van- 
huus ja kuolema olivat kaikki hallittavissa. 
Mutta toisaalta Kay Us joutuu vaikeuksiin 


samojen, vähemmän tottelevaisten demo- 
nien kanssa ja sortuu hybriksen aiheuttamiin 
yrityksiin (kuten yritykseen valloittaa taivas 
kotkien vetämässä kulkuneuvossa), joista 
Rostamin täytyy pelastaa hänet. Silti hänen 
elämänsä on viehättävä, ja Jumala antaa lo- 
puksi hänelle anteeksi. Hänen poikansa Si- 
yavuS ei pääse koskaan valtaistuimelle, vaan 
siirtyy Turanin puolelle, jossa hänet surma- 
taan hänen vaimonsa jäädessä odottamaan 
hänelle poikaa, Khusrawta. Khusraw kasvaa 
Iranissa, tulee isoisänsä seuraajaksi ja hallit- 
see pitkään Rostamin auttamana, kunnes 
katoaa lumimyrskyyn. 

Tämä kaikki on selvästi myytin ja kansan- 
perinteen sekoitusta. Kuitenkin, ihmeellistä 
kyllä, historistiset ennakkonäkemykset ovat 
johtaneet yrityksiin osoittaa kayanidit todel- 
liseksi dynastiaksi; näistä tärkein on Arthur 
Christensenin teos Les Kayanides (1931). 
Sana kavi sinänsä vastaa Vedan sanaa kavi, 
joka tarkoittaa eräänlaista pappismaagikkoa 
ja jolla ei ole mitään tekemistä kuninkuuden 
kanssa. Tämä vaikeus on siloiteltu pois 
kääntämällä termi kavi "prince sorcier’ (Jac- 
ques Duchesne-Guillemin) tai ’sakral stam- 
mefyrst' (Kaj Barr). Georges Dumézilin tut- 
kimuksen (Dumézil 1971, 133-238) perus- 
teella on kuitenkin nyt selvää, että kayanidit 
ovat dynastia, joka on kehitelty Kay Usin 
hahmon ympärille. Kay Us vastaa Avestan 
varjomaista Kavi Usania ja, indoiranilaisit- 
tain, intialaista Kavya Usanasia, joka on Ma- 
habharatan ensimmäisen kirjan sukutarinois- 
sa demonien vakituinen loitsija, samalla ta- 
voin jumalille palveluksiaan myyvän Brhas- 
pati-jumalan ammattitoveri. Kävya USanas 

on näin liitossa demonien kanssa ja tulee va- 
lillà heidän herrakseen, samoin kuin Kay Us 
on vuoroin Mazandaranin divien herra ja 
vuoroin heidän narrinsa. Kay Usin jalokivin 
koristellut palatsit Elburz-vuoristossa vastaa- 
vat aarteita, jotka Kavya USanas kätkee 
myyttiselle Meru-vuorelle. Kävyan taikakei- 
nojen arsenaaliin kuuluu kyky herättää 
kuolleita henkiin ja manipuloida ikää, kuten 
Kay Usilla on hallussaan kuolettavia haavoja 
parantava eliksiiri (jonka hän tunteettomasti 
kielsi kuolevalta Sohrabilta); Elburzin palat- 
seissa vallitsi ikuinen nuoruus, jne. Kaiken 
kaikkiaan tässä on selvästi indoiranilaiselta 
ajalta peräisin oleva jumalallinen taikoja- 
hahmo, joka on liitetty taruihin ja jo Aves- 
tassa sekundaaristi dynastisoitu. Tällainen 
muutos saattaa liittyä zarathustralaisuuden 
tulon aiheuttamaan mullistukseen, kun hal- 
litsevan sotilasluokan suojelusjumalat muu- 
tettiin demoneiksi ja pappismanipulaattorit 
saivat mahdollisesti osakseen hallitsijoiden 
sädekehän (vrt. paralleeli vuoden 1979 Ira- 
niin). Firdausi yksinkertaisesti vain käytti hy- 
väkseen ja uudelleenjärjesteli jo olemassa- 
olevaa materiaalia. 

Kayanidien keinotekoisuus heijastuu epä- 
suorasti heidän seuraajissaan. Emme helposti 
ymmärrä, eikä kansallinen traditio itsekään 
tajunnut, mistä he tulivat. Yllättäen esille 
astuu Lohräsp (jonka Kay Khusraw nimittää 
seuraajakseen vastoin ylimysten tahtoa) ja 
häntä seuraa hänen poikansa Göstasp. Nämä 
kummatkin nimet ovat »hevosnimiä»: 
Avesta tuntee samanlaisen parin, Aurvatspa 
ja Vistäspa (GoStäsp-nimen kantamuoto). 
Vistaspan henkilöhahmo on saanut piirteitä 

Kavi-traditiosta; Kavi Vistaspa on Zarathu- 
Stran suojelija, samoin kuin Go$tasp hyväk- 
syy Säh-namassa Zardostin opetukset. 
Näyttää siltä, kuin eepos lähestyisi tässä vih- 
doinkin todellisuutta, sillä Zarathustran his- 
toriallisuutta ei voida epäillä. Avestassa hä- 
nen isänsä nimi on PouruSäspa, mikä on 
myös »hevosnimi», mutta Zarathustra tar- 
koittaa kamelinajajaa; tämä on samanlainen 
maanläheinen ammattinimi kuin Khayyam 
'teltantekijà' Nämä »hevosnimet» ovat ta- 
vallisia yhdysnimiä kuten sanskritin Brgad- 
asva, kreikan Agath-ippos tai muinaispersian 
Vistäspa, Dareios I:n isä, jonka nimi esiintyy 
kreikkalaisissa lähteissä muodossa Hystas- 
pes. 

Kuitenkin myös tässä myyttinen aines 
tunkeutuu väliin. Lohräsp on niin kalpea, 
tyhjästä tullut varjokuva, että Góstaspista 
tulee alkuperäisen parin vallitseva hahmo. 
Hänen vaimonsa nimi Nähid heijastelee 
Avestan suurta Anahita-jumalatarta, ja Stig 
Wikander (Wikander 1950) oli varmasti oi- 
keassa nähdessään tässä intialaisten Assvi- 
nien, Näsatyan ja Dasran, iranilaisen vasti- 
neen projisoituna taruksi, johon on lisätty 
jumalatarhahmo. Näsatyan iranilainen vasti- 
ne, Nänhaithya, demonisoitiin Zarathustran 
aikan, ja itse jumalat korvattiin abstrakteilla 
käsitteillä Haurvatat/Amrtat, ”Terveys/Pitkä 
elämä”. Vanha mytologia kuitenkin pysyi 
hengissä uusien nimien alla ja löysi tiensä 
jopa Koraaniin, jossa Harut- ja Marut-enke- 
leillä on osa dioskuurisessa myytissä Zohran, 
planeetta Venuksen, kanssa. (Ananita oli yh- 
distetty planeettoihin jo Yastissaan Avestas- 
sa; ks. De Menasce 1947). Tästäkin perimä- 

tiedon osasta on siis turha etsiä historiaa. 

Tässä vaiheessa on silti selvää, että eepok- 
sen myyttinen osa on loppumassa. Jo aiem- 
min Kay Khusraw on surmannut Afrasiyabin, 
ja turanilainen dimensio kuihtuu. Gostaspin 
poika Esfandiyär taistelee Rostamin kanssa ja 
kuolee taistelukohtauksessa, johon Simorg- 
hit alinomaan puuttuvat yliluonnollisilla ky- 
vyillään. Lopulta Rostam itse joutuu oman 
veljensä Saghadin uhriksi. Esfandiyärin po- 
jalla Bahmanilla on tytär, Homäy (jonka 
Avesta tuntee nimellä Humaya ja joka liite- 
tään Vistaspaan), eli Cehrzad (Seherazade), 
ja isan ja tyttaren insestuaalisesta suhteesta 
syntyy Darab, jolla taas on kaksi poikaa, Da- 
ra ja Sekandar. 

Näin Sah-nama on laskeutunut turvalli- 
sesti historiaan. Däräb ja Därä on johdettu 
nimestä Dareios, ja Sekandar on itse Alek- 
santeri Suuri. Säh-nämaan sisältyy tiivistetys- 
sä, lyhennetyssä ja elliptisessä muodossa se, 
mikä ainakin eurooppalaisille on Persian 
suuruuden kausi — akhemenidien aika. Ei 
sanaakaaan dynastian perustajista, ei Kyy- 
roksesta, Kambyseksestä, Kserkseestä eikä 
lukuisista Artakserkseistä. Darab ja Dara ei- 
vät mahdollisesti pohjaudu Dareios Suureen, 
vaan Dareios Il:een ja kolme sukupolvea 
myöhäisempään Dareios III Kodomannuk- 
seen, jonka Aleksanteri voitti. Klassisen 
Aleksanteriromaanin vaikutus tuntuu Fir- 
dausin materiaalissa, mutta viimeisen Darei- 
oksen ja kohtalokkaan muukalaisen, Alek- 
santerin, kuvaaminen veljinä ja voimainmit- 
telyn muuttaminen veljessodaksi on iranilai- 
nen piirre. Akhemenidit ovat erikoinen so- 
kea täplä Iranin kansanperinteessä. Persepo- 


lis tunnetaan kansan suussa Taxt-e Jamsidi- 
na Jamsidin valtaistuimena’, mistä sellainen 
damnatio memoriae johtuukaan, ja sen lähellä 
olevaa kuninkaallista hautakaupunkia Darei- 
os Suuren ajoilta periytyvine, valtavine kal- 
lioseinään hakattuine hautakammioineen ni- 
mitetään Nags-e Rostamiksi, ”Rostamin kai- 
verruksiksi’. Viimeisen Dareioksen ja Alek- 
santeri Suuren muokkaaminen veljeksiksi 
Säh-nämassa johtuu ehkä osin parthilaiskau- 
den hellenopersialaisesta synkretismistä ja 
hellenistisistä hallitsijoista, sellaisista kuin 
Antiokhos tai Kommagenes (1. vuosisadalla 
eKr.), joka ei ainoastaan synkretisoinut hel- 
lenistisen kauden kreikkalaisia ja iranilaisia 
jumalia Etelä-Anatolian Nemrud Daghin 
huipulla sijaitsevassa hierothesionissaan, 
vaan myös johti juurensa isän puolelta Da- 
reiokseen ja äidin puolelta Aleksanteriin. 
Tällaisten trendien vallitessa ovat myöhem- 
mät lännen inspiroimat yritykset, kuten 
edesmenneen shaahin järjestämä Persian 
valtakunnan 2500-vuotisjuhlinta, olleet tur- 
hia. 

Iranin suuri eepos ei siis ole suinkaan avain 
Iranin todelliseen varhaishistoriaan, ja tä- 
mänsuuntaiset oppineet yritykset ovat olleet 
harhateillä. Sen sijaan se on myyttisen ja le- 
gendaarisen tradition aarrekammio, eeppi- 
nen tour de force, joka valottaa iranilaista kan- 
sanluonnetta niin sen ihailtavilta kuin turmi- 
ollisiltakin puolilta. Säh-nämaan sisältyy san- 
karillisuutta ja uhrautumista sekä selvä taju 
runollisesta ja ihmeellisestä, mutta myös fa- 
nattisuutta, ksenofobiaa ja huolestuttavan 
paljon kostoa ja marttyyriutta. Säh-näma on 
tosiaankin avain sen dynamiikan ymmärtämi- 


339 


Jaan Pubvel 


seen, joka piilee ahdistavissa tapahtumissa 
alkaen ylipappi Karterista, joka aiheutti 
profeetta Manin marttyyrikuoleman, ja pää- 
tyen äyatolla Khomeinin toimeenpanemiin 
bahai-vainoihin Islamilaisessa Tasavallassa, 
alkaen roskaväestä, joka lynkkasi Alexandr 
Gribijedovin Teheranin kaduilla 1829, ja 
päätyen nykyisten iranilaisten salamurhaa- 
jien kamikazemaiseen hulluuteen. Säh-nä- 
man vaikutus iranilaisiin on ollut aivan yhtä 
syvällinen kuin Kalevalan vaikutus suomalai- 

siin mutta vielä pitkäaikaisempi. Tämän päi- 
vän iranilaisten yleisimpiä etunimiä eivät ole 
islamilaiset Mohammad, Ali tai Ahmad, vaan 
Hüfang, Tahmuras, Jamfid, Manustihr, 
Khusraw, Dariu$ ja Ardašir. Islamilaisen 
pintakerroksen ja arabialaisen vaikutuksen 
alla eepos on edesauttanut huomattavasti 
kielellisen puhtauden, kansallisen tietoisuu- 
den ja kulttuurin säilyttämistä. 

Kalevalan ja mongolieeposten yhteiset motiivit 


Kun aloin työskennellä tämän aiheen parissa, 
kävi varsin pian ilmi, että alunperin aikomani 
alaotsikko tulisi muuttaa muotoon: »Lajista 
johtuvaa samankaltaisuutta vai ural-altailaisia 
yhdyssiteitä?» Osoittautui myös tarpeellisek- 
si rajoittaa tarkastelu motiivien ja juoniai- 
nesten mongolilaisiin rinnakkaismuotoihin. 
Ottaen huomioon suomalaisten ja venäläis- 
ten satujen, bylinoiden, viikinkisaagojen ja 
itämaisten kertomusten jo varhemmin to- 
detun vaikutuksen eräisiin Kalevalan jaksoi- 
hin ja niiden alkuperäisaineistoon, nämä 
mongolilaiset yhteydet merkitsisivät uutta 
ulottuvuutta euraasialaiseen suuntaan. 


Suomalaisen ja mongolilaisen epiikan 
yhteisiä motiiveja 


Ei ole sattuma, että Lönnrotin Kalevalan yksi 
keskeisaihe on sulhasen matka ja kosijoiden 
testaaminen; kyseessä on yksi eurooppalais- 
ten sankarieeposten suosituimmista motii- 
veista. Sen perusteella muodostuu myös toi- 
nen niistä kahdesta pääryhmästä, joihin Kes- 

ki-Aasian eepokset, mukaan lukien mongo- 
lilaiset eepokset, voidaan jakaa (Poppe 1937, 
74—68; 1968, 189—197; Heissig 1978, 9). 
Kalevalassa tätä motiivia käytetään kolmasti. 
Ensin vanha Väinämöinen tekee turhan mat- 
kan Pohjan neitoa kosimaan. Sen jälkeen 
nuori Lemminkäinen tekee samanlaisen 
matkan, kunnes lopulta seppä Ilmarinen 
kolmesta tehtävästä suoriuduttuaan tuo nei- 
don morsiamena kotiinsa. On tuskin yllättä- 
vää, että Lönnrotin keräämässä koko laulu- 
aineistossa kosijoiden testaamisen ja heiltä 
vaadittujen ansiotöiden lukumäärä on paljon 
suurempi (Fromm 1979, 442, 472), eikä täl- 
löin ole suinkaan kysymys pelkistä kontami- 
naatioista. 

Kuvaus Lemminkäisen tekemästä kosin- 
tamatkasta (Kalevalan 12. ja 13. runo) hyö- 
dyntää lukuisia sellaisia motiiveja, jotka ta- 
vataan myös mongolilaisten eeposten kerto- 
vissa jaksoissa: 


— Lemminkäinen lähtee kosintamatkalle 
vastoin äitinsä neuvoja ja varoituksia. 

— Lemminkäinen jättää äidilleen harjan, jo- 
ka alkaa vuotaa verta, jos hän kuolee. 

— Ensimmäinen ansioty6 on hirven pyy- 
dystäminen, jonka henget ovat tehneet 
puunpalasista ja saaneet elämään. 

— Toinen tehtävä on noutaa Hiiden ruuna. 

— Kolmas tehtävä on surmata joutsen Tuo- 
nelan joella. 

— Tässä yhteydessä sokea mies vahingoittaa 
sankaria vesikäärmeellä; tämän ruumis 
silpoutuu ja palaset joutuvat Tuonelan 
jokeen. 

— Järkyttyneenä veripisaroista, jotka il- 
mestyvät kuoleman merkiksi jätettyyn 
harjaan, Lemminkäisen äiti lähtee etsi- 
mään poikaansa erilaisiin eläinhahmoihin 
muuntautuneena. 

— Hän kokoaa silvotun ruumiin ja herättää 
sen henkiin hunajavoitein ja loitsuin. 

— Kuollut mies nousee ylös luullen vain 
nukkuneensa pitkän aikaa. 


Kalevalan runoihin 12—15 sisältyvän kerto- 
muskokonaisuuden motiivit voidaan luetella 
mongolilaista epiikkaa varten ehdotetun ty- 
pologian mukaan (Heissig 1979, 14—22) 
seuraavasti: 


— vanhempien varoitukset ja kielto 
(6.1.—8.) 

— kosijoiden kolme koetta (12.7—4) 

— maagisen eläimen metsästys (12.7.4—3) 

— hevosen etsintä (12.7.4.—4) 

— jättiläislinnun surmaaminen (127.4—1) 

— elämän oraakkeli (8.3—4) 

— vihollisen surmaaminen (10.6—8) 

— ruumiin silpominen (10.6—9) 

— kuolleen henkilön etsintä (6.1.3.—3) 

— kuolleen herättäminen henkiin lääkkeillä 

Tarkasteltakoon hieman lähemmin näiden 
motiivien vastaavuutta mongolilaisessa ja 
suomalaisessa epiikassa. 


Johdantomotiiveja 


Varoitus tai kielto, jonka sankarin äiti tai isä 
esittää tämän aikoessa lähteä kosintamatkalle 
tai hankkimaan sotamainetta, esiintyy mon- 
golilaisessa sankarirunoudessa juonikokonai- 
suuden alussa; alkumotiivina sen merkitystä 
ei siis voi väheksyä. Vanhemmat viittaavat 
sankarin nuoreen ikään (yleensä hän on vain 
kolmevuotias) ja vetoavat hänen kokemat- 
tomuuteensa, vähäverisyyteensä ja hänen 
luittensa pehmeyteen (Heissig 1979a, 9). 
Erityisesti äiti korostaa odotettavissa olevia 
vaaroja ja kuoleman uhkaa (Taibai 1982). 
Mongolilaisessa Geser-sikermässä muuan 
sankarin puolisoista yrittää pyynnöin ja juo- 
nin estää häntä lähtemästä vaaran tielle 
(Schmidt 1966, 125—126; Heissig 1983b, 
265). Eräissä muissa mongolilaisissa eepok- 
sissa sankarin täytyy jopa yöllä hiipiä nukku- 
van puolisonsa vierestä, sillä tämä on varoit- 
tanut häntä lähtemästä vihollista vastaan. 
Myös lapsisankareiden täytyy usein lähteä 
matkaan vastoin heitä varoittaneiden tahtoa. 
Sankarin vaimo varoittaa tätä kohtaavista 
vaaroista usein kertomalla hänelle unesta, 
jonka on toistuvasti nähnyt (Heissig 1979b, 
22-23; 1984, 99). 

Sankarin lähtöön liittyy mongolilaisessa 
epiikassa enteen tai elämän oraakkelin motiivi. 
Lähtevä sankari (riippumatta siitä, lähteekö 
hän partnerinsa — vaimon, siskon, sotatove- 


rin, veriveljen — luvalla vai ei) jattaa oraak- 
keliesineeksi korvarenkaan, sormuksen, vii- 
lan tai nuolen, joka varia vaihtamalla, ruos- 
tumalla, murtumalla tai värisemällä varoittaa 
sankarin kohtaamasta vaarasta tai kuolemasta 
ja kutsuu siten partnerin apuun (Heissig 
1981b, 112). Tämä motiivi liittyy suoraan 
kuolleen henkiinherättämismotiiviin ja itse 
asiassa antaa alkusysäyksen henkiinherättä- 
miselle tai niille partnerin toimenpiteille, 
jotka aikanaan johtavat sankarin henkiinhe- 
rättämiseen (Heissig 1981a, 88). 


Kuolema ja ylösnousemus 


Lemminkäisen jättämä harja, joka valuu 
verta, on kiistaton esimerkki samasta motii- 
vista. Mutta toisin kuin Kalevalassa, mongo- 
lilaisessa epiikassa sankarin sisko, ei äiti, kut- 
sutaan etsimään häntä ja herättämään hänet 
henkiin. Tällä sisarhahmolla, kuten äidillä 
Kalevalassa, on yliluonnollisine kykyineen 
selvää samankaltaisuutta naispuolisen pa- 
rantaja-Samaanin kanssa (Heissig 1981a). 
Avustavan sisaren hahmolla (esim. sankari- 
neito Aju mergen; Heissig 1983a, 21) on 
myös yhtäläisyyksiä Altain turkkilaisten ja 
jakuuttien tarullisten naishahmojen kanssa, 
joilla on samantapaisia funktioita. Edelleen 
sillä on yhtäläisyyttä germaanien parannus- 
kykyisten Taisteluneidon ja Joutsenneidon 
kanssa (Hatto 1980, 267—297; Poppe 
1981). Samoin kuin mongolilaisen epiikan 
sisarhahmot ja germaanien Joutsenneito 
lähtevät sankareiksi pukeutuneina etsimään 
ja auttamaan kadonnutta ja kuollutta velje- 

ään (Lörincz 1979, 62, 87; Poppe 1979, 28— 
36; Meletinskij 1963, 269, 312), samoin 
Lemminkäisen äiti lähtee erilaisissa eläin- 
hahmoissa etsimään poikaansa ja Keski-Aasi- 
an Samaanit käyttävät erilaisia eläinhahmoja 
saapuessaan vainajien asuinsijoille tai poistu- 
essaan niiltä. 

Lemminkäisen ruumiin silpominen ensin 
viiteen, sitten kahdeksaan palaan, jotka sit- 
ten heitetään Tuonelan virtaan, vastaa man- 
guksen, hirviön, silpomista, jonka suorittaa 
hänen surmaajansa, mongolilaisen epiikan 
sankari. Hirviön (uhkaavan vihollisen sym- 
bolin) ruumiin silpominen, sen jäsenten ja 
luurangon heittely hajalleen ja tuhoaminen 
on mongolilaisen epiikan ja saduston laa- 
jimmin levinneitä motiiveja. Se tunnetaan 
koko sillä alueella, jossa mongolia puhutaan 
ja se esiintyy mm. Geser-sikermässä (Heissig 
1983b, 244—245; 1979a, 13). Motiivi ruu- 
miin silpomisesta viiteen kappaleeseen, nel- 
jään raajaan ja päähän, mainitaan usein ja se 
esiintyy myös Kalevalassa (14:449). 

Ruumiin luiden ja lihan täydellisen 
tuhoamisen takana on ajatus, että siten este- 
tään vihollisen maaginen henkiinherättämi- 
nen (Heissig 1979a, 13), sillä tätä pidettiin 
mahdollisena vain jos luuranko oli säilynyt 
ehjänä. Samaa käsitystä ilmentää Siperiassa 
laajalti tunnettu tapa säilyttää saaliseläinten 
kaikki luut eheinä sekä Pohjois-Euraasian 
kansojen karhukulttiin liittyneet samantapai- 
set käytänteet (Paulson 1963, 483—490; 
Paproth 1976, 194, 289; Heissig 1981a, 95). 
Monissa mongolien ja jakuuttien eepoksissa 
on henkiinherättäminen mahdollista vasta 
viimeisenkin ruumiinosan — silmän tai kyl- 

kiluun — löydyttyä (Büxü xara xübüün 1972; 
Priklonskij 1891; Poppe 1977, 178—183). 
Tietoon siitä, että henkiinherätyksen onnis- 
tumiseksi on ruumiin oltava osiltaan täydel- 
linen, perustuu myös Lemminkäisen äidin 
ponnistelu kaikkein pienimpienkin ruumiin- 
osien löytämiseksi (Kalevala 15:277—304). 

Itse henkiinherätys hunajasta ja rasvoista 
tehdyillä voiteilla (Kalevala 15:397—470) 
sekä taivaan balsamilla vastaa mongolilaisessa 
epiikassa usein esiintyvää voitelua lampaan- 
tai kärpänvalkoisilla rohdoilla, jotka paranta- 
vat puolessa tai yhdessä vuorokaudessa 
(Heissig 1980a; 1981a, 30—33). Mongolilai- 
sessa epiikassa henkiin herätettävä ruumis 
voidellaan myös taivaallisella ambrosialla ni- 
meltä rasiyan. Juoneen sisältyy myös viit- 
tauksia intialaiseen soma-juomaan ja sen 
valmistamiseen tislatusta maidosta (Guseva 
1982, 89-95). Ja vielä voidaan rinnastaa 
mongolilaisen epiikan ja saduston paranta- 
mistaitoiset ja henkiinherättämiskykyiset 
naishahmot, Kalevalan Lemminkäisen äiti, 
joka loitsii ja pystyy muuntamaan itsensä 
eläinhahmoihin, sekä parantavan nais$amaa- 
nin hahmo (Heissig 1981a, 98—99). Heidän 
rooliinsa kuuluva kuolleen etsintä vastaa 
miespuolisen Samaanin saamaa tehtävää mat- 
kallaan kuolleitten luokse: löytää sairas tai 
kuollut henkilö ja tuoda hänet takaisin elä- 
vien joukkoon (Stary 1979, 192—199; No- 
wak & Durrant 1977). 

Vielä erään yhtäläisen piirteen mongoli- 
epiikan henkiinherättämismotiivin kanssa 
tuovat esiin Lemminkäisen sanat, kun hän 
herätessään sanoo nukkuneensa pitkään sy- 
vässä unessa (15:559—560). Samalla tavalla 

sankarit Altaisämben Xüü samannimisessä 
eepoksessa (Bawden 1982, 159), Uladaj 
mergen -sankari Han haranggui -eepoksessa 
(Poppe 1982, 50) sekä henkiinherätetyt san- 
karit Geser-kaanista kertovassa epiikassa ym. 
tiedustelevat, kuinka pitkään he ovat nukku- 
neet (Heissig 1983b, 113; 1962, 92—110). 


Ansıotyöt 


Myös niillä kolmella tehtävällä, jotka annetaan 
morsianta kosivalle Lemminkäiselle, on vas- 
tineensa tehtävissä, jotka morsiamen isä — 
kosijan sabotointi ja tuhoaminen mielessään 
— antaa sankarille, joka on jo voittanut kol- 
messa sankarillisessa kohtauksessa. Kun 
muistamme, että mongolilaisessa epiikassa 
kosintamatka alunperin heijastaa Samaanin 
matkaa (Heissig 1983b, 307), käy selväksi, 
että Lemminkäisen saamat tehtävät juontuvat 
samalta pohjalta. Sen sijaan, että tukeutui- 
simme bysantin ajan kauppareittejä pitkin 
tulleisiin Lemminkäis-runojen = varhaisiin 
itämaisiin vaikutteisiin (Fromm 1979, 437— 
438), voimme havaita tässä todisteita euraa- 
sialaisista kertomusmalleista. 

Monessa mongolilaisessa eepoksessa kosi- 
van sankarin täytyy Lemminkäisen tavoin ke- 
syttää taivaallinen hevonen puhumalla sille 
lempeästi. Usein tämä kuvataan formuloin. 
Ei ole vaikea nähdä härässä — hirviöhahmon 
ruumiillistumassa, jonka mongoliepiikan 
sankarikosijan tulee tappaa tai nujertaa — 
vastinetta henkien puunpalasista tekemälle 
hirvelle, joka oli yksi niistä esteistä, jotka 
Lemminkäisen on voitettava Samaanin mat- 


kaa muistuttavalla kosintamatkallaan. Maagi- 
sen hirven metsästys esiintyy mongoliepii- 
kassa myös sellaisenaan Geser-sikermässä 
(Hummel 1973, 37—38). 

Lemminkäisen kolmas tehtävä, joutsenen 
surmaaminen Tuonelan joesta, vastaa puo- 
lestaan jättiläislintu garudan surmaamista, 
jonka sankari suorittaa saadakseen siltä yh- 
den pyrstösulan sekä todistukseksi arvostaan 
kosijana että morsiuslahjaksi. Tällaisia vas- 
taavuuksia löytyy sekä Geser-sikermästä että 
monesta muusta mongolilaisesta eepoksesta 
(Heissig 1983b, 496—500). 

Myös mongolilaisten eeposten sankarin 
täytyy raivata tiensä morsiamensa (useissa 
näissä eepoksissa vainajan sielun ruumiillis- 
tuma) luo ylittämällä kuohuva joki tai sellai- 
nen virta tai merenlahti, jonka yli ei voi kah- 
lata. Tämä on yleensä mahdollista vain hevo- 
sen avulla. Kalevalan »pyhän virran pyörte- 
het» vastaavat Geser-kaanista kertovan ee- 
poksen neljännessä osassa esiintyvää nope- 
asti virtaavaa maagista jokea, jossa »ikään 
kuin hevosia, ihmisiä ja kiviä virtaa kohisten 
toistensa ohi» (Schmidt 1966, 132) ja joka 
Geserin tulee ylittää. Tämä kuoleman valta- 
kunnan rajajoki, jolla on vastineensa myös 
sojoottien, mantSujen ja tunguusien Samaa- 
ninmatkoissa ( Nowak & Durrant 1977; Sta- 
ry 1979), esiintyy Kalevalan 16. runossa, jos- 
sa Väinämöisen onnistuu ylittää joki Tuonen 
tyttären avulla. 

Silmäänpistävää yhtäläisyyttä on myös sa- 
man matkan aikana Väinämöisen paon yh- 
teydessä, kun tämä myrkyllisen käärmeen 
muodossa välttää kaikki tielleen asetetut 
rautaverkot. Geser-sikermän 14. osassa on 

kohtaus, jossa sankarikaani Geser ajaa takaa 
valtavan kultaisen kalan (Altagai Jiyasun) 
muodossa olevaa hirviön henkeä. Geser on 
asettanut tämän esteiksi kultaisia ja hopeisia 
verkkoja, joista tämä kuitenkin luikertelee 
läpi muuntamalla itsensä kultaiseksi käär- 
meeksi (Heissig 1983b, 132, 326). Samalla 
tavalla kerrotaan lappalaisten Samaanien 
päässeen verkoista kalan muodossa (Fromm 
1979, 457). Tuonelan »akka käykkäleuka», 
joka kutoo rautaverkot estääkseen Väinä- 
möistä pääsemästä manalasta, saa vastineensa 
mongolilaisessa ja altailaisessa epiikassa, jos- 
sa samantapaiset hahmot ajavat sankaria ta- 
kaa tai yrittävät estää häntä. Esimerkkinä ol- 
koon vaikkapa burjaattieepoksen Büxü xara 
xübüün vanha eukko, jolla on »valkoinen 
nokka kuin jäähakku ja käykkäleuka» (Ula- 
nov 1963, 69; Heissig 1983b, 320—321; 
Poppe 1977, 63). 

Vastaavuutta osoittaa myös seppä Ilmari- 
selle kosintatilanteessa annettu tehtävä, jossa 
häntä vaaditaan pyydystämään pelottava 
hauki Tuonelan joesta. Tämä muistuttaa 
edellä mainitun kultaisen kalan, Altagain, 
pyydystämistä Geser-eepoksessa. Motiivi 
jättiläiskalasta ei esiinny vain mongolilaisten 
ja Altain kansojen keskuudessa vaan myös 
Pohjois-Euraasiassa (Aalto 1979, 33). Ilmari- 
sen toiseen tehtävään sisältyy kohtaus, jolla 
on vastine burjaattien epiikassa: Kalevalan 
19. runossa Ilmarista vaaditaan pyydystä- 
mään villi karhu ja susi. Tässä hän onnistuu 
takomalla ensin itselleen terässuitset ja rau- 
taköyden, jolla hän pyydystää ja sitten ke- 
syttää villieläimet. Burjaattien eepoksissa 
Erensej ja Sonxodoj mergen büxün morsia- 

men isä asettaa sankari-kosijalle tehtävän 
pyydystää ja tuoda mukanaan jättiläismäinen 
kultainen koira, joka elää itäisen meren ran- 
nalla. Muutoin sankarin on luovuttava mor- 
siamesta. Taivuteltuaan ensiksi vastahakoi- 
sen sepän takomaan hänelle raudasta ketjun, 
kahleet ja kuonokopan sankari pyydystää 
villikoiran ja vie sen tulevalle appiukolleen 
(Homonov 1968, säkeet 7705—8081; Poppe 
1980, 363—372; Büxü xara xübüün 1972, 
130, säkeet 317—416; Poppe 1977, 125— 
127). Sama episodi esiintyy myös mongoli- 
laisessa Geser-eepoksessa mutta siinä Geser- 
kaani on itse sepän oppipoikana (Heissig 


1980b, 42—43). 


Muita yhteisaiheita 


On vielä mainittava kolme muuta rinnakkais- 
ilmiötä, jotka tosin eivät liity kosijalle an- 
nettaviin tehtäviin. Nämä ovat nielaisijamo- 
tiivi, sankarin paluu hylättyyn, raunioitunee- 
seen kotiinsa sekä isättömän ja kostonhimoi- 
sen pojan nopea kasvu. 

Sankarin paluu hylättyyn kotiinsa esiintyy 
mongolilaisessa epiikassa usein siirtymävai- 
heessa kosintamatkan ja hyvitysretken välil- 
lä. Se motivoi sankarin uuden lähdön, sillä 
palatessaan kosintamatkaltaan hän saa tietää, 
että hänen poissa ollessaan vihollinen on 
hyökännyt hänen kotiinsa ja vienyt hänen 
isänsä ja äitinsä sekä sukulaisensa ja kansansa 
orjiksi. Sankari palaa tyhjään kotiin: poissa 
ovat karja, ihmiset ja jurtta; ruohoa kasvaa 
ennen kovaksi tallautuneella lattialla. Vain 
ruosteinen rauta-arina on jäljellä tulisijan 

tuhkan keskellä. Sankari purskahtaa itkuun, 
mutta silloin puhuva eläin, piiloutuneina 
hengissä säilyneet palvelijat tai useimmiten 
äidin tai kaapatun vaimon arinan alle jättämä 
viesti kertoo hirviön (mangusin) hyökkäyk- 
sestä. Tämä sama kertomusmotiivi esiintyy 
Kalevalan 29. runossa, jossa Lemminkäinen 
palaa kotiinsa löytäen sen poltettuna ja hy- 
lättynä. Lemminkäinen purskahtaa itkuun 
äitinsä vuoksi. Lopulta hän kuitenkin lähtee 
seuraamaan jälkiä tallatussa kanervikossa, ja 
ne johtavat hänet pienelle piilopirtille met- 
sän keskellä. Tänne hänen vanha äitinsä on 
paennut, ja nyt tämä kertoo pohjoisesta tul- 
leesta hyökkäyksestä, joka on syynä hänen 
pakoonsa. 

Ntelaisijamotiivi esiintyy Kalevalan 17. 
runossa, jossa tietoa hakeva Väinämöinen 
tulee muinaisen jättiläisen, Vipusen, luokse 
ja tämä nielaisee hänet. Vasta kun Väinä- 
möinen on ollut pitkän aikaa Vipusen vatsas- 
sa ja kiusannut tätä kysymyksin ja pajatöin 
hänen onnistuu paeta. Yhteyksistä tämän 
nielaisijakertomuksen ja Samaanin tekemän 
matkan välillä ovat tutkijat kiistelleet; tällöin 
on tarkasteltu pohjoiseurooppalaisten satu- 
jen sisältämiä motiivitoisintoja (Fromm 
1979, 462—463). Sama motiivi esiintyy kui- 
tenkin jopa kaksi kertaa pelkästään Geser- 
sikermässä. Kummallakin kerralla uhri va- 
pautuu uhkaamalla viiltää tiensä ulos nielai- 
sijan vatsasta tikarilla tai jollakin muulla te- 
rävällä aseella (Heissig 1983b, 408). Saman- 
tapainen motiivi löytyy myös Geser-eepok- 
sen länsitiibetiläisestä versiosta. 

On huomattava, että toisin kuin Lönnrotin 
Kalevalan suhteellisen väkivallattomassa ver- 


siossa, eräässä Frommin (1979, 463) mainit- 
semassa runossa, jota ei ole sisallytetty Kale- 
valaan, on episodi, jossa Ilmarinen leikkaa 
vatsan auki vanhalta miehelta, joka on nie- 
laissut hänet. Motiivi ulospääsytien hankki- 
misesta veitsellä viiltäen tunnetaan siis myös 
Pohjois-Euroopassa. 

Samankaltaisia piirteitä Kalevalan ja keski- 
aasialaisen epiikan nielaisuepisodin väillä on 
ainakin kaksi. Herättääkseen 17. runossa 
jättiläismäisen Vipusen Väinämöinen vään- 
tää rautatangon sen kitaan leukapielten väliin 
(17:77 —80). Sen jälkeen Vipunen nielaisee 


hänet. Geser-sikermän kymmenennessä 
osassa, joka kertoo Geserin taisteluista 
mustankirjavaa ihmissyöjätiikeriä vastaan 


(Heissig 1977, 89-101), sankari Geser hyp- 
pää tiikerin kitaan ja työntää kaksi kultatan- 
koa alempien torahampaiden väliin (Heissig 
1981a, 267). 

Motiivi sankarillisiin tekoihin määrätyn 
lapsen poikkeuksellisen nopeasta kasvamisesta, 
joka tavataan usein sankarirunoudessa ja sa- 
duissa (AT 585), esiintyy myös Kalevalan 31. 
runossa, jossa veljensä surmaaman Kalervoi- 
sen vaimo synnyttää vankeudessa pojan. Jo 
kolmen päivän ikäisenä lapsi katkoo kapa- 
lonsa ja halkaisee kehtonsa kahtia, ja jo kol- 
men kuukauden iässä hän suunnittelee isänsä 
kuoleman kostamista. Tämä tuleva sankari 
on Kullervo, jonka urotyöt ovat aiheena ru- 
noissa 32—36 (oletettavasti alunperin erilli- 
nen runo, joka on sisällytetty Kalevalaan). 

Esimerkkejä samanlaisesta sankariksi aio- 
tun lapsen nopeasta kasvusta löytyy myös 
mongolilaisesta epiikasta, erityisesti alkupe- 
rältään länsimongolilaisista eepoksista (Rin- 

tendorji & Dongrubjamso 1981, 62; Taibai 
1982). Eräässä mongolilaisten eeposten 
ryhmässä kerrotaan vihamielisen jättiläisen, 
mangusin, klaanin tuhoamisesta viimeiseen 
mieheen. Siinä kuolleen hirviön poika, joka 
on ennenaikaisesti pakotettu ulos äitinsä 
kohdusta, puhuu valittaen, ettei hän kykene 
säilymään hengissä kostaakseen isänsä puo- 
lesta (Bawden 1982, 75). Samanlainen vali- 
tus on eepoksessa Ayi ulayan gayan-u Altan 
jalab kää, joka on tallennettu Bargun alu- 
eella. Siinä poika valittaa (Heissig 1985, 
108): 


Voi sitä etten edes kymmenkuiseksi saanut, 
Voi sitä etten vielä äitini maitoa imenyt, 
Voi sitä etten isäni puolesta kostaa voinut... 


Kalervoisen pojan sanat Kalevalassa ovat sa- 
mansisältöiset (31:109— 112): 


Kunpa saisin suuremmaksi 
vahvistuisin varreltani 
kostaisin isani kohlut 
maksaisin emoni mahlat! 


On viela yksi mongolilaisessa epiikassa 
laajalti tavattava motiivi, joka esiintyy myós 
Kalevalassa. Se on aseen pubutteleminen. Ka- 
levalan kuudennessa runossa Joukahainen, 
nuori lappalainen, valmistaa varsijousen tap- 
paakseen vihaamansa Väinämöisen. Ase ku- 
vataan koristelluksi selästä hevoskuviolla, 
kaaresta naiskuviolla ja jäntimestä jäniskuvi- 
olla. Tämä vastaa mongolilaisten eeposten ja 
satujen formulaisia kuvauksia kaariaseiden 
eläinhahmoisista ^ koristuksista — (Heissig 
1983c, 239—244). 


Ennen kuin Joukahainen ampuu Väinä- 

möistä, hän puhuttelee varsijoustaan seuraa- 


vasti (6:156—158): 


Iske nyt, koivuinen sakara 
petäjäinen selkä, lyö'ös 
jänne liina, lippaellos! 


Tämä kuiskattu aseen puhuttelu, joka on sa- 
malla loitsu ja tehtävän anto (szbsz/ebrz), löy- 
tyy myös mongolilaisesta epiikasta ja esi- 
merkkejä voisi antaa koko mongolinkieli- 
seltä alueelta (Halen 1973, 88, 210; Poppe 
1975a, 22, 87; Poppe 1975b, 48; Poppe 
1955, 98, 188). Esimerkiksi eepoksessa 
Tsewün xara nüden xti, jonka suomalainen 
Altain-tutkija G. J. Ramstedt kirjoitti muis- 
tiin Halhan seudulta noin 1900, sankari antaa 
ennen ampumista nuolelleen seuraavanlaisen 
määräyksen (Halen 1973, 200): 


... selkäruoto rutosti murskaa 
ydinmoskat ulos paiskaa. 


Tehtävä on samankaltainen kuin se, jonka 
jättiläishirviö antaa nuolelleen, ennen kuin 
ampuu sen kohti sankaria mongolilaisessa 
eepoksessa Agulan Xan (Halen 1973, 16): 


Lentäen lävistä munaskuut, 
puhko suolet soukat paksut, 
maksan mustan halkaistuas, 
tiesi murra mustiin suoniin! 


Länsimongolilaisessa Naran gayan-u ki (Na- 
ran gayan-u tuyuji) -eepoksessa (Rin&indorji 
1981, 115), joka tallennettiin jokin aika sit- 
ten, sankari kamppailee Tegsi sira bodong 
-jättiläisen kanssa. Venytettyään hitaasti jou- 
sensa hän antaa nuolelleen käskyn: 

Revi ratko valtasuonet 
Tegsi sira bodongon! 
Kirstun on kokoa rintarusto, 
sithen iske aukko moinen 
kuormajuhdan kulkea 

ja lepällä täytä leiskuvalla... 


Tämä motiivi puhuteltavasta nuolesta, joka 
vielä palaa sankarin luo, esiintyy myös mon- 
golilaisessa = Geser-eepoksessa (Heissig 
1983b, 142), eräs varhainen tiibetiläistoi- 
sinto Ladakhista mukaan luettuna. 


Lajikohtaista samanlaisuutta vai 
motiivien levintää? 


Lopuksi on syytä korostaa, että tässä esityk- 
sessä ei ole yritetty osoittaa mongolilaisten 
eeposten suoraa vaikutusta suomalaisiin Ka- 
levala-runoihin. Näyttää kuitenkin tarpeelli- 
selta kiinnittää huomiota vastaavuuksiin 
mongolilaisen epiikan ja sen motiiviston vä- 
lillä, jonka Lönnrot sisällytti lukuisista van- 
hoista suomalaisista lauluista Kalevalaan. 

Katsaus ei ole myöskään kaikenkattava; 
annetut esimerkit kuitenkin riittänevät. Mo- 
net samankaltaisuuksista voidaan selittää yk- 
sinkertaisesti sankaritunouden normisidon- 
naisesta luonteesta käsin, mutta täytyy olla 
myös paljon sellaista, mikä on seurausta Eu- 
raasian kansojen suurista vaelluksista tuhat 
vuotta sitten. Niiden on nimittäin todistettu 
levittäneen motiiveja tunguusien, jakuuttien, 
evenkien, orokkien ja mantSujen kansan- 
kertomuksista kautta koko Euraasian (K6- 
halmi 1980). 


(Suomennos Pertti Anttonen, 
runosuomennokset Harry Halén) 

JANGBIAN JIACUO 


Kuningas Gesar -eepoksen esittäjistä 


Kuningas Gesar on mahtava sankarieepos, 
jonka tiibetiläiset ja Tiibetissä asuvat mon- 
golit ovat yhdessä luoneet. Tiibetin vanhat 
myytit ja legendat ovat tarjonneet hedelmäl- 
lisen maaperän eepoksen synnylle ja kehi- 
tykselle. Sen päähenkilö on sankari, joka 
pelottomasti uhmaa väkivaltaa, voittaa esteet 
ja vaikeudet, tekee retkiä etelään ja pohjoi- 
seen lannistaakseen demoneja ja hirviöitä 
sekä puolustaa kansan etuja osoittaen siinä 
hämmästyttävää tahdonvoimaa ja fyysistä 
suorituskykyä. Hänen sankaritekojaan ku- 
vailemalla eepos ylistää lämpimästi oikeuden 
ja valon suurta riemuvoittoa pahuudesta ja 
pimeydestä. Eepos heijastaa kansallisen ke- 
hityksen tärkeää historiallista vaihetta ja sil- 
loisen yhteiskunnan perusrakennetta laajan 
historiallisen ja yhteiskunnallisen taustan, 
vavahduttavan vaikutusvoiman ja suuren- 
moisen taiteellisen tekniikan avulla. Se tul- 
kitsee kansan ihmeellistä toivoa ja korkeaa 
ihannetta; se kuvastaa eri kansallisuuksien 
välisiä monimutkaisia suhteita ja kansojen 
yhdistymisen prosessia; se osoittaa yhteis- 
kuntahistorian väistämättömän kehityslinjan. 
Lisäksi eepos kuvastaa Tiibetin kansan van- 


hoja uskomuksia, tapoja ja moraalikäsityksiä, 
ja sen tyyli on selvästi kansallinen paikallisi- 
ne erikoispiirteineen. 


Monen kansan elävä eepos 


Kun eepos oli kulkeutunut mongolien pa- 
riin, se levisi siellä nopeasti ja alkoi sulautua 
mongolien perinnäiseen vanhaan kulttuuriin. 
Mongolien annettua eepokselle uuden asun 
se kehittyi omatyyliseksi kansalliseepokseksi 
herättäen ihastusta ja saavuttaen pian kestä- 
vän suosion. Eepoksella on tärkeä asema 
mongolien kirjallisuudessa, sitä pidetään 
mongolien klassisen kirjallisuuden kolman- 
tena huippusaavutuksena » Mongolien salai- 
sen historian» ja Jangar-eepoksen rinnalla. 

Kuningas Gesar on tiibetiläisten ja mon- 
golien viisauden, lahjakkuuden ja luomis- 
voiman tiivistymä. Se on heidän kokemuk- 
sensa hedelmä ja tietojensa varasto. Pitkän 
ajan kuluessa se on levinnyt laajalle tiibeti- 
läisten ja mongolien asuma-alueilla sekä 
muualle Tiibetin vähemmistökansallisuuk- 
sien pariin. Eri kansallisuudet rakastavat sitä 
syvästi. 


347 


Jangbian Jiacuo 


Kuningas Gesarin kokonaisrakenne on 
suurimuotoinen, sen sisältö rikas ja runsas; 
siinä on laajoja itsenäisiä jaksoja. Pitkän pe- 
riytymis- ja muuntumisprosessin aikana se 
on jatkuvasti monipuolistunut ja kehittynyt. 
Tällä hetkellä koossa oleva aineisto käsittää 
tusinoittain erillisiä osia, satoja tuhansia sä- 
keitä, yli kymmenen miljoonaa sanaa, vaikka 
ei oteta lukuun erikielisiä versioita. Se ei ole 
vain poikkeuksellinen kirjallinen taideteos, 
vaan sillä on myös suuri tieteellinen ja tie- 
dollinen arvo. Se on tiibetiläisten ja mongo- 
lien vanhan yhteiskuntaelämän tutkimuksen, 
kansallisen historian, talouden ja hengenvil- 
jelyn, yhteiskuntaluokkien välisten suhtei- 
den, eri kansallisuuksien välisten yhteyksien, 
yhteiskunnallisten ideologioiden, moraalikä- 
sityksien, tapojen ja uskontojen tietosana- 
kirja. Samoin kuin Kreikan ja Intian merkit- 
tävät eepokset ja Kalevala myös Kuningas 
Gesar on loistava helmi maailman hengen- 
aarteiden joukossa ja maamme antama panos 
ihmiskunnan kulttuuriin. 

Maailman moniin kuuluisiin eepoksiin 
verrattuna Kuningas Gesarilla on omat eri- 
tyispiirteensä ja ansionsa, joista tärkeimpiä 
ovat sen nykyinen kansansuosio ja se, että se 
on yhä elävä teos. Sen leviämisprosessin ai- 
kana monet poikkeuksellisen lahjakkaat 
laulajat kehittivät sitä merkittävästi suurta 
vaivaa nähden. Juuri he ovat eepoksen varsi- 
naisia luojia, säilyttäjiä ja levittäjiä. He ovat 
sananmukaisesti kansan omia taiteilijoita, 
suuria runoilijoita, jotka kansa on sydämelli- 
sesti ottanut vastaan. Heissä ilmentyy laajo- 
jen kansankerrosten viisaus, lahjat ja luo- 
vuus. Ilman heidän kykyjään ja hellittämä- 

töntä vaivannäköään tämä suuri eepos olisi 
hukkunut historian pitkään ja syvään virtaan, 
ja Tiibetin ja Mongolian kansat, jopa koko 
Kiinan kansakunta olisi menettänyt mittaa- 
mattoman arvokkaan kulttuuriaarteen. 


Millaisia olivat eepoksen laulajat? 


Tiibetiläiset tunnetaan laulun ja tanssin kan- 
sana, jota joskus on sanottu »laulun ja tans- 
sin valtamereksi». Miltei jokainen tiibetiläi- 
nen osaa laulaa, tanssia ja kertoa tarinoita. 
Tiibetiläiset elävät » Maailman katoksi» ni- 
mitetyllä ylätasangolla, missä liikenneyhtey- 
det ja koululaitos ovat hyvin alhaisella tasol- 
la. Ennen 1950-lukua suurin osa väestöstä oli 
lukutaidotonta. Näissä poikkeuksellisissa 
oloissa kansan (johon kuului suuri määrä 
munkkeja) kulttuuritarpeiden tyydyttäminen 
oli pääasiassa sen itsensä luomien kansantai- 
teen eri muotojen varassa, ja jokaisella seu- 
dulla oli runsaasti omia lauluja ja tansseja. 

Laulu- ja tanssitaide oli kansan itsensä 
luomaa, esittämää ja nauttimaa. Kansan jäse- 
net olivat sekä esiintyjiä että yleisöä, he oli- 
vat taiteen tekijöitä ja yhtä lailla sen ihaili- 
joita, arvostelijoita ja levittäjiä. Sillä tavoin 
rikas ja vaihteleva tiibetiläinen laulu- ja tans- 
sitaide sekä muut kansanrunouden muodot 
syntyivät, säilyivät ja siirtyivät sukupolvelta 
toiselle. 

Kansanlaulun ja -tanssin rinnalla Tiibetissä 
on kolme muuta taidelajia, nimittäin tiibeti- 
läinen näytelmä, ral-pa (reeba = ryysyläinen, 
pitkätukkainen kerjäläinen) -laulutanssi ja 
Kuningas Gesar. Niitä esittivät ajan mittaan 


ammattilaisiksi kehittyvät kansantaiteilijat, 
joiden toimeentulo riippui heidän taitees- 
taan. Heidät tunnettiin kolmena eri taiteili- 
jalajina. 

Muihin ` kansantaiteilijoihin verrattuna 
Kuningas Gesarin laulajilla on tiettyjä tun- 
nusomaisia piirteitä. 


Tunnuspiirre 1: Esttystavan vapaus 


Esitystapa on joustava ja vaihteleva; aika, 
paikka ja olosuhteet asettavat harvoin rajoi- 
tuksia. Esitystapa on jossain määrin saman- 
lainen kuin ral-pa -taiteilijoilla. Toisin kuin 
tiibetiläinen näytelmä Kuningas Gesar ei 
vaadi teatteriympäristöä. Laulajat voivat 
esiintyä ulkoilmassa, kartanoissa, kentillä tai 
avarilla laidunmailla, ylimysten linnoissa tai 
maaorjien köyhissä majoissa, yhtä hyvin päi- 
vällä kuin yöllä välittämättä vuodenajoista tai 
sääoloista. Juhlat, häät ja kansankokoukset 
kylissä ja laidunmailla olivat tilaisuuksia, jot- 
ka tarjosivat laulajille mahdollisuuden tuoda 
esille ainutlaatuiset kykynsä ja mainiot esi- 
tyksensä. He edistivät merkittävästi tiedon 
leviämistä ja aktivoivat kansan kulttuurielä- 
mää; kansa puolestaan rakasti heitä. Siinä 
olikin tärkeä syy Kuningas Gesarin kestävään 
kansansuosioon. 

Tavallisesti ei ole mitään rajoituksia sille, 
mitä lauletaan tai kerrotaan. Taiteilijat voivat 
esittää niitä Kuningas Gesarin kohtia, joista 
itse pitävät tai jotka he osaavat parhaiten. 
Mutta joskus yleisö tai isäntä määrää, mitä 
laulajan on esitettävä. Paikan päällä suorite- 
tun yksityiskohtaisen tutkimuksen perus- 

teella olemme todenneet, että laulajat voi- 
daan jakaa kolmeen ryhmään taiteellisten 
kykyjensä perusteella. 

Ensimmäiseen ryhmään kuuluvat taiteilijat 
hallitsivat korkeatasoisen tekniikan, he olivat 
kuuluisia ja heillä oli erityinen kyky vaikut- 
taa joukkoihin. He voivat laulaa ja kertoa 
oman mielensä mukaan, mitä itse pitivät so- 
pivimpana kussakin tilanteessa, eikä heidän 
tarvinnut totella muita. He voivat kieltäytyä 
laulamasta, jos heille ei osoitettu asian- 
mukaista kunnioitusta. He olivat kaikki tai- 
teellisesti hyvin lahjakkaita, heillä oli voima- 
kas kutsumustietoisuus ja he pitivät arvossa 
omaa kansallisuuttaan. He tunsivat syvää 
rakkautta taidetta ja laulamista kohtaan ja 
pitivät Kuningas Gesarin esittämistä pyhänä 
asiana. 

Toinen ryhmä edusti keskitasoa. Tavalli- 
sesti sen edustajat osasivat kertoa useita ee- 
poksen jaksoja, mutta eivät hallinneet sitä 
niin täydellisesti, että olisivat pystyneet esit- 
tämään yleisön pyynnöstä minkä hyvänsä ee- 
poksen osan. 

Kolmanteen ryhmään kuuluvat runonlau- 
lajat olivat taidoiltaan heikkoja. He osasivat 
esittää joitakin eepoksen jaksoja tai vain kat- 
kelmia. He olivat useimmiten köyhiä ja lah- 
jattomia. Kuningas Gesarin esittäminen oli 
heille välttämätöntä jokapäiväisen toimeen- 
tulon ansaitsemiseksi. 


Tunnuspiirre 2: Kiertelevät laulajat 


Toiseksi on tunnusomaista, että laulajat 
kiertelivät vuorilla ja laidunmailla vailla va- 

kinaista kotipaikkaa. Tässä suhteessa he oli- 
vat täysin ral-pa -taiteilijoiden kaltaisia. 
Yleensä heillä ei ollut tiettyä kotipaikkaa, 
ylätasangon kukkuloilla ja laaksoissa. Heidän 
kaunis laulunsa kaikui kylissä ja avarilla ke- 
doilla. Usein he kulkivat pyhiinvaeltajien 
mukana tai liittyivät ral-pa -taiteilijoihin, 
jolloin he voivat olla avuksi toinen toisilleen. 
Nämä taiteilijat olivat huolettomia, avomieli- 
siä ja paljon kokeneita. He tunsivat monia 
murteita, olivat hyvin perillä tavoista, käy- 
tännöistä, tarinoista ja Tiibetin eri seutujen 
maantieteestä. 

Vanha Za-ba (Dawa), kuuluisa Kuningas 
Gesarin laulaja, sopii hyvin esimerkiksi. 
Buddhalle kunnioitustaan osoittavien py- 
hiinvaeltajien mukana hän kävi lähes kaikilla 
tunnetuilla pyhillä vuorilla ja järvillä ja näki 
monia historiallisesti kuuluisia ja luonnon- 
kauniita paikkoja. Hän on kolmesti osoitta- 
nut kunnioitusta Za-ri'n pyhälle vuorelle, jo- 
ka sijaitsee lähellä maan rajaa ja on tunnettu 
korkeudestaan ja huippujensa vaarallisuu- 
desta. Hän on käynyt Jiang-zhi’n (Gyang- 
tsen), Oiong-jie'n (Chonggyen), Nai-dong'in 
(Nedongin) ja Sa-jia'n (Sakyan) vanhoissa 
luostarikaupungeissa ja esiintynyt kaikkialla 
minne on mennytkin. Hän osaa ilmaista 
tunteittensa ja kokemustensa rikkautta eep- 
pisissä lauluissa, joissa kuvastuu hänen rak- 
kautensa vuoriin, järviin ja virtoihin. Hänen 
esityksensä on siitä saanut erityistä tehoa, ja 
hänelle on kehittynyt sankarillinen tyyli. 

Tunnuspiirre 3: Laulajien heikko 
sosiaalinen asema 


Kaikkien runonlaulajien elämä oli köyhää ja 
kurjaa. Laulajat olivat syntyperältään useim- 
miten maaorjia tai paimenorjia tai lähtöisin 
muuten köyhistä perheistä. Heidän täytyi 
esiintyä saadakseen elantonsa. Ylemmät yh- 
teiskuntaluokat pitivät heitä kerjäläisinä. 
Tosiasiassa he olivatkin yhtä köyhiä kuin 
kerjäläiset, joista heidät erotti vain tuo ainoa 
taito ansaita rahaa ja hankkia siten perheelle 
välttämätön toimeentulo. Jos he sairastuivat, 
eikä kukaan osoittanut heille laupeutta, hei- 
dän täytyi lähettää koko perheensä kerjuulle. 
Ennen vuotta 1949 nämä kiertävät taiteilijat, 
joista monet olivat hyvin lahjakkaita, kuului- 
vat yhteiskunnan alimpaan luokkaan. He oli- 
vat äärimmäisen kovaosaisia ja heidän elä- 
mänsä oli sietämättömän köyhää. 

Vanhassa Tiibetissä oopperalaulajien ja 
ral-pa -tanssijoiden piti maksaa henkilöveroa 
(osoittaen siten orjuussuhdetta maaorjien 
isäntään) sekä laulu- ja tanssiveroa. Kuningas 
Gesarin laulajien ei tarvinnut maksaa näitä 
veroja, mutta heidän, kuten kerjäläistenkin, 
täytyi maksaa »kerjuuveroa». Se osoittaa 
heidän yhteiskunnallisen asemansa. 

Jos ottaa huomioon silloiset sosiaaliset 
olot, on helppo ymmärtää, miksi kansantai- 
teilijat sepittivät taikauskon täyttämiä mieli- 
kuvituksellisia tarinoita ja noudattivat mo- 
nenlaisia uskonnollisia menoja. Heidän oli 
uskoteltava ihmisille, että heidän taitonsa 
laulaa ja kertoa Kuningas Gesaria oli enem- 
män Jumalan lahja kuin osoitus heidän 
omista kyvyistään ja uurastuksestaan. 


Performanssin muotoja 


Kuten edellä on mainittu, Kuningas Gesarin 
esityksissä ei tarvittu näyttämölaitteita, ei- 
vätkä aika ja olosuhteet asettaneet niille ra- 
joituksia. Laulajat ja kertojat voivat esiintyä 
milloin ja missä hyvänsä. Aikaisemmin nou- 
datettiin kuitenkin tavallisesti tiettyjä sere- 
moniallisia muotoja, joista lähemmin seuraa- 
vassa. 


Muoto 1: Suitsutuksen polttaminen ja 
laulajan possessio 


Ennen kuin kansantaiteilija alkoi laulaa tai 
kertoa, hän järjesti suitsutuspöydän; kunin- 
gas Gesarin suuri kuva ripustettiin keskelle 
ja sen kummallekin puolelle kuvat kolmes- 
takymmenestä sankarista ja keisarillisesta 
jalkavaimosta. Palvonnan kohteeksi asetet- 
tiin suitsutuspöydälle aseita kuten esimer- 
kiksi miekkoja, nuolia ja jousia, joita kunin- 
gas Gesarin uskottiin käyttäneen. Jotkut 
laulajat asettivat pöydälle kuningas Gesarin 
patsaan, toiset palvoivat »Lootussyntyistä» 
(Padmasambhavaa), Zhu-mu'ta, Jia-cha'ta tai 
Dan-ma'ta, toiset kuninkaan kenraalien pat- 
saita. Kun useita voilamppuja oli sytytetty ja 
jumalille oli tarjottu muutamia maljallisia 
»kirkasta vettä», taiteilijat polttivat suitsu- 
ketta ja rukoilivat kuvien edessä. Sen jälkeen 
he asettuivat istumaan helminauhat käsissä, 
jalat ristissä, silmät suljettuina ja kämmenet 
vastakkain ja alkoivat lukea buddhalaisia 
tekstejä. Tällä tavoin pyydettiin kuningas 
Gesaria tai tiettyä kenraalia (kukin taiteilija 
palvoi eri kenraalia) saapumaan paikalle ja 

asettumaan laulajan ruumiiseen. Vähän ajan 
kuluttua laulaja ravisti päätään, alkoi vavah- 
della koko ruumiiltaan ja tanssia ilosta. » Py- 
hän hengen» sanottiin silloin asettuneen 
laulajaan, joka nyt riisui hattunsa, asetti sen 
kuvien eteen ja alkoi laulaa tai kertoa. 


Muoto 2: Laulaminen kuvia 
esiteltäessä 


Jotkut laulajat toivat mukanaan kuningas 
Gesarin tarinaa esittäviä kuvakääröjä, joita 
kutsuttiin tiibetiksi nimellä zang-tang. Ne 
olivat samanlaisia kuin buddhalaiset kangas- 
ikonit (thang-ka). Laulun tai kertomisen 
ajaksi ne ripustettiin pöydän yläpuolelle ja 
taiteilijat viittasivat niihin esityksen aikana. 
Näitä kuvia maalasivat samat taiteilijat, jotka 
valmistivat myös Buddhan kuvia, ja jotkut 
kuvista olivat hyvin taidokkaita ja monin ta- 
voin koristeltuja, niin että ne jo sinänsä oli- 
vat kallisarvoisia taideaarteita. 


Muoto 3: Laulaminen hattu kädessä 


Entiseen aikaan kaikki laulajat, miehet ja nai- 
set, vanhat ja nuoret, pitivät hattua, jonka 
tiibetinkielinen nimi oli zhong-sha (sgrungs- 
zva). Se tarkoittaa hattua, jota käytetään tari- 
noita kerrottaessa. Hatut oli tehty huovasta 
tai silkistä tiaramaisiksi ja koristeltu agaa- 
teilla, koralleilla tai helmillä. Laulamisen 
alussa hattua pidettiin vasemmassa kädessä ja 
kuvailtiin sen alkuperää ja arvoa suorasanai- 
sesti tai runosäkein sekä oikean käden elei- 
den avulla. 

Tavallisesti hattua kuvattiin maailmaksi, 

jolloin sen laki oli maailman keskus, tiibeti- 
laisten kotimaa ja myös se muinaisen vuo- 
ristokuningaskunnan alue, jonka hallitsija 
kuningas Gesar oli ollut. Joskus sanottiin 
hatun neljän kulman olevan neljä ilman- 
suuntaa ja koristeiden olevan jokia, järviä ja 
meriä. Sitten laulaja kertoi kuulijoille, että 
kuningas Gesar oli suurin sankari maan 
päällä ja määräsi koko maailman kohtalosta, 
mutta että tällä kertaa kerrottaisiin vain pieni 
osa hänen monista urotöistään. Vasta tämän 
jälkeen laulaja alkoi varsinaisen kertomuk- 
sen. 

Joskus laulaja sanoi hatun olevan aarteista 
rikas vuori, jonka huippuna oli hatun kärki. 
Koristeet olivat vuoren kulta-, hopea- ja 
rauta-aarteita. Sen jälkeen laulaja jatkoi 
ylistäen kuningas Gesaria: vain sen tähden 
että hän oli kukistanut kaikki demonit ja 
suojellut kallisarvoista vuorta, me voimme 
nyt nauttia sen runsaista aarteista ja viettää 
rauhallista elämää. 


Hatun kuvailu oli vakiintunut käytäntö, ja 


sitä säestettiin erityisellä sävelmällä, jonka 
tiibetinkielinen nimi sha-xie (Zva-bSad) tar- 
koittaa hatun ihailevaa esittelyä. Se vastasi 
prologia ja pyrki luomaan yhteyden kuulija- 
kuntaan. Tällä laululla ei ollut määrättyä si- 
sältöä, vaan se voi olla pitkä tai lyhyt, vaih- 
della ajan, paikan tai laulajan mukaan tai se 
voi olla sepitetty esitystilanteessa. Jotkut 
näistä lauluista olivat kuten itse eepos täynnä 
rikkaita kuvia, kiinnostavia ja osuvia metafo- 
ria ja kielellistä kauneutta. 

Laulajat eivät käyttäneet näitä hattuja arki- 
sin. Äärimmäisen kallisarvoisina esineinä ne 
otettiin esille vasta esityksen alussa, ja tosi- 

asiassa ne toimivat näyttämörekvisiittana. 
Laulajat ylistivät hattujaan mitä kauneimmin 
lausein ja väittivät niillä olevan salaperäisiä 
ominaisuuksia. Sen tähden kansa uskoi hat- 
tujen todella saaneen kuningas Gesarin siu- 
nauksen, ja niitä kunnioitettiin pyhinä esi- 
neinä, joita palvottiin kumartamalla niiden 
edessä maahan saakka. Hattuja ihailtiin pal- 
jon enemmän kuin itse taiteilijoita. 


Muoto 4: Laulaminen peiliin katsoen 


Ennen esityksen alkua jotkut taiteilijat aset- 
tivat suitsutuspöydälle pronssisen peilin. He 
lausuivat ensiksi buddhalaisia tekstejä ja ru- 
koilivat ja alkoivat sitten laulaa peiliin katso- 
en. Heidän sanottiin voivan nähdä peilistä 
kaikki kuningas Gesarin teot. Tätä esitysta- 
paa käyttävät taiteilijat väittivät, etteivät he 
lainkaan tunteneet eeposta, vaan selostivat 
kansalle vain, mitä itse näkivät peilistä. Ilman 
peiliä he eivät voineet kertoa mitään. Tavalli- 
set ihmiset eivät tietenkään nähneet peilistä 
muuta kuin oman kuvansa. Tämän selitettiin 
johtuvan siitä, etteivät he olleet sukua juma- 
lille. Vain ne henkilöt, joilla oli onni olla 
jollakin tavoin jumalien sukulaisia, kykenivät 
näkemään peilistä kuningas Gesarin ja hänen 
toimintansa. 

Leiwugin hallintopiirissä Tiibetin autono- 
misen alueen itäosassa elää Awang-jiazuo 
(Ngawang Gyatso) -niminen 60-vuotias 
mies, joka laulaa ja kertoo tällä tekniikalla. 
Hän oli aikoinaan maaorjien omistajan sih- 
teeri, joten hän tietysti osaa tiibetiläistä kir- 
joitusta ja laatii sillä itse muistiinpanoja ee- 
poksen kertomuksista myös yhdistellen niitä. 

Ennen tähän työhön ryhtymistä hän asettaa 
aina pöydälle peilin, palan sileää kiveä ja 
maljan puhdasta vettä. Hän sanoo, ettei hän 
ilman näitä esineitä pysty kertomaan eikä 
kirjoittamaan. Tähän mennessä hän on kir- 
joittanut muistiin ja toimittanut valmiiksi vii- 
si eepoksen osaa, ja hän jatkaa työtä edel- 
leen. 

On ollut myös taiteilijoita, jotka pitivät 
kädessään puhdasta paperia ja lauloivat tai 
kertoivat lukien tästä »taivaallisesta kirjas- 
ta». Edellä esitetyt kuvaukset koskevat men- 
neiden aikojen kierteleviä runonlaulajia. 
Nykyisin eepoksen esittämiseen ei yleensä 
liity mitään seremonioita. 


Eepoksen parhaita elossa olevia esittäjiä 


Viime vuosina olemme käyneet tapaamassa 
kansantaiteilijoita, jotka laulavat tai kertovat 
Kuningas Gesaria. Elokuussa 1984 Kiinan 
seitsemän provinssin, Tiibetin, Oinghain, 
Gansun, Sichuanin, Yunnanin, Sisä-Mongo- 
lian ja Xinjiangin taiteilijat kokoontuivat 
Lhasaan, Tiibetin autonomisen alueen pää- 
kaupunkiin esiintymään. Kolmekymmentä- 
kuusi erinomaista laulajaa osallistui kokouk- 
seen. Kohdistimme haastattelumme ja tut- 
kimuksemme heistä kahdeksaan, jotka olivat 
erityisen lahjakkaita. Huomasimme, että 
kaikille hyville laulajille on yhteistä häm- 
mästyttävän hyvä muisti ja se, että he kaikki 
eläytyvät hyvin voimakkaasti esitykseensä. 
Seuraavassa muutamia esimerkkejä. 

Za-ba on nyt 80-vuotias vanhus, joka elää 
Bianban hallintopiirissä Itä-Tiibetissä. Hän 
on syntyisin maaorjaperheestä, nuorin kol- 

mesta veljeksestä; toiset ovat kuolleet jo 
kauan sitten. Hän sanoo osanneensa kertoa 
Kuningas Gesarin tarinoita jo 9-vuotiaana ja 
olleensa siinä varsin taitava jo 11- tai 12- 
vuotiaana. Hänen kotikylässään oli ollut 
muutamia laulajia, jotka osasivat esittää Ku- 
ningas Gesaria, ja hän oli käynyt heitä 
kuuntelemassa yrittämättä koskaan opetella 
itse kertomista. Vartuttuaan hän meni naimi- 
siin ja sai pian kaksi lasta; elämä muuttui aina 
vaikeammaksi. Voidakseen elättää perhet- 
tään ja viihdyttääkseen ystäviään ja myös 
omaksi huvikseen hän alkoi kertoa Kuningas 
Gesarin vaiheita naapureille ja ystäville ras- 
kaiden peltotöiden jälkeen. Kuulijat antoivat 
puolestaan hänelle ruokaa tai lapsia varten 
vanhoja vaatteita. Hänen esitystaitonsa ke- 
hittyi nopeasti yhä paremmaksi, hänen kiin- 
nostuksensa laulamiseen kasvoi, ja samoin 
lisääntyi hänen kykynsä tehota kuulijoihin. 
Häntä pyydettiin esiintymään yhä useammin, 
niin että hän lopulta jätti maatyöt ja omis- 
tautui kokonaan Kuningas Gesarin esittämi- 
selle. 

Za-ba väitti osaavansa esittää 42 osaa Ku- 
ningas Gesarista. Tiibetin paikallinen hallitus 
kutsui hänet 1979 esiintymään Lhasassa eri- 
tyiselle tutkijaryhmälle, joka oli muodos- 
tettu merkitsemään muistiin ja toimittamaan 
julkaisukuntoon hänen esittämiään lauluja ja 
kertomuksia. Tähän mennessä on valmiina 
21 osaa, ja ennakkotilasto osoittaa niihin si- 
sältyvän noin neljä miljoonaa sanaa ja 4000 
runosäettä. Kolme osaa, » Vuorensolan tais- 
telu», »Mäntyhuipun taistelu» ja » Yhdeksän 
tekstiä Satumaan ennustuksista» on ilmesty- 
nyt painettuina. Palkinnoksi Za-ban suuresta 

osuudesta Kuningas Gesar -eepoksen pelas- 
tustyössä Tiibetin autonomisten alueiden 
hallitus järjesti hänen 79-vuotispäivänään 
elokuussa 1984 erityisen juhlan ja antoi hä- 
nelle rahapalkinnon ynnä kunniakirjan. Par- 
haillaan on käynnissä 22:nnen osan tallen- 
nustyö. 

Yu-mei on nuori naislaulaja, iältään kak- 
sissakymmenissä. Hän on lähtöisin paimenen 
perheestä Suo'n hallintopiiristä Tiibetistä. 
Hänen isänsäkin esitti Kuningas Gesarin 
lauluja mutta ei koskaan tarkoituksellisesti 
opettanut niitä tyttärelleen. Isä kuoli tytön 
ollessa 17-vuotias, ja vasta sen jälkeen tytär 
alkoi uransa Kuningas Gesarin esittäjänä. 

Yu-mei väitti itse osaavansa laulaa 70 osaa 
eepoksesta, mikä on suurin määrä, mitä ku- 
kaan on sanonut hallitsevansa. On muistetta- 
va, että jokaisella laulajalla on oma muun- 
nelmansa eepoksen osista ja jaksoista, joten 
niiden lukumäärä ei kelpaa pituuden mitaksi. 
Kolmea Yu-mein esittämää osaa, »Luumu- 
huipun taistelua», » Pagodihuipun taistelua» 
ja »Paviljonkihuipun taistelua», ei ole ta- 
vattu aikaisemmista käsikirjoituksista eikä 
puulaatoilla painetuista teoksista. Niitä ei ole 
myöskään merkitty muistiin toisilta laulajilta. 
Neljä osaa on nyt toimitettu valmiiksi, yh- 
teensä 40 000 säettä ja yli miljoona sanaa. 
Viidettä osaa tallennetaan parhaillaan. 

Montako osaa Yu-mei pystyy kertomaan, 
ja montako säettä niihin sisältyy? Mikä on 
hänen esittämiensä versioiden arvo? Tähän ei 
voida vastata ennen kuin tallennus- ja toi- 
mitustyö on saatettu loppuun. Mutta jo nyt 
tallennetuista neljästä osasta voi nähdä, että 
Yu-mei on todella lahjakas taiteilija, jolla on 

oma yksilöllinen tyylinsä. Kuunneltuaan Yu- 
mein esitystä vanha laulaja Za-ba ylisti suu- 
resti hänen »hienoa kerrontaansa» ja »arvo- 
kasta laatuaan». 

Ci-deng-duo-ji (Tseten Dorje), laulaja 
Maxin hallintopiiristä Oinghain maakunnas- 
ta, on nyt 55-vuotias. Hän väittää olevansa 
Valkean Teltan Kuninkaan kenraalin Sem- 
ban ruumiillistuma ja pystyvänsä kertomaan 
»Semban syntymän», joka puuttuu käsikir- 
joituksista ja puulaatoilla painetuista kir- 
joista. Hänen esitykselleen on luonteen- 
omaista, että hän juo viiniä ennen esityksen 
alkua voidakseen sitten sen kestäessä halti- 
oitua yhä enemmän ja enemmän. Kun hän on 
hyvin humaltunut, hän nousee seisomaan, 
tanssii kiihkeästi ja purskahtaa nauruun tai 
itkuun. Hän voi kiihtyä siinä määrin, että on 
menettämäisillään itsehillintänsä. Hän näyt- 
tää suorastaan joutuvan aaveiden ja henkien 
valtaan ja olevan tilassa, jota Platon kuvasi 
sanoillaan »tiedoton ja lumottu, kuin sisällä 
runouden valtakunnassa». [Lähinnä vastaava 
kohta löytyy Sokrateen kysymyksestä, joka 
on kohdistettu rapsodi Ionille: »Kun esität 
hyvin jotakin runoelmaa ja saat yleisön perin 
juurin järkyttymään, ... oletko silloin täy- 
sissä järjissäsi? Vai siirrytkö itsesi ulkopuo- 
lelle ja uskot, että sielusi haltiotilassa osal- 
listuu niihin tapahtumiin, joista kerrot, Itha- 
kassa, Troijassa, siellä mikä milloinkin on 
runoelman tapahtumapaikkana?» (Suom. 
Marja Itkonen-Kaila) Suomentajan huom.] 
Hän tanssii ja laulaa kauniiden säkeiden vir- 
ratessa jatkuvasti hänen suustaan, mikä 
osoittaa hänen muistinsa ja suorituskykynsä 
hämmästyttävää voimaa. Paikallinen väestö 


pitää häntä suuressa arvossa. Muissa suhteis- 
sa hän on tavallisen paimenen tapainen ja 
älyltään keskinkertainen. 

Yu-mei on esityskyvyltään aivan omaa 
laatuaan. Hän on ujo ja hiljainen, punastuu 
helposti pienestäkin leikinlaskusta. Mutta 
laulaessaan »Kuningas Gesaria» hän muut- 
tuu toiseksi ihmiseksi kuin näyttelijä lavalla. 
Hänen herkkyytensä tekee hänelle mahdolli- 
seksi esittää aidosti aina juonen tapahtumien 
mukaan tunteita, joita yllätykset ja vaarat, 
suosionosoitukset ja moitteet, mielihyvä ja 
suuttumus herättävät. 

Toiset taiteilijat kuten A-da, Yu-zu ja 
Geh-sang-duo-ji (Kelsang Dorje) Tiibetistä 
ja Ang-ren Oinghain maakunnasta ovat he- 
kin hyvin lahjakkaita ja heillä on jokaisella 
oma esitystyylinsä. Kaikki he osaavat laulaa 
monia osia eepoksesta, ja paikallinen väestö 
antaa heille suuren arvon. Tässä esityksessä 
heitä ei kuitenkaan tarkastella yksityiskohtai- 
sesti. 


Kuningas Gesarin keruu- ja 
toimitustyö tänään 


Lukuisat kansantaiteilijat ovat vaikuttaneet 
merkittävästi Kuningas Gesarin luomiseen, 
periytymiseen ja leviämiseen. Mutta heidän 
oma elämänsä oli kurjaa ja köyhää, ja he 
saivat kärsiä sortoa ja hyljeksintää. Vaikka 
kansa rakasti suuresti heidän laulamaansa ja 
kertomaansa eeposta, joka jatkuvasti pysyi 
taiteellisesti elävänä, sitä ei historiallisista 
syistä kuitenkaan perusteellisesti koottu, 
kirjoitettu muistiin tai julkaistu. Suuri osa 


Kuningas Gesar -eepoksen esittäjistä 


ensikäden aineistosta on vielä löytämättä pu- 
humattakaan eepoksen kääntämisestä. 

Kansantasavallan perustamisen jalkeen 
maan hallitus on pitänyt hyvin tärkeänä Ku- 
ningas Gesarin pelastamista. Viisikymmen- 
luvulla järjestettiin suurimittainen keruu- ja 
toimitustyö, joka toteutti melkoisen osan 
annetusta tehtävästä. Kulttuurivallanku- 
mouksesta johtuneiden kymmenvuotisten 
levottomuuksien aikana Kuningas Gesar 
kuten paljon muutakin loistavasta kulttuuri- 
perinnöstä kärsi hirvittäviä tuhoja. 

Viime vuosina maamme hallitus on uu- 
destaan asettanut ryhmän tutkijoita jatka- 
maan pelastustyötä. Laulajien yhteiskunnal- 
lista asemaa on kohennettu, on huolehdittu 
heidän toimeentulostaan ja parannettu hei- 
dän työskentelyolosuhteitaan. Esimerkiksi 
vanha laulaja Za-ba on valittu poliittiseen 
neuvoa-antavaan toimikuntaan ja Tiibetin 
Kirjallisuus- ja taideliittoon. Monien muiden 
kansantaiteilijoiden elämä on samoin saatu 
kuntoon. Nämä entiset kerjäläiset ja kodit- 
tomat hylkiöt ovat nyt kansallisia mestareita 
ja arvostettuja »valtakunnallisia kalleuksia», 
joista kansanhallitus pitää hyvää huolta. Kan- 
sa rakastaa heitä, ja heidän taitojaan suojel- 
laan ja kunnioitetaan. Maamme poliittisen 
tilanteen vakiinnuttua ja taloudellisen jäl- 
leenrakennustyön edistyessä kansantaiteili- 
joiden asema on jatkuvasti kohentunut. 
Heidän osuutensa eepostutkimuksen organi- 
saatiossa tulee kasvamaan samoin kuin hei- 
dän panoksensa kansallisen kulttuurimme 
kehittämisessä. Kuningas Gesarin keruu- ja 
toimitustyö on nykyisin luettu maamme tie- 
teellisen tutkimuksen keskeisiin tehtäviin, ja 

Jangbian Jiacuo 


sen edellytetään toteutuvan kansallisen jäl- 
leenrakentamisen seitsemännen 5-vuotis- 
suunnitelman puitteissa. Työn valmistuttua 
sen pohjalta laaditaan eepoksen normaali- 
laitos. 

Sen rinnalla että pyrimme keräämään 
kaikki eepoksen käsinkirjoitetut ja puulaa- 
toilla painetut laitokset, joita yhä löytyy 
sieltä täältä kansan keskuudesta, tärkeimpiä 
tehtäviämme Kuningas Gesarin pelastami- 
seksi on tallentaa kansantaiteilijoiden esittä- 
miä lauluja ja kertomuksia. Se on tätä nykyä 
kaikkein kiireisin työ, sillä monet laulajat 
ovat hyvin iäkkäitä ja heikossa kunnossa, niin 
että on uhkaamassa laulujen katoaminen 
laulajien mukana. Kalevalan kokoaja Elias 
Lönnrot sanoi kerran: » Hyvin tyytyväinen 
olin siis päätökseeni käydä hänen (Arhippa 
Perttusen) luonansa. Kuka tietää, olisinko 
enää toiste tavannut ukkoa elossa, ja jos hän 
olisi ehtinyt kuolla, olisi melkoinen osa iki- 
vanhoja runojamme hänen kanssaan mennyt 
hukkaan.» Hänen sanoissaan on viisautta ja 
vakuuttavuutta, josta meidän on syytä ottaa 
oppia työskennellessämme Kuningas Gesa- 
rin kokoamiseksi ja pelastamiseksi. 

Runonlaulajiin kohdistuvalla tieteellisellä 
tutkimuksella on sekä tärkeä teoreettinen 
merkitys että käytännöllinen arvo. Kuuluisa 
filosofi ja Kreikan kirjallisuuden kriitikko 
Platon käsitteli tätä aihetta Dialogiensa en- 
simmäisessä esseessä. Saamme olla hyvin on- 
nellisia siitä, että kansamme keskellä elää 
vielä monia huomattavia runonlaulajia, jotka 
suurella taidolla esittävät Kuningas Gesarin 
mahtavaa sankarieeposta ja levittävät sitä 
kaikkialle, missä sitten kulkevatkin » Maail- 

man katolla». Siinä on meidän henkinen rik- 
kautemme ja kansallinen aarre, josta olemme 
hyvin ylpeitä. 

Tallettaa uskollisesti kansanlaulajan sanat, 
suorittaa huolellisesti välttämätön toimitus- 
työ, selvittää tieteellisesti ja totuudenmukai- 
sesti laulajien taiteen kokonaisuus sekä sii- 
hen sisältyvä luova toiminta ja esitystavat, 
arvioida oikein Kuningas Gesarin syntyvai- 
heessa vaikuttaneet tekijät, perinteen siirty- 
minen sukupolvelta toiselle ja eepoksen 
maantieteellinen leviäminen, nähdä Kunin- 
gas Gesarin tärkeä asema Tiibetin kulttuuri- 
historiassa ja saada kansa kiinnostumaan yhä 
enemmän sen esittäjien taiteellisesta urasta 
ja tämän kansallisen kulttuuriperinnön jat- 
kamisesta ja kehittämisestä — siinä on mitä 
loistavin ja samalla vaikein tehtäväkenttä 
meille, jotka työskentelemme Kuningas Ge- 
sarin parissa. 

Tällaisessa lyhyessä esityksessä ei ole 
mahdollista käsitellä eeposta yksityiskohtai- 
semmin. Tarkoituksena on vain ollut antaa 
ulkomaisille ystävillemme joitakin tietoja 
työstämme. Haluaisimme hartaasti jatkaa 
folkloren tutkimuksen alalla kokemusten 
vaihtoa ja siten rikastaa tieteellistä tutki- 
mustyötämme tulevaisuudessa. 


(Suomennos Rauni Puranen) 


Huom.: Tekijä on käyttänyt kaikissa tiibetin- 
ja mongolinkielisissä nimissä ja termeissä 
vaikeasti tunnistettavia kiinalaisia muotoja. 
Mahdollisuuksien mukaan niitä on pyritty 
vaihtamaan alkuperäisiin tai ainakin tuomaan 
normaalimuoto suluissa rinnalle. 


SILKE HERRMANN 


Gesar-eepoksen elämää Ladakhissa 


Kuningas Gesar -eepos on levinnyt laajalle 
tiibetiläisen kulttuurin alueella. Se tunne- 
taan Mongoliassa, Tiibetissä, Ladakhissa, 
Baltistanissa, Sikkimissä, Bhutanissa ja Ne- 
palissa. Se on omaksuttu kerrontaperintee- 
seen kahden eri uskonnon, buddhalaisuuden 
ja islamin, vaikutuspiirissä. Sitä kerrotaan si- 
notiibetiläisillä, mongolilaisilla ja indoger- 
maanisilla kielillä. Jo nämä seikat herättävät 
kysymyksiä, jotka ansaitsisivat tulla analysoi- 
duiksi, esimerkiksi: Mitä muutoksia tapahtui 
buddhalaisessa Gesar-eepoksessa, kun se 
omaksuttiin islamilaiseen perinteeseen? Mi- 
ten eri kielikunnat vaikuttivat laulujen ko- 
konaishahmoon ja formulain käyttöön? Kan- 
sainvälinen eepostutkimus on kuitenkin vain 
vitkastellen ryhtynyt käsittelemään Gesar- 
eeposta, vaikka tarjolla on runsaastikin kir- 
jallista aineistoa. 

Tässä ei ole syytä luetella kaikkia julkai- 
suja, mutta mainitsen niistä merkittävimmät. 
Gesar-eepos tuli lännessä tunnetuksi 1834 
Schmidtin kääntämästä mongolilaisesta lai- 
toksesta. Herrnhutilainen lähetyssaarnaaja 
Francke julkaisi vuosien 1900 ja 1945 välillä 
ala- ja yläladakhilaiset versiot. Francken te- 


oksissa on merkittävää, että niissä on kysy- 
mys suullisista esityksistä tehdyistä muistiin- 
panoista. David-Neel julkaisi 1931 teoksen 
La vie surhumaine de Guésar de Ling, ja sitä 
seurasi 1956 Steinin L'épopée tibétaine de 
Gesar. Sama tekijä julkaisi 1959 teoksen 
Recherches sur l’épopée et le barde au Tibet, 
jota vielä nykyäänkin pidetään auktoriteetti- 
na kaikissa tiibetiläisen Gesar-tutkimuksen 
kysymyksissä. Lisäksi mainittakoon tässä 
Herrmannin 1965 ilmestynyt teos Das 
Nationalepos der Tibeter, Gling König Ge- 
sar. Näiden länsimaiselle tutkimukselle 
suunnattujen julkaisujen lisäksi itse Tiibetis- 
sä on lukuisia käsikirjoituksia ja laattapai- 
noksia. Bhutanissa on vuodesta 1979 lähtien 
julkaistu 31-osaiseksi suunniteltua Gesar- 
laitosta. Mutta kuten edellä on mainittu, ei 
tarvitse tyytyä käsikirjoituksiin ja laattapai- 
noksiin. On olemassa myös muistiinpanoja, 
jotka todistettavasti on tehty suullisista esi- 
tyksistä. Ja koska Tiibetissä ja sen naapuri- 
maissa kerrontaperinne jatkuu rikkoutu- 
mattomana, siellä voidaan vielä kuulla versi- 
oita eepoksesta. 

Silke Herrmann 
Elävä suullinen eepos 


Kesällä 1984 työskentelin Ladakhissa kerä- 
ten Gesar-eepoksen suullisia toisintoja. 
Vaikka Ladakh kuuluu Intiaan, se on täysin 
tiibetiläisen kulttuurin leimaama (tosiasiassa 
sitä nimitetäänkin Pikku-Tiibetiksi), ja Ge- 
sar-eepos tunnetaan siellä kaikkialla. Onnis- 
tuin lyhyessä ajassa tapaamaan useita kertojia 
ja äänittämään eeposta yhteensä 70 tuntia. 

Esitän seuraavassa suppean tiivistelmän 
Gesar-eepoksesta sellaisena, kuin sitä ker- 
rotaan Ladakhissa. Eepoksen ydin koostuu 
neljästä osasta, joista tiibetiläiset käyttävät 
nimitystä //zg. Osien nimet ovat Lhayul, 
Lingkar, Dutyul ja Horyul. 

1. osa (Lhayul): Lingkarin maa on vailla 
kuningasta, ja koska jumalien kuninkaan 
velvollisuus on pitää huolta lingkarilaisista, 
hän lupaa lähettää heille kuninkaaksi yhden 
kolmesta pojastaan. Hän kysyy lastensa mie- 
lipidettä, mutta vain nuorin pojista on valmis 
lähtemään. Isä ei haluaisi erota yhdestäkään 
pojastaan ja panee toimeen kilpailun. Koh- 
talo määrää nuorimmaisen lähtemään Ling- 
kariin. Sitä varten hänen on ensin kuoltava, 
jotta hän voisi syntyä uudelleen Lingkarissa. 

2. osa (Lingkar): Nuorin poika syntyy uu- 
delleen Lingkarissa perheeseen, joka kuuluu 
alhaiseen yhteiskuntaluokkaan. Kukaan ei 
usko, että hänet olisi määrätty kuninkuuteen. 
Vain demonit pelkäävät häntä ja juonittele- 
vat hänen henkeään vastaan; hän kuitenkin 
surmaa pahantekijät jo pikkulapsena. Tuleva 
kuningas viettää nuoruutensa erilaisissa kep- 
posissa. Nuoruusaika huipentuu ja myös 
päättyy siihen, että hän valloittaa Gesarin 

morsiameksi aiotun Tukuman rakkauden. 
Kuninkaan aseman nuorukainen saavuttaa 
suorittamalla erilaisia sankaritekoja. 

3. osa (Dutyul): Gesar on noussut valtais- 
tuimelle. Hänen tehtävänsä on nyt mennä 
demonien maahan tappamaan jättiläismäinen 
ja erityisen ilkeä demoni. Kun hän saapuu 
demonin palatsiin, tämä ei satu olemaan ko- 
tona. Demonin vaimo päästää Gesarin ta- 
loon, missä he viettävät aikaa yhdessä demo- 
nin paluuseen saakka. Naisdemoni auttaa 
Gesaria tappamaan miehensä. Gesarin tulisi 
nyt palata Lingkariin, mutta naisdemoni an- 
taa hänelle unohdusruokaa, niin että hän ei 
muista kotimaataan eikä vaimoaan. 

4. osa (Horyul): Horin kuningas antaa 
ryöstää maahansa Gesarin puolison Tuku- 
man mennäkseen naimisiin tämän kanssa. 
Gesar saa tietää tästä ja lähtee demonien 
maasta. Hän kukistaa vähä vähältä koko ho- 
rilaisten armeijan, kuitenkin vain harvoin 
sankarillisissa kaksintaisteluissa kuten odot- 
taisi tapahtuvan sankarieepoksessa, vaan sen 
sijaan magian, viekkauden, petoksen ja yli- 
luonnollisten voimien avulla. Gesar tappaa 
Horin kuninkaan sekä tämän ja Tukuman 
yhteiset lapset. Gesar vie Tukuman takaisin 
Lingkariin, missä naisen pitää suorittaa ka- 
tumustöitä. Myöhemmin Tukuma palaute- 
taan kuningattareksi. 

Gesar-eepoksen esitykselle on luonteen- 
omaista suorasanaisen kerronnan ja laulujen 
vuorottelu. Kerrontaa ja lauluja on suunnil- 
leen yhtä paljon; joidenkin bardien esittä- 
mänä eepos voi olla lauluvoittoinen. Varsi- 
naiset tapahtumat kerrotaan suorasanaisissa 
osissa, lauluissa ilmenee se, mitä nimitetään 


'eeppiseksi laveudeksi’. Kerronta on vapaa- 
muotoista, mutta laulujen säkeissä tavuluku 
on kiinteä. Laulaen esitetään vain puhetta, 
sen sijaan kaikkea puhetta ei lauleta. Lauluis- 
sa käytetään erilaisia melodioita, jotka riip- 
puvat enemmän välitettävästä tunnelmasta 
kuin esitettävästä henkilöstä. Laulajan taita- 
vuuden perusteella voidaan erottaa jopa 
kahdeksan tai vieläkin useampia eri melodi- 
oita. Lauluja ei koskaan säestetä soittimilla. 

Kenttätyössä Ladakhissa tekemäni havain- 
not koskivat erityisesti ladakhilaista kerron- 
taperinnettä ja sen retorista näyttämöä. 
Niistä seuraavassa. 

Jokainen kerrontaperinne elää siitä, että 
lahjakkaat kertojat esittävät ja muodostele- 
vat sen aineistoa. Vielä tänäänkin on jokai- 
sessa kylässä ainakin yksi henkilö, joka osaa 
esittää Gesar-eeposta. Suulliselle perinteelle 
on kuitenkin elintärkeää myös väestön laajan 
kerroksen sitä kohtaan tuntema kiinnostus, 
ja se on heikentynyt verrattuna varhempiin 
aikoihin. Sain vaikutelman, että ladakhilai- 
nen perinne on taantumassa, ja samaa va- 
kuuttivat minulle myös eräät sivistyneet la- 
dakhilaiset. Kerrontaperinteen heikentymi- 
sen syy on se, että nuorison kiinnostus kan- 
sallisen perinteen sisältöön on vähentynyt. 
Länsimaisilla arvoilla ja lännen triviaalikult- 
tuurilla on Ladakhissa suuri vetovoima. Pa- 
rannettu koulujärjestelmä on myös osasyyl- 
linen, niin toivottava kuin se toisaalta onkin. 
Kerrontaperinnettä pitävät yllä luku-ja kir- 
joitustaidottomat henkilöt. Opittaessa kir- 
joittamaan opitaan samalla toistamaan teksti 
samoin sanoin paperista lukien; vapaa spon- 
taanisuus ja luovuus lamautuvat. (Niinpä 


Gesar-eepoksen elämää Ladakhissa 


Nurup Namgyal, ainoa luku-ja kirjoitustai- 
toinen kertojani, tuli äänitystilaisuuteen 
muistikirja mukanaan. Hän vakuutti minulle, 
että hän oli merkinnyt muistiin ainoastaan 
kertomuksessa esiintyvät henkilöt.) Kirjoi- 
tukseen tottunut henkilö pyrkii ennemmin 
toistamaan kuin luomaan jonkin tekstin, ja 
pelkkä toistaminen merkitsee suullisen pe- 
rinteen loppua. 


Puolen tunnin ohjelmaversioiden 
vaikutus 


Gesar-perinteen elossapitämiseksi ladakhi- 
laiset ovat ryhtyneet yritykseen, jonka vai- 
kutusta ei voi ennakolta arvata. All India Ra- 
dio Leh, Ladakhin kansallinen radio, lähettää 
talvisin joka kuukausi puolen tunnin aikana 
Gesarin jonkin osan eli lingin. Esiintyjiksi 
kutsutaan tunnettuja kertojia. Asian tekee 
arveluttavaksi se, että suositaan laulajia, jot- 
ka pystyvät saamaan lingin päätökseen puo- 
lessa tunnissa, ja jätetään sivuun toisia, jotka 
muiden kriteerien mukaan olisivat korkeam- 
pitasoisia. Ohjelman pani alkuun edellä mai- 
nittu 37-vuotias Nurup Namgyal Wanlasta. 
Hän on maineikas Gesar-eepoksen esittäjä ja 
on luultavasti tullut tunnetuksi juuri radio- 
ohjelmasta, jossa hän on esiintynyt. Toisena 
syynä hänen maineeseensa lienevät hänen 
kaunis äänensä ja hyppäyksetön, aukoton 
kertomistapa. Kuten jo edellä mainitsin, 
nauhoitin Nurupin kerrontaa. Hän tosiaan- 
kin onnistui saamaan Gesar-eepoksen pää- 
tökseen kolmessa tunnissa, niin että hän oli 
ihanteellinen ehdokas radio-ohjelmaan! 

Silke Herrmann 


Omasta puolestani olin hämmästynyt hänen 
esityksensä lyhyydestä, sillä esimerkiksi Ra- 
himullah tarvitsi samanlaiseen kertomusjak- 
soon 16 tuntia. Nurupilla on myös täysin 
konkreettisia mielipiteitä siitä, miten eepos 
on kerrottava »oikein». Niinpä hän huo- 
mautti minulle eräästä kotikylänsä kertojas- 
ta, ettei tämä hallinnut eepoksen alkua. Nu- 
rup valittaa sitä, ettei ole olemassa autoritaa- 
rista ladakhilaista tekstilaitosta. Hänen mie- 
lestään siitä myös johtuu Gesar-eeposta uh- 
kaava kuolema! Olen viipynyt näin pitkään 
Nurupissa, jonka käsitykset aidosta perin- 
teestä poikkeavat jyrkästi eepostutkimuksen 
elävään kerrontaan omaksumasta kannasta, 
sillä Nurupilla on tällä hetkellä ratkaiseva 
osuus Ladakhin suullisen perinteen kaavoit- 
tumisessa. 


Performanssin säännöt 


Perinteellisesti Gesar-eeposta kerrotaan vain 
talvella, jolloin ihmisillä on aikaa ja halua 
esiintymiseen ja kuuntelemiseen. Yksin- 
omaan käytännölliset seikat eivät kuitenkaan 
pidättele ihmisiä kertomisesta kesäisin, jol- 
loin kaikki ovat kiinni ulkotöissä. On ole- 
massa myös kieltoja, joiden noudattamista 
valvoo sosiaalinen paine. Olin itse Ladakhissa 
kesällä, enkä voinut odottaa kertojiani tal- 
veen saakka. Minun täytyi siis taivutella hei- 
dät kertomaan, eikä se aina ollut helppoa. 
Eräs heistä tahtoi kertoa vain öisin, toinen 
lähti pois kotikylästään voidakseen esiintyä 
naapureiden huomaamatta. Paras kertoja 
(ehkä myös siksi, että äänitin häntä »nor- 

maaleissa» olosuhteissa), jo aikaisemmin 
mainittu Rahimullah, karkasi kesken ker- 
ronnan (22 tunnin jälkeen), koska kotikyläs- 
sä tarvittiin häntä sadonkorjuuseen; pelkkä 
rahallinen houkutin ei saanut häntä jäämään. 

Tarina kerrotaan osissa — tai, kuten ladak- 
hilaiset sanovat, lingeittäin — joiden krono- 
logisesta järjestyksestä ei pidetä kiinni. Har- 
voin eepos kerrotaan siten, kuin minä sen 
tallensin. Pyysin näet kertomaan »alusta pi- 
täen», kuten myös tehtiin. Tavallisissa olois- 
sa kertoja itse valitsee jonkin osan, tai kuu- 
lijat pyytävät jotakin tiettyä lingiä (useim- 
miten Horin kukistamista). Laulaja esiintyy 
illalla kahden tai kolmen tunnin ajan ja jatkaa 
kertomusta tarpeen mukaan seuraavana päi- 
vänä. Tämä kerrontatapa selittää, miksi 
Stein, joka työskenteli kirjallisia versioita 
käyttäen, ei koskaan saanut yhtenäistä luku- 
jen/lingien sarjaa. Jokainen hänen tutkiman- 
sa luettelo ja teksti noudatti omaa yksilöllistä 
järjestysperiaatettaan. Jos hyväksyy sen, että 
tekstit pohjautuvat suulliseen esitysperintee- 
seen, asia ei hämmästytä, koska traditionaa- 
linen kerronta ei tunne mitään autoritaarista 
laitosta. 


Havaintoja variaatiosta 


Koetan Gesar-eepoksen yhden episodin 
avulla havainnollistaa muutamien äänittä- 
mieni kertojien erilaista luomisvoimaa. Tämä 
episodi on mielestäni kiinnostava myös siksi, 
että siinä on yllättävää rinnakkaisuutta Sieg- 
friedin kuoleman kanssa Nibelungenliedissä. 
Episodin päähenkilö on Puma Lapstan, jota 


sanotaan Gesarin velipuoleksi tai pojaksi. 
Hänen tarinansa seuraa ajallisesti Horin ku- 
ninkaan suorittamaa Gesarin vaimon Tuku- 
man ryöstöä. Episodissa voidaan karkeasti 
erottaa kolme rakenneosaa, joihin liitän vielä 
alkutilanteen: 1) alkutilanne, 2) viholliskos- 
ketus, 3) petos ja 4) kuolema. Aloitan jo ai- 
kaisemmin mainitusta Nurup Namgyalista, 
koska hän All India Radio Lehin ladakhilai- 
sen kulttuuriohjelman johtajana vaikuttaa 
Gesar-ohjelman kertojien valinnalla ladak- 
hilaisen Gesar-eepoksen tulevaisuuteen. 

Alkutilanne: Tukuma on ryöstetty, ja ai- 
noa sankari, joka voisi noutaa hänet takaisin 
on Puma Lapstan, joka kuitenkin on vetäyty- 
nyt mietiskelemään. Apa Ldumbu kertoo 
Puma Lapstanille ryöstöstä. Laulussa Puma 
Lapstan kieltäytyy keskeyttämästä mietiske- 
lyä, joka seitsemässä päivässä tekisi hänet 
haavoittumattomaksi. Apa Ldumbu vastaa, 
että Lingkar on tuhon oma, ellei Puma Laps- 
tan lähde matkaan. Silloin Puma Lapstan lo- 
pettaa mietiskelyn, vaikka hänen teräksiseen 
ruumiiseensa jääkin haavoittuvaa lihaa olka- 
päähän. 

Viholliskosketus: Puma Lapstan lähtee 
matkaan ja kuljettaa Tukumaa mukanaan 
kotiin päin. (Mitään taistelua ei tapahdu.) 

Petos: Lepotauolla Tukuma saa tilaisuuden 
puhua Horin kuninkaan kanssa, johon hän 
tällä välin on ehtinyt rakastua. Tukuma il- 
moittaa antavansa Pumalle syötäväksi suolai- 
sia jyviä, jotta tämä sitten sammuttaisi janon- 
sa juomalla purosta. Kuninkaan pitäisi silloin 
ampua nuoli Puman olkapäähän. Näin ta- 
pahtuukin. 

Kuolema: Puma Lapstan on haavoittunut, 

mutta Tukuma painaa nuolen syvemmälle 
hänen olkapäähänsä. Tukuma karkaa paikalta 
Horin kuninkaan kanssa ja jättää Puma 
Lapstanin tekemään kuolemaa. Sitten Apa 
Ldumbu löytää Puma Lapstanin, joka kertoo 
hänelle karuin lausein, mitä on tapahtunut. 
Sen jälkeen Apa Ldumbu vetää nuolen haa- 
vasta ja samalla Puma Lapstan kuolee. 

Nurup kertoo tämän episodin viidessä mi- 
nuutissa. Mitä tästä aiheesta tekee hyvä la- 
dakhilainen kertoja? Chiktanista kotoisin 
oleva islamilainen Rahimullah käyttää sa- 
maan kertomusjaksoon kuusi kertaa pitem- 
män ajan. 

Alkutilanne: Apa Thutung, kaksiselittei- 
nen hahmo Lingkarin sankareiden joukossa, 
tunkeutuu Puma Lapstanin mietiskelymajaan 
ja kertoo hänelle Tukuman ryöstöstä. Puma 
Lapstan on harmissaan häiritsemisestä, sillä 
häneltä puuttuu vain yhdeksän päivää, jotta 
hänestä tulisi haavoittumaton. Puma Lapstan 
lähtee mietiskelymajastaan ja kiirehtii Ling- 
karin sankarien luokse ja moittii heitä siitä, 
että he väijyivät horilaissotilaita väärässä so- 
lassa. Sitten Puma Lapstan etsii varusteita, 
mutta löytää vain surkeita aseita ja kurjan 
hevosen. Hän ratsastaa palatsiin, mutta kun 
hevonen ei tottele häntä, hän ratsastaa aina 
vain kehässä. Apa Ldumbu menee hänen 
luokseen ja kysyy häneltä laulussa: » Nuori 
mies, oletko menossa sotaan vai leikkiin? Jos 
olet matkalla leikkeihin, ratsasta varsalla. 
Mutta jos menet taisteluun, ratsasta minun 
kokeneella hevosellani.» Puma  Lapstan 
kertoo menevänsä taisteluun ja pyytää van- 
hemman miehen neuvoja. Tämä julistaa 
laulussa, ettei nuorukainen tarvitse hänen 

neuvojaan, mutta selittää kuitenkin hänelle 
tarkasti oikeat menettelytavat = erilaisissa 
taistelu- ja elämäntilanteissa. Sitten hän lah- 
joittaa Puma Lapstanille hevosensa ja aseen- 
sa, mutta unohtaa kertoa, ettei tämä saisi rii- 
sua yltään rintapanssaria. 

Viholliskosketus: Puma Lapstan kiirehtii 
horilaisten perään ja tappaa useita heistä. 
Hän ottaa haltuunsa Tukuman, jonka kanssa 
hän ratsastaa syrjäiseen myllyyn. Pysähdyk- 
sen aikana he saavat lapsen, Kyalu Kyalsarin 
(ainoa maininta Puma Lapstanin ja Tukuman 
yhteisestä lapsesta). 

Petos: Puma Lapstan haluaa peseytyä tais- 
telun jälkeen. Tukuma on nähnyt, että eräs 
horilaissoturi on piiloutunut myllyn alle. 
Siitä huolimatta hän kehoittaa Puma Lapsta- 
nia peseytymään ja riisumaan panssarinsa. 
Miehen peseytyessä nainen menee vihollisen 
luo ja kavaltaa Puma Lapstanin salaisuuden. 
Sitten horilainen ampuu nuolen Puma Laps- 
tanin haavoittuvaan olkapäähän. Tukuma 
asettaa lapsen haavoittuneen syliin ja aikoo 
lähteä horilaissoturin kanssa. Puma Lapstan 
tarttuu kiinni Tukuman vaatteisiin yrittäen 
siten estää häntä lähtemästä, mutta Tukuma 
leikkaa vaatteensa irti ja kiirehtii pois. 

Kuolema: Apa Ldumbu, joka on muistanut 
unohtaneensa kertoa rintapanssarin riisu- 
mista koskevasta kiellosta, juoksee Puma 
Lapstanin jälkeen. Hän löytääkin tämän haa- 
voittuneena, mutta sen sijaan että ryhtyisi 
hoitamaan Puma Lapstania, Apa Ldumbu 
vain sanoo tälle, ettei nuoleen saa koskea. 
Apa Thutung kuulee tämän kiellon, sillä hän 
on huomaamatta seurannut Apa Ldumbua. 
Kun jälkimmäinen on lähtenyt paikalta kos- 

tamaan Puma Lapstanin puolesta (seuraa 
taistelukohtaus, jossa Apa Ldumbu tappaa 
nuolen ampuneen soturin), Apa Thutung lä- 
hestyy haavoittunutta. Muka tätä hoitaak- 
seen pahantekijä vetää nuolen haavasta siten, 
että kaikki sisälmykset tarttuvat nuolenkär- 
keen ja tulevat sen mukana ulos. Puma 
Lapstan kertoo siitä Apa Ldumbulle, kun tä- 
mä palattuaan löytää Puma Lapstanin kuole- 
maisillaan. Puma Lapstan julistaa laulussa 
viimeisen tahtonsa. Hän kertoo laulaen, 
kuinka Tukuma jätti hänet haavoittuneena, 
vaikka Puma Lapstan oli rukoillut häntä jää- 
mään luokseen. Siksi Gesarin pitää rangaista 
» Punasuuta», kun tämä palaa Horin maasta: 
kolme vuotta naisen pitää olla vedenkantaja- 
na, kolme vuotta vuohipaimenena. Lopuksi 
Puma Lapstan jakaa omaisuutensa kahteen 
yhtä suureen osaan, joista toinen on Gesaria, 
toinen hautajaisseremoniaa varten. Puma 
Lapstan kuolee. Apa Ldumbu kietoo hänen 
ruumiinsa peitteisiin, hyväilee häntä ja laulaa 
hänelle kehtolaulun. Sitten hän kantaa Puma 
Lapstanin ruumiin takaisin Lingkariin. 

Tämä on Puma Lapstan -episodin sum- 
mittainen sisältö. Kolmea peruskiveä täy- 
dentävät seuraavat motiivit, jotka löytyvät 
lähes kaikissa versioissa: alkutilannetta hallit- 
see Tukuman ryöstö, joka johtaa Puma 
Lapstanin mietiskelyn keskeytymiseen. Siten 
vihjataan jo tulevaan onnettomuuteen, sillä 
keskeytys merkitsee sitä, että Puma Lapstan 
jää haavoittuvaksi. 'Viholliskosketus' sisältää 
Tukuman voittamisen takaisin joko taistelus- 
sa tai ilman sitä. 'Petoksessa' Tukuma paljas- 
taa viholliselle Puma Lapstanin haavoittuvan 
kohdan. Toisin kuin Nibelungenliedissä tä- 


mä paljastus tapahtuu tieten tahtoen Puma 
Lapstanin haavoittamiseksi. 'Kuolema' seuraa 
haavoittumista, joka sinänsä ei suinkaan ole 
hengenvaarallinen. Kuolema aiheutuu nuo- 
len vetämisestä ulos haavasta, sen sijaan Pu- 
ma Lapstanin toipuminen vaatisi sen hidasta 
» kasvamista» pois lihasta. Kerronnassa vii- 
vytetään Puma Lapstanin kuolemaa sijoitta- 
malla väliin kuvaus Apa Ldumbun suoritta- 
masta kostosta tai hänen yrityksestään hoitaa 
Puma Lapstania. Nämä kaksi motiivia vii- 
vyttävät episodia jonkin aikaa ja näyttävät 
kumpikin täyttävän saman tehtävän, joten 
niitä kahta ei milloinkaan tavata yhdessä. Lä- 
hes kaikissa versioissa Apa Ldumbun poissa- 
olo on nuolen väkivaltaisen poistamisen 
edellytys (jos paranemista tapahtuu, hän 
lähtee paikalta noutamaan vettä), pahantekijä 
on useimmiten Apa Thutung. 

Sabusta kotoisin olevan Rinchen Namgy- 
alin kertomassa episodissa on edellä esite- 
tystä poikkeava ’alkutilanne’: Kun Tukuma 
viedään Horin maahan, hän ottaa sinne mu- 
kaansa tunnesyistä myös Puma Lapstanin 
(joka tässä versiossa on syntynyt Gesarin 
hartioista). Horin kuninkaan ja Tukuman 
yhteisen pojan syntymän jälkeen Tukuma 
pelkää, että Puma Lapstan surmaisi lapsen 
(perimysjärjestyksen vuoksi?). Niinpä Tu- 
kuma neuvoo horilaissotureita virittämään 
ansan Puma Lapstanille. Kaikki nuolet kari- 
sevat kuitenkin pois tämän teräsruumiista. 
Silloin Tukuma paljastaa Puma Lapstanin 
haavoittuvan kohdan salaisuuden. 

Rinchen Namgyal on omapäinen kertoja, 
joka esiintyi hyvin vilkkaasti ja eläytyi omaan 
kertomukseensa. Hänen versionsa Gesar- 

eepoksesta poikkeaa kuitenkin suuresti mui- 
den kertojien versioista. Hän sanoikin, että 
viime aikoina kuuntelijat olivat keskeyttä- 
neet hänet huomauttaen, ettei hän kertonut 
»oikein». Rinchen Namgyal kertoi, että hä- 
nen tarinansa lähteenä on Ladakhissa hyvin 
kuuluisa, mutta jo jokin aika sitten kuollut 
kertoja Beda Popo, jonka oppilaana hän oli 
ollut nuoruudessaan. Rinchen Namgyal ku- 
vaili minulle laajasti, kuinka Beda Popo tuli 
hänen isänsä taloon ja esitti eeposta viikko- 
kausia. Rinchen Namgyal väitti esittävänsä 
Gesarin tarinaa tarkasti samoin kuin tuo 
maineikas kertoja. Itse hän oli yksi Beda Po- 
pon kolmesta oppilaasta, joiden kaikkien 
nimet hän mainitsi. Myöhemmin minulle on 
toiselta taholta vakuutettu, ettei tämä voinut 
olla totta, koska Beda Popo oli kuollut kauan 
ennen Rinchen Namgyalin aikaa. 

Toimittamani ladakhilaisen eepoksen lai- 
tokset eivät suinkaan ole ensimmäisiä. Kuten 
jo alussa mainitsin, juuri ladakhilaiset suulli- 
set versiot tiibettiläisestä Gesar-eepoksesta 
saavuttivat länsimaat. Francke julkaisi noin 
80 vuotta sitten kaksi laitosta: Frühlings- und 
Wintermythus der Kesarsage ja A Lower La- 
dakhi Version of the Kesar Saga. Käyttäen 
kymmentä käsillä olevaa eepoksen ladakhi- 
laista versiota (kahta Francken laitosta ja 
kahdeksaa omaa keräämääni) haluaisin ottaa 
esille kaksi kerrontaperinnettä koskevaa ky- 
symystä: 1) Miten yhtenäistä tai monimuo- 
toista kerrontaperinne on Ladakhin sisällä? 
2) Miten konservatiivista tai progressiivista 
se on? 

Jos vertaa keskenään edellä esitetyn Puma 
Lapstan -episodin yhdeksää versiota (yhdessä 

laitoksessa Puma Lapstan ei lainkaan esiin- 
ny), huomataan seuraavat vaihtelut: 1) Puma 
Lapstanin syntyperan erilaisuus, 2) varustau- 
tumismotiivin erilainen käsittely, 3) paranta- 
mis- ja kostomotiivien toisensa poissulkeva 
käsittely. (1) Kun Ala-Ladakhissa kerrotaan 
Puma Lapstanin olevan Gesarin velipuoli, 
Ylä-Ladakhissa hänen sanotaan olevan Gesa- 
rin ihmeellisellä tavalla syntynyt poika. Ilman 
Tukuman tai kenenkään muun naisen apua 
hän on puhjennut Gesarin hartioista tai syn- 
tynyt tämän oksennuksesta. (2) Alaladakhi- 
laisten kertojien mukaan isällisen ystävän 
neuvoilla on suuri osuus varustautumisessa 
taistelua varten. Vain näissä versioissa esiin- 
tyy unohdetun kiellon motiivi (nimittäin se, 
ettei rintapanssaria saanut riisua), jonka kat- 
son olevan suorassa suhteessa varustautu- 
mismotiiviin. (3) Kuten edellä on esitetty, 
parantamis- ja kostomotiivit sulkevat toisen- 
sa pois esityksestä. Puma Lapstanille kohta- 
lokas nuolen vetäminen ulos haavasta on 
mahdollista vasta Apa Ldumbun poistuttua 
paikalta. Kun hän alaladakhilaisessa versiossa 
lähtee ajamaan takaa jousiampujaa, yläladak- 
hilaisissa kertomuksissa hän jää haavoittu- 
neen luokse ja hoitaa tätä antamalla hänelle 
keittoa ja lääkkeitä, joiden avulla nuoli hi- 
taasti irtoaa lihasta. Sen on määrä tapahtua 
seuraavana päivänä. Mutta kun Apa Ldumbu 
menee noutamaan vettä, paikalle saapuu 
roisto, joka vetää nuolen ulos haavasta, niin 
että Puma Lapstan kuolee. 

Gesar-aineiston erilainen käsittely ei anna 
aihetta puhua kahdesta erilaisesta kerronta- 
traditiosta, mutta voidaan kuitenkin todeta 
painopisteen siirtymistä. Ala-Ladakhissa san- 

kari on inhimillisempi, ja eepoksessa on 
taistelun sävyttämiä piirteitä. Yläladakhilai- 
set toisinnot taas korostavat enemmän ih- 
meitä ja yliluonnollisia seikkoja. Miksi alala- 
dakhilaiset versiot vastaavat paremmin mei- 
dän käsitystämme sankarieepoksesta? Vas- 
taaminen tuohon kysymykseen olisi tätä ny- 
kyä pelkkää spekulointia, mutta ongelman 
selittämisessä on varmasti otettava huomioon 
Ala-Ladakhin kiinteä kontakti islamilaiseen 
perinteeseen. 

Seuraavaksi kysymys kerrontaperinteen 
stabiliteetista. Se sisältyy Francken 80 vuotta 
varhempien ja minun keräämieni versioiden 
vertailuun. Ensiksi on todettava, että Puma 
Lapstan -episodi puuttuu teoksesta Der 
Frühlings- und Wintermythus der Kesarsage. 
Alaladakhilainen versio teoksessa A Lower 
Ladakhi Version of the Kesar Saga on sen 
sijaan varsin yhtäpitävä Rahimullahin kerto- 
muksen kanssa, joka sekin on peräisin Ala- 
Ladakhista. Molemmissa versioissa Puma 
Lapstanin ja Gesarin suhde on veljellinen. 
Kumpaisessakin Puma Lapstanin haavoittu- 
minen johtuu siitä, että kielto oli jäänyt mai- 
nitsematta. Kiinnostavaa on myös, että sekä 
Rahimullah että Francken bardi laulavat sa- 
moissa kohdissa samanlaisia lauluja: kerran 
on kysymyksessä kaksi laulua, jotka käsitte- 
levät varustautumista ja ystävän neuvoja. 
Kolmanneksi tulee Puma Lapstanin kuolin- 
laulu. 

Keräämäni Gesar-eepoksen suulliset ver- 
siot kuuluvat samaan kerrontaperinteeseen 
kuin Francken julkaisema aineisto. Kuten 
Puma Lapstan -episodista ilmenee, tämä pe- 
rinne osoittautuu konservatiiviseksi, eikä 


Francken julkaisemissa laitoksissa esiinny 
mitään muutoksia, joiden ei voisi selittää 
johtuvan esittäjien yksilöllisyydestä. Tar- 
kasteltakoon nyt sitä tieteellistä väittelyä, 
jonka Francken versiot ja käsitykset Gesar- 
eepoksesta saivat aikaan. 


Väittely eepoksen alkuperästä 


Francken versiot ilmestyivät tämän vuosisa- 
dan ensimmäisellä neljänneksellä ja olivat 
kauan ainoat tiibettiläisen eepoksen editiot, 
jotka olivat lännessä käytettävissä. Siten 
Francke joutui kaikkien niiden tibetologien 
näköpiiriin, jotka tuohon aikaan tai myö- 
hemmin käsittelivät eeposta. Heidän oli 
määriteltävä joko myönteinen tai kielteinen 
kantansa Francken joskus varsin omapäisiin 
arviointeihin. Lisäksi tuli vielä se, että Franc- 
ken versiot aivan selvästi kuuluivat alkupe- 
ränsä puolesta suulliseen perinteeseen, mitä 
siihen aikaan pidettiin vähemmän arvokkaa- 
na, ja katsottiin sen vetävän ylevän eepoksen 
lukutaidottomien alhaiselle tasolle. 

Kysykäämme, miten Francke arvioi omia 
eeposlaitoksiaan, ja kuinka tiibetiläisen ee- 
poksen asiantuntijat arvostelivat niitä ja hä- 
nen panostaan. Tällöin on kosketeltava kol- 
mea ongelmakimppua: 1) eepoksen synty- 
mäaikaa, 2) eepoksen syntymäseutua ja 3) 
suullisten ja kirjallisten laitosten keskinäistä 
suhdetta. 

Francke katsoo versioidensa olevan esi- 
buddhalaista alkuperää ja sisältävän »myto- 
logisia aihelmia». Hän ei esitä mitään tiettyä 
ajankohtaa, mutta koska buddhalaisuus tuli 

600-luvulla kuningasajan Tiibetin valtion- 
uskonnoksi ja omaksuttiin lopullisesti 1000- 
luvulla, saadaan siitä rajat syntymäajalle. Tä- 
hän oletukseen sisältyy, että kirjalliset laitok- 
set, joissa buddhalaisuuden vaikutus on aivan 
selvä (olivathan kirjoitustaitoiset henkilöt 
munkkeja), ovat myöhäisempiä kuin Franc- 
ken versiot. 

Edelleen hän katsoo, että Gesar-eepos on 
kotoisin Ladakhista. Perusteluna on se, että 
jokaisesta Ladakhin kylästä tavataan Gesar- 
kertomuksen suullisia versioita. Lisäksi Ge- 
sar ja hänen sankarinsa kuuluvat riitteihin 
(esim. hääriittiin), ja heitä palvotaan osittain 
jumalina. Ladakhin pääkaupungin Lehin en- 
tiset valtiaat taas pitivät Gesaria esi-isänään. 

Francke uskoo ladakhilaisten suullisten 
toisintojen olevan riippumattomia kirjalli- 
sista teksteistä. (Tätä väitettä on myöhemmin 
tulkittu siten, että ladakhilaiset laitokset oli- 
sivat olleet kirjallisten tekstien esikuvina.) 
Näin ensiksikin siitä syystä, että ne verrat- 
tuina kirjallisiin versioihin sisältävät esi- 
buddhalaisia aineksia, joita Francke ei usko 
löytyvän kirjallisista (tämä käsitys on osoit- 
tautunut vääräksi). Toiseksi ladakhilaiset 
versiot sisältävät pitkiä runomittaisia osia, ja 
Francken aikana tunnetut kirjalliset tekstit 
olivat suorasanaisia. Hän päättelee, että jos 
ladakhilaiset olisivat saaneet kertomusainek- 
sensa proosateksteistä, niitä tuskin olisi 
muutettu runomittaan (Francke 1905—45, 
XXIV). 

Näillä näkemyksillään (eikä loppujen lo- 
puksi luonnonallegorioillaan) Francke ärsytti 
kaikki eeposta käsittelevät tibetologit, sillä 
he 1) kohdistivat tutkimuksensa pääasiassa 

Itä- ja Keski-Tiibetiin ollen siten taipuvaisia 
etsimään eepoksen syntymäseutua idästä ja 
2) tutkivat kirjallisia laitoksia antaen mie- 
luummin niille etusijan. 

Laufer arvosteli 1901 Francken teosta 
Frählings- und Wintermythus der Kesarsage 
ja omaksui siinä esitetyistä mielipiteistä 
poikkeavan kannan. Hän vertaa ladakhilaisen 
laitoksen sisältämien kohtausten määrää 
Schmidtin 1834 kääntämään mongolilaiseen 
tekstiin ja tulee seuraavaan johtopäätökseen: 
täytyy olla olemassa ladakhilaisen ja mongo- 
lilaisen laitoksen väliteksti, josta molemmat 
polveutuvat, ja sitä on etsittävä Tiibetistä. 
Mongolilainen teksti on siitä riippuvainen, 
koska se on täysbuddhalainen, kun taas la- 
dakhilaisessa ilmenee esibuddhalaisia piir- 
teitä, ja se on siten vanhempi. Ladakhilainen 
laitos on epäitsenäinen, koska se on lyhempi, 
aukollisempi ja tiivistetympi kuin mongoli- 
lainen teksti. Tästä seuraa, että molempien 
on polveuduttava kolmannesta, otaksutta- 
vasti tiibetiläisestä laitoksesta. Toiseksi 
Francke puhuu »ulkoa opituista aineksista» 
(typeryys, jonka hän peruutti 1925), ja Lau- 
fer päättelee, että »näiden aineksien» täytyy 
olla tavoitettavissa jostakin, hänen mieles- 
tään Tiibetistä. Hän kaipaa alkulähteeksi 
luonnehdittavaa suurta tiibetiläistä teosta 
(Laufer 1901, 80), autenttista lähdettä, tiibe- 
tiläistä Gesar-eeposta (Laufer 1901, 87) ja 
olettaa tämän sankarieepoksen alkuperältään 
tiibetiläiseksi (Laufer 1901, 88). On syytä 
huomata, että tässä on kysymys oletuksista, 
jotka perustuvat ladakhilaisen ja mongolilai- 
sen laitoksen vertailuun. Laufer tuntee tiibe- 
tiläiseltä alueelta vain yhden käsikirjoitus- 

tekstin, jota han itse sanoo katkelmaksi ja 
joka ei sisällyksellisesti liity Francken julkai- 
semaan laitokseen. 

Vuonna 1942 ilmestyneessä artikkelissaan 
» The Epic of King Gesar of Ling» Roehrich 
lausuu luottavaisesti Gesar-eepoksen syn- 
nyisseudusta, että se on löydettävissä koil- 
listen nomadiheimojen parissa. Samanlaiset 
todisteet kuin ne, jotka saivat Francken aika- 
naan sijoittamaan syntymäpaikan läntiseen 
Tiibetiin, johtavat Roehrichin olettamaan, 
että kyseinen seutu löytyisi helpommin 
idästä: eepoksen laaja levinneisyys, siinä ku- 
vattu nomadielämä ja se, että Lingin hallitsi- 
jat pitävät Gesaria esi-isänään. Aineksen 
syntymäajaksi hän ehdottaa harkittavaksi 
600-lukua, koska Gesarin ja tuolla vuosisa- 
dalla eläneen kuningas Srong-btsan sgam- 
pon elämänkuluilla on tiettyjä rinnastetta- 
vuuksia. Kirjallisten ja suullisten laitosten 
keskinäisestä suhteesta Roehrichilla on selvä 
mielipide: varhaisimpia muotoja edustavat 
niukasti säilyneet käsikirjoitukset, koska 
niissä esiintyy runsaimmin arkaismeja ja yh- 
täläisyyksiä  koillistiibetilàisten versioiden 
kanssa. Nämä käsikirjoitukset pohjautuisivat 
runomittaiseen » Alku-Gesariin», jota ei ole 
säilynyt. Painetut ja suulliset kertomukset 
olisivat syntyneet käsikirjoitusten pohjalta. 

Kehäpäätelmän (Koillis-Tiibet on synty- 
mäpaikka, koska sieltä löytyy useita eepok- 
sen versioita; käsikirjoitukset — osa löyty- 
neistä versioista — ovat vanhimpia todistus- 
kappaleita, koska ne ovat yhdenmukaisia 
koillistiibetiläisten versioiden kanssa) ohella 
hänen todistelussaan on muitakin merkilli- 
syyksiä. Yhtäältä painetut laitokset pohjau- 


tuvat käsikirjoituksiin, koska ne ovat näitä 
lyhempiä. Toisaalta suulliset laitokset pol- 
veutuvat käsikirjoituksista, koska ne ovat 
näitä pitempiä (»much enlarged and with a 
wealth of details», Roehrich 1942, 283). Ja 
vaikka suulliset versiot sisältävät enemmän 
runomittaisia jaksoja kuin käsikirjoitukset ja 
Roehrichin mukaan » Alku-Gesar» oli sepi- 
tetty runomitalla (joten suulliset versiot oli- 
sivat muodoltaan lähempänä »Alku-Gesa- 
ria»!), hän esittää käsikirjoitukset väliasteek- 
si suullisten versioiden ja » Alku-Gesarin» 
välille. Tätä vastaan puhuu hänen oma ha- 
vaintonsa, että nuoret kertojat eivät opi ee- 
posta teksteistä vaan vanhemmilta bardeilta, 
niinkuin kertomusperinteessä onkin odotuk- 
senmukaista. 

Tiibetiläistä eeposta koskevan tutkimuk- 
sen auktoriteetti on Stein, jonka 1959 il- 
mestyneessä teoksessa Recherches sur l'épo- 
pée et le barde au Tibet julistetut tuomiot 
pätevät vielä tänäkin päivänä. Arvioidessaan 
Francken versioita hän yhtyy täysin Lauferin 
käsityksiin: Francken aineisto on riippuvuus- 
suhteessa kirjalliseen teokseen; on kysymys 
tiibetiläisen kirjallisuuden pohjalta sepite- 
tyistä saduista. Stein viittaakin selvästi Laufe- 
riin esittäessään, että Francken laitokset ovat 
riippuvia kirjallisesta alkulähteestä: »Hän 
[Laufer] oli ennen kaikkea osoittanut tämän 
suullisen, folkloristisen dokumentin riippu- 
vuuden kirjallisesta versiosta analysoimalla 
tietyn määrän kohtauksia» (Stein 1959, 163). 
Näin varma ei asia kuitenkaan ole; Laufer 
tosin esittää tällaisen oletuksen, mutta hän ei 
todista sitä. 

Stein ryhtyy sitten yritykseen pönkittää 


Gesar-eepoksen elämää Ladakhissa 


tätä käsitystä kielitieteellisen analyysin avul- 
la. Hän osoittaa, 1) että Francken versioissa 
esiintyy klassisen tiibetin kielen rinnalla 
myös keski- ja itätiibetiläisiä muotoja, 2) et- 
tei ala- ja yläladakhilaisissa versioissa ollut 
kysymyksessä — kuten Francke oli otaksunut 
— esibuddhalainen miljöö, vaan että se oli 
lamalaisvaikutteinen. Vielä Stein päättelee, 
etteivät Francken tekstit voineet olla muita 
alkuperäisempiä, vaan päinvastoin koska ne 
olivat niin lyhyitä, niiden täytyi polveutua 
toisista versioista: » . .. on mahdotonta aja- 
tella, että hyvin laajat kirjoitetut ja suulliset 
versiot olisivat ammentaneet lamalaisen ins- 
piraationsa Francken tekstien tapaisista lyhy- 
emmistä kertomuksista. = Päinvastainen 
asiaintila vaikuttaa todenmukaiselta» (Stein 
1959, 168). Riippuvuutta täytyy olla! Jos 
muut versiot eivät ole riippuvia Francken 
versioista, merkitsee se, että Francken teks- 
tien täytyy tietenkin riippua toisista. Ja riip- 
puvuus merkitsee koko version riippuvuut- 
ta! 

Muiden suullisten laitosten suhteesta kir- 
jallisiin Stein esittää: » . .. ne suulliset toisin- 
not, jotka tänään tunnemme, eivät ole alku- 
peräisiä vaan perustuvat varmasti kirjoitet- 
tuihin laitoksiin» (Stein 1978, 146). Sitä 
vastaan asettuu kuitenkin Steinin esittämä 
huomio, että kirjalliset versiot, olivatpa ne 
sitten käsikirjoituksia tai painettuja, on se- 
pitetty suullisia esityksiä muistuttaviksi. Ta- 
pahtumista kertova osa on suorasanaista, kun 
taas dialogeja sisältävä osa koostuu vuorot- 
televasta runolaulusta. Jälkimmäinen vie 
suuremman tilan, kun taas edellinen on 
yleensä suppea. Nämä kaksi osaa on usein 


367 


Silke Herrmann 


laadittu erilaisin kirjoitusmerkein. Jopa kir- 
jallisissa versioissakin laulut alkavat »a-la a-la 
tha-la-la», mikä selvästi jäljittelee suullista 
esitystä. Stein jatkaa: » Voidaan siten olettaa, 
että suulliset toisinnot ovat primaarisia kir- 
jallisiin nähden» (Stein 1979, 3). Tämä hy- 
lätään kuitenkin heti jatkossa huomauttaen, 
että käytettävissä olevista versioista tunte- 
mamme eepoksen sepittäjä oli varmastikin 
joku inspiroituneen runoilijapyhimyksen 
kaltainen pappi. Miten voimakkaasti vastus- 
tetaankaan Gesar-eepoksen liittämistä ker- 
tomustraditioon! Vaikka huomataan, että 
kirjalliset laitokset jäljittelevät bardien lau- 
luja, tämä oivallus pyyhitään heti pois ja ve- 
dotaan runoilijayksilöön. 

Lauferin, Roehrichin ja Steinin edustamat 
käsitykset nojaavat seuraaviin oletuksiin: 

1) Teksti on kirjallinen tuote ja bardin 
esitys suullinen. »Suullista» käytetään tässä 
merkitsemään »kertojasta lähtöisin olevaa». 
Ei siis ole ylipäänsä mahdollista, että kirjalli- 
sesti kiteytetty teksti olisi myös suullista pe- 
rinnettä. Siitä seuraa edellä kuvattu harhakä- 
sitys, että tekstejä olisi sepitetty suullisen 
esityksen kaltaisiksi. 

2) Koska ei tutkita, kuuluuko jokin teksti 
suulliseen perinteeseen, oletetaan — heti 
kun on hylätty suullisesta traditiosta pol- 
veutumisen mahdollisuus — että jostakin on 
löydettävissä tekstin sepittäjä. Asetetaan ky- 
symys alkutekstistä (»original manuscript» 
Stein 1979, 10; »source originales» Stein 
1959, 107). Siihen liittyy täydellisen Gesar- 
eepoksen ongelma (»version intégrale de 
l'épopée» Helfer 1977, 1), sillä kaikki kirjal- 
lista tai suullista alkuperää olevat laitokset 

sisaltavat eri maaran lukuja ja niiden jarjestys 
on erilainen. Löydetään aina uusia viitteitä 
täydellisestä Gesar-versiosta (Helfer 1977, 
1; Stein 1959, 45), joka olisi joskus ollut 
olemassa, mutta jota ei enää tavoiteta. 

3) Kertomuksen kulku, olipa sen alkuperä 
mikä hyvänsä, ei saa olla hypähtelevä, sellai- 
nen viittaa lyhennyksiin ja luokittaa kerto- 
muksen sekundaariseksi. Jo Francke huo- 
mautti tähän: »On väärin pyrkiä tässä näke- 
mään alkuperäisesti voimakkaamman runou- 
den heikkenemistä. Korkeintaan voidaan 
puhua lyhennyksistä» (Francke 1968, iv). 
Hyppäyksellinen kerrontatapa voi olla suo- 
rastaan suullisen kerrontatradition merkki, 
koska se edellyttää, että aineisto on jo etu- 
käteen tunnettua. 

Tiibetiläistä eeposta koskeva tieteellinen 
keskustelu on vaiheessa, joka ei tunne suul- 
lista perinnettä koskevia uudempia käsityksiä 
kuten Parryn ja Lordin teorioita. Tie, jota 
voisi ehdottaa tällä alalla vastaisuudessa teh- 
täville töille, olisi suullisen eepoksen käsit- 
telyssä etsiä muita komposition mahdolli- 
suuksia kuin Parryn ja Lordin esittämät. Tut- 
kittaessa kirjallista eeposta olisi selvitettävä, 
missä määrin kirjalliset laitokset ovat sidok- 
sissa suulliseen perinteeseen. Tähän kysy- 
mykseen kytkeytyvät 1) edellä siteeratut 
Steinin huomautukset tekstien ja suullisten 
esitysten samankaltaisuudesta, 2) näennäi- 
sesti toisistaan riippumattomien erilaajuisten 
tekstien paljous, 3) vielä elävän kerrontatra- 
dition olemassaolo. Tässä piilevät käsitykseni 
mukaan  tiibettilàisen Gesar-tutkimuksen 
mahdollisuudet. 


(Suomennos Rauni Puranen) 

Kiinan eepokset 


Kiinalaisilla on ollut vuosisatojen ajan riittä- 
mättömät tiedot oman maansa kansankirjalli- 
suudesta. Se on saanut niin vähän julkisuutta, 
ettei ulkomaisilla tutkijoilla ole juuri ollut 
mahdollisuuksia tutustua siihen. Syitä tähän 
on useita. Pitkäaikaisen feodaalivallan aikana 
vanha Kiina oli suljettu ulkomaailmalta. 
Maassa on monen eri kansallisuuden ja kie- 
len takia kielimuureja. Vähemmistökansalli- 
suuksiin on kautta aikojen kohdistettu syr- 
jintää, samoin perinnepohjaiseen kansan- 
kirjallisuuteen. Kiinan vapauttamisen jäl- 
keen ja erityisesti viime vuosina maan 56 
kansallisuuden keskuudesta on löydetty ja 
tallennettu huomattava määrä suullista kan- 
sankirjallisuutta, ja nyt voimmekin väittää, 
että maassamme on kansankirjallisuutta run- 
saasti, myös eepoksia ja pitkiä kertomaru- 
noja. 

Runot ja laulut ovat monille etnisille ryh- 
mille korvaamattomia. Esimerkiksi kaza- 
keilla on sananparsi »runous ja ratsu ovat 
kazakien kaksi siipeä». Viimeaikaiset löydöt 
osoittavat, että lähes jokaisella Kiinan etni- 
sellä ryhmällä on omaa epiikkaa, joka kertoo 

heidän oman kansansa synnystä ja kasvusta. 
Onkin pääteltävissä, että maassamme on run- 
saasti eepoksia ja pitkiä kertovia kansanru- 
noja, vaikka täsmällisiä tilastolukuja niistä ei 
vielä olekaan saatavilla. 

Kautta koko Kiinan, Himalajan vuoriston 
jokilaaksoista, Lounais-Kiinasta koilliseen 
Hulunbuirin ruohotasangoille ja Tianshanin 
vuoristosta, Luoteis-Kiinasta, Yunnanin ja 
Guizhoun ylängöille ja edelleen Kaakkois- 
Kiinan rannikkoseuduille, monilla vähem- 
mistökansallisuuksilla on omat kansallis- 
eepoksensa. Viime vuosina myös Kiinan 
pääkansallisuuden, han-kansan, keskuudesta 
on jatkuvasti löydetty pitkiä kertomarunoja, 
mutta ne jäävät tämän esityksen ulkopuolel- 
le. 

Tällä hetkellä kiinalaisilla tutkijoilla ei ole 
täysin yksimielistä näkemystä eeposten luo- 
kittelusta. He katsovat kuitenkin sekä synty- 
että sankariepiikan saaneen alkunsa ihmis- 
yhteisöjen varhaisvaiheessa. Syntyepiikka si- 
sältää myyttejä maailman luomisesta, kun 
taas sankariepiikka, jonka uskotaan kehitty- 
neen myöhemmin, heijastaa kansan ja val- 


tion muodostumisen kannalta tarkeita histo- 
riallisia tapahtumia ja kuvaa ihailtuja kansal- 
lissankareita. Joissakin tapauksissa ei naiden 
kahden välille voida vetää selvää tai kiinteää 
rajaa, koska ne menevät päällekäin ja se- 
koittuvat sisältönsä puolesta toisiinsa. Synty- 
epiikkaa on löydetty pääasiassa maan etelä- 
osien vähemmistökansallisuuksien keskuu- 
desta, kun taas pohjoiset kansat ovat eteviä 
sankariepiikan sepittäjiä. 


Syntyepiikan levikki 


Tuntemani syntyeepokset ovat peräisin aina- 
kin seuraavilta vähemmistökansallisuuksilta: 
yit (lolot), zhuangit (t$uangit), miaot, bait, 
dait (thait), yaot, hanit, tujiat, buyit, bulangit, 
gelaot, naxit, qiangit, menbat, lobat, lahut, 
wat, dongit (tungit), lisut, Jingpot (tSingpot), 
benglongit, achangit, nut, lit, pumit, shet, ji- 
nuot ja drungit seka pohjoisessa asuvat tut. 
Yhteensa naita kansoja on 29. Han-enem- 
mistökansallisuuden syntyepiikkaa sisältyy 
Laulujen kirjaan, mm. »Sheng Min» (Ihmi- 
sen synty). 

Joidenkin näiden kansojen keskuudessa 
on syntynyt sisällöltään erilaisia eepoksia 
alueellisista ja heimoperäisistä syistä. Esi- 
merkiksi Chamu-eepoksesta, jonka han-kan- 
sa tuntee nimellä » Kaiken maanpäällisen al- 
kuperä», on useita erilaisia versioita. Sen on 
sepittänyt Chuxiongin ja Honghen prefek- 
tuureissa Yunnanin maakunnassa asuva yi- 
kansa. Omalla sävelmällään esitettävä Meige- 
eepos tunnetaan niiden yitten keskuudessa, 
jotka asuvat Yaoanin ja Yandoun piirikun- 

nissa Chuxiongin prefektuurissa. »Xianji- 
melodia», jota lauletaan kahden sukupuolen 
vuorolauluna, tavataan puolestaan yi-kansaan 
kuuluvan axi-heimon keskuudessa. Yi-kan- 
san asuttama Daliang-vuoristo Sichuanin 
maakunnassa on vaikeapääsyistä; sen väestö 
on säilyttänyt verrattain täydelliset käsin 
kirjoitetut kopiot Lewuteyi-eepoksesta pe- 
räti neljänä erilaisena versiona. Myös muilla 
vähemmistökansallisuuksilla saattaa olla use- 
ampi kuin yksi eepos. 


Maailman synty alkuolennon 
ruumiista 


Hanien vanhassa mytologiassa oli Pan Gu 
-niminen jumala. Kuolemansa jälkeen hänen 
ruumiinsa muuttui taivaaksi, maaksi ja kai- 
keksi maanpäälliseksi. Vanhoihin kirjoihin 
on tallennettu seuraavanlainen tieto: 


Pan Gu syntyi ensimmäisenä. Hänen kuollessaan 
hänen hengityksensä muuttui tuuleksi ja pilveksi, 
hänen äänensä ukonvaajaksi, vasen silmänsä au- 
ringoksi, oikea silmänsä kuuksi, hänen raajansa ja 
kehonsa neljäksi maailmanpylvääksi ja maailman 
Viideksi Vuoreksi, hänen verensä joiksi, hänen 
jänteensä ja verisuonensa maaksi, lihaksensa pel- 
tomaaksi, hänen hiuksensa ja partansa tähdiksi, 
ihonsa ja ihokarvansa ruohoksi ja puiksi, hänen 
hampaansa ja luunsa kullaksi ja kiveksi, hänen 
luuytimensä helmiksi ja jalokiviksi ja hänen hi- 
kensä sateeksi ja lammikoiksi. Hyönteiset hänen 
ruumiillaan muuttuivat tuulen vaikutuksesta rah- 
vaaksi. 


Monien vähemmistökansallisuuksien sepit- 
tämissä syntyeepoksissa on samanlainen 
kertomus Pan Gu'n tapaisista sankareista, 

joiden jasenet ja keho muuttuvat taivaaksi, 
maaksi, auringoksi, kuuksi, vuoriksi ja joiksi. 
Esimerkiksi sopii vaikkapa buyien eepos 
Kaitian Pidi (Maailman luominen). Se ker- 
too, kuinka Weng Ge leikkasi silmänsä ja 
naulasi ne taivaalle muuttaen ne auringoksi ja 
kuuksi. Hän kiinnitti myös hampaansa tai- 
vaalle muuttaen ne tähdiksi. Lahujen Mupa- 
mipa-eepoksessa kerrotaan, että Esha loi tai- 
vaan ja maan tehden auringon vasemmasta ja 
kuun oikeasta silmästään. Hän kiskaisi hiuk- 
sen päästään ja teki siitä kuulle hopeaneulan; 
henkäyksestään hän teki auringolle kulta- 
neulan. Kätensä luut hän muutti valkoisiksi 
pilviksi ja hikipisarat tähdiksi. 

Yi-kansan Chamu-eepos taas kertoo, että 
Heiailuobosai-jumalan kuoltua hänen sil- 
mänsä muuttuivat auringoksi ja kuuksi, hä- 
nen hampaansa tähdiksi, rintansa kukkuloik- 
si ja vuoriksi sekä hengityksensä tuuleksi, 
sateeksi, pilveksi ja sumuksi. Yaojen eepok- 
sessa Laulu kuningas Panista puolestaan sa- 
notaan: 


Suuret vuoret olivat alunperin Pan Gu'n ruumis. 
Hänen silmistään tulivat aurinko ja kuu, hänen 
hampaistaan kulta ja hopea ja hänen hiuksistaan 
ruoho ja puut; niin alkoi lintuja ja eläimiä 11- 
maantua vuorille ja metsiin. Hänen hengityksensä 
muuttui tuuleksi, hänen hikensä sateeksi ja hänen 
verensä ikuisesti virtaaviksi joiksi. 


Kuolleitten eläinten ruumiiden inkarnaati- 
osta on lisäksi sanontoja yiden, hanien, bu- 
langien ja pumien perinteessä. 

Tällainen mytologia ruumiiden inkarnaati- 
osta on tunnettu myös muiden maailman 
kansojen keskuudessa. Esimerkiksi pohjois- 

eurooppalaisessa mytologiassa suuri jumala 
Odin käytti Ymir-jättiläisen jäännöksiä tai- 
vaan ja maan luomiseen tehden maan hänen 
lihastaan ja asettaen sen kaaoksen keskelle. 
Ymirin ruumiinosista tulivat myös meret, 
vuoret, kalliot, kukat ja kasvit sekä taivas ja 
pilvet. Kaikilla maailman kansoilla on ollut 
samantapaisia käsityksiä maan ja taivaan 
muodostumisesta, ja voidaankin päätellä, 
että niiden takana on samanlainen psykolo- 
gia, joka vallitsi myyttisellä ajalla. Vaikka 
tällaiset käsitykset ovatkin absurdeja ja mie- 
likuvituksellisia, ne korostavat ihmisen luo- 
vuutta ja keskeistä osaa maailman synnyssä. 
Nimenomaan ihmisen ja luonnon punomi- 
nen yhdeksi kokonaisuudeksi ja ihmiskun- 
nan suuri rooli maailmankaikkeudessa ovat 
piirteitä, joilla on pysyvä esteettinen arvonsa. 


Vedenpaisumusmyytti ja 
kurpitsamytologia 


Monet syntyeepokset sisältävät myös kerto- 
muksia vedenpaisumuksesta. Nämä ovatkin 
suosittuja myyttejä, jotka ovat levinneet eri 
puolille maailmaa. Ne heijastavat käsitystä, 
jonka mukaan ihmiskunta on kerran kokenut 
tuhon maailmanlaajuisessa vedenpaisumuk- 
sessa ja muutamien henkiin jääneiden kautta 
syntynyt uudelleen. Kertomukset vedenpai- 
sumuksesta ovat levinneet laajalti Kiinan 
eteläosissa, mutta niitä tunnetaan myös 
pohjoisessa asuvan han-kansan keskuudessa, 
vaikkakin harvalukuisina. Mahdollisia syitä 
tähän ovat mm. maan eteläisen osan maan- 
tieteellinen ympäristö sekä siihen liittyvät 


psykologiset tekijät. Etelässä on nimittäin 
runsaasti vettä ja sadetta, kun taas pohjoises- 
sa on kylmää ja kuivaa. 

Guangdongin, Guangxin ja Yunnanin 
maakunnista löydetyt lukuisat pronssirum- 
mut ovat muodostaneet Kiinan pronssirum- 
pukulttuurin. Näissä pronssirummuissa on 
lähes tuhat erilaista kuviota: geometrisia ku- 
vioita, eläin- ja kasvikuvioita, buddhalaisia 
sekä kertomuksellisia kuvioita. Varsin mo- 
nella kuviolla on läheinen yhteys vanhaan 
mytologiaan ja kyseisen kansallisuuden tari- 
nastoon. Asiantuntijoiden tekstitutkimusten 
mukaan on mahdollista, että kansallista väriä 
ja oman aikakautensa piirteitä sisältävät al- 
kuperäiset ja ainutlaatuiset vesi- ja veneku- 
viot olisivat merkkejä muinaisesta vedenpai- 
sumuksesta kertovista myyteistä. 

Vedenpaisumuskertomukset liittyvät 
myös Kiinan kurpitsamytologiaan. Monen 
kansallisuuden (han, yi, bai, hani, lahu, miao, 
jinuo, yao, she, li, shui, dong, zhuang, buyi, 
gaoshan, gelao, benglong, wa jne.) eepoksis- 
sa on myyttejä ihmisestä, joka tulee ulos 
kurpitsasta vedenpaisumuksen jälkeen. Esi- 
merkiksi wa-kansan Xigangli-eepoksessa sa- 
notaan, että kurpitsaa kuljettava vene ajautui 
tänne paikasta, jossa taivas kohtaa meren. 
Varpunen oli nokkinut kurpitsaa yhdeksän 
vuotta, ennen kuin se avautui. Silloin wa- 
kansa astui ulos kurpitsasta. Yi-kansan myy- 
tin mukaan vedenpaisumuksesta pelastunut 
mies meni naimisiin nuoremman sisarensa 
kanssa, joka myöhemmin synnytti kurpitsan. 
Kun taivaan jumala pisti reiän kurpitsaan, 
kaikkien kansojen esi-isät astuivat siitä ulos. 
Zhuangien Bobo-eepoksessa sanotaan puo- 

lestaan, että tulvan aikana Fuyi ja hänen nuo- 
rempi sisarensa piiloutuivat kurpitsaan. He 
olivat ainoat eloonjääneet vedenpaisumuk- 
sen jälkeen. He menivät naimisiin ja synnyt- 
tivät ihmiskunnan. Kaikki nämä eepokset 
kuvaavat, vaikkakin eri tavoin, kuinka kur- 
pitsa on kaikkien kansallisuuksien yhteinen 
alkuperä. 

Myytti ihmisen polveutumisesta melonis- 
ta, joka tunnetaan Yunnanin maakunnassa 
asuvien hanien keskuudessa, voidaan sisäl- 
lyttää samaan luokkaan kuin »kurpitsan pal- 
vonta». Yit, jotka kutsuvat itseään nimellä 
»luoluo» (lolo) ja asuvat Ailao-vuorilla Yun- 
nanin maakunnan lounaisosassa, pitivät tapa- 
naan palvoa temppeleissään kurpitsaa esi- 
isiensä inkarnaationa aina Kiinan vapauttami- 
seen saakka. Edellä mainittujen syntyeepos- 
ten heijastelema primitiivinen kurpitsamy- 
tologia on sekin eräs kiinalaisten tutkijoiden 
tutkimuskohde. 


Synnyttävä usva 


Vaikka Kalevala on sankarieepos, se alkaa 
kertomuksella maailman synnystä, piirtäen 
romanttissävyistä kuvaa myyttisestä, sadun- 
omaisesta muinaismaailmasta. Ilman tytär 
laskeutuu mereen, tuuli ja aallot hedelmöit- 
tävät hänet ja hänestä tulee veden emo, joka 
synnyttää Väinämöisen. Pieni lintu rakentaa 
pesän hänen polvelleen ja hautoo munan. 
Kun muna särkyy, kuorenpalasista muodos- 
tuu maa, taivas, aurinko, kuu ja pilvet. Myös 
kiinalaisissa syntyeepoksissa on samanta- 
paista kuvallista rikkautta ja kauneutta. Esi- 

merkiksi dai-kansan eepoksessa Inpia luo 
maan ja taivaan sanotaan, että vesi ja höyry 
laskeutuivat ja tiivistyivät suureksi Inpia-ju- 
malaksi, joka loi maan ja taivaan. Miaoiden 
muinaislaulu-eepoksessa kerrotaan, että pilvi 
ja usva hautoivat, kuten munia haudotaan, 
kahdenlaiset jättiläislinnut: Ketin ja Letin. 
Nämä puolestaan hautoivat maan ja taivaan. 
Buyitten eepoksessa Veli Fu ja sisar Xi luo- 
vat ihmisväestön sanotaan, että kauan, kauan 
sitten oli vain kirkasta ja sameaa kaasua. Bu- 
jiegong erotti nämä kaksi erilaista kaasua ja 
muutti ne taivaaksi ja maaksi. Jingpojen ee- 
poksessa Munaozhaiwa kerrotaan, että pieni 
massa pilveä ja usvaa kiersi maailmankaik- 
keuden keskusta ja synnytti taivaan hengen 
edustamaan jiniä ja jangia sekä luomaan tai- 
vaan ja maan. 

Yi-kansan Lewuteyi-eepoksen mukaan 
kiinalaisesta päivänvarjopuusta kohosi kolme 
kevyttä sumuvirtaa tiivistyen punaisen lumen 
kolmeksi osaksi. Jää tiivistyi luuksi, lumi ih- 
misen ihoksi, tuuli hengitykseksi, sade ve- 
reksi ja tähdet silmämuniksi, muuttuen lo- 
pulta xue-kansan jälkeläisten 12 haaraksi. Yi- 
kansan Chamu-eepoksessa sanotaan myös, 
että muinaisina aikoina oli vain sumua ja 
kastetta. Heiailuobosai-jumala synnytti mu- 
nan, jonka kuoresta tuli taivas, valkuaisesta 
aurinko, kuu ja tähdet, ja keltuaisesta maa. 
Naxien luomiskertomuksessa kerrotaan 
puolestaan, kuinka vuorelta laskeutui kaunis 
ääni, ja oivallista valkoista kaasua levisi vuo- 
ren juurelle. Ääni ja valkoinen kaasu tiivis- 
tyivät kolmeksi valkoiseksi kastepisaraksi, 
joista syntyivät valtameret. Taivas synnytti 
ihmisen munan. Meri synnytti jumalan ni- 

meltä Henshihenren, jonka yhdeksäs jälki- 
polvi, nimeltään Chongrenlisi, oli ihmiskun- 
nan varhaisin esi-isä. 

Koska edellä mainitut kansat elävät pääasi- 
assa pilvisissä ja usvaisissa vuoristometsissä, 
heillä on erikoinen havaintomaailmansa ja 
kyky kuvata luontoa, vaikka heillä toki on 
myös omat rajoituksensa. On kiitettävää, että 
he ovat yrittäneet tutkia kaiken maanpäälli- 
sen alkuperää aineesta itsestään käsin, selit- 
täen maailmankaikkeuden olevan seurausta 
sellaisten peruselementtien kuin kaasun, ve- 
den ja yksisoluisen munan liikkeistä. Vaikka 
tämä onkin pelkkää kuvittelua, siinä kuvas- 
tuu pyrkimys luopua sellaisesta idealismista, 
jonka mukaan jumala olisi luonut kaiken 
maan päällä; se viittaa siis tieteen sarastuk- 
seen. Ilmentäen sekä inhimillisen ajattelun 
naiiviutta että värikkyyttä syntyeepokset 
ovat luoneet tiedostamatonta taiteellista 
hahmotusta ` objektiiviseen = maailmaan. 
Voimme nähdä niissä pienoiskoossa esi- 
isiemme kamppailun luonnossa. 

Taivaan, maan ja kaiken maanpäällisen al- 
kuperän taiteellinen kuvaus on näissä synty- 
eepoksissa selkeää, luonnollista, välitöntä, 
mielikuvituksellista, pidäkkeetöntä ja sa- 
malla suurenmoisen yksinkertaista. Näissä 
teeskentelemättömissä ja harmittomissa sä- 
keissä on ikuista viehätystä. Kansa on ra- 
kentanut itselleen elinympäristön suurella 
työllä ja samalla luonut runoutta. Tässä on 
kiinalaisen muinaiskulttuurin varhaisin keh- 
to. 


Sankariepiikan huiput: Geser, Manas, 
Jangar 


Kuten edellä jo mainitsin, maamme sankari- 
epiikka on levinnyt pääasiassa pohjoisosissa 
asuvien vähemmistökansallisuuksien kes- 
kuuteen. Tosin myös joillakin eteläisillä kan- 
soilla (esim. dai, yi ja naxi) on tällaisia tuot- 
teita. Sankarieepoksia sepitettiin pääasiassa 
aikana, jolloin klaaniyhteisöt hajosivat orja- 
yhteisöiksi. Jotkut eepoksista säilyivät vielä 
feodaaliaikanakin. Sankarieepokset ovat ns. 
sankariajan tuotteita. 

Hyvin tunnettuja ovat sellaiset maamme 
sankarieepokset kuin Kuningas Geserin 
elämä, Jangar (Dzangar) ja Manas. Kiinan 
vapauttamisen jälkeen ja erityisesti viime 
vuosina keruutyöt ovat tuoneet esiin paljon 
uutta aineistoa tieteellistä tutkimusta varten. 
Erityisen rohkaisevaa on, että maassamme on 
runsaasti kansantaiteilijoita, jotka pystyvät 
kertomaan tai laulamaan juuri mainittuja ja 
muitakin eepoksia. He ovat eeppisen perin- 
teen säilyttäjiä ja jopa sepittäjiä, sillä he osal- 
listuvat kollektiiviseen luomistyöhön. Nämä 
eepokset elävät heidän suussaan Kiinan maa- 
perällä. Kauneudellaan ja innoittavuudellaan 
ne viihdyttävät kansaa yhä vieläkin. 

Qiangien Kuningas Geserin elämä on le- 
vinnyt laajalti viiteen maakuntaan ja auto- 
nomiseen alueeseen: Tiibetiin, Oinghaihin, 
Sichuaniin, Yunnaniin ja Gansuun. Qiangit 
tuntevat sen hyvin ja pitävät sitä klassikkona. 
Nykyisten tietojen mukaan koko eepos si- 
sältää noin 60 osaa ja käsittää kaiken kaikki- 
aan 1,5 miljoonaa säettä. Koska niitä löyde- 
tään jatkuvasti lisää, täsmällistä määrää ei 

saada tietoon, ennen kuin keruutyö on saatu 
päätökseen. Sisä-Mongolian itäosien mon- 
goleilla on eri versioita vastaavasta eepok- 
sesta nimeltä Sankari Geser-kaani. 

Srong-btsan sgam-po perusti orjayhteisön 
Tiibetiin 600-luvulla jKr. Se hajosi 800-lu- 
vulla. Seuraavien 200-300 vuoden aikana, 
jolloin heimojen sotaretket olivat runsaslu- 
kuisia, siitä alkoi kehittyä feodaalinen orja- 
järjestelmä. Yleisesti ollaan sitä mieltä, että 
eepos Kuningas Geserin elämä syntyi 1000- 
luvulla ja kehittyi pitkäaikaisen prosessin 
myötä ja levisi yhä laajemmalle. Viime vuo- 
sina on joitakin kertomuksia ja heimoretkien 
muistoja löydetty mm. Sichuanista, Tiibetis- 
tä, Yunnanista, Oinghaista ja Gansusta. Esi- 
merkiksi He'er-joki, He-vuoristossa käydyn 
sodan tanner, on löydetty Huzhun piirikun- 
nasta tu-kansan alueelta Oinghain maakun- 
nasta. Onpa löydetty sellaiset kulttuurihisto- 
rialliset jäänteet kuten Geserin käyttämä le- 
gendaarinen jousiase, nuoli, veitsi ja haarnis- 
ka. Niiden voi sanoa avanneen uuden alueen 
Kuningas Geserin elämästä kertovan eepok- 
sen taustan tutkimuksessa. 

Kirgiisien sankarieepos Manas tunnetaan 
sekä Xinjiangin autonomisella alueella Kii- 
nassa että Neuvostoliitossa ja Afganistanissa. 
Sen nimi perustuu kirgiisien ensimmäisen 
sukupolven sankariin nimeltä Manas. Se on 
tallennettu ja osin julkaistu Neuvostoliitos- 
sa. Siitä on myös kirjoitettu joukko tutki- 
muksia sekä Neuvostoliitossa että muissa 
maissa. Kiinassa siitä oli julkaistu varhemmin 
vain kolme osaa. Noin kymmenen viimeksi 
kuluneen vuoden aikana Kiinassa on tallen- 
nettu 70 laulajan esittämät erilaiset versiot 

Manas-eepoksesta. Zusufu Mamayi, kuuluisa 
laulaja Xinjiangista, osaa laulaa siita kahdek- 
san eri osaa, jotka kaikki on jo äänitetty ja 
kokonaan tallennettu. Nämä osat ovat Ma- 
nas, Semetei, Seitek, Kenenim, Seit, Asilba- 
ta ja Bekbata, Mubilaike sekä Cagatai. Eepos 
kertoo sankari Manasin tarinan kahdeksan 
sukupolven ajalta, jolloin tämä yhdistää kir- 
giisien kaikki heimot ja johtaa ne taisteluun 
kalmukkien ja xitaanien valtaa vastaan. 

Viime vuosina on Xinjiangissa tehty run- 
saasti työtä mongolien sankarieepoksen, Jan- 
garin pelastamiseksi ja yli 60 osaa siitä onkin 
jo kerätty. Xinjiangissa asuneitten mongo- 
lien torguuttiheimo muutti Volgan alajuok- 
sulle Ming-dynastian viimeisenä vuotena 
1629 jKr. Vuonna 1771 he palasivat Ubaii- 
kaanin johdolla isänmaahansa, mutta osa 
heistä jäi Volgan taakse veden noustua äkkiä. 
Niinpä eepos tunnetaan myös sillä alueella. 
Eepoksessa kerrotaan kahdestatoista leijo- 
nankaltaisesta sankarista ja 6000 soturista, 
joita johtaa heimopäällikkö Jangar ja jotka 
käyvät taistelua kotipaikkaansa hyökkääviä ja 
sitä ryöstäviä eri vihollisia vastaan. Eepos 
ylistää mongolilaisten ihanteellista kuningas- 
kuntaa, Bumbaa, jossa ei ole eroja rikkaiden 
ja köyhien välillä ja jossa kaikki näyttävät 
25-vuotiailta. 


Muita sankarieepoksia 


Sisä-Mongolian itäosasta ja muilta alueilta 
olemme tallentaneet suuret määrät mongo- 
lilaisia pienoiseepoksia. Näitä ovat mm. So- 
turi Gunougan (Hunhan) sekä Urhea ja kek- 

seliäs Prinssi Sireetä, jotka kertovat sanka- 
rien käymistä taisteluista mangusia, paho- 
laismaista hirviötä vastaan. Näissä eepoksissa 
on heijastumia heimosodista ja taisteluista 
luontoa vastaan; niissä kuvastuu ihmisyhtei- 
sön kehitys metsästystaloudesta karjanhoi- 
toon. 

Han- ja Tang-dynastian aikana kuuluisa 
Silkkitie helpotti kaupankäyntiä Kiinan ja 
muun Aasian ynnä Euroopan maiden välillä. 
Samalla se synnytti kulttuurivaihtoa idän ja 
lännen kesken. Tuon ajan ainoana läpikul- 
kutienä länteen Xingjiangin alueesta tuli 
monen kulttuurin kohtauspaikka. Alueelta 
on tavattu runsaasti eri kansallisuuksien mo- 
nivivahteista epiikkaa. Useat eepokset ovat 
levinneet Keski-Aasiaan, ja eräät suorastaan 
uhkuvat Keski- ja Länsi-Aasian rikkaita sä- 
vyjä. Kazakien keskuudesta on tallennettu 
yli 200 pitkää kertovaa kansanrunoa; niiden 
joukossa ovat mm. kaikkien tuntemat sanka- 
rieepokset Alpamis ja Er-Targin. Uiguurien 
kuuluisa sankarieepos Wugusin elämä on he- 
rättänyt sekä kotimaisten että ulkomaisten 
tutkijoiden mielenkiintoa yksinkertaisen ja 
koruttoman sisältönsä ja säilyttämänsä histo- 
riallisen aineksen vuoksi. 

Uuden Kiinan perustamisen aikoihin 
maan pohjoisosassa asustavia hezhejä (na- 
naita, goldeja) oli vain 300. Nyt heitä on yli 
1000 ja heillä on runsaasti ainutlaatuista san- 
kariepiikkaa. Tätä lauluperinnettä he kutsu- 
vat nimellä yimakan (hingman, nimkan). 
Muuan siihen kuuluvista eeppisistä kokonai- 
suuksista on Mandoumorigen (Mango-mer- 
gen, »MantSu-sankari»), joka kuvaa suku- 
laisavioliittoja ja sodan avulla tehtäviä liitto- 


ja; sotien paatarkoituksena oli liittaa voitetut 
heimot omaan heimoon ja tehdä panttivan- 
geista orjia. » Yimakan» on tyyliltään saman- 
kaltaista kuin mongolilaisten naapureiden 
epiikka. Jotkut tutkijat ovat myös sitä mieltä, 
että yimakan muistuttaa Japanin ainu-kansan 
jukar-eepoksia. Tähän saattaa olla syynä se, 
että hezhe-kansan asuinpaikka on alunperin 
ollut muinainen läpikulkutie Japaniin. 

Maan eteläosien vähemmistökansallisuuk- 
sien keskuudesta tavattavat sankarieepokset 
ovat tyyliltään erilaisia kuin pohjoisessa. 
Esimerkiksi dai-kansan eepokset Xiang- 
meng, Langaxihe (Ramakian) ja Lifeng ovat 
perusvireeltään varsin erilaisia kuin poh- 
joisten alueiden paimentolaiskansojen ee- 
pokset. Daitten eepoksissa heijastuvat etelän 
subtrooppisten metsien ihastuttavat maise- 
mat, muinaiset heimosodat sekä keisarillisten 
dynastioiden ajan kansallissankarit. 

Pohjoisten ruohotasankojen sankareita 
kuvataan eepoksissa rohkeiksi ja voimak- 
kaiksi; he taistelevat pahoja henkiä ja paho- 
laisia vastaan ja nujertavat ne. Metsien san- 
karit ovat myös voimakkaita taistellen ko- 
risteellisilla miekoillaan ja jousiaseillaan, 
mutta näiden sankarien läheisyydessä on aina 
kirkkaita puroja, laulavia lintuja ja tuoksuvia 
kukkia. Mongolien Jangar-eepoksessa kuva- 
taan sankari Hongorin (»Kellanruskean») ja 
HöhetSagaanin (»Sinivalkon») välistä taiste- 
lua seuraavasti: 


Hongor huomaa hetken tulleen 

sylipainiin Sinivalkon tempaa 

korkealle kohotellen seitsemästi rutistaa 
paiskaa vihdoin tantereeseen 

kipunoiden kivet kierii, vuoret jyrkät järkkyy. 

Käsillänsä Sinivalko hangottelee 
lujana varttaan varustellen 

eipä tapaa tomu päätään 

kun neljä päivän kiertämätä 
voimauroot punnertavat. 


Dai-kansan eepos Zhaoxiangmeng alkaa sä- 
keellä » 101 kukkaa kukkii rajattomassa met- 
sässä, jossa on 101 maata». Xiangmengin ja 
Shawalin välinen taistelu kuvataan siinä seu- 
raavasti: 


Kun aurinko nousee 

pilvet peittävät sen 

kun sata lintua nousee vuoteestaan 
taistelun ääni pelottaa ne pakoon. 


Joka puussa on miekan ja keihään jälkiä 

joka lehdessä kirkkaanpunaisia veritahroja 

äsken kuolleiden ruumiita lojuu vedessä 

miekantynkiä ja nuolia on hajallaan ympäri tan- 
nerta. 


Kun taistelu jatkuu taivaalla, eepos kertoo: 


Kun Zhaoxiangmeng heiluttaa miekkaansa 

ja yrittää iskeä Shawalin sydämeen 

Shawali hypähtää ylöspäin 

ja miekka naarmuttaa vain pilveä. 

Kun Shawali kääntyy ympäri 

ja yrittää viiltää Xiangmengin selän miekallaan 
Xiangmeng nykäisee alas tähden 

joka katkaisee häntä kohden lentävän miekan. 


Vaikka Xiangmeng-eepoksessa kuvattava 
sota on julmaa, kuvaus itsessään on kuiten- 
kin runollista, ja eepoksen vire on rauhalli- 
nen ja kiertelevä. Siitä ei jää puuttumaan 
luonnekuvauksen kauneutta edes taistelussa 
ja kylmän teräksen välkkeessä. 

Dai-kansan runousoppi ja eepos 


Varsin kiintoisa löytö on kirja dai-kansan 
runoudesta, jonka on kirjoittanut dai-tutkija 
Gubameng yli 300 vuotta sitten. Se käsitte- 
lee erityisesti kirjallisuuden teorioita, ja 
niinpä sillä onkin suuri tieteellinen arvo sekä 
dai-kansan tunouden synnyn ja kehityksen 
tutkimukselle että kirjallisuuden ja taiteen 
synnyn tutkimukselle yleensä. Gubameng 
kirjoittaa: 


Koska dai-kansan esi-isät syntyivät metsissä ja ba- 
naanilehdoissa, linnut ja vesi antoivat meille lau- 
lumme. Syntyajoistaan lähtien dai-laulujen vaa- 
tetuksena ovat olleet kukat ja kasvit, koristeina 
tähdet, pilvet, aurinko ja kuu sekä kumppaneina 
muntjakit, saksanhirvet ja kotoperäiset linnut. 
Siksi dait eivät koskaan hylkää laulujaan. Eikä tä- 
mä ole mikään keksitty kielikuva vaan tosiperäi- 
nen tallenne dai-kansan historiaa. 


Langaxihe (Ramakian) on mukailtu intialai- 
sen Rämäyana-eepoksen pohjalta mutta se ei 
ole mikään yksioikoinen jäljitelmä tai ste- 
reotyyppinen versio. Se on taiteellinen he- 
delmä, jonka juuret ovat syvällä dai-kansan 
maaperässä ja joka on heidän kansallisilla 
luonteenpiirteillään väritetty. Eepoksen si- 
sältö viittaa klaaniyhteisön aikaisiin heimo- 
retkiin ajalta ennen kuin datt olivat siirtyneet 
feodaalijärjestelmään. Siinä tulee myös esiin 
piirre, joka on sekin tärkeä tutkimuskohde, 
nimittäin buddhalaisuuden vaikutus kiinalai- 
seen epiikkaan. Siitä lähtien kun buddhalai- 
suus saapui Kiinaan läntisen Han-dynastian 
aikaan, se on suuresti vaikuttanut kiinalai- 
seen kirjallisuuteen, runouteen, maalaus- ja 
kuvanveistotaiteeseen, tanssiin ja arkkiteh- 

tuuriin. Buddhalaisuuden vaikutuksen dait- 
ten perinteeseen ymmärtää, sillä dait ovat 
vanhastaan hartaita buddhalaisia. 


Eepostutkimuksen näkökulmia 


Jotkut eepokset ja pitkät kertomarunot on 
sepitetty tai kirjoitettu uudelleen buddha- 
laisten pyhien kirjoitusten pohjalta. Budd- 
halaisuus näkyy myös kaikkien niiden vä- 
hemmistökansallisuuksien eepoksissa, jotka 
asuvat maan luoteisosassa. Esimerkiksi sekä 
mongolien että giangien eepoksessa Kunin- 
gas Geserin elämä Geserin sanotaan olevan 
» valkoisen buddhalaisen kuninkaan» kol- 
mannen pojan reinkarnaatio, joka on tullut 
maailmaan nujertaakseen pahat henget ja 
paholaiset. Tässä on taas näyte kulttuurivir- 
tauksista ja vuorovaikutuksesta Kiinan ja In- 
tian sekä Kaakkois-Aasian maiden, samoin 
kuin Keski- ja Länsi-Aasian maiden välillä. 
Buddhalaisuuden vaikutus kansankirjalli- 
suuteen, kansankirjallisuuden leviäminen ja 
kehitys buddhalaisuuden ja muiden uskon- 
tojen saaman julkisuuden myötä ja vihdoin 
eri maiden ja kansallisuuksien väliset rele- 
vantit kulttuurivirtaukset ovat yhä kasvavassa 
määrin herättäneet kiinalaisten tutkijoiden 
kiinnostusta. 

Yi-kansan syntyeepos Lewuteyi, jota ta- 
vataan myös Sichuanin, Guizhoun ja Yunna- 
nin maakunnista, tunnetaan myös nimellä 
Sankari Zhige'along. Eepos kuvaa, kuinka 
Zhige'along ampuu aurinkoa ja kuuta, nu- 
jertaa hurjia petoja, käy heimoineen sotaret- 
killä, ja kuinka hänestä tulee lopulta kunin- 


gas. Tästä syystä jotkut kutsuvat sitä myös 
sankarieepokseksi. Mutta ainakin toistaiseksi 
voimme unohtaa keskustelun sen luokitte- 
lusta. Eepoksen sisältämiä motiiveja ovat 
mm. vihreän kiven särkeminen taikakotkan 
antamalla pronssisella jousella ja nuolella, 
pronssisten työkalujen valmistaminen maa- 
tulella, ensimmäisen paaluvarustuksisen ky- 
län pystyttäminen ja viljan kylväminen. Siis 
painoa pannaan runsaasti Zhige'alongin tais- 
telulle luontoa vastaan. Toisin kuin pohjois- 
ten paimentolaiskansojen sankarit, jotka 
taistelevat heimojensa yhtenäisyyden puo- 
lesta, tällainen sankari on kuin suomalaisten 
Väinämöinen, joka kylvi metsät, raivasi 
maan, kylvi viljansiemenet sekä teki veneen 
ja soittimen Suomen kansalle laulaen kansan 
rauhan ja onnen puolesta. 

Säemuodot ja retoriset keinot edellä mai- 
nituissa synty- ja sankarieepoksissa vaihtele- 
vat kansallisuuksien mukaan. Jotkut niistä 
ovat runomitaltaan ankaran säännöllisiä ja 
perustuvat säännöllisesti toistuviin loppu- 
sointuihin. Joissakin taas käytetään alku- 
sointua toisten ollessa loppusoinnuttomia 
mutta silti rytmillisiä, tavujen keinuvan ryt- 
min kauneutta korostavia. Eri kansojen eri- 
laiset elinympäristöt ovat vaikuttaneet myös 
retoristen keinojen käyttöön. Näitä ovat 
mm. kontrastointi, liioittelu ja kuvaannolli- 
suus, jotka eri muodoin ja värein luovat 
kunkin kansan poeettisen järjestelmän ja 
kuvamaailman. Runouden tämän puolen tar- 
kastelu on sekin tärkeällä sijalla kiinalaisten 
tiedemiesten eepostutkimuksissa. 

Epiikka ja mytologia syntyivät kaukaisessa 
muinaisuudessa. Niiden sisältö on jatkuvasti 


Kiinan eepokset 


muuttunut ja täydentynyt sosiaalisen kehi- 
tyksen myötä, eri aikakausia läpäistyään ne 
ovat osaksi säilyneet meidän päiviimme ja 
antavat meille avaran historiallisen kuvan. 
Koska monet Kiinan kansallisuuksista olivat 
vielä omissa yhteiskunnallis-historiallisissa 
kehitysvaiheissaan maan vapauttamisen ai- 
kaan, maassa oli tuolloin monenlaisia yhtei- 
sömuotoja: jäänteitä matriarkaalisesta klaa- 
niyhteisöstä, orjayhteisöjä, feodaaliyhteisöjä 
jne. Kehitys on näiden kansallisuuksien kes- 
kuudessa ollut hidasta, niinpä heidän epiik- 
kansa ja mytologiansa alkuperäiset piirteet 
ovat säilyneet lähes täydellisinä jopa meidän 
aikaamme asti, leviten laajemmalle ja kyt- 
keytyen kiinteästi kunkin kansan elämään, 
tapoihin ja perinteisin. Synty- ja sankari- 
eepokset ovat kansojen tietosanakirjoja; joi- 
denkin kansojen keskuudessa niitä yhä kut- 
sutaankin »sukupuiksi». Niitä lauletaan juh- 
lavalla vakavuudella tärkeimmissä juhlatilai- 
suuksissa klassikkoina, joiden avulla siirre- 
tään esi-isien saavutukset ja historialliset ko- 
kemukset jälkipolville. 

Epiikasta ja mytologiasta on tullut viime 
vuosina suosittu tutkimuskohde kiinalaisen 
kansankirjallisuuden alalla. Kuningas Gese- 
rin elämä -eepoksen tutkimus on luokiteltu 
yhdeksi valtion tärkeimmistä tutkimuspro- 
jekteista, mikä on ainutlaatuista. Koska epii- 
kan keruu on vielä kesken, monet asiat ovat 
meille vielä tuntemattomia. Siksi esimerkiksi 
joidenkin eeposten muuttumisen syyt ovat 
vielä epäselvät. Monien kansojen erilajiset 
eepokset ovat parhaillaan monipuolisen tar- 
kastelun kohteena. Niitä tutkitaan tekstuaa- 
lisesti eri näkökulmista, kiinnittäen huomi- 

ota esimerkiksi taiteelliseen tasoon, sosio- 
ekonomisiin piirteisiin ja siihen, minkälaiset 
suhteet maan eri kansallisuuksien välillä niis- 
sä heijastuvat. Edelleen tarkastellaan kan- 
sanuskon ja buddhalaisuuden vaikutusta ee- 
poksiin, eeposten välisiä ristiriitaisuuksia, 
eeposten kasvua ja taantumista jne. Kiinalai- 
set tutkijat analysoivat eepoksia dialektisen 
materialismin ja historiallisen materialismin 
avulla arvioidakseen taiteellisia muotoja ja 
saavutuksia eepoksissa, jotka ovat voineet 
syntyä vain varhemmissa yhteiskunnallisissa 
kehitysvaiheissa. 

Jotkut maamme kansallisuuksista elävät 
kahden valtion välisen rajan molemmin puo- 
lin. Koska kulttuurivirtaukset Kiinan ja sen 
naapureiden kesken ovat olleet pitkäaikaisia, 
varsin monet eepoksista ovat sellaisia, että 
niistä nauttivat yhteisesti sekä Kiina että sen 
naapurivaltiot. Tästä syystä eepostutkimuk- 
sessa on kaikkien maiden tutkijoiden tehtävä 
työtä yhdessä oppiakseen toistensa vahvat 
puolet ja voimistaakseen toistensa heikot 

puolet. Tämä ei pelkästään johda meitä kor- 
keatasoisiin tutkimuksellisiin saavutuksiin 
vaan myös rakentaa siltaa kaikkien kansojen 
välisille ystävällisille suhteille. 

Edellä en ole voinut pysähtyä erityis- 
ongelmiin enkä omien näkemysten kehitte- 
lyyn. Esitykseni voi palvella vain johdantona 
Kiinan eeposten tutkimukseen. Toivoakseni 
se on välittänyt jotakin siitä eeposten synty- 
ja kasvuympäristöstä, siitä ilmapiiristä, jonka 
tuntemus on niiden tutkimisen ja ymmärtä- 
misen välttämätön edellytys. 


(Suomennos Pertti Anttonen) 


Huom.: Tekijä on käyttänyt kaikissa erikieli- 
sissä nimissä ja termeissä kiinalaisia muotoja. 
Mahdollisuuksien mukaan niitä on pyritty 
palauttamaan omakieliseen asuun. Mongoli- 
laiset runonäytteet suomentanut Harry Ha- 
len. 


TARYO OBAYASHI 


Ainujen Jukar-eepoksen historiallinen tausta 


Hokkaidolla ja Sahalinilla asuva ainu-kansa 
on luonut rikkaan suullisen kirjallisuuden, 
jossa sankariepiikalla on arvostettu asema. 
Epiikan luokittelu ja käsitteistö vaihtelee 
paikkakunnan ja tutkijan mukaan, mutta siitä 
tutkijat ovat yhtä mieltä, että siihen kuuluvat 
sekä naissamaanin (tusu sbznotcba) oraakke- 
lilaulut että kertomarunot (jzkar laajassa 
merkityksessään). ` Jälkimmäiset = jaetaan 
kahteen luokkaan: jumalista kertoviin (&a- 
mui-jukar, oina) ja ihmisistä kertoviin runoi- 
hin (jukar suppeammassa merkityksessään; 
käytän tätä termiä). 

Kindaichin, Chirin, Kuboderan ja mui- 
denkin tutkijoiden erinomaisista selvityk- 
sistä huolimatta emme vieläkään pysty täysin 
ymmärtämään ainujen kertomarunojen syn- 
tyä ja kehitystä. Yhtenä syynä on se, että 
vakavasti otettavia vertailevia tutkimuksia 
ainujen ja Siperian kansojen epiikan välillä ei 
juuri ole tehty. Tämä esitys pyrkii vaatimat- 
tomasti korjaamaan tilannetta. Ennen varsi- 
naista vertailua on aluksi luonnehdittava ly- 
hyesti ainujen epiikan kahta läheisesti toi- 
siinsa liittyvää lajia, ozna- eli kulttuuriheeros- 


runoutta ja j#kar-runoutta eli sankariepiik- 
kaa. 


Oina ja jukar 


Oina merkitsee Iburin ja Hidakan maakun- 
tien käsitteistössä ainujen kantaisästä Aeoina 
kamuista kertovaa minä-muotoista tarinaa, 
jonka hän itse esittää. Aeoina kamui tunne- 
taan myös muilla nimillä, kuten Ainu rakkur 
tai Okikurmi, ja hän on ainujen taruston yli- 
vertainen kulttuuriheeros. Oina-runo esite- 
tään tavallisesti kertosäkein (sakehe) (Kubo- 
dera 1977b, 142). 

Kindaichi jakaa oina-runot kolmeen alala- 
jiin, luultavasti Niikappujoen alueella Hida- 
kan maakunnassa vallalla olevaan luokituk- 
seen nojautuen: 1) Kamui-oina (jumaluus- 
oina) kuvaa kulttuuriheeroksen itsensä syn- 
nyn sekä taivaallisten jumalien alkuperän. Se 
kertoo myös, kuinka Aeoina kamui pelastaa 
nuoren jumalattaren pahan jumalan luolasta 
mennäkseen tämän kanssa naimisiin, ja mi- 
ten hän valmistelee inhimillisen kulttuurin 

syntyä. Kamui-oina on oina-runoista suuri- 
muotoisin ja pisin. 2) Por-oina (suuri oina) 
kertoo, kuinka kulttuuriheeros tuhoaa jätti- 
läishirviön vapauttaakseen auringonjuma- 
lattaren pulasta ja vapauttaa sädeloiston taa- 
takseen ihmissuvulle rauhan ja menestyksen. 
3) Pon-oina (pieni oina) kertoo, miten kult- 
tuuriheeros naamioituneena Anururun ka- 
muiksi (Länsilahden jumalaksi) taistelee 
Kemushir-vuoren jumalan kanssa kauniista 
tytöstä, joka on tämän morsian ja pöllöju- 
mala Kotan-kor kamuin, ainu-kylän vartija- 
jumalan sisar. Joissakin versioissa kulttuuri- 
heeros taistelee Kemushirin sijasta Poro- 
shir-un kamuin (Poroshir-vuoren jumalan) 
kanssa. (Kindaichi 1943; 1944, 209-226; 
1950, 7; 1961, 315; vrt. Kubodera 1977a, 
22; 1977b, 143.) 

Aeoina kamui, oina-jumala (Ainu rakkur 
tai Okikurmi), kuvataan poikasankariksi, 
jonka jumalat lähettivät maahan sen hallitsi- 
jaksi, kun ihmisten maailma luotiin. Toisessa 
versiossa maahan lähetetään Aeoina kamuin 
isä, kun taas Aeoina kamui on maassa synty- 
nyt ihmissuvun kantaisä. Kolmas versio esit- 
tää, että oina-jumala ei ole vain ensimmäinen 
kantaisä-jumala, vaan sisältää myös omat jäl- 
keläisensä monissa sukupolvissa, joita kaik- 
kia nimitetään samalla Aeoina kamui -ni- 
mellä. 

Aeoina kamui jätti ihmisten maan men- 
näkseen taivaaseen tai naapurimaahan tehty- 
ään ihmismaailman elinkelpoiseksi tuho- 
amalla paholaiset ja pahansuovat jumalat. 
Ainut uskovat kuitenkin, että mikäli heidän 
asuinseudullaan syntyy hätätila, Aeoina 
kamui on palaava takaisin auttamaan heitä 

(Kindaichi 1944, 211-229; 1961, 291- 


292). 
Oina-runojen sankari on Ainu rakkur -ni- 
minen ihmisenmuotoinen jumala (Chiri 


1955, 218; 1973, 204—205); jukar-runojen 
sankari on Poiyaunpe (»tuo nuori sisämaalai- 
nen») -niminen kuolevainen (Kindaichi 
1944, 112—119), jalosukuisen perheen orpo 
vesa. 

Jukar-runojen struktuurin voi määritellä 
seuraavasti: tarina alkaa, kun sankari on orpo 
poikanen; häntä ruokkivat ja kasvattavat jo- 
ko hänen kasvatussisarensa ja -veljensä tai 
köyhä vanha mies ja nainen. Joskus hänellä 
on vanhempi veli, jolla on eri äiti kuin hä- 
nellä; veljekset kasvatetaan yhdessä. Syy 
sankarin orpouteen paljastetaan kertomuk- 
sen edistyessä. Yleisimmän version mukaan 
hänen vanhempansa lähtevät merelle kaup- 
pamatkalle. Paluumatkalla he ottavat vastaan 
erään päällikön kutsun, ja isännän kylässä pi- 
detyssä juhlassa isäntä ja tämän toverit mur- 
haavat heidät. 

Tähän asti juoni on useimmille jukar-ru- 
noille yhteinen. Kindaichi jakaa kertomuk- 
sen jatkon neljään tyyppiin: 1) Sankarilla on 
vanhempi veli, joka etsii nuorempaa, ainoata 
verisukulaistaan. Hän tappaa niiden kylien 
asukkaat, joissa hänen veljeään koskeviin ky- 
symyksiin annetaan kielteinen vastaus: »Me 
emme tunne häntä». Tämän jälkeen juonen 
kehittely voi jatkua kahteen vaihtoehtoiseen 
suuntaan: (a) Kun hän tapaa nuoremman 
veljensä, he taistelevat keskenään tunnista- 
matta vastustajaansa omaksi veljekseen. (b) 
Vanhempi veli joutuu naissamaanin vangiksi. 
Kun hän on joutumaisillaan surmatuksi, nuo- 


rempi veli tulee pelastamaan hänet. Jalkeen- 
päin he onnistuvat kostoksi tappamaan isänsä 
murhaajat. Kaiken kaikkiaan tämä ensim- 
mäinen tyyppi on suosituin. 2) Kamppailu 
jonkin himotun esineen — kultaisen meri- 
saukon tai kultaisen kalan — saavuttamiseksi 
päättyy Poiyaunpen voittoon. Tämä kuiten- 
kin ennakoi sotia; kateelliset kyläläiset juo- 
nittelevat ryöstääkseen esineen Poiyaunpel- 
ta, ja kamppailu hänen ja ryöstäjien välillä 
alkaa. Ensimmäinen taistelu johtaa toiseen, 
ja niin seuraa kokonainen sotien sarja. 3) 
Kamppailu metsästysmaista johtaa sotiin. 4) 
Taistelu tytöstä aiheuttaa sodan. Tyttö on 
sankarin morsian. Vain harva jukar-runo 
kuuluu tähän tyyppiin. (Kindaichi 1931 1, 
199—202; 1961, 276—280.) 

Kindaichi toteaa, että 1. tyyppi on sankari- 
jukarille tyypillinen eikä sitä tavata oina-ru- 
noissa eikä kansansaduissa (wwepeker); se on 
siis luultavasti sankari-jukarin alkuperäinen 
juoni. Toisaalta 3. tyyppi esiintyy usein van- 
hojen miesten kertomissa uwepeker-saduis- 
sa, kun taas 2. tyyppi on lainaa oinasta, jossa 
Okikurmi on sankari (Kindaichi 1950, 8). 

Sankari-jukarin keskeisimpänä teemana 
ovat sankarin taistelut ja kamppailut, mutta 
2. ja 3. tyypeissä esiintyy myös kaunis tyttö, 
jonka sankari on voitokkaasti tuonut kotiin 
vihollisleiristä; vaikka tyttö kuuluu sankarille 
vihamieliseen joukkoon, hän tavallisesti 
pettää isänsä ja veljensä pelastaakseen sanka- 
rin vaarasta. Tämä romanssi on kuitenkin 
vain eepoksen yksi jakso (Kindaichi 1931 II, 
202; 1961, 323). 

Oina ja jukar voidaan määritellä ainu-kir- 
jallisuuden kaksoslajeiksi. Niiden yhtäläi- 

syydet ovat todella huomattavat ja perusta- 
vanlaatuiset. Esimerkkejä näistä on helppo 
luetella: oina-jumala Ainu rakkur, samoin 
kuin Poiyaunpe, on orpopoika, josta kasva- 
tussisar huolehtii; Ainu rakkur asuu linnoi- 
tuksessa, joka näyttää olevan samanlainen 
kuin se, missä Poiyaunpekin asuu; Ainu rak- 
kurin puku ja varusteet hänen ryhtyessään 
sotaan muistuttavat taistelukentälle lähtevän 
Poiyaunpen ulkoasua ja varusteita. Ainu 
rakkurin kamppailu hirviöitä ja pahansuopia 
jumalia vastaan on yhtä sankarillinen ja uljas 
kuin Poiyaunpen taistelu vihollisiaan vastaan 
(Kubodera 1977a, 23; vrt. Kindaichi 1944, 
126). 

Jukar-epiikan sepityksessä on käytetty lä- 
hes samoja kaavoja kuin oinassa; monet oinat 
jopa näyttävät olevan jukarin pienoismalli, 
miniatyyri. Tarkkaamaton kuulija saattaisi 
hyvin erehtyä pitämään oinaa jukarina, jos 
häneltä jäisi sankarin nimi kuulematta (Kin- 


daichi 1944, 126). 


Ainujen epiikka ja siperialaiset 
eepokset 


Jo vuonna 1900 suuri orientalisti Berthold 
Laufer pani merkille yhtäläisyydet nanai- eli 
goldi-epiikan ja mongoli- ja turkkilaiskan- 
sojen eeposten välillä todeten: » Keski-Aasia 
on se alue, jossa goldi-tarusto syntyi ja periy- 
tyi samoin kuin kaikkien Amur-joen alueen 
muidenkin heimojen tarut» (Laufer 1900, 
330). Valitettavasti Laufer ei todistanut väi- 
tettään yksityiskohtaisesti, mutta uskon kui- 
tenkin hänen olleen periaatteessa oikeassa. 

Olisin valmis menemään askeleen pitem- 
mälle ja väittämään, että ainujen fukar liittyy 
nanai’ien ja joidenkin muiden Siperian kan- 
sojen eepoksiin. Yhtäläisyys näkyy esimer- 
kiksi näiden eeposten sankarin luonteessa. 

Jukar-runojen sankari Poiyaunpe esimer- 
kiksi sopii siperialaisen eeppisen kirjallisuu- 
den »yksinäisen sankarin» yleiskaavaan; tä- 
mä sankari esiintyy, kuten Meletinski toteaa, 
tyypillisenä joidenkin siperialaisten kansojen 
epiikassa. Er-Sogotokh, kirjaimellisesti »yk- 
sinäinen», on jakuuttien o/ongo-eepoksen 
suosituin ja vanhin sankari: 


Hän on yksin elävä sankari, ei tunne muita ihmisiä 
eikä hänellä ole vanhempia (tästä johtuu hänen 
nimensä), koska hän on ihmissuvun ensimmäinen 
kantaisä. Er-Sogotokh etsii vaimoa tullakseen 
muiden kansojen kantaisäksi . .. Muutkin jakuut- 
tisankarit (mm. Yurung Uolan) esiintyvät »yksi- 
näisinä sankareina» ilman vanhempia. Samanlai- 
nen kuin Er-Sogotokh on burjattien sankariru- 
nouden ensimmäinen kantaisä; jäänteitä tästä 
hahmosta on löydettävissä altailaisessa epiikassa, 
joka kertoo heti alussa, että sankarin synty on 
tuntematon: hänellä ei ole vanhempia, mutta 
myöhemmin käy ilmi, että hän on rikkaan karjati- 
lan perijä. Kertojat liittävät sankarin 'yksinäisyy- 
den’ siihen, että tämä on orpo. (Meletinski 1969, 
189.) 


Jakuuttien ja altailaisten kansojen eeposten 
sankarit ovat siis yksinäisiä sankareita» il- 
man vanhempia, kuten jukar-runojen Poi- 
yaunpe. Jotkut näistä siperialaisista sanka- 
reista muistuttavat kuitenkin enemmän Ainu 
rakkuria, ainujen oina-runojen sankaria kuin 
Poiyaunpea, koska he eivät ole vain »yksinäi- 
siä» vaan myös »kulttuuriheeroksia» ja ih- 
misten kantaisiä. Palaan tähän tuonnempana. 

Nanai-kansa elää lännessä turkkilais- ja 
mongoliheimojen ja idässä ainujen naapu- 
reina; sen eeppisessä kirjallisuudessa on san- 
kareita, joiden elämä ja seikkailut muistutta- 
vat huomattavasti Poiyaunpen vaiheita. Lo- 
patin luonnehtii nanai-kansan sankariruno- 
jen vakiojuonta seuraavasti: 


Sankari, Margo, on tavallisesti orpopoika, jota 
ruokkii ja josta huolehtii yliluonnollinen nainen 
tai naispuolinen henkiolento. Koska hän on ih- 
melapsi, hän kasvaa epätavallisen nopeasti. Kun 
hän tulee täysi-ikäiseksi, hänen imettäjänsä, joka 
on ollut hänen kasvattajansa tai hänen yliluonnol- 
linen auttajansa, paljastaa hänelle salaisuutena 
sen, että ilkeä velho tai jättiläinen murhasi kava- 
lasti hänen isänsä, ja että hänen äitinsä vietiin or- 
juuteen. Yliluonnollisen auttajansa toimeenpa- 
neman salaperäisen initiaation jälkeen ja saatuaan 
häneltä neuvoja Margo lähtee etsimään isänsä 
murhaajaa. Hänen on matkustettava kauan ja 
käytävä monissa kaukaisissa maissa, ja hän kokee 
mitä oudoimpia seikkailuja. Jotkut hänen tapaa- 
mistaan ihmisistä ovat ystävällismielisiä, mutta 
useimmat ovat hyvin vihamielisiä ja häijyjä. Hän 
kohtaa mitä vaikeimpia esteitä. Niiden ystävien 
joukossa, joihin hän on matkoillaan tutustunut, 
on tavallisesti tyttö, joka tekee hänelle hyviä pal- 
veluksia ja jonka kanssa hän menee naimisiin, 
joskus ennen, mutta useimmiten sen jälkeen, kun 
hän on suorittanut kostonsa. Tämä muuten on 
kertomuksen ainoa romanttinen jakso; sillä on ta- 
rinassa alisteinen asema, ja se on aina hyvin lyhyt. 
Lopulta Margo saa tietää, missä hänen vihollisensa 
majailee ja hän kiiruhtaa sinne. Vihollinen tietää 
Margon olevan olemassa, mutta on siinä harha- 
luulossa, että tämä on yhä harmiton pikkupoika. 
Kun Margo pääsee lähelle vihollisensa majapaik- 
kaa, hän huomaa, että tämä elää vaikeapääsyisessä 
paikassa — korkealla kalliolla, kalliosaarella tms. 
— ja että asumuksen sisäänkäyntiä vartioi valtava 
koira tai villieläin (esim. villisika) tai molemmat. 
Lopulta Margo seisoo vastustajansa edessä, ja hir- 

vittävä ja hyvin pitkä taistelu heidän välillään al- 
kaa. Margo haavoittaa vihollistaan vakavasti, 
mutta ei voi tappaa tätä. Sitten yksi Margon tuki- 
joista, aina naispuolinen olento, saapuu taistelu- 
areenalle naamioituneena lentäväksi sorsaksi. 
Tämä saattaa olla ystävällismielinen Samaani tai 
tyttö, jonka Margo on tavannut matkalla, tai Mar- 
gon sisar. Tämä selittää, ettei voi vielä löytää vi- 
hollisen sielua, ergenie, ja rohkaisee Margoa tais- 
telemaan vielä hetken ja lentää pois yrittääkseen 
uudelleen löytää sielun. Hän palaa jonkin ajan 
kuluttua ja kehottaa Margoa sieppaamaan nokke- 
lasti sielun, jonka hän lopulta on löytänyt meren 
pohjasta tai jostain muusta kätköpaikasta. Margo 
pyydystääkin taitavasti sielun ja tuhoaa sen. Vas- 
tustaja kuolee. (Lopatin 1965, 438—439, vrt. Lo- 
patin 1933, 201—236.) 


Jos vertaamme nanai-tarun juonta jukar-ru- 
non juoneen, tunnistamme yhteisinä piirtei- 
na yksinäisen orvon sankarin ja hänen kos- 
tonsa vanhempiensa murhaajalle. Lisäksi 
yliluonnollinen auttaja ja tyttö, jonka sankari 
nai, ovat yhteisiä sekä ainujen että nanai-kan- 
san epiikalle. Nanai-kertomusten sisältämä 
teema vastustajan kätketystä sielusta on 
kuitenkin vieras ainujen epiikalle, mutta se 
esiintyy toistuvasti turkkilais- ja mongolikan- 
sojen epiikassa. Keski-Aasian eeppisessä 
kirjallisuudessa tavataan kertomuksia van- 
hempiensa murhaajalle kostavasta orpopo- 
jasta, esimerkkinä kirgiisien Manas-eepok- 
sen Seitäk, Manasin pojanpoika, joka on or- 
po sankari (Radloff 1885 V, 356-3721; vrt. 
Chadwick & Zhirmunski 1969, 307). Keski- 
Aasian eepoksissa tämä teema ei kuitenkaan 
ole yhtä suosittu kuin nanai- ja ainu-kansojen 
epiikassa. 

Kuten edellä todettiin, jakuuttien, burjat- 
tien ja altailaisten heimojen yksinäiset sanka- 

rit liittyvät varmasti Ainu rakkuriin, oina-ru- 
nojen sankariin, koska he eivät ole vain yksi- 
näisiä, vaan myös ihmissuvun kulttuurihee- 
roksia ja kantaisiä. Esimerkiksi jakuuttien 
kantaisä Er-Sogotokh tuli uiden Lena-jokea 
eteläisiltä seuduilta jakuuttien nykyisille 
asuinsijoille, ja hän oli myös kulttuuriheeros. 
Meletinski kirjoittaa: 


Keksintö, jonka avulla hyttyset saadaan karkote- 
tuksi pois savua käyttämällä, karjankasvatus, savi- 
astioiden valmistus, kevätrituaalijuhlan (ysych) 
luominen ja ensimmäisen verettömän uhrin anta- 
minen karjankasvattajien 'loistaville jumalille? (a7- 
vy) kumissin muodossa luetaan hänen ansioik- 
seen» (Meletinski 1969, 189). Toinen Ainu rak- 
kuriin liittyvä piirre, hänen laskeutumisensa tai- 
vaasta maahan, esiintyy myös joissakin jakuuttien 
kertomuksissa. Meletinski toteaa: » Yksinäisen 
sankarin lisäksi jakuuttirunoissa on toinen hahmo, 
taivaan jumalien lähettämä sankari, jonka eri- 
koistehtävänä on puhdistaa maa abaasy-hirviöistä. 
Sekin on »kulttuuriheerokselle» tyypillinen te- 
ko» (ibid.). 


Keitä ovat repunkurit? 


Jukar on olennaisesti Poiyaunpen ulkomaa- 
laisia vastaan käymien sotien ja taisteluiden 
eepos. Poiyaunpe kuuluu sisämaassa tai 
Hokkaidolla asuvaan jaunkur-nimiseen kan- 
saan, kun taas hänen vastustajansa luokitel- 
laan kuuluviksi repunkureihin, merentakai- 
seen kansaan. Kolmekymmentä vuotta sitten 
Mashino Chiri esitti erittäin kiinnostavan 
teorian jukarin alkuperästä. Hänen mukaan- 
sa jukar-runot ovat Hokkaidon asukkaiden 
ja Aasian mantereelta meren yli tulleiden 
valloittajien välisten interetnisten sotien ku- 

vauksia. Arkeologisesti katsoen sisämaan 
asukkaat ovat Hokkaidon Satsumon-kulttuu- 
rin ylläpitäjiä, kun taas hyökkääjät ovat 
Amurin alueelta ja Sahalinilta peräisin ole- 
van, Hokkaidon rannikolle ulottuvan Ok- 
hotsk-kulttuurin edustajia. Nämä etniset 
yhteenotot tapahtuivat viiden vuosisadan ai- 
kana n. 650-1150 jKr. (Chiri 1955, 218— 
220). 

Vaikka Chirin teoria jäi vain luonnokseksi, 
vaille todisteita, ja vaikka sitä on arvosteltu 
ankarasti (esim. Kubodera 1970, 759), hän 
oli mielestäni periaatteessa oikeassa siinä 
suhteessa, että ainujen ja repunkurien inter- 
etniset selkkaukset vaikuttivat ratkaisevasti 
jukar-runojen muotoutumiseen ja että re- 
punkurit olivat ensisijaisesti niitä kansan- 
ryhmiä, jotka elivät Aasian mantereen Hok- 
kaidon pohjoisosaan liittyvässä osassa. En 
toisaalta voi yhtyä hänen ajoituksiinsa enkä 
siis siihen, että hän yhdistää jaunkur- ja re- 
punkur-kansat edellä mainittuihin kahteen 
arkeologiseen kulttuuriin. 

Jukar-runojen selvittely osoittaa, että ne 
ovat sellaisen historiallisen ja yhteiskunnalli- 
sen miljöön kirjallisia tuotteita, jonka asuk- 
kailla oli vilkkaat sekä kaupalliset että soti- 
laalliset suhteet keskenään; alue ulottui 
Hokkaidon länsirannikolta Sahalinille ja itäi- 
sen Amurin alueelle. Tätä kuvaa vahvistavat 
jukar-runoissa mainitut topografiset nimet ja 
kulttuuripiirteet. On myönnettävä, että mo- 
net jukarien paikannimet ovat jokseenkin 
epäselviä (Haginaga 1984) mutta pidän 
merkityksellisenä sitä, että tunnistettavista 
nimistä useimmat ovat Japanin meren ranni- 
kolla tai itse meressä Hokkaidolta koilliseen 

sijaitsevien paikkojen nimiä kuten Yoichi, 
Ishikari, Rebun ja Santa -niminen maa (Kin- 
daichi 1931 II, 310; 1944, 189, 98, 295; 
Chiri 1955, 219). Ainut nimittivät Santaksi 
mantsu-kulttuurista vaikutteita saanutta tun- 
guusiheimoa, joka eli Amur-joen suistolta 
Kizi-järvelle ulottuvalla alueella tehden sieltä 
matkoja Sahalinille. Japanilaisten nimitys 
tälle heimolle oli santan (Takakura 1966, 
253). 

Toinen todiste on se seikka, että monet 
jukar-runojen esittämät kulttuuripiirteet 
ovat selvästi pohjoista eli santa-alkuperää. 
Kindaichi kiinnitti huomiota siihen kummal- 
liseen seikkaan, että jukar-sankarin asu on 
mantsu-tyylinen: kaksiteräinen miekka, kul- 
tainen vyö, ja kapea kartiomainen hattu 
(Kindaichi 1944, 396; vrt. 1931 II, 250— 
251). Se kertoo sellaisesta sosiaalisesta mil- 
jööstä, jonka on täytynyt syntyä ainujen lä- 
heisistä kontakteista pohjoisiin naapureihin- 
sa. Kiinnostavaa kyllä, Kindaichi uskoo, että 
useimmat kulttuuriheeros Okikurmin ai- 
nuille välittämät kulttuuripiirteet olivat pe- 
räisin pohjoisesta eli santa-heimolta. Niitä 
ovat karhujuhla, 7722, jousipyssy, harppuu- 
na, kalanpyyntikeihäs, kalaverkkojen kuto- 
miseen tarkoitettu väline, jousi ja nuoli, 
nuoliviini, puusta koverrettu vati, kirjailukä- 
sityöt, veitsen tuppi, tuohilippi, lusikka, ża- 
ma-koru, brokadi, kartiomainen hattu jne. 
(Kindaichi 1944, 394—396). Vaikka joihin- 
kin tämän vaikuttavan luettelon yksityiskoh- 
tiin on suhtauduttava varauksin, se on kiis- 
taton todiste Okikurmin ja siten oina-runou- 
den yhteyksistä pohjoiseen kulttuuriin. Nä- 
mä piirteet, kuten paikannimetkin, kertovat 


Hokkaidon ainujen vilkkaasta kaupankäyn- 
nistä santa-heimon ja muiden pohjoisten 
naapurien kanssa. 


1600-luvun ainu-yhteiskunta ja jukar 


Ensimmäinen muistiinmerkintä santa-hei- 
mon kanssa tehdystä kaupasta on peräisin 
vuodelta 1143, ja 1400- ja 1500-luvuilla kii- 
nalaisia juhlavaatteita ja muita arvoesineitä 
kulkeutui vähitellen Mantsurian ja Sahalinin 
kautta Hokkaidolle. Samaan aikaan, 1400- ja 
1600-lukujen välillä, santa-kauppa saavutti 
huippunsa. Silloin Hokkaidon koillisranni- 
kon ainut olivat aktiivisia välittäjiä etelän ja- 
panilaisten ja pohjoisen santa-heimon välillä. 
Kiinalainen brokadi, kullankimalteiset ko- 
riste-esineet ym. tulivat pohjoisesta, kun taas 
japanilaisilta saatiin mm. rauta- ja lakkaesi- 
neitä (Takakura 1966, 251—288; Sakurai 
1967, 140-141; Kaiho 1979, 90-91). Tä- 
män kaupankäynnin seurauksena rikkaita ja 
ylhäisiä sukuja alkoi ilmaantua ainujen yh- 
teiskuntaan Hokkaidolla. Jukar on luokka- 
yhteiskunnan tuote, ja sankari on ylvästä 
aristokraattista sukua oleva orpopoika, joka 
asuu linnassa. Siispä meidän tuntemamme 
jukar-runous saattoi syntyä vasta sen jälkeen, 
kun ainujen aristokratia oli kehittynyt, mikä 
näyttää tapahtuneen paljon myöhemmin 
kuin Chiri olettaa; jukar-eepos syntyi ainu- 
jen kaupankäynnin ja sotilaallisten toimien 
myötä, ja se voidaan edellisen perusteella 
sijoittaa 1600-luvulle (vrt. Kaiho 1979, 96— 
98). 


Jukar-runojen ilmentämä kulttuuri sopii 

hyvin tähän ajoitukseen: runoissa mainitaan 
metalli- ja puuastiat mutta ei savitavaroita. 
Niissä kuvataan maahan tuotettuja aarteita 
täynnä olevia kyliä (kotan), linnoja (chashi) ja 
majoja (chise), kun taas maanalaisia asumuk- 
sia niissä ei esiinny (Kaiho 1979, 87). 1600- 
luku on järkevä ajoitus myös muiden sipe- 
rialaisten ja Keski-Aasian eeposten kannalta; 
näiden alueiden eeppisen runouden alkuperä 
häipyy kyllä historian hämärään, mutta tie- 
detään kuitenkin, että monet kansat elivät 
epiikkansa kukoistuskausia vielä joitakin 
vuosisatoja sitten ja että useimmat säilyneistä 
eepoksista saivat nykyiset muotonsa suhteel- 
lisen läheisessä menneisyydessä. Vladimirt- 
sov ja muut orientalistit olettavat esimerkiksi 
burjattien x/iger-eepoksen olevan peräisin 
noin 1400-luvulta (Shoolbraid 1975, 19). 
Kirgiisien Manas on vielä havainnollisempi 
esimerkki; eepos sisältänee joitakin selviä 
muistumia yhdeksännen ja kymmenennen 
vuosisadan interetnisistä selkkauksista, 
mutta se käsittelee pääasiassa sodankäyntiä 
kalmukkien kanssa 1400-luvulta 1600-lu- 
vulle. Niinpä se Manas, jonka me tunnem- 
me, syntyi 1700-luvulla (Shoolbraid 1975, 
41, 46, 47; vrt. Chadwick & Zhirmunski 
1969, 142—143, 306—307). Nämä eepokset 
pohjaavat siten historiallisiin tapahtumiin 
kuten vieraiden etnisten ryhmien kanssa 
käytyihin sotiin mutta ei tuhat vaan vain 
kolmesta viiteensataan vuotta sitten. 

Minä-muotoinen kerronta ja 
mahdollinen japanilainen vaikutus 


Ainujen epiikka on varmasti yhteydessä Si- 
perian kansojen epiikkaan. Pohjoinen suku- 
laisuus ei kuitenkaan selitä jukar-runojen 
syntyhistoriaa. Yksi ainujen epiikan tärkeistä 
kehityspiirteistä näyttää olevan keskiaikais- 
ten japanilaisten runojen ja näytelmien vai- 
kutus: yhteistä näille on minä-muotoinen 
kerrontatapa. Kindaichi yritti selittää sitä 
vetoamalla ainu-kirjallisuuden Samanistiseen 
alkuperään. Oina-runon alkuperäinen muoto 
esimerkiksi olisi vain Samaanin Okikurmi- 
jumalan vaikutuksen alaisena laulama ker- 
tomus, joka ajan mittaan vähitellen kehittyi 
nykyiseen hahmoonsa antaen vuorostaan al- 
 kusysáyksen sankari-/wkarin muotoutumi- 
selle; molemmat säilyttivät minä-muotoisen 
kerronnan (Kindaichi 1931 I, 399-434, 
199-202; 1961, 243). Tämä teoria teki py- 
syvän vaikutuksen myöhempiin tutkijoihin: 
Kubodera liittyy siihen varauksitta (Kubode- 
ra 1977b, 103-116), kun taas Chiri kehitte- 
lee toista mahdollisuutta, nimittäin kamui- 
jukarin ja oinan minä-muotoisen kerrontata- 
van kehitystä naamionäytelmästä, mikä ta- 
vallaan sisältyy myös Kindaichin teoriaan 
(Chir 1955, 112—115,.220—221). 
Etnografiset vertailut eivat kuitenkaan tue 
Samaaniteoriaa. = Ensinnäkin Samanismin 
ydinalueilla Siperiassa ja Keski-Aasiassa mi- 
nä-muotoinen kerronta ei ole lainkaan eep- 
piselle kirjallisuudelle tyypillistä. Toki löytyy 
joitakin tapauksia, joissa tarun jokin osa ker- 
rotaan minä-muotoisena, näin korostaen sel- 
vemmin sankarin persoonaa. Bowra toteaa: 

Kirgiisien laajan Manas-eepoksen eräässä versios- 
sa suuri osa kertomuksesta sijoitetaan Alaman Bet 
-sankarin suuhun, mikä tekee runon paljon vaih- 
televammaksi, muuttaa näkökulmaa ja sallii san- 
karin ilmaista ajatuksiaan ja tunteitaan persoonal- 
lisemmin kuin mihin hänen puolestaan esiintyvä 
puolueeton runoilija kykenisi (Bowra 1972, 76). 


Mutta minä-muotoinen kerronta on eepok- 
sen tavanomaisessa laulannassa hyvin harvi- 
nainen. Philippi kirjoittaa: 


En tunne maailman eeposkirjallisuudesta muita 
esimerkkejä, joissa miltei jokainen laulu olisi esi- 
tetty minä-muotoisena. Nenetsien kansanepiikan 
jarabts-tyypissä niin tapahtuu, mutta toisessa s/zd- 
babts-tyypissä käytetään kolmannessa persoonassa 
tapahtuvaa kerrontaa (Philippi 1979, 27). 


Jonkin aikaa sitten japanilainen antropologi 
Shinko Ogiwara asetti Samanistisen teorian 
kyseenalaiseksi. Hänen luoteis-Aasian kan- 
sojen — ainujen, korealaisten, evenkien, 
mantsujen ja nivhien — Samaanilauluja kä- 
sittelevät tutkimuksensa osoittavat selvästi, 
että minä-muotoinen kerronta on Samaani- 
lauluissa varsin harvinainen. Hän on valmis 
tukemaan sitä Chirin tulkintaa, että ainu- 
epiikan minä-muotoinen kerronta on jäänne 
naamionäytelmästä, jonka tämä olettaa (jok- 
seenkin heikoin perustein) kuuluneen mui- 
noin ainujen perinteeseen. Näytelmässä eri 
jumalat puhuvat näytelmän henkilöiden 
suulla, ts. näyttelijä esittää jumalaa (Chiri 
1973, 210—211). Ogiwara vertaa tätä hypo- 
teettista näytelmää evenkien naamioituneina 
esittämään — metsästysrituaaliin (Ogiwara 
1984). Ogiwara saattaa olla oikeassa, mutta 
toinen, vähintäänkin yhtä tarkastelukelpoi- 


nen otaksuma on se, etta keskiaikainen japa- 
nilainen naamionäytelmä, jonka kuuluisin 
laji on No, on vaikuttanut ainujen epiikkaan. 
Toinen mahdollinen  japanilaisvaikute 
juontuu keskiaikaisen epiikan eräästä lajista, 
johon jo Kindaichi viittaa. Hän väittää, että 
ainu-kirjallisuuden minä-muotoinen ker- 
ronta on eepoksen päähenkilön itsepaljas- 
tusta. Tässä mielessä se muistuttaa Kindaic- 
hin mielestä joidenkin buddhalaisväritteis- 
ten, 1400- ja 1600-lukujen välillä syntynei- 
den japanilaisten kertomarunojen muotoa. 
Niissä päähenkilöiden todelliset luonteet 
paljastuvat tarinan lopussa. Esimerkiksi On- 
zoshi Shimawatari -nimisen /jorwri-runon 
sankaritar paljastuu Benzaitenin inkarnaati- 
oksi (Intian buddhismin Sarasvati). Kindaichi 
tulkitsee samankaltaisuuden kuitenkin sekä 
japanilaisten että ainujen keskuudessa itse- 
näisesti ilmenneen samansuuntaisen kehityk- 
sen tulokseksi (Kindaichi 1961, 131). Mi- 
nulle on jäänyt epäselväksi, miksi hän torjuu 
ajatuksen japanilaisesta vaikutuksesta. 
Keskiaikaisen ja myöhemmän japanilaisen 
epiikan ja ainu-epiikan välillä on syytä olettaa 
olleen paljon läheisempi yhteys kuin tähän 
saakka on yleisesti uskottu. Vain pari esi- 
merkkiä mainitakseni: jojzri-runo Onzoshi 
Shimawatari antoi virikkeen eräiden jukar- 
runojen juonen rakentamiselle (Kindaichi 
1961, 131), ja oina-runot muistuttivat Kin- 
daichin mukaan japanilaisia sa7mon-runoja, 
joita kiertävät laulajat esittivät ja jotka olivat 
suosittuja erityisesti 1700- ja 1800-luvuilla. 
Sekä oina että saimon ovat jumalien syntyä ja 

urotekoja ihannoivia opetusrunoja, lähinnä 
korkeampaa sivistystä vailla olevien ihmisten 
kuultavaksi tarkoitettuja. Esimerkiksi Oshi- 
ra-jumalasta kertova saimon, jonka lauloi 
pohjoisimman Honshun naisSamaani, muis- 
tuttaa hämmästyttävästi sekä sisällöltään että 
muodoltaan ainu-naisten laulamia oinoja 
(Kindaichi 1944, 200-201). 

Keskiaikaisen japanilaisen epiikan ja näy- 
telmien mahdollinen vaikutus ainu-epiikan 
minä-muotoiseen kerrontaan on joka ta- 
pauksessa perusteellista tutkimusta edellyt- 
tävä ongelma. 


Yhteenveto 


Ainujen jukar-runous liittyy eräiden Sipe- 
rian kansojen, esimerkiksi nanai-kansan 
epiikkaan; niillä on yhteisenä keskushenki- 
lönä »yksinäinen sankari». Tuntemamme ju- 
kar-runous syntyi verrattain myöhään, noin 
1600-luvulla, Hokkaidolla asuvien ainujen ja 
etelässä ja lännessä asuvien japanilaisten sekä 
pohjoisessa Sahalinilla ja itäisen Amurin alu- 
eella asuvien kansojen välisten läheisten 
kaupallisten, sotilaallisten ja kulttuuristen 
yhteyksien tuloksena. Ainu-epiikan minä- 
muotoinen kerronta on tuskin peräisin poh- 
joisesta; sen sijaan keskiaikaisen japanilaisen 
runouden ja näytelmien vaikutusmahdolli- 
suus on otettava huomioon. 


(Suomennos Soila Lehtonen) 

Epilogi 


EINO KARHU 


Mytologismin rooli ennen ja nyt 


Haluan heti alkuun tehdä sen varauksen, että 
Kalevala ja sen muinaiset mytologiset folklo- 
relähteet kiinnostavat minua tässä tapaukses- 
sa uuden ajan kirjallisuushistorioitsijan ei- 
vätkä varsinaisen kansanrunoudentutkijan tai 
mytologin kannalta, joille muinaiskulttuuri 
on heidän perusalansa. Tutkiessani viime 
vuosina suomalaista ja sen yhteydessä yleen- 
säkin länsimaista 20. vuosisadan kirjallisuutta 
jouduin yhä useammin pohtimaan kysymys- 
tä, miten taiteellisen tietoisuuden uudet 
muodot suhtautuvat varsin arkaaisiin muo- 
toihin, miten muinaiskulttuuri »sulautuu» 
nykykulttuuriin. Yrittäessäni selvittää kirjal- 
lisuuden konkreettisia ilmiöitä ja niiden yh- 
teyttä aiempiin perinteisiin tulin siihen tu- 
lokseen, että 20. vuosisadalla moni seikka on 
periaatteessa toisin kuin 19. vuosisadan kir- 
jallisuudessa ja kulttuurissa. 


Mytologismin vuoksi ja luode 


Kuten tunnettua jo J. Vico 1700-luvun alku- 
puoliskolla ja sitten Schelling lähes sata 


vuotta myöhemmin kehittivät ajatusta 
mytologian universaalista merkityksestä tai- 
teen synnylle, olemassaololle ja ymmärtämi- 
selle. Vico oli vakuuttunut siitä, että jokai- 
nen runokuva oli alkuperältään »pieni myyt- 
ti», ja tätä problematiikkaa ovat sittemmmin 
myöhemmätkin tutkijat paljon pohdiskel- 
leet. Schelling vuorostaan piti mytologiaa 
»kaiken taiteen välttämättömänä edellytyk- 
senä ja primaarisena aineksena», myös ny- 
kytaiteen: taide oli hänelle »ikuista myyttien 
sepittelyä». 

Ja silti 1700- ja 1800-luvut olivat yleensä 
ja kokonaisuudessaan perustrendeiltään ai- 
kakautta, jolloin maailmankulttuuri »demy- 
tologisoitui» jatkuvasti luontoa ja yhteis- 
kuntaa koskevan tieteellisen tietämyksen 
voimakkaan ja nopean kehityksen vaikutuk- 
sesta. Niin kiinnostuneita kuin esimerkiksi 
romantikot olivat 1700-luvun lopulla ja 
1800-luvun alussa folkloresta ja mytologias- 
ta, juuri he kuitenkin merkittävässä määrin 
myötävaikuttivat historiallisen tietoisuuden 
kehitykseen, historialliseen suhtautumiseen 
kulttuurin ilmiöihin. 

Kulttuurin »jälleenmytologisoitumisesta», 
»uudesta myyttiajattelusta» alettiin puhua 
1900-luvulla. Roland Barthes'n paradoksaa- 
linen lausunto kuuluu, että juuri meidän ai- 
kamme on »mytologisinta». Nykyisen maa- 
ilmankulttuurin mitassa esiintyy tietenkin 
lukuisia »mytologismin» lajeja — filosofises- 
sa, taiteellisessa ja ideologisessa suhteessa. 
Kun puheeksi tuli 1900-luvun kirjallisuuden 
» mytologismi», sillä vielä verraten myöhään 
tarkoitettiin pääasiassa länsieurooppalaista 
kirjallisuutta, ja tärkeimpinä niminä mainit- 
tiin Joyce, Proust, Kafka, Eliot ja Thomas 
Mann, joiden tuotannosta tällä alalla on ole- 
massa lukuisia tutkimuksia. Mutta aivan vii- 
me vuosikymmeninä on maailmankuuluksi 
tullut latinalais-amerikkalainen nykyromaani 
(Märguez, Carpentier ym.), ja sen »mytolo- 
gismin» ongelmaa pohditaan kritiikissä var- 
sin laajasti, vieläpä usein korostaen, että se 
on typologialtaan aivan uutta »mytologis- 
mia» (ks. keskusteluja lehdessä Latinskaja 
Amerika, 5-6/1982, 1—3/1983). 

Myös neuvostoliittolaisessa kritiikissä on 
alkanut yhä useammin sattua sellaista, että 
joitakin Neuvostoliiton nykykirjallisuuden 
ilmiöitä (esimerkiksi TSingiz Aitmatovin 
tuotantoa) tarkastellaan tutkimalla, missä 
määrin ne ovat periytyneet kansanrunouden 
mytologisista alkulähteistä. Neuvostokirjalli- 
suudella on oma yhteiskunnallis-maailman- 
katsomuksellinen erityisluonteensa, joka 
erottaa sen länsimaisesta kirjallisuudesta. 
Tämän ohella monikansallisessa neuvosto- 
kirjallisuudessa on kymmeniä historiallisesti 
verraten nuoria kirjallisuuksia, joiden yhteys 
folkloreen on erityinen, enemmän tai vä- 


394 


hemmän suoranainen luonteeltaan, toisin 
kuin sellaisten kirjallisuuksien, joilla on vuo- 
sisatojen mittainen historia. 

Sitä paitsi on olemassa suhteellisen itse- 
näinen ja varsin laaja teoreettinen tutkimus- 
ala, jonka kohteena ovat sanataiteen muinai- 
sen »myyttiajattelun» uumenista syntymisen 
ongelmat. Tämä ala rajoittuu varsinaisiin et- 
nologisiin ja filosofisiin tutkimuksiin inhi- 
millisen tietoisuuden arkaaisista muodoista. 
Länsimaisista kirjoittajista mainitsen esimer- 
kiksi Ernst Cassirerin (kolmiosainen teos 
Philosophie der symbolischen Formen, 
1923-29), neuvostoliittolaisista A. F. Lose- 
vin, O. Freidenbergin ja E. M. Meletinskin, 
jonka teos Poetika mifa (Myytin poetiikka, 
1976) on katsauksenomainen ja yleistävä ja 
käsittää myös »mytologismin» problematii- 
kan Länsi-Euroopan 1900-luvun kirjallisuu- 
dessa. 


Historian ja myytin vastakohta 


Mitä länsimaiseen 1900-luvun kirjallisuu- 
teen tulee, niin lähes keskeisenä kohtana, 
jonka osalta se poikkeaa 1800-luvun kirjalli- 
suudesta, on pidettävä historismin kate- 
goriaa, ja tämä ilmenee myös erilaisena suh- 
tautumisena folkloren myyttitraditioihin. 
Juuri historismin kategoriaa aionkin käsitellä 
seikkaperäisemmin. 
»Jälleenmytologisoitumisen» alku länsi- 
maisessa kirjallisuudessa liitetään tavallisesti 
1800-luvun lopun ja 1900-luvun alun mo- 
dernismiin. Ideologisena edelläkävijänä — 
yhtenä niistä — oli Nietzsche, joka esitti 


»kaikkien arvojen uudelleenarvioinnin», ar- 
vosteli suoraan koko humanistista perintöä, 
porvarillis-liberaaleja perinteitä ja myös 
syntymässä olevaa sosialismia. Tärkeintä 
Nietzschelle oli nihilistinen kieltäminen, 
muun muassa historian itsensä ja kaikkien 
sen lainalaisuuksien. Hän torjui filosofisen 
rationalismin, yhteiskuntahistoriallisen 
edistyksen teorian, demokratian ihanteet ja 
humanistisen etiikan traditiot. Nihilismi oli 
Nietzschelle eräänlainen nykyihmisen vakaa 
ja universaalinen »psyykkinen tila» (»der 
Nihilismus als psychologischer Zustand»). Ja 
hän selitti: » Mitä nihilismi tarkoittaa? — Että 
korkeimmat arvot menettävät arvonsa. 
Puuttuu päämäärä. Puuttuu vastaus kysy- 
mykseen ’Minkä vuoksi?» (Nietzsche 1966, 
577). Muodossa tai toisessa tämä ajattelutapa 
yleistyi suuresti 1900-luvun länsimaisten 
kulttuuripersoonallisuuksien keskuudessa. 
Marxilaisen yhteiskuntafilosofian kielellä 
sitä sanotaan jälkiporvarillisen tietoisuuden 
kriisiksi; maailmankatsomuksellinen kriisi 
johtui kapitalismin alkavasta yleisestä krii- 
sistä yhteiskunta- ja talousjärjestelmässä. 
Olemassa oleva järjestys lakkasi tuntumasta 
järkevältä, tarkoituksenmukaiselta ja va- 
kaalta. Jo Nietzsche aavisti lähestyvät suuret 
mullistukset maailmassa, ja toinen irrationa- 
listisen »elamanfilosofian» edustaja Spengler 
ennusteli »Euroopan perikatoa». Tässä ei 
enää voinut olla kyse historiallisesta opti- 
mismista — jo sana »historia» herätti Nietz- 
schessä tavallisesti skeptisen virnistyksen ja 
ärtymystä. Olihan käsitteeseen totuttu sisäl- 
lyttämään paljon sellaista, mitä Nietzsche ja 
hänen seuraajansa eivät halunneet tunnus- 

taa; tärkeintä oli, että he subjektivistisessa 
voluntarismissaan eivät halunneet ottaa 
huomioon historiallisen kehityksen objektii- 
visia lainalaisuuksia eivätkä determinismin 
periaatetta mm. kulttuurihistoriassa. Ei ollut 
sattuma, että myös saksalaisen kirjallisuus- 
tieteen niin sanottu Geistesgeschichte-kou- 
lukunta (W. Dilthey, G. Simmel, F. Gundolf 
ja Suomessa V. A. Koskenniemi), joka 
yleismaailmankatsomuksellisessa mielessä oli 
niin ikään sidoksissa »elämänfilosofiaan», 
syntyi paljolti Hippolyte Tainen positivisti- 
sen taiteen sosiologian ja hänen kulttuuri- 
historiallisen determinisminsä vastapainoksi. 
Tällöin Geistesgeschichte-koulukunnan 
kannattajat eivät arvostelleet vain ja niinkään 
sen todellisia heikkouksia kuin sitä, että se 
oli nimenomaan determinismin periaattee- 
seen perustuva sosiologinen metodi. 

Maineensa menettäneen ja hylätyn histori- 
an vastakohdaksi alettiin asettaa myytti, tie- 
teellisen historiallisen tiedon vastapainoksi 
mytologinen symboliikka, positivistiselle li- 
neaarievolutionismille ja lineaarikronolo- 
gialle myytinkaltainen syklinen aika, »ikui- 
sen paluun» (die ewige Wiederkunft) nietz- 
scheläinen periaate, Spenglerin kulttuuri- 
morfologian luonnonbiologinen syntymisen 
ja kuolemisen kiertokulku. Luopuminen 
kronologiasta oli myös luopumista historian 
liikkeen eteenpäinmenon ja jatkuvuuden pe- 
riaatteista. 

Nietzschen, Bergsonin ja Heideggerin 
luottamuspulassa rationalistista tietoa koh- 
taan, heidän maailmankäsityksensä »alku- 
syntyiseen» (»esisokratelaiseen», »esieksis- 
tentialistiseen») eheyteen kohdistuvassa kai- 

puussaan on jotakin 1700- ja 1800-luvun 
romantikkojen ajattelutavasta — ilmankos 
mainittuja filosofeja usein nimitetäänkin ro- 
manttismallisiksi filosofeiksi. 


Romantikkojen kanta 


Mutta periaatteellinen erokin on. 1700-lu- 
vun lopun ja 1800-luvun alun romantikot 
eivät asettaneet myyttiä ja historiaa toistensa 
vastakohdiksi, vaan päinvastoin sisällyttivät 
myytin yleiseen historian virtaan ja etsivät 
siitä sen vanhimpien kausien heijastuksia. 
Tietenkään eurooppalainen (ja suomalainen) 
romantiikka ei ole yksiselitteinen ilmiö, vaan 
siinä ilmeni ristiriitoja ja äärimmäisyyksiä, 
mutta yleensä romantiikka edisti historialli- 
sen tietoisuuden kehittymistä. Yksi roman- 
tikkojen huomattavista ansioista on aiempien 
valistusfilosofien antihistorismin voittami- 
nen. Kuten tunnettua, valistusaika katsoi ih- 
miskunnan koko menneisyyttä ja nykyhet- 
keä eräänlaisen normatiivisen, ikuisen ja 
historianulkoisen järjen valossa; painotettiin 
nimenomaan ikuisesti järkevää ja normatii- 
vis-yleisinhimillistä eikä historiallisesti ai- 
nutkertaista kuten Vico, Herder ja sitten 
varsinaiset romantikot olivat tehneet. 
Kehittyneempi ja johdonmukaisemmin 
historinen oli Hegelin estetiikka muun mu- 
assa selittäessään taiteen muinaisia muotoja, 
vaikka varsinaiseen mytologiaan Hegel ei 
kiinnittänytkään niin paljon huomiota kuin 
Schelling. Suomessa Schellingin estetiikka 
vaikutti Adolf Ivar Arwidssoniin ja muihin 
suomalaisiin varhaisromantikkoihin, kun taas 

Hegelin aatteiden historismi ravitsi J. V. 
Snellmania, Elias Lönnrotia, Fredrik Cyg- 
naeusta ja R. Tengströmiä aina Aleksis Ki- 
veen saakka. Suomen kansa eli historiansa 
kautta, jolloin sen oli päästävä sääty- ja kan- 
sallisesta sorrosta, todistettava oikeutensa 
omaleimaiseen kansalliseen olemassaoloon 
ja löydettävä kansallinen menneisyytensä ra- 
kentaakseen tulevaisuutensa. Tämä kansallis- 
historiallinen ja yhteiskunnallinen tilanne si- 
nänsä edisti historiallisen tietoisuuden kehi- 
tystä vieläpä demokraattisimmassa muodos- 
saan. Suomen silloisten kansallisten ideo- 
logien mielestä historian liike ja historialli- 
nen aika ei suinkaan ollut pysähtynyt; herää- 
vä kansakunta katsoi haaveissaan kauas 
eteenpäin, siellä avautui tulevaisuus, kaikki 
nähtiin romanttisesti värittyneessä historialli- 
sessa perspektiivissä, myös kaukainen men- 
neisyys, eikä »syklistä» paluuta menneisyy- 
teen voinut olla. Kansanrunot ja myytit eivät 
silloisten ideologien mielestä ilmaisseet mi- 
tään normatiivisen ikuisia, ajan- ja historian- 
ulkopuolisia, aina samanlaisia ja loputtomasti 
toistuvia tilanteita, vaan ne olivat viesti hyvin 
omalaatuisesta = historiallisesta menneisyy- 
destä, joka ei voinut toistua. Lisäksi se oli 
omaa kansallista menneisyyttä, eivätkä kan- 
sanrunojen sankarit olleet mitään ikuisesti 
maan päällä kärsiviä jokamiehiä, vaan 
nimenomaan Suomen kansan kaukaisia 
tarunomaisia alkuisia. 

1800-luvulla kansanrunoissa painotettiin 
niissä ilmeneviä alkusyntyisen kollektivismin 
ihanteita ja ihmisten yhdenvertaisuuden aa- 
tetta. Tätä korosti artikkeleissaan ja esipu- 
heissaan Elias Lönnrot, ja nuori Robert 


Tengström (1823—47) mainitsi vasemmalle 
kallistuvien nuorhegeliläisten vaikutuksesta 
(Manninen 1983, 2-9) esitelmänsä »Suomen 
kansa Kalevalassa kuvattuna» ensimmäisessä 
virkkeessä noiden eeppisten runojen mui- 
naisen syntymäkauden historiallisesta oma- 
leimaisuudesta. Hän kirjoitti: 


Kansojen elämässä on ollut aika, jolioin kaikki ne 
ainekset, joihin ne sittemmin ovat erikoistuneet, 
vielä muodostivat yksinkertaisen kokonaisuuden, 
jolloin yksilö ei vielä ollut ulkopuolella kansaansa 
eikä tämä vielä ollut pirstoutunut sivistyksensä ja 
elämänolosuhteittensa puolesta erilaisiin luokkiin, 
vaan jolloin kaikessa vallitsi sama henki ja kaikkea 
piti koossa luonnollinen yhteys (Tengström 1966, 
139) 


Alkusyntyisen yhteyden ja yhdenvertaisuu- 
den ihanteita painotetaan Aleksis Kiven, Ar- 
vid Järnefeltin ja Eino Leinon teoksissa, ja 
tällöin näiden ihanteiden vastakohta on usein 
nykyaikainen individualismi. 


Marxilainen näkemys 


Korostettakoon erityisesti, että tällainen nä- 
kemys arkaaisesta kansanrunoudesta ja sen 
ihanteista ei ollut vain runoilijoiden keksin- 
töä eikä romanttisen maailmankatsomuksen 
utopistinen puoli (mukaan luettuina roman- 
tikko-folkloristit, joihin Lönnrotkin on tapa- 
na lukea). En tässä ryhdy seikkaperäisesti 
analysoimaan ja antamaan esimerkkejä, 
mutta tahtoisin kuitenkin huomauttaa seu- 
raavaa. Kun lukee eräitä nykyisiä folkloristi- 
sia ja kirjallisuustieteellisiä tutkimuksia, ha- 
vaitsee toisinaan, että romantikkoihin ja He- 

geliin suhtaudutaan jotenkin ivallisen alen- 
tuvasti ja kaikkea muuta kuin vakavasti; hei- 
dän käsityksensä folkloresta, » Volksgeis- 
tistä», »sankariajasta» ja »eeppisestä maail- 
mantilasta» (Hegelin mukaan »der epische 
Weltzustand») olivat vain veroa romantti- 
selle idealismille eikä niillä juuri ollut yh- 
teistä nykyisten tieteellisten folklorea kos- 
kevien käsitysten kanssa. Tämä romantik- 
kojen ja Hegelin liian summittainen »kukis- 
taminen» alkoi jo 1800-luvun jälkipuoliskon 
positivistisessa filosofiassa ja kansanrunou- 
dentutkimuksessa, ja se jatkuu yhä. 
Marxismi ei yhdy tähän näkemykseen. 
Kuten tunnettua, Hegelin dialektiikka oli 
yksi marxilaisuuden alkulähteistä. Marxismin 
perustajat pystyivät sen idealistisen kuoren 
lävitse paljastamaan sen todella historiallisen 
ja vallankumouksellisen sisällön. Myös este- 
tiikan taidehistorian kysymyksissä — mm. 
muinaisia kulttuureja koskevissa — Marx ja 
Engels suhtautuivat mitä tarkkaavaisimmin 
Hegelin ja häntä edeltäneiden saksalaisten 
klassisten idealistien perintöön. Mytologian 
ja folkloren osalta viittaan neuvostoliittolai- 
sen asiantuntijan E. M. Meletinskin arvoval- 
taan, hän kun on todennut, että toisin kuin 
1800-luvun jälkipuoliskon positivistit Karl 
Marx ei mitätöinyt saksalaisen filosofian saa- 
vutuksia Herderistä Hegeliin muinaiskult- 
tuureja koskevien käsitysten alalla, vaan suo- 
rastaan nojautui niihin (Meletinski 1976, 
22). Sen minkä saksalaiset edeltäjät saavutti- 
vat idealistisen filosofian puitteissa, Marx 
selvitti uudelleen ja kehitti sitä materialismin 
puitteissa. Hänen ajatuksiaan olen jo esitel- 
lyt toisaalla tässä teoksessa (ks. ss. 181—194). 

Tämä tausta selittää, miksi eeppiset folklo- 
reihanteet olivat niin läheisiä demokraatti- 
sesti asennoituneille kirjailijoille ja miksi 
näiden ihanteiden valaisema Kalevala sitke- 
ästi käsitettiin 1800-luvulla nykyaikaisen 
kirjallisen teoksen sijasta nimenomaan ku- 
vaksi alkukantaisilta ajoilta, vaikka jossakin 
määrin Lönnrotin rekonstruoimaksi. Tieten- 
kin Lönnrotin esipuheissa ja artikkeleissa 
samoin kuin Tengströmin pohdiskeluissa 
aiemmin mainitussa esitelmässä on yhtä ja 
toista, mikä nykyään vaikuttaa naiivilta eikä 
vastaa nykyisiä tieteellisiä käsityksiä, mutta 
varhaiskantaisen kollektivismin ja tasa-ar- 
voihanteiden korostaminen sekä eeppisen 
runouden että »eeppisen aikakauden» kes- 
keisinä tunnuspiirteinä ei ole vanhentunut. 


Kaaoksesta järjestykseen 


Yksi tärkeimmistä seikoista, joissa 1800-lu- 
vun suhtautuminen myyttiseen folklorepe- 
rintöön erosi 1900-luvun suhtautumisesta, 
voidaan ilmaista seuraavanlaisena paradok- 
saalisena vertailuna: kun Lönnrot Kalevalassa 
pyrki järjestämään muinaiskulttuurin kaoot- 
tiset jäänteet oman historiankäsityksensä 
pohjalta, niin 1900-luvulla monet länsimaiset 
kirjailijat ovat yrittäneet päinvastoin myytin 
avulla järjestää oman aikansa todellisuuden 
kaaosta. 

Tästä kirjoitti jo vuonna 1923 T. S. Eliot 
Joycen Odysseuksen ympärillä tuolloin käy- 
tyjen kiistojen yhteydessä. Hänen poleemi- 
nen ja etupäässä Richard Aldingtonia vastaan 
(joka ei hyväksynyt Joycen romaania) suun- 

tautunut artikkelinsa oli otsikoitu varsin 
luonteenomaisesti: » Ulysses», Order and 
Myth (» Odysseus», järjestys ja myytti). Eliot 
piti Joycen romaania todellisena löytönä län- 
simaisessa proosassa nimenomaan nykymate- 
riaalin ^ mytologisen järjestämismetodin 
vuoksi. Eliotin lähtökohta oli se, että 1900- 
luvun ihmisen maailmankuva oli periaatteel- 
lisesti erilainen kuin 1800-luvun ihmisen. 
Eikä perinteellinen romaani enää kelvannut 
ilmentämään nykyaikaista maailmankuvaa ja 
varsinkaan historiankäsitystä. Eliotin mukaan 
perinteellinen romaani päättyi johonkuhun 
Flaubertiin ja Henry Jamesiin ja oli siten 
rationalistisen ja suhteellisen järjestyksessä 
olleen aikakauden ilmentymä. Nyt taas val- 
litsee »kaaos», jota taiteessa voidaan »jär- 
jestää» vain myytin avulla. Joycen metodi on 
» tapa kontrolloida, järjestää, antaa muotoa ja 
merkitystä sille valtavalle turhuuden anarki- 
an panoraamalle, jollainen nykyhistoria on». 
Joycen metodin edellytyksiä olivat Eliotin 
mukaan nykypsykologian ja -etnologian saa- 
vutukset (artikkelissa mainittiin J. Frazerin 
The Golden Bough). Kaikki tämä yhdessä 
» mahdollisti sen mikä vielä muutama vuosi 
sitten oli mahdotonta. Kertovan metodin si- 
jasta voimme nyt käyttää mytologista meto- 
dia. Ja minä pidän vakavasti sitä askelena 
kohti nykymaailman muuttumista taiteelle 
mahdolliseksi, askelena kohti järjestynei- 
syyttä ja selkeämuotoisuutta — ominaisuuk- 
sia, joita herra Aldington niin kovasti kai- 
paa» (Eliot 1979, 224—224). Eliot ennusti 
artikkelissaan Joycen metodille suurta tule- 
vaisuutta länsimaisessa kirjallisuudessa, ja 
hän oli paljolti oikeassa. 


Siteeraamissani sanoissa on melko selvästi 
korostettu myytin muotoa ja struktuuria 
luovaa tehtävää uusimmassa kirjallisuudessa. 
Vastaava » järjestystä luova» funktio oli omi- 
nainen mytologialle itselleenkin. Kuten tut- 
kija osoittaa, »sen tietopuolinen paatos on 
alistettu sopusointua ja järjestystä luovalle 
tarkoituksenmukaisuudelle, tähdätty sellai- 
seen kokonaisvaltaiseen maailmankäsityk- 
seen, joka ei salli pienimpiäkään kaoottisuu- 
den, sekasorron aineksia. Kaaoksen muut- 
taminen järjestyneeksi kosmokseksi on my- 
tologian päätarkoitus» (Meletinski 1976, 
169). 


Tilan ja ajan sulautuminen 


Kiinnitettäköön vielä huomiota tilan ja ajan 
kategorioihin, joiden yhteydessä syntyy rin- 
nakkaisuuksia varsinaisten myyttien ja 1900- 
luvun kirjallisen »mytologismin» = välillä. 
Mainitsen hyvin lyhyesti mytologisten tila- ja 
aikakäsitysten tärkeimmät erityispiirteet 
sellaisina kuin asiantuntijat ne ymmärtävät. 
Mytologisessa tietoisuudessa tila, aika ja esi- 
neellinen maailma eivät vielä ole jäsennelty- 
jä, vaan esiintyvät kokonaisuutena. Ei ole 
» tyhjää», täyttämätöntä tilaa kuten ei ole 
täyttämätöntä, abstrahoitua aikaakaan. Tila ja 
aika muodostavat kokonaisuuden — niin sa- 
notun kronotoopin, kaikki tapahtuu »tässä» 
ja »nyt». Edelleen myyteissä ei ole liikettä, 
ajan virtaa eikä sen selkeää rajoittumista 
menneisyyteen, nykyhetkeen ja tulevaisuu- 
teen. O. Freidenberg luonnehtii aikaa myy- 
teissä »yksimittaiseksi», »seisovaksi», »ajan- 
ulkoiseksi»; se on eräänlainen praesens 

atemporale, »ajanulkoinen nykyhetki» (E. 
Cassirerille mytologinen tietoisuus on vas- 
taavasti »ein zeitloses Bewusstsein»). Frei- 
denbergin mukaan yksi mytologisen tietoi- 
suuden laeista on »menneisyyden ja nyky- 
hetken symbioosi», menneisyyden »voitta- 
mattomuus», kun se jatkaa olemassaoloaan 
ja toistuu riiteissä ja siten alituiseen »aktuaa- 
listuu» tietoisuudessa. 

Aivan toisella yhteiskuntahistoriallisella ja 
psykologisella tasolla havaitaan jotakin vas- 
taavaa 1900-luvun kirjallisessa »mytologis- 
missa». Varsin tuntuvia ovat kosketuskohdat 
esimerkiksi Bergsonin tulkintaan ajan kate- 
goriasta; hänhän vaikutti suuresti 1900-luvun 
kirjallisuuteen ja taiteeseen (Bergsonille 
myönnettiin vuonna 1927 Nobelin kirjalli- 
suuspalkinto). Bergsonilla ajan kategoria 
(durée) on äärimmäisen psykologisoitunut ja 
sidoksissa ihmismuistin toimintaan, tietoi- 
suuden mekanismiin. Ankaran filosofisessa 
suhteessa se oli subjektiivista idealismia, 
mutta psykologismin kannalta 1900-luvun 
kirjallisuus ja taide hyötyivät siitä melkoi- 
sesti. » Sisäinen kesto on menneisyyttä nyky- 
hetkessä jatkavan muistin keskeytymätöntä 
elämää», kirjoitti Bergson (1914, 27). Muis- 
tin akkumuloimat muistot voivat säilyä pit- 
kään passiivisessa tilassa, jopa piilotajunnan 
uumenissa, mutta tietyissä tilanteissa ne 
»aktuaalistuvat» — eloon herännyt muisto 
menneisyydestä muodostuu jälleen voimak- 
kaaksi tämänhetkiseksi elämykseksi ja ikään 
kuin siirtyy »nykyhetken tilaan», joka koe- 
taan ajankohtaisesti. Samalla muisto »ai- 
neistuu» emootioiksi, tunnekuviksi ja saa 
tilaominaisuuksia. 

Suomalaisia esimerkkejä 


En koskettele näiden ajatusten vaikutusta 
kirjallisuuteen eurooppalaisessa mitassa, sillä 
siitä on jo kosolti kirjoitettu; tarkastelen vain 
eräitä suomalaisia esimerkkejä. 

Yksi ensimmäisistä suomalaisista kirjaili- 
joista, jotka alkoivat kokeilla ajan kategori- 
alla, oli F. E. Sillanpää (1888— 1964). Kou- 
lutukseltaan biologina ja evolutionismin 
kannattajana hän oli kiinnostunut myös 
Bergsonin ajatuksista, Einsteinin suhteelli- 
suusteoriasta ja Freudin psykoanalyysista. 
Kaikkien näiden uusimpien teorioiden lävit- 
se Sillanpään taiteellisessa tietoisuudessa 
saattoi havaita jotakin, mikä oli sukua varsin 
arkaaiselle mytologiselle maailmankuvalle. 
Sillanpään proosassa huomio keskittyy voit- 
topuolisesti luonnolliseen ja psykologisesti 
»synkroniseen» aikaan, kun taas lineaari- 
kronologia loittonee taka-alalle. Vuonna 
1916 Sillanpää julkaisi ensimmäisen romaa- 
ninsa Elämä ja aurinko, jossa yhtä kesää nuo- 
ren miehen elämästä kuvattiin sillä tavoin, 
että konkreettista ajan ja sen lineaarisen liik- 
keen aistimusta ei kerronnasta saanut. Kir- 
jailija tähdensi, että aika oli hänen romaanis- 
saan »epämääräinen» — se muistutti jotenkin 
myyttien »ajanulkoista» preesensiä. 

Tällöin oli havaittavissa pyrkimys kuvata 
aikaa »maisemallisesti», pyrkimys ajan ai- 
neelliseen tilametaforisatioon. Romaanin 
epilogissa sitä tähdennettiin erityisesti: 


Kaikki maailmassa olleet syksyt, suvet, keväät ja 
talvet muodostavat sarjan erilaisia maisemia, jotka 
mielikuvitus jonain hetkenä voi nähdä jossain 

epämääräisen etäisyyden päässä avaruuden äärillä 
leijumassa. Näin kuvitellen katoaa niiltä koko se 
ominaisuus, jota ilmaistaan vuosiluvulla. Ajan kä- 
site häviää ensin ja sitten paikan ja lopulta häviää 
käsite niiden olevaisuudesta (Sillanpää 1916, 
335—336; ks. myös Karhu 1984). 


Toisin sanoen ei vain aika, vaan myös paikka 
menetti konkreettisuutensa, sidonnaisuuten- 
sa paikkaan ja pyrki muuttumaan »paikaksi 
yleensä». 

Suomalaisessa lyriikassa tapaa jotakin sa- 
manlaista Eeva-Liisa Mannerilla (s. 1921). 
Runoissaan ja omissa kommenteissaan niihin 
Manner on usein tähdentänyt, että hänen 
tietoisuudessaan aika assosioituu tilaan tai 
pikemminkin aika muuntuu tilaksi, saa sen 
fyysisiä ominaisuuksia ja ilmenee aineellisten 
tilakuvien kautta. Kokoelmassa Niin vaihtu- 
vat vuodenajat (1964) on jopa erityinen ru- 
nosikermä, jolla on luonteenomainen otsik- 
ko » Ajan ja tilan suhteesta». Mannerin mu- 
kaan »aika on maisema» (Manner 1969, 217; 
ks. myös Karhu 1983). Tällä » maisemallisel- 
la» katseella hän silmäilee myös ihmisyhtei- 
sön historiaa. Eriaikaiset historialliset ta- 
pahtumat ja historiankaudet — hamasta mui- 
naisuudesta meidän päiviimme — esiintyvät 
tietoisuudessa samanaikaisesti ja tässä histo- 
rian »maisemallisessa» simultaanipanoraa- 
massa on merkitystä vain tilan koordinaa- 
teilla, tilaperspektiivillä, vaan ei kronologi- 
sella perspektiivillä. 

Puhtaasti subjektiivis-psykologisella ha- 
vaintotasolla, menneisyys, nykyhetki ja tule- 
vaisuus siis sulautuvat toisiinsa; mutta tällai- 
sella taiteellisella näkemyksellä on myös yh- 
teiskuntafilosofinen puolensa. Äärimmäises- 

sä yhteiskunnallisessa pessimismissään Man- 
ner kuten monet muutkin länsimaiset mo- 
dernistit suhtautuu varsin epäilevästi sellai- 
siin käsitteisiin kuin edistys ja historiallinen 
kehitys. Historian edistyksen tunnustavalle 
ihmiselle aika on täynnä etenevää historial- 
lista liikettä; historiallinen menneisyys, ny- 
kyhetki ja tulevaisuus eivät konemaisesti 
seuraa toisiaan, ja lisäksi ne laadullisestikin 
poikkeavat toisistaan. Ja päinvastoin ihmi- 
selle, joka on kadottanut uskonsa jo histori- 
allisen edistyksen mahdollisuuteenkin, aika 
on vailla tätä laadullista eteenpäinmenoa, ei- 
vätkä eri historiankaudet ole yhteiskuntake- 
hityksen laadullisesti erilaisia vaiheita; koko 
historia käsitetään usein absoluuttiseksi pa- 
haksi, loputtomaksi ketjuksi toistuvia mur- 
henäytelmiä ja kauhuja. Tämä tarjoaa maa- 
perän alkusyntyisten »esihistoriallisten» ja 
»esimetafyysisten» aikojen kaipuulle. Man- 
nerin maailmankuvaan on tuntuvasti vaikut- 
tanut Heidegger, ja sellaisille antirationalisti- 
sille filosofeille kuten Bergsonille ja Hei- 
deggerille myytit merkitsivät hyvin paljon. 
Lyriikassaan Manner asettaa usein rationalis- 
tisen vastakohdaksi » maagisen», joka assosi- 
oituu lapsuuden teemaan ja yleistetymmin 
ihmiskunnan »lapsuuteen», »esieksistenti- 
aaliseen» mytologiseen muinaisuuteen. 


Mytologismin rooli tänään 


Vasta sen jälkeen kun olin jo kirjoittanut 
nämä havaintoni tila- ja aikasuhteiden epäta- 
vallisesta tulkinnasta suomalaisessa kirjalli- 
suudessa, törmäsin erittäin mielenkiintoi- 


26 Kalevala ja maailman eepokset 


Mytologismin rooli ennen ja nyt 


seen tutkielmaan vastaavanlaisesta proble- 
matiikasta länsimaisessa kirjallisuudessa ko- 
konaisuudessaan. Tämä vain vahvistaa, että 
edellä esittämäni suomalaiset esimerkit eivät 
ole satunnaisia vaan ilmentävät omalta osal- 
taan laajempaa trendiä koko 1900-luvun län- 
simaisessa kirjallisuudessa. Tärkeimpiä 
muutoksia tila- ja aikasuhteiden tulkitsemi- 
sessa on Joycen, Proustin ja eräiden muiden 
romaanien tarjoaman aineiston pohjalta 
seikkaperäisesti eritellyt J. Frank teoksessaan 
The Widening Gyre (1963). Viitaten aiem- 
piin tutkijoihin (A. Tateen ja M. Eliadeen) 
sekä ottaen rinnastuksia nykyajan maalaus- 
taiteen alalta Frank tulee seuraavaan johto- 
päätökseen: »juxtaposition» (menneisyyden 
ja nykyhetken yhtymisen) tuloksena mai- 
nittujen kirjailijoiden tuotannossa historia it- 
se muodostuu »ahistorialliseksi», sillä »aikaa 
ei enää käsitetä objektiivisessa kausaalisessa 
järjestyksessään, jossa periodien välillä val- 
litsevat selvät erot; nyt se on muuttunut jat- 
kumoksi, jossa menneen ajan ja nykyhetken 
väliset rajat ovat hävinneet. Tässä löydämme 
hämmästyttävän — rinnastusmahdollisuuden 
kuvataiteisiin. Aivan samoin kuin maalaus- 
taiteen teoksista on hävinnyt syvyyden ulot- 
tuvuus, samoin on nykykirjallisuuden tär- 
keimmistä teoksista hävinnyt historiallinen 
syvyys. Mennyt aika ja nykyhetki käsitetään 
tilaksi, ne solmiutuvat sellaiseksi kokonai- 
suudeksi, jossa saattaa ilmetä pinnallisia 
eroja, mutta tapahtumien johdonmukaisen 
seurannon tunnetta ei enää synny nimen- 
omaan ` aikatasojen — yhteensulautumisen 
vuoksi» (Frank 1963, 59). Frank siteeraa Eli- 
aden sanoja, että länsimaisessa nykykulttuu- 

rissa on trendeja, jotka todistavat todellisesta 
» historian vastustamisesta, kapinasta histori- 
allista aikaa vastaan, yrityksistä palauttaa in- 
himillisen kokemuksen kyllästämä historial- 
linen aika sellaiseen aikatasoon, joka on sa- 
malla kertaa kosminen, syklinen ja ääretön»; 
ja tätä kaikkea säestää »myytin kaipuu». 
Kuten tunnettua, Eliade on etnologi ja eri- 
koistunut myytteihin sekä muinaisiin usko- 
muksiin. Hänen havaintonsa länsimaisessa 
nykytietoisuudessa ilmenevistä trendeistä 
vain vahvistavat Frankin mukaan hänen esit- 
tämäänsä väitettä, että »nykykirjallisuus har- 
rastaa historiallisen aikamaailman muunta- 
mista myytin ajanulkoiseksi maailmaksi. Ja 
juuri tämä myytin ajanulkoinen maailma, jo- 
ka muodostaa nykykirjallisuuden yhteisen si- 
sällön, löytää soveliaan esteettisen ilmaisun 
tilaan liittyvistä muodoista» (Frank 1963, 
59-60). 

Frankin suorittama kirjallisuusaineiston 
yksityiskohtainen analyysi ja hänen johto- 
päätöksensä ovat varsin kiintoisia, vaikkakin 
jotkin painotukset hänen tutkimuksessaan 
kääntyvät liiallisiksi yleistyksiksi. Edellä jo 
puhuttiin täysin erilaisista »mytologismin» 
lajeista maailmankirjallisuuden = mitassa. 
Myös 1900-luvun länsieurooppalainen kir- 
jallisuus tarjosi paitsi pyrkimyksiä myytin ja 
historian vastakkainasetteluun myös menes- 
tyksellisiä yrityksiä yhdistää myytti ja historia 
— esimerkiksi Thomas Mannilla (Meletinski 
1976, 298—340). 

Toisinaan saattaa kerronta nykyromaanissa 
alkaa myytillä tai kansanrunouden »synty- 
epiikalla»; varsinaisia historiallisia tapahtu- 
mia edeltää eräänlainen tarumainen »abso- 

luuttinen alku»: vanha mies kertoo tarinaa, 
miten kyseiselle seudulle ilmestyivät ensim- 
mäiset ihmiset, miten ensimmäinen kylä ra- 
kennettiin ja miten elämä siitä alkoi sitten 
sujua — mutta ei enää tarinan vaan empirian 
tasolla. Tällaisen juonenrakentelun aineksia 
esiintyi suomalaisessa 1800-luvun ja 1900- 
luvun alun kirjallisuudessa ja vielä suhteelli- 
sen myöhään Neuvosto-Karjalan kirjallisuu- 
dessa. Myös Väinö Linna aikoi ensin tur- 
vautua tähän menetelmään (»kolmen veljek- 
sen» tarina Täällä Pohjantähden alla -romaa- 
nin varhaisessa versiossa), mutta luopui siitä 
sitten (ks. Karhu 1980). Hieman tätä mene- 
telmää muistuttavaa, mutta jo aivan toiseen 
tyyliin kehiteltyä ilmenee Märguezin romaa- 
nissa Sadan vuoden yksinäisyys. Siinäkin 
kerronta alkaa siitä, kun ensimmäiset ihmiset 
saapuvat tietylle paikkakunnalle, perustavat 
asutuksen, suvun, yhteisön jne. 

Näissä tapauksissa myytti viihtyy melko 
hyvin historian seurassa — se ei ole ristirii- 
dassa historian kanssa, vaan päinvastoin aut- 
taa siitä saatavan käsityksen taiteellisessa 
yleistämisessä. Märguezin romaanien yhtey- 
dessä eräät neuvostoliittolaiset kriitikot ovat 
puhuneet sen »uudesta taiteellisesta histo- 
rismista» (Zemskov 1977, 83—85). Kun 
kirjailija usein rikkoo loogista syysuhdetta 
vastaan (kuten myyteissä yhtenään tapahtuu) 
ja halveksii empiirisen tilan ja ajan lakeja, se 
yhtyneenä mytologiseen symboliikkaan ja 
rikkaaseen fantasiaan synnyttää Märguezin 
hyvin omaleimaisen tyylin. 

Eräät tutkijat ovat taipuvaisia jakamaan 
myytit »korkeisiin» ja » mataliin», »runolli- 
siin» ja »kauhistuttaviin». Tuskinpa sellai- 


sella ankaralla jaottelulla on mitään perustaa 
mytologian itsensä puitteissa — toinen asia 
on, että myöhäisimmässä kulttuurissa aina 
meidän aikaamme asti myyttejä on tulkittu 
varsin eri tavoin. Mitä kirjallisuudessa esiin- 
tyvään »mytologismiin» tulee, niin ongelman 

ydin piilee ilmeisesti joka kerta kirjailijan 
yleisen maailmankuvan luonteessa, mikä 
määrää myös hänen suhteensa menneisiin 
perinteisiin. 

Kriitikon osittainen katumus: Kalevala, politiikka 


ja Yhdysvallat 


Aina kun kirjoitan tai puhun Kalevalasta, 
mieleeni nousevat Eino Leinon sanat, jotka 
on kirjoitettu vuoden 1917 Kalevalan päivän 
juhlallisuuksia valmisteltaessa: 


Kunnioittaa Kalevalaa on meille suomalaisille sa- 
maa kuin kunnioittaa oman itsensä syvintä ole- 
musta, tutustua Kalevalaan on samaa kuin tulla 
tuntemaan oman henkensä alkulähteitä, riemuita 
Kalevalasta on samaa kuin riemuita oman rintansa 
paisuvasta, tulvehtivasta päivänpaisteesta, elä- 
mänuskosta ja täyteläisyydestä. Jos joku suoma- 
lainen ei viitsi lukea Kalevalaa, niin se todistaa, 
että hän ei viitsi vilkaista oman kohtalonsa kirjan 
sivuillekaan, jos joku suomalainen ei pidä Kale- 
valasta, niin se todistaa, että hän ei pidä mistään 
eikä kenestäkään, sillä ainoastaan se, joka rakastaa 
omaa ijäisintä itseään, voi säteillä rakkautta ympä- 
rilleen. Mutta jos joku suomalainen pilkkaa Kale- 
valaa, niin se on synti Pyhää Henkeä vastaan... 
(Leino 1917, 1—2). 


Jos suomalaisen on raskas kantaa Kalevalan 
kunnioittamisen taakkaa, kaksin verroin vai- 
keampaa se on minun kaltaiselleni ulkomaa- 
laiselle, joka haluaa kirjoittaa Kalevalasta ja 
Kalevalan tutkimuksesta. Melkein ilmesty- 

mispäivästään lähtien Kalevala muodostui 
suomalaisille päätodisteeksi maan uljaasta 
menneisyydestä ja tärkeimmäksi näytöksi 
siitä, että pitkään takapajuisena ja lahjatto- 
mana pidetty kansakunta ansaitsi paikan 
maailman sivistyskansojen joukossa. Sekä 
Kalevalan tuolloisen että pysyvän symboliar- 
von ja teoksen herättämän suuren kansalli- 
sen ylpeyden vuoksi suomalaiset eivät ole 
suhtautuneet mitenkään ilolla ulkopuolisten 
kirjoittajien Kalevalaan tai sen kokoonpani- 
jaan kohdistamiin minkäänsukuisiin herjauk- 
siin. 


Ulkopuolisen arvostelijan rooli 


Esimerkiksi vuonna 1901 ruotsalainen tut- 
kija K. B. Wiklund julkaisi sekä Ruotsissa 
että Saksassa Kalevalaa käsitteleviä artikke- 
leita, joissa hän toi julki asioita, jotka suo- 
malaiset kansanperinteen tutkijat olivat tien- 
neet jo vuosikymmeniä, mutta joita laajempi 
suomalainen yleisö ei täysin käsittäisi vielä 


Kriitikon osittainen katumus: Kalevala, politiikka ja Y hdysvallat 


lähivuosinakaan, nimittäin että Suomen kan- 
salliseepos ei ollut Suomen kansan vaan Elias 
Lönnrotin kirjallinen luomus ja ettei sitä ol- 
lut kokoonpantu joskus kaukaisessa mennei- 
syydessä vaan 1800-luvulla Elias Lönnrotin 
työpöydällä (Wiklund 1901). Suomalainen 
kansantajuinen lehdistö vastasi vihaisesti tä- 
hän Kalevalan koskemattomuutta uhkaavaan 
hyökkäykseen. Uudessa Suomettaressa, kan- 
sallismielisten pää-äänenkannattajassa, muu- 
an toimittaja julisti: 


... emme voi muuta uskoa, kuin että tuo Upsalan 
yliopistoa palveleva tiedemies, joka kahdesta te- 
oksestaan erityisesti on tahtonut suomalaisia sor- 
taa, hyvin osaa palvella muitakin kuin tieteellisiä 
tarkoituksia. Ja nyt tuo hänen kylvämänsä hapatus 
leviää Saksasta — Skandinaavian se jo hyvin on 
myrkyttänyt —, menee sieltä Ranskaan, Englant- 
tiin j. n. e., eikä muutaman vuoden perästä kukaan 
ulkomaalainen enää usko, että Suomen kansalla 
on omaa kansalliseeposta! — Miksikä uskoisikaan? 
Onhan muka tieteellisesti todeksi osotettu, vielä- 
pä suomalaisten miesten tutkimusten ja Lönnrotin 
oman rehellisyyden avulla, että se mies, jolle 
piakkoin pystytetään muistopatsas Suomen pää- 
kaupunkiin, ei ole ollut muuta kuin toinen Mac- 
pherson! Mutta näin ei saa käydä! Toht. Wiklun- 
din oppi loukkaa jokaisen suomalaisen kansallista 
itsetuntoa. Se turmelee ne hyvät käsitykset, mitä 
ulkomaitten sivistyneillä meidän kansastamme on. 
Sen tähden on meikäläisten tiede- ja ammatti- 
miesten käytävä kynään ja todistettava tuo » Wik- 
lundismi» ehdoin tahdoin sepitetyksi tieteelliseksi 
valheeksi (J. W:nen 1901, 2). 


Mielestäni Wiklundin synti ei ollut niinkään 
Kalevalan aitouden peräämisessä vaan hänen 
uskalluksessaan tehdä se ulkomaalaisena. 
Suomalaiset saattoivat keskenään kinastella 
Kalevalan luonteesta, mutta ulkomaalaisten 


oletettiin ihailevan ja ylistävän teosta. 

Minulla on itsellänikin joitakin kokemuk- 
sia tästä asiasta. Kun olin julkaissut teokseni 
Folklore and Nationalism in Modern Finland 
(1976), jouduin pian tilille samojen asioiden 
esittämisestä, joita olin kuullut suomalaisten 
tutkijoiden rankaisematta laususkelevan. 
Esimerkiksi Kaarle Krohn hylkäsi vuonna 
1914 suomalaisen kansanrunouden mytolo- 
gisen tulkintatavan ja alkoi nyt ajatella, että 
runouden henkilöhahmot olivat historiallisia 
henkilöitä, jotka olivat kerran astelleet va- 
paina miehinä Suomen kamaralla ja hankki- 
neet miekallaan mainetta ja kunniaa syn- 
nyinmaalle (Krohn 1914, 1918). Kun Jouko 
Hautala huomautti suomalaisen kansanru- 
noudentutkimuksen historiassaan, että 
Krohnin näkökannan vaihtuminen johtui 
osittain ajan poliittisesti latautuneesta ilma- 
piiristä (Hautala 1968, 117, 134, 140), ei 
tietääkseni kukaan hämmentynyt tästä koh- 
tuuttomasti. Mutta kun minä esitin suurin 
piirtein saman asian väittäessäni, että suo- 
malaisen kansanrunouden kuvastimeen hei- 
jastuva menneisyyden kuva on varsin usein 
muotoutunut tuota kuvastinta kulloinkin 
pitelevän tutkijan poliittisten asenteiden 
mukaan, sain lukuisten suomalaisten niska- 
karvat pörhistymään. 

Kun nyt Kalevalan juhlavuonna puhun ul- 
komaalaisena tästä eepoksesta, minulla ei 
taatusti ole halua häväistä Pyhää Henkeä, 
riistää suomalaisilta pienimmässäkään määrin 
heille kohtuudella kuuluvaa kunniaa, ei vi- 
hastuttaa ketään. Sen sijaan haluaisin ensin- 
näkin osoittaa lyhyesti kunnioitustani Elias 
Lönnrotin ja hänen eepoksensa mielestäni 

kiistattomille saavutuksille. Toiseksi haluan 
arvioida uudelleen aiemmin suomalaisiin 
suuntaamaani kritiikkiä ja kohdistaa tämän 
kritiikin nyt mahdollisuuksien mukaan Yh- 
dysvaltoihin. Kuten Elli Köngäs-Maranda on 
teoksestani puhuessaan huomauttanut, »on 
helpompaa arvostella kaukaisen maan virka- 
veljiä kuin lähempänä asuvia kollegoita tai 
itseään» (Köngäs-Maranda 1978, 66). Seu- 
raavassa keskityn näihin lähempänä asuviin 
kollegoihin ja itseeni. Tästä johtuu otsikko- 
ni. Jatkosta selvinnee, mitä kadun ja miksi 
tämä katumus on ainoastaan osittaista. 


Kalevalan merkitys 


Aluksi kuitenkin kunnioituksen osoitukseni 
Kalevalalle. Eepoksen kenties suurin aikaan- 
saannos oli, että se antoi sysäyksen suomalai- 
sen kulttuurin ja kansallisen identiteetin tie- 
dostamiselle ja maan itsenäistymiseen täh- 
tääville pyrkimyksille. Suomen tulevaisuus 
näytti 1800-luvun alussa epävarmalta. Koska 
suomalaisilta puuttuivat yhteisen kielen, 
kansalliskirjallisuuden ja tunnustetun histo- 
rian siteet, he olivat huonosti valmistautu- 
neita kohtaamaan edessä olevan maansa ve- 
näläistämisyritysten vuosisadan. Mutta sitten 
1820-luvulla Elias Lönnrot maassa kehkeyty- 
vien romanttisten aatteiden ansiosta aloitti 
kansanrunouden keräysmatkansa, jotka lo- 
pulta auttoivat muuttamaan olosuhteita ja 
antoivat suomalaisille kipeästi kaivattua us- 
koa itseensä ja luottamusta tulevaisuuteensa. 

Keräämäänsä  runoainekseen sisältyvän 
tietouden pohjalta Lönnrot alkoi vähitellen 

kehitellä mielessään kuvaa suomalaisten 
loistavasta menneisyydestä, näkemystä kah- 
desta suuresta kansakunnasta —Kalevalasta 
ja Pohjolasta —, maineikkaista suomalaisista 
sankareista — Väinämöisestä, Ilmarisesta ja 
Lemminkäisestä — ja heidän uroteoistaan. 
Käyttäen kansanrunoista saamiaan säkeitä 
miltei samaan tapaan kuin käytetään äidin- 
kielen sanavarantoja Lönnrot harsi kokoon 
runokertomuksen, joka saattoi hänen ro- 
manttisen kuvitelmansa menneisyydestä 
maanmiesten tietoisuuteen ja antoi heille 
jatkossa korvaamattoman arvokkaan omai- 
suuden, kansalliseepoksen (vrt. Kaukonen 
1979). 

Lönnrotin pyrkimyksenä oli luoda saman- 
laisia runoja kuin hän kuvitteli muinaisen 
Suomen runoilijoiden kerran laulaneen. Hän 
ei koskaan väittänyt, että olisi rekonstruoinut 
alkuperäiset runot, ei liioin, että olisi hajasir- 
paleista entistänyt kansalleen kerran yhtenäi- 
senä esiintyneen eeppisen kokonaisuuden. 
Mutta hänen intomieliset maanmiehensä, 
jotka tarvitsivat jauhettavaa romanttis-kan- 
sallismielisiin myllyihinsä, uskoivat hänen 
tehneen juuri niin, ja tämä usko säilyi tutki- 
joiden piirissä useita vuosikymmeniä ja laa- 
jan yleisön keskuudessa pitkälti tälle vuosi- 
sadalle. Kalevalasta muodostui näin ollen 
versovan  kansallisuuskiihkon peruskirja. 
Kuten Lauri Honko on huomauttanut, siitä 
ammensivat käyttövoimaa hyvinkin erilaiset 
alat: 


Ei voidakaan kieltää, että sen merkitys nimen- 
omaan poliittisenkin historian piirissä on suuri, 
puhumattakaan siitä, että se voimakkaasti vaikutti 
lähes kaikilla taiteen aloilla, että se synnytti uusia 

tieteenhaaroja, että se hedelmöitti suomen kieltä 
ja laski peruskiven suomalaiselle kirjallisuudelle, 
ja vihdoin: että se ensimmäisen kerran piirsi Suo- 
men nimen maailmankarttaan. Juuri eepos ja vain 
eepos saattoi tämän tehdä, ei parhainkaan muun 
laatuinen kansanrunousjulkaisu» (Honko 1960, 


209). 


Kukaan ei tietenkään voi tietää, mitä olisi 
tapahtunut siinä tapauksessa, ettei Lönnrot 
olisi julkaissut Kalevalaa. Selvältä kuitenkin 
näyttää, että eepokseen perustuva kulttuu- 
rityö ja taideteokset vaikuttivat merkittävästi 
kansallisen itsetunnon heräämiseen, mikä 
antoi Suomelle vuonna 1917 mahdollisuu- 
den hyötyä maailmassa vallinneista epäva- 
kaista oloista ja päästä itsenäiseksi kansakun- 
naksi. Tuohon aikaan suomalaiset olisivat 
hyvin voineet palauttaa mieliin Julius Kroh- 
nin kolme vuosikymmentä aiemmin lausu- 
mat sanat: 


Mutta ajatelkaamme köyhää, tuntematonta, kor- 
ven kasvattamaa poikaa, joka astuu ulos maail- 
maan, palavana halusta ottamaan osaa ihmiskun- 
nan suureen taisteluun kaiken kauniin, hyvän ja 
jalon edistämiseksi. Vaan kaikki häntä kummas- 
tellen katselevat, nauravat hänen tottumatonta lii- 
kuntoansa, pilkalla tiedustellen kuka hän on, että 
luulee itsensä mahdolliseksi niin monen suurisu- 
kuisen ja kokeneen sankarin rinnalla seisomaan, 
ja millä hän voi todistaa kuntoansa niin suuriin 
tehtävin. Ja silloin hyvä haltija äkkiä antaa hänelle 
käteen kalliin, kirkkaasti säkenöivän miekan, isän 
vanhan perinnön, yht'aikaa epäämättömän todis- 
teen hänen kuninkaallisesta sukuperästänsä sekä 
mahtavan aseen vastaisia omia sankaritöitä varten. 
Ja tämän nähtyä pilkka ja nauru muuttuu kunni- 
oitukseksi, ihastukseksi, ja nuorukainen itse tun- 
tee ujoutensa antavan sijaa toivorikkaalle rohkeu- 
delle. — Kuvaelkaamme mielessämme tätä kaik- 
kea, silloin vasta täydesti tiedämme, minkälaisen 


lahjan Lönnrot Kalevalassa on antanut kansallensa 
(Krohn 1884, 116). 


Kalevalalla on ollut suuri merkitys myös 
kansanrunoudentutkimuksen ` kehitykselle. 
Eepoksen julkaisemisen jälkeen keruu vä- 
häksi aikaa jossain määrin laantui. Mutta kun 
esiin alkoi nousta Lönnrotin teoksen aitoutta 
koskevia kysymyksiä, kerääjät suunnistivat 
taas kentälle, tällä kertaa etsimään todisteita, 
jotka puhdistaisivat Lönnrotin syytöksistä. 
Näin alkunsa saaneet keruuhankkeet ovat 
jatkuneet nykypäivään saakka. Tuloksena on 
ollut ensinnäkin kansanrunousarkisto, joka 
on yksi maailman suurimmista ja kiistatta 
parhaista. Toinen tulos on Suomen Kansan 
Vanhojen Runojen, 33-niteisen aitoa kan- 
sanrunoutta sisältävän teoksen, julkaisemi- 
nen, teoksen, joka kertoo Suomen kansan 
henkisestä ja älyllisestä perinnöstä kaunopu- 
heisemmin kuin konsanaan Kalevala. Kol- 
manneksi tuloksena oli kansainvälistä huo- 
miota herättäneen kansanrunouden tutki- 
musmetodin syntyminen. 

Niinkin varhain kuin 1700-luvun lopulla 
Lönnrotin edeltäjä Henrik Gabriel Porthan 
oli huomannut, »etta useita [runojen] toi- 
sintoja vertaamalla voidaan jollakin tavoin 
palauttaa entiselleen runojen kokonaisuus ja 
antaa niille soveliaampi muoto» (Porthan 
1983 (1766—78), 92). Kun 1800-luvun jäl- 
kipuoliskon keruuhankkeet tuottivat yhä 
enenevässä määrin toisintoja, tiedemiehet 
kuten A. A. Borenius, Julius ja Kaarle Krohn 
asettivat Porthanin havainnon kokeeseen 
yrittäessään päästä perille runojen iästä, al- 
kuperästä ja leviämisreiteistä. Näin he ke- 

hittivat historiallis-maantieteellisen eli suo- 
malaisen tutkimusmenetelmän, joka oli vuo- 
sikymmenten ajan hallitseva Suomessa teh- 
tyä tutkimusta ja maailman kansanrunou- 
dentutkimusta yleensä (ks. Hautala 1968, 
63—171). Nykyään menetelmän suosio on 
laskenut tutkijoiden alettua etsiä vastauksia 
toisenlaatuisiin kysymyksiin. Kuitenkaan 
emme tänäänkään voi kiistää tuon menetel- 
män vaikutusta opinalaamme; juuri suoma- 
lainen tutkimusmenetelmä antoi vastaiselle 
kansanrunoudentutkimukselle tieteen ase- 
man. 

Kolmas Lönnrotin ja hänen seuraajiensa 
perintö oli epäitsekäs velvollisuuksille 
omistautuminen, josta voisimme kaikki ottaa 
oppia. Ajattelen tässä esimerkiksi Daniel 
Europaeusta, Karjalan ja Inkerin runouden 
merkittävää kerääjää. Kirjeessään M. A. Cast- 
rénille Europaeus selvittää syitä, joiden 
vuoksi hän ei katso voivansa luopua runon- 
keruusta ja palata yliopistoon, lausuen mm.: 
» Olisi se väärin, jos nyt tuleviin tietämättö- 
miin aikoihin lykkäisin asian, erinomattain 
kuin nyt on veres halu, joka ei anna rauhaa 
ennen kuin sen mieliksi on tehty» (Niemi 
1905, 97). Vielä enemmän ajattelen itseään 
Lönnrotia. Lönnrot teki elinaikanaan yksi- 
toista keruumatkaa, joilla matkusti noin 
20 000 kilometriä liikkuen suureksi osaksi 
jalkaisin pitkin takametsiä ja keräten 65 000 
säettä kertovaa runoutta. Vuonna 1835, jol- 
loin Kalevalan ensimmäinen laitos lopulta 
valmistui, hän kirjoitti Suomalaisen Kirjalli- 
suuden Seuran esimiehelle nämä yksinker- 
taiset ja paljon puhuvat sanat: »Paljo niistä 
runoista on työtä ollut, enkä sitä surisi, kun 

olisivat nyt viimmenkänä kelpaavaiset» 


(Kaukonen 1979, 59). 


Totuudet ja niiden taustat 


Ryhdyttyäni tutkimaan kansanrunoudentut- 
kimuksen ja Suomen kansallisten pyrkimys- 
ten keskinäisiä suhteita, alkuperäinen tar- 
koitukseni oli keskittyä pääasiassa 1800-lu- 
kuun, siihen suurenmoiseen rooliin, joka 
kansanrunoudentutkimuksella oli — ollut 
Suomen kulttuurisen ja poliittisenkin itse- 
näisyyden kehkeytymisessä. Melkein peräs- 
täpäin päätin silmäillä lyhyesti 1900-lukuakin 
ja erityisesti Suomen itsenäistymistä seuran- 
nutta ongelmallista ajanjaksoa, maailmanso- 
tien välistä aikaa. En pitänyt siitä, mitä näin. 
Arvioni mukaan noina vuosina sekä suoma- 
lainen kansallisuusaate että sitä tukeva kan- 
sanrunoudentutkimus olivat joissakin ta- 
pauksissa edenneet äärisuuntiin. Lyhyesti sa- 
nottuna tuosta aikakaudesta lopulta julkai- 
semäni arvostelmat kohdistuivat kolmeen 
seikkaan: ensinnäkin suomalaiset kansanru- 
noudentutkijat, jotka olivat varsin hyvin pe- 
rillä siitä, että Kalevala oli Lönnrotin luoma 
eepos, siitä huolimatta suurelle yleisölle 
kohdistamissaan isänmaallisissa lausumissa 
usein kannattivat romanttista näkemystä, 
jonka mukaan Kalevala oli kansaneepos, 
lähtöisin Suomen kansan sydämestä ja sie- 
lusta; niin ollen siinä parhaiten heijastui, mitä 
todella merkitsi olla suomalainen. Toiseksi, 
nämä samaiset tiedemiehet olivat ajoittain 
taipuvaisia olemaan ensisijaisesti isänmaan 
ystäviä ja vasta toissijaisesti tutkijoita, ja hei- 

dän tutkimustuloksensa muotoutuivat tästä 
syystä poliittisesti tarkoituksenmukaisiksi. 
Kolmanneksi jotkut tiedemiehet ja propa- 
gandistien joukko käyttivät Kalevalaa ja siinä 
mielestään heijastuvia menneisyyden kuvia 
kootakseen väkeä kannattamiensa poliittis- 
ten hankkeiden puolelle. Näiden arvostel- 
mieni perustana oli julki lausumaton vakau- 
mukseni, että maailma hyötyy eniten, jos 
tutkijat pysyttelevät omassa työssään puut- 
tumatta siihen, mitä Euroopassa nykyään 
kutsutaan folklorismiksi, ja jota amerikkalai- 
set nimittävät soveltavaksi perinnetieteeksi 
(applied folklore) tai perinnepolitiikaksi 
(public sector folklore). Folklorismi voidaan 
lyhyesti määritellä prosessiksi, jossa aito kan- 
sanperinne irrotetaan luonnollisista sosiaali- 
sista ympäristöistään ja siirretään esitettäväk- 
si mitä erilaisimmissa yhteyksissä tavoitellen 
esimerkiksi poliittisia, taloudellisia, uskon- 
nollisia, viihteellisiä, kasvatuksellisia tai tai- 
teellisia päämääriä. 

Nyt kun teokseni ilmestymisestä on kulu- 
nut kymmenen vuotta ja olen toivottavasti 
kymmentä vuotta viisaampi, en vieläkään pi- 
dä siitä, mitä Suomessa tapahtui 1920- ja 
1930-luvuilla. Olen kuitenkin päätynyt lie- 
vemmän tuomion kannalle ja tullut huo- 
maamaan, etteivät Suomesta tekemäni ha- 
vainnot monessakaan mielessä juuri poikkea 
oman maani todellisuudesta. 

Kirjani julkaisemisen jälkeen ei kulunut 
pitkääkään aikaa ennen kuin totesin, että 
tuskin kukaan kirjoittaja, itseni mukaan lu- 
kien, on vapaa poliittisista ideologioista. In- 
hoani sotien väliaikana Suomessa esiinty- 
nyttä liiallista kansalliskiihkoa kohtaan lisäsi 


varmaankin mielestäni ylenmääräinen ame- 
rikkalainen kansalliskiihko, joka oli johtanut 
amerikkalaiseen imperialismiin Kaakkois- 
Aasiassa. Tämä näkökantani vaikutti mitä 
luultavimmin kirjoittamiseeni. Tein tutki- 
mustyöni suurimmaksi osaksi 1960-luvun 
lopulla, jolloin amerikkalaiset lisäsivät väki- 
rynnäkköjään Vietnamissa. Joka aamu tulles- 
sani Suomalaisen Kirjallisuuden Seuran et- 
nologisessa kirjastossa sijaitsevan työpöytäni 
äärelle hyvä ystäväni Matti Sarmela tervehti 
minua kysymyksellä: »No, mitenkä Vietna- 
missa menee?» Pystymättä koskaan puolus- 
telemaan mielestäni anteeksiantamatonta 
politiikkaa käännähdin työpöydälleni ladot- 
tujen kirjojen puoleen ja löysin niistä yhtä 
anteeksiantamattomilta tuntuvia lausumia — 
isänmaallisia, kaunopuheisia sanontoja, joil- 
la suomalaiset tiedemies-isänmaanystävät 
käyttäen Kalevalaa historiallisena todistee- 
naan puolustelivat militaristista asennetta ja 
alueen laajennukseen tähtäävää politiikkaa. 
Nuo ilmaukset eivät maistu minusta tänä 
päivänä yhtään sen paremmilta kuin silloin- 
kaan, mutta en näe niitä enää aivan yhtä syn- 
kässä valossa ja olen huomannut, että monta 
kertaa niitä esittäneitä miehiä ja naisia moti- 
voi aito ja harras kiinnostus Neuvostoliiton 
rajan takana asuvia heimolaisiaan kohtaan. 


Soveltavan perinnetieteen läpimurto 


Soveltavan perinnetieteen ivaileminen oli 
minulle suhteellisen helppoa siitäkin syystä, 
että tutkimustani tehdessäni Yhdysvalloissa 
soveltava perinnetiede ja perinnepolitiikka 

olivat vasta aluillaan ja niihin suhtauduttiin 
yleensä kielteisesti. Esimerkiksi vuonna 
1971 Washingtonissa pidetyssä American 
Folklore Societyn kokouksessa tehtiin eh- 
dotus sovelletun kansanperinteen osaston 
perustamisesta yhdistykseen. Ehdotus hylät- 
tiin. Tuosta ajasta nykypäivään ulottuvana, 
Richard Dorsonin »kansanrunouden nousu- 
kaudeksi» (folklore boom) nimittämänä 
ajanjaksona (Dorson 1975, 152) asenteissa 
on tapahtunut merkittävä muutos. Niinkin 
varhain kuin vuonna 1967 Smithsonianin 
instituutti aloitti vuotuiset amerikkalaiset 
kansanperinnejuhlansa (Festival of American 
Folklife), ja samana vuonna palkattiin Penn- 
sylvaniassa ensimmäinen valtion folkloristi 
kehittämään ja yhtenäistämään perinnepo- 
liittisia ohjelmia; suuri sysäys tuli kuitenkin 
vasta 1970-luvulla. Vuonna 1974 Kansallisen 
taiteen keskustoimikunnan (National En- 
dowment for the Arts) yhteyteen perustet- 
tiin kansantaiteen edistämisohjelma (Folk 
Arts Program), ja näin kaikkialla Yhdysval- 
loissa oli saatavilla liittovaltion varoja hyvin- 
kin erilaisiin folklorehankkeisiin ja julkisiin 
perinnetapahtumiin. Vuonna 1976 perustet- 
tiin Amerikkalainen kansanperinteen tutki- 
muskeskus (American Folklife Center) 
kongressin hyväksyttyä amerikkalaisen kan- 
sanperinteen suojeluasetuksen (American 
Folklife Preservation Act), ja vuonna 1977 
Smithsonianin instituuttiin perustettiin kan- 
sanperinteen projektiosasto (Office of Folk- 
life Programs). Kenties merkittävintä oli 
osavaltioiden palkkaamien kansanperinteen 
yhteyshenkilöiden määrän jatkuva kasvu; 
heitä on nyt neljänkymmenen osavaltion 

palveluksessa, ja he kaikki työskentelevät 
perinnepolitiikan alalla. 


Uusi näkemys 


Yhtä merkittävää, ainakin minulle itselleni, 
on ollut oma osallistumiseni kansanperinteen 
julkistamiseen. Vuonna 1971 äänestin so- 
vellettua kansanperinnettä koskevaa ehdo- 
tusta vastaan. Vuonna 1975 julkaisemassani 
artikkelissa kirjoitin seuraavasti: 


Pitäisikö kansanperinteen tutkijan tyytyä pelkäs- 
tään tutkimaan kansaa ja sen perinteitä, vai pitäi- 
sikö hänen hyödyntää tutkimustuloksiaan saadak- 
seen aikaan sosiaalisia tai poliittisia, taloudellisia 
tai uskonnollisia muutoksia? Pitäisikö hänen 
käyttää keräämäänsä ja tutkimaansa perinnettä 
pelkästään lisäämään inhimillisten elinolosuhtei- 
den tuntemustamme ja myötämieltä niitä kohtaan, 
vai pitäisikö hänen yrittää käyttää tuota perinnettä 
ihmisten elämän parantamiseen? ... Oma kantani 
on, että kansanperinteen tutkijalle sopivin linja on 
aina, että hän on ensisijaisesti tutkija ja vasta tois- 
sijaisesti isänmaanystävä tai jonkin asian puolesta- 
puhuja — ei sen takia, että asia, jonka puolesta hän 
puhuu, olisi arvoton, vaan koska hänen riippu- 
vuutensa siitä hyvin helposti hämärtää hänen nä- 
kemystään ja sallii hänen nähdä vain sellaista, mi- 
kä palvelee hänen ideologisia päämääriään» (Wil- 
son 1975, 152). 


Tuskin olin ehtinyt lähettää nämä sanat pai- 
nokoneeseen, kun jokin ironinen jumala 
päätti muuttaa elämäni. Vuoden 1976 alussa, 
samana vuonna kuin suomalaista kansanru- 
noudentutkimusta ja nationalismia käsittele- 
vä teokseni ilmestyi, sain Susan Jonesilta pu- 
helinsoiton, jossa hän pyysi minua etsimään 

käsille Utahin kansantaiteilijoita ja käsityö- 
läisiä esiintymään Washingtonissa Yhdys- 
valtojen kaksisataavuotisjuhlallisuuksiin 
kuuluvissa perinnetapahtumissa (Bicenten- 
nial American Folk Life Festival). Sen jäl- 
keen elämäni ei ole koskaan palannut enti- 
selleen. Vuoden 1976 jälkeen olen saanut 
kaksi Kansallisen taiteen keskustoimikunnan 
apurahaa  paikallisten kansantaiteilijoiden 
löytämiseen ja heidän esittelemiseensä kan- 
sanperinnetapahtumissa. Olen myös työs- 
kennellyt useiden Amerikkalaisen kansanpe- 
rinteen tutkimuskeskuksen projektien paris- 
sa, ollut kolme vuotta Kansallisen taiteen 
keskustoimikunnan alaisessa Kansantaiteen 
neuvostossa (Folk Arts Panel) ja neljännen 
sen puheenjohtajana; olen tällä hetkellä 
Utahin Kansanperinteen tutkimuskeskuksen 
(Utah Folklife Center) esimies ja Utahin tai- 
deneuvoston johtokunnassa, kuulun Ameri- 
kan Folklore Societyn satavuotisjuhlien toi- 
mikuntaan, jonka tehtävänä on suunnitella 
yhdistyksen ja amerikkalaisen kansanperin- 
teen juhlavuosi; lisäksi olen neuvotellut use- 
ammista = kansanperinteen julkistamis- 
projekteista kuin välitän muistaakaan. 

Tämä työ on saanut minut uskomaan, että 
vuonna 1975 esittämäni väite on väärä. Ei 
tarvitse ensisijaisesti olla tiedemies, isän- 
maanystävä tai jonkin asian puolestapuhuja, 
vaan ihminen, joka suhtautuu inhimillisesti 
ja myötätunnolla toisten ihmisten tarpeisiin: 
tarpeeseen tuntea ylpeyttä omasta perinnös- 
tään, tarpeeseen saada arvostusta ja tunnus- 
tusta luovista ja taiteellisista saavutuksista, 
tarpeeseen säilyttää elossa ja välittää muille 
perinteitä, jotka rikastuttavat heidän elä- 


määnsä. Olen myös havainnut, että alallam- 
me on paljon huijareita, ihmisiä, jotka käyvät 
näillä tarpeilla kauppaa omaksi huvikseen ja 
hyödykseen. Tästä syystä olen päätynyt va- 
kaumukseen, että koska sovellettu perinne- 
tiede on, pidämmepä siitä tai emme, tulossa 
pysyväksi osaksi Amerikan kansanperinteen 
kenttää, on ammattimaisten folkloristien 
velvollisuus astua tälle areenalle varmistaak- 
seen, että tehty työ on parasta mahdollista ja 
että julkisuudessa esitetty kuva on niin paik- 
kansapitävä kuin suinkin. 

Tällä en tahdo väittää, etteikö olisi ollut 
tilanteita, jolloin olen joutunut tinkimään 
periaatteistani tai tekemään kompromisseja, 
jotka ovat vainonneet minua öisin. Todella- 
kin, kun olen kaiken päivää työskennellyt 
Kansantaiteen neuvostossa ja ollut myöntä- 
mässä koko joukon perinnepoliittisia määrä- 
rahoja, olen toisinaan hotelliin palattuani 
maannut valveilla pohdiskellen, olisiko noita 
rahoja lainkaan pitänyt myöntää. Ja minusta 
on tosiaankin tuntunut, että on olemassa 
joitakin kysymyksiä, joiden kohdalla meidän 
kansanperinteen julkistamisessa työskente- 
levien tulisi taistella ehdottomammin. Up- 
poudumme työhömme siinä määrin, että 
unohdamme asettua hetkeksi sivummalle ja 
kysäistä itseltämme, mitä oikeastaan olemme 
tekemässä. Selviteltyäni aiemmin suomalai- 
sen kansanrunousharrastuksen perusteita ja 
työskenneltyäni kymmenen vuotta perinne- 
politiikan kentällä olen valmis esittämään 
joukon kysymyksiä. Rajoitun seuraavassa 
neljään. 

Ensimmdinen kysymys: Kuka puhuu 
kansanperinteen nimissä? 


Tämän kysymyksen esitti Richard Dorson 
sovelletusta perinteentutkimuksesta Ameri- 
can Folklore Societyssa kiisteltäessä. Se on 
hyvä kysymys tänä päivänäkin. Poliittinen 
oikeisto teki niin 1920-ja 1930-luvun Suo- 
messa ja käytti, kuten olen huomauttanut, 
Kalevalaa perusteena vaatiessaan rakenta- 
maan vahvaa sotakoneistoa ja laajentamaan 
Suomen rajoja käsittämään myös Neuvosto- 
liiton puolella sijaitsevat laulumaat, joilta 
Lönnrot ynnä muut olivat keränneet vanhaa 
runoa. Poliittinen vasemmisto käytti samaa 
Kalevalaa vaatiessaan työläisten paratiisin, 
luokattoman, kommunistisen yhteiskunnan 
muodostamista. Kummaltakin taholta esitet- 
tiin kirpeää arvostelua vastapuolta kohtaan. 
Omassa maassani kiistakysymykset eivät 
kenties ole olleet yhtä dramaattisia mutta 
kuitenkin aivan yhtä todellisia. Kun armeijan 
insinööriosasto pyysi Amerikan kansanpe- 
rinteen tutkimuskeskusta johtamaan kan- 
sanperinneprojektia, joka lievittäisi Tenne- 
seen Tombigbee-vesiväylähankkeen tuotta- 
mista kulttuurisista vahingoista aiheutunutta 
vihastumista, amerikkalaiset folkloristit ja- 
kautuivat kahteen leiriin. Entiset liittolaiset 
esiintyivät kiihkeästi toisiaan vastaan, ja enti- 
set tutkimuskeskuksen tukijat uhkasivat ve- 
tää tukensa pois. Kun American Folklore So- 
ciety vuonna 1984 julkaisi tiedotuslehdes- 
sään järjestöjen folklorea koskevan lausu- 
man (ks. Folklore/Folklife 1984, 14), muu- 
tamat yhdistyksen jäsenet syyttivät sitä epä- 
eettisestä toiminnasta sillä perusteella, että 

järjestöperinteen tutkiminen voisi johtaa 
sellaiseen tietojen käsittelyyn ja käyttöön, 
joka olisi työväestön etujen vastaista. On 
hienoa puhua sovelletun kansanperinteen- 
tutkimuksen puolesta, mutta mitä tapahtuu, 
kun perinnettä sovelletaan sellaisten päämää- 
rien hyväksi, jotka eivät miellytä kaikkia. 
Kuka puhuu kansanperinteen nimissä? 


Toinen kysymys: Miten antaa oikea 
kuva kansanperinteestä? 


Kuinka voimme irrottaa kansanperinteen 
kontekstistaan, kuten miltei aina teemme 
esitellessämme sitä julkisesti, ja pystyä siitä 
huolimatta antamaan yleisölle oikean käsi- 
tyksen siitä mitä perinne on? Äskettäin Matti 
Kuusi vastustaessaan niitä, jotka »yhä pitävät 
Lönnrotin eeposta suomalaisen muinaisru- 
nouden lähteenä», lausui, että »tulokset ovat 
yhtä luotettavia kuin jos Lisztiä käytettäisiin 
primaarilähteenä unkarilaista kansanmusiik- 
kia tutkittaessa». Minua askarruttaa usein, 
luoko se amerikkalainen kansanperinne, jo- 
ka on irrotettu sille hengen ja sisällön anta- 
vasta kontekstistaan ja jota esitetään kon- 
serttilavoilla, kansanperinnetapahtumissa tai 
museoiden työnäytteinä yhtään tarkemman 
kuvan amerikkalaisesta perinteestä kuin 
Lönnrotin Kalevala suomalaisesta kansanru- 
noudesta. Käytämme näitä esittelyitä herät- 


tämään = mielenkiintoa kansanperinnettä 
kohtaan ja lujittamaan identiteettiämme tai 
synnyttämään ylpeyttä perinnöstämme, 


mutta, kuten useimmat kansanperinteen tut- 
kijat tietävät, tuo herättämämme mielen- 

kiinto ja ylpeys kohdistuu sellaiseen, mitä ei 
itse asiassa ole olemassa näyttämöiden ja 
juhlien ulkopuolella. Tämä ei mielestäni eroa 
paljoakaan siitä, kun suomalaiset tiedemie- 
het niin ikään vahvistaakseen kansallista 
identiteettiä ja synnyttääkseen kulttuuripe- 
rintöön kohdistuvaa ylpeyttä auttoivat laajaa 
yleisöä pitämään yllä mielikuvaa Kalevalasta 
muinaisen suomalaisen hengenlaadun ku- 
vastimena, vaikka tutkijat itse tiesivätkin, 
ettei Kalevala tarkkaan ottaen sitä ollut. 


Kolmas kysymys: Mitkä arvot ohjaavat 
työtämme? 


Olemmeko riittävästi perillä niistä ideologi- 
sista ja arvojärjestelmistä, jotka muovaavat 
kansanperinteen julkistamistyötämme? 
Useimmat ihmiset mieltävät menneisyyden 
sellaisin käsittein, jotka ovat heille merkitse- 
viä nykyisyydessä. Niinpä Lönnrot näki van- 
hoissa suomalaisissa runoissa Suomen loista- 
van menneisyyden, jonka tahtoi välittää kan- 
salliseen tietoisuuteen ponnisteleville 
maanmiehilleen myöhemmän kansallisen 
kehityksen malliksi. Toisenlaisia unelmia 
vaalineet suomalaiset ovat myös löytäneet 
Kalevalasta historiallisia perusteita omille 
toiveilleen ja pyrkimyksilleen. 

Emmekö me menettele samoin? Arkeo- 
logi Mark Leone sanoo puhuessaan elävän 
historian näyttelystä: 


Kävijä tarttuu kaikkeen tähän perinteeseen ja 
tunnuskuvien kaupitteluun ja kuvittelee olevansa 
Williamsburgin tai Mesa Verden alkuperäinen 


asukas... Ja koska tosiasiat ovat suhteellisen vä- 
hän puhuvia... sitä helpompi ne on muuttaa vä- 
littämään rekonstruointityön tekijöiden sano- 
maa... [Williamsburgissa] kävijä ei itse asiassa 
syvenny lainkaan 1700-lukuun; hän säästyy tuolle 
aikakaudelle tyypillisen likaisuuden, takapajui- 
suuden ja kurjuuden aiheuttamalta Sokilta ja hä- 
net johdatellaan väärennetylle 1700-luvulle, joka 
on 1900-luvun luomus. Kun hän tässä muuntu- 
neessa mielentilassaan ottaa vastaan sanomia 
— modernien amerikkalaisten arvojen lujittami- 
seen, esimerkiksi kansakuntamme syntyä ympä- 
röiviin myytteihin liittyviä — ne ovat peräisin ny- 
kypäivästä, eivät kahdensadan vuoden takaa» 
(Leone 1973, 131—132). 


Arkeologian käyttäminen kansallisten pää- 
määrien palvelemiseen ei ole Leonen mie- 
lestä erityisen loukkaavaa, mutta loukkaavaa 
on, »etteivät arkeologit tiedosta tätä funk- 
tiota» (ibid., 133). Leone puhuu elävän his- 
torian esittelyistä, mutta hänen sanomansa 
soveltuu yhtä hyvin nykypäivän kansanpe- 
rinteen esittelyihin julkisuudessa. Esitän uu- 
delleen kysymykseni: Kuinka hyvin me kan- 
sanperinteen julkistajat (ja luen itseni mu- 
kaan joukkoon) olemme tiedostaneet työ- 
tämme ohjaavat ideologiset arvot? Kun tein 
Amerikan kansanperinteen tutkimuskeskuk- 
selle kenttätyötä Nevadan Paradise Valleyssa 
vuonna 1978, huomasin pian joukon säröjä 
tuossa paratiisissa. Työni johtaja ilmoitti mi- 
nulle, että jos raporttiini sisältyisi negatiivisia 
lausumia, hän pyyhkisi ne pois. Hänen mie- 
lestään emme voineet yleisön rahoittamassa 
ja yleisölle (myös Paradise Valleyn asukkail- 
le) tarkoitetussa tutkimuksessa välittää kiel- 
teisiä vaikutelmia. Kuvittelen, että kansanpe- 
rinteen julkisissa esittelyissä on yleisenä 
käytäntönä keskittyä perinnäiskulttuurin 

myOnteisiin, suotuisiin puoliin ja »pyyhkia 
pois» muut. Kun teemme näin, minkälaisia 
sanomia välitämme? Mielestäni on aika astua 
hieman sivuun ja tarkastella rauhallisesti ja 
puolueettomasti päämääriä, joiden hyväksi 
työskentelemme. Hyvät aikomukset eivät 
aina takaa hyviä tuloksia sen enempää Suo- 
messa kuin Yhdysvalloissakaan. 


Neljäs kysymys: Korostammeko liikaa 
perinneyhteisöjä? 


Mahdammekohan kansanperinteen  esitte- 
lyissämme korostaa liikaa tätä perinnettä 
säilyttävien ryhmien osuutta? Suomalaisia 
sananparsia sisältävän teoksensa johdannossa 
Matti Kuusi kirjoitti kerran: » Millaisia me 
itse oikeastaan olemme? Millainen on suo- 
malainen kansanluonne?» ja jatkoi: »On to- 
della jotakin, mikä erottaa meidät italialai- 
sista, amerikkalaisista, venäläisistä, jopa 
ruotsalaisistakin» (Kuusi 1953, v). Hän se- 
litti sitten aikovansa käyttää suomalaisia sa- 
nanparsia suomalaisen kansanluonteen mää- 
rittelyyn saadakseen siitä selvärajaisen ku- 
van. 

Amerikassa emme keskity niinkään kan- 
sallisluonteeseemme kuin niiden erilaisten 
ryhmien ominaisluonteeseen, joista moni- 
muotoinen yhteiskuntamme koostuu. Mutta 
pyrkimys tavoittaa jonkin ryhmän ainutlaa- 
tuisuus on läheistä sukua yritykselle määri- 
tellä suomalaisten ainutkertaisuus. Niinpä 
Kansallisen taiteen keskustoimikunnan kan- 
santaideohjelmaa käsittelevä lehtinen kir- 
joittaa: 

Kansantaide ja perinnetaide ovat aikojen kuluessa 
muovautuneet niiden lukuisten ryhmien keskuu- 
dessa, joista jokainen kansakunta muodostuu 
—ryhmien, joilla on sama etninen perintö, kieli, 
ammatti, uskonto tai asuma-alue. Tällaisten ryh- 
mien kotoperäisiä, perinteisiä taiteellisia toimin- 
toja kutsutaan toisinaan kansantaiteeksi; niiden 
tehtävänä on sekä luonnehtia että kuvastaa niitä 
alulle pannutta ryhmää (ks. Folk Arts 85/86, 1). 


Enempää Kuusen kuin kansantaidelehtisen 
väittämässä ei ole mitään väärää. Ne osuvat 
suoraan kansanperinteen tutkimuksen pää- 
linjojen ytimeen. Mutta minusta näyttää, että 
saattaisi olla parempiakin lähestymistapoja. 
Sen sijaan, että keskitymme siihen, mikä 
erottaa meidät toinen toisistamme, miksi 
emme painottaisi sitä, mikä meitä yhdistää? 
Kansanperinteen tutkimuskeskuksen tiedo- 
tuslehden äskeisessä numerossa Alan Jab- 
bour kirjoitti: » Ammattialamme on viime 
vuosina kallistunut liian pitkälle korostamaan 
kansatieteellistä nykyisyyttä ja painottamaan 
perinteessä enemmän ryhmä- kuin aikateki- 
jää» (Jabbour 1984, 3). Olen samaa mieltä. 
Kalevalan suuri merkitys on siinä, ettei se 
heijasta ainoastaan suomalaista luonnetta 
vaan yleensä inhimillistä luonnetta. Kuten 
kaikki hyvä kirjallisuus, se tiedostaa kerran 
toisensa jälkeen nuo ikuiset inhimilliset on- 
gelmat, joiden parissa ihmiset ovat aina 
kamppailleet. Kansanperinteen merkitys on 
nähdäkseni juuri siinä, että siinä tapahtuu 
samoin — ja sen takia kansanperinteentutki- 
mus on ensisijaisesti humanistinen tieteen- 
ala. Kun keskitämme huomiomme etupäässä 
siihen, mitä merkitsee olla suomalainen tai 
jonkin amerikkalaisen etnisen ryhmän, am- 

matti- tai uskontokunnan jäsen, rajoitamme 
omaa näkemystämme ja kadotamme tutki- 
musalamme tärkeimmän osan. 

Olen vakuuttunut, ettemme tuota ja välitä 
kansanperinnettä siitä syystä, että kuulumme 
johonkin kansakuntaan tai erityisryhmään, 
vaan siksi että olemme inhimillisiä olentoja, 
jotka sopeutuvat yhä uudelleen esiintyviin 
inhimillisiin ongelmiin perinnäisin, inhimilli- 
sin keinoin. Varmastikin tätä perinnettä lei- 
maavat ja värittävät ne ryhmät, joiden omaa 
se on. Siksi se voikin lisätä ymmärtämys- 
tämme ja myötätuntoamme näitä ryhmiä 
kohtaan. Mutta meidän tulisi aina pitää mie- 
lessämme, ettei perinteen alkulähde ole 
ryhmissä eikä keskinäisissä eroavuuksis- 
samme, vaan yhteisessä ihmisyydessämme ja 
inhimillisessä olemassaolon taistelussamme. 

Päätteeksi toistan vielä, että katumukseni 
on osittaista eikä täydellistä. Ihailen yhä suu- 
resti sekä Kalevalaa että sen luojaa, Elias 
Lönnrotia. Ihailen yhä niiden suomalaisten 

Siitäpä nyt tie menevi 

Ura uusi urkenevi 

Runsahammille runoille 


Nuorisossa nousevassa 
Kansassa kasuavassa. 

